
NEGYEDIK RÉSZ. 

Kötelmi jog. 
HETEDIK CZÍJJ. 

Kölcsön, haszonkölcsön, letét. 



ELSÓ FEJEZET. 

Kölcsön. 

A) 

A Tervezet további tárgyalását előkészítő főelőadmány. 

CLXXXL s*. elvi kérdés. 

Kölcsönkötelem keletkézzé k-e, ha helyettesíthető 
dolgoknak más alapon való szolgáltatására köte- 
lezett adós a hitelezővel abban állapodik meg, 
hogy azokkal azontúl kölcsönképen fog neki 

ta r to zni? 

I. 
A T. álláspontja. . 
A T. a kérdést igenlően dönti el (1360. §. II. bek.) 

II. 
A kérdésre nézve felmerült észrevételek. 

A T. álláspontja több szempontból támadtatott meg. 

a) Állíttatott, hogy a kérdés igenlő megoldása á ellenkezik a 
T. azon alapfelfogásával, hogy a kölcsön reálügylet. Az 1360. 
§. I. bekezdése szerint a kölcsönszerződés szigorúan egyoldalú 
szerződés, melynek alapján az, a ki pénzt vagy egyéb helyette- 
síthető dolgokat mástól kölcsönkapott, ugyanolyan fajú, minő- 
ségű és mennyiségű dolgoknak visszaszolgáltatására van" kötelezve. 

A visszaszolgáltatási kötelezettség fogalmilag feltételezi, hogy a 
kölcsönvevő előzőleg ily helyettesíthető dolgokat tényleg kapott 
legyen. A II. bekezdés, mely megelégszik a feleknek a jogalap 
megváltoztatására vonatkozó puszta megegyezésével, a kölcsön- 
kötelen alapelvét : a valutakelléket ismét elejti. 

Ezzel szemben megjegyeztetett, hogy az ellennézet a »köl- 
csönadásu oly szűk értelemben veszi, a milyenben ezt venni nem 
szabad, hacsak a modern forgalmi élet következményeivel ellentét- 
be nem akarunk jutni. A kölcsönvaluta nemcsak akkor van az 
1360. §. I. bek. értelmében megadva, ha a kölcsönadó kézről- 
kézre adja át a kölcsönvevőnek az illető helyettesíthető dolgokat, 
hanem akkor is, ha megállapodás szerint más módon juttatja a 
valutát a kölcsönvevő vagyonába. A kölcsönnek reálügyleti minő- 
ségét a valuta mikénti kiszolgáltatása nem érinti, csak egyáltalán 
meg legyen adva a valuta. Történhetik ez sokféleképen. 

Nem szenved kétséget, hogy kölcsönkötelem keletkezik akkor 
is, ha a kölcsönadó a megállapított kölcsönösszeg helyett más 
vagyontárgyat bocsát a kölcsönvevő beleegyezésével meghatáro- 
zott becsértékben ez utóbbinak vagyonába ; vagy ha a kölcsön- 
vevő utasítására a valutát egy harmadik személynek, pld. a köl- 
csönvevő hitelezőjének szolgáltatja át; vagy ha a kölcsönvaluta 
lerovásául egy girobanknál levő számlakövetelését a kölcsönvevő- 
vel egyetértőleg ez utóbbinak számlájára átíratja. Záloglevélköl- 
csönnél a kölcsönadó pénzintézet a készpénzben meghatározott 
kölcsönösszeget a saját zálogleveleiben, tehát adósi nyilatkozatai- 
ban szolgáltatja a melyek azután a kölcsönvevő számlájára érté- 
kesíttetnek. Abban sincs tehát semmi feltűnő, ha a felek a valutára 
nézve abban állapodnak meg, hogy az adós azzal, a mivel eddig 
más alapon tartozott, ezentúl kölcsönképen fog tartozni. A köl- 
csönvevő ily esetben megkapja a valutát az által, hogy egy más 
alapon fennálló hasonló tárgyú kötelezettsége alól mentesül. Az 
1360. §. II. bekezdése e szerint egyáltalán nem töri át az I. be- 
kezdés szabályát ; nem kivételt állít fel az alól, hanem csak biz- 
tosítani akarja a helyes törvényalkalmazást egy gyakorlatilag fon- 
tos esetre nézve, melyre vonatkozólag esetleg kétség támadhatna. 
Az ellennézet szerint a felek azt a czéljukat, hogy a más alapon 
helyettesíthető dolgok szolgáltatására kötelezett adós azontúl köl- 
csönvevőként tartozzék, csak ugy érhetnék el, ha az adós a tar- 

tozás összegét a hitelezőnek lefizetné s ezt a pénzt nyomban 
visszaadná neki. De mi czélja volna csak az ide-oda fizetésnek? 
Az élet ebben érthetetlen formalizmust látna, mely e mellett azzal 
a n ^gy gyakorlati hátrány nyal járna, hogy a régi követelést 
biztosító mellékjogoknak a kölcsönkövetelésre való átszállását 
{1321. §.) lehetetlenné tenné. 

b) Veszélyesnek állíttatott az 1360. §. II. bekezdésének sza- 
bálya, mert előmozdítja a színlelt ügyleteket s megkönnyíti az 
uzsorás kölcsönök elburkolását. 

Azonban ez a kifogás sem ismerhető el alaposnak. Az 1360. 
§. II. bekezdése esetében a kölcsönkötelem keletkezése attól függ, 
hogy az adós más alapon már kötelezve legyen a kérdéses he- 
lyettesíthető dolgok szolgáltatására. Ha ily kötelezettsége fenn nem 
állott, az át sem változhatik kölcsöntartozássá. Minthogy tehát az 
adósnak a kölcsönkötelemmel szemben is fenmarad minden ki- 
fogása, a melyet a régi kötelemnek ellenvethetett, az ellennézet 
által nyilvánított aggodalom indokolatlan vagy legalább is túlzott. 
Különben ha az állított veszély tényleg fenforogna is, akkor sem 
lehetne azt az 1360. §. II. bekezdésének egyszerű elejtésével el- 
hárítani ; mert az oly megállapodásnak érvényessége, melylyel a 
a felek az adósnak más alapon fennálló kötelezettségét kölcsön- 
tartozássá változtatják át, nemcsak az általános szerződési sza- 
badságból, hanem a kötelemujítás szadályaiból (1319. §.) is kö- 
vetkezik. Egy egész jogintézményt pedig — mint az újítás — 
nem lehet pusztán azért eltörölni, mert azzal esetleg vissza is le- 
het élni. 

c) Állíttatott, hogy az 1360. §. II. bek.-nek szabálya a tar- 
tozás-elismerésre vonatkozó szabályok (1748 s köv. §-ok) mellett 
felesleges, sőt azokkal ellentétben is áll. E nézet abból a felfogás- 
ból indul ki, hogy midőn a felek abban állapodnak meg, hogy az 
adós ezentúl kölcsönképen tartozzék azzal, a mivel eddig más 
alapon tartozott, akkor voltaképen sem kölcsönkötelmet, hanem 
abstract kötelmet, t. i. újító hatású tartozás elismerést akarnak 
létesíteni. Ez azonban csak az 1748. §-ban meghatározott alak meg- 
tartása mellett engedhető meg nekik, mert különben e szakasz 
formaszabálya mindig meg volna kerülhető az által, hogy a felek 
az 1360. §. II. bek.-ben említett és formakellékhez nem kötött 
megállapodásra lépnek. A hitelező ugyanis ezzel ^ugyanoly előnyt 

1* 

biztosíthatna magának, mint formaszerű tartozás-elismerés eseté- 
ben, mert az adósnak az a joga, hogy a régi kötelemből merített 
kifogásokat az uj kötelemnek ellenvethesse az 1320. §. értelmében 
az említett megállapodással szemben szintúgy van korlátozva, mint 
az 1750. §. értelmében tartozás-elismeréssel szemben. Nem az mon- 
dandó tehát ki, hogy az 1360. §. II. bekezdésének esetében köl- 
csönszerződés keletkezik, hanem az, hogy ily esetben, feltéve, 
hogy a tartozás-elismerést involváló megállapodás írásban jött 
létre, az elismerés újító hatású. Dy alakban a szabály az 1 749. §-ban 
volna felveendő. 

Ezzel szemben megjegyeztetett, hogy az ellennézet kiinduló 
pontja téves. Szabályként egyáltalán nem áll, hogy a felek az 
1360. §. II. bekezdésének esetében abstract kötelmet akarnak létesíteni. 
Különös is volna az abstract kötelem létesítésére irányuló szándé- 
kukat abból .következtetni, hogy kifejezetten jogczímes szerződésben 
— kölcsönben — állapodtak meg. Ellenkezőleg: rendszerint való- 
sággal azt akarják, a mit kijelentenek, hogy az adós tartozása köl- 
csöntartozás legyen, hogy tehát arra általában, különösen pedig a 
felmondást illetőleg a kölcsönre vonatkozó jogszabályok nyerjenek 
alkalmazást s hogy a hitelező a követelését az új jogalapon — 
mint kölcsönkövetelést — érvényesíthesse. A fentiekben már ki van 
fejtve, hogy semmi helyes ok sincs, a miért ezen akaratok érvénye- 
sítésének gátat kellene vetni. Az ellennézet ellenben, egyebektől 
eltekintve, arra a visszás eredményre vezet, hogy a hitelező, ha a 
megállapodásban bizva, - kölcsön czímén perli követelését, kereseté- 
vel elutasítandó. Nem áll továbbá, hogy az adós, a ki tartozásá- 
nak kölcsöntartozássá változtatásába beleegyezett, a T. szerint a 
régi kötelemből meríthető kifogásainak érvényesíthetésében ép oly 
mértékben van korlátozva, mint az, a ki az 1748. §-hoz képest 
tartozás-elismerési okiratot állított ki. Az 1320. §-nak az 1750. 
§-hoz való viszonyát e helyütt vizsgálat tárgyává tenni nem szük- 
séges; a második szöveg elkészítésénél meg lesz fontolandó, hogy 
az 1320. §. nem szorul-e módosításra s hogy abban a kérdésben: 
mennyiben érvényesítheti az adós a novatio esetében az új köte- 
lemmel szemben a réginek ellenvethető kifogásait, nem kell-e különb- 
séget tenni a szerint, hogy az új kötelem jogczímes- e vagy abstract? 
Az 1360. §. II. bekezdése értelmében, mely a régi kötelemnek 
kölcsönkötelemmé változását egyenesen attól teszi függővé, hogy 

az adós az előbbi kötelem alapján kötelezve legyen, az adósnak 
mindenesetre jogában áll, hogy a régi kötelemnek ellenvethető összes 
kifogásait a kölcsönkötelemnek is ellenvesse. Ellenben az az adós, a 
ki tartozás-elismerési okiratot állított ki, az elismert kötelem fenn- 
állása miatt az elismerésből folyó kötelezettsége ellen rendszerint 
csak annyiban tehet kifogást, a mennyiben az alaptalan gazdago- 
dás visszakövetelésének előfeltételei forognak fent, a mit természe- 
tesen neki kell bizonyítania* Ez a mélyreható különbség eléggé 
indokolja, hogy 1360. §. II. bekezdése szerinti megállapodásra az 
1748. §. formakellékei nincsenek kiterjesztve. 

A tartozás -elismerésre vonatkozó szabályok sem teszik tehát 
szükségessé az 1360. §. II. bekezdésének elejtését vagy az ellen- 
javaslat értelmében való megváltoztatását. 

III. 
Megoldás. 
A T. álláspontja fentartandó. 



CLXXX1I> sz. elvi kérdés. 

Mennyiben l-egyen hatályos a kölcsön felmond- 
hatlanságának kikötése? 

I. 

A T. álláspontja, 

A T. szerint az adós a kölcsönt a felvételtől számított tiz év 
eltelte után a törvényes felmondási idő megtartásával abban az 
esetben is felmondhatja, hogy hosszabb lejárat van kikötve vagy 
az adós felmondási joga szerződésileg ki van zárva. A hitelező 
részére a T. ily felmondási jogot nem állapít meg. (1366. §. III. bek.) 

II. 

*A kérdésre nézve felmerült észrevételek. 

Szükségtelennek mondatott, hogy a polg. törvénykönyv a 
kölcsön felmondhatlanságának kérdésében egyáltalán kifejezetten 
állást foglaljon. Az iránt nem lehet kétség, hogy a hitelező érvé- 

nyesen lemondhat a felmondási jogról, illetve a kölcsöntőke vissza- 
követelésének jogáról; nincs sem jogi, sem közgazdasági ok, a 
mely az ilyen lemondás érvényét kétségessé tehetné. Aggályosabb 
az oly megállapodás, a melylyel az adós mond le a felmondás 
jogáról, mert visszásnak látszik, hogy az adós határtalan ideig 
legyen köteles megtartani és kamatoztatni egy kölcsöntőkét, a melyre 
már nincs szüksége. Azonban külön rendelkezésre ebben az irányban 
sincs szükség, mert a törvény egyéb szabályai alapján e nélkül is 
kielégítő eredményre lehet jutni. Utalás történt különösen arra, 
hogy az ily megállapodás, mint a mely az adós gazdasági szabad- 
ságát túlságosan korlátozza, a közrendbe ütközőnek s igy a 
956. §.-hoz képest semmisnek tekintendő. Más oldalról a 956. §.-nak 
ily esetben való alkalmazhatósága kétségbe vonatott ugyan, de 
kiemeltetett, hogy az adós az 1366. §. III. bek.-nek elejtése eseté- 
ben sem volna arra kényszeríthető, hogy a kölcsöntőkét végtelen 
időkig megtartsa és kamatoztassa, mert tekintettel a kamatos köl- 
csönnek a bérlettel való rokonságára, az 1560. §. analógiája alap- 
ján a kölcsönt 32 év eltelte után mindenesetre felmondhatná. 
Továbbmenő különleges védelemre a kölcsönadósnak nincs is szük- 
sége, mert ha a kölcsönt magas kamatra vette fel, már az 
1136. §.-nak az az általános szabálya is segít rajta, a mely sze- 
rint mindenki, a ki a törvényes kamatlábat több mint egy száza- 
lékkal meghaladó kamat fizetésére kötelezte magát, tőketartozását 
6 hónap eltelte után 6 hónapra bármikor felmondhatja ; csekélyebb 
kamatra felvett kölcsön pedig ritkán fog az adósra túlterhessé válni. 
Ezzel szemben' megjegyeztetett, hogy már az a controversia, 
mely arra nézve felmerült, hogy külön rendelkezés hiányában minő 
szabályok volnának az adós felmondási jogát kizáró megállapo- 
dásra alkalmazandók, tanácsosnak tünteti fel, hogy a törvény a 
kérdésben kifejezetten állást foglaljon. A 956. §. alkalmazhatósága 
legalább is kétes volna, s alkalmazása esetében könnyen oly ered- 
ményre vezethetne, a mely az adós érdekében nem kívánatos. Ha 
ugyanis a felmondás kizárása, mint rendesen, már a kölcsön fel- 
vételekor magában a főügy létben állapíttatott meg,, az ez iránti 
megállapodás semmisége az 1005. §. szabályához képest rendsze- 
rint az egész kölcsönügylet semmiségét vonná maga után, s a 
semmiségre a hitelező is hivatkozhatnék a végett, hogy az adott 
kölcsönösszeget ez alaptalan gazdagodás visszatérítésének szabályai 

szerint az adóstól bármikor visszakövetelje. Hogy az 1560. §. 
positiv természetű szabályát lehetne-e analógia útján a kölcsönre 
is megfelelően kiterjeszteni, az szintén kétes ; e mellett annak meg- 
felelő alkalmazása nem is adna kielégítő eredményt, mert a 32 év, 
ameddig az adós az ügylethez kötve maradna, a kölcsönnél túl- 
hosszú idő. Egy szükségtelenné vált kölcsönnek 32 évig való meg- 
tartása és kamatoztatása az adósra nézve akkor is nagy hátránynyal 
jár, ha a kikötött kamat a törvényes kamatlábat nem haladja meg 
többel mint egy százalékkal. Az 1136. §. szabálya tehát még nem 
teszi feleslegessé az 1366. §. HL bek.-nek különleges rendelkezé- 
sét. Szükségesnek látszik, hogy a törvény positive meghatározza 
azt az időt, a melynek elteltével a kölcsönvevő akkor is felmond- 
hatja a kölcsönt, ha hosszabb lejárat van kikötve vagy az adós 
felmondási joga ki van zárva. Hogy mily tartamban állapíttassák 
meg ez az idő, az czélszerűségi kérdés. Megállapításánál minden- 
esetre figyelembe veendő, hogy ez az idő ne legyen se oly hosszú, 
hogy az adós gazdasági szabadságát túlságosan megszorítsa, se 
oly rövid, hogy a kölcsönadónak ez a jogos érdeke, hogy pénzei 
elhelyezésénél bizonyos állandóságra számíthasson, sérelmet szen- 
vedjen. 

III. 

Megoldás. 
A T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt meg- 
jegyzések összeállítása*) 

1360. §. 
1. Bernáth Elemér debreczeni táblai elnök (hivatalos felter- 
jesztés). Azt a helyes jogelvet, mely szerint a kölcsön reálszerző- 
désként construáltatik, a §. első bekezdése kellőkép ki nem dom- 

*) A kötelmi jog hetedik— tizenhatodik czímére vonatkozó s e helyütt közölt 
anyag összeállítás 1905. évi július hó 1-éig terjed. 

borítja, mert szövege a kölcsön consensualis szerződéskép való 
constructiója mellett is megáll, a teljes hatályossághoz a kölcsön 
átadása ott is szükséges lévén. 

Szükséges tehát a jogelv egyenes hangoztatása, különösen 
az Apáthy-féle tervezettel tért foglalt consensualis-constructio elle- 
nében. 

A §. második bekezdése: »kölcsönszerződés keletkezik akkor 
is . . .« etc. arra enged következtetni, hogy az első bekezdés is 
tárgyalja a kölcsönszerződés keletkezésének általános szabályát. 
Ez nem áll, s ezért a §. első bekezdése (az összhang helyreállítása 
czéljából s a jogelv kidomborítása érdekében is) ekkép lenne szöve- 
gezendő : 

^Kölcsönszerződés keletkezik, ha valaki másnak pénzt vagy 
más helyettesíthető 'dolgot tulajdonjoggal olyan megegyezéssel ad 
át, hogy az átvevő bizonyos idő múlva annak fejében ugyanolyan 
fajú és minőségű dolgot ugyanolyan mennyisében szolgáltasson 
vissza. « 

A §. második bekezdésének elve helyeselhető, bár aggályos, 
hogy a gyakorlatban az uzsorásoknak módot fog nyújtani arra, 
hogy ügyleteiket olyan formába öltöztessék, amely a reálszerző- 
dések szigorának megkerülésével a biró előtt veszedelmes törekvé- 
seiket eltakarja. 

2. Dr. Bányai Miksa, szegedi Ítélőtáblai biró (hivatalos fel- 
terjesztés). A §. második bekezdése ellentétben áll az első bekez- 
déssel és megingatja a kölcsönkötelem alapelvét : a valuta kelléket, 
a szerződés reális voltát. 

A második bekezdés által kölcsön formájában és fingált kölcsön 
alapján tartozáselismerési szerződés minősíttetnék kölcsönszerző- 
désnek. 

Minthogy pedig a tartozáselismerési szerződésnek ez a módja 
kivételesen fel volna ruházható újító hatással, nincs rá ok, sőt 
a 985. §-ba ütközik (színlelt szerződés), hogy a 1360. §. második 
bekezdésben foglalt ügylet fizetés utján kölcsönügyletnek minősít- 
tessék. Azért sem, mert ez által a reálszerződéssel a palástolt uzsora- 
vétség ellen irányuló törvényhozási czélzaton is rés üttetnék. 

1361. §. 

Bernáth Elemér (i. h.) Igaz, hogy a korlátolt szerződésképesség- 
gel birok a törvény fokozottabb oltalmát igényelhetik, de ez nem 
mehet odáig, hogy ez a védelem mások jogos érdekét sértse, sértse 
különösen a harmadik jóhiszemű felet a netalán furfangos és vétkes 
kiskorúval szemben is. 

A jóhiszemű szerződő nem tehető felelőssé oly balesetért, 
mely nem az ő cselekményének következménye, mely a kiskorút 
akkor is érte volna, ha a kölcsönügyletet meg sem kötötte volna. 

A korlátolt szerződésképességűtől jóhiszeműen kölcsön vevő 
eléggé sujtatik az által, hogy ügylete saját hibája által érvénytele- 
níttetik ; különben is az érvénytelenített ügylet úgy lévén tekintendő, 
mintha meg sem köttetett volna ; igy a kölcsön tárgya a kölcsön- 
vevőnek tulajdonába megy át s igy annak veszélyét az általános 
szabály szerint sem viseli, mert a veszély a tulajdonosra tekint. 

A §. első bekezdése tehát módosítandó akkép, hogy a kár- 
veszély az ily kölcsönvevőt csak akkor sújtsa, ha a kölcsönadó 
korlátolt szerződés-képességéről az ügylet megkötése alkalmával 
tudomással birt, vagy arról az ügyletről megkötése után, de a kár- 
veszély bekövetkezte előtt tudomást szerzett. 

Da ha megmarad is a §., következőkép lenne átszövegezendő : 

»A kölcsönvett dolgokra vonatkozó kárveszélyt, a kölcsön- 
szerződés megkötésének időpontjától kezdve, a kölcsönvevő viseli 
még abban az esetben is, ha . . . stb.« 

Ez a módosítás azért szükséges, mert az átvétel időpontjának 
kiemelése arra a téves feltevésre vezetne, hogy kölcsönügylet átvétel 
nélkül is létrejöhet és mert a mondatban az »is« szó jelenlegi 
elhelyezése csak akkor volna helyeselhető, ha az előző szakaszban 
már intézkedés foglaltatnék a kárveszély viselése tárgyában. 

1362. §. 

Dr. Csillag Gyula, egyetemi ez. rk. tanár (az O. M. G. E. id. ki- 
adványában): Helyesnek tartja, hogy a T. az 1877. évi VIII. t.-cz. 
5. §-ának e rendelkezését fölvette. Ellenben a nyolez százalékot 
felülhaladó kamatra nézve az idézett t.-cz. 1. §-ában foglalt az a 
határozmány, hogy a ^közjegyző nem vehet fel oly közokiratot, 
melyben nyolez százaléknál magasabb kamat köttetett ki«, továbbá 

a 3. §. azon rendelkezése, hogy »nyolcz százaléknál magasabb 
kamatot biztosító zálogjog előjegyzése vagy bekebelezése nem ren- 
delhető el«, a T.-ből kihagyattak. Föltételezi, hogy a törvénykönyv- 
vel kapcsolatban kiadandó életbeléptetési törvény az 1877 : VIII. 
t.-cz. e részbeli rendelkezéseit világosan és határozottan fentartandja. 

1363. §. 

1. Bernáth Elemér (i. h.) : A §-ban kifejezett elvnek megfelelő- 
leg az is kimondandó lenne, hogy a kölcsön visszafizetése is,, 
amennyiben a természetben való visszaadás kifejezetten nem köt- 
tetett, készpénzben történjék és pedig a kölcsönadott tárgyaknak 
az átvétel idejében volt valóságos értéke szerint. 

A kölcsönszerződés ugyanis úgy tekintendő ez esetben, 
mintha tárgya készpénz lenne. 

A T. 1363. §-ának első bekezdése tehát ekkép lenne szöve- 
gezendő : 

»Ha a kölcsönadó készpénzben meghatározott kölcsönösszeg 
fejében a kölcsönvevőnek értékpapírokat egyéb helyettesíthető dol- 
gokat adott kölcsön, amennyiben a szerződésben ilyen természetben 
való visszaadása ki nem köttetett, a visszafizetés készpénzben és 
azon értékpapírok vagy egyéb helyettesíthető dolgok az átadáskor 
bírtak, a birói úton érvényesíthető kamat mértéke is ugyanazon 
érték szerint veendő számításban 

A §. második bekezdése új szakaszként veendő fel, mert a 
§. első bekezdésével összekapcsolva arra a téves értelmezésre 
adhat alkalmat, mintha a § második bekezdésében foglalt rendel- 
kezés csak a készpénzben meghatározott kölcsönöknél nyerne 
alkalmazást. 

2. Dr. Bányai Miksa (i h.). A T. 1162. és 1176. §§-aiban 
foglalt rendelkezésekkel összhangzóan kimondandó lenne: 

»Ár folyammal bíró értékpapíroknak, valamint tőzsdei vagy 
piaczi árfolyammal biró dolgoknak kölcsönadása esetében, a hite- 
lező más megállapodás hiányában, a késedelmes adóstól a kamaton 
felül a késedelemből származó annak az esetleges kárának a meg- 
térítését is jogosítva van követelni, mely a kölcsön adott dolog- 
nak a visszaszolgáltatásra meghatározott időben volt értéke és a 
tényleges teljesítéskor volt értéke közötti különbségnek megfelel*. 

1364. §. 

1. Bernáth Elemér (i. h.). Külön rendelkezés veendő fel (min- 
den kétely kizárása végett) arra az esetre is, ha az értékpapírok 
beváltás alá ugyan nem kerülnek, de más ok miatt (vinculálás, 
értéktelenné válás) forgalom tárgyai lenni megszűntek; valamint 
külön rendelkezés veendő fel arra az esetre is, ha a szerződés 
tárgyát nem készpénz és értékpapír, hanem más helyettesíthető 
dolog képezi, mely nem készpénz helyett adatott s melynek ter- 
mészetbeni visszaszolgáltatása lehetetlenné vált. A §. tehát követ- 
kezőkép bővítendő ki : 

»ha értékpapír adatott kölcsön s a visszafizetés idejében ilyen 
papir többé nincs forgalomban, a kölcsönvevő azt a pénzösszeget 
tartozik a kölcsönadónak megtéríteni, a melylyel az értékpapír bevál- 
tatott, be nem váltás esetén pedig, amely értékkel az a vissza- 
fizetésre meghatározott időben, esetleg a forgalomban legutol- 
jára birt.« 

•Ugyanez a rendelkezés nyer megfelelő alkalmazást abban az 
esetben is, ha a kölcsön tárgya más helyettesíthető dolog volt, de 
annak természetben való visszaszolgáltatása lehetetlenné vált.« 

2. Dr. Bányai Miksa (i. h.) Tekintettel arra az esetre, hogy 
az adós az értékpapírokat be nem váltotta, ez a §. ekként volna 
pótlandó ; 

»Ha pedig be nem váltotta azokat, azt a pénzösszeget tar- 
tazik megtéríteni, amelyen az értékpapírok azok kölcsönadásakor, 
esetleg a kölcsön visszaszolgáltatására meghatározott időben bevált- 
hatók lettek volna.« 

1366. §. 

1. Dr Berzsenyi Jenő, siklósi albiró. (Jog 1901. év 41. sz.) 
Nem talál törvényes indokolást arra a gyakorlatra vonatkozólag, 
— hogy a kamatfizetés elmulasztása esetében — külön megálla- 
podás szerint, vagy a nélkül is, a tőkekövetelés is lejártnak tekin- 
tendő. Minthogy pedig ezt a gyakorlatot méltánytalannak tartja, 
azért a §. után a következőket iktatná : 

»A hitelező határozatlan időre adott kölcsöntőke visszafizeté- 
sét is csak megfelelő felmondás és a felmondási idő letelte után 
követelheti. 

Az a megállapodás, mely szerint a kamatfizetési határidő 
elmulasztása esetén a tőke is lejár, — érvénytelen. 

A felmondási idő a felek megállapodása hiányában 200 koro- 
náig egy hónap, 200 koronától 1000 koronáig negyedév, azontúl 
félév. 4 

Viszont azonban a hitelező érdekére tekintettel lenne mél- 
tánytalan, ha tőle a felmondás eszközlését abban az esetben is 
megkívánnék, ha adósa egy kamatfizetési határidőt elmulasztván, 
még a következő határidőben sem fizet kamatot. Ezért a követ- 
kező szövegű uj §. felvételét is javasolja: 

»A hitelező felmondás nélkül azonnal követelheti adósától a 
tőke visszafizetését abban az esetben, amidőn az adós két egy- 
más után következő kamatfizetési határidőt mulaszt el. 

A hitelező e joga azonban elenyészik, ha az adós a kereset 
megindítása előtt az összes lejárt kamatokat megfizeti.* 

2. Dr. Haller Károly (i. h.). Szükségtelen kimondani, hogy 
»oly megállapodás, a mely az adósra nézve hosszabb felmondási 
időt állapít meg, mint tf hitelezőre, hatálytalan, mert a két félre 
nézve különböző felmondási idő ugyanazon jogviszonyban nem 
is lehetséges. Ezenkívül még a harmadik bekezdés utolsó tétele: 
»vagy az adós felmondási joga szerződésileg ki van zárva« is el- 
hagyandó, mert ellenmondásban van az 1136. §. határozott ki- 
jelentésével: »A felmondási jogot sem kizárni, sem korlátozni nem 
lehet. « 

1367—1363. §§. 

1. Dr. Haller Károly (i. h.). A §-t el kellene ejteni, mert kevés 
gyakorlati jelentősége van; t. i. egyenesen a hitelező önkényétől 
függ, hogy akarja-e az érvényesen igért kölcsönt át is adni vagy 
sem. Egyszerűen azt mondhatja, hogy a másik fél vagyoni viszo- 
nyait rosszaknak tartja. Úgyde ez a kölcsönvevőre nézve káros 
következéssel járhat. Például A-nak fürdőre kellene mennie s ez 
attól függ, hogy kap-e szabadságot. S mert pénze éppen nincs, 
magát biztosítandó, kölcsönadás iránti szerződést köt B-vel, minden 
lényeges pont iránt megegyeznek, s mikor megjő a szabadság, 
útra készen a kész váltóval elmegy a pénzért ; B. pedig A.-nak 
rosszabbult vagyoni helyzetét ürügyül használva, azt egyszerűen 
megtagadja. A csalódott fél a másiknak szerződésszegése folytán 

nemcsak időt veszít, de máshonnan, hamarjában pénzt kell vén 
szereznie, magasabb kamat, ügynöki díj fizetésével érzékeny kari 
is szenved. Nem segít rajta az 1368. §., mely a kölcsönadás irántt 
előzetes szerződés teljesítésének követelésére 6 hónapot enged, neki 
másnap már utaznia kell. A contractus reális e sajátsága ma már 
nem tartható fenn. Csupán azért, hogy a hitelező a szerződés- 
kötéskor még nem adta át a kölcsönt, nem szabad az egész intéz- 
ményt illuzoriussá tenni, mert ha azonnal átadta volna, csak ott 
lenne vele. Azt kellene tehát kimondani az 1368. §-ban, hogy 
kölcsönadás iránti előzetes szerződés teljesítése, illetve a kártérítés 
iránti követelés 6 hónap alatt elévül. 

2. Dr. Bolla Árpád. (Jogállam 1903. III. füzet). Szükségesnek 
tartja, hogy a rövidebb elévülési idő (pl. az osztrák ptkönyv min- 
tájára egy évben) minden előszerződésre megállapíttassék s szük- 
ségesnek tartaná, hogy ezért a T.-nek IV. rész első czímébe oly 
szakasz vétessék fel, mely úgy az elévülési rövidebb időt, mint a 
clausulát (rebus sic stantibus) nemcsak a reál-szerződési előszerző- 
désekre, de általánosságban minden előszerződésre megállapítsa. 
Ezt a jogbiztonság és a practikus élet megkívánja. A T.-nek 1367., 
1368., 1381., 1393. §-ai ebben az esetben feleslegesekké válnának. 

1368. §. 

Bernáth Elemér (i. h.): A kölcsönszerződésnek, mint reálszerződés- 
nek construálása visszaélésekre vezethet ; ezért, de arra való tekin- 
tetből is, mert a felek szándéka az esetben is, ha átadás nélkül 
egyeznek meg, az volt, hogy köztük érvényes jogügylet létesüljön ; 
helyes volna a §. új bekezdésekép rendelkezést venni fel, mely a 
felek ily megállapodását mint kölcsönelőszerződést joghatálylyal 
ruházná fel, ily formában: * olyan megegyezés, a mely kölcsönügylet 
megkötésére irányul, de amelynél a kölcsön tárgyát a kölcsönadó 
a kölcsönvevőnek egyidejűleg át nem adja, kölcsönadásra kötelezft 
szerződésnek (kölcsön-előszerződés) tekintendő.* 



Digitized by CjOOQIC 



14 



A vezetőség kebelében megtartott értekezletek során fel- 
merült megjegyzések.*) 

1360. §. 

1. Az első bekezdésre vonatkozólag felvettetett az a kérdés, 
vájjon helyes-e a kölcsönszerződést reálszerződésként szabályozni 
és nem felelne-e meg inkább a mai felfogásnak, ha azt a svájczi 
kötelmi jogi törvény példájára consensuális szerződésként construál- 
nók. Különösen a kamatos kölcsönre nézve érdemel megfontolást, 
hogy nem kell-e azt inkább úgy felfogni mint tőkebérletet, tehát 
mint kétoldalú (viszonos) szerződést, melynél a tőke átengedése az 
egyik s a kamatfizetés a másik oldalon épúgy viszonylanak egy- 
máshoz, mint dolog bérleténél a dolog használatának átengedése 
a bérfizetéshez. 

Ezzel szemben megjegyeztetett, hogy a kétoldalú szerződés 
fogalma alá a kamattalan kölcsönt semmi esetre sem s a kamatos 
kölcsönt is csak akkor lehetne vonni, ha a hitelkérő a kölcsön 
elfogadása iránt kötelezettséget vállalt. Az eltérő szabályozást azon- 
ban gyakorlati szükség nem indokolja s a jog egyszerűségének 
érdeke tiltja. A mi a tőke visszafizetésének kötelezettségét illeti, 
annak kamatos kölcsönnél szintúgy, mint kamattalannái, szükségkép 
attól az előfetételtől kell függnie, hogy a hitelező a kölcsönt tényleg 
megadta legyen. A kölcsönadását és visszafizetését nem lehet 
helyesen viszonos szolgáltatásoknak tekinteni ; az utóbbi szolgálta- 
tás nem ellenértéke, hanem korlátja az előbbinek (v. ö. Schey, 
Obligationsverháltnisse, I. 44. 1.). A kölcsönszerződésnek consensuális 
szerződésként való felfogása jogpolitikai szempontból sem volna helye- 
selhető. E felfogásból az következik, hogy a kölcsön visszafizetése 
iránt perlő felperesnek csak a kölcsönadás iránti megállapodást 
kellene keresetében állítania, nem egyúttal a kölcsön kiszolgáltatását 
is s hogy a valutakérdés a perben csak akkor volna figyelembe vehető, 

*) AT. Negyedik Részének (Kötelmi jog) hetedik —tizenhatodik czímét tár- 
gyazó értekezleteken részt vettek : Lányi Bertalan, vezetőtag, I m 1 i n g Konrád, 
kir. táblai tanácselnök és Thirring Lajos, kir. kúriai bi ró, szerkesztő tagok, 
valamint a vezetőséghez beosztott segedtagok közül : S z á s z y Béla, miniszteri 
osztálytanácsos, B a r t h a Richárd, kir. törvényszéki bíró, Beuérd Emil, minisz- 
teri segédtitkár és Kiss Géza, kir. törvényszéki aljegyző. 

ha az alperes a kölcsön ki nem szolgáltatása miatt az 1158.§-hoz 
képest kifogást tesz; a tá.gyafásnál meg nem jelenése esetében 
tehát egyáltalán nem. Ily módon megnehezíttetnék az uzsorás ügy- 
letek felismerése. 

2. Más oldalról, kapcsolatban a B a) ad 1360. §. 1—2. sz. 
megjegyzésekkel, a második bekezdés törlése javasoltatott. Abból 
hogy a gyakorlatban előfordulnak oly megállapodások, a melyekkel 
a felek a közöttük más alapon fennálló kötelmet kölcsönkötelemmé 
változtatják át, még nem következik, hogy az ily átváltoztatás 
helyes is és hogy fentartandó. Kifejezést nyert különösen, hogy 
ily fingált kölcsönszerződés leplezett uzsorás -üzelmeknek nyithat 
teret. A szolgáltatások közötti arántalanságot nehéz constatálni, ha 
tehát elvileg alkalmazható is volna a 957. §. rendelkezése, gyakor- 
latilag nehéz annak foganatot szerezni. 

Erre nézve, valamint az ezzel szemben felhozható ellenérvekre 
nézve lásd bővebben a CLXXXI. számú elvi kérdést. 

3. Felvettetett: a második bekezdés mily viszonyban áll a 
novatio-hoz? 

Erre nézve megjegyeztetett, hogy az ujitó kölcsön nem volna 
érvényes, mert a res nem adatott át és egyszerű consesus a köl- 
csönt magát nem hozta létre. Más oldalról e nézet ellenmondásra 
talált, mert a »res« túlságosan szűk felfogásán alapszik. A valuta 
a II. bek. esetében sem hiányzik. (L. a CLXXXI. sz. elvi kérdést). 

4. A §. érdemi részének fentartása esetére szövegezés szem- 
pontjából a következő módosítás ajánltatott: 

I. bekezdés: 

»A ki pénzt vagy más helyettesíthető dolgot kölcsön kap 
(kölcsönvevő), köteles ugyanoly fajú és minőségű dolgot a kapott 
mennyiségben (vagy : ugyanoly fajú, minőségű és mennyiségű dolgot ; 
vagy ugyanoly fajú és minőségű dologból ugyanannyit) a kölcsön- 
adónak visszaszolgáltatni. 

II. bekezdés. 

»Kölcsön keletkezik akkor is, ha pénz vagy egyéb helyette- 
síthető dolog szolgáltatására más alapon kötelezett adós hitelezőjé- 
vel abban állapodik meg, hogy a szolgáltatással azontúl kölcsön- 
képen tartozzék neki.« 

5. Megfontolandó: Nem kellene-e kimondani mint Entw. 
I. 453. II..: 

»Ha a kölcsönvevő a kölcsönkapott dolog tulajdonát a köl- 
csönnel meg nem szerezte, a kölcsön vele szemben létre nem jött- 
nek tekintendő.^ 

1361. §. 

1. Kapcsolatban a B) a) ad 1361. §. alatti megjegyzéssel föl- 
vettetett, hogy a korlátolt szerződőképességgel birok fokozott oltalma 
nem terjedhet odáig, hogy ez a védelem mások jogos érdekét sértse, 
sértse különösen a harmadik jóhiszemű felet a netalán furfangos 
és vétkes kiskorúval szemben is. 

A jóhiszemű szerződő nem tehető felelőssé oly balesetért, 
a mely nem az ő cselekményének következménye, mely a kiskorút a 
akkor is érte volna, ha a kölcsönügyletet meg sem köti. 

A korlátolt szerződőképességütői jóhiszeműen kölcsönvevő 
eléggé sújtja az, hogy ügylete saját hibája nélkül érvénytele- 
níttetik; különben is az érvénytelenített ügylet úgy tekintendő, 
mintha meg sem köttetett volna; igy a kölcsön tárgya a kölcsön- 
vevőnek tulajdonába nem megy át s igy annak veszélyét az álta- 
lános szabály szerint sem viseli, mert a veszély a tulajdonosra tekint. 

Ezzel szemben megjegyeztetett, hogy semmi érdeksértés sincs 
abban, hogy valaki a kölcsönkép átvett dolgokra vonatkozó [kár- 
veszélyt viseli. A dolgok az ő birtokában voltak a mikor azokban 
kár esett. 

De indokolatlannak és következetlennek is jeleztetett, hogy ép 
a kölcsönvevő helyzete javuljon oly rendelkezés alapján, amely ellen- 
kezőleg: a másik fél (korlátolt szerződőképességű stb.) érdekében 
áll fenn. 

2. Fölvettetett: vájjon a megfordított esetben is, t. i. ha a 
kölcsönvevő szerződőképtelen vagy csak korlátoltan szerződőkópes 
vagy ha a szerződést a kölcsönvevő támadja meg: ez viseli-e a 
kárveszélyt ? 

Konstatáltatott, hogy a szabály erre az esetre nem nyer alkal- 
mazást ; csupán condictio utján lehet ellene föllépni. 

3. Rendszertani szempontból fölvettetett : nem kellene-e a 
szabályt a XVI. czím 1. fejezetébe áttenni? A §. ugyanis nem 
egyéb, mint kivétel az 1771 — 1772. §§. alól. 

Ezzel szemben megjegyeztetett, hogy a §. jelenlegi helyén 
tartandó fenn, egyrészről mert az alaptalan gazdagodásról szóló feje- 
zetben igen elvontan kellene szövegezni és másrészről mert gyakorlati 
alkalmazást amúgy is csak a kölcsön esetén nyer. 

4. A §. rendelkezésének fentartása esetén ez a szövegezési 
módosítás ajánltatott: 

»A kölcsönvett dolgokra vonatkozó kárveszélyt, a kölcsön- 
szerződés megkötésének időpontjától kezdve, a kölcsönvevő viseli 
még abban az esetben is, ha ... . stb « (V. ö. B) a) ad 1361. §.) 

A módosítás szükségesnek jeleztetett, mert az átvétel idő- 
pontjának kiemelése arra a téves feltevésre vezetne, hogy kölcsön- 
ügylet átvétel nélkül is létrejöhet. Hivatkozás történt arra is, hogy 
a mondatban az »is« szó jelenlegi elhelyezése csak akkor volna 
helyeselhető, ha az előző szakaszban már intézkedés foglaltatnék 
a kárveszély viselése tárgyában. 

Megjegyeztetett, hogy az ajánlott módosítás tartalmi változ- 
tatást nem involválna, mert a ^kölcsönszerződése alatt nem a 
kölcsön adása iránti előszerződés (1367. §.), hanem a tulajdon- 
képeni kölcsönszerződés értendő, mely mint reálszerződés az 1360. §. 
első bekezdéséhez képest csak a kölcsön kiszolgáltatásával van meg- 
kötve. Azonban az ajánlott szöveg azért esik kifogás alá, mert a 
^kölcsönszerződés megkötés*- érői alig lehet helyesen beszélni oly 
esetben, midőn a szerződés érvénytelen, tehát nem létezőnek 
tekintendő. 

1362. §. 

1. V. ö. az 1135. §-nál tett megjegyzéseket. 

2 Kapcsolatban a B) a) ad 1362. §. alatti megjegyzéssel 
megállapítást nyert, hogy az 1877. évi VIII. t.-cz. 1. és 3. §§-nak 
rendelkezései a ptkönyvvel kapcsolatban kiadandó életbeléptetési 
törvény által kifejezetten fentartandók. 

3. Fölvettetett : ne módosíttassék-e az első bekezdés oly irány- 
ban, hogy a kamat más megállapodás hiányában évenként (ne fél- 
évenként) fizettessék utólag. 

Ez a kamat természetének és a külföldi törvényhozások állás- 
pontjának jobban megfelelne. 

E tekintetben megjegyeztetett, hogy jelen alakjában a §. ellen- 
tétben áll azokkal a törvényekkel, a melyek a törvényes kamatot és a 

maximális kamatot a tőke százalékában egész évre számítva álla- 
pítják meg (1877: VIII,, 1895 : XXXV.). A ki a 8% kamatot fél- 
évenkint fizeti, az tulajdonképen nem 8, hanem 8' 16% kamatot 
fizet, mivel az első félév végén fizetett 4% is a második féléven 
át a hitelező javára kamatozik. 

Az általános nézet az volt, hogy a jelzett ellentmondás különös 
gyakorlati fontosságúnak nem tekinthető, inkább szépséghiba, a mely- 
nek elkerüléseért a §-nak érdemileg egyébként helyes intézkedésén 
változtatni nem czélszerű. 

1363. §. 

1. V. ö. az 1135. §-nál tett észrevételeket. 

2. Konstatáltatott, hogy a B) a) ad 1363. §. 1. alatti 
megjegyzés az első bekezdésnek félreértésén alapszik. E bekez- 
désben nem értékpapirkölcsönről, hanem készpénzkölcsönről van 
szó, olyanról azonban, a melynél a kölcsönadó a készpénzhez 
meghatározott kölcsönösszeg fejében a kölcsönadónak értékpapírokat 
vagy egyéb dolgokat adott. Hogy az ily kölcsön, mint minden 
készpénzkölcsön, készpénzben fizetendő vissza, az magától érte- 
tődik. Az értékpapirkölcsönről a következő §-ban van szó. Az itt 
szóban forgó rendelkezés intentiója nem egyéb, mint a kamat- 
maximum elvének megsértését megakadályozni. 

Félreértés elkerülése szempontjából azonban czélszerű volna 
világosabban kifejezni, hogy itt olyan kölcsönügyletről van szó, 
a melynél fogva a kölcsönvevő papírokat stb. kap, de a kölcsön- 
vételkor meghatározott készpénzösszeget kell visszaszolgáltatnia. 
A mostani szöveget félre lehet érteni, a mint az idézett észrevétel 
félre is értette. 

1364. §. 

1. A B) a) ad 1 3(54. §. 1. számú megjegyzéssel szemben 
kiemeltetett, hogy csak beváltás esetére szükséges külön rendel- 
kezést felvenni. Ha az értékpapírok, a melyeket a kölcsönvevőnek 
vissza kellene szolgáltatnia, más okból mentek ki forgalomból, a 
szolgáltatás lehetetlenségére irányadó elvek nyernek alkalmazást. 

Ha az értékpapírok a kölcsön felvétele óta értékcsökkenést 
szenvedtek vagy értéktelenekké váltak, ez a hitelező kára. Ezt a 
koczkázatot — mely nem esik az 1361. §. szerint a kölcsönvevőt 

terhelő veszély fogalma alá — értékpapír kölcsönnél a hitelező 
{kölcsönadó^ viseli. 

2. Konstatáltatott, hogy a B) a) ad 1364. §. 2. alatti javaslat 
félreértésen alapszik. 

Nem a papir birtokosa váltja be a papirt, hanem az állam, 
az intézet stb. De nem is az határoz, hogy a tényleges beváltás 
alá nem került értékpapírokat, valamely időpontban minő árban 
lehetett volna beváltatni, hanem határoz az általános szabályokhoz 
képest az a körülmény, hogy az adóst a szolgáltatás lehetetlenülése 
körül terheli-e vétkesség, illetőleg a teljesítésben vétkes késedelem, 
vagy sem. Ha akkor, a mikor köteles lett volna az értékpapir- 
kölcsönt visszatéríteni, ily papírok még forgalomban voltak, s a 
visszatérítést neki felrovandó okból mulasztotta el, az 1168. §-hoz 
képest kártérítés fejében azoknak akkori értékét lesz köteles a 
hitelezőnek megtéríteni. Külön szabályra e tekintetben szükség 
nincs. 

3. Fölvettetett : összeegyeztethető- e az értékpapirkölcsön helyes 
constructiójával, hogy a kölcsönadott értékpapírok után kamat 
legyen követelhető? 

Kifejtést nyert, hogy igen, mert nincs oly jogelv, melynél- 
fogva kamatról csupán készpénz kölcsön esetén lehetne szó. Aggályra 
annál kevésbé van indok, mert a kamatot nem is kell szükségképen 
a kölcsön tárgyával hasonnemű szolgáltatásban és kölcsöntőke bizo- 
nyos százalékában kikötni. 

A különbség csak az, hogy mig készpénzkölcsönnél a birói 
úton érvényesíthető kamatmaximum előre tudva van és változatlan 
marad, az értékpatirkölcsönnél, tekintettel az 1. és 2. alatt kifeje- 
zettekre, esetleg fluctuálhat. 

4. A §. érdemeinek fentartása esetén a következő preczizebb 
szövegezés ajánltatott : 

»Ha a visszafizetés idejében a kölcsönadott értékpapírok 
többé nincsenek forgalomban, a kölcsönvevő azt a pénzösszeget 
köteles a kölcsönadónak visszatéríteni, a melylyel az értékpapírokat 
beváltották*. 

1305. §. 

Megfontolandó : nem kellene-e a hitelező visszakövetelési jogát 
kamattalan kölcsönnél is felmondáshoz kötni ? (V. ö. német ptkönyv 

609. §.) Utalás történt arra, hogy a »szivességi kölcsön* sok 
esetben még drágább a kölcsönvevőre nézve, mint a kamatozó 
kölcsön, indokolatlan tehát a kölcsönadót oly túlságosan védel- 
mezni. 

1366. §. 

1. L. a CLXXX1I. sz. elvi kérdést. 

2. A B) a) ad 1366. §. 1. alatti megjegyzéssel szemben 
kiemeltetett, hogy az I. bekezdésben statuált felmondási jog mellett 
a hitelező oly esetben, midőn a kölcsön visszafizetésének ideje 
nincs meghatározva, továbbmenő védelemre nem szorul. A fel- 
mondási idő különben is oly rövidre van szabva, hogy annak 
megtartása a hitelező számbavehető sérelmével akkor sem járhat, 
ha az adós egy vagy két kamatrészletet már elmulasztott. Inkább 
abban az irányban érdemel a felvetett eszme megfontolást, hogy 
nem kellene-e a hitelezőnek akkor is, ha hosszabb lejárat van 
kikötve, megengedi, hogy egy vagy két kamatrészlet nem fizetése 
esetében a kölcsönt — idő előtt — felmondhassa vagy esetleg 
felmondás nélkül visszakövetelhesse. Azonban helyesebbnek látszik 
ezt a felek megállapodására bízni. 

3. Kétségesnek jelentetett, hogy a második bekezdésben fog 
lalt szabály felvételére van- e szükség. Alaptalan ugyan az a néztt, 
mintha oly megállapodás, mely az adósra nézve hosszabb felmon- 
dási időt állapít meg, mint a hitelezőre, jogilag lehetséges sem 
volna (B. a. ad 1366. §. 2. sz.) ; de az ily megállapodás alig fordul 
elő a gyakorlatban oly sürüen, hogy külön rendelkezést tenne szük- 
ségessé. 

4. Felvettetett: áll-e a §. harmadik bekezdése a törlesztéses 
kölcsönökre is ? 

E tekintetben megjegyeztetett, hogy miután a szöveg kivételt 
nem tesz, az kétségkívül ily kölcsönökre is alkalmazandó. 

1367. §. 

1. V. ö. az 1159. §-nál tett megjegyzéseket. 

2. Konstatáltatott, hogy az 1159. §. mellett a jelen §-ra is 
szükség van, mert itt nem kétoldalú szerződésről van szó. A §. elvi 
indoka : t. i. hogy a ki hitelt akar, hitelképes is legyen, általában 
helyeseltetett. 

3. Felvettetett: nem volna-e helyesebb a német ptkönyv 610. 
§-a példájára csak abban az esetben engedni meg a hitelezőnek, hogy 
a kölcsön kiszolgáltatását megtagadja, ha a kölcsönkérő vagyoni 
viszonyai utólag — a kölcsön megigérése után — rosszabodtak. 
Ezzel szemben az Indokolásban (III. k. 391. 1. és IV. 14. 1.) fel- 
hozottakra történt utalás. Általában elismertetett, hogy a szabályo- 
zásnak itt s az 1159. §. esetéhez egyöntetűnek kell lennie. 

4. Kapcsolatban a B) a) ad 1367. §. 2. sz. észrevétellel, meg- 
fontolandónak jeleztetett, hogy az 1367. §. szabálya ne terjesztes- 
sék-e ki minden előszerződésre (necsak a reálszerződési előszerző- 
désekre), így általánosítva a szabály az I. czímbe volna áthelye- 
zendő. 

1368. §. 

Megfontolandónak jeleztetett, hogy az itt megállapított rövid 
elévülési idő ne terjesztessék-e ki minden, előszerződésből eredő 
követelésre. így általánosítva a szabály az elévülés fejezetébe (VI. 
czím IV. fej.) volna áthelyezendő. 

MÁSODIK FEJEZET. 

Haszonkölcsön. 

A) 
A Tervezet további tárgyalását előkészítő főelőadmány- 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

«) 

A Tervezet közzététele következtében egybegyűlt megjegy- 
zések összeállítása. 

A fejezet egészére : 

1. Baditz Lajos (i. m. 141. o.) : Kifogást emel az Ind. azon 
elméleti tanítása ellen, hogy a haszonkölcsön egyoldalú reálszerző- 
dés. Szerinte ez helytelen, a mit egyébiránt a 1367., 1368., 1370. §§. 
és az 1376. §. 3. intézkedései is bizonyítanak, melyek az Ind. e 
kijelentésével — szerinte — ellentétben állanak. 

2. Dr. Jékey Dániel, kolozsvári kir. törvényszéki biró (Magyar 
Jogász Újság 1902. V. sz.) Helyesli, hogy a T. követte a német 
ptkönyv elismerésre méltó álláspontját, mely a precariumot csak 
mint a haszonkölcsön egyik faját vette és valamely eltérő szabá- 
lyozás felvételét indokoltnak nem tartotta. 

1369. §. 

1. Dr. Bányai Miksa (i. h.) A §. első bekezdése ezzel pótlandó,, 
hogy: ^ugyanabban az állapotban* tartozik visszaadni. Ez irányt 
szabna, hogy az u. n. elhasználható dolgok haszonkölcsön szer- 
ződés tárgyai csak annyiban lehessenek, a mennyiben a használat 
a dolgok in eadem specie visszaadását lehetetlenné nem teszi. 

2. Dr. Reichard Zsigmond (i. h.). Az első bekezdésben »tar- 
tozik* helyett a magyarosabb »köteles« teendő. 

1309. és 1370. §. 

Bernéth Elemér (i. h.) : Az 1 369. §. utolsó bekezdése áthelye- 
zendő az 1370. §. élére, mert ez az utóbbi (1370. §.) tárgyalja a 
haszon-kölcsönadó kötelezettségét. 

Annyival szükségesebb ez, mert e nélkül (ha csak az Indok- 
lást nem olvassuk) nem tudhatjuk, hogy az 1370. §. arról intéz- 
kedik, ha a haszonkölcsönadó nem teljesíti a dolog szerződésszerű 
használatban való meghagyásra vonatkozó kötelezettségét. 

Az 1370. §. szövege igy szólana »a haszonkölcsönadó köte- 
les a haszonkölcsönvevőt a szerződés tartama alatt az átadott dolog 
használatában meghagyni, de erre vonatkozó kötelezettségében csak 
a szándékosság és súlyos gondatlanság miatt felelős.* 

Ezen felül uj bekezdéssel kell a §-t megtoldani, mely szóljon 
arról, ha a haszonkölcsönadó tudva ad haszonkölcsönbe jogo- 
sulatlanul más tulajdonát képező tárgyat s a haszonkölcsönbevevő 
a tulajdonos által akadályoztatik. Ha ilyenkor erről a haszonköl- 
csönvevő is tudomással birt, roszhiszeme folytán, a haszon- 
kölcsönbeadó súlyos gondatlanságára sem hivatkozhatik. 

Ajánlott szöveg : »A ki jogosulatlanul idegen dolgot ad haszon- 
kölcsön és haszonkölcsönvevőt a dolog szerződésszerű használatá- 
ban a tulajdonos, vagy más jogosított megakadályozza, a haszon- 
kölcsönadó súlyos gondatlanság esetén sem felelős, ha a haszon- 
kölcsönvevő tudta azt, hogy a haszonkölcsönadó idegen dolog 
felett jogosulatlanul rendelkezett.* 

1370. §. 

1. Baditz Lajos (i. h.) : A haszonkölcsönadó felelősségét csak 
akkor kell megállapítani, ha ő szerződésileg elválallta. 

A T. a gyakorlati élettel nincs összhangban, mert olyan aján- 
dékozót és haszonkölcsönzőt, ki szándékos rosszakaratot tanúsított 
és súlyos gongatlanságot követett volna el, a bíráló nem tud 
elképzelni. 

2. Dr. Jékey Dániel (i. h.) fölhozza, hogy a T. a haszon- 
bérbeadó felelőségét szigorúbban állapítja meg, mint a német 
ptkönyv. 

Az álláspontot, valamint az Indokolásban ennek támasztásául 
fölemlített argumentumokat nem helyteleníti ugyan, de kiemeli, 
hogy az a tétel, mely szerint »a haszonkölcsön gazdasági lénye- 

gében véve mindig visszterhes ügylet* lenne (Ind. IV. k. 21 -22. 
o.). a közfelfogásban alapját nem találja. 

1371 — 1373. §. 

Dr. Jékey Dániel (i. h.) : Helyesli, hogy a T. nem megy bele 
annak a merően kazuisztikus kérdésnek szabályozásába, hogy a 
haszonkölcsönvevő a saját dolgát és az idegen dolgot érő közös 
veszélynél köteles-e az idegen dolgot először megmenteni? (így: 
a római jog és a C. c. 1801. §.) 

1371 §. 

1. Bernáth Elemér (i. h.): Állatoknál az etetési költségen felül 
a gondozási és megbetegedéssel járó rendes gyógyítási költség is : 
rendes fentartási költség. — Ugyanazon okból, mint az etetési 
költség, e költségek is felsorolandók lennének ily szövegben : 

»A dolog rendes fentartási költségeit, állatoknál különösen a 
gondozási, az etetési és a rendes gyógyítási költséget is, a haszon- 
kölcsönvevő viseli.* 

A §. utolsó bekezdéséül intézkedés veendő fel a szaporula- 
tokról, melyet a dolog a szerződés tartama alatt, a haszonkölcsön - 
vevő hozzájárulása nélkül létre hoz. 

A római jog álláspontja, mely ezeket a haszonkölcsönadónak 
szolgáltatja ki. nem alkalmazható oly dolgokra, melyek csakis 
szaporulatuk felhasználásával használhatók. Ezért ajánlott szöveg: 

»A haszonkölcsönvevő a szerződés tartama alatt keletkezett 
és beszedett gyümölcsöket ellenkező kikötés hiányában csak abban 
az esetben nem tartozik a használati idő letelte után a haszon- 
kölcsönadónak kiadni, ha az átadott dolog haszonélvezet nélkül 
használható nem volt.* 

2. Dr. Haller Károly (i. h.) : A felesleges magyarázat csak ártal- 
mára van a törvénynek. A dolog rendes fentartásában az állatok 
etetési költségei annyira benne értetnek, hogy ezt külön kimondani 
csakugyan nem kell, mert akkor azt itatást is bele kellene venni. 

1373. §. 

Bernáth Elemér (i. h.) : A § rendelkezik a használat módjáról, 
ha azt a felek szerződésileg megállapították. .De irányítás kellene 

az esetre is, ha a felek a használat módjára nézve nem tettek 
kikötést; ekkép: 

»A haszonkölcsönvevő tartozik a használatra átadott dolgot 
a szerződés kikötése szerint, ilyen kikötés hiányában pedig nz 
átadott dolog minőségének és a használat czéljának megfelelően, 
lehető kímélettel használni.* 

Ezen felül a §. következő bekezdéssel bővítendő : 
Ellenkező esetben a haszonkölcsönadónak teljes kártérítést 
tartozik adni és e mellett köteles azokat a hasznokat is kiadni, 
amelyeket a jogosulatlan átengedés folytán a harmadik személytől 
kapott.* 

Az ily egyén ugyanis joggal sújtható az 1376. §. következ- 
ményein túlhaladólag teljes kártérítéssel s a jogellenesen húzott 
hasznok kiadásával. 

1374. §. 

Baditz Lajos (i. h.) : A T. okoskodását helytelennek tartja. A 
főszempont itt, hogy a haszonkölcsönvevő használata ingyenes, 
miért is súlyosabb beszámítás alá esik, mint a bérlet és haszon- 
bérlet. Ennélfogva a mulasztás következményeinek is súlyosabb- 
nak kell lennie- 

1375. §. 

Bernáth Elemér (i. h.) : E § második bekezdése a szabatos- 
ság kedvéért következőkép lenne kibővítendő : 

»Ha az időtartam a haszonkölcsön czéljából sem állapítható 
meg, a haszonkölcsönadó a dolgot bármikor, még ha azt a haszon- 
kölcsönvevő addig nem használta is, visszakövetelheti.* 



1376. §. 

Bernáth Elemér (i. h.): E§, harmadik bekezdése esetén (t. i. 
ha a haszonkölcsönadónak magának lesz a dologra szüksége) 
méltányos lenne (a német ptkönyv 605. §-ának első pontjával 
egyezően) a dolog visszakövetelését előleges szabályszerű felmon- 
dáshoz kötni. A haszonkölcsönadót ez a csekély~hátrány jogosan éri. 

1377. §. 

1. Baditz Lajos (i. h.): A §. intézkedése helytelen, mert a 
haszonkölcsön ingyenes s igy a kölcsönvevő a használatról bár- 
mikor, tehát a meghatározott idő letelte előtt is lemondhat. 

2. Dr. Bányai Miksa (i. h.) : Szabatosabb volna : 
^Amennyiben a vissaadásra idő meghatározva nincs, vagy a 

határidő kizáróan az ő érdekében van megállapítva.* 

1378. §. 

1. Dr. Bányai Miksa (i. h) : A második bekezdésben e 
helyett: ^ingyenes használat*, ez lenne teendő: » haszonkölcsön*. 

1378. §. 

2. Dr. Haller Károly (i. h.) A T. ingyenes használatról szól, pedig 
haszonkölcsönnél másra gondolni sem lehet (1369. §.). 

1379. §. 

1. Bernáth Elemér (id. h.). K §-ban foglalt kivételes intézke- 
dés következőkép lenne kibővítendő : 

»Ha a haszonkölcsönvevő harmadik személynek engedte át 
a dolog használatát, a haszonkölcsön megszűnte után, a haszon- 
kölcsönadó a dolgot a harmadik személytől is visszakövetelheti. 

Abban az esetben, ha harmadik személy tudomással birt arról, 
hogy a haszonkölcsönvevő a dolgot jogosulatlanul engedte át, a 
haszonkölcsönadónak kártérítéssel ez is tartozik s köteles kiadni 
mindazokat a hasznokat, a melyeket a jogtalanul átengedett dolog- 
ból húzott.* 

Ezen rendelkezés a harmadik személy rosszhiszeműségének 
következménye. A kártárítésre vonatkozó kötelezettsége ugyanabból 
az indokból levezethető, melyből ered általában az 1379. §-ban 
ellene megállapított kereshetőség. 

A kölcsönszerződésre tett javaslat a haszonkölcsön- előszerző- 
désre is alkalmazandó. 

2. Dr. Bányai Miksa (i. h.). »A haszonkölcsön megszűnte 
helyett* ez teendő : »az 1376. §. értelmében*. 



Digitized by CjOOQIC 



27 



1381. §. 

Dr. Jékey Dániel (i. h.) 

Az 1368. §-ra való hivatkozás folytán a haszonkölcsön elő- 
szerződés elévülési ideje hat hónap. 

Elég lenne az elévülési időt 30 napra korlátozni. 

b) 

A vezetőség keheiében megtartott értekezletek során 
felmerült megjegyzések. 

1369. §. 

1. A reálszerződési constructiót illetőleg v. ö. az 1360. §-náí 

I. alatt tett észrevételeket. 

2. A B) a) ad 1369. §. 1. sz. alatt tett javaslat, mint az 
1372. §. rendelkezésének szellemével ellentétben álló, mellőzendő- 
nek jeleztetett. Egyébiránt utalás történt arra, hogy elhasználható 
dolgot is lehet elpusztítás nélkül használni (pl. gyümölcsöt díszí- 
tésül stb.). 

3. Megj egyezte tett : A használat szerződésszerűségét nem 
szabad a §-ba belevinnt. A haszonkölcsönvevő akkor is köteles 
a másik félnek visszaadni, ha azt nem szerződésszerűen, talán 
épen szerződésellenesen használta. 

4. A végleges összegezéskor megfontolandó lesz, hogy a §-ban 
alkalmazott »használat« kifejezés helyett (mely mindenesetre mellő- 
zendő, mert ez a terminus technicus már az »usus« részére van 
lefoglalva), mily helyesebb kifejezés volna alkalmazandó (pl. hasz- 
nálás). 

1370. §. 

1. Konstatáltatott, hogy a §. rendelkezése összefügg a T.-nek 
az ajándékozásnál elfoglalt álláspontjával (1500. §., 1501. §. I. és 

II. bek.); a T. ott is kiterjeszti a felelősséget a súlyos gondatlan- 
ságra is. 

2. A második bekezdésre nézve felvettetett : nem kellene-e 
a szavatosságot mind itt, mind az ajándékozásnál a német ptkönyv 
példájára (523. §. I. bek., 524. §. I. bek., 600. §.) szabály szerint 
a csalárdság — dolus malus — esetére korlátozni. Általában elismer- 

tetett, hogy a haszonkölcsönadó szavatosságának az ajándékozó 
szavatosságára nézve fennálló szabályok szerint kell igazodnia. Erre 
nézve lásd a CXC. sz elvi kérdést. 

3. A következő szövegezési módosítás ajánltatott: 
»Ha a haszonkölcsönadó a dolognak valamely hiányát vagy 
jogának fogyatékosságát szándékosan vagy súlyos gondatlanságból 
nem közölte a haszonkölcsönvevővel, ennek az ebből eredő kárát 
megtéríteni köteles.* 

1371. §. 

A B) a) ad 13/1. §. 1. sz. alatt a gyümölcsökre vonatkozólag 
tett észrevétel, mint a mely a haszonélvezet és haszonkölcsön 
közötti különbség félreismerésén alapszik, mellőzendőnek találtatott. 

1373. §. 

A B) a) ad 1373. §. alatt észrevétellel szemben konstatál- 
íatott, hogy a >< szerződésszerű* használat alatt nemcsak a felek 
által expressis verbis kikötött mód értendő, hanem az is, a melyet 
kikötés hiányában az élet felfogása ilyennek tekint. 

1374. §. 

Felvettetett: mi okból legyen köteles a haszonkölcsönvevő a 
haszonkölcsönadót a dolog hiányairól (hibáiról) értesíteni, azt nehéz 
belátni. Miért értesítse a haszonköicsönvevő a haszonkölcsönadót 
például arról, hogy a kapott szekrénynek nincs zára, vagy hogy 
a kapott tükör üvege homályos ? Más a bérlet. Ott a bérlemény 
hibás volta esetén az 1530 — 1532. §-okban foglalt kötelezettségek 
hárulnak a bérbeadóra, holott a haszonkölcsönadó csupán az 1370. 
§-nál íogva válhat felelőssé. Önmagában tehát az, hogy a dolog 
hibás, ő reá kötelezettséget nem ró s így ezt megtudnia jogi 
érdekében nem áll, a német ptk. szintén nem kötelez ily értesítésre. 

Ezzel szemben megjegyeztetett, hogy miheztartás végett szük- 
séges ez az értesítés, már csak azért is, hogy a haszonkölcsönadó 
saját érdekében a hiányok elhárításáról (a dolog kijavításáról, beteg 
állat gyógyításáról stb.) gondoskodhassak. A haszonkölcsönadó 
károsodásának elkerülése a czélja, a §. rendelkezésének. Nehogy 
azonban az értesítési kötelesség a haszonkölcsönvevőre túlterhessé 
váljék, a szövegezésnél meg lesz fontolandó, ne korlátoztassék-e 

arra az esetre, ha az értesítés a haszonkölcsönadó érdekében szük- 
ségesnek mutatkozik (»szükség esetén <<). Minden esetre figyelembe 
veendő, hogy az 1539. §. a bérlőt is hasonló értesítésre kötelezi 
s hogy a haszonkölcsönvevőt, a ki ingyenes előnyt élvez, nem 
lehet e tekintetben a bérlőnél enyhébb elbánásban részesíteni. 

1375. §. 

Az első bekezdés következő szövegezése ajánltatott: 
»A haszonkölcsönvevő a haszonkölcsön tartamának elteltével 
köteles a haszonkölcsönbe kapott dolgot visszaadni. 

Ha a haszonkölcsön tartama nincs meghatározva, a haszon- 
kölcsönt annyi időre kötöttnek kell tekinteni, a mennyi a haszon- 
kölcsön czéljának megfelelő használatra szükséges.* 

1376. §. 

1. Megjegyeztetett, hogy a B) a) ad 1376. §. alatti észrevétel 
félreértésen alapszik. A német ptkönyv és a T. álláspontja között 
ugyanis csupán constructionális különbség van, mert a német 
ptkönyv szerint sem köteles a haszonkölcsönadó, a ki idő előtt 
azon az alapon követeli vissza a dolgot, hogy neki magának van 
rá szüksége, valamely felmondási időt betartani, hanem rögtöni 
hatálylyal mondhat fel. De nem is volna helyes visszakövetelés! 
jogát ily esetben felmondási időhöz kötni, mert lehetséges, hogy 
azonnal van szüksége a dologra. 

2. Megfontolandónak jeleztetett, hogy a 3. pont esetében a 
kártérítést nem kellene-e egészen kizárni, mint azt a német ptkönyv 
605. §. megfelelő 1. pontja teszi. 

1378. §. 

1. Megjegyeztetett, hogy a tulajdonjog érvényesítésének kizárása 
csak akkor indokolt, ha a másik félnek valamely joga van a tulaj- 
donossal szemben. 

2. Vitattatott, hogy a §. nem minden esetre talál. Megfon- 
tolandó ennél fogva, nem volna-e helyesebb a kérdés eldöntését a 
judica túrára bizni. 

3. V. ö. az 1393. §. és 1562. §-nál tett észrevételeket. 

1379. §. 

1. A B) a) ad 1379. §. 1. számú észrevételben ajánlott 
kibővítés feleslegesnek jeleztetett, mert elég a delictum-szabály. 

2. Falvettetett: a §. rendelkezése miként viszonylik az 1376. §. 
1 . pontjához ? Vájjon a haszonkölcsönadó a haszonkölcsön tartama 
alatt is követelheti a dolgot a harmadiktól? 

Konstatáltatott, hogy mihelyt a haszonkölcsönadó az 1376. §. 
szerinti jogát gyakorolta, a haszonkölcsön megszűnt s a vissza- 
követelési jog az 1379. §. értelmében a harmadikkal szemben is 
megnyilt. 

A végleges szövegezésnél ez világosabban volna kifejezésre 
juttatandó. 

3. V. ö. az 1563. §-nál tett megjegyzéseket. 

HARMADIK FEJEZET. 

Letét. 

A) 
A Tervezet további tárgyalását előkészítő főelőadmány. 

CLXXXíIL s». elvi kérdés. 

Követelhesse-e a letéteményes a letevőtől azon 
kára megtérítését, a mely a letett dolog minőségé- 
ből hárul reája? 

I. 
A 7. álláspontja. 

A T. szerint a letevő vétkességre való tekintet nélkül felelős 
azért a kárért, a mely a letett dolog minőségéből a letéteményesre 
hárul, kivéve ha ez a dolog ebbeli minőségét a letétbe vételkor 
ismerte. (1388. §.) 

II. 

A kérdésre nézve felmerült észrevételek. 

1. Egy oldalról a T. álláspontját a letevőre nézve túlszigoru- 
nak állították. A letevő és letéteményes közötti jogviszonyból leve- 
zethető ugyan a letevőnek az a kötelezettsége, hogy a letétbe adott 
dolognak veszélyes minőségére, ha maga ismeri vagy ismerheti, a 
letéteményest figyelmeztesse, s e kötelessége vétkes elmulasztása 
esetén a letéteményesnek ebből eredő kárát megtérítse ; de hogy 
vétkességre való tekintet nélkül minden kárért feleljen, a mely a 
letett dolog minőségéből hárul a letéteményesre, akkor is, ha a 
letett dolog veszélyes minőségét nem ismerhette s a kárt, a mely 
belőle a letéteményesre hárulhat, előre nem láthatta, az indokolatlan 
eltérés a T.-ben egyébként szabályul elfogadott vétkességi elvtől. 
Indokolatlan ezen objectiv felelősség különösen olyankor, mikor a 

letéteményes díj fejében vállalta el a dolog őrizetét, mert a vissz- 
terhes letét kétoldalú szerződés, melyet a letéteményes a saját érde- 
kében köt; a dologból reája hárulható véletlen kár veszélyét tehát 
implicite magára vállalja azzal a tényével, hogy a kikötött díj fejé- 
ben a dolog őrizetére vállalkozik. Az 1388. §. ugyanazért meg 
volna változtatandó akként, hogy a letevőt csak abban az esetben 
terhelje a jelzett irányban felelősség, ha szándékosan vagy gondat- 
lanságból elmulasztotta a letéteményest a dolog veszélyes minősé- 
gére figyelmeztetni, vagy legalább is fenn kellene hagyni a letevő- 
nek - mint a német ptkv. 694. §-a szerint — az exculpálás lehető- 
ségét abban az irányban, hogy a dolog veszélyes minőségét a 
letétbe adáskor sem nem ismerte, sem nem ismerhette vagy hogy 
arról a letéteményest értesítette. 

Ezzel szemben kiemeltetett, hogy a letevő objectiv fele'őssége 
lényegileg ugyanazon okokon alapszik, a melyekből a T. a meg- 
bízót is vétkességre való tekintet nélkül teszi felelőssé a megbízott- 
nak a megbízás teljesítése következtében szenvedett káráért (lásd 
a CC. sz. elvi kérdést). A letét a megbízással rokon, sőt valójá- 
ban nem egyéb, mint egy neme a megbízásnak : oly megbízás, a 
melynek tárgya dolog megőrzése. 

A megbízás ezen neménél oly kárként, mely a megbízás tel- 
jesítése következtében éri a megbízottat (1671 §), az a kár jelent- 
kezik, a mely a letétbe vett dolog veszélyes minőségéből hárul 
reája. A letevő felelősségének tehát correspondeálnia kell a meg- 
bízó felelősségével, hacsak a letéti szerződésnél különleges szem- 
pontok nem indokolják az eltérést. Ilyenek azonban fenn nem 
forognak. A letét is kizárólag vagy legalább túlnyomóan a lelevő 
érdekét szolgálja, mint a megbízás a megbízóét. A letevő érdeke 
dominál akkor is, ha letéti díj van kikötve. Ez kitűnik abból, hogy 
a letevő ez esetben is bármikor visszakövetelheti a dolgot s ez- 
által a letéteményesnek a díjhoz való jogát egészben vagy részben 
megszüntetheti (1389., 1392. §-ok). A díj kikötése tehát a letét- 
szerződést nem teszi kétoldalú szerződéssé s legkevésbé sem bír 
azzal a jelentőséggel, hogy a letéteményes annak fejében magára 
vállalna minden veszélyt, a mely őt a dolog megőrzéséből kifolyó- 
lag érheti. A közfelfogás a letéti díjban jutalmat lát, mely a letéte- 
ményesnek a dolog megőrzése körül kifejtett munkásságáért jár, 
nem pedig koczkázati díjat. Hogy egyes esetben a díj az utóbbi 

értelemben van-e kikötve, az akaratértelmezés kérdése. Törvény- 
hozási szabályozás alapjául tehát az a gondolat, hogy a letéti díj 
a koczkázat ellenértéke, nem szolgálhat; a szabályozásnak ellen- 
kezőleg azon elv alapján kell történnie, hogy a veszélyt az viselje, 
a kinek érdekében az ügylet köttetik, letétnél tehát a letevő. 

2. Más oldalról a letevő felelősségét még szigorítani akarták. 
Helytelenítették, hogy a T. a letéteményesre a dolog minőségéből 
háruló kárért a letevő felelősségét nem állapítja meg arra az esetre, 
ha a letéteményes a dolog minőségét a letétbe vételkor ismerte. 
A veszély ismeretéből még nem lehet következtetni a felelősség 
átváltására, ha csak erre utaló más tény hozzá nem járul (péld. 
oly díj felszámítása, a melyben a veszély ellenértéke is benfoglal- 
tatik). A letéteményes, különösen ingyenes letétnél, ok nélkül és 
méltánytalanul megterheltetik, ha a dolog minőségéből előálló kár 
ráháríttatik a kár átvállalására vonatkozó szándéka nélkül, csak 
azért, mert a dolog minőségét ismerte s a szívességre mégis vál- 
lalkozott. 

Ezzel szemben megjegyeztetett, hogy a ki veszélyes dologra 
a veszély tudatában vállalkozik, az szükségkép számot vet a követ- 
kezményekkel és magára vállalja a koczkázatot. Ez letétnél sem 
lehet másképen, akár díj fejében, akár ingyen vállalta el a letéte- 
ményes a dolog őrizetét* A letevő felelősségének olyatén szigorítása, 
hogy a letett dolog által okozott kárért csak akkor ne legyen 
köteles felelni, ha a letéteményes a veszélyt kifejezetten elvállalta 
a gyakorlati szükségen is túlmenne. Ha a letéteményes ismeri a 
veszélyt, a melylyel a dolog őt fenyegeti, módjában van, hogy 
megfelelő koczkázati díjat kössön ki magának vagy a letét elfoga- 
dását attól tegye függővé, hogy a letevő a felmerülhető kárra nézve 
szerződésileg felelősséget vállaljon. 



III. 
Megoldás. 
A T. álláspontja fentartandó. 

CLXXXIV. sz. elvi kérdés. 

Minő szabályok nyerjenek alkalmazást az u. n. 
szabálytalan letétre? 

I. 

A T. álláspontja. 

Á T. szerint, ha helyettesíthető dolgok oly megállapodással 
adatnak letétbe, hogy azok a letéteményes tulajdonába mérgének át 
s ez ugyanolyan fajú és minőségű dolgokat ugyanoly mennyiség- 
ben legyen köteles majdan visszaszolgáltatni : a kölcsönre vonatkozó 
szabályok alkalmazandók azzal az eltéréssel, hogy kétség esetében 
a visszaszolgáltatás idejére és helyére nézve a letétre vonatkozó 
szabályok (1339., 1390. §-ok) irányadók és hogy a letevő követelé- 
sébe csak ugyanazon ügyletből eredő ellenkövetelés számítható be. 

Ha a letevő megengedi a letéteményesnek, hogy letett helyet- 
tesíthető dolgokat elhasználhasson, a fenti szabály attól az időponttól 
kezdve áll, a melyben ez a dolgokat elhasználta (1394. §.) 

II. 
A kérdésre nézve felmerült észrevételek. 

A T.-tel szemben az a nézet nyilvánult, hogy a depositum 
irregulare külön intézményként egyáltalán nem szabályozandó. Ha 
helyettesíthető dolgok oly megállapodással adatnak letétbe, hogy 
azok a letéteményes tulajdonába menjenek át s ez ugyanolyan 
fajú és minőségű dolgokat ugyanoly mennyiségben köteles vissza- 
szolgáltatni, ez csak jogdogmatice szabályellenes letét, de a gya- 
korlati élet szempontjából kölcsön. Az ilyen ügylet tehát minden 
tekintetben kölcsönnek tekintendő. A T.-ben foglalt szabályozás a 
büntető Ítélkezésben is zavart okozna, mert a letéteményes, ha a 
letétet annak idején vissza nem szolgáltatja, esetleg sikkasztóként 
büntettetnék. 

Ezzel szemben hangsulyoztatott, hogy a szabálytalan letétet 
egyáltalán nem lehet egyszerűen a kölcsönnel azonosítani. Sajátos- 
sága éppen abban van, hogy jogszerkezetileg ugyan a kölcsönhöz 
hasonlít, a mennyiben az átvevő, mint a kölcsönnél, az átvett 

helyettesíthető dolgok tulajdonosa lesz s azok tekintetében a veszélyt 
viseli, de gazdasági czélját illetőleg letét marad. (V. ö. Dernburg 
Bürg. Recht II. k. II. r. 519. 1.) A ki a pénzét nyilt depőtként 
elhelyezi valamely bankban, az nem azért teszi ezt, hogy kölcsönt 
adjon a banknak, hanem azért, hogy a pénzét a bank őrizze és 
kezelje s ő maga ezen gondtól fel legyen mentve. Ha tehát a sza- 
bálytalan letétre, épen mert a kölcsönhöz hasonlít, rendszerint a 
kölcsönre vonatkozó szabályokat kell alkalmazni, másrészt azt a 
különbséget sem szabad figyelmen kivül hagyni, mely az ügy- 
letek gazdasági czélját illetőleg a kölcsön és a szabálytalan letét 
között fenforog. Ezen különbségre való tekintettel állítja fel a T. 
azt az értelmezési szabályt, hogy a visszaszolgáltatás idejére és 
helyére nézve a szabálytalan letétnél is a letétre, nem pedig a 
kölcsönre vonatkozó szabályok irányadók. Az élet felfogásának 
s a felek rendszerinti szándékának az felel meg, hogy a letevő, 
ha az 1394. §-ban említett megállapodással tette is le pénzét, azt 
bármikor, ne m pedig csak az 1366. §. szerinti felmondás mellett 
követelhesse vissza; s hogy másrészt a letéteményes, ha tulaj- 
donosává lett is a letett helyettesíthető dolgoknak, a megfelelő 
mennyiségű hasonfajú és minőségű dolgot csak a letevő jelent- 
kezésére az őrizet, illetve letétbeadás helyén legyen köteles vissza- 
adni és ne legyen köteles a visszaadandó készpénzt kölcsönvevő mód- 
jára saját veszélyére és költségére a letevő lakására küldeni. A szabály- 
talan letét gazdasági czéljával számol a T.-nek az a szabálya is, hogy 
a letéteményes a letevő követelésébe nem bárminő, a letétszerződéssel 
összefüggésben nem álló ellenkövetelését, hanem csak az ugyanazon 
ügyletből eredő ellenkövetelését számíthatja be. Ezekben a pontokban 
épen a kölcsön szabályainak alkalmazása vezetne meg nem felelő, az élet 
felfogásával ellentétben álló eredményre. A szabálytalan letét külön- 
leges szabályozása tehát indokolt és szükséges. Az az aggodalom, 
hogy a T.-ben foglalt szabályozás a büntető ítélkezésben zavart 
okozna, alaptalan. E szabályozás szerint semmi kétséget sem szen- 
ved, hogy a letéteményes, ha az 1394. §. I. bekezdésben említett 
megállapodással vette át a letett dolgokat, azonnal az átvételkor, 
ha pedig a II. bekezdésben említett megállapodással, a dolgok el- 
használásával megszerzi azok tulajdonát, sikkasztást tehát azok 
tekintetében el nem követhet. 

3* 

III. 
Megoldás. 
A T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt 
megjegyzések összeállítása. 

1382. §. 

1. Buchwald Lázár, szabadkai ügyvéd. (\Iagy. Kod. 1903. 
évi 6. sz.) A német ptkönyv a letét fogalmának meghatározá- 
sánál nem tartja szükségesnek a visszaszolgáltatást belefoglalni. 
De nem is szükséges az, sőt abból a körülményből, hogy a T. 
a depositum irregularet is letétnek elfogadja (1394. §.), egye- 
nesen ki van zárva annak a lehetősége, hogy minden letét in eadem 
specie visszaszolgáltattassék. 

Ezekből kifolyóan a német ptkönyv 688. §-ában foglalt defi- 
nitiot tartja helyesnek a §-t ekként szerkeszteném : 

»A letéteményes tartozik a letevő által neki átadott ingó doj- 
got megőrizni.* 

Egyébként a visszaszolgáltatás kötelezettségét ebben a sza- 
kaszban már csak azért sem szükséges felemlíteni, mert a T. 1389. 
és 1390. §-ai a letevőnek visszakövetelési jogát és a letéteményes- 
nek visszaszolgáltatási kötelességét úgyis szabályozza. 

2. Dr. Bányai Miksa (i. h.) E §. pótlandó lenne azzal, 
hogy: tannak kívánatára bármikor ismét visszaszolgáltatni*; és 
ennek folytán a T. 1389. §-ának első bekezdése kimaradna, mert 
a betevőnek visszakövetelési joga a letéti szerződésnek egyik alkat- 
eleme, s ezért az alkatelemeket tartalmazó §-ban sorolandó fel. 

1383. §. 

Buchwald Lázár : (i. h.) A §. második bekezdését kihagyandó- 
nak véli, mert de internis non judicat praetor. Valóban nagyon ingo- 

ványos alapra van fektetve az az itélet, mely kizáróan véletlensé- 
gekre alapítja motívumait. A körülmények mindig oda concludálnak, 
hogy a letéteményes díjazást kér, díjazást óhajt a letevőtől. Hiszen 
jutalom nélkül nincs ok arra, hogy a letéteményes a T.-ben körül- 
irt felelősséget magára vállalja. A körülmények tehát mindig a le- 
téteményesnek jutalmazását fogják feltételezni és igy a T.-nek 
homályosságánál fipgva a letéteményes a jutalmazás iránt a legtöbb 
esetben pert fog támasztani. Vagy mondja ki a törvény, hogy 
ha a jutalom iránt megállapodás nem történt, az esetben a szoká- 
sos díjazás jár, vagy pedig mondja ki a törvény azt, hogy ameny- 
nyiben a felek a díjazás iránt meg nem állapodtak, ez esetben 
jutalom nem jár. A maga részéről ennek a szakasznak az első és 
harmadik bekezdését tartaná fönn. 

1384. §. 

1 . Bernáth Elemér : (i. h.) Akkép lenne megváltoztatandó, hogy 
a szabály álljon elől s ezt kövesse a kivétel ekép: 

»A letéteményes az őrizetnek megállapított módjától el nem 
térhet, csak ha a fenforgó körülményekre való tekintettel . . . stb.« 

A világosság kedveért pedig a jelzett §-nak következő új be- 
kezdése lenne felveendő: 

»A letevő a letét tartama alatt az őrizetnek előlegesen meg- 
állapított 'módjától eltérő utasításokat adhat a letéteményesnek, 
amelyeket ez követni tartozik.* 

2. Buchwald Lázár (i. h.) : Ezt a szót : »józanuU, ki kell hagyni, 
mert amit valaki nem józan állapotban követ el, az beszámítás 
tárgyát sem képezi és kötelmet sem állapit meg. 

Nem találja a T.-ben kellően szabályozva a letéteményesnek 
vétkes cselekményeiből, mulasztásaiból vagy gondatlanságából eredő 
károk szabályozását. Ha csak szabályozásnak nem tekintetik az 
1391. §-ban foglalt ama intézkedés, mely szerint ha a letéteményes 
letett pénzt jogosulatlanul saját hasznára fordít, a felhasználás idő- 
pontjából kamatot tartozik fizetni. Vétkességen alapuló súlyosabb 
felelőssége érintetlen marad. 

1385. §. 

1. Dr. Bányai Miksa: (i. h.) Ez a rendelkezés mellőzendő. 
A mai forgalmi élet felfogása szerint a díjtalan letét sem vonható 

más tekintet alá, mint az, amelyért ellenszolgáltatás köttetett ki; 
ezért a T. 1664. §-a is akként módosítandó, hogy a letéteményes 
ingyenes letét esetében is omnis culpa-ért felelős. 

2. Buchwald Lázár : (i. h.) Az 1385. §-ban foglalt azon intéz- 
kedést, mely szerint a letéteményes gondatlansága enyhébb meg- 
ítélés alá esik, ha a dolog megőrzését jutalom és egyéb érdek nél- 
kül, merő szívességből vállalta el, nem helyesli. Hiszen azt még 
az ingyenes megőrzésnél is követelni lehet, hogy a letéteményes 
a letétre annyi gondot fordítson, amennyit saját ügyeire szokott 
fordítani. 

Tehát a dolus, culpa, lata culpa folytán minden kár megtérí- 
tendő, de megtérítendő a kár akkor is, ha a letéteményes nem járt 
el a családatya gondosságával. Ez egyaránt áll úgy az ingyenes 
őrzésre vállalkozó, mint a jutalmazandó letéteményesre. Óhajtandó, 
hogy mindez egy szakaszban nyerjen kifejezést. Talán ekként: 

»A letéteményes minden jogellenes cselekményéből, mulasz- 
tásából vagy gondatlanságából eredő kárért a letevőnek felelős.* 

3. Dr. Haller Károly (i. h.) Nem helyesli az 13S5. §. abbeli ren- 
delkezését, hogy a letéteményes gondatlansága enyhébb megítélés 
alá esik, ha az őrzést jutalom nélkül vállalta el, mert ha oly gon- 
datlanság forog fenn, melyért a letéteményes egyáltalában felelős, 
az a körülmény, hogy jutalom nélkül vállalta el a megőrzést, 
enyhébb megítélést nem indokolhat meg. Sokszor a szívesség az 
azt követő lekötelezettségnél fogva, minden őrzési díjnál is drágább. 

1386. §. 

Bernáth Elemér (i h,) A T. e szakasza nem intézkedik azon 
gyakori esetről, a midőn a letéteményes nem letétül, hanem hasz- 
nálatra adja át jogosulatlanul a letét tárgyát harmadik személynek, 
vagy azt jogosulatlanul maga használja. 

A §.-nak ezen esetekre is kellene terjednie, következő szöve- 
gezésben : »A letéteményes ellenkező kikötés hiányában nem jogo- 
sult arra, hogy az őrizetére bízott dolgot használja, harmadik sze- 
mélynek használatra, vagy letétül átengectfe. 

Jogosulatlan használat, vagy átadás esttén nemcsak minden 
bekövetkező kárért felelős, hanem használati díjat tartozik fizetni, 
illetve a harmadik személytől húzott hasznot köteles kiadni.* 

1387. §. 

Buchwald Lázár (i. h.) A §-ból a »józanul« szó, mint feles- 
leges és meg nem felelő, kihagyandó. (V. ö. a 1384. §. bírálatát.) 

1388. §. 

Bernáth Elemér (i. h.) A T. a letéteményesre a dolog minő- 
ségéből háruló kárért a letevő felelősségét nem állapítja meg arra 
az esetre, ha a letéteményes a dolog minőségét ismerte. Ámde a 
letétszerződés rendesen ingyenes lévén a letevő érdekében köttetik ; 
ok nélkül terheltetik meg tehát a letéteményes, ha a dolog minő- 
ségéből előálló kár is ráháríttatik, a kár átvállalására vonatkozó 
szándéka nélkül, csak azért mert a dolog minőségét ismerte s a 
szívességre mégis vállalkozott. A veszély ismeretéből még nem 
lehet következtetni a felelősség átvállalására, ha csak erre utaló 
más tény hozzá nem járul (pl. oly dij felszámítása, melyben a 
veszély ellenértéke is benfoglaltatik.) 

A kárelvállalás tehát a fél akaratnyilvánításához fűződjék, a 
dolog minőségének puszta ismerete az elvállalás iránt vélelmet sem 
állapíthat meg. Ehhez képest ezt a szöveget ajánlja: 

>A letevő felelős azért a kárért, mely a letett dolog minősé- 
géből a letéteményesre hárul, kivéve, ha ? a letéteményes a felelős- 
séget a szerződésben kifejezetten elvállalta, vagy az elvállalás az 
eset körülményeiből megállapítható, maga az a körülmény azon- 
ban, hogy a letéteményes a dolog abbeli minőségét a letétbe vételkor, 
vagy a kár bekövetkezte előtt ismerte, a felelősség elvállalását nem 
állapítja meg.« 

Ha ez ajánlott szöveg el nem fogadtatnék, akkor is külön 
intézkedés veendő fel az esetre, ha a letéteményes a dolog említett 
minőségét a letétbe vételkor ugyan nem ismerte, de arról neki 
később, még a kár bekövetkezte előtt tudomása lett. 

1389. §. 

Bernáth Elemér (i. h.) E §. (a német ptkönyv 695. §-ával 
egyezően) a szabatosság kedveért akép lenne átszövegezendő, hogy 
belőle világosan kitüiyék, hogy a letevő az őrizetbe adott dolgot 
ellenkező kikötés esetén is bármikor visszakövetelheti. 

Ajánlott szöveg: 

»A letevő a letétbe helyezett dolgot bármikor visszakövetel- 
heti, még akkor is, ha a felek az őrizet idejét a szerződésben 
megállapították és az még el nem telt.« 

1394. §. 

1. Bernáth Elemér (i. h.) A letét reális szerződés, csak az 
átadás által jön létre s ezért (a T. 13G8. és 1369. §§-aiban fog- 
laltak daczára) nem lenne felesleges kimondani, hogy letét-előszer- 
ződés létre jötte esetén sem követelheti a letéteményes, hogy a 
letét tárgya neki átadassák, igényelheti azonban költségeinek meg- 
térítését, ha a letétbeadás Ígérete következtében költekezett. 

Az 1394. §. .után tehát következő uj §. helyezendő: 
»A letétel akkor sem követelhető, ha valaki a dolog őrizetbe 
adását megígérte és a másik fél a dolog megőrzésére vállalkozott, 
ez utóbbi azonban az igéretadóval szemben a letétel reményében 
tett költekezését felszámíthatja.« 

2. Buchwald Lázár (i. h.) A §. első bekezdésében foglalt 
rendelkezést nem tartja helyesnek a letétről szóló fejezetben fel- 
hozni. Mert ha helyettesíthető dolgok oly megállapodással adatnak 
etétbe, hogy azok a letéteményes tulajdonába menjenek át s ez 
ugyanolyan fajú és minőségű dolgokat ugyanoly mennyiségben 
köteles visszaszolgáltatni : ez csak jogdogmatice szabályellenes 
letét, de a gyakorlati élet szempontjából kölcsön. A T.-ben foglalt 
szabályozás a büntető ítélkezésben is zavart okozna és bizonyára 
sok tévedésre adna alkalmat. Hiszen ha a letét annak idején vissza 
nem szolgáltatik, ez esetben a letéteményes a sikkasztás bűntettét 
követte el, mig abban az esetben, ha a nála letett dolog tulajdo- 
nosává lesz, a sikkasztás büntette fenn nem forog. 

3. Dr. Haller Károly (i. h.) A depositum irregulare szük- 
ségességét nem látja be és nézete szerint ezen §. a T.-ből egy- 
szerűen el volna hagyható. A letétnek egyedüli czélja a letett dolog 
megőrzése; ha a másik fél tulajdonába adatik a dolog, akkor ő a 
dolgot nem letéteményeként, hanem kölcsönbe veszi át, a kölcsön- 
szerződés szabályai nyernek tehátalkalmazást és így teljesen 
felesleges ezen esetre a letétnek különleges faját construálni a 
depositum irregulare alakjában. 

A vezetőség kebelében megtartott értekezletek során 
felmerült merj Jegyzések. 

1382. §. 

1. A reálszerződési constructióra nézve v. ö. az 1360. §-nál 
1. alatt tett észrevételeket. 

2. Kapcsolatban a B) a) ad 1382. §. 1. sz. megjegyzéssel, 
megfontolandónak jel^ztetett: ne tegye-e a T. a német ptkönyv 
688. §-ban foglalt definitiót magáévá ? 

3. Megjegyeztetett : Nem ^visszaszolgáltatni*, hanem »vissza- 
adnk, mint az 1390. §-ban. Mindenesetre egyforma terminológia 
használandó. 

A visszaadás kötelezettségének felemlítése egyébiránt az 1389. 
és 1390. §. mellett felesleges. 

4. A 2. sorban használt »ismét« szó feleslegesnek jeleztetett, 

1383. §. 

1. Megfontolandó: nem lehetne-e a §. második bekezdését, 
mint fölöslegest elhagyni ? 

2. Megjegyeztetett, hogy az első és második bekezdés ellen- 
mondásban látszik lenni egymással, mert az utóbbi bekezdés sze- 
rint mégis csak az következik, hogy ^kikötés nélkük is járhat 
jutalom. 

Ezzel szemben megjegyeztetett, hogy ellentét az első és a 
második bekezdés között nincs. »Kikötöttnek tekintetik* ez annyit 
jelent mint »ki van kötve«. 

A végleges szövegezésnél esetleges félreértések helyesebb 
formulázás által megelőzhetők volnának. 

1384. §. 

1. Megjegyeztetett: A periculum in mora-nak úgy az érte- 
sítésre, mint a megvárásra kell vonatkoznia. Ehhez képest a máso- 
dik mondatnak ily átszövegezése ajánltatott : 

»A letéteményes köteles az eltérésről a letevőt eleve értesí- 
teni és ennek rendelkezését megvárni, a halasztás veszélylyel 
nem jár.* 

2. Másoldalról (kapcsolatban a B) a) ad 1384. 1. alatti észre- 
vétellel megfontolandónak jeleztetett, nem lehetne-e az első mon- 
datnak oly formulázást adni, mely a második mondatot felesle- 
gessé tenné. 

1385. §. 

1. Megjegyeztetett: a §. teljesen törlendő volna és a szabályo- 
zást a judicaturára kellene bizni. A §-ban kifejezésre jutó merev 
distinctió különben is indokolatlannak jeleztetett. (V. ö. B) a) ad. 
1385. §. 3. sz.) 

Ezzel szemben megjegyeztetett, hogy a §. elhagyása esetén 
a depositárius minden vétkességeért felelne, a mi ingyenes letétnél 
túlságos szigor volna s a T. által elfoglalt azon elvi állásponttal is 
ellenkeznék, hogy a ki visszteher nélkül kötelezi magát, enyhébb 
felelősség alatt áll, mint a ki visszteher fejében, (v. ö. 1370. §., 
1500—1502. §§. 1664. §.) 

2. Megfontolandó : nem kellene-e a német ptkönyv álláspontjára 
helyezkedni, vagyis a letéteményest, a ki ingyen vállalkozott az 
őrizetre, csak arra a gondosságra kötelezni, a melyet saját ügyei- 
ben szokott kifejteni. 

Ezzel szemben utalás történt azon okokra, a melyekből a T. 
a kötelmi jog terén a gondosságnak ezt a subjectiv mértékét (dili- 
gentia quam suis rebus) általában mellőzendőnek tartotta. (Ind. 
III. k. 402. 1.) 

A kérdés megoldásánál az 1664. §-szal való kapcsolat is 
figyelembe lesz veendő. 

1386. §. 

A B) a) ad 1386. §. alatti azon észrevételre, mely szerint a 
§-nak a letéteményest attól is el kellene tiltania, hogy a letét tár- 
gyát harmadik személynek használatra adja át, megjegyeztetett, 
hogy ennek kimondása felesleges: a ki a letét tárgyát használja 
vagy használtatja, önmagától értetődőleg ellentétbejut "megőrzési* 
kötelezettségével. 

1387. §. 

A §-ban előforduló »józanul« kifejezés itt épúgy, mint az 
1384. §-nál bizonytalansága folytán kifogásoltatott. 

1388. §. 

1. L. a CLXXXIII. sz. elvi kérdést. 

2. A B) a) ad 1388. §. alatti megjegyzésnek az az indít- 
ványa, hogy a letevő viselje a letéteményesnek a dolog veszélyes 
voltából eredő kárát az esetben is, ha a letéteményes ismerte a 
dolog veszélyességét, nem tartatott elfogadhatónak, mert túlszigo- 
ruan állapítja meg a letevő felelősségét. A T. már elég messze 
me gy egyes törvényhozásokkal szemben, melyek (pl. Nptkv.) csak 
a letevő vétkessége esetén állapítják meg az ily kárért való felelős- 
séget s oly esetben, ha a dolog veszélyességét egyik fél sem ismeri, 
felelőssé a letevőt nem teszi. 

3. Nem találtatott elfogadhatónak az idézett észrevételben 
foglalt az a propositio sem, hogy a mennyiben a letéteményes 
utólagosan ismeri fel a letétbe adott dolog veszélyességét, a letevő 
felelőssége megszűnjék. 

A veszélyesség felismeréséhez ily messze menő következményt 
fűzni nem lenne helyes; az csak mint oly körülmény tehet szá- 
mot, mely a letéteményest a letét tárgyának visszaadására jogo- 
sítja (L. 1389. §.) s ha a letéteményes ebbeli jogával nem él, 
esetleg támpontot szolgáltathat annak megállapítására, hogy a 
letéteményes a kárveszélyt magára vállalta. 

1339. §. 

1. Felvettetett: nem mond-e túlsókat a §. abban, hogy a 
letevő » bármikor « követelheti a dolog visszaadását. Követelhet- e 
például akkor is, ha a visszaadásnak jogi akadálya van? 

Ezzel szemben kiemeltetett, hogy a §. nem kivan többet 
mondani, minthogy pusztán a letéti szerződés alapján bármikor 
visszakövetelhető, ennek tartama magában véve nem akadálya a 
visszakövetelésnek Javasoltatott a következő szöveg: »A letevő 
bármikor követelheti a dolog visszaadását, még akkor is, ha az 
őrizet tartama meg van is határozva. « 

2. A második bekezdés szövegezése kifogásoltatott. Mire 
vonatkozik ugyanis az ^ellenkező eset«? Az időtartam hiányára, 
vagy a nyomós ok hiányára, vagy az időtartam elteltére? 

Megállapíttatott, hogy az időtartam megállapításának hiányára 
és elteltére. 

Javasoltatott ehhez képest a következő szöveg: »A letétemé- 

nyes bármikor követelheti a dolog visszavételét, ha az őrizet idő- 
tartama nincs meghatározva vagy eltelt. Ha az őrizet időtartama 
meg van határozva, ennek eltelte előtt a visszavétel csak nyomós 
okból követelhető. « 

1393. §. 

Kifogásoltatott, hogy a §. az 1367. §-t nem hivja fel. 

Igaz ugyan, hogy a »letétbeadásra vállalt előzetes kötelezett- 
ség* kevéssé practicus, de ha már a §. az 1368. §-ra hivatkozik, 
az 1367. §-t is fel kell hivnia, mert az 1368. §. az 1367. • §-ra 
támaszkodik, s abból nyer mintegy kiegészítést ; a jelen §. rendel- 
kezése különben is az 1381. §-hoz hasonló, mely utóbb idézett 
§. úgy az 1368. §-t mint az 1367. §-t is felhívja. 

Ezzel szemben megjegyeztetett, hogy a T. szándékosan mel- 
lőzi az 1367. §. felhívását, mert annak a letétnél nincs alkalma- 
zási köre. Az 1389. §. első bekezdéséből, a mely szerint a letevő 
a letétel megtörténte után is akármikor visszakövetelheti a letett 
dolgot, önként következik, hogy a letétbe adásra egyáltalában nincs 
kötelezettség. 

Másfelől megjegyeztetett, hogy leghelyesebb lenne a szabályt, 
a melyet az 1393. §. ki akar fejezni, hivatkozás nélkül directe 
kimondani. 

1394. §. 

1. L. a CLXXXIV. sz. elvi kérdést. 

2. AB) a) ad 1394. §.2. és 3. alattiakra nézve megjegyeztetett, 
hogy a T. is — bizonyos eltérésekkel — a kölcsönre vonatkozó 
szabályokat alkalmazza a szabálytalan letétre, az utóbbit tehát jogi 
szempontból kölcsönnek tekinti. Az egység azonban csak a jogi 
structurában van. Gazdasági czélja a szabálytalan letétet a kölcsön- 
tol élesen elválasztja. A feladat a gazdasági czél elérése által postulált 
jogi eltérések helyes megállapítása. Ilyenekül a T. a felmondás 
szükségtelenségét, a teljesítési helynek az u. n. »Holschuld« sze- 
rinti szabályozását és az ellenkövetelés beszámításának korlátozását 
állapítja meg. 

NYOLCZADIK CZÍM. 

Vétel és csere. 

ELSŐ FEJEZET. 

Általános szabályok. 

*) 
A Tervezet további tárgyalását előkészítő főelőadmány. 

CLXXXV. sz. elm kérdés. 

Az ingatlanok iránti adásvé tel i Tszerző dések ér- 
vénye alaki kellékhez legyen-e kötve? Ha igen, 
kiterjesztendő-e e szabály más kötelmi szerző- 
désekre is, melyek ingatlanok vagy ingatlant ter- 
helő jogok elidegenítésére vagy ily jogok meg- 
alapítására irányulnak? 

I. 

A T. álláspontja. 

A T. szerint ingatlan dolog vételének érvényéhez, a mennyi- 
ben a törvény — mint pl. a 106. §. esetében — mást nem rendel, 
okirat szükséges. Szóbeli szerződés csak az ingatlan tényleges át- 
adásával (508, 509. §-ok) válik hatályossá. 

Ugyanez áll, ha valaki más czímen kötelezi magát ingatlan- 
nak átruházására, vagy ha bármi czímen ingatlant terhelő jog meg- 
állapítására vagy átruházására kötelezi magát (1398. §.). 

II. 

A kérdésre nézve felmerült észrevetelek. 

1. a) Több oldalról helytelenítetett a T.-nek az az újítása, 
hogy az ingatlanok iránt kötött adás-vételi szerződések érvényéhez 
okiratot követel meg. Fennálló jogunk ily formakényszert nem 

ismer s nem állíthatni, hogy a gyakorlatban ebből nagyobb bajok 
származtak volna. Az ingatlan iránt kötött vételi szerződések is for- 
galmi ügyletek, ha tehát a törvény egyébként a formaszabadság 
elvét követi, indokolatlan, hogy azt épen a forgalmi ügyletek egyik 
fajánál töri át. Kezdetleges gazdasági viszonyok között talán áll az, 
hogy az ingatlanok elidegenítésére irányuló ügyletek különös fon- 
tossággal bírnak; de a mai gazdasági életben a földbirtok ezt a 
domináló állását már elvesztette. .Az ingó vagyon manapság leg- 
alább ugyanolyan jelentékeny tényezője a gazdasági életnek, mint 
az ingatlan ; nem lehet tehát átlátni, hogy miért kellene az ügyleti 
akarat komolysága és megfontoltsága tekintetében nagyobb garancziát 
követelni, ha az adás-vétel tárgya ingatlan, mint ha ingó. Az ügylet 
fontossága nem ettől, hanem a tárgy értékétől függ ; már pedig, ha 
milliókra menő transactiók formátlanul jöhetnek létre, akkor indo- 
kolatlan singularitas a feleket okirat kiállítására kényszeríteni, mihelyt 
egy darabka föld eladásáról van szó. 

Ezzel szemben utalás történt az Indokolásban (IV. k. 49. 1.) 
felhozottakra, melyek a T. álláspontját támogatják. Bármennyire emel- 
kedett is az ingó vagyon értéke, a földbirtok ma sem vesztette még 
el soczialis jelentőségét. A földbirtokos és földműves osztály külö- 
nösen hazánkban még mindig a nemzet gerinczét képezi ; minthogy 
pedig ezen osztály létele egyenesen a földbirtoktól függ, azt 
lehetőleg magánjogi cautelák által is meg kell védeni azon veszélyek 
ellen, a melyeket a létalapját képező földbirtok meggondolatlan el- 
idegenítése felidézhet. Más vagyontárgy elidegenítése korántsem bir 
az elidegenítőre ily életbevágó fontossággal, nem érinti existencziájá- 
nak gyökerét ; a különbség tehát, a melyet a T. ingatlanok és 
egyéb vagyontárgyak eladása között tesz, a gyakorlati életviszonyok- 
ban találja indokolását. Az okirati kellék előírása feltehetőleg jóté- 
konyan fog hatni, a mennyiben az eladót komolyságra és jognyilat- 
kozatának meggondolására inti s elejét veszi azon veszélynek, hogy 
a tulajdonos valami odavetett s talán nem is komolyan értett hebe- 
hurgya nyilatkozat alapján essék el földbirtokától. Azon felvetett 
eszmével szemben, hogy az ingatlanok szóbeli eladása ugyan meg- 
engedtessék, de az ily eladás hatálya attól függjön, hogy a felek 
a szerződést bizonyos idő alatt a községi elöljáróságnál bejelentsék 
s ott jegyzőkönyvbe vétessék, még megjegyeztetett, hogy ily szabály 
a T. renelkezései mellett felesleges, mert a jegyzőkönyv felvételével és 
aláírásával az 1398. §. által előirt Írásbeli alak úgyis elő van állítva. 

Másfelől az a nézet nyilvánult, hogy a czél, a melyet a T. 
az ingatlanokat tárgyazó adás-vételi szerződések formalizálásával 
el akar érni, az egyszerű Írásbeli alak előírása által el nem érhető. 
Magánokirat alig nyújt számbavehető garancziát arra nézve, hogy 
az eladó meggondoltan tette jognyilatkozatát ; ha erre nézve bizto- 
sítékot keresünk, az ingatlanok eladását tárgyazó szerződésekre 
s általában minden szerződésre, a mely ingatlan elidegenítésére 
irányul, a német ptkv. (313. §.) példájára a közokirati alakot kell 
érvényességi kellékül felállítani. 

Erre nézve azonban a túlnyomó nézet az volt, hogy bár- 
mennyire kívánatos volna is az ügyleti akarat megfontoltságának 
garancziáit még fokozni, a mi viszonyaink között minden ide irá- 
nyuló kísérletről, mint keresztül vihetetlenről eleve le kell mondani. 
Hazánk egyes részeiben a földbirtok már tudvalevően annyira el 
van aprózva, hogy egy-egy parczella sokszor alig ér többet egy 
néhány koronánál. Ha ily ingatlan eladásához közjegyzői okirat 
kívántatnék, az eladás költségei könnyen többre rúgnának, mint a 
mennyit az ingatlan megér, az eladás tehát lehetetlenné válnék. 
Már pedig a törvénynek nem lehet czélja, hogy az ilyen ingatlano- 
kat indirecte forgalmon kivül helyezze. De különben is ismeretes 
dolog, hogy népünk mennyire idegenkedik jogügyleteiben minden 
alakszerűségtől. Minél szigorúbb alaki kelléket állít fel a törvény, 
minél nehezebbé teszi a tulajdon megszerzését, annál nagyobb a 
veszély, hogy a törvény nem megy át az életbe, hogy nagyszámmal 
jönnek létre oly szerződések, melyek a törvényes alakot nélkülöz- 
vén semmisek s hogy ekként a telekkönyv mellett ismét egy azzal 
ellenkező tényleges birtokállapot fejlődnék ki. Már pedig az orszá- 
got nem szabad kitenni annak a veszélynek, hogy az az óriási 
munka és pénzáldozat, a melylyel a telekkönyvek rendezése s a 
tényleges birtokállapottal összhangzásba hozatala már eddig került 
s még kerülni fog, merőben kárba vesszen. Ld. Ind. IV. k. 50. 1.) 

Felmerült még az az eszme, hogy ha megelégszünk- is magán- 
okirattal, legalább annak kellékei szigoríttassanak ; nevezetesen 
ingatlan eladásának hatályához olyan okirat legyen szükséges, 
melynek alapján a nyilvánkönyvi bejegyzés is teljesíthető (két 
tanúval van előttemezve stb.). Ezzel szemben azonban megjegyez- 
tetett, hogy az ily szabályozás, tekintettel különösen azon könnyü- 
ségre, a melylyel tanualáirások s egyéb efféle kellékek utólag 

pótolhatók, számbavehető előnynyel nem birna, másrészt a tör- 
vényt szükség nélkül complikálná, a mennyiben a 946. §. alá eső 
magánokiratok mellett a magánokiratoknak még egy másik — szi- 
gorúbb — faját teremtené. 

b) A T. az alaki kelléket felállító szabályát még enyhíti annak 
kimondásával, hogy szóbeli szerződés is érvényessé válik, ha az 
ingatlan a vevőnek tényleg átadatik. Ez ellen felhozatott, hogy ha 
az ingatlan átadása szanálhatja a szerződés alaki kellékének hiányát, 
a szabály maga nagyon veszít jelentőségéből ; hogy továbbá ingat- 
lanoknál, különösen mezőgazdasági és erdei parczelláknál, sokszor 
nehéz meghatározni, hogy tényleg át vannak-e adva; félő tehát, 
hogy a T. eme szabálya sok bizonytalanságot és vitát fog fel- 
idézni. — Más oldalról a T. álláspontja helyeseltetett. Minthogy a 
T. az okirati alakban csak arra nézve keres garancziát, hogy az 
eladó megfontolta jogügyleti nyilatkozatát, e kelléket elejtheti ott, 
a hol az ügyleti akarat megfontoltságát egy másik tény : a szóbeli 
szerződésnek az ingatlan tényleges átadása általi teljesítése bizo- 
nyítja. E mellett a T. idevágó szabálya azt az érdeket is szolgálja, 
hogy a tényleges birtokállapot lehetőleg ne kerüljön ellentétbe a 
jogállapottal ; továbbá védelmül szolgál a vevőnek oly esetben, 
midőn az Írásbeli szerződés annak idejében ki volt állítva, de 
elveszett. A tényleges átadást, mely az okirat hiányát pótolja, ma- 
gától érthetően a vevőnek kell bizonyítania; ha nem tudja bizo- 
nyítani, a főszabály marad hatályban, mely szerint a szóbeli eladás 
érvénytelen. Minthogy e szerint a vevőt már saját érdeke arra fogja 
sarkalni, hogy az átadás bizonyítékairól gondoskodjék, a törvény- 
ben nem szükséges előirni, — mint egy oldalról javasoltatott, — 
hogy az átadásnál két alkalmas tanú legyen jelen. 

Másrészt kívánatosnak jeleztetett, hogy necsak az ingatlan 
tényleges átadása, hanem a vevő tulajdonjogának bekeblezéséhez 
szükséges és arra alkalmas bejegyzési engedély megadása is pótolja 
az írásbeli szerződés hiányát. Igaz ugyan, hogy fennálló telekkönyvi 
jogunk szerint a telekkönyvi bejegyzés úgyis csak írásbeli bejegy- 
zési engedély alapján s csak abban az esetben történhetik, ha a 
jogátruházás causája is írásban van kimutatva, fennálló jogunk 
szempontjából tehát a javasolt kiegészítésnek nincs gyakorlati jelen- 
tősége. Számolni kell azonban azzal a lehetőséggel, hogy majdani 
új telekkönyvi jogunk szerint az átirás esetleg a tulajdonosnak a 

telekkönyvi hatóság előtt tett egyszerű (abstract) szóbeli bejegyzési 
engedélye (felvallási nyilatkozata) alapján fog megtörténni. Ennek 
a nyilatkozatnak, a melylyel az eladó a tulajdon átruházása 
iránti kötelezettségét teljesíti, az adásvételi szerződés alaki hiánya- 
nak pótlását illetőleg legalább ugyanannyi hatályt kell tulajdoní- 
tani, mint az ingatlan tényleges átadásában jelentkező részteljesí- 
tésnek. (V. ö. német ptkv. 313. §-át.) 

2. Hogy az ingatlan eladását tárgyazó szerződésekre felállított 
szabály azokra a szerződésekre is kiterjesztendő, a melyekkel valaki 
más czímen, de ellenérték fejében kötelezi magát valamely ingatlan 
átruházására, az iránt nem volt véleménykülönbség. De kifogásol- 
tatott, hogy a T. az 1398. §. szabályát az ingatlanokra vonatkozó 
ajándékozási Ígéretekre is vonatkoztatja. Ha az 1499. §. mára más 
tárgyra vonatkozó ajándékozási igéret érvényéhez is okiratot kivan, 
akkor ugyanazon szempontokból, a melyek a T.-et az ingatlant 
tárgyazó adásvételi szerződések formalizálásánál vezették, az követ- 
kezik, hogy az ingatlant tárgyazó ajándékozási ígéretek érvényé- 
hez fokozott alakszerűséget — közokirati alakot — kell megköve- 
telni. Mindenesetre pedig nem itt, hanem az ajándékozás czímében 
kell az illető szabályt elhelyezni. 

Kifogásoltatott továbbá, hogy T. az ingatlan eladását tár- 
gyazó szerződésekre felállított szabályt mindazokra a szerződésekre 
kiterjeszti, a melyekkel valaki, akár visszteher fejében, akár ingyen, 
ingatlant terhelő jog megalapítására vagy átruházására kötelezi 
magát. Helyesen csak az épületjog megalapítására és átruházására 
irányuló visszterhes szerződéseket lehet az ingatlanok eladásával 
egy tekintet alá vonni, és pedig ezeket azért, mert az épületjogot a 796. § 
szerint általában ingatlan dolognak kell tekinteni s vele mint külön 
telekkönyvi jószágtesttel kell bánni. Ellenben az ingatlant terhelő 
többi jogok távolról sem birnak azzal a nagy szocziaiis jelentő- 
séggel, a melylyel a földtulajdon. A telki szolgalmak csak részleg, 
az ingatlanra vonatkozó személyes szolgalmak csak időlegesen ter- 
helik az ingatlant, a jelzálogjogok és telki terhek birtokra nem 
jogosítanak. Nem forog fenn indok arra, hogy az ilyen jogok meg- 
alapítására vagy átruházására irányuló szerződések már tárgyuknál 
fogva formakellékhez legyenek kötve. 

Ha visszterhesek, bátran meg lehet engedni, hogy formátla- 
nul jöhessenek létre. Ha ingyenesek, illetőleg a kötelezettséget vál- 

laló fél részéről ajándékozási Ígéretet tartalmaznak, az 1499. §. 
értelmében úgyis okirat kívántatik. Az 1398. §. e tekintetben csak 
annyiban megy túl az 1499. §-on, hogy a megajándékozott elfoga- 
dási nyilatkozatához is okiratot követel ; ez az eltérés pedig tár- 
gyilag sem helyeselhető. A mi végül az épületjogok ajándékozását 
(ingyenes megalapítását vagy ingyenes átruházását) illeti, e tekin- 
tetben ugyanannak kell állania, a mi ingatlanok ajándékozására 
nézve áll. 

III. 
Megoldás, 

A T. álláspontja fentartandó azzal a módosítással, hogy ingat- 
lanok szóbeli eladása necsak akkor váljék érvényessé, ha az eladó 
az ingatlant a vevőnek tényleg átadja, hanem akkor is, ha meg- 
adja neki a tulajdon átruházásához szükséges (és arra alkalmas) 
bejegyzési engedélyt; hogy továbbá az ingatlanok eladására nézve 
felállított szabály ne terjesztessék ki más szerződésekre, mint 
azokra, a melyekkel valaki ingatlannak vagy épületjognak átruhá- 
zására, vagy ily jognak megalapítására visszteher fejében kötelezi 
magát. 

Ingatlanok és épületjogok ajándékozására nézve lásd a 
CLXXXIX. sz. elvi kérdést. 



CLXXXVI. sz. elvi kérdés. 

Mely időpontban szálljon át amegvett tárgyat 
illető kárveszély a vevőre? 

I. 

A T. álláspontja. 

A. T. szerint a vevő a megvett dolgot érő kár veszélyét, akár 
ingó, akár ingatlan a dolog, az átadás időpontjától fogva viseli 
(1400. §.). 

Distancz- vételnél, vagyis oly esetben, midőn a dolog a telje- 
sítési helytől különböző helyre küldendő, a veszély már az elkül- 
dés időpontjában száll át a vevőre. Az elküldés megtörténtnek 

tekintetik, mihelyt a dolog a fuvarozónak, szállítmányozónak vagy 
a továbbszállítással megbízott egyéb személynek e czélra átada- 
tott. Ha azonban a szállítás az eladó személyében fekvő okból 
félbeszakad — péld. mert az eladó a fuvarozónak ellenkező uta- 
sítást adott, vagy az 1128. §. III. bek.-ben meghatározott jogával 
élt, vagy mert az elküldött dolog vele szemben lefoglaltatott — a 
félbeszakítás ideje alatt ő viseli a veszélyt. Az elküldéssel a vevőre 
száll át a veszély akkor is, ha ez az elküldésre nézve utasítást 
adott s az eladó attól sürgős ok nélkül eltér ; ily esetben azonban 
az eladó felelős az eltérésből eredő kárért (1401. §., 1128. §. 
II. bek.). 

Ha feltételes vétel esetében az eladott dolog a feltétel függő- 
ben léte alatt a vevőnek átadatott s a feltétel utóbb teljesül ; az 
átadás s a feltétel teljesülése közötti időben a dologban esett vélet- 
len kár — a mennyiben a felek szándékából más nem következik 
— ha a feltétel halasztó, az eladót, ha bontó, a vevőt éri (1402. §). 

II. 
A kérdésre nézve felmerült észrevételek. 

1. Habár figyelemreméltó érvek szólanak a mellett, hogy a 
veszély már a szerződés megkötésével szálljon át a vevőre (lásd 
Ind. IV. 54., 55. 1.), mégis általában helyeslésre talált a T. állás- 
pontja, a mely szerint — fennálló jogunkkal egyezően — a veszély 
átszállására nézve az átadás időpontja az irányadó. Vélemény- 
különbség a következő pontokra nézve nyilvánult: 

a) Ha ingatlan eladásánál a vevő tulajdonjoga még az ingat- 
lan átadása előtt kebleztetik be, méltánytalannak mondatott, hogy 
az átadásig még mindig az eladó viselje a kárveszélyt. Mihelyt a 
vevő megszerezte az ingatlan tulajdonát, a kárveszélyt is viselnie 
kell. Ez — ha nem is fogadjuk el a »casum sentit dominus« 
elvét — már abból a megfontolásból következik, hogy mind az 
átadás, mind a tulaj donátruházás magában véve csak részteljesí- 
tés, már pedig ha nem követeljük meg a veszély átszállásához, 
hogy mind a két kötelezettség teljesítve legyen (a mi az 1173. §. 
általános szabályának leginkább felelne meg), hanem megelégszünk 
azzal, hogy az eladó csak egyik irányban teljesítette még kötele- 
zettségét, akkor nincs ok, hogy miért tulajdonítsunk az egyik rész- 

teljes tésnek — az átadásnak — nagyobb jelentőséget, mint a 
másiknak, a tulaj donátruházásnak. Ingóknál a tulajdonátruházás az 
átadással egybeesik, ott tehát a két kötelezettség együttesen telje- 
síttetvén, ily nehézség fel nem merül. Javasoltatott tehát, hogy 
ingatlanok eladásánál a veszély a német ptkv. (446. §. II. bek.) 
példájára már a tulajdonjog bejegyzésének időpontjában szálljon 
át a vevőre, ha a bejegyzés az átadást megelőzi, ellenkező eset- 
ben az átadás időpontjában. 

Ezzel szemben a T. álláspontja mellett az Indokolásban 
(IV. k. 56. 1.) felhozott érvekre történt utalás"; a túlnyomó nézet 
azonban azokat nem tartotta meggyőzőknek. Hogy a vevőnek, a 
mig az ingatlan át nincs adva, nem áll módjában annak őrizeté- 
ről gondoskodni, azt az Indokolás sem tekinti döntő szempontnak 
s arra annál kevésbbé lehet súlyt vetni, mert az átadás alatt itt 
nemcsak a tényleges átadás, hanem annak minden pótléka, neve- 
zetesen az ingatlan kiadása iránti követelés átengedése s a con- 
stitutum possessorium (626., 627. §- ok) is van értve; a vevő tehát 
az átadással sem jut szükségképpen abba a helyzetbe, hogy az 
ingatlan őrizetéről gondoskodhatnék. A mi pedig azt az érvet illeti,, 
hogy a vevő csak az átadással jut tényleg és jogilag abba a hely- 
zetbe, hogy a dolognak hasznait szedheti, haszonnak és kárnak 
pedig együtt kell járnia, arra nézve megjegyeztetett, hogy az utóbbi 
tétel mint a szabályozásnál lehetőleg szemelőtt tartandó általá- 
nos irányelv ugyan helyes, de korántsem tekinthető feltétlen érvé- 
nyű és kivételt nem tűrő jogi axiómának. A vevő az átadással 
sem lép szükségképpen az ingatlan hasznainak élvezetébe, péld. ha 
az ingatlant másnak haszonélvezete terheli, vagy az eladó fentar- 
totta magának az életfogytiglani haszonélvezetet. A tulajdon meg- 
szerzésével különben a vevő elvben megszerezte az ingatlan hasz- 
naira való jogot is ; hogy az átadás előtt a hasznokat nem szedheti,, 
az a saját akaratán, illetőleg azon alapszik, hogy a felek az 
átadást szerződésileg a tulajdonszerzés utáni időre halasztották. 
Ebből azonban nem következtethető, hogy a felek — a vevő- 
tulajdonszerzése ellenére — a veszély átszállásának időpontját is 
ki akarták tolni. Az a visszásság, hogy az eladó kétszeri eladás 
esetében, ha az ingatlant az egyik vevőnek átadta, a másikra telek- 
könyvileg átruházta s az ingatlan aztán elpusztul, a vételárt mind 
a két vevőtől követelhetné, elő nem fordulhat, mert a vételárköve- 

már a 956. §. szabálya is kizárja. Különben az eset sokkal rit- 
kább, semhogy az elvi kérdés megoldását befolyásolhatná. 

Felvettetett még az a kérdés, hogy mely időpont tekintendő 
a tulajdonjog bejegyzésének időpontjául? a kérvény beadásának, 
-elintézésének vagy a bevezetésnek időpontja-e? Erre nézve meg- 
jegyeztetett, hogy a kérdés eldöntése attól függ, hogy a majdani 
új télekk. jogban a nyilvánkönyvi jogszerzés vissza fog-e hatni a 
kérvény beadásának időpontjára s hogy a jogváltozás már a be- 
jegyzés elrendelésével vagy csak annak a telekkönyvben való tény- 
leges foganatosításával fog-e beállani. 

b) Felhozatott, hogy a kárveszély viselése tekintetében a 
reményvételekre és az egyre-másra való vételekre nézve oly külön 
szabályozás lenne szükséges, mint a milyen az osztrák ptkv. 1267., 
1268., 1275. és 1276. §-aiban foglaltatik, mert a szerződő felek 
-erre vonatkozó szándékának megállapítása sok esetben nagy nehéz- 
ségbe ütközik s az 1400. §. általános rendelkezése következtében 
az indítványozott szabályozás nélkül a vevő helyzete a megfelelőnél 
kedvezőbb volna. 

Erre nézve megjegyeztetett, hogy nehezen lehet a szóban 
forgó esetekre nézve oly speciális szabályokat felállítani, melyek 
•eléggé határozottak és — legalább az esetek túlnyomó számában — 
megfelelők is legyenek. Az osztrák ptkv. felhívott §-ai sem kifogás- 
talanok. Helyesebbnek látszik, annak eldöntését, hogy remény- 
vételnél vagy egyre-másra való vételnél mennyiben vállalta magára 
a vevő a veszélyt, a felek felteendő szándéka alapján az egyes 
eset méltatásának tartani fenn. Egyébiránt az indítvány a második 
szöveg kidolgozásánál lesz figyelembe veendő. 

2. A distáncz-vételekre nézve felállított s a K. T. 344. §-ának 
is lényegileg megfelelő azon szabály ellen, hogy a veszély már a 
dolog elküldésével száll át a vevőre, elvi kifogás nem tétetett. 
A felmerült észrevételek a szabály alkalmazási körére és mikénti 
keresztülvitelére vonatkoznak : 

a) Felvettetett az a kérdés, hogy az elküldés csak akkor szál- 
lítja-e át a veszélyt a vevőre, ha a szállítás oly harmadik személyre 
bízatott, a ki azt a maga nevében teljesíti, vagy akkor is, ha az 
eladó azt a saját emberével eszközölteti vagy önmaga eszközli 
(v. ö. Dernburg, Bürg. Recht, II. k. II. rész 21. L). Erre nézve 

megjegyeztetett, hogy a szabály, mint a szövegezésből kivehető* 
csak az előbbi esetre van felállítva. Hogy a ratio legis alapján az 
utóbbi esetre is megfelelően kiterjeszthető-e, ennek eldöntését a jog- 
gyakorlatra lehet bizni. 

b) Javasoltatott, hogy a veszély átszállása ki legyen zárva, 
ha a vevő az elküldésre nézve utasítást adott s az előadó attól 
ok nélkül eltért. A vevő érdeke ez által hathatósabban volna védve, 
mint a T. által neki adott kártérítési követeléssel. Viszont a T» 
álláspontja mellett felhozatott, hogy az megfelel a fennálló jognak 
(K. T. 344. §-a), melynek megváltoztatását gyakorlati szükség nem 
követeli. 

c) Kétség merült fel arra nézve, hogy a szállítás félbeszakítása 
esetére statuált kivétel indokolt-e és nem fogja-e a szabály alkal- 
mazását nagyon is bizonytalanná tenni. Ezzel szemben megjegyez- 
tetett, hogy a veszély semmi esetre sem terhelheti a vevőt, ha az 
eladó szándékosan félbeszakította a szállítást vagy annak félbe- 
szakadását, — például a vámkezelés czéljából szükséges okiratok 
elküldésének elmulasztása által — vétkesen okozta. De oly esetben* 
is, mikor az eladót vétkesség ugyan nem terheli, de a szállítás 
félbeszakadásának oka mégis az ő személyében van (pl. az árút 
vele szemben lefoglalták vagy zár alá vették), helyesebb, hogy a 
félbeszakadás tartama alatt előálló kár veszélyét ő viselje, mintsem, 
hogy az a félbeszakadás okával semmi kapcsolatban nem levő 
vevőt sújtsa. (V. ö. Cosack, Bürg. Recht I. k. 124. §. II. b.; Dern- 
burg, Bürg. Recht II. k. II. r. 22. 1.) 

3. A mi a feltételes vételre nézve felállított szabályt illeti, 
megfontolandónak jeleztetett, nem volna-e helyesebb az 1400. §. 
II. bekezdésnek szabályát a halasztó feltétel alatt kötött vételre is 
alkalmazni, vagyis az átadás időpontjától fogva abban az esetben 
is a vevőre hárítani a veszélyt, ha a -vétel halasztófeltétel alatt 
van kötve. Ennek támogatására felhozatott, hogy oly esetben, a 
mikor a feltétel függőben léte alatt a dolog a vevőnek átadatik^ 
a mikor tehát a teljesítés anticipáltatik, mielőtt még eldőlt, hogy 
a szerződés hatályos- e vagy sem, a felek szándékának s a dolog 
természetének az felel meg, hogy á jogviszony akként biráltassék 
el, mintha a halasztó feltétel ellenkezője bontó feltételként volna 
kikötve. 

E felfogás azonban más oldalról ellenmondásra talált. Ha a 

felek halasztó feltételt állapítottak meg, azt nem lehet — pusztán 
azért, mert az adásvétel tárgya már ideiglenesen átadatott a vevő- 
nek — a felek akarata ellenére bontó feltétellé minősíteni. Minthogy 
halasztó feltétel alatt kötött szerződés hatálya csak a feltétel telje- 
sülésével kezdődik (969. §.), a halasztó feltétel alatt kötött vétel, 
ha a feltété meghiúsul, meg nem kötöttnek tekintendő, s a vevő, 
a ki véglegesen semmit sem kapott, az ideiglenesen átvett dolog 
tekintetében a kárveszélyt viselni nem lehet köteles. 

III. 

Megoldás. 
A T. álláspontja fentartandó azzal a módosítással, hogy 
ingatlan eladása esetében, ha a vevő tulajdonjoga a telekkönybe 
még az átadás előtt jegyeztetik be, a veszély már a tulajdonjog 
bejegyzésének időpontjában szálljon át a vevőre. 

B) 
A Tervezetre vonatkozó bírálati anyag. 

a) 

JL Tervezet közzététele következtében egybegyűlt megjegy- 
zések összeállítása. 

1395. §. 

1. Dr. Fülöp Zsigmond. (Szegedi Jog. Lapok 1902. évi II. sz.) 
Minthogy a T. nem határozza meg azt, hogy mikor tekintendő a 
vételi ügylet létrejöttnek, szükséges, hogy a vonatkozó rész az 
egyöntetűség kedvéért a K. T.-ből is töröltessék. 

2. Dr. Bányai Miksa, (i. h.). A keresk. törv. 336. §-ához 
képest ekkép lenne pótlandó: 

»A vétel megkötöttnek tekintetik, ha a felek^úgy a vétel tár- 
gyára, mint az arra nézve megegyeztek.* 

1396. §. 

Dr. Fülöp Zsigmond (i. h.): A §. összhangba hozandó a K, 
T. 338. §-ával. 

1. Mármarosszigeti ügyvédi kamara (hivatalos beadvány;. 
Kifogásolja a T. álláspontját, mely szerint az eladó egész vagyonát, 
vagy hányadrészét tárgyazó vétel, illetőleg átruházás, kötelezés, 
vagy haszonélvezet engedés érvényéhez közjegyzői kivonatot kivan. 
Ez által az ügyvédség jelentékeny feladatától, a szerződések meg- 
kötésétől meg lesz fosztva és így érzékeny anyagi kárt fog szen- 
vedni. 

2. Bernáth Elemér (i. h.) : A T. 1397. §-ához fűzött indo- 
kolás kiemeli, hogy az arra vonatkozó rendelkezést, mikép a 
végrehajtási és a másnak rovására eszközölt egyébb eladásoknál 
az eladás foganatosításával megbízott és az annál segédként közre- 
működő személynek, az ekként eladásra kerülő javakat sem maguk 
részére, sem mások részére megvenniök, vagy megvétetniök nem 
szabad, helyesebb a végrehajtási törvénybe, mint a polg. törvény- 
könyvbe felvenni. 

Ez helyes, ha csak a végrehajtásnál előforduló eladásokról 
lenne szó. 

A rendelkezés azonban egyaránt alkalmazást talál a csőd- 
eljárásban, a hagyatéki, váltó-kereskedelmi, közjegyzői és minden 
kényszereladásra vonatkozó eljárásban is, tehát ha a polgári tör- 
vénykönyvben mellőztetik, mindezen eljárási törvénykönyvben külön- 
külön felveendő ; czélszerűbb tehát, hogy a rendelkezés német pol- 
gári törvénynyel egyezően (456., 457. és 458. §§-ai) a polgári 
törvénykönyv 1396. §-a után a T.-be felvétessék. 

3. Imreh Domokos (i. h.) : A két §. ellentétes ; az 1397. §. 
elhagyandó, mert csekély ingatlan vagy ingó vagyon elidegenítése 
az 1398. §. mellett közokirathoz nem köthető, az utóbbi §. pedig 
az élet kívánalmainak inkább megfelel. 

4. Dr. Bányai Miksa (i. h.) : A T. által elfogadott alakszabad- 
ság (945. §.) elvénél fogva, az ezen szakaszokban meghatározott 
kötelező alakiság mellőzendő lenne. 

5. Baditz Lajos (i. h.) : Sajnálja, hogy a T. nem követi a német 
ptkönyv okos példáját: a közokirati kényszert az ingatlan dolgok 
vételénél egyáltalában. Ez a telekkönyvi ügyek rendezése érdeké- 
ben föltétlenül szükséges volna. Az nem áll, hogy a közokirati 
forma túlszigorú volna, mert a feleknek úgyis el kell menni a telek- 
ikönyvi hatósághoz, tehát a közjegyzőhöz is elmehetnek. Nem • is 

volna drága a feleknek, mert a közjegyzői eljárás esetei legalább 
megkárosodásnak nem volnának kitéve. 

Ha tehát az okirati kényszert már úgyis behozza a T., sok- 
kal okosabb a közokiratit is létesíteni. 

1398. §. 

Bernáth Elemér (i. h.) : A §. indokából (ingatlanok könnyelmű 
eladásának megnehezítése) kimondandó lenne az is, hogy az eladás 
joghatályához olyan okirat szükséges, melynek alapján a nyilván- 
könyvi bejegyzés is teljesíthető lenne. 

Helyesli ugyan azt, hogy a szóbeli eladás tényleges átadással 
hatályos legyen, mégis, ismerve a hátrányokat, melyek ebből a 
gyakorlatban származnak, a szóbeli ingatlan eladásokat megnehe- 
zítené, vagy úgy, hogy az átadásnál két alkalmas tanú jelen- 
létét kivánná meg, vagy úgy, hogy a szerződő felek bizonyos idő 
alatt a község elöljáróságánál bejelenteni tartoznak s ezen bejelen- 
tésről az elöljáróság jegyzőkönyvet vegyen fel. 

A §. második bekezdésében foglalt rendelkezés helyes, de 
szövegezése helytelen. 

A §. első bekezdésének rendelkezése u. i. nem abban az 
esetben követelhető meg, ha valaki magát más czímen átruházásra 
kötelezi, hanem minden esetre, a hol ingatlanra vonatkozó jog 
megállapításról vagy átruházásról, egyéb jogczím alapján szerzés 
történik. A §. második bekezdésének helyes szövege tehát : ^Ugyanez 
áll, ha az ingatlan átruházása, vagy az ingatlant terhelő jog meg- 
állapítása vagy átruházása nem adásvétel, hanem más jogczímen 
történik. 

1400. §. 

1. Dr. Bányai Miksa (i. h.) : A kárveszély viselése tekintetében, 
a remény vételekre és az egyre-másra való vételekre nézve, oly külön 
szabályozás lenne szükséges, mint a milyen az osztrák ptkönyv 
1267., 1268., 1275. és 1276. §§-aiban foglaltatik; mert a szerződő 
felek erre vonatkozó szándékának megállapítása sok esetben nagy 
nehézségbe ütközik és jelen §. általános rendelkezése következté- 
ben, az indítványozott szabályozás nélkül, a vevő helyzete a meg- 
-felelőnél kedvezőbb lenne. 

2. Bernáth Elemér (i. h.) : Kívánatos volna, hogy magában 

a T.-ben is kifejezésre jusson az Ind.-ban kiemelt azon helyes 
jogelv, hogy az eladott dolog hasznának és kárénak ellenkező 
megállapodás hiányában — együtt kell járnia. 

Ily szöveget aján 

»Ha az eladott dolog hasznai és terhe a vevőt megilletik, a 
vevő viseli a dolgot érő véletlen kár veszélyét is. 

Mindegyik az átadás időpontjával áll be.« 

1401. §. 

Dr. Fülöp Zsigmond (i. h.) : Az intézkedés határozatlan, he- 
lyesebb lett volna a K. T. 344. §. meghatározása. 

1403. §. 

1. Dr. Haller Károly (id. h.) : Az 1403. §-ban a T. szükség 
nélkül complicálja a helyzetet, mikor e §. második bekezdésében 
jog eladásának esetében »a jog megalapításának költségét az eladó, 
átruházásának költségét pedig a vevő« terhére teszi. Ennek indo- 
kát nem lehet kitalálni és nézete szerint helyesebb volna a nptk. 
448. §-át átvenni. 

2. Dr. Fülöp Zsigmond (i. h.) Az intézkedést helyesli és a 
K. T.-be is átveendőnek tartja. 

1405. §. 

Dr. Haller Károly (id. h.) : Az 1405. §-ban a németbirodalm 
ptk. 451. §-a hibásan van átvéve, mert mig a T. a dolog birto- 
kával járó jog eladásáról szól, a német ptk. 451. §-ában oly jog 
eladásáról van szó, mely valamely dolog birtokbavételére feljogo- 
sít. A §. rendelkezéseit módosítani kellene. 

1406. §. 

Dr. Fülöp Zsigmond (id. h.) : A K. T. 339. §-ban foglalt intézkedés 
határozottabb és szabatosabb, az átveendő lett volna. »A közép- 
ár* fogalma megbízhatóbb támpontot nyújt, mivel a »piaczi ár« 
ált. kifejezés ; és figyelemmel a vidéki piaczokon történő felületesj 
árjegyzésre, meg kell engedni a jegyzettől eltérő ár igazolhatását # 
Nem indokolt a ^tőzsdei ár« kifejezése mellőzés sem. 

1407. §. 

1. Bernáth Elemér (id. h.) : A T. 1407. §-ának második be- 
kezdése az általános bizonyítási szabály alól kivételt nem állapít 
meg, s ezért kiemelése szükségtelen, a bekezdés tehát mellőzendő. 

2. Dr. Bányai Miksa (id. h.) : Az első bekezdésben e szó után : 
»A vételár« .... közbe szúrandó .... »egyéb megállapodás 
hiányában. « 

Az első bekezdés végére kiegészítésül ezen külön pont he- 
lyezendő; »Ha azonban a vételár nem hiteleztetett a T. .115. §- 
ának a rendelkezései irányadók.« 

1412-1413. §§. 

Bernáth Elemér (id. h.) : A T. 1412. §-a semmiféle rendelke- 
zést nem tartalmaz; ezért mint önálló §-nak nincs jogosultsága, 
összeolvasztandó az 1413. §-szal, melynek első bekezdése igy 
szólana : 

»Piaczi vagy tőzsdei árral biró árú eladása esetén, ha az el- 
adó az árút késedelmesen szolgáltatja át, a vevő a késedelemből 
eredő kára fejében azt a különbözetet számíthatja fel, amelylyel 
az árunak a késedelem beálltakor volt piaczi vagy tőzsdei ára 
annak a teljesítéskor volt árát meghaladja.* 

A T. 1413. §-ának második bekezdésében biráló az »elő- 
készületi* cselekmény helyett egyenesen az eladó erre vonatkozó 
értesítést kívánná meg s kimondaná azt, hogy a vevő ezt a ma- 
gasabb árt csak úgy veheti a kár felszámítás alapjául, ha erről 
az eladó a felet egy bizonyos határidőn belül, például az igényelt 
magasabb árjegyzéstől számított három nap alatt értesíti. 

1413. §. 

Dr. Haller Károly (i. h.) : Egészen szükségtelen, hogy a kése- 
delemből eredő kár megállapításánál azon a különbözeten, mely- 
lyel az árunak a késedelem beálltakor fennállott piaczi vagy tőzsdei 
ára annak a teljesítésekori árát meghaladja, túlmenjünk. Ezért a 
második és harmadik bekezdésben foglalt minutiosus eshetőségek 
csak ok nélkül zavarják a dolgot. 

1414. §. 

Bernáth Elemér (id. h.): A T. 1412. §-ának elhagyása esetén 
(mit biráló javasol) a §. első bekezdése következőkép módosul: 

»Ha az áru piaczi, vagy tőzsdei árral bir, a vevő a nem teljesí- 
tésből eredő kára fejében . . . stb.« 

A §. második bekezdésében foglalt esetben biráló a vevőnek 
nem adná meg a jogot, hogy a különbözetet a teljesítésre előirt 
határidőben jelzett árjegyzés szerint is számíthassa; ekkor ugyanis 
az eladó még nincs késedelemben, mert nem záros határidő ese- 
tén a vevő az 1184. §. értelmében véghatáridőt kitűzni tartózik; 
az eladó csak e véghatáridő lejártával kerül késedelembe ; a vevő- 
nek több joga, előnyösebb helyzete, nem lehet mint záros vétel 
esetén; nem lehet, hogy két határidő árkülönbözeti esélyei között 
válogathasson, de eladó terhére koczkázat nélkül spekulálhasson 

Igaz, az 1184. §. igy szól: a vevő . . . véghatáridőt »tűz- 
het«. Ez azonban csak hibás szövegezés, hisz az 1414. §. indo- 
kolása kimondja: »a vevő . . . csak akkor követelhet . . . kár- 
térítést, ha ... az eladónak véghatáridőt tűzött . . . stb.« 

Kívánatos az 1184. §. második bekezdésének is ehhez mért 
szabatosabb szövegezése ; a jelen §. második bekezdése pedig kö- 
vetkezőkép módosítandó : 

»Ha a teljesítés nem volt záros határidőhöz kötve, a vevő az 
árkülönbözetet, az eladót megillető utólagos szolgáltatási idő le- 
jártának időpontja szerint számíthatja. Közbeeső más időpontot 
csak az 1413. szakasz második bekezdésének előfeltételei mellett 
mehet fel a különbözet felszámításának alapjául.* 

1415. §. 

1. Dr. Csillag Gyula (i. h.) : Minden tekintetben magáévá 
teszi a T. álláspontját, de az elővételi ügyletek kimerítő szabá- 
lyozása érdekében még külön kimondandó volna, hogy bármit tar- 
talmazzanak is az elővételi szerződések, a gazda másra vagy többre, 
mint saját termésének szállítására nem kötelezhető. A sérelem, 
mely az elővételi ügyletekből a gazdára eddig háramlott, a két 
ár közti aránytalanságon kivül még abban a körülményben is rej- 
lett, hogy a gazda az elővétel utján eladott gabonát vagy egyál- 
talán, vagy a szerződés szerinti mennyiségben nem volt képes 
szállítani, a kereskedő perelt a kereskedelmi törvény 353. és 356. 
§. 2. pontja alapján és a legtöbb bíróság kötelezte a gazdát, hogy 
•az előre felvett vételár visszatérítésén felül a kereskedőnek térítse 

meg kár czímén az elővételi ár és a meghatározott szállítás ide- 
ién jegyzett piaczi ár között lévő különbséget. 

A jelzett pótlással a T. a szerződések ily elfajulásait siker- 
rel akadályozná meg. 

2. Dr. König Vilmos (Jog. Közi. 1900. 52. . sz.; : 
Helyteleníti a T. álláspontját a határidő üzletet illetőleg, mert 
annyira radicalis, hogy egyszerűen kivihetetlen és lehetetlenné 
tenné a legitim határidőügylet kötését. 

Miképen bizonyítsák a szállítási szándékot? (a T. tovább 
megy a német ptkönyv 764. §-ánál, holott már az is helytelen.) 
Követendőbb volna a sveiczi 512. §. álláspontja, kibővítve objectiv 
támponttal a tekintetben, hol kereste a biró a játékot ?) 

A következő szöveget ajánlja* 

»Árúk vagy értékpapírokra vonatkozólag kötött szállítási vagy 
árkülönbözeti ügyletekből, melyek a szerződő felek, vagy azok 
egyikére való tekintettel játék vagy fogadás jellegével birhat, köte- 
lezettség nem származik. 

Ki van zárva a játék vagy fogadás kifogása oly szállításra 
irányuló szerződéseknél, melyeket a felek oly szándékkal kötnek, 
hogy a szállítás meg fog történni.* 

*>) 

A vezetőség kebelében megtartott értekezletek során fel- 
merült megjegyzések. 

1395. §. 

1. Utalás történt arra, hogy jog eladásánál nem szükséges 
mindig, hogy a jog »átruháztassék.« Ez feltételezné, hogy a jog 
már meg van és az eladót illeti. A T. szövege csak a translativ 
elidegenítést fedi, de nem a constitutiv-et, pl. haszonélvezet meg* 
alapítását eladás utján. A szöveg megfelelő módon lenne átalakí- 
tandó (v. ö. Nptkönyv 433. »das Rechte zu verschaffen*) ekként: 
»a vevőre átruházni vagy részére megalapítani*, vagy csak ekként 
a »vevőre ruházni«. (V. ö. még 1403. §. második bekezdését 
'megalapításának költségei.) 

2. Felhozatott, hogy »Vétel szerződés* helyesebb kifejezés 
lenne, mint » vételi szerződés*. A T. is pl. »vételár«-ról beszél. 

3. Azzal a felvetett inditványnyal szemben nem kellene-e a 



Digitized by LjOOQIC 



62 



T.-nek az u. n. reális vételre külön szabályokat felvennie, utalás 
történt az Ind. érvelésére. (IV. k. 42. o.) 

1396. §. 

Azzal a felvetett kérdéssel szemben, bir-e egyáltalán prac- 
ticus jelentőséggel a vétel és cserének a §-ban foglalt elhatáro- 
lása, hangsulyoztatott, hogy elővásárlási jognál a kérdés gyakor- 
lati fontosságú lehet s e megoldást birói gyakorlatunk eddig is 
alkalmazta. 

1397. §. 

1. Kifogásoltatott a §. elhelyezése. Természetszerűen a jövő- 
beli vagyon elidegenítését semmisnek declaráló 958. §. után kap- 
csolódnék. A rendelkezés különben igen kevéssé practicus. 

2. Ezen kifejezés helyett »egyéb czímen indítványoztatott a 
következő »más czímen*. A nyelvérzék u. i. az ily kapcsolatot 
sugallja: »ez és egyéb« vagy pedig: »nem ez, hanem más*. 

1398. §. 
Lásd a CLXXXV. sz. elvi kérdést. 

1399. §. 

Felvettetett : ne általánosíttassék-e a szabály a német ptkönyv 
314. §. mintájára minden elidegenítésre és terhelésre. 

1400. §. 

1. Lásd a CLXXXVÍ. sz. elvi kérdést. 

2. Kifogásoltatott az »átadás« kifejezésnek használata a jelen 
§-ban. Ha ez alatt tényleges birtokbaadás értendő, a kifejezés szűk 
lenne az ingatlanokra vonatkozólag pl. a constitutum prossessorium 
esetén. Oly kifejezés keresendő, mely alkalmas minden consensualis 
birtok változás összefoglaló kifejezésére. 

3. Minthogy teherről nem mondhatni, hogy az valakit »illet« 
az első bekezdés következőkép lenne szövegezendő : 

»Az átadás idejétől kezdve az eladott dolog hasznai a vevőt 
illetik, terheit a vevő viseli.« 

1401. §. 

Azon megjegyzéssel szemben, hogy a §-nak(I. bek. 2. mond.) 
a szállításnak oly félbeszakadásáról kellene rendelkezni, melyet az 

eladó »okozott«, kiemeltetett, hogy a T. szövege (^személyében 
fekvő okból félbeszakad*) helyesebb, mert pl. ha az eladó ellen 
végrehajtás vezettetik, ez esetben nem ő okozta a félbeszakítást, 
de az személyében fekvő okból ered s annak veszélyét méltán 
viseli. 

1403. §. 

1. A §. második bekezdésére vonatkozólag kiemeltetett, hogy 
gyakran időben távol esik a megalapítás (pljus in rei aliena alapí- 
tás saját dolgon) s a már megalapított jog átruházása. Természet- 
szerűleg ilyenkor csak átruházási költségekről lehet szó s a vevő 
a dispositiv szabály erejéből csak ez utóbbiakat tartozik viselni. 

2. Felhozatott, hogy a harmadik bekezdésben említett telek- 
könyvi művelet gyakran összeesik a jogalapítással s már ezért is — 
de különben is, mint a vevő érdekében történt lépés szabály sze- 
rint a vevőt kellene, hogy terhelje. Ezzel szemben hangsúlyozta- 
tok, hogy voltakép az eladó kötelessége a telekkönyvi rendbe- 
hozása, bár a szabály egyszerűsítése végett ki lenne mondható, 
hogy minden költség a vevőt terheljen. Inditványoztatott a telek- 
könyv »rendbehozásának költsége* helyett a fentiek szemmeltartá- 
sával a következő szöveg : 

»Oty rendbehozatalával járó költség, a melynél fogva az ingat- 
lan tulajdona vagy az azt terhelő jog a vételszerződés értelmében 
bejegyezhető lesz.« 

1404. §. 

1. A §. első bekezdésében az »időköz« kifejezés kifogásol- 
tatott. Csak az egyik >vég« határ lévén megállapítva, kezdődő 
időpontot is feltételező időközről szó nem lehet. Inditványoztatott 
ily szöveg : »Ha .... az eladó az átadás előtt a dologra kötele- 
zett stb.« 

Másfelől megjegyeztetett, hogy a szövegben minden esetre 
kifejezésre kell juttatni, hogy a költekezés a veszély átszállása 
után s az átadás előtt történt legyen, mert a szabály csak erre az 
esetre áll. 

2. Ezen kifejezés helyett : »s a veszély átszállása után merült 
fel« helyesebbnek vitattatott : »a veszély átszállása után vált szük- 
ségesség mert a költekezés szükségessé válásának s nem felme- 
rülésének időpontja irányadó* (V. ö. Nptkv 450. §.) 

1405. §. 

A §. szövegezése, mint az a B) a) ad 1405. §. alatti 
észrevételből kitűnik, félreértésre adhat alkalmat s ezért a §. két- 
séget kizáró formában lenne szönegezendő. 

1406. §. 

A B) a) ad 1406. §. alatti észrevételre megjegyeztetett, hogy 
a »piaczi árban* a »tőzsdei ár« is benfoglaltatik. Esetleg külön is 
kifejezésre hozható. 

1407. §. 

A B) a) ad 1407. §. alatti észrevételre megjegyeztetett, hogy 
a §. második bekezdésében foglalt bizonyítási szabály kimondása 
nem felesleges, mert az ott felsorolt tényállítások korlátolt beismerés 
gyanánt is felfoghatók. 

1411. §. 

A §. rendelkezése a részletügyletről szóló törvénytervezettel 
volna confrontálandó. 

1413. §. 

A B) a) ad 1413. §. alatti észrevétellel szemben kiemeltetett, 
hogy a §. harmadik bekezdése az általános szabálynak helyes és 
szükséges korlátozását képezi. 

1414. §. 

1. A B) a) ad 1414. §. alatti észrevételre megjegyeztetett, hogy 
kiinduló pontja téves, mert nem áll az, hogy nem-fix vétel esetén 
az eladó csakis az utólag engedélyezett teljesítési határidő leteltével 
esik késedelembe. 

2. Kifogásoltatott a §. 1. bekezdésében a »záros határidő« 
kifejezés. Ez a kifejezés alig fejezi ki azt, a miről a §. leginkább 
akar intézkedni, a mikor t. i. a teljesítésnek (az Ind.-ban felhívott 
1185. §. szerint) nem szigorúan meghatározott »határidő« alatt, 
hanem a mikor ^szigorúan meghatározott időben* (időpontban) 
kellett történnie. »Határidőben« volt piaczi árról alig lehet szólani. 
Maga a §. 1. bekezdése is utóbb ^teljesítési idő«-t eml 

3. A §. második bekezdésében kifogásolt atott, hogy az »tel- 
jesítési idö« lejártának időpontjáról rendelkezik. 

1415. §. 

1. A B) a) ad 1415. §. 2. alatti észrevételre megjegyeztetett, 
hogy az általa javasolt rendelkezés, még nagyobb latitude-öt adna a 
bírónak, mint a T.-nek kifogásolt rendelkezése. 

2. Kifogásoltatott a »szállítás« kifejezés, mely a »Spedition« 
egyenértékese. Ezzel szemben megjegyeztetett, hogy a »szállítás« 
kifejezés a keresk. törv. 337. §-a nyomán már el van fogadva a 
»Lieferung« értelmében. A »Spedition« egyenértékese »szállítmá- 
nyozás« (K. T. 384. §.). , 

MÁSODIK FEJEZET. 

Szavatosság. 

A) 
A Tervezet további tárgyalását előkészítő főelőadmány. 

CLXXXVII. s». elvi kérdés. 

Mily elvek szerint s zabályoztassék az eladó- 
nak a jogért — a teherment es jogátruhá zásért — 
való szavatossága. 

I. 
A T. álláspontja. 

A vételi szerződésből törvény szerint folyó jogátruházási 
kötelezettségnek (1395. §.) megfelelően az eladó a T. szerint szavatol 
a vevőnek, hogy harmadik személynek nincs a vétel tárgyán oly 
joga, mely a vevő ellen érvényesíthető. Ingatlanok és nyilvánkönyvi 
bejegyzés tárgyát képező jogok eladásánál a szavatosság arra is 
kiterjed, hogy a vevőre átruházott jog bekeblezésének telekkönyvi 
akadály nem áll útjában s hogy az eladott ingatlan vagy jog — 
telekkönyvi értelemben — tehermentes. Szembeszökő szolgalmakért 
azonban, vagyis olyanokért a melyek a helyszínén a tényleges 
viszonyokból, különösen a gyakorlásuk czéljára szolgáló berendezés- 
ből külsőleg felismerhetők, az eladó nem szavatói hacsak szolga- 
lomtól mentesnek nem állította az ingatlant (1416. §.). 

A szavatosság ki van zárva, ha a vevő a szerződés meg- 
kötésekor a harmadik személynek a vétel tárgyán fennálló jogát 
ismerte, kivéve ha a szavatosságot külön elvállalta. Zálog- és jelzálog- 
jogoktól azonban az eladó a vétel tárgyát ellenkező megállapodás 
hiányában akkor is mentesíteni köteles, ha a vevő a jogokat ismerte. 
Ha a vevő a harmadik személy joga tekintetében jóhiszemben 
volt ugyan, de ismerte a joga bekeblezésének útjában álló telekkönyvi 
akadályt, az eladó szavatossága tartalmilag enyhébb. Az a körül- 

meny, hogy a vevő a telekkönyv megtekintése által vagy más úton 
a harmadik személy jogáról tudomást szerezhetett volna, az eladót 
nem menti fel a szavatosság alól (1419., 1420. §-ok). 

A szavatosságból folyó jogok érvényesítése nem függ attól, 
hogy a harmadik személy, a kinek a vétel tárgyán joga van, azt 
e joga alapján a vevőtől elperelje, az evictio kelléke tehát el van 
ejtve. Fogyatékos jogátruházás esetében szabály szerint azok az 
általános szabályok nyernek alkalmazást, a melyek a kétoldalú 
szerződések mikénti teljesítésére vonatkoznak s a késedelmes tejesí- 
tés és nemteljesítés következményeit meghatározzák (1158 — 1160., 
1173—1175., 1184., 1185., 1188. §-ok). E szabályok azonban rész- 
ben módosítva vannak s e tekintetben a T. különbséget tesz 
a szerint, hogy a harmadik személynek a vétel tárgyán fennálló 
joga oly jog-e, mely őt birtokra jogosítja (mint : tulajdon, épületjog, 
személyes szolgalom, özvegyi jog, zálogjog, bérlet vagy haszon- 
bérlet) vagy nem ilyen (telki szolgalom, telki teher, jelzálogjog). 

Előbbi esetben a T. a vevőnek csak az 1175., 1188. §-okon 
alapuló azt a jogát korlátozza, hogy nem teljesítés miatt kártérítést 
követeljen. E jogot a vevő az átadás megtörténte után csak úgy 
gyakorolhatja ha a dolgot a jogosult harmadik személynek kiszol- 
gáltatja vagy az eladónak visszaadja vagy ha dolog elpusztult 
A kiszolgáltatással egyenlő hatályú, ha a harmadik a vevőnek vagy 
ez a harmadiknak örököse lett, vagy ha a vevő a harmadiknak 
jogát egyébként megszerzi vagy megváltja. A dolog visszaadását, 
ha a vevő nincs a dolog tényleges birtokában, de a tényleges bir- 
tokostól annak kiszolgáltatását követelheti, az ez iránti követelés 
átengedése helyettesíti. A kártérítési jog korlátozásáért a T. részben 
az által kárpótolja a vevőt, hogy bizonyos körülmények között 
biztosíték követelésére jogosítja fel. A nemteljesítés miatti kárté- 
rítési követelés egészen ki van zárva, ha a vevő a joga bekeb- 
lezésének útjában álló telekkönyvi akadályt a szerződés megkötése- 
kor ismerte (1421 — 1424 §-ok). 

Utóbbi esetben a vevőnek nemcsak az a joga, hogy nem- 
teljesítés miatt kártérítést követeljen, hanem elállási joga is többé- 
kevésbbé korlátozva van ahhoz képest, a mint a vevő a tehermente- 
sítés költségeire nézve a visszatartott vételár által fedezve van-e 
vagy sem s a vevő első sorban általában a tehermentesítés — 
tehát a teljesítés — követelesére van utalva (1425., 1426. §-ok) 

5* 

Különlegesen szabályozza a T. annak szavatosságát, a ki köve- 
telést ad el vagy ruház át egyébként visszterhes ügylet által másra ; 
a szavatosság ily esetben arra is kiterjed, hogy az engedménye- 
zett követelés fennáll és keresettel érvényesíthető, kivéve ha a köve- 
lés, mint bizonytalan ruháztatott át. Ellenben az adós fizetőképes- 
ségéért az engedményező nem szavatol, hacsak a szavatosságot 
kifejezetten vagy az alapul fekvő jogviszony természeténél fo&va 
el nem vállalta vagy az adósnak előtte tudva volt fizetőképtelensé- 
gét az engedményes előtt rosszhiszeműen el nem hallgatta. Abban 
az esetben is, ha elvállalta a szavatosságot, ez kétség esetében csak 
az engedményezés idejében való fizetőképességre értendő (1354. 
1255. §-ok). 

II. 

A kérdésre nézve felmerült észrevételek. 

1. A szavatosság terjedelmét illetőleg a T. álláspontja három 
irányban támadtatott meg. 

a) Indokolatlannak találtatott, hogy ingatlan eladója nem 
szavatol az ingatlant terhelő szembeszökő (apparens) telki szolgal- 
makért, hacsak szolgalomtól mentesnek nem állította az ingatlant 
A szavatosság kizárása itt csak azon a gondolaton alapulhat, hogy 
a vevő az ingatlan megszemlélése által tudomást szerezhetett volna 
a szolgalom létezéséről; magára vessen, ha ezt a gondosságot 
elmulasztotta. Ezzel azonban a T. ellentétbe jut azzal a felfogásá- 
val, hogy a vevőt a vétel tárgyát terhelő jogok tekintetében tuda- 
kozódási kötelesség nem terheli. Ha nem köteles megtekinteni a 
telekkönyvet, miért legyen köteles a helyszínén kutatni? Abból, 
hogy ingatlant nem szokás látatlanba megvenni, még nem követ- 
kezik, hogy az apparens szolgalmak a vevőnek a vétel megkötése 
előtt szükségkép tudomására esnek. Ezt annál kevésbbé lehet állí- 
tani, mert a T. szerint az apparens szolgalmak is csak telekkönyvi 
bejegyzés által szerezhetők, a vevő tehát, ha lát is a helyszínén 
oly külső jelenségeket vagy berendezéseket, a melyek szolgalomra 
engednek következtetést, ebből még nem bizonyosodhatik meg 
arról, hogy a szolgalom tényleg fennáll e ? 

Ezzel szemben megjegyeztetett, hogy az apparens szolgalom azon 
külső jelenségekre való tekintettel, a melyekben nyilvánul, bizonyos 

tekintetben az ingatlan fizikai tulajdonságának jellegét ölti magára ; 
indokolt volna tehát, hogy az eladó azokért ne szavatoljon szigo- 
rúbban, mint fizikai hibákért (lásd a következő elvi kérdést). A T. 
különben e szolgalmakra nézve nem állapít meg a vevő terhére 
tudakozódási kötelességet, hanem abból indulván ki, hogy azok 
majdnem kivétel nélkül tudomására is jutnak a vevőnek a vétel 
előtt, czéltalan pereskedések elkerülése végett minden idevonatkozó 
vitának útját vágja azzal, hogy ily szolgalmak tekintetében a sza- 
vatosságot szabály szerint kizárja. 

A vélemények többsége odahajolt, hogy a T.-nek ez a kivé- 
teles intézkedése csak abban az esetben indokolt, ha a törvény- 
könyv dologjogi szempontból is különleges elbánásban részesíti az 
apparens szolgalmakat, nevezetesen ha rájuk vonatkozólag — a 
mint indítványozva volt — elejti a telekkönyvi bejegyzés kellékét. 
Ebben az esetben ugyanis a vevő már a tényleges helyszíni viszo- 
nyokból alapos következtetést vonhat a szolgalom fennállására. 
Ha azonban ezek a szolgalmak is — mint a T. szerint — csak 
telekkönyvi bejegyzés által szerezhetők, ily következtetésre alap 
nincs, tehát nem is forog fenn indok arra, ha az eladó azok 
tekintetében a szavatosság alól felmentessék. 

b) Más oldalról ellenkezőleg a szavatosságnak oly irányban 
való megszorítása javasoltatott, hogy ingatlan eladója ne legyen 
köteles szavatolni azon terhekért, melyek a telekkönyből kitűnnek. 
E megszorítás megfelelne az osztrák ptkv.-nek s a hazai joggyakor- 
latnak. A T. ellenkező álláspontja elleniében áll az 548. §-ban 
kimondott azzal a szabálylyal, hogy senki sem érvényesítheti a 
maga javára azt, hogy a telekkönyv tartalmát nem ismerte. 

Ezzel szemben azonban kiemeltetett, hogy az 548. §. említett 
szabálya, mint a szövegből 'is világosan kitűnik, a dologjog körére 
szorítkozik ; tudniillik azon dologi jogváltozások kérdésében nyer alkal- 
mazást, a melyekhez telekkönyvi bejegyzés kívántatik. Az eladó és 
vevő közötti kötelmi viszonyra e szabály nem vonatkozik. E kötelmi 
viszonynak az 1395. §-ban meghatározott legális tartalmához tar- 
tozik, hogy az eladó az eladott ingatlant a vevő korlátlan tulajdo- 
nába bocsássa. Nem a vevő dolga tehát azt kutatni, hogy az eladó 
erre képes-e s hogy a vétel tárgyán nem áll-e fenn harmadik sze- 
mélynek oly joga, mely a jogátruházást egészben vagy részben 
lehetetlenné teszi, hanem az eladón áll, hogy a harmadik személy 

javára bejegyzett azon jogokat, a melyeket nem képes vagy nem 
hajlandó megszüntetni, a vevővel közötje s azok tekintetében jog- 
átruházási, illetőleg szavatossági kötelezettségét ekként korlátozza. 
Az osztrák ptkv. ellenkező álláspontja összefügg azzal, hogy ez a 
törvénykönyv a jogért s a dolog hibáiért való szavatosságot egy 
kalap alá vonta, A T.-re nézve, mely a szavatosság két nemét 
élesen megkülönbözteti, az ajánlott módosítás a szabályozás alap- 
jául vett jogátruházási elvtől (Verschaffungsprinzip) való indoko- 
latlan eltérést jelentene. 

c) Kifogás merült fel azon rendelkezés ellen is, hogy zálog- 
és jelzálogjogoktól az eladó a vétel tárgyát ellenkező megállapodás 
hiányában abban az esetben is mentesíteni köteles, ha a vevő e 
jogokat a szerződés megkötésekor ismerte, mert állítólag a zálog- 
és jelzálogjogok tekintetében sincs ok eltérni attól a szabálytól, 
hogy a vevő tudomása a szavatosságot kizárja. Erre nézve 
azonban megjegyeztetett, hogy a szóban levő kivétel — kivált a 
jelzálogjogok tekintetében — mind az osztrák ptkv.-ben (928. §.), 
mind a hazai gyakorlatban el van ismerve és megfelel a köz- 
felfogásnak, mert a forgalmi életben magától értetődőnek tekin- 
tetik, hogy az eladó a vevővel szemben kötelezve van az eladott 
ingatlant terhelő mindazon jelzálogos terheket, a melyeket a vevő 
— a vételárba való betudás mellett — át nem vállalt, a sajátjából 
töröltetni. 

2. A mi a szavatosságból folyó jogokat és érvényesítésük 
előfeltételeit illeti: 

a) Kétség nyilvánult arra nézve, helyes-e az evictio kellékét 
elejteni. A mig a harmadik a vétel tárgyán fennálló jogát a vevő 
ellen birói úton nem érvényesíti, illetőleg a vétel tárgyát e joga 
alapján tőle — egészben vagy részben — el nem perli, addig 
nincs biztos alap a szavatosságból származtatott jogok gyakorlására. 

Éppen erre való tekintettel aT. is lényegesen korlátozza a vevőnek 
azt a jogát, hogy szavatossági alapon — a megvett dolog átvétele 
után — nem-teljesítés miatt kártérítést követeljen. A felállított kor- 
látok mellett azonban ennek a jognak elperlés esetén kivül alig 
lesz a vevőre nézve gyakorlati jelentősége. A jogosult harmadiknak 
a vevő a dolgot birói Ítélet nélkül rendszerint nem szolgáltathatja 
ki, mert ezzel annak a veszélynek tenné ki magát, hogy az eladó 
ellen indított szavatossági perben a harmadiknak jogát nem tudja 

bizonyítani. Visszaadhatja ugyan a dolgot az eladónak, hogy aztán 
nem-teljesítés miatt kártérítést követeljen tőle, de eltekintve attól, 
hogy ez esetben is ő köteles a harmadiknak jogát bizonyítani, a 
dolog visszaadása által kiadja a kezéből azt a biztosítékot, a melyet 
a dolog birtoka nyújtott neki; kiteszi tehát magát annak a kettős 
veszélynek, hogy kártérítési követelését nem tudja bizonyítani vagy 
az eladótól behajtani s a dolog birtokától is elesett. Legkedvezőbb 
a helyzete, ha a dolog elpusztul, mert ez esetben akadálytalanul 
érvényesítheti kártérítési követelését ; megfontolandó azonban, vájjon 
helyes-e útmutatást adni arra, hogy a vevő a dolog elpusztulására 
spekuláljon. 

Más oldalról megjegyeztetett, hogy a felhozott észrevételek, ha 
bizonyos fokig helyesek is, a T. elvi álláspontját meg nem döntik. 
A vevő a saját érdekében minden esetre meg fogja várni a vétel 
tárgyának elperlését, ha különben nem volna képes a harmadiknak 
azon fennálló jogát az eladóval szemben bizonyítani. Lehet azonban, 
hogy a harmadiknak joga tisztán áll, például a telekkönyvből 
kitűnik. Ily esetben nagy gyakorlati jelentősége van annak, hogy 
a vevő nem kénytelen megvárni az evictiót, hanem a szavatosságból 
folyó jogait azonnal érvényesítheti. Nemcsak az a joga jön itt 
tekintetbe, hogy nem-teljesítés miatt kártérítést követelhet, habár 
erre nézve is túlzás azt állítani, hogy a T.-ben felállított s az 
eladó érdekét védő korlátok azt megfosztanák gyakorlati jelentő- 
ségétől. Nagyfontosságú a vevőre az elállás joga, melyet az általános 
szabályokhoz képest eme korlátok nélkül gyakorolhat. A vevő sok 
esetben inkább le fog mondani a szerződésből remélt haszonról, 
csakhogy megszabaduljon attól a tűrhetetlen s talán egész gazda- 
sági tevékenységét megbénító bizonytalanságtól, hogy a harmadik 
fogja-e a vétel tárgyán fennálló jogát ellene érvényesíteni vagy 
sem. Az a gyakorlati szempont, hogy a vevőt nem szabad határo- 
zatlan időn át ennek a bizonytalanságnak kitenni, parancsolóan 
követeli az evictio kellékének elejtését, még ha az nem következnék 
is már magából abból az alapgondolatból, hogy az eladó nem- 
csak a dolog birhatását és hásználhatását köteles a vevőnek 
biztosítani, hanem a dolgot tehermentesen a vevő tulajdonába kell 
bocsátania. 

b) Felvettetett az az eszme, hogy a vevő a szavatosság alapján 
általában — necsak kivételesen az 1420. §. esetében — csak arra 

legyen jogosítva, hogy teljesítést követeljen vagy elálljon a szerző- 
déstől ; nem-teljesítés miatt kártérítést csak kivételesen, nevezetesen 
akkor követelhessen, ha vétkesség (vagy talán csak, ha dolus) terheli. 

Ezzel szemben megjegyeztetett, hogy a szavatosság szigorának 
ily mérvű csökkentése egyrészt ellenkezik a szavatosságnak a 
T.-ben irányadóul vett fogalmával, a mely szerint az lényegileg a 
jogátruházásért való garanczia; másrészt a forgalom érdekeivel is 
ellentétben áll, mert a forgalomnak szüksége van arra, hogy a vevő 
az eladónak jogátruházási képességében feltétlenül megbízhasson 
s ha ezen bizalmában csalódott, a szerződés nem-teljesítéséből 
felmerült egész kárát követelhesse. 

3. A mi a követelés visszterhes átruházása esetében az 
átruházót terhelő szavatosságot illeti: 

a) Egyrészről kétségbe vonatott azon szabály elvi helyes- 
sége, hogy az engedményező az engedményezett követelés fenn- 
állásáért és keresettel való érvényesíthetéséért az engedményesnek 
szavatol. A ki fenn nem álló követelést ad el, az lehetetlen szol- 
gáltatásra kötelezte magát, az eladás tehát a 952. §. I. bekezdése 
értelmében semmis s az eladó csak a vevő negatív érdekének 
megtérítésére lehet kötelezve. A 953. §. szerint a vevőnek ez a 
kártérítési követelése attól függne, hogy az eladó (engedményező) 
az eladáskor tudta vagy tudhatta-e, hogy a követelés nem áll fenn. 
Ha az engedményező kötelezettségét szigorítani akarjuk, ettől az 
előfeltételtől el lehetne tekinteni. Ez oda vezetne, hogy az enged- 
ményező az engedményezett követelés fennállásáért ne korlátlanul, 
hanem csak a kapott ellenérték s az engedményezett követelés 
érvényesítésének megkísérlése körül felmerült költségei erejéig sza- 
vatoljon. A szavatosság ezen korlátozása által el volna kerülve, 
hogy azzal nyerészkedési czélra visszaéljenek. A T. álláspontja 
szerint, ha egy 1000 korona névértékű követelés 100 koronáért 
engedményeztetik s aztán kitűnik, hogy a követelés csak 500 korona 
erejéig áll fenn, az engedményes az engedményezőtől 500 koronát 
követelhet; az engedményező tehát azon kivül, hogy az egész 
ellenértéket visszafizeti, még 400 koronát ráfizet. 

Ezzel szemben hangsúlyoztatott, hogy a szavatosságnak oly 
mérvű korlátozása, a mint azt az ellenindítvány czélba veszi, a 
fennálló joggal s a T.-nek a szavatosság kérdésében elfoglalt elvi 
álláspontjával egyaránt ellenkezik. Á szavatosság általában lényegileg 

garantia. Ehhez képest az is, a ki követelést ruház át visszteher 
fejében, ezzel implicite jótáll azért, hogy e követelés fennáll : ezen 
jótállása alapján pedig az engedményesnek egész positiv érdeke 
erejéig kell felelnie. Az ellenindítvány helytelenül hivatkozik a 
952. §-ra, mert annak nem I-ső, hanem Il-ik bekezdése talál a jelen 
esetre. Gyakorlati szempontból sem kívánatos a szavatosság hatá- 
lyának ilyen gyöngítése. A forgalom biztonsága megköveteli, hogy 
az engedményes megbízhasson a reája átruházott követelés fenn- 
állásában. A példában felhozott visszásság nem fordulhat elő, mert 
a szavatosság a T. szerint ki van zárva, ha a követelés mint 
bizonytalan ruháztatott át, erre nézve pedig a követelés névértéke 
s az engedményi valuta közötti aránytalanság már magában is 
elegendő bizonyítékul szolgálhat. Ezenkívül pedig megjegyzendő, 
hogy miután a T. szerint az engedményező a követelés behajtható- 
ságáért — szabály szerint — nem szavatol, a fennállásáért sem 
felel nagyobb összeg erejéig, mint a mely az adóson behajtható, 
mert a mennyiben a követelés úgyis behajthatlan volna, annyiban 
nincs kára abból, hogy fenn nem áll. Ennyihen tehát a szavatos- 
ság a T. szerint is korlátozva van. 

bj Más oldalról az ellen tétetett kifogás, hogy a T. szerint 
az engedményező az adós fizetőképességéért — szabály szerint — 
nem szavatol. Ez indokolatlan eltérés a hazai joggyakorlattól, a mely 
e tekintetben az osztrák ptkönyvet követi. A forgalom a behajtható- 
ságot — a bonitást — a követelés minőségének tekinti, visszteher 
fejében való átruházásnál tehát az engedményezőnek a behajtható- 
ságért épp úgy kell szavatolnia, mint a hogy dolog eladója a dolog 
hiányaiért szavatol. Utalás történt arra is, hogy a szavatosság ki- 
zárása oda vezet, hogy az engedményező a behajthatlan s igy 
értéktelen követelése fejében kapott ellenértékkel az engedményes 
kárával gazdagszik, a mi különösen oly esetben méltánytalan, midőn 
az engedményes az engedményezett követelésért megadta a teljes név- 
értéket. 

Ezzel szemben felhozatott, hogy a fennálló joggyakorlat sem 
ismeri el kivétel nélkül az engedményezőnek a követelés behajtható- 
ságáért való felelősségét. Jelzáloggal biztosított követelésekre nézve 
a Curia 14. sz. teljes ülési döntvénye az ellenkezőt mondja ki. Az 
osztrák ptkv.nek ebben a kérdésben elfoglalt antiquált álláspontja ránk 
nézve annál kevésbé lehet irányadó, mert egyetlen újabb törvény- 

hozás sem követte Az engedményezőnek az adós fizetőképességéért 
való törvényes szavatosságát tényleg sem elméletileg, sem gyakor- 
lati szempontból nem lehet igazolni. Az adós fizetőképességét nem 
lehet helyesen a követelés qualitásának tekinteni, a dologhiányokért 
való szavatosság analógiája tehát nem talál. Különben dolog eladója 
sem szavatol a dolognak oly hiányáért, a melyet a vevő közönséges 
figyelem mellett felismerhetett volna (1432. §. II. bek.); követelés 
átruházásánál pedig az engedményesnek épúgy módjában van meg- 
győződni az adós fizetőképességéről, mint az engedményezőnek. 
Gyakorlati szempontból különösen az szól az osztrák pktkv. állás- 
pontja ellen, hogy az engedményes csak ritkán adja meg a köve- 
telésért annak teljes névértékét, t. i. csak akkor, mikor az adós 
fizetőképességéhez semmi kétség sem fér. Ellenkező esetben a név- 
értékből levonást szokott tenni s a levonás mennyiségének meg- 
állapításánál már eleve tekintetbe veszi a követelésnek esetleges 
bizonytalanságát. Ezen spekulácziójának valamint haszna, úgy eset- 
leg kára is csak őt érheti. Csak abban az esetben indokolt az 
engedményezőt ex lege szavatosságra kötelezni, ha dolose járt el 
az engedményessel szemben ; erre az esetre pedig a T. is meg- 
állapítja szavatosságát. 

c) Azon szabály ellen, hogy ha az engedményező az adós 
fizetőképességéért való szavatosságot elvállalta, ez kétség esetében 
csak az engedményezés idejében való fizetőképességre értendő, 
az az ellenvetés tétetett, hogy az nem illik arra az esetre, ha még 
le nem járt követelés engedményeztetik. Ily esetben inkább az felel 
meg a felek szándékának, hogy az engedményező az adósnak 
lejáratkori fizetőképességéért szavatoljon. 

Erre nézve megjegyeztetett, hogy az észrevétel, mint részlet- 
kérdésre vonatkozó, a második szöveg kidolgozásánál lesz figyelembe 
veendő. 

III. 

Megoldás. 

Függőben tartva azt a kérdést, hogy az 1416. §-ban szembe- 
szökő telki szolgalmakra nézve tett kivétel fen tartassák- e, egyebek- 
ben a T. álláspontja fentartandó. 

CLXXXVIil. sz. elvi kérdés. 

Mily elvek szerint szabályoztassék az eladó- 
nak az eladott dolog hiányaiért (hibáiért) való 
szavatossága? 

I. 

A T. álláspontja. 

1. Az eladó a T. szerint vétkességre való tekintet nélkül 
szavatol a vevőnek, hogy az eladott dolog a veszély átszállásának 
időpontjában : a) nem szenved oly hiányban (hibában), mely érté- 
két nagy rendeltetésének megfelelő használhatóságát kizárja vagy 
számbavehetően csökkenti ; b) a kikötött — positiv vagy negatív — 
tulajdonságokkal bir. Mindkét irányban ki van zárva a szavatosság, 
ha a vevő a hiányt a szerződés megkötésekor ismerte ; az a) alatt 
említett hibák tekintetében ki van zárva akkor is, ha a vevő azokat 
közönséges figyelem mellett felismerhette volna, azaz csak súlyos 
gondatlanságból nem ismerte föl, kivéve ha az eladó a dolog hi- 
bátlan voltáért jótállott vagy a hiányt rosszhiszeműen (csalárdul) 
elhallgatta- (1431., 1432. §-ok). 

2. Szavatossági hiány (hiba) fenforgása esetében a vevőt 
vagylagosan a következő jogok illetik : Követelheti : a) a szerződés 
felbontását; b) a vételár leszállítását; c) ha a dolog csak minemű- 
sége szerint (faj szerint) van meghatározva ; a hiányos dolog helyett 
hibátlannak szolgáltatását; d) követelhet nem- teljesítés miatt kár- 
térítést, ez utóbbi joga azonban csak akkor van, ha kikötött tulaj- 
donság hiányzik vagy ha az eladó a dolog hibátlan voltáért jót- 
állott vagy a hiányt rosszhiszeműen (csalárdul) elhallgatta. Kivé- 
telesen ezen előfeltételek nélkül is felelős az iparos vagy kereskedő, 
a ki üzlete köréhez tartozó árúkat ed el, a vevőnek azért a kár- 
ért, á mely az árú rendeltetésszerű használata mellett annak hiányos 
minőségéből származik. (1434., 1435. §-ok.) 

3. A szavatosságból folyó jogok érvényesíthetése nem függ 
attól, hogy a vevő a dolgot haladéktalanul megvizsgálja s kifogá- 
sáról az eladót értesítse; de ha ezt elmulasztotta, a bizonyítási 
teher megfordul ; ha pedig, ismerve a hiányt, a hiányos dolgot 
teljesítéséül elfogadja, szavatosság alapján csak úgy támaszthat 
követelést, ha ehhez való jogát az elfogadáskor fentartotta. (1277.^ 
1436. §-ok.) 



Digitized by LjOOQIC 



4. Fentemiitett vagylagos jogai között a vevő rendszerint 
szabadon választhat, sőt választásától mindaddig el is térhet, mig 
az eladó ki nem jelenti hozzájárulását vagy a vevő keresete értel- 
mében jogerősen el nem marasztaltatik. Speciális szabályokkal 
azonban bizonyos tekintetben korlátozva van a vevőnek az a joga, 
hogy a vétel felbontását vagy — genus-vételnél — a hibás dolog 
helyett hibátlannak szolgáltatását követelje (1437—1439., 1441., 
1449. §-ok.) 

5. A szavatosságból eredő összes követelések — a kártérítési 
követelés is — rövid (ingóknál 6 havi, ingatlanoknál egy évi) el- 
évülésnek vannak alávetve, kivéve ha az eladó csalárdul elhallgatta 
a hiányt. Ez utóbbi esetben a vevő eme követelései csak a rendes 
elévülési idő alatt évülnek el. 

A rövid elévülési idő ingóknál a kiszolgáltatás, ingatlanoknál az 
átadás időpontjától számítandó. (1451. §.) 

6. Több tekintetben eltérő szabályok állanak, lovak, szamarak, 
öszvérek, szarvasmarhák, juhok és sertések eladásánál. (1455. és 
köv. §-ok.) 

II. 

A kérdésre nézve felmerült észrevételek. 

1. A szavatosság tárgyát illetőleg a T. álláspontja ellen 
lényegesebb kifogás fel nem merült. Javasoltatott ugyan annak ki- 
mondása, hogy az eladó, ha megígérte, hogy a dolog egy bizonyos 
hibától mentes, ezért is szavatol ; minthogy azonban a ^kikötött 
tulajdonságok* alatt, a melyekért az eladónak az 1431. §. II. bek. 
szerint szavatolnia kell, nemcsak positiv, hanem negatív tulajdon- 
ságok — jelesül egy bizonyos hibától való mentesség — is értendő, 
a javasolt pótlás felesleges. 

Felvethető az a kérdés, hogy helyesen vonatkoztatja-e a T. 
a szavatosságot a veszély átszállásának időpontjára s nem kellene-e 
azt inkább vagy általában, vagy legalább a kikötött tulajdonságok 
tekintetében a szerződés megkötésének időpontjára vonatkoztatni. 
Ez utóbbi nézet mellett felhozható, hogy az eladó, midőn a vevőt 
biztosítja, hogy a dolog egy bizonyos tulajdonsággal bir, rendszerint 
csak a jelenre gondol és nem szándékozik garancziát vállalni az 
iránt, hogy a szerződés megkötésekor meglevő tulajdonság a dolog 

átadásáig vagy elküldéséig fenn fog maradni. Ezzel szemben azon- 
ban megjegyzendő, hogy a szavatosság természetszerűen kapcso- 
lódik a veszély átszállásának időpontjához ; minthogy ugyanis az 
eladó a szerződés megkötésétől a dolog átadásáig vagy elküldéséig 
még általában viselni köteles a veszélyt, az a kár is, hogy a do- 
logban időközben hiba támadt vagy a szerződés megkötésekor 
megvolt kikötött tulajdonság időközben megszűnt, csak őt érheti. 
Az ellennézet továbbá azon visszás eredményre vezetne, hogy a 
vevő a miatt, mert a szerződés megkötésekor a kikötött tulajdon- 
ság hiányzott, oly esetben is követelhetné a szavatosság alapján 
a vétel felbontását, a mikor ez a hiány még az átadás előtt 
pótoltatott. 

Aziránt nem merült fel véleménykülönbség, hogy a szava- 
tosságot ki kell zárni, ha a vevő a hiányt a szerződés megköté- 
sekor ismerte. Lehet ugyan, hogy a felek ily esetben kifejezetten 
vagy hallgatólag abban állapodnak meg, hogy az eladó a hiányt 
helyre fogja hozni, de a vevőnek erre irányuló követelése nem a 
szavatosságból, hanem a külön megállapodásból ered. Ellenben 
kétség merült fel arra nézve, hogy fel lehet-e menteni az eladót a 
szavatosság alól abban az esetben is, ha a vevő nem ismerte 
ugyan a hiányt, de közönséges figyelem mellett felismerhette volna. 
A jogi hiányok tekintetében a T. azt az álláspontot foglalja el, 
hogy a vevő azokat kutatni nem tartozik, hanem az eladó dolga, 
hogy a vevőt a szerződés megkötése előtt azokról értesítse. Ennek 
az álláspontnak az felelne meg, hogy a vevőt a fizikai hiányok 
tekintetében se terhelje vizsgálati kötelesség. Ezzel szemben azon- 
ban megjegyeztetett, hogy a szavatosság ilyetén szigorítása az élet 
felfogásának nem felelne meg. Az eladó joggal felteheti, hogy a 
vevő a közönséges figyelem mellett felismerhető hibát fel is ismerte, 
vagy ha nem fordított reá figyelmet a szerződés megkötése előtt, 
a hibának jelentőséget nem tulajdonít. Továbbmenő vizsgálati köte- 
lességgel a T. nem terheli a vevőt; nem bárminő gondatlansága, 
hanem csak súlyos gondatlansága mentesíti a jóhiszemű eladót a 
szavatosságtól. Hogy ez sem mentesíti, ha kikötött tulajdonság 
hiányzik vagy ha az eladó a dolog hibátlan voltáért jótállott, az 
igazolását abban találja, hogy az eladó ígérete által ily esetben 
fel van mentve minden gondosság alól. 

2. A mi a vevőnek a szavatosságból folyó jogait illeti : 

a) Kérdés merülhet fel, hogy a vétel felbontásának joga min- 
den esetben megillesse-e a vevőt, valahányszor szavatossági hiány 
fenforog; s nem kell-e inkább e jogot — mint a pandekteyogban 
egy régibb nézet tartotta — arra az esetre korlátozni, ha nagyobb, 
lényegesebb hiány forog fenn ; vagy pedig a svájczi kötelmi jogi 
törvény példájára felhatalmazni a birót, hogy belátása szerint a vétel- 
nek keresetíleg követelt felbontása helyett leszállítsa a vételárt, ha a 
vétel felbontását igazolatlannak találja. Minthogy azonban a szava- 
tossági hiányban szenvedő dolog más szolgáltatás, mint a melyre 
a vevőnek joga van s akarata ellenére más szolgáltatást reája 
kényszeríteni annál kevésbé lehet, mert csak ő maga határozhatja 
meg, hogy a szolgáltatás szerződésellenes voltából reáháramlő 
hátrány árleszállítás által kiegyenlíthető-e : a T. álláspontja fentar- 
tandónak látszik. 

b) Más oldalról azt a kérdést lehet felvetni, hogy a vételár 
leszállításának joga elméletileg egyáltalán indokolható-e ? Ha a 
vevő nem kötelezhető arra, hogy akarata ellenére nem-kötelemszerű 
szolgáltatást fogadjon el, mi alapon kényszeríthetjük az eladót, hogy 
a kikötöttnél csekélyebb vételár fejében tartsa fenn az ügyletet? 
Ezen elméleti aggályoknak azonban nem lehet döntő súlyt tulaj- 
donítani szemben azzal a ténynyel, hogy a gyakorlati élet az ár- 
leszállítási jogot — szabályként — nem nélkülözheti. A vevő, a ki 
a megvett dolog szerződésszerű voltában bizva, arról talán már 
előre rendelkezett, sokszor nincs abban a helyzetben, hogy azt 
visszaszolgáltassa, vagy pedig a vétel felbontása esetében még na- 
gyobb kárnak tenné ki magát, mint a melyet a szavatossági hiány 
következtében szenved. Az árleszállítás ily esetben, habár teljes 
kártérítést nem nyújt is a vevőnek, mégis bizonyos recompensa- 
tióban részesíti anélkül, hogy az eladót is túlságosan sújtaná, 
tehát a felek ellentétes érdekeinek méltányos kiegyenlítésére vezet. 

Mind a felbontási, mind az árleszállítási jogra nézve felmerül 
az a kérdés: helyes-e, hogy a T. e jogokat követelésekként con- 
struálja? A vevő a szavatossági hiány alapján követelheti az el- 
adótól, hogy a vétel felbontásába, ill. a vételár leszállításába egyez- 
zék bele, a felbontás és árleszállítás tehát csak az eladó eme bele- 
egyező nyilatkozata vagy az azt pótló ítélet által, tehát szerződés 
útján — amelynek megkötésére azonban az eladó kötelezve van — 
megy végbe. 

Ezen constructio ellen azt hozzák fel, hogy mesterkélt és 
hogy — ha komolyan veszszük — a gyakorlatban tűrhetetlen 
eredményekre vezet. Ha a vétel felbontása, ill. az árleszállítás csak 
az eladó akaratkijelentését pótló Ítélet jogerőre emelkedésével követ- 
kezik be, akkor logicai lehetetlenség, hogy a vevő az eziránt 
folyamatba tett perben egyúttal azon követeléseit is érvénvesítse, 
amelyek a felbontásból vagy árleszállításból folynak, (péld. hogy 
az eladó a vételárt egészben vagy részben fizesse vissza), mert 
ezek még csak az ítélet jogerőre emelkedésével nyílnak meg részére. 
A vevőnek tehát minden esetben két pert kell az eladó ellen 
lefolytatnia : egyet, a melyben az eladó a beleegyezés megadására 
s egy másikat, amelyben a vétel felbontásából vagy az árleszállí- 
tásból folyó kötelességei teljesítésére köteleztetik. Nehézségek álla- 
nak elő továbbá az árleszállítási követelésnél. Ha például a vevő 
a keresetben arra kéri az eladót köteleztetni, hogy a vételárnak 
egy harmadrészszel való leszállításába egyezzék bele, a bíró pedig 
úgy találja, hogy a vételár csak egy negyedrészszel volna leszál- 
lítható, a T. constructioja mellett a keresetet egészben el kellene 
utasítani, mert a biró nem kötelezhetné az alperest oly szerződés 
kötésére, amelyet a felperes sem akar. Ha a gyakorlat ezen aggá- 
lyokon túlteszi magát, a szerződés fogalma karikatúrává válik. Nem 
kevésbé visszás következmények állanak elő, ha a vevőnek a vétel 
felbontását vagy a vételár leszállítását követelő jognyilatkozatára 
a szerződési ajánlatra vonatkozó szabályokat akarjuk alkalmazni. 

Ezzel szemben a T. álláspontjának védelmére felhozatott, 
hogy az ellennézet túlságos súlyt vet elméleti aggályokra. A gya- 
korlati nehézségek nagyrészt elesnek, ha nem tévesztjük szem elől, 
hogy — bár alakilag szerződés útján megy végbe a vétel felbon- 
tása s az árleszállítás — ezen szerződés megkötésére a vevőnek 
törvényen alapuló joga van. Gyakorlati szempontból leglényegesebb 
az az ellenvetés, hogy a T. constructioja minden esetben két pert 
tenne szükségessé, de épen ez nem áll. A német birodalomban a 
joggyakorlat módját tudta ejteni (a német polg. perrendtartás 259 § -a 
alapján), hogy két perre ne legyen szükség ; csak eljárási kérdés, 
hogy a kettős per nálunk is elkerülhető legyen. Hogy miért kellett 
a T.-nek a szóban levő jogokat követelésekként construálnia, arról 
beszámol az Indokolás (IV k. 103. 1.); azért, mert csak ily con- 
structio mellett lehetett e jogokat elévülésnek alávetni, és — ami 

főleg fontos — csak így lehetett a vevő részére a jus variandit 
biztosítani. Ezek az okok most is döntő súlylyal szólnak a T. 
álláspontjának fentartása mellett (lásd alább a 4. és 5. pont alatt 
mondottakat). 

c) A vevőnek genus-vételnél biztosított az a jog, hogy a szol- 
gáltatott hibás dolog helyett hibátlant követelhet, voltaképen nem 
más, mint a szerződés teljesítésének követelése; ha a T. mégis a 
szavatosságból folyó jogok közé sorozza, az onnan van, mert több 
tekintetben, különösen a jus variandi s az elévülés szempontjából, 
czélszerűnek látszik, azt a szavatosságból folyó jogokkal egyenlő 
elbánásban részesíteni. Nem áll ugyan vitatlanul, hogy a vevőnek 
fenn kell-e hagyni e jogot. Vitatható az a nézet, hogy mihelyt a 
veszély átszállott a vevőre, vagy legalább mihelyt a vevő a szol- 
gáltatott dolgot, bár nem ismerve hibás voltát, teljesítésül elfogadta, 
a kötelem tárgya concretizálva van s hogy következőleg ezen idő- 
ponttól fogva a vevőt genus- vételnél is csak azok a jogok illetik, 
mint species-vételnél: a fenbontás s az árleszállítás joga. Azonban 
a szerződésnek meg nem felelő hiányos teljesítés a vevő akarata 
nélkül nem idézheti elő a kötelem concretizálását, a vevő bele- 
egyezését pedig nem lehet feltenni akkor, ha a teljesítés elfoga- 
dásakor a szolgáltatott dolog hibás voltáról tudomással nem birt. 

Másfelől felmerül az a kérdés, hogy nem kell-e inkább genus- 
vételnél a tulajdonképeni szavatossági jogokat: a felbontáshoz és 
árleszállításhoz való jogot kizárni (Thől) s a vevőt kizárólag a 
teljesítési követelésre utalni. E nézet azon a felfogáson alapszik, 
hogy a hibás dolog szolgáltatása nem teljesítés, a vevő tehát még 
mindig teljesítést — és csak azt — követelhet. Azonban a hiányos 
teljesítés is teljesítés, ha a vevő ilyenül el akarja fogadni, a vevőt 
tehát nem lehet helyesen elzárni attól, hogy a kötelem tárgyát a 
hibás dolog szolgáltatása által concretizáltnak vegye, de egyúttal 
azon jogokat érvényesítse, a melyek megilletnék, ha a kötelemnek 
már eredetileg az az egyedi dolog lett volna a tárgya. 

A T. álláspontja tehát e tekintetben is fentartandónak mu- 
tatkozik. 

d) A T. azon rendelkezése ellen, hogy a vevő szavatossági 
hiány fenforgása esetében — természetesen a hibás dolog vissza- 
szolgáltatása mellett — nem teljesítés miatt kártérítést követelhet, ha 
az eladó a hiányt a szerződés megkötésekor csalárdul elhallgatta, 

vagy ha a dolog hibátlan voltáért jótállott, számba vehető kifogás 
fel nem merült. Ellenben aggályosnak jeleztetett a T. rendelkezése 
annyiban, amennyiben a vevőnek a kártérítéshez való jogot — az 
eladó vétkességére való tekintet nélkül — mindig megadja, vala- 
hányszor kikötött tulajdonság hiányzik. Az általános szabályok 
szerint a hitelező csak abban az esetben követelheti a nem-telje- 
sítésből eredő kárának megtérítését, ha az adóst a teljesítés körül 
vétkesség terheli vagy ha külön jótállást vállalt azért, hogy a tel- 
jesítés meg fog történni, vagyis ha magára vállalta annak veszé- 
lyét, hogy a teljesítés az ő hibáján kivül lehetetlenné válik. Ez 
utóbbi megállapodásnak nem kell ugyan kifejezettnek lennie, de a 
körülményekből ki kell tűnnie. A T. kifogásolt rendelkezéséből már 
most az következnék, hogy minden szerződési kijelentés, a melyet 
az eladó az eladott dolog tulajdonságaira vonatkozólag tesz, tételes 
jogszabálynál fogva a jótállás jelentőségével birna. Ez oly szigo- 
rítása az eladó kötelezettségeinek, mely az élet felfogásában alapot 
nem talál s a melyet a forgalom érdeke nem követel. Az eladó, a 
ki hibától mentesnek állítja a dolgot, azzal rendszerint nem akar 
szigorúbb kötelezettséget vállalni, mint a minőre a törvény külön- 
ben is kötelezi. Valamely pozitív tulajdonság kikötése sem bir 
szükségképen azzal az értelemmel, hogy az eladó e tulajdonságért 
jót áll. A felek rendszerinti akaratára tehát az eladónak ezt a 
fokozott felelősségét nem lehet alapítani s egyéb okát sem lehet 
adni annak, -hogy ha az eladó általában csak vétkes nem-teljesítés 
esetében felelős, miért kelljen épen a dolog kikötött tulajdonsá- 
gaiért ennél szigorúbban felelnie. Ha oly tulajdonság van kikötve, 
a melylyel a dolog már a szerződés megkötésekor sem birt s a 
mely elő nem állítható, a szerződés ennyiben lehetetlen szolgálta- 
tásra irányul s az eladó a 953. §. előfeltételeinek fenforgása ese- 
tében a vevő negatív érdekének megtérítésére van kötelezve. Az 
1168. §. alapján a vevő a nem- teljesítésből eredő kárának meg- 
térítését követelheti, ha a dolog a szerződés megkötésekor meg- 
volt kikötött tulajdonságát az eladó vétkességéből vesztette el 
vagy ha genus-vételnél az eladó vétkesen szolgáltatott hiányos dol- 
got Ezen túlmenni nem szükséges. Hogy mennyiben vállalt az 
eladó a kikötött tulajdonjog tekintetében szigorúbb kötelezettséget, 
az egyes eset méltatásának tartandó fenn. A T. álláspontja tehát 
ennyiben módositandónak látszik. 

6 

Kifogás tétetett továbbá azon szabály ellen, mely az iparo- 
sokat és kereskedőket az üzletük körében elárusított árúk hiányos 
minőségéből a vevőre háramló kár megtérítésére kötelezi, (1435 §. 
II. bek.), nem ugyan tartalmát, hanem a T.-ben való elhelyezését 
illetőleg. Eltekintve attól, hogy a vevőnek ez a kártérítési követe- 
lése már azért sem sorozható a szavatosságból eredő jogok közé, 
mert akár önállóan, akár a vétel felbontása iránti követeléssel kap- 
csolatosan érvényesíthető (Ind. IV. k. 105., 106. 1.), tehát nem 
alternative illeti meg a vevőt: a szabály mint olyan, mely csak 
iparosokkal és kereskedőkkel szemben alkalmazandó, nem a polg. 
törvénykönyvbe, hanem a keresk. törvénybe tartozik. 

e) Utalással az 1438. §-ra, mely szerint az eladó bizonyos 
előfeltételek alatt elejét veheti a vétel felbontásának azzal, hogy a 
fenforgó hiányt helyrehozza, javasoltatott, hogy a tárgy helyre- 
hozását a vevő is követelhesse. E jog különösen akkor volna 
ránézve jelentős, ha a megvett dologra szüksége van s annak kija- 
vítását más mint az eladó által nem eszközölheti. 

Más oldalról e javaslat elfogadhatatlannak nyilváníttatott, mert 
a vétel fogalmánál fogva az eladó ad dandum, nem ad faciendum 
van kötelezve. Épen ez az elválasztó vonal a vétel s a vállalko- 
zási szerződés között Lehet ugyan, hogy a felek kifejezetten vagy 
hallgatólag abban állapodtak meg, hogy az eladó a mutatkozó 
hibákat ki fogja javítani — s az ellenjavaslat által szem előtt tar- 
tott esetekben többnyire idevonatkozó hallgatólagos megállapodás 
fog fenforogni, — de az előadónak ez a kötelezettsége ily esetben 
nem magából az adásvételből, hanem a hozzája csatlakozó mellék- 
megállapodásból ered. 

3. Ellentétben a T.-tel, mely a szavatosságból folyó jogok 
érvényesíthetésére nézve nem követelheti meg előfeltételként az 
eladó értesítését, javasoltatott, hogy a vevő köteles legyen az 
eladót, ha ellene szavatossági hiány fenforgásából kifolyólag bármi- 
nemű követelést akar támasztani, a szavatossági hiányról haladék- 
talanul értesíteni. A keresk. vételre nézve ez ma is élő jog (K. T. 
346. §.) ; házi állatokra vonatkozó vételnél a T. maga is előírja 
az eladó értesítését és pedig jogvesztés terhe alatt (1460. §.). Az 
értesítési kötelesség általánosítását az a megfontolás ajánlja, hogy 
ellenkező esetben a vevő az eladó kárára határozatlan időn át 
spekulálhat. 

A túlnyomó nézet erre nézve az volt, hogy a K. T. 346. §-ában 
megállapított megvizsgálási és értesítési kötelesség még a keres- 
kedelmi vételnél is túlszigorú nem-kereskedő vevővel szemben, s a 
keresk. törvény revíziójakor valószínűleg arra az esetre fog korlá- 
toztatni, ha a vevő kereskedő. Annál kevésbé lehet e szabályt az 
általános magánjogba átültetni. Az 1460. §. kivételes rendelkezését 
az állatforgalom specziális viszonyai és szükségletei igazolják. 
A vevő spekulálása ellen az 1439. §. szabálya védi meg az eladót. 
Egyébként a T. álláspontja mellett az Indokolásban (III. k. 621 1. és 
IV. k. 106. 1.) felhozottakra történt utalás. 

4. Minthogy a szavatosságból folyó jogok a vevőt vagylago- 
san illetik, a választási jog mikénti gyakorlására s az ez iránti 
jognyilatkozatok hatályára nézve, a mennyiben a törvény kivételt 
nem statuál, a vagylagos kötelmek szabályai (1130. §.) volnának 
alkalmazandók. Ezek szerint, a vevő választási joga ki volna me- 
rítve, mihelyt kijelentette az eladónak, hogy melyik jogát kívánja 
gyakorolni; az egyszer kijelentett választástól többé nem térhetne 
el. Kérdés tehát, helyes-e a T.-nek az a kivételes rendelkezése, 
hogy a vevő mindaddig eltérhet választásától, a mig az eladó ki 
nem jelenti hozzájárulását vagy a vevő keresete értelmében jog- 
erős ítélettel el nem marasztal tátik. Csakugyan volt nézet, mely az 
eltérést helytelenítette. A vevő jogos érdeke nem terjedhet tovább, 
mint hogy választási jogát szabadon gyakorolhassa. Mihelyt egy- 
szer valamelyik irányban gyakorolta, ezen saját cselekményének 
következményeit, akár kedvezők, akár kedvezőtlenek ránézve, viselni 
tartozik. A törvény nem azért állapít meg a vevő javára vagylagos 
jogokat, hogy a vevő azokat spekuláczióra használhassa fel. E 
kifogásokkal szemben azonban túlnyomó okok a T. álláspontjának 
fentartása mellett szólanak. A vevő szavatossági hiány fenforgása 
esetében úgyis csak kivételesen követelhet teljes kártérítést; rend- 
szerint be kell érnie a vétel felbontásával vagy a vételár leszállítá- 
sával. Méltányos, hogy legalább e jogokat akadálytalanul úgy gya- 
korolhassa, a mint a saját érdeke kívánja. Midőn kijelenti az eladónak, 
hogy melyik jogát kívánja gyakorolni, természetszerűen az akkor 
fennálló viszonyok alapján teszi nyilatkozatát. Ha azonban az eladó 
ellenmondása következtében per utján kénytelen jogának érvényt 
szerezni, a viszonyok időközben úgy megváltozhatnak, hogy a 
választott jog többé nem felel meg érdekének. Lehet, hogy az 

eladó, a kivel szemben a vevő a vétel felbontását kívánta, időköz- 
ben csőd alá került vagy fizetésképtelenné lett, úgy hogy a fel- 
bontás keresztülvitele a vevőnek még nagyobb kárt okozna, mipt 
a mennyit a dolog hiányossága miatt szenved. Méltánytalan, hogy 
a viszonyok időközi változásának veszélyét a vevő viselje, holott 
az eladó az, a ki ellenmondása által a választoti jog érvényesíté- 
sének gátat vetett. Attól nem kell tartani, hogy jus variandi mellett 
a vevő az eladó kárára spekulálhatna, mert az eladó bármely 
perczben kizárhatja a spekulácziót azzal, hogy kijelenti hozzájáru- 
lását a vevő választásához. 

. e >. Arra nézve nem volt véleménykülönbség, hogy a szava- 
tosságból folyó jogok érvényesítését időbeli korlátozásnak kelt 
alávetni ; abban azonban eltértek a nézetek, hogy mi módon tör- 
ténjék a korlátozás ; rövid elévülési időt állapítson-e meg a törvény 
vagy záros határidőt? 

Az utóbbi nézet pártolói hivatkoztak arra, hogy a záros 
határidő egyrészt előmozdítaná azt a jogpolitikai czélt, hogy a 
jogviszony mielőbb tisztázódjék, mert az elévülés nyugvását és 
félbeszakítását előidéző ténykörülmények záros határidővel szemben 
nem vétetnének figyelembe, a határidő eltelte tehát feltétlenül útját 
vágná minden utólagos kifogásolásnak; másrészt a vevőnek meg- 
könnyítetnék a szavatosságból folyó jogainak érvényesítése, mert 
éhez elegendő volna a vevőnek a határidő alatt az eladóhoz intézett 
egyoldalú — perenkivüli — jognyilatkozata, holott a T. állásponjja 
a vevőt rendszerint perindításra kényszeríti. 

Ezzel szemben a T. álláspontja mellett felhozatott, hogy a 
törvény nagyon méltánytalan volna a vevővel szemben, ha a sza- 
vatosságból folyó jogok tekintetében kizárná azon akadályok 
figyelembe vételét, a melyek a jogérvényesítést jogilag vagy tényleg 
lehetetlenné teszik; a törvénynek tehát, ha záros határidőképen 
construálná is a szavatosságból folyó jogok érvényesítésére meg- 
szabott határidőt, az elévülés nyugvására vonatkozó szabályok 
megfelelő alkalmazását kellene előírnia. A mi pedig azt illeti, hogy 
az ellennézet szerint eme jogok egyoldalú, perenkivüli nyilatkozattal 
volnának érvényesíthetők, az nem előnye, hanem hátránya ezen 
szabályozásnak, mert e szerint az egész rendes elévülési időn át 
bizonytalan maradna, hogy az állított szavatossági r hiány tényleg 
fenforog-e, s hogy a vevő annak alapján mit követelhet.|Ugyanazon 

okok, a melyek a T.-et arra indították, hogy rendelkezések és már 
teljesített kötelezettségek megtámadásánál ne elégedjék meg az 
egyoldalú nyilatkozattal, hanem megkövetelje a keresetindítást, itt 
is a mellett szólnak, hogy a jog, a melyet a vevő a szavatosság 
alapján támasztani akar, a határidőn belül keresettel érvényesít- 
tessék. A T. álláspontja tehát fentartandónak mutatkozik. 

Az ellen, hogy az elévülési határidő — szabályként — a 
kiszolgáltatás, illetőleg átadás időpontjától számítandó, nem merült 
fel kifogás. A rövid elévülés csakugyan czélját tévesztené, ha nem 
-ezt az — objectiv bizonysággal megállapítható — időpontot, hanem 
a hiba felismerésének időpontját vennők kezdőpontul. Felmerült 
azonban az a nézet, hogy a rövid elévülést oly esetben sem kellene 
teljesen kizárni, a mikor az eladó csalárdul elhallgatta a hibát, 
-csakhogy ily esetben a határidőt kivételesen a hiba felismerésének 
időpontjától kellene számítani. Más oldalról arra történt utalás, hogy 
a szavatossági hiba csalárd elhallgatása csalárd megtévesztést 
involvál; a vevőnek tehát ily esetben nemcsak a szavatosságból 
folyó jogok állanak rendelkezésére, hanem szabadságában áll az 
ügylelet megtámadni vagy a tiltott cselekmény miatt kártérítést 
követelni. A megtámadási jogot csak addig gyakorolhatja, a mig 
a tiltott cselekmény alapján támasztható követelése el nem évült 
(1001. §. II. bekezdés). Megfontolandó, nem volna-e ez a szava- 
tosságból folyó jogokra is megfelelően kiterjesztendő, úgy, hogy e 
jogok a rendes elévülési idő előtt is elévülnének, mihelyt a tiltott 
cselekmény alapján támasztható kártérítési követelés elévült. 
E javaslatokra megjegyeztetett, hogy azok, minthogy inkább részlet- 
kérdéseket érintenek, jelenleg függőben maradhatnak s a második 
szöveg kidolgozásánál lesznek figyelembe veendők. 

6. Abban a kérdésben, hogy mennyiben állíttassanak fel 
-eltérő szabályok azokra az adásvételi ügyletekre nézve, a melyek 
háziállatok iránt köttetnek, a T.-tel szemben is megujultak azok a 
controversiák, a melyek már a szerkesztő-bizottság kebelében tár- 
gyal tattak s az Indokolásban ismertetve vannak. Hogy a törvény- 
hozás az állatszavatosság kérdésében a római jogi, a német jogi 
vagy a vegyes rendszert fogadja-e el a szabályozás alapjául ; hogy 
a német jogi rendszer alapul vétele mellett kell-e azt bizonyos 
irányban enyhíteni s a vevőnek kivételesen oly hibákkal szemben 
is védelmet nyújtani, melyek a főhibák közé nem tartoznak; hogy 

a vevőt terhelje-e értesítési kötelezettség s mily következményekkel 
járjon annak elmulasztása, hogy az árleszállítási követelés itt ki 
legyen-e zárva stb. ; mind ezek fontos elvi kérdések, a melyekre 
vonatkozólag azonban a T. kritikájában új szempontok nem merül- 
tek fel. Szükségtelennek látszik tehát e kérdéseket itt újból tár- 
gyalni, elég a pro és contra felhozható érvek tekintetében a Szer- 
kesztők bizottsági jegyzőkönyvekben (VI. f. 221. k. 1.) s az Indoko- 
lásban és köv. 1.) foglaltakra utalni. 

Ellenben újból megfontolandó, hogy az állatszavatosságra 
vonatkozó különleges szabályok felvétessenek-e egyáltalán a polg. 
törvénykönyvbe és ne tartassanak-e fenn külön törvénynek. Maga 
a T. is külön törvényre bizza a szavatossági főhibák s az azokra 
vonatkozó szavatossági határidők meghatározását, abból indulván 
ki, hogy az állatorvosi tudomány fejlődéséhez képest ezek a hatá- 
rozmányok időnkénti változásnak vannak kitéve és nem czélszerű 
az állandóságra szánt codexet oly speciális és tételes természetű 
szabályokkal terhelni, a melyek már eseüeg rövid idő alatt módo- 
sítandók lesznek. Azonban ugyanez az indok szól ez ellen is, hogy 
a polg. törvénykönyv határozza meg azon állatfajokat, a melyekre 
nézve az állatszavatosság különleges szabályai alkalmazandók, mert 
a mint a külföldi törvényhozás példája mutatja, a nézetek ebben a 
kérdésben is ingadoznak. Figyelembe veendő továbbá a polg. tör- 
vénykönyvnek a kereskedelmi törvényhez való viszonya. Minthogy 
a házi állatok iránt kötött ügyletek nagy része kereskedelmi ügylet, 
ezekre vonatkozólag a szabályozásnak oly törvényben kell történnie, 
a melynek hatálya Horvát- Szia vonországokra is kiterjed. Ha tehát 
a polg. törvénykönyv is felöleli ezt a matériát, akkor ugyanazon 
szabályokat kétszer kell kimondani, egyszer itt és egyszer a keres- 
kedelmi törvényben vagy egy Horvát- Szia vonországokra is kiter- 
jedő külön törvényben. Tekintve már most, hogy a főhibák és 
szavatossági határidők meghatározása is külön törvénynek van fenn- 
tartva, ebből az következnék, hogy az állatszavatosságra vonat- 
kozó szabályok 3 — 4 törvényben volnának elszórva, holott a jog- 
alkalmazás megkönnyítése érdekében azokat lehetőleg egy helyen 
kellene egyesíteni. A törvényhozás oeconomiája tehát azt kívánja, 
hogy a főhibákra és szavatossági határidőkre is kiterjedő tüzetes 
szabályozás a kereskedelmi jog körében külön törvény által tör- 
ténjék s hogy az ott megállapítandó szabályok az általános magán- 

jog körébe tartozó hasonló ügyletekre egyszerűen kiterjesztessenek. 
A T. 1455—1468. §-ai ehezképest el volnának hagyandók. 

III. 

Megoldás. 

A fenttárgyalt kérdésekre vonatkozólag a T. álláspontja fen- 
tartandó a következő módosításokkal : 

a) A szavatossági hiányra való tekintettel a vevő csak akkor 
követelhessen nem-teljesítés miatt kártérítést, (1435. §. I. bek.) ha az 
eladó a hiányt a szerződés megkötésekor csalárdul elhallgatta vagy a 
dolog hibátlanságáért, illetőleg a kikötött tulajdonság meglétéért 
jótállott ; egyébként csak a mennyiben őt a teljesítés körül vétkesség 
terheli ; 

b) Az 1435. II. bekezdésének szabálya a kereskekelmi tör- 
vénybe helyezendő át: 

c) Az állat- szavatosság szabályozása külön törvénynek tar- 
tandó fenn; az 1455—1468. §-ok tehát elhagyandók. 



B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlik megjegy- 
zések összeállítása. 

1416. §. 

1 . Bernáth^Elemér (i. h.) : Még messzebbmenőleg megkívánná 
az eladó jóhiszemű eljárását, mint a T. 

Az eladó törvényes szavatosságát nemcsak akkor állapítaná 
meg, ha az eladó vzt elvállalta, vagy eladás alkalmával az ingat- 
lant szolgalommentesnek állította, hanem minden oly esetben, a hol 
az eladó jóhiszemmel nem járt el, speculált a vevő rövidlátására ; 
nem fedezte fel, hogy az ingatlant oly szolgalom terheli, mely a 
vevő ellen is érvényesíthető. 

Ezért bíráló, a §. második bekezdésének ezen mondatát: 
»szembeszökő szolgalmakért azonban, ha csak szolgalomtól men- 
tesnek nem állította az ingatlant, nem szavatok — elhagyná. 

2. Dr. Haller Károly (i. h.) A második bekezdés rendelkezését 
nem helyesli, mert ha a teher a telekkönyvben ki van tüntetve 
(különben nem is létezik az), a vevő dolga, hogy erről meggyő- 
zőnek (548. §.) 

Szavatosságról tehát csak az esetben lehetne szó, ha az eladó 
a tehermentességet állította s a vevő a telekkönyv megtekintését 
mellőzve, benne megbízott. 

1419. §. 

Dr. Bányai Miksa (i. h.) Kétség elkerülése végett czélszerűnek 
mutatkoznék a bizonyítási terhet megállapítani, és pedig akként, 
hogy az eladónak szavatosságvállalását (a §. első pontja) a vevő, 
a teher átvállalását pedig (a §. második pontja) az eladó tartozzék 
bizonyítani. 

1420. §. 

Dr. Haller Károly (i. h.) Ha az eladó kötelezettséget vállalt vagy 
éppen vétkesen járt el, okvetetlen felelős, de hogy különben felelős- 
sége csak arra szorítkozzék, hogy az akadály elhárításáról tőle 
telhetőleg gondoskodni fog, ez mindenesetre mellőzendő már a 
rendelkezés nagyfokú határozatlanságánál fogva is. 

1422—26. §§. 

Dr. Haller Károly (i. h.) A §-okban többször előforduló ^meg- 
felelő határidő«, ^aránytalan költség*, ^megfelelő kárpótlás*, »jelen- 
téktelen mérték* stb. határozatlan voltuknál fogva hátrányára van- 
nak a szabályozásnak. 

1422. §. 

1. Bernáth Elemér (i. h.) A T. 1422-ik §-ának első bekez- 
désében, a T. indokolásának megfelelően, a világosság kedvéért 
kitenné azt is, hogy a §. rendelkezése nem alkalmazható, ha a 
dolog véletlen folytán pusztult el. 

2. Bányai Miksa (i. h.) A szabályozásnak úgy kellene történnie, 
hogy az esetben, ha a dolog birtokára^harmadik személy jogosult, 

a vevő az eladótól első sorban a szerződés értelmében való telje- 
sítést, vagy a szerződéstől való eltállást követelhesse s csak 
másodsorban illesse meg a vevőt a T. szerinti kártérítési követelés. 
A T. 1420. és 1424. §§-ai tehát az 1422. §-ra is megfelelően 
kiterjesztendők lennének. 

1426. §. 

Kelemen Ernő (Jog 1901. évi 23. sz.) Az utolsó mondatot 
igy szövegezné: »Igy járhat el a vevő olyan esetben is, a mikor 
az eladó a kitűzött határidő : alatt a vétel tárgyat — bár azt tehetné — 
nem tehermentesíti, a vevőnek pedig a tehermentesítés költségeire 
nincs fedezete, « 

1430. §. 

Bernáth Elemér (i. h.): E §-nak utolsó bekezdésében a »másolatc 
szó nyilván tévesen vétetett fel a »kivonat* szó helyett. (V. ö. 
német ptkönyv 444. §-a.) 

1431. §. 

1. Dr. Bányai Miksa (i. h.) A §. pótlandó volna oly rendelke- 
zéssel, hogy az eladó ^vétkességére való tekintet nélkül* szavatol, 
továbbá hogy szavatol azért is, miszerint »a dolog bizonyos hibától 
mentes.* 

2. Kelemen Ernő (i. h.) A második bekezdés így volna szö- 
vegezendő: ^Szavatol azért is, hogy a dolognak a fent említett 
időpontban a kikötött tulajdonságai meg vannak.* 

3. Dr. Fülöp Zsigmond (i. h.) A K.T. 346. §-ának a szavatosságra 
vonatkozó intézkedései pontosabbak és megfelelőbbek. 

1432. §. 

Bernáth Elemér (i. h.) Itt biráló a T.-tel egyetért, daczára, 
hogy az 1416. §-ban a T. álláspontját nem helyeselte. Teszi pedig 
azért, mert a forgaloAi megszorításának tekintené, ha a vevő a 
szembeszökő ^közönséges figyelemmel* is felismerhető hiányokra 
is figyelmeztetendő lenne. Az esetleges visszaélések ellen védelem 
az : hogy a ^közönséges figyelem* fenforgása birói mérlegelés tár- 
gyát képezi. 

1433. §. 

Dr. Haller Károly (i. h.) Egyszerűbb volna, ha a két bekezdésből 
álló 1433. §. igy hangzanék- »Közhatósági személy közbejöttével 
megtartott árverésen eladott dolgok tekintetében szavatosságnak 
nincs helye.* 

1434. §. 

1. Dr. Fülöp Zsigmond (i. h.)j A K. T. 348. §-ának intéz- 
kedései jobban alkalmazkodnak, az életben is fontosabbak. 

2. Bernáth Elemér (i. h.) : Megfontolandó, nem volna-e he- 
lyes a vevő részére megadni a jogot, hogy az eladótól a dolog 
hiányainak helyreállítását igényelhesse ; már csak azért is, mert a 
T. bizonyos esetekben megadja az eladónak a jogot, hogy a 
hiányokat önkéntesen helyrehozza. 

Különösen jelentős lesz e jog a vevőre akkor, ha a megvett 
dologra szüksége van s annak kijavítása más, mint az eladó 
által nem eszközölheti. 

1435. §. 

Dr. Haller Károly (i. h.) : Az 1435. §. szerint »a vevő nem 
teljesítés miatt kártérítést követelhet, ha kikötött tulajdonság hiány- 
zik, vagy ha az eladó a dolog hibátlan voltáért jótállott, vagy a 
hiányt rosszhiszemben elhallgattam Úgy látszik, itt nem vette 
figyelembe a T. azt, hogy szavatosságról csak a dolog átadása 
után (1431. §.), a rajta talált hiányokért tehát mindig csak a tel- 
jesítés után lehet csak szó. 

1438. $. 

1. Dr. Haller Károly (i. h.) A §. nem veszi figyelembe, hogy az 
1431. §. a szavatosság beálltát időponthoz köti akkor, midőn így 
szól : »az eladó szavatol a vevőnek, hogy az eladott dolog a 
veszély átszállásának időpontjában nem szenved oly hiányban . . .« 
stb., tehát ha ez az időpont még nem telt el, időelőtti a szavatos- 
ságról szólani. Azt sem lehet érteni, hogy a mennyiben az első 
bekezdés végén megengedi a T. az eladónak, hogy a hiányos 
dolog helyett a vevőnek hibátlant szolgáltasson, ugyané §. har- 
madik bekezdése megvonja tőle e jogot akkor, ha a hiányt a 
vevő előtt, rosszhiszemben elhallgatta. E szerint, ha csalni akart, 
akkor nincs joga a hibát jóvátehetni. 

2. Bernáth Elemér (i. h.) : E §-nak utolsó bekezdése mellő- 
zendő lenne, mert a — késedelem következményeitől eltekintve — 
a vevő nem igényelhet egyebet, mint azt, hogy az eladó a meg- 
vett dolgot szerződésszerű állapotban tulajdonába bocsássa és át- 
adja, az eladó pedig a dolog helyrehozásával ezen kötelességének 
teljesen megfelelvén, czél és ok nélkül való volna az, ha az át- 
vétel megtagadását megengednők azon az alapon, hogy az eladó 
a szerződés megkötésénél nem járt el teljes jóhiszeműséggel. 

Ez a vétke ugyanis a hiány helyrehozása után már neki 
megbocsátható. 

1439. §. 

Dr. Balázs Bertalan, debreczeni ügyvéd (Magyar Jogász Újság 
1903. évi 13/14. sz.) Az 1439. §. elhelyezése nem kellőleg sike- 
rült, mert így a szakasz lerontja az 1434., 1435. és 1437. §§-ban 
foglalt rendelkezéseket, a mennyiben azokkal ellentétben van ; azon 
szakaszok feltétlenül biztosítják a vevőnek azt, hogy nemcsak 
szabadon választhat, hogy vagylagos jogainak melyikét kívánja 
gyakorolni, de választásától még a per folyama alatt is eltérhet. 

Az 1439. §. pedig már rést üt a vevő jogain. Összhangba 
kellene tehát hozni az 1439. §-t az 1435. és 1437. §§-okkal és 
előbb kellene azt kimondani s utólag megadni a vevőnek a vá- 
lasztási jogot, de csak akkor, ha az eladó nem tesz a vétel fel- 
bontására ajánlatot. 

Különben az 1439 §-ban nem feltételesen, hanem kényszerí- 
tőleg kellene kimondani azt, hogy á vevő köteles az eladót, ha 
ellene szavatossági hiány fenforgásából kifolyólag bárminemű köve- 
telést akar támasztani, a szavatossági hiány fenforgásáról érte- 
síteni. 

Az állatokra vonatkozólag az 1460. §. kötelezőleg irja elő az 
értesítést és az értesítés elmulasztásához jogkövetkezményeket füz. 
Nincs elfogadható ok arra nézve, hogy ezen értesítés kötelezett- 
ségét csak kivételesen az állatokra nézve írjuk elő. 

1441. §. 

1. Dr. Balázs Bertalan (i. h.) : Azzal, hogy a T. a fel- 
bontást nem engedi, kétségtelenül az eladó érdekeinek akar hasz- 
nálni, holott a kártérítési joga a vevőnek az eladót sokkal sulyo- 

sabb helyzetbe hozhatja, mint amipőt a vétel felbontása ered- 
ményezne. 

Há tehát expressis verbis kifejezi a T. a felbontás tilal- 
mát szükséges volna ugyanezt tenni a kárkövetelésre is, csak az 
aránylagos árleszállítás illetvén meg a vevőt. 

2. Dr. Bányai Miksa (i. h.) : A §. ekként módosítandó, hogy 
az ingatlan eladója »a T. 1435. §-a értelmében* szavatol. 

Az ugyanis képtelenség, hogy egy minden esetre találó ob- 
jectiv mérték állíttassák fel s ezért a legtöbb esetben annyira a 
vevő egyéni álláspontjának kellene döntőnek lennie, hogy azt a 
birói mérlegeléstől sem lenne méltányos függővé tenni. 

Ezért a §. második pontja kimaradna. 

1442. §. 

Bernáth Elemér (i. h.) : A T. 1442. §-ának rendelkezése ki- 
terjesztendő arra az esetre is, a mikor nem együtt eladott több 
dologról, hanem megosztható dolgokról van szó. (Pld. egy vég 
vászonból három méter hiányos, a többi pedig szerződésszerű ál- 
lapotban van.) 

1443. £. 

Dr. Balázs Bertalan (i. h.) : Akár felbontás, akár árleszállítás 
esetében a javaslat nagyon komplikált módon rendeli a számítást ; 
a javasolt számítási módozat helyes eredményre vezet, csak kér- 
dés: lehetséges-e mindig az eredményt a javasolt számítási mó- 
don megállapítani. 

Az első nehézség az, hogy kétféle összeget kell egymással 
szembe állítani, az összvételárat és az összértéket, a mely kétféle 
összeg természetesen nem mindig fedi egymást, a második nehéz- 
ség az, hogy a szavatossági igény érvényesítésének időpontja állít- 
tatik szembe a szerződés megkötése időpontjával s a dolgoknak 
elmúlt időbeli állapotában váló érték megállapítását követeli a 
T., holott a dolgok állagában való sokszor felismerhetlen vál- 
tozás a legképzettebb szakértőnek is megnehezíti olyan időről az 
értékmegállapítást, a mely időben a szakértő a dolgokat nem 
ismerte. Ép a komplikácziók elkerülése okából egyszerűbb volna 
a megoldás, ha a §. ekként hangzanék: 

»01y esetben, midőn ósszvételárért eladott több dolog közül 
csak némelyekre bomlik fel a vétel, az összvételárból leütendő 
annyi, a mennyi az összvételár arányában a kifogásolt dolgokra 
azoknak hibátlan volta esetében jutna. « 

1444. §. 

Dr. Balázs Bertalan (Magyar Jogász Újság 1904. évi VI. sz.). 
E szakasz elhelyezéséből az következik, hogy itt is ósszvételárért 
eladott több dolog közül csak egyik vagy másikra nézve kéretik 
az árleszállítás, bár a szakaszban foglalt rendelkezés alkalmazandó 
akkor is, ha nem több dolog összvételáráról van szó. 

A számítási módot a TVben helyesli. 

1445. §. 

Dr. Balázs Bertalan (i. h.). Helyesli a rendelkezést, különösen, 
hogy a T. második bekezdésben szabályozott esetre is gondolt, 
a mit t. i. a német ptkönyv nem szabályoz. 

1446. §. 

Dr. Balázs Bertalan (i. h.). Az első bekezdést helyesli. 

A második bekezdésnél megfontolás tárgyává volna teendő 
az, hogy a pénzbeli vételáron kivül járó egyéb szolgáltatások pénz- 
beli egyenértéke nem volna-e inkább az e szolgáltatásoknak a 
kötelezett teljesítés időpontjában megfelelő értékben számításba 
veendő. Ez mindenesetre szilárdabb alapot adna a számitásnak és 
a felekre joghátránynyal nem járna, mert a kötelezett szolgáltatás 
időpontjában lévő tényleges érték az, a mi a vevő szempontjából 
számításba vehető. 

A szerződés megkötése és a szerződés teljesítése közötti idő- 
pontban a szolgáltatások értékében beállható értékváltozás rizikóját 
viselje egyformán akár az eladó, akár a vevő. 

1447. §. 

Dr. Balázs Bertalan (i. h.) : A szakaszt processuális hátránya 
miatt kifogásolja. 

1148. §. 

Dr. Balázs Bertalan (i. h.) : Helyesli a szabályt, de pótlandó- 
nak tartja azzal, hogy egy másik hiány esetén előálló igényét a 

vevő szavatossági határidőn belül érvényesítheti. Ez ugyan — czikkiró 
szerint — az 1450. §-ból önként következik, de nem árt még egy- 
szer kimondani. 

1449. §. 

Dr. Balázs Bertalan (i. h.) : Helyteleníti az 1439. §-ra való 
hivatkozást. Kénytelen ugyanis, hogy a vevőnek a szerződés teljesí- 
tésének kérhetésére irányuló joga van. Ámde az 1439. §. ezt illu- 
zióriussá teszi, mert ez a szakasz azt mondja, hogy az eladó a 
vétel felbontásának felajánlása mellett felhivhatja vevőt megfelelő 
határidő alatt — különbeni jogvesztés terhe mellett — hogy kivánja-e 
a felbontást ? Ha már most a vevő ezt kívánja, akkor a szerződés 
teljesítésére irányuló jogát veszti el, ha nem kívánja, az eladó 
szabadul a teljesítés alól. Kifogásolja czikkiró az 1440. §-ra való 
hivatkozást is, a mely viszont hivatkozik a T.-nek a törvényes 
elállási jogot tárgyazó 1065— G9. szakaszaira. Ezeknek rendelke- 
zése nem helyesen van beleillesztve az 1449. szakaszba, mert ha 
tisztában vagyunk azzal, hogy kit tekintsünk az elállásra jogosult 
félnek, akkor tisztában kell azzal is lennünk, hogy az nem lehet 
a nem szerződésszerű teljesítést szolgáltató eladó. 

1450. §. 

Dr. Balázs Bertalan (i. h.) : A szakaszban kifejezésre jutó 
jóhiszeműségi vélelmet helyesli oly esetekben, midőn az eladó az 
eladott tárgy birtokában csak átmenetileg volt. Helyteleníti ellenben 
olyankor, midőn az eladó sokáig birtokolta az árút. Ily esetekben 
igazságtalan a vevő helyzetét ennyire megnehezíteni, ajánlja ezzel 
szemben ép ellenkezőleg : a rosszhisszeműség védelmezését a követ- 
kezően: »az eladónak a rosszhiszeműsége akkor vélelmeztetik, ha 
az eladott tárgynak eladás előtt hosszabb ideig volt birtokában és 
használatában*. 

1451. §. 

1. Dr. Balázs Bertalan (i. h.) : Kifogásolja, hogy a T. a rossz- 
hiszemű eladó ellen akkor is tiz év elévülési időt statuál, midőn 
a vevő a hiányt a rendes szavatossági időn belül észrevette. Nincs 
abban rátió, hogy a vevő még kilencz évig is várhasson jogának 
érvényesítésével. Ajánlja ezt a pótlást: »a rosszhiszemű eladóval 

szemben a hat havi, illetve egy évi elévülési idő a rendes tiz évi 
elévülési időn belül a hiánynak a vevő tudomására jutása napjától 
számíttatik*. 

Nehogy zavar álljon be a czikkiró által az 1450. §-nál ajánlott 
rosszhiszeműségi vélelem elfogadása esetén, ajánlja — biztonság 
kedvéért — ezt a rendelkezést : »A követelésnek a hat hó, illetve 
egy éven túli érvényesítése esetén a rosszhiszeműség mindig bizo- 
nyítandó.* 

2. Bernáth Elemér (i. h.) : A §-nak második bekezdése arra 
a félreértésre vezethet, hogy a felek az elévülés tartamát csakis 
úgy rendezhetik, hogy azt kiterjeszthetik, nem úgy is, hogy rövidebb 
tartamra szorítsák. 

Ezért ez lenne a helyesebb szöveg: 

»A határidő : ingoknál a kiszolgáltatás, ingatlanoknál az átadás 
időpontjától számítandó.* 

»Az elévülés idejét a felek szerződés által tetszés szerint álla- 
píthatják meg, de a rendes elévülési idő tartamán túl meg nem 
hosszabbíthatják . 

1452. §. 

Dr. Balázs Bertalan (i. h.) : A forgalom jogbiztonsága okából 
nem tarthatja indokoltnak, hogy a vevő kereseti jogának érvényesí- 
tését még a garantiális idő letelte után kezdődő törvényes elévülési 
határidő leteltéig kitolhassa. 

A határidő kitolását csak az esetben tartaná megengedhető- 
nek, ha a szavatossági idő szerződésileg a törvényesnél kisebb 
időtartamban állapíttatnék meg. 

1453. §. 

1 . Balázs Bertalan (i. h.) : Helyteleníti, hogy az eladó részéről 
kért előzetes bizonyítási eljárás félbeszakítja a T. szerint a vevő 
javára az elévülés folyamatát. Az elévülés hosszabb tartama ugyanis 
csak a vevőnek lehet érdeke, a T. rendelkezését tehát módosítan- 
dónak tartja. 

2. Bernáth Elemér (i. h.) : A §-nak első bekezdésében az 
»előzetes« szó helyett az »előleges« szó lenne használandó, amint 
hogy az utóbbi szót használják az 1868: LIV. t.-cz. IX. Czímének 
5-ik fejezete és az 1893 : XVIII. t.-cz. 101. §-a is. 

1454. §. 

1. Dr. Balázs Bertalan (i. h.) : A hiányról való puszta értesítésnek: 
túlságosan messzemenő jogi hatályt tulajdonít, a T. Meg kell köve- 
telni, hogy az értesítéssel együtt fejezze ki abbeli szándékát is, 
hogy törvényileg biztosított jogai közül mit igényel ? 

Ha a vevő a kifogást nem azonnal, hanem hat hó illetve egy 
éven belül teszi meg, e jogosultság előfeltételével a rendelkezésre 
bocsátásnak a K. T. által hasonló esetre nézve megállapított elő- 
föltételét kell alkalmazni. 

2. Bernáth Elemér (i. h.) : A gyakorlatban nehézségre fog okot 
szolgáltatni annak a megállapítása, vájjon az értesítés mikor tekin- 
tessék elküldöttnek. 

Ennek elkerülése végett az elküldés módjára a váltótörvény 
45. és 46. §-aiban alkalmazott elv lenne alkalmazandó; jelesül 
kimondandó, hogy a jog fentartásához az értesítésnek postára való 
feladása elegendő. 

1455. §. 

1. Dr. Bányai Miksa (i. h.) : Az »eadem legis ratio« elvénél 
fogva a §. rendelkezése mindennemű házi állatok« eladására kiter- 
jesztendő lenne. 

2. Dr. Polgár Ármin (Ügyv.L. 1903. évi 6. sz.) : A kecskékre 
és házi szárnyasokra, eseüeg énekes madarakra, a szabályok szin- 
tén kiterjesztetendők. 

1456—1460. §§. 

Dr. Haller Károly (i. h.)\ Hiányt lát abban, hogy mig a határ- 
időn belül mutatkozó főhiba mellett jogvélelem szól (1457. §.), az 
1460. §. elégnek tartja, hogy a mutatkozó főhibáról a vevő az 
eladót csupán értesítse, sőt ha az eladó távol van, az értesítés 
elküldését is elégnek tartja. Ez így nem lehet jó, mert a » mutat- 
kozó « főhiba lehet a vevő részéről csak ráfogás, kivált ha tudja, 
hogy az eladó távol van. Ha a törvény a vevőt a jogvélelem ked- 
vezményében részesíti és igy nem terheli annak bizonyításával, hogy 
az állat az átadáskor már beteg volt, attól még sem mentheti fel, 
hogy a jogvélelem alapját képező tényeket s ezek között első 

sorban azt bizonyítsa be, hogy az állatnál a bizonyos főhiba 
a szavatassági időn belül csakugyan megvolt. Egyszerű állítás 
nem elég. 

1456. §. 

Kelemen Ernő (i. h.): Az indokolás ismerése nélkül ma (1900. 
decz. 27.) nem lehet helyeselni, hogy a magánjogi codex keretén 
kívül állapítandó meg, mik képezik a főhibákat és a szavatossági 
határidők milyenek lesznek. 

Miután a §. elhelyezéséből és az 1455. §. után való követ- 
kezéséből azt kell helyesen következtetni, hogy a »főhibák« és 
^szavatossági határidők* a lovak, szamarak, öszvérek, szarvas- 
marhák, juhok és sertések eladásánál lesznek külön törvény által 
megállapítva, már most azt lehetne javasolni, hogy állategészség- 
ügyi szakértők njeghallgatása mellett az eddig nagyrészt az osztrák 
polg. törvénykönyv alapján követett s a bíróság gyakorlata 
által kiegészített törvénykezési gyakorlatból elfogadott megállapítá- 
sokat lehetne úgy a »főhibák«-ra, mint a határidőkre megállapítani, 
miután az állat adás-vevéssel foglalkozó gazdaközönség vérébe már 
ez a gyakorlat úgyszólván átment, nincs ok arra, hogy ez meg- 
változtatandó legyen. 

Az 1456. §-ba tehát felveendők lennének a szavatossági 
főhibák és határidők, esetleg az 1456. és 1457. §. közé egy vagy 
több §. lenne ennek a megállapítására illesztendő. 

1457. §. 

Dr. Polgár Ármin (i. h.) : A T. 1457. §. második bekezdésé- 
nek ezen szavai : »a határidőn belül mutatkozó főhibáról* után 
ezen intézkedést vélné felveendőnek* » valamint akkor is, ha az 
állat a kárveszélynek a vevőre átszállása időpontjától számított 
24 óra alatt megbetegszik, vagy elhull«, azaz a vélelmet a vevő 
mellett a fennálló jogszabály (Optkv. 924. §.) illetve joggyakorlat 
fentartásával a jövőben is átveendőnek véli azon esetekre, a midőn 
az állat oly rövid időn belül betegedik meg, vagy hull el, hogy 
szinte kétségtelen, miszerint a betegség már az eladónál bent volt 
az állatban. Igaz, hogy a T. 1458. §-a az esetre, ha nem főhibá- 
ban hullt el az állat, szintén bizonyos körülmények között meg- 
állapítja az eladó szavatosságát, de mivel a bizonyítást ez esetre a 

vevőre hárítja, a szavatossági igény érvényesítését megnehezíti, 
tehát ez okból és mert a gyakorlatban az Optkv. 922. §-a nem 
bizonyult az eladó jogai tekintetében hátrányosnak, a 24 órai sza- 
vatossági időnek a vevő mellett harczoló vélelemmel való fentar- 
tását és a polgári törvénykönyvbe való felvételét már a jogfolyto- 
nosság elvénél fogva is alaposan megfontolandónak véli. 

1458. §. 
Dr. Polgár Ármin (i. h.) : A határidő 15 napra terjesztendő ki. 

" 1460.'§. 

Dr. Polgár Ármin (i. h.) : A §-ban körvonalozott értesítési 
kötelezettség elejtendő, mert ellenkezik a fennálló gyakorlattal s 
mert az elmulasztásához fűzött jogkövetkezmények fölötte súlyosak. 

A vevő értesítésének elmulasztásához csak a vélelem előnyé- 
nek elvesztését és kártérítést lehet mint következményt fűzni; 
ezzel szemben az eladó jogainak hathatósabb oltalma szempontjá- 
ból megszorítandó mintegy compensatiókép a vevő kötelezettsége 
olykép, hogy a vevő az értesítést nem a szavatossági idő lejártát 
követő három nap alatt, hanem azon időponttól számított három 
nap alatt legyen köteles az értesítést elküldeni, illetve megtenni, a 
mely időpontban a hiba az ő (vevő) tudomására jut. 

Ezek szerint a T. 1460. §. első és második bekezdését követ- 
kezőkép szövegezendő: »A mutatkozó főhíbáról a vevő az eladót 
legkésőbb a szavatossági hiba felismerése időpontjától, esetleg az 
állat elhullása, avagy elkobzása napjától számított három nap 
alatt értesíteni tartozik, mert ellenesetben az 1457. § ban szabá- 
lyozott vélelemtől elesik és kártérítéssel is tartozik. Az 1458. §. ese- 
tében az értesítésnek az állat elhullását avagy elkobzását követő 
három nap allatt kell megtörténni, különbeni kártérítési kötelezett- 
ség mellett.* 

1461. §. 

Kelemen Ernő (i. h.) : A §-nak az a rendelkezése, hogy 
^árleszállítás követelésnek nincs helye* mint az élet követe- 
léseinek meg nem felelő: kihagyandó volna. Mert hisz a biró 
szakértő közbejöttével megállapíthatja, vissza nem adhatás esetén 
is, hogy mi értékcsökkenés volt az eladás tárgyában a benne rejlő 

hiba által s a legtöbb esetben a szegény ember, a ki már a felvett 
vételárt elköltötte nagyrészben, inkább hajlandó a vételárleszállí- 
tása mellett a még meglevő összegből az esetleges leszáilítás foly- 
tán származó több összeget visszatéríteni, mint a kárt még nagyobb 
kárral pótolni, ettől tehát nem lehet elzárni, annál kevésbbé, miután 
ez a vevő jogát is korlátozná. 

1463. §. 

Kelemen Ernő (i. h.) : Az együtt eladott több hasonnemű 
állat valamelyikén észlelt szavatossági hiány vagy hiba (mert e 
kettő szerintem különböző ; az egyik : nincs meg az állatban, a 
minek meg keUene lennie, a másik : olyan van meg az állatban, a 
minek nem szabadna meglennie) esetén a magyar törvény nem 
feledkezhetik meg arról, hogy a jármos jószágát a magyar gazda 
párjával veszi s ha mindjárt egy pár ökröt vesz, akármilyen 
szép is az egyik, ha a másikban hiba vagy hiány van : a hibátlant 
sem tartja meg. Ugyanazért nem csak a fertőzés átragadása esetén 
kell a vételt az együttes vétel esetén a többi állatra is felbontani, 
hanem a másik vagy a többi állat a kivánt czélra, a hibás jószág 
nélkül nem használható, vagy a gazdasági szokás szerint nem meg- 
felelő a hibás jószág nélkül. Egy ökröt ugyanis a gazda be nem 
foghat, valamint pl. a ki egy négyes fogatot vesz, ha a négy közül 
egyik ló alkalmatlan, a többi lóra nézve sem állhat meg tovább 
a vétel a vevő beleegyezése nélkül. 

A §. tehát ennek megfelelően módosítandó vagy kiegészítendő, 
esetleg az 1463. §. után egy erre vonatkozó új §. illesztendő, 
illetve hivatkozás teendő az 1443. §-ra. 

1464. §. 

1. Kelemen Ernő (i. h.): Időközi hasznok megtérítésére a 
vevőt a vétel felbontása esetén az állat használásáért se kötelez- 
né, mert a vevő a gondviselés és tartás fejében használhatta az 
állatot. Időközi hasznot a használatért csak abban az esetben 
kötelezne, ha a vevő rendes használaton túl kihasználta az állatot 
és a rendes gazda gondosságával a használatnál nem járt el s 
esetleg a kellő élelmezésről sem gondoskodott. 

2. Bernáth Elemér (i. h.) : A T. a vevőt az időközi haszon meg- 
térítésére akkor is kötelezi, ha az állatot nem használja. Helyesebb 

7* 



Digitized by LjOOQIC 



100 



a német ptkönyv 487. §-ának rendelkezése, mely csakis tényleg 
húzott hasznok kiadására kötelezi a vevőt. 

A vevő ugyanis tulajdonosa az állatnak; az ha akarja, nem 
hasznába; ez jogában áll, mig a T. álláspontja kényszeríti a vevőt 
az állat használatára, midőn nem használat esetén is felelőssé teszi. 
Már pedig épp a szavatosság alá tartozó állat használata rend- 
szerint veszélylyel jár s a vevő (legtöbbször szakismeret hiányá- 
ban) arra lenne kárhozhtatva, hogy az állat használhatóságát s a 
használatával járó veszélyt vizsgálhassa. A vevő kényszerítve lesz 
veszély esetén is használni az állatot s ezért telelős lesz akkor is, 
ha az állatot nem használja, akkor is, ha használja. 

1465. §. 

1. Bernáth Elemér (i. h.) : Ezen kifejezés ^rendelje el»; fel- 
cserélendő ezzel: ^elrendelheti*. 

A bíróságnak ugyanis fenn kell hagyni a jogot arra nézve, 
hogy ebben a kérdésben ez ellenfél meghallgatása után az eset 
körülményei szerint megfelelően intézkedhessek. 

2. Kelemen Ernő (i. h.) : Az állat elárverezését nem rendelné 
el »bármelyik« fél kérelmére, hanem csak mindkét fél közös kérel- 
mére, vagy a mennyiben az állat eltartásáról az eladást ellenző fél 
gondoskodni s illetve a tartás költségét viselni, a melyet a bíró 
állapítson meg — nem hajlandó. 

Ez azért volna kimondandó, mert igy útja van vágva annak, 
hogy a ki az állattól meg akar könnyű szerrel szabadulni, egy- 
szerűen a bíróságtól annak az elárverezését kéri, a mit bíró paran- 
csoló törvény folytán kénytelen azután el is rendelni. 

3. Dr. Polgár Ármin (i. h.) : » Rendelje el« helyett -> rendelheti 
el« teendő. 

1468. §. 

Dr. Polgár Ármin (i. h.): Az elévülési időt hat hónapban 
állapítaná meg. 

A vezetőség kebelében megtartott értekezletek sarán fel- 
merült megjegyzések. 

1416. §. 

1. Felvettetett: A »servitutes apparentes* külön kategóriáját 
a dologjugi rész nem ismeri. Honnan tudja a vevő, hogy az, a mi 
neki »szembeszökik«, valóban szolgalom és nem visszaélésből 
eredő állapot? De a mi nincs telekkönyvileg bejegyezve, az — 
eltekintve az elbirtoklás esetétől — nem is megszerzett szolgalom. 
Nincs tehát az eladónak miért szavatolnia. 

Erre azt mondhatni, hogy ha nincs szolgalom és nincs miért 
szavatolni, akkor erre az esetre a felállított szabály nem is vonat- 
kozik, az esettel tehát a szabály helyessége tekintetében nem is 
lehet érvelni. De a szabály helytelensége az applicatio bizonytalan- 
ságában áll, a mely a jogügyletre s a jogi forgalomra káros hatást 
gyakorol. 

Ezzel szemben megjegyeztetett, hogy a dologjog említett elve 
nem érintetik. Ha a szolgalom nincs bejegyezve, akkor nem szol- 
galom, tehát nem is forog fenn szavatosság esete. 

Viszont fbihozatott, hogy a §. rendelkezése jelenlegi alakjában 
kételyre szolgáltathat okot. 

Lásd erre nézve bővebben a CLXXXVII. sz. elvi kérdést. 

2. Felhozatott: ^Tehermentes* telekkönyvi értelemben az az 
ingatlan, a melynek C. (teher)lapja tiszta. Terhek a jelzálogjogok 
is, sőt leginkább ezeket nevezzük terheknek. 

A §. második bekezdése tehát nem egyezik az 1419. §-szal, 
mert ez a jelzálogjogokról külön és pedig részben máskép intéz- 
kedik, mint az 1416. §. 

Az 1416. §. második bekezdésében tehát csak az 1419. §-on 
kivüli terhekről kell intézkedni és a szolgalmakra nézve azt kell 
mondani, hogy az eladó szavatol azért is, hogy az ingatlant elbirtok- 
lás által megszerzett telki szolgalom nem terheli. 

Ezzel szemben megjegyeztetett, hogy a tehermentességért 
való szavatolás szabály szerint minden teherre vonatkozik. 

Ezt fejezi ki az 1416. §. A következő 1417—1420. §-ok kivé- 
teleket állítanak fel a főszabály alól; az 1419. §. különösen arról 

rendelkezik: mennyiben érinti az eladó szavatosságát az a körül- 
mény, hogy a vevő a szerződés megkötésekor a harmadik sze- 
mélynek a vétel tárgyán fennálló jogát ismerte. Zálog és jelzálog- 
jogoknál e körülménynek nincs befolyása a szavatosságra (második 
mondat) ; más jogoknál a szavatosságot kizárja, hacsak az eladó 
azt külön el nem vállalta (első mondat). Az 1419. §. 2-ik mondata 
tehát kivétel a kivétel alól és kifejezi, hogy zálog- és jelzálogjogok 
miatt az eladó az 1416. §. szabályához képest mindig szavatol, 
akár ismerte a vevő azokat, akár nem. 

Felvettetett azonban: van-e szükség arra, hogy az 1416. §-ban 
e szabály fölvétessék, tekintve, hogy az 1419. §. külön intézkedik. 
Az 1416. §. a jelzálogjogon kivüli, egyéb terhekre volna korláto- 
zandó. 

Ezzel szemben az 1416. §. mint általános szabály fentartan- 
dónak jeleztetett. A polgári törvénykönyv nem nélkülözhet egy 
általános szabályt, mely a jogért való szavatosság tárgyi terjedel- 
mét meghatározza. Az 1419. §• subjectiv okból zárja ki egyes eset- 
ben a főszabály érvényesülését. Ha az 1419. §. az 1416. §-szal 
egybeolvasztatnók, az eredmény az volna, hogy a szavatosság már 
elvileg a vevő által nem ismert terhekre szorítkoznék; ez azonban 
egyrészt azért nem fogadható el, mert az eladónak az eladás tár- 
gyát terhelő zálog- és jelzálogjogért akkor is kell szavatolnia, 
ha a vevő azokat ismerte (lásd erre nézve a CLXXXVII. sz. elvi 
kérdést); másrészt azért sem, mert ily szabályozás mellett mindig 
a szavatosság alapján fellépő vevőnek kellene bizonyítania, hogy 
az illető terhet nem ismerte, holott a bizonyítási teher e tekintet- 
ben helyesen csak az eladón lehet. 

Más oldalról megjegyeztetett, hogy az 1419. §. első bekez- 
dése voltaképen nem kivétel az 1416. §. alól. Az 1416. §. kimondja 
a tehermentességért való szavatolást Az 1419. §. azonban tisztán 
a jog ismerésére alapítja a kivételt. 

3. Konstatáltatott, hogy a T. szerint, mint az 1416. §-nak az 
1419. §-szal való egybevetéséből kitűnik, a szavatosság a harmadik 
személyt a vétel tárgyán megillető s a vevő ellen érvényesíthető 
azokra a jogokra is kiterjed, a melyek a telekkönyvből kitűnnek. 
A szavatosságot az 1419. §. értelmében — eltekintve a zálog- és 
jelzálogjogoktól, a melyekre nézve a szavatosság feltétlenül fennáll — 
csak a vevőnek az illető jogról való tényleges tudomása zárja ki; 

nem az is, hogy a telekkönyv megtekintése által tudomást szerez- 
hetett volna. A T. tehát eltér az osztrák ptkönyv (928. §.) állás- 
pontjától, mely szerint a telekkönyvben kitüntetett terhekről való 
meggyőződés a vevő kötelezettsége. 

A T. szerint az eladónak mindenesetre kötelezettsége a terhek 
közlése. 

Ebben a tekintetben a T. álláspontja helytelennek jeleztetett. 
Következetlen, mert az 548. §. második bekezdésének szabályába 
ütközik, hogy a nyilvánkönyvből megtudható terhekért is az eladó 
szavatoljon. 

Más oldalról a T. álláspontja mellett az Indokolásban (IV. k. 
84. 1.) felhozottakra történt utalás. (Lásd erre nézve bővebben a 
CLXXXVH. sz. elvi kérdést.) 

4. A szövegezést illetőleg megjegyeztetett, hogy az 1416. és 
1419. §-oknak egymáshoz való viszonya s e rendelkezéseknek 
fent 2. alatt megállapított értelme világosabban lesz kifejezésre 
juttatandó. 

Kétség nyilvánult arra nézve is, vájjon az 1416. §. első be- 
kezdésének szövege elég világosan kifejezi-e, hogy az eladónak 
nemcsak azért kell szavatolnia, hogy a vétel tárgyán harmadik 
személynek dologi joga nincs, hanem azért is, hogy arra vonatko- 
zólag oly kötelmi joga sincs, mely a vevő ellen érvényesíthető. 
(Ind. IV. k. 79., 80. 1.) 

Ez a kitétel : »a vétel tárgyán* esetleg félreértésre adhat okot. 

1418. §. 

1. Megjegyeztetett: az 1433. §. első bekezdése szószerint 
ugyanezt mondja ki, hogy tehát a különbség ne csak a czimben 
legyen kifejezve beszúrandó volna: »a jogért való szavatosság- 
nak . . . stb.« 

2. Fölvettetett: »a végrehajtási uton« kifejezés alatt mi ér- 
tendő? Csak birói aktus? 

Mi a különbség a jelen §. és az 1433. §. második bekezdés 
között. Nyilvános árverésen? 

Nem kellene-e mindezek tekintetében kimerítő casuisticus 
szabályozás ? 

Erre nézve megjegyeztetett, hogy a jelen §. (szintúgy, mint 
az 1433. §. első bekezdése) nemcsak a végrehajtási árverésen 

eladott, hanem általában a ^végrehajtási uton« eladott tárgyakra 
vonatkozik, tehát azokra is, a melyek a birói kiküldött által a végre- 
hajtási törvény értelmében szabad kézből adattak el (Ind. IV. k. 
83. 1.). A szavatosság kizárása abban találja okát, hogy a végre- 
hajtási utón eladott dolog feltétlenül és tehermentesen a vevő 
tulajdonába megy át, a vevőnek tehát nincs szüksége a szava- 
tosságra. 

Ez az indok azonban nem talál akkor, ha a tárgy törvényes 
felhatalmazás (pl. a keresk. törv. 347. §-a) alapján végrehajtási 
eljáráson kivül adatik el másnak rovására. Az ily eladás magán- 
eladás marad; a magáneladásnak pedig, még ha hiteles személy 
közbenjöttével és nyilvános árverésen történik is, nem lehet azt a 
hatályt tulajdonítani, hogy harmadik személynek a vétel tárgyán 
fennálló joga annak folytán megszűnjék. Ép azért azonban nem is 
lehet kizárni ily eladásnál a jogért való szavatosságot; az 1433. §. 
második bekezdésében a dolog hiányaira nézve kimondott szabály 
megfelelő kiterjesztésének tehát nincs helye. Hogy a vevő ily eset- 
ben fogyatékos jogátruházás miatt az ellen fordulhat-e szavatossági 
követelésével, a ki a dolgot másnak rovására eladatta, vagy az 
ellen, a kinek rovására az eladás történt, azt helyesebbnek látszik, 
T.-tel nyitva hagyni s a joggyakorlat eldöntésére bizni, mint a 
ptkönyvben casuisticus szabályozás tárgyává tenni. 

1419. §. 

1. V. ö. az 1416. §-nál 2. alatt tett észrevételeket. 

2. A B) a) ad 1419. §. alattiban ajánlott rendelkezés, mint 
magától értetődő, fölöslegesnek találtatott. 

1421. §. 

Megjegyeztetett hogy a módosított §-ok egyenkénti felsorolása 
helyett, mely felsorolás különben sem kimerítő, mert az 1422—1428. 
§-ok által nemcsak az 1173—1175. §-ok, hanem részben az 1158., 
1160., 1184., 1185. és 1186. §-ok is módosítva vannak (v. ö. 
Ind. IV. k. 86. 1.), helyesebb volna az illető §-okat csak általános- 
ságban, tárgyuk szerint felemlíteni, talán ily szövegezéssel : »Fogy a- 
tékos jogátruházás esetében, a viszonos teljesítésre, a késedelmes 
és a nemteljesítésre vonatkozó szabályok az 1422—1428. §-okban 
foglalt eltérésekkel alkalmazandók.* 

1422. §. 

1. Fölvettetett a kérdés: A §. szabályai csak ingó dolog eladá- 
sára állanak-e? (német ptkönyv 440. §. II.). 

Konstatáltatott, hogy a T. intencziója szerint a rendelkezés 
általános, nincs különbség téve ingó és ingatlan között. A legislativ 
indok ugyanaz: elkerülni, hogy a vevő használja a dolgot és 
e mellett kártérítést is követeljen nem-teljesítés miatt. V. ö. Ind. 
IV. k. 87. 1. 

2. Megjegyeztetett, hogy a mennyiben a §. nem csupán dologi 
jogot, hanem kötelmit is (pl. bérlet, haszonbérlet) érint, nem illik az 
első bekezdésben használt e kifejezés: »dolgon«. Másként kell kife- 
jezni : pl. »a dologra nézve*, »a dolog tekintetében*. Kérdés azon- 
ban: nem-e fogja a gyakorlat ez esetben csak a kötelmi jogra 
vonatkozónek tekinteni ? 

A végleges szövegezésnél megfontolandó (esetleg e kitételt 
»a megvett dolgon* el is volna hagyható). 

1424. §. 

Megfontolandó : rendszer szempontjából nem kellene-e ezt a 
§-t az 1420. §. után helyezni. 

Viszont megjegyeztetett, hogy a §., miután az 1421. §-ban 
említett módosító szabályok körébe tartozik, a jelenlegi helyén 
hagyandó. 

1425. §. 

1. Felvettetett: Nem elég visszatartani a tehermentesítés költ- 
ségét, hanem vissza kellene tartani az arra szükséges összeget, 
pl. a jelzálogi követelés összegét. Különben az 1422. §. csak ingó 
dolgokra vonatkozhat, holott a jelen §. ingatlanra, főleg jelzálogilag 
terhelt ingatlanra is illik. Nem helyes tehát az 1422. §-ból kiindulni, 
hanem önállóan kell a §-t szövegezni: 

Ha a vétel tárgyát harmadik személy oly joga terheli, amely- 
nek alapján azt a birtok meg nem illeti, a vevő első sorban stb. 

2. Megjegyeztetett : A vevő szintén nem csak az eladó költ- 
ségére, hanem terhére is mentesíthet. 

^Eredménytelen eltelte « épen nem euphonikus. 

1428. §. 

Konstatáltatott, hogy az első bekezdés megfelel az 1277. §-nak. 

A német ptkönyv még tovább megy és tekintet nélkül arra 
hogy a vevő már elfogadta-e a vétel tárgyát, ő reá hárítja a vita- 
tott joghiány tekintetében a bizonyítás terhét (442. §.). Ez túlzott 
álláspont. (V. ö. Ind. ad 1428. §.) 

2. Megjegyeztetett, hogy az első bekezdésnek vonatkozó ren- 
delkezése csak a vevő és eladó közötti intern viszonyra vo- 
natkozik. 

1429. §. 

Konstatáltatott, hogy a §. elhagyása nem volna helyes, mert 
különben a vevő a szóban forgó kikötésnek megtévesztés alapján 
való megtámadására volna utalva, a megtámadás pedig esetleg az 
egész szerződés érvényét viciálhatná. (Ind. IV. 96.) 

1430. §. 

Konstatáltatott, hogy mindegy a §. értelmében: akár »kivo- 
nat«, akár »másolat«. (V. ö. B) a) ad 1430. §.), 

A szövegezés igy is lehetne: »kivonatos másolat*. 

2. A következő szövegezési indítvány tétetett: 

»Az eladó köteles a vevőnek a vétel tárgyára vonatkozó jog- 
viszonyokról, ingatlan eladása esetében különösen annak határairól 
és a vele járó jogokról és terhekről a szükséges felvilágosítást 
megadni és az átruházott jog bizonyítására szolgáló okiratokat, 
a melyek birtokában vannak, neki kiszolgáltatni. 

Ha ily okirat egyéb ügyekre is vonatkozik, a vevő csak hite- 
les másolatot követelhet.* 

1431. §. 

1. L. a CLXXXVIII. sz. elvi kérdést. 

2. Konstatáltatott, hogy a ^rendeltetés* kifejezés alatt első 
sorban ^szerződésszerű* rendeltetés értendő. 

3. Megjegyeztetett, a terminológia szempontjából : Dolog »hiánya« 

nem jó. A dolog nem is »szenved«. Dolog hiánya azt jelenti, hogy 
a dolog nincs meg (pénz hiánya). Legfeljebb a dolog hiányairól 
lehetne szó, mint a czímben; de itt is helyesebb hibákról beszélni. 
A Sz. 399. s köv. a N. 459., 460., 463. felváltva szólnak »Mángel 
és Fehler«-ről. O. 923., 926. szintén. Lásd az itteni 1432., 1434., 
1438., 1443. §-okat, a melyek szintén átcsapnak a » hiányosából a »hi- 
bátlanba*. Pedig a hiányosnak ellentéte nem a hibátlan, hanem a 
hiánytalan. Az állatszavatosságnál különben is csupán hibáról lehet 
és van szó (1456. s köv. §§.). 

1432. §. 

1. L. a CLXXXVIII. sz. elvi kérdést. 

2. Megjegyeztetett, hogy a ^rosszhiszemű* kifejezés helyett : 
» csalárd* kifejezés volna teendő. A ^rosszhiszeműség* már más 
fordulatban van használva és lefoglalva. 

1433. §. 

L. az 1418. §-nál tett megjegyzést. 

1434. §. 

1. V. ö. a CLXXXVIII. sz. elvi kérdést. 

2. Felvettetett, kapcsolatban a B) a) ad 1404. §. 2. sz. észre 
vétellel : nem volna-e helyes a vevő részére megadni a jogot, hogy 
az eladótól a dolog hiányainak helyreállítását igényelhesse; már 
csak azért is, mert a T. bizonyos esetekben megadja az eladónak 
a jogot, hogy a hiányokat önkéntesen helyrehozza. 

Különösen jelentős volna e jog a vevőre akkor, ha a meg- 
vett dologra szüksége van s annak kijavítása más, mint az eladó 
által nem eszközölhető. 

Ezzel szemben megjegyeztetett, hogy az indítványozott módo- 
sítás nem fogadható el ; az eladó fogalmilag csak »adás*-ra, nem 
pedig tevésre van kötelezve ; épp ebben van a különbség az adás- 
vétel s a »locatio, conductio, operis« között. De egyébiránt is : 
már a T. 3 alternatívája is úgyszólván igen sok; még egy 4-ik 
jogot is statuálni indokolatlan volna. 

1435. §. 

1. L. a CLXXXVIII. sz. elvi kérdést. 

2. »Rosszhiszemű« helyett itt is »csalárd* volna teendő. (V. ö. 
1432. §.) 

3. A B) a) ad 1435. §. alatti észrevétel, mint félreértésen 
alapuló (»nemteljesítés« nem azonos az »át nem adássaU) : mellő- 
zendőnek találtatott. 

1437. §. 
L. a CLXXXVIII. sz. elvi kérdést. 

1438. §. 

A B) a) ad 1438. §. 1 — 2. sz. észrevételekkel kapcsolatosan 
megfontolandónak jeleztetett, hogy a harmadik bekezdést nem 
kellene-e elhagyni s e szerint az eladónak oly esetben is megadni 
az első bekezdésben meghatározott jogot, midőn a hiányt csalárdul 
elhallgatta volt. Ezzel szemben más oldalról hivatkozás történt az 
Ind. IV. sz. 1 10. oldalon mondottakra. 

1440. §. 

Megjegyeztetett, hogy a felhívott 1065., 1059. §-ok szerint a 
vétel felbontása ki volna zárva, ha a dolog időközben feldolgozás 
által átalakíttatott. Ez nem helyes oly esetben, midőn a hiány 
csak a feldolgozás közben, vagy az átalakítás után tűnt ki; erre 
az esetre tehát kivétel volna teendő (v. ö. Ind. IV. k. 114. 1.; 
német ptkönyv 467. §.). 

1441. §. 

A következő szövegezési módosítás ajánltatott: 
»A ki az ingatlant úgy adta el, hogy ez bizonyos térfogattal 
bir, a megígért térfogatért mint kikötött tulajdonságért szavatol ; a 
vétel felbontását azonban a vevő térfogatbeli hiány miatt csak 
akkor követelheti, ha az ingatlan a hiány miatt arra a czélra, a 
melyre vette, használhatatlan.* 

1442. §. 

Kapcsolatban a B) a) ad 1442. §. alattival felvettetett : nem 
kellene-e a §. rendelkezését arra az esetre is kiterjeszteni, mikor 
megosztható dolgokról van szó? 

Ezzel szemben megjegyeztetett, hogy az ajánlott kiterjesz- 
tésre nincsen szütaeég, mert : ha a hiány csekély : a chicane-para- 
grafus (1079. §.) segít. 

1443. §. 

A E) a) ad 1443. §. alatti észrevételre nézve konstatáltatott, 
hogy az abban indítványozott számítási mód ugyanarra az ered- 
ményre vezet, mint a T.-é, csakhogy a javasolt szöveg eldöntet- 
lenül hagyja azt a kérdést, hogy mely időpont veendő az érték- 
megállapítás alapjául. Ez helyesen nem lehet más, mint a szer- 
ződéskötés időpontja. 

1444. §. 

A B) a) ad 1444. §. alatti észrevételre hangsúlyoztatott, hogy 
a §. rendelkezése kétségtelenül általános, egyaránt vonatkozik egyes 
dolognak vételárára és több dolognak összvételárára, ez utóbbira 
nézve a következő 1445. §. még külön szabályt is tartalmazván 

1446. §. 

1. A B. a) ad 1446. §. alatti észrevételre kiemeltetett, hogy a 
szerződés megkötésének időpontja az esetek túlnyomó többségében 
fixebb időpont, mint a teljesítés időpontja. Egyébként a §-nak 
összhangban kell állnia az 1444. §. rendelkezésével. 

2. Hivatkozás történt a német ptkönyv 473. §-ának rendel- 
kezésére s követésre ajánltatott, ennek az a rendelkezése, hogy 
csak arra az esetre állapítja meg az eladónak különbözet megfize- 
tési kötelezettségét, ha a vételár részbén nem helyettesíthető dol- 
gokban állapíttatott meg s az árleszállítás a vételár készpénz 
részéből ki nem telik. 

Arra az esetre, ha pénz és egyéb helyettesíthető dolgokban 
állapíttatott meg a vételár, a német ptkönyv nem rendelkezik s 
ezen ponton szembeállítva a T. rendelkezésével a következő eltéré- 
sek jelentkeznek. 

A német ptkönyv szerint a leszállítás a készpénzvételáron 
kivül az egyéb helyettesíthető dolgokat is éri (így legalább Planck 
szerint II. k. 254. 1., ellenkezően Dernburg II. II. r. 6ö. 1.); ehhez 
képest az eladó esetleg a vételárat képezett egyéb helyettesítheőt 
dolgok aránylagos részének visszaszolgáltatására is köteleztetik. 

(Milyen sorrendben, nevezetesen : első sorban a pénzvételár s csak 
ennek elégtelen volta esetén a dologvételár, vagy mindkettő egy- 
idejűleg aránylagos leszállítással vagy a vevő választása szerint 
akár az egyik, akár a másik, az a német ptkönyv rendelkezése 
szempontjából megoldatlan kérdés.) 

A T. szerint, ha a készpénzből ki nem telik, az eladás a 
kapott egyéb helyettesíthető dolgokat nem szolgáltatja vissza, hanem 
a különbözetet készpénzben téríti meg. 

A német ptkönyvnek előnye, hogy az eladó, ha a vételárban 
másnemű helyettesíthető dolgok voltak, készpénzmegtérítésre nem 
köteles, de visszabocsáthatja a genus-vételár megfelelő részletét. 

Felhozható előnyéül az is, hogy helyettesíthető dolgoknál a 
leszállításnak különösebb nehézségei nincsenek s ezért nem lenne 
indokolt azoknál a természetben való visszatérítést kizárni. 

A T.-nek előnye, hogy a nptk.-ben nyitvahagyott kérdést 
is kifejezetten megoldja és hogy elkerüli azon vitákat, melyekre 
a természetben való megtérítés könnyen vezethet. Figyelembe 
veendő az is, hogy a T. szerint a vételárnak legalább fele 
feltétlenül készpénz (1396. §.) s mivel az érték felét meghaladó 
árleszállítások alig fordulnak elő, kevéssé gyakorlati eset, hogy 
a leszállítás a készpénzből ki ne teljék s a T. szerinti különbözet- 
megtérítés sorra kerüljön. 

Igaz, hogy csere-szavatosságnál a kérdés több actuálitássa 
birhat, csakhogy csere-szavatosságnál a felbontás s nem az árle- 
szállítási szabályok megfelelő alkalmazása tekinthető az életben 
szokásos megoldásnak. 

1447. §. 

A B) a) ad 1447. §. alatti észrevételre hangsulyoztatott, hogy 
a §. alapgondolata, hogy a felbontás több eladó, illetve vevő ese- 
tén is csak egységesen az ügylet egészére kiterjedőleg legyen 
gyakorolható. A §. lényegileg egyezik a német ptkönyv 474. §-ának 
rendelkezésével. Ott ugyan: a leszállítás választása consumálja a 
felbontáshoz való jogot, mig a T.-nél : a felbontáshoz való jog 
elvesztése ; csakhogy a leszállítás választása bármelyik vevő részé- 
ről a T. szerint is a felbontáshoz való jog elvesztését s így (mint 
a német ptkönyvben) a többi vevőre nézve is a felbontás kizárá- 
át eredményezi. 

1448. §. 

1. A §. ellen emelt kifogásokkal szemben kiemeltetett, hogy 
abban a praeclusio egy bizonyos neme foglaltatik. Aki árleszállí- 
tást igényel egyszerre, érvényesítse mindazon hiányokat, melyeket 
az árleszállítás eszközlésekor ismert. 

2. Felhozatott, hogy különös bizonyítási nehézségeket idéz 
fel a §. rendelkezése, midőn az ismételt árleszállítás (vagy a fel- 
bontás) igénylésekor a vevőtől azt a negatív bizonyítást kivárja 
meg, hogy azt a hiányt, melynek alapján a másodszori árleszállí 
-ást (vagy a felbontást) eszközli, az első árleszállítás eszközlése 
előtt »nem ismerte*. 

Inditványoztatott, hogy legfeljebb az eladó érvényesíthesse 
»ope exceptionis* a §-ban meghatározott praeclusiot. A vevő min- 
den további feltétel nélkül élhessen ismételt árleszállítással (vagy 
felbontással), az eladó kifogásílag vethesse ellen, hogy a vevő 
által hivatkozott hiányt az utóbbi már az első árleszállítás előtt is 
ismerte. 

Ehhez képest a következő szöveg javasoltatott : 
>A vevő .... nincs gátolva, hogy .... a vétel felbontását, 
vagy a vételár újabb leszállítását ne követelhesse, kivéve ha a 
hibát az első árleszállítás eszközlésekor már ismerte. « 

1449. §. 

1. B) a) ad 1449. §. alatti észrevételre megjegyeztetett, hogy 
helytelenül magyarázza az 1439. §-nak a jelen §. keretében való 
megfelelő alkalmazását. A hivatkozás u. i. annyit jelent, hogy az 
eladónak joga van a vevőt felhívni, nyilatkozzék zárhatáridő 
alatt, kivánja-e a hibás szolgáltatás kipótolását, ha azonban ez t 
a nyilatkozatot elmulasztja, az nem jelenti az eladó mentesülését, 
hanem csak azt, hogy a vevő kárpótlást immár nem, hanem csakis 
árleszállítást vagy felbontást követelhet. 

2. A §-ban foglalt hivatkozások tüzetes revisionak lesznek 
alávetendők. 

1450. §. 

1. B) a) ad 1450. §. alatti észrevétellel szemben megjegyez- 
tetett, hogy oly esetben, midőn az eladó huzamos ideig birtokolta 
az árút, alig lenne helyén való a rosszhiszeműségnek törvényes 
vélelmét megállapítani. 

Ha a törvényhozás ily messze megy, következetesebb, ha 
egyáltalán nem engedi meg a szavatosság kizárhatását. Ez azon- 
ban a felekkel szemben jelentkezik, nem indokolt, túlságos gyám- 
kodás gyanánt. Csakis a »csalárdul« kieszközölt szavatosság kizárás 
hatályát kell megtagadni. Az eladónak hosszas birtoka kétségkívül 
úgyis érvényesülni fog, mint oly ténykörülmény, melynek alapján 
a biró a csalárdságot esetleg következtetés utján megállapíthatja. 

2. Felhozatott, hogy a szavatosságot csalárdul korlátozó vagy 
kizáró kikötés nem » hatálytalanénak, hanem ^érvénytelennek* (ül. 
semmisnek) lenne minősítendő. (V. ö. Nptkv. 476. §. »Eine Verein- 
barung .... ist nichtig . . . .) 

1451. §. 

1. A B) a) ad 1451. §. 1. alatti észrevétellel egyezően visz- 
szásnak jeleztetett, hogy ha a vevő az előtte rosszhiszeműen elhall- 
gatott szavatossági hibát utóbb megtudja, még mindig a kiszolgál- 
tatástól számított teljes 10 éve maradjon nyitva szavatossági 
igényének érvényesítésére. Ez ugyan az eladó szempontjából, ha 
a rosszhiszeműsége, mint többször hangsulyoztatott, csalárdsága 
értelmében vétetik (Nptkv. 477. §. ». . . arglistig verschwiegen . . .«) 
nem méltánytalan, de indokolatlan kedvezés a szavatosság érvénye- 
sítést elhanyagoló vevő szempontjából. 

Felhozatott ezzel szemben, hogy a szavatossági idő a T. 
értelmében is megrövidül a vevő utólagos értesülése esetén, az 
egyik felfogás szerint az alapon, mert a vevő tudomása sanálja 
az előadó csalárdságát, ezen időponttól kezdve csalárd elhallgatás- 
ról szó nem lehet s a 10 éves elévülési szabály nem nyerne 
alkalmazást; a másik felfogás szerint a 10 éves határidő alkalma- 
zást nyerne ugyan már csak az alapon, hogy az átadáskor a hiány 
csalárdul elhallgatott, de ha a vevő az értesüléstől számítva hosszabb 
ideig szavatossági igényt nem érvényesít, ez ugy tekinthető, hogy 
ebbeli jogáról hallgatólag lemondott. 

Az id. javaslat voltakép a csalárd elhallgatás esetére kettős 
elévülést jelent, a kiszolgáltatástól számított 10 éves maximális s 
ezen belül az értesüléstől számított hat hónapi elévülés. 

2. Arra a kifogásra E) a) ad 1451. §. 2.), hogy a §. 
kételyt hagy fenn aziránt, vájjon a felek meg is rövidíthetik-e a 

szavatosság elévülését, kiemeltetett, hogy ezt a felvethető kételyt 
az 1358. '§. első bekezdése teljesen eloszlatja. 

1452. §. 

1. A B) a) ad 1452. §. alatti észrevétellel szemben hang- 
súlyoztatok, hogy a §. csak értelmezési szabály, lehetnek oly 
concrét ténykörülmények, melyek azt bizonyítják, hogy a felek a 
garantialis időt a szavatosság elévülési idő pótlásának czélzatával 
szándékoltak. A garantia idő jelentésének bizonytalanságát a 
T.-nek értelmezési szabálylyal kellett eloszlatnia s a T. az élet 
felfogását követte, midőn nem fogadta el azt az egyik végletet, 
hogy a garantialis idő alatt már a pert is meg kell indítani, de 
viszont azt a másik végletet sem, hogy elég, ha a hiba a garan- 
tialis idő alatt felismertetett s az eladó értesítése a garantialis 
idő után is bekövetkezhetik. 

2. Azon az alapon, hogy a második bekezdés az elévülési 
idő túlságos kitolódását idézheti elő, javasoltatott, hogy a szava- 
tossági idő 10 évnél tovább ne tarthasson. 

Ezzel szemben felhozatott, hogy a feleknek egyes esetekbe^ 
például épületek eladásánál, érdekükben állhat 10 évnél hosszabb 
szavatossági időt megállapítani és nincs ok, a miért az ily meg- 
állapodás érvényét ki kellene zárni. Mégis megfontolandónak jelez- 
tetett: ne vétessék-e fel oly rendelkezés, hogy ha a kikötött sza- 
vatossági idő 10 év vagy ennél hosszabb, elmultával ne kezdődjék 
külön szavatossági elévülés, hanem a garantialis idő az elévülési 
időt is pótolja; 10 évnél rövidebb garantialis időknél pedig 
10 év képezze a szavatosság érvényesítés maximális idejét. 

1453. §. 

A B) a) ad 1453. §. alatti észrevételre megjegyeztetett, hogy 
az kétségtelen, hogy csakis a »vevő részéről* kért előleges bizo- 
nyítás szakítja félbe a szavatosság elévülését. (Az eladó »a hiány 
megállapítása végett« különben sem fog előleges bizonyítást 
kérni.) A német ptkönyv hasonlatosságára egyébként ez külön is 
kifejezésre juttatható. (V. ö. Nptkv. 477. §. II. »Beantragt der 
Káufer etc. . . .«) 

8 

1454. §. 

1. A B) a) ad 1454. §. 1. alatti észrevétellei szemben raeg- 
jegyeztetett, hogy a jelen §-ban meghatározott joghatályok (a 
hibának az elévülési időn túl kifogási vagy beszámítási érvényesí- 
tése) nem oly messzemenők, hogy azoknak a puszta értesítéshez 
való hozzácsatolása aggályos lenne. 

A T. által a félnek biztosított »jus variandi«-val különben 
sem egyeztethető össze, hogy a fél mindjárt a hiányról értesítés 
alkalmával nyilatkozzék az iránt is, hogy alternatív jogai közül 
melyiket gyakorolja. Ez esetleg hosszabb megfontolást igényel. 
Legégetőbb a hiányosságról való — bár egyszerű — értesítés. 

2. A B) a) ad 1454. §. 2. alatti észrevételre megjegyeztetett, hogy 
a §. ezen szavaiban »az értesítést .... elküldi* ketségbevonhatla- 
nul bennrejlik a postára való feladás is. 

3. Megjegyeztetett, hogy nemcsak a vevő kifogása, hanem az 
első bekezdésben említett beszámítási joga is fenmarad, ha az 
eladó a hiányt csalárdul elhallgatta. A második bekezdés tehát ily 
irányban kiegészítendő. (Lásd Ind. IV. k. 130. 1.) 

1455. §. 

1. Lásd a CLXXXVII1. sz. elvi kérdést. 

2. Ezen kifejezés helyett : »a következő eltérésekkel alkalma- 
zandók* az illető §§-at felhívó következő összeg ajánltatott : 
•....szabályait az 1456—1468. §-okban foglalt eltérésekkel kell 
alkalmazni*. 

1456. §. 

Megjegyeztetett (ad Bi a) ad 1456.), hogy az kétségkívül a T. 
szempontjából sem elég, hogy a főhibák mutatkozása állíttassék, 
hanem tagadással szemben bizonyítani kell, hogy azok tényleg 
mutatkoztak. 

1457. §. 

A §. második bekezdésében ezen szavak: »az ellenkezőnek 
bizonyításáig* mint feleslegesek kihagyandóknak jeleztettek s Uy 
szöveg ajánltatott: 

»A határidőn belül mutatkozó főhibáról ez a vélelem . . . stb.« 

1458. §. 

1. A §-ban a * hiány « helyett »hiba« kifejezés használandó. 

2. Az 1460. §-szal egyezően, nem az állat »levágatás«-át, 
hanem »leöletését« kell említeni. 

3. Felemlíttetett, hogy a hatóság nem leöletés után kobozza 
el rendszerint a beteg állatot, hanem elkobzás után rendeli el leöle- 
tését. Ezzel szemben kiemeltetett, hogy a leöletés vagy elkobzás 
sorrendje közömbös, a §-nak azt az érdemleges tartalmat keli 
kifejeznie, hogy az állat a kérdéses időtartam alatt elhull vagy 
csak azért nem hull el, mert az időtartamon belül levágatott s a 
hatósági elkobzás igazolja, hogy betegségben szenvedett. 

1460. 

1. Azzal a javaslattal szemben, mely szerint a jelen §-ban 
körvonalozott értesítési kötelezettség elejtendő lenne, utalás történt 
az Ind.-ra (IV. k. 138. §,), a hol az értesítési kötelezettség meg- 
állapításának szükséges volta tüzetes kifejtést nyert. 

A bíráló által az értesítés elmulasztásához ajánlott joghatások 
nem kielégítők; igy nem a vélelem elvesztése, hiszen úgy lehet 
az eladónak is van szavatossági követelése saját előadójával szem- 
ben s az értesítés elmulasztása kötvetkeztében attól elesik; a kár- 
térítési igény pedig az értesítést elmulasztó vevő ellen nagyon is 
precarius. 

2. Megjegyeztetett, hogy az értesítés elküldésével nemcsak 
»távollét« esetében kell megelégedni/de általában, midőn a közvetlen 
értesítés nehézségbe ütközik. Sőt általánosan helyesebb volna a 
jelenlét és távollét közti distinctio elejtésével megengedni, hogy 
az eladó az értesítés elküldésével is eleget tehessen kötelességének. 
E szerint a harmadik bekezdés az első kekezdésbe lenne beolvaszt- 
ható ekként : » . . . három nap alatt értesíteni, vagy az értesítést 
elküldeni köteles*. 

3. Felemlíttetett, hogy a vevő voltakép az értesítésre nem 
*köteles«, csak hátrányokat idéz elő reá nézve annak elmulasztása. 

1461. §. 

A B) a) ad 1461 §. észrevételei szemben kiemeltetett, 
hogy, mint az Ind.-ból is kitűnik (IV. k. 141. s köv. lapok) épp 
az [a tapasztalás, hogy az árleszállítással rendszerint a szegény 

8 : 

tapasztalatlan eladó rovására élnek vissza, vezetett az árleszállítást 
igény kizárására. Kétségtelen azonban, hogy az észrevételben 
kiemelt szempont is megfontolást érdemel ; különösen viszonyaink 
között, a hol a pénzhiány folytán az egész vételár visszatérítése 
az eladóra végzetes lehet. 

2. A §. utolsó mondatának ily szövegezése ajánltatott : »Erre 
nézve az 1462 — 1465. §-ok szabályai állanak*. 

1463. §. 

1. A B) a) ad 1465. §. alatti javaslatra megjegyeztetett, hogy 
felesleges, mert a szavatosság általános szabályaiból (1442. §. II.} 
önként következik. 

2. Javasoltatott, hogy a §. ne »hasonnemű<', hanem »egy- 
fajú* állatokról rendelkezzék. 

1464. §.; 

l.^A B) a) ad 1464. §. 1. sz. javaslata, mely voltakép a mai 
gyakorlat fentartása, az esetek túlnyomó számában méltánytalan 
a vevővel szemben, mert a hibás állat időközi haszna a tartási 
költségekkel rendszerint fel nem ér; viszont a B)a) ad 1464. §. a. 
javaslat, mely a német ptkv. 487. §. IV. szabályávalegyezik, méltány- 
talan lehet az eladó szempontjából. 

Mindenesetre megfontolandó s esetleg szakértők meghallgatá- 
sával lesz megállapítandó, oly lényegesek-e a szemben álló köve- 
telések, hogy külön megállapításuk szükségesnek jelentkezik vagy 
oly csekélyek, hogy a netalán előálló méltánytalanság nem oly 
fokú, mely a kölcsönös compensatio gyakorlatunkban elfogadott 
egyszerű szabályának mellőzését indokolná. 

2. Az állat >tartása és ápolása* helyett helyesebb: ^tartása 
és gondozása* vagy csak egyszerűen » tartása*. 

1465. §. 

A B) a) ad 1465. §. I.és3. sz. észrevételekkel szemben hang- 
súlyoztatott, hogy ezen kifejezésben: ^rendelje el* nem cogens 
jogszabály, hanem csak a bíróságnak adott intstructio rejlik. A félre- 
értés elkerülhető ily kifejezéssel »rendeli el*. 

A B) a) ad 1465. §. 2. sz. észrevétel illetőleg javaslata meg- 
fontolásra ajánltatott. 

HARMADIK FEJEZET. 

A vétel különös nemei. 

A) 
« Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó birálati anyag. 

a) 
A Tervezet közzététele következtében egybegyűlt meg- 
jegyzések összeállítása. 

1470. §. 

Dr. Haller Károly (i. h.) : Az 1470. §. zavart szerkezet. Ha 
a vevő a dolgot megvette (vett dolog), akkor nem az el- vagy el 
nem fogadás, hanem a megtartás, vagyis a szerződés perfectuálása 
függhet csak a vevő akaratától ; továbbá kétség esetében nem az 
elfogadás képezi a halasztó feltételt, hanem az, hogy a dolog a 
vevő czéljának megfelel-e. 

1472. §. 

Dr. Haller Károly (i. h.) : A mustra (Muster) szót kifogásolja, 
mert erre már van egészen jó magyar szavunk, mely a kereskedői 
világban általánosan használatban van s ez a »minta«. 

1473. §. 

Dr. Bányai Miksa (i. h.) • Pótlandó lenne olyan rendelkezéssel, 
kogy a nyitott mustra azonosságát, tagadás esetében, a felmutató ; 
ellenben a lezárt, pecséttel ellátott mustra nem-azonosságát a fel- 
mutató ellenfele tartozik bizonyítani. 

1474—1496. §§. 

Baditz Lajos (i. h.) Az elő- és visszavásárlás nem egyéb, 
mint a régi, már eltörölt zálognak ^takart alakjai. Továbbá : nem- 
zetgazdasági szempontból is káros, mint a tulajdont korlátoló, a 
közforgalmat megakasztó intézmény. Végül : jogéletünkben a tétel- 
nek ezen korcsalakzatai nagyon ritkák. Bíráló előtt, 28 éves köz- 
jegyzői praxisában, egyetlenegy visszavásárlás köttetett ki, elővásár- 
vásárlási jog egyszer sem. Mindezek alapján indítványozza, hogy 
hogy ez intézmény ne kodifikáltassék. Legyen a magyar törvény- 
hozás az első, mely a magánjogfejlődés helyes útját e kérdésbea 
megjelöli. 

1474. §. 

1. Dr. Weisz lgnácz, brassói ügyvéd. (Magy. Kod. 1903. 9. sz.) 
Jogi szempontból nem correct, hogy a visszavásárlási ügylet, az 
eladónak azzal a nyilatkozatával, hogy jogával él, létre jöhessen. 

Ez a nyilatkozat ugyanis a jog gyakorlásának csak úgyszólván 
megkezdése, de maga visszavásárlás csak önálló szerződéssel vagy 
ezt helyettesítő birói Ítélettel jöhet létre. 

Megkülönböztetendő a jogosult szándékának egyszerű és egy- 
oldalú kijelentése, a visszavásárlást perfectuáló szerződéstől, a jog- 
gyakorlás egyoldalú kijelentése által kétoldalú szerződés nem léte- 
sülhetvén. 

Ezért javasolt szöveg : 

»Ha az eladó a vevővel szemben — az eladott tárgyra nézve — 
a visszavásárlás jogát fentartotta, a visszavásárlási jog érvényesül 
az eladónak azzal a nyilatkozatával, hogy jogával élni kiván.« 

»Maga a visszavásárlási ügylet a visszavásárlást tárgyaló- 
szerződésnek megkötésével — vagy az ezt pótló Ítélettel megy tel- 
jesedésbe. « 

Az, hogy a T. mindig csak eladóról beszél, arra a feltevésre 
vezethet, hogy a visszavásárlási jogot át nem ruházható személyes- 
jognak tartja. Szükséges lenne tehát jelen §. második bekezdéséül 
felvenni : 

»A visszavásárlási jog, ellenkező kikötés nélkül, az eladó jog- 
utódjaira is átszáll és másra átruházható.* 

2. Dr. Bányai Miksa (i. h.) Pótlandó lenne azzal, hogy a- ren- 
delkezés akkor is áll," ha a visszavásárlási jog később is kötte- 
tett ki. 

1475. §. 

Dr. Weisz Ignácz íi. h.) Ezen §. az 1474. §-ban vallott azon 
helytelen nézetből folyik, hogy a visszavásárlási ügylet az eladó 
egyszerű nyilatkozatával létre jön s innen van, hogy jelen §. e 
szavakká kezdődik : a ^visszavásárlás esetében*, a melyekre pedig 
szükség nincsen. 

A javaslat egyáltalán nem szól azon gyakori esetről, midőn 
a felek között létrejött adásvételi szerződésben, már előre részlete- 
sen szabályoztatik a visszavásárlásnak összes módozata is. 

Ezen eshetőségről is prevideálnia kellene a T.-nek a §. ily 
szövegezésével : 

y>A visszavásárlás módozatai vagy feltételeire nézve, ha a 
felek között eziránt szerződés jött létre — ez mérvadó.* 

»A mennyiben a visszavásárlás módozatai iránt az adásvevési 
szerződésben más nem állapíttatott volna meg, a vevő a megvett 
dolgot tartozékaival együtt az eladónak a visszavásárlási ár meg- 
fizetése ellenében visszaszolgáltatni köteles, az eladási ár ez esetben 
visszavásárlási árnak is tekintik.* 

1476. §. 

1. Dr. Weisz Ignácz (i. h.) Az első bekezdésnek igy kellene 
végződnie: »az eladásnak ebből eredő káráért és az esetleges 
elmaradt hasznáért felelős.* A vevő szerződésszegő lévén, az elmaradt 
hasznot is megtéríteni köteles. 

A második bekezdés vége ( . . . >: az eladótól megtérítést köve- 
telhet*) e szavakkal toldandó meg: »a mennyiben felek között ez 
iránt más megállapodás nem lenne.« 

A harmadik bekezdés nem igazságos. A vevő meghiúsíthatja 
az eladó visszavásárlás jogát, ha a dolgot rosszabbodni hagyja, 
vagy arra túlnagy költekezést fordít. 

Igaz, a visszavásárláskori becsértéket kell fizetnie, de lehet, 
hogy a túlnagy befektetés reá nézve nem haszon. 

A §. intézkedése tehát ekkép módosítandó: 

»ha visszavásárlási árként a visszavásárláskori becsérték szol- 

gál, -ez esetben a vevő felelős a dolog rosszabbodásáért és csak a 
dologra fordított szükséges és czélszerü költekezések megtérítéséhez 
van igénye « 

A vevőnek módjában áll az eladót a visszavásárlási jog gya- 
korlására eleve felhívni, figyelmeztetvén, hogy különben a dolgot 
rosszabbodni hagyni vagy tetemes költséggel helyrehozni kénytelen 
és szándékozik. 

E kérdés is e §-nál lenne szabályozható ily szövegben: 
»Ha azonban a vevő, mielőtt a dolog rosszabbodásnak indul 
vagy mielőtt a dologra nagyobb költekezést tenne, az eladót erről 
értesítve, visszavásárlási jogának érvényesítésére felhívta és ez jogát 
gyakorolni elmulasztotta, ez esetben a vevő a dolog rosszabbodá- 
sáért nem felelős és költekezése megtérítését is követelheti.* 

A §. végére még oda lenne illeszthető a német ptkönyv 500. 
§-ával egyezően : 

»a dologtól elválasztható befektetéseit a vevő elviheti. « 
2. Bernáth Elemér (i. h.) : E szakasz kibővítendő lenne ekkép : 
»Az 1 1 73. §-ban foglalt rendelkezés megfelelően alkalmazandó.* 
Az Indokolás szerint ugyan nem szükséges, külön rendelkezés 
a visszaszolgáltatás felróhatlan lehetetlenülése esetére, hanem elég 
az 1173. §. általános rendelkezése; ámde a felróható lehetetlenü- 
lésre is van általános szabály az 1168. §-ban s az a T. mégis 
szükségesnek tartotta külön kiemelni az 1476. §-ban. Ha ez utóbbi 
indokolt, indokolt a §-nak javaslatba hozott kibővítése is. 

A §. második bekezdése körében a méltányosság azt köve- 
telné, hogy ha a vevő a fel nem róható csökkenés leszállítását 
tűrni tartozik, úgy viszont, ha a dolog az ő tevékenységére vissza 
nem vezethetőleg értékében emelkedik, javára a * túlteljesítést meg- 
állapíttassék. 

1477. §. 

Dr. Weisz Ignácz (i. h.) : E §-hoz hozzáteendő lenne még : 
»ellen esetben az eladónak ebből származó kárát és elmaradt hasz- 
nát megtéríteni köteles*. 

Helyes lenne a német ptkönyv 499. §-ával egyezően a végre- 
hajtás vagy csőd által szerzett jogról is megemlékezni s ezért a 
♦harmadik személy* és a »szerzett« szavak közé közbeszúrandó: 

» valamely ügylet, végrehajtás vagy csőd útján. « Ez által a kiját- 
szás lehetősége kizáratik s az eladó jogai teljesebben megóvatnak. 

1478. §. 

1. Dr. Weisz Ignácz (i. h.) : E §-nak jelen elhelyezése félre- 
értésre vezethet. Helyesebb lenne ily elhelyezés: 

Az 1477. §. bekezdése ez legyen: 

»A visszavásárlási jog az 548. §. második bekezdésének ha- 
tályával bekebelezhető. « 

Ezt kövesse az 1477. §. jelenlegi szövege ily formában: 

»Ha a visszavásárlási jog telekkönyvileg be nem kebeleztetett 
és a vevő jogán . . . stb. stb.« 

Ez esetben elég lenne az 1478. §. első bekezdésének végére 
e szavakat tenni :« . . . vagy ha a visszavásárlási jog telekkönyvi- 
leg bekebelezve lett.« 

2. Dr. Haller Károly (id. h.) : E §. ama rendelkezése, hogy 
harmadik ellen, a ki a vevővel kötött jogügylet alapján, a vétel 
tárgyán időközben jogot szerzett, a visszavásárlási jog csak abban 
az esetben gyakorolható, ha az e jogot a szerzés idejében ismerte 
vagy szerzése ingyenes, szükségnélküli bolygatása a harmadik sze- 
mély szerzett jogának. S ha tudta is a harmadik személy, hogy a 
vétel tárgyára nézve visszavásárlási jog van fentartva, nem kötelezhető 
arra, hogy ennek fennállását, érvényességét vizsgálja. Nem őt, tehát 
a kevébé hibást kell sújtani, hanem a kétségtelenül hibás eladót. 
Ezt pedig megcselekszi már az 1477. §., minélfogva az 1478. §-ra 
semmi szükség nincs. De az a tétel, hogy ha a harmadik ingyen 
szerezte a dolgot, még jóhiszeműség esetében is kiadni tartozzék, 
már egyenesen igazságtalan. Hisz sok esetben az ingyenes szerzés 
a megajándékozottra nézve terhesebb valamely megfelelő ellenszol- 
gáltatásnál. 

1479. §. 

Dr. Weisz Ignácz (id. h.) : A §. e kifejezése »a vétel tárgyán 
szerzett jogát* igen tág fogalom; alatta a dolog tulajdonjoga is 
érthető, már pedig a dologra szerzett jog a vételárra nem érvénye- 
síthető. 

E kifejezés helyett tehát: »a vétel tárgyán időközben szer- 
zett jogát* helyesebb lenne ez a kifejezés : * ebből eredhető kárát.« 



Digitized by LjOOQIC 



122 



1480. §. 

Dr. Weisz Ignécz (i. h.) : A §. jelenlegi szövegezése mellett 
fenmaradhat a kétely, hogy oly eseiben, ha jogukkal az összes 
jogosultak egy hijával nem akarnak élni vagy attól elestek, a meg- 
maradt egy jogosult gyakorolhatja- e jogát? s ezért a §-hoz még 
hozzá lenne veendő: 

»és ha az összes érdekeltek — egy kivételével — nem élnének 
jogukkal, vagy attól elestek volna, ezen egy jogosult a vissza- 
vásárlási jogot egyedül is gyakorolhatja.* 

1481. §. 

1. Kelemen Ernő (i. h.): A visszavásárlási jogának gyakorlására 
kiszabott 10, illetve 3 éves határidő hosszú s elenyésztetendőnek 
tartja a jogot 5 év, illetve ingókkal 6 hó alatt. Mindakettő elég 
arra, hogy valaki a jogát, ha akarja, ennyi idő alat érvényesíthess. 

2. Dr. Weisz Ignácz (i. h.) : A T. 1481. §-ának rendelkezéséhez 
hozzáteendő lenne : *az ezen czimben megállapított határidők félbe 
nem szakíthatok és a határidők elteltével a jog telekkönyvi törlése 
a vevő egyszerű kérésére eszközlendő.* 

A §. ezen szavai: »ha a szerződés rövidebb határidőt nem 
állapít meg* kizárja azt, hog}' a felek hosszabb határidőket is kiköt- 
hessenek. Ennek kizárására ok nincsen s ezért e szó helyett: 
» rövidebb* ezen szó : »más« lenne helyezendő. 

3. Dr. Bányai Miksa (i. h.) : Azon indokból, hogy a tulajdon- 
nak a visszavásárlási joghoz hasonló korlátozásai nemzetgazdasági- 
lag aggályosak, az 1481. §. az 149(5. §. rendelkezésének megfele- 
lően pótlandó, jelesül : a jog gyakorlatának időtartama korlátozandó 
és csak a jogosított személyére lenne szorítandó, egyben a T. 
1474 — 1481. §§-ainak intézkedései a vísszaeladási joga is kiter- 
jesztendők lennének. 

Megfelelne ez az osztrák ptköny 1070. §-ának és hazai jog- 
gyakorlatunknak. 

1842. §. 

1. Dr. Weisz Ignácz (i. h.): A kötelezettel szemben a közlési 
kötelezettséget már vételi ajánlat esetére megállapítaná. Ez különö- 
sen az ingókra nézve fontos. 



Digitized by CjOOQIC 



123 

2. Dr. Haller Károly (i. h.) : Nem lehet az czélszerű, hogy a 
kötelezett az elővásárlásra jogosultat a tárgy eladása után, tehát 
miután a harmadikkal a szerződést már megkötötte, értesítse. Hát 
ha a harmadik ragaszkodik a szerződéshez? 

Mire való, hogy szükség nélküli pertidézzen elő maga a tör- 
vény. Azt kell kimondani, hogy az értesítésnek a szándékolt eladásra 
vonatkozó szerződés megkötése előtt kell történni. 

1483. §. 

Dr. VVeisz Ignácz (i. h.): A második bekezdés az elővásárlási 
jog kijátszására fog vezetni, ha a kötelezett és a vevő színlegesen 
oly feltételeket szabnak, melyeket a jogosított el nem fogadhat. 

Ez esetre megvolna állapítandó a kötelezett kártérítési kötele- 
zettsége. (Ugyanígy az 1485. §-nál.) 

1485. §. 

Dr. Haller Károly (i. h.). Az 1483. §. második bekezdése 
kapcsolatban az 1485. §-szal az egész intézményt komolyságától 
fosztja meg s az elővásárlási jog gyakorlását egyenesen a kötelezett 
önkényétől teszi függővé.' Ha t. i. az elővásárlási jog gyakorlásának 
csak azon feltételek alatt van helye, a melyek a harmadik személy 
vételi ajánlatában foglaltatnak, az elővásárlásra jogosultat mindig 
ki lehet játszani azzal, hogy a harmadik egyetértve a kötelezettel 
oly ajánlatot teszen, melynek elfogadása lehetetlen, vagy azért, mert 
a mellékszolgáltatás reá nézve képtelenség s megfelelő pénzösszeg- 
gel sem egyenlíthető ki, pl. hogy a vevő az eladót saját házába és 
asztalához fogadja be vagy a ^megajánlott* vételár a dolog érté- 
két többszörösen meghaladja. Ha komolyan akarjuk az intézményt 
szabályozni, más módon kell ezt megtennünk, pl. ki lehetne mondani, 
hogy az elővásárlásra jogosított, ha jogával élni akar, a harmadik 
által megajánlott árat köteles megadni, ez azonban a netalán kikö- 
tött mellékszolgáltatásra tekintet nélkül az első eladási árat annak 
legfeljebb egy negyedével haladhatja meg. 

1486. §. 

Dr. Weisz Ignácz (i. h.) : A kötelezett és jogosított érdeke iit 
összeütközésbe fog jönni. A jogosított kívánhatja az aránylagos 
vételi jogát, az eladó ragaszkodik ahhoz, hogy a dolog elkülöníthető 

nem lévén, — esetleg színlegesen magasra megállapított vételárért 
a jogosított vegye át, — s mindig vitás lesz az, hogy a kötelezett 
érdekei sérelmet szenvednek- e a külön eladás által? 

1489. §. 

1. Dr. Haller Károly (i. h.) : Ha jónak látta a T. az elővásár- 
lási jog gyakorlásának időtartamát illetőleg a német birodalmi 
ptkönyv 510. §-ának két hónapját egyre leszállítani az ingatlanokra 
vonatkozólag, miért nem szállította le aránylag az ingóknál is a 
8 napot. 

Pedig ez csakugyan indokolva lenne, mert nem helyes 
nek, hogy az eladót, kivált ha az eladás neki sürgős, az elővásár- 
lásra jogosult 8 napig függőben tartsa. Az osztrák ptkönyv (1075. §.) 
erre az esetre 24 órát állapít meg, a mi feltétlenül czélszerűbb. 

2. Kelemen Ernő (i. h.) : Ugyancsak hosszú az elővásárlásra 
engedett határidő s a gazdasági és kereskedelmi forgalom csökken- 
tősére vezet minden a továbbadást korlátozó rendelkezés, már pedig 
ez is olyan. Leszállítandó volna 15 és 3 napra. Hasonlókép korlá- 
tozandó volna az 1496. $. rendelkezése 10 évre vagy ezen belül 
következő halál esetére. 

1496. §. 

1. Bernáth Elemér (i. h.): Az a korlátozás, melynek a tulaj- 
donos az elővásárlási jog által alá van vetve, esetleg (élethosszig- 
lani megállapítás esetén pl. 100 évre isj hosszú időre kiterjedhet, 
ezért helyes lenne az időtartamot 32 évre korlátozni (mint maximumra), 
ekép : 

»Az elővásárlási jog 32 évet meg nem haladó időre állapítható 
meg : ha hosszabb vagy határozatlan időre állapíttatott meg, 32 év 
elteltével megszűnik. « 

2. Dr. Bányai Miksa (i. h.): Ugyanazon indokból, mely az 1482. 
§-ban érvényesült, az osztrák ptkönyv 1078. §-ával megegyezően 
az elővásárlási jog gyakorolhatásáfc kizárná az, hogy a kötelezett 
a dolgot nem eladás, hanem más módon idegenítette el. 

3. Dr. Weisz Ignácz (i. h.) : Az utolsó bekezdésben az átru- 
házhatóságra nézve a feleknek dispositiót engedne; az örökösökre 
ipso jure való átszállás előtt pedig a T.-be felveendőnek véli. 

-á vezetőség kebelében megtartott értekezletek során fel- 
merült megjegyzések. 

1470. §. 

Felhozatott, hogy az »elfogadás« kifejezés félreértésre adha 
okot, más megfelelő kifejezéssel pl. »helyeslés«-sel (»Billigung« 
Nptkv. 495. §.) lenne felcserélendő. 

1471. §. 

A második bekezdés ily szövegezése ajánltatott : »Ha az elfo- 
gadásra nézve nem nyilatkozik az, a kinek a dolgot megpróbálás 
vagy megtekintés végett átadták, ezt elfogadásnak, ha az nem 
nyilatkozik, a kinek át nem adták, ezt az elfogadás megtagadásá- 
nak kell tekinteni*. 

1472. §. 

A »mustra« szó magyartalansága folytán kifogásoltatott. 

1473. §. 

A B) a) ad 1475. §. alatti észrevétellel szemben megjegyez- 
tetett, hogy a birói gyakorlat a nyitott minta tekintetében nem 
egyöntetű. Méltánytalan lenne a nyitott mintától megvonni a bizo- 
nyítási eszköz minőségét, holott a vevő legtöbb esetben csak a 
minta felbontása után tehet összehasonlítást s állapíthatja meg az 
árú mintaszerűségét. 

2. Kifogásoltatott, hogy a második bekezdés alaki szabályt 
tartalmaz. 

Ezzel szemben kiemeltetett, hogy az eskü felvétele ugyanúgy 
indokolt, mint a felmutatási kötelezettségnél, szabályozása confor- 
miter eszközlendő ez utóbbival s a polgári perrendtartás vonatkozó 
szabályaival. 

1474. §. 

A B), a) ad 1474. §. 1. sz. észrevételben hangoztatott kétely - 
lyel szemben megállapíttatott, hogy a visszavásárlási jog átszálló 

jog s csakis az 1481. §. időbeli korlátja szorítja meg gyakorol- 
hatását. 

2. Kiemelendőnek jeleztetett, hogy csak a wevővel szemben* 
tett nyilatkozat által jön létre a visszavásárlás. (V. ö. Nptkv. 
497. §. »gegenüber dem Káufer«.) 

1475. §. 

A B) a) ad 1475. §. alatt javasolt szövegre (B) aj ad 1475. §.) 
megjegyeztetett, hogy a §. első bekezdésének dispositiv jeliege 
nyilvánvaló, azt külön kiemelni szükségtelen. 

1476. §. 

1. A Bt a) ad 1476. §. l.sz. alatti észrevételnek a §. harma- 
dik bekezdésére tett azon bírálatával szemben, hogy az nem igaz- 
ságos, kiemeltetett, hogy ezt az igazságtalanságot a felek elkerülhe- 
tik az által, hogy nem a becsértéket állapítják meg visszavásárlási 
ár gyanánt. 

2. A B) a) ad 1476. §. 2. sz. észrevétellel szemben kiemel- 
tetett, hogy a felróhatlan lehetetlenülés mentesítő hatásának kimon- 
dása valóban szükségtelen lenne, mert alkalmazása nem lehet 
kétséges, ellenben a felróható lehetetlenülésre legalább is kétes lehet, 
alkalmazandó-e a kártérítési következmény, mert külön szabály 
nélkül kétséges, terheli-e időközben is a vevőt a dolog fentartása 
iránt diligentia. Az 1168. §. ezt nem fedné, mert már fennálló 
szolgáltatási kötelezettséget feltételez, holott visszavásárlási jog 
kikötése esetében a vevő visszaszolgáltatási kötelezettsége csak az 
eladónak az 1474. §. értelmében megtett nyilatkozatával keletkezik. 

1477. §. 

A B) a) ad 1477. §. alatti észrevétellel szemben kiemeltetett, 
hogy szemben a német ptkönyv 499. §. szűkebb szövegével (»hat 
•der Wiederverkáufer . . . verfügt«) a T. szélesebb körű szövege 
(^Harmadik személy ... aki jogot szerzett) külön kiemelés nélkül is 
felöleli a csőd és végrehajtás esetét. 

1478. §. 

1. Indítványoztatott, hogy a §. az előző §. második és harmadik 
bekezdésévé lenne alakítható. 

Ezzel szemben megjegyeztetett, hogy az 1477. §. rendelke- 
zése általánosabb (csődre és végrehajtásra is kiterjed), a jelen §. 
csak az ügyleti elidegenítés és terhelés esetére szorítkozik. 

2. Megjegyeztetett: Az első bekezdés szóhangzásából (»a ki 
a vevővel kötött ügylet alapján* stb.) azt kellene következtetni, 
hogy a visszavásárlási jog harmadik személy ellen, a ki a vétel 
tárgyán jogügylet utján időközben jogot szerzett, csak akkor gya- 
korolható, ha a jogügyletet közvetlenül a vevővel kötötte meg; 
hogy tehát további jogszerzőkkel szemben, bár szerzésük rossz- 
hiszemű vagy ingyenes volt is, nem gyakorolható. Ez a magyará- 
zat azonban, mint az Indokolásból (IV. k. 170. 1) kitűnik, a T. 
intentiójának nem felelne meg s az eredmény tárgyilag sem volna 
helyes ; nem különösen oly esetben, midőn a visszavásárlási jog a 
telekkönyvbe be van jegyezve. Az első bekezdésben tehát, a mely- 
ből e szavak »a vevővel kötött* minden esetre elhagyandók, vilá- 
gosan kifejezésre kell juttatni, hogy a visszavásárlási jog minden 
oly harmadik személy ellen gyakorolható, a ki a vétel tárgyát jog- 
ügylet utján rosszhiszemben vagy ingyen szerezte, feltéve, hogy e 
jog a jogelőddel szemben gyakorolható volt. 

3. Utalás történt arra, hogy az 548. §. második bekezdésé- 
nek elhagyása javasoltatott s íelhivása mellőzendő; e helyett a 
bejegyzés joghatálya kifejezetten meghatározandó. 

1480. §. 

Helyesebb szövegezés szempontjából : »a többiek« helyett : 
»a többi* volna írandó. 

1481. §. 

1. Ai// a) ad 1481. §. 2. sz. megjegyzéssel kapcsolatosan 
megjegyeztetett, hogy a törvényes határidőnek nemcsak megrövidí- 
tését, hanem meghosszabbítását is meg kellene engedni (v. ö. német 
ptkönyv 503. §-át), mert nem lehet egészen kategorice azt állítani, 
hogy hosszabb határidők kikötésére nincs ok. 

Ezzel szemben más oldalról utalás történt azon közgazdasági 
hátrányokra, a melyekkel a hosszú tartamú visszavásárlási jog jár. 
V. ö. e tekintetben Ind. IV. k. 173—174. o. 

2. A B) a) ad 1481. §. 3. sz. észrevétellel szemben meg- 

jegyeztetett, hogy a visszeladási jog szabályozására nincs szükség r 
mert ily kikötés a gyakorlati életben alig fordul elő. 

1482. §. 

1. A B) a) ad 1482. §. 2. sz. észrevételben jelzett megoldás 
gyakorlatilag helytelennek találtatott, mert nem provideál arra az 
esetre, ha az értesítés mégis elmulasztatik. 

2. Konstatáltatott, hojgy mivel a T. »kötelezett«-ről szól, 
kétségtelen, hogy a T. intentiója szerint a harmadik személytől 
eredő közlés nem tekinthető az ezen § által előirt »közlés«-nek. 
(V. ö. ide vonatkozólag Ind. IV. k. 176. o.) 

1483. §. 

1. Megfontolandónak jeleztetett: hogy ha az elővásárlási jog 
gyakorlása arra a harmadikra is kihat, a kinek a kötelezett az 
elővásárlás tárgyát eladta volt, nem kellene-e részletes szabályo- 
zást felállítani a tekintetben, hogy miként alakul ennek folytán a 
harmadiknak helyzete az eladóval szemben. Erre nézve megje- 
gyeztetett, hogy az elővásárlási jog gyakorlása csak az 1490. §. 
előfeltételei alatt hat ki a harmadikra s hogy ennek az eladóhoz 
való viszonya a vele kötött szerződés tartalma s az általános 
szabályok szerint igazodik. 

2. A §. második bek.-nek fentartása esetére a következő 
szövegezési módosítás ajánltatott: 

»A vétel azon feltételek alatt jön létre, a melyek a harmadik 
személy vételi ajánlatában vagy a vele kötött szerződésben fog- 
laltatnak. « 

S. Kifejezendőnek jeleztetett, hogy az elővásárlási jog gya- 
korlása folytán a jogosult közvetlenül lép a kötelezettel szemben 
azon jogokba, a melyek a harmadikkal kötött szerződésben v^y 
ennek vételi ajánlatában a harmadik javára ki vannak kötve. 

Más oldalról erre nézve megjegyeztetett, hogy nem lehet azt 
mondani, hogy az elővásárlási vevő a harmadiknak jogaiba lép, 
mert az elővásárlási vétel s az a vétel, a melyet a harmadik kö- 
tött, két külön ügylet s a kötelezett (eladó), hacsak a harmadik- 

kai szemben elállási jogot nem kötött ki magának az elővásárlási 
jog gyakorlása esetére, mindkét vevővel szemben kötelezve van. 

1484. §. 

1. Fölvettetett: a §. rendelkezése nem önkényt értetődik-e? 
Ezzel szemben kiemeltetett, hogy a rendelkezés expressis 

verbis való kifejezés hiányában nem szükségképen következik az 
általános elvekből. (V.ö. Ind. IV. k. 1484. §.) 

2. Konstatáltatott, hogy a jelen rendelkezést az ajánlatra is 
vonatkoztatni kellene. E czélból megfontolandó, nem volna-e jobb 
a §-t az előző §. második bekezdéséhez csatolni. 

1485. §. 

A B) a) ad. 1485. §. alatti észrevételre nézve megjegyezte- 
tett, hogy a legalaposabban átgondolt jogszabály sem képes provi- 
deálni a tekintetben, hogy a gyakorlati élet furfangja a törvény 
megkerülésére ne vezethessen. Ha tehát el is ismerjük, hogy a 
jelzett kijátszások és még ezenkívül mások is előfordulhatnak, a 
rendelkezést czéltalannak nem tekinthetjük. 

Egyébiránt szem előtt tartandó, hogy az elővásárlási jog 
már természeténél fogva sem nyújthat a jogosultnak biztos ki- 
látást a tárgy megszerzésére. 

Más oldalról még megjegyeztetett, hogy az elővásárlási jog- 
nak semmi esetre sem szabad a kötelezettnek károsítására vezetnie ; 
már pedig ez károsodnék, ha e jog gyakorlása oly esetben is 
megengedtetnék, a midőn a jogosult nem képes a kötelezettnek 
azokat az előnyöket nyújtani, a melyeket a harmadik neki fel- 
ajánl. 

1486. §. 

Megjegyeztetett: a második bekezdésben mire vonatkozik 
az »amattók ? Bizonyosan az első bekezdésbeli »tárgy«-ra, de ez 
nagyon messzire van és közbe már más főnevek fordulnak elő. 

1487. §. 

Indokolatlannak jeleztetett, hogy a T. szerint csak dologi 
biztosíték esetén illesse meg a jogosultat a harmadik részére ki- 
kötött haladék. Miért ne álljon ez kezesség esetében is ? 

9 

Ezzel szemben megjegyeztetett, hogy a teljes megbízhatóság 
csakis dologi biztosítékban található föl. Ha nekem jó vevőm van, 
az többet ér, mint ha egy másik, kevésbbé megbízható egyén jön 
helyette, ki csak kezest tud felmutatni. 

1489. §. 

Egyetértően a B) a) ad. 1489. §. 1—2. sz. észrevételekkel 
megfontolandónak jeleztetett, nem kellene-e a jelen §-ban statuált 
időhatárt az ingókra vonatkozóan is leszállítani ? 

1490. §. 

Felvettetett: az Indokolás (IV. k. 184. o.) szerint a jelen 
§-b'an az »átruházta« szó elé e szavak pótlandók: »vétel utján*. 
Kérdés: nem keletkezik-e ezáltal ellenmondás az igy módosított 
jelen §. és ez az 1478. §. első bekezdése között, mely kimondja, 
hogy harmadik személy ellen, aki a vevővel kötött ügylet alapján 
a vétel tárgyán időközben jogot szerzett, a visszavásárlási jog csak 
az esetben gyakorolható, ha az e jogot a szerzés idejében ismerte, 
vagy ha szerzete ingyenes. A beszúrandó rész és az id. §. vég- 
passzusa közt antindmia látszik lenni. 

Ehhez képest indítványoztatott, nem volna-e helyesebb a §-t 
önállóan felállítani, az 1473. §-ra való hivatkozás nélkül. 

Ezzel szemben megjegyeztetett, hogy a T. intentiója szerint a 
két §. között igy sincsen antinómia. 

Az elővásárlási jog kétségtelenül csak akkor gyakorolható, 
ha a kötelezett annak tárgyát eladja vagy a mástól arra nézve 
kapott vételi ajánlatot a jogosulttal közli (1482. §.) ; tehát nem 
gyakorolható, ha a kötelezett más czímen idegeníti el a tárgyat, 
nevezetesen ha elajándékozza. Ha azonban áz elővásárlási jog 
annak folytán, hogy a kötelezett a tárgyat másnak eladta, már 
megnyílt, akkor ez a jog nemcsak a kötelezett ellen, hanem az 
1490., illetve 1478. §. előfeltételei alatt harmadik személyek ellen 
is gyakorolható, tehát nevezetesen gyakorolható a harmadik vevő 
ellen, ha ez az elővásárlási jogot a szerzés idejében ismerte és 
— feltéve, hogy ismerte — gyakorolható azok ellen is, a kik ő 
tőle rosszhiszemben vagy ingyen szerezték a tárgyat. V. ö. erre 
nézve az 1478. §-nál 2. alatt tett észrevételeket. 

Elismertetett azonban, hogy az 1490. •§. szövege félreérté - 

sekre adhat okot s hogy azokat az Indokolásban ajánlott beszúrás 
sem hárítja el. Gondoskodni kell tehát, hogy a T. intentiója preczizebb 
szövegezés által jobban kifejezésre jusson. 

1491. §. 

Megjegyeztetett az első bekezdésre nézve : A kivétel : »hacsak« 
stb. szükségtelen. A jogosultnak lemondó beleegyezése alapján az 
elővásárlási jogra vonatkozó bejegyzés egyszerűen töröltetik. 

Az első bekezdésbeli fentartást nem volna tanácsos a telek- 
könyvbe jegyezni. Tiltja a telekkönyv oekonomiája. Jobb így : 
bejegyeztetik »az ált. ptkönyv 1491. §-a szerinti fentartással.* 

2. A harmadik bekezdés tekintetében felvettetett : A telek- 
könyvi hatóság tudja, hogy az elővásárlásra jogosult a bejelentést 
elmulasztotta (1. bek.), de nem tudhatja, vájjon az 1483. 1485 — 
1487. §-okból folyó kötelezettségek nem teljesítette vagy teljesíti-e. 
A kötelezettségek nem teljesítése alapján tehát az elővásárlás joga 
hivatalból nem törülhető. Másrészt kívánatos, hogy a megszűnt 
terhek legalább valahányszor lehet, hivatalból törültessenek. Ezért 
a harmadik bekezdés helyére a következő szöveg teendő : 

»A bejelentés elmulasztása esetében az elővásárlás jogát hiva- 
talból, a második bekezdésben megjelölt kötelezettségek nem telje- 
sítése alapján kérelemre ki kell törülni.* 

1493. §. 

Megjegyeztetett: valamint az 1478. és az 1490. §-ban fel 
nem tételeztetett, hanem kijelentetett, hogy a jog a telekkönyvben 
bejegyezhető, úgy itt is ekként kell eljárni. Tehát a következő 
szövegezési módosítás ajánltatott : 

»Az 1490. §. második bekezdésének, az 1491. és 1492. §. 
szabályait megfelelően kell alkalmazni, a mikor az elővásárlás joga 
ingatlant terhelő jogra vonatkozik.* 

1494. §. 

Felvettetett : aggályos, hogy csődbeli értékesítés esetén nem- 
csak akkor van az elővásárlási jog kizárva, ha a dolog árverési 
utón adatott el, hanem akkor is, ha a tömeggondnok szabad kéz- 
ből adta azt el. 

Ezzel szemben megjegyeztetett, hogy ez a szabályozás nem 

9* 

igazságtalan, mert a csődről úgyis tudomása van a jogosultnak, 
tehát el lehet várni tőle, hogy előzetes ajánlatot adjon be. 

1495. §. 

A végleges szövegezésnél ügyelni kell, hogy az 1480. §. 
esetleges megváltoztatása esetén a konformitás a két §. között meg- 
legyen. 

1496. §. 

1. ^Átszáll az örökösre* helyett ^Örökösödés utján átszáll* 
fordulat volna használandó. 

2. Felvettetett: nem kellene-e a német ptkönyv 511. §-ának 
példájára az u. n. »Kindskauf« ellenében az elővásárlási jog gyakor- 
lását kifejezetten kizárni. 

Ezzel szemben hivatkozás történt az Indokolásban (IV. k. 
186. 1.) erre nézve felhozottakra. 

NEGYEDIK FEJEZET. 

Csere. 

A) 
A Tervezet további tárgyalásit előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

aj 

A Tervezet közzététele következtében egybegyűlt megjegy- 
zések összeállítása. 

idevágó megjegyzés nem tétetett. 

v 

A vezetőség kebelében megtartott értekezletek során fél* 
merült megjegyzések. 

1497. §. 

Megfontolandónak jeleztetett: nem kellene-e a törvénynek 
közelebbről belemenni annak a kérdésnek a szabályozásába, hogy 
a vétel szabályai közül mi alkalmazható és mi nem? A jelen sza- 
bályozásnál ugyanis jogbizonytalanságtól lehet tartani. 

Ezzel szemben megjegyeztetett, hogy a csere a vétellel oly 
közeli rokonságban áll, hogy a külön szabályozás indokolatlannak 
tűnik fel. A megfelelő alkalmazás keresztülvitele bátran bizható a 
judikaturára. (V. ö. Ind. IV. k. 188. o.) 

KILENCZEDIK (ZÍM. 

Ajándékozás. 

A) 
A Tervezet további tárgyalásit előkészítő főelőadmány. 

CLXXXIX. sz. elvi kérdés. 

Az ajándékozási szerződés érvénye alaki 
kellékhez legyen-e kötve? 

I. 

A T. álláspontja. 

A T. nem állít fel alaki kelléket az ajándékozási szerződések 
minden nemére, hanem különböztet a kötelezettség vállalásban állá 
s a közvetlen elidegenítés által végbemenő ajándékozások között 

Az előbbiekre nézve formakelléket ir elő annyiban, a mennyi- 
ben az ajándékozó nyilatkozatának — az ajándékozási Ígéretnek — 
érvényéhez okiratot kivan; a megajándékozottnak elfogadó nyilat- 
kozata lehet formátlan. Kivételesen az elfogadáshoz is okirat kiván- 
tatik, ha ingatlan vagy ingatlant terhelő jog van ajándékul ígérve. 
Az okirat hiányát pótolja a teljesítés; ha dolog vagy ha dolgot 
terhelő és birtokra jogosító jog van ajándékul Ígérve, a dolog 
tényleges átadása. (1499. §. I. bek., 1398. §.) 

Az utóbbiakra nézve szabály szerint a formaszabadság elve 
áll ; csak az ajándékozó engedmény és elengedés érvényéhez kíván- 
tatik meg szintén okirat, kivéve ha az engedményezett, illetőleg 
elengedett követelés okiraton alapszik s az okirat a megajándéko- 
zottnak át- illetőleg visszaadatik. (1499. §. II. bek.) 

Közokirat kívántatik meg a 106. és 1397. §-ok eseteiben. 

II. 

A kérdésre nézve felmerült észrevételek, 

1. A T.-tel szemben az a nézet nyilvánult, hogy az ajándé- 
kozási igéret formalizálását gyakorlati szükség nem követeli. Fennálló 
hazai jogunk példája mutatja, hogy a jogélet ellehet ily forma- 
kényszer nélkül. Ha szóbeli ajándékozási igéret alapján per indít- 
tatik, a biró úgyis kétszeres gondossággal vizsgálja a kötelezési 
szándék komolyságát ; nem kell tehát attól tartani, mintha kötelező 
szándék nélkül tett szóbeli nyilatkozatok egykönnyen marasztalás 
alapjául szolgálhatnának. Másrészt nincs ok n.egtagadni a szóbeli 
ajándékozási igéret érvényét akkor, ha kétségtelen, hogy komolyan 
és megfontoltan tétetett; például ha nyilvános gyűlésen valamely 
közczélra adomány ajánltatik fel. Az ajándékozási igéret formalizá- 
ása a közczélokra való adakozás megnehezítését involválná, a mi 
nem kívánatos. 

Az ajándékozási igéret nem, mint olyan veszélyes, hanem 
veszélyessé válhatik, ha valaki meggondolatlanul vagyoni erejét 
meghaladó kötelezettséget vállal; ily körülmények között azonban 
akármely más szerződésből is származhatik veszély. Ha túlságos 
óvatosságból az ajándékozásnál mégis szükségesnek tartjuk a forma- 
kelléket, még mindig czélszerűbb volna a római jog s az azt 
követő törvényhozások mintájára csak a nagyobb ajándékozásokra 
nézve állítani fel ilyet; a kisebbeket pedig, akár közvetlen elidege- 
nítésben, akár kötelezettségvállalásban állanak, formátlanul is meg- 
engedni. A határvonalat azonban ne egy fix értékösszeg képezze, 
hanem az ajándékozó vagyoni viszonyaira való tekintettel esetról- 
esetre döntse el a biró, hogy az ajándék ránézve nagynak tekin- 
tendő-e. 

Ezzel szemben megjegyeztetett, hogy az ország azon terüle- 
tén, a melyen az osztrák ptkv. van hatályban, az ajándékozási 
igéret érvényéhez ma is okirat szükséges. E szabálynak a magyar 
ptkv.-be való átvétele kívánatos, mert az igéret irásbafoglalása 
jelentékeny garantiája az ügyleti akarat komolyságának és meg- 
fontoltságának. Már pedig az ajándékozásnál a törvényhozónak 
lehetőleg oda is kell hatnia, hogy az ajándékozót jognyilatkozatának 
megfontolására sarkalja, mert könnyelmű ajándékozások és külö- 
nösen ajándékozási szándékból könnyelműen vállalt kötelezettségek 

könnyen dönthetik az ajándékozót anyagi romlásba. A biró szabad 
mérlegelési joga e tekintetben nem elegendő védelem, mert a biró 
csak az ügyleti akarat valóságát kutathatja, nem annak megfon- 
toltságát. 

Az ajándékozás nem forgalmi ügylet; a forgalom érdeke 
tehát nem követeli meg, hogy e téren is a formaszabadság elve 
érvényesüljön. Másrészt attól sem kell tartani, hogy' a T. állás- 
pontja a közadakozásokat számbavehető mértékben megnehezítené, 
mert a ki közczélra igér adományt, az igéretét ma is Írásban (pld. 
gyüjtőiven való aláirás által) szokta tenni. A kis és nagy aján- 
dékozások megkülönböztetése gyakorlatilag keresztül nem vihető 9 
mert minden fix értékhatár önkényszerű volna, az értékhatárnak az 
ajándékozó fél vagyoni körülményei szerinti meghatározása pedig 
a szabályozást teljesen bizonytalanná tenné. Helyesebb a T.-tel a 
szerint különböztetni, hogy az ajándékozás kötelezettség vállalás- 
ban vagy közvetlen elidegenítésben áll-e s a formakelléket csak az 
előbbi esetre — az ajándékozási ígéretekre nézve — irni elő, mert 
főleg ezeknél forog fenn az a veszély, hogy az ajándékozó elhir- 
telenkedett, meggondolatlan nyilatkozatok által anyagi romlását 
okozhatja. 

2. Más oldalról helyeseltetett, hogy a T. az ajándékozási 
Ígéretet formakényszernek veti alá, de kifogásoltatott, hogy a T. 
nem megy eléggé messze az ajándékozási ígéret formalizálásában. 
Az egyszerű írásbeli alak nem biztosítja az ügyleti akarat megfon- 
toltságát; e czél csak úgy volna elérhető, ha a magyar ptkv. is, 
úgy mint a német, az ajándékozási ígéretre a közokirati alakot 
irná elő. 

Ezzel szemben a T. álláspontja mellett felhozatott, hogy 
hazánkban, a hol általában a formaszabadság elve uralkodik, a köz- 
felfogás már a magánokirat kiállításában is nagyobb fontosságú s 
ennélfogva jobban megfontolandó actust lát ; joggal feltehető tehát, 
hogy az esetek túlnyomó számában az egyszerű írásbeli alak elő- 
írása is elegendőnek fog bizonyulni arra, hogy az ajándékozót ígé- 
retének megfontolására bírja. A közokirati alak megkövetelése azzal 
a hátránynyal járna, hogy a jótékony és egyéb közhasznú czélokra 
szánt ajándékozásokat — tehát épen azokat, a melyek legkevésbé 
aggályosak — fölötte megnehezítené, mert ily adományok nagy- 
részt gyüjtőiveken, tehát magánokirati alakban szoktak köteleztetni- 

A hol akár a szerződő feleknek egymáshoz való viszonya — mint 
házastársak és jegyesek között — akár az ajándékozás tárgya — 
mint az egész vagyon vagy a vagyon hányadrészének ajándékozása 
esetében — az egyszerű írásbeli alaknál szigorúbb alakszerűség 
előirását indokolja, a T. megfelelő helyen speciális szabályokat 
állit fel. (v. ö. 106. §. 1397. §. II. bek.) 

A túlnyomó nézet e tekintetben az volt, hogy általánosságban 
ugyan elegendő az ajándékozási Ígéretek érvényéhez az egyszerű 
Írásbeli alak, hogy azonban oly esetben, midőn ingatlan vagy 
épületjog van ajándékul ígérve, a közokirati alakot kell megkívánni- 

Ha ugyanis a törvény az ingatlanok átruházására irányuló 
szerződéseket már tárgyuknál fogva oly fontosaknak tekinti, hogy 
olyankor is, a mikor visszterhesek, formakelléknek veti alá, akkor 
ugyanazok az okok, a melyek e tekintetben irányadók (lásd a 
CLXXXV. sz. elvi kérdést), odavezetnek, hogy az ily tárgyú ajándékozási 
ígéretekre nézve fokozott alakszerűséget kell előírni. Igaz, hogy a 
T. is némileg szigorítja az alaki kelléket, a mennyiben oly esetben 
midőn ingatlan vagy ingatlant terhelő jog van ajándékul igérve, 
mind a két fél részéről írásbeli nyilatkozatot követel. Ez a meg- 
oldás azonban nem megfelelő, mert a megajándékozottnak nyilat- 
kozatát, a kire az ajándékozásból veszély nem hárulhat, egyáltalán 
nem szükséges formakellékhez kötni. Az ajándékozó szorul foko- 
zott oltalomra akkor, ha ingatlant (vagy az ingatlanokkal egy 
tekintet alá eső épületjogot) igér; tehát az ő részén kell a forma- 
kelléket szigorítani 

3. a) Felvethető az a kérdés, hogy ha az ajándékozási igéret 
érvénye okirat kiállításától tétetik függővé, helyes-e megengedni, 
hogy az alakszerűtlen igéret teljesítése pótolja az okirat hiányát? 
Elméleti szempontból ez ellen azt lehet felhozni, hogy ha a törvény 
a teljesítési ügyletet causalis ügyletként fogja fel (mint a 625. és 
<)50. §-ok), akkor logikai ellenmondás a kötelmi ügylet érvényte- 
lenségét a teljesítési ügylet által szanáltatni, mert az utóbbinak 
érvényessége — épen megfordítva — a kötelmi ügylet érvényétől 
függ- Gyakorlati szempontból pedig megfontolandó, hogy a forma- 
kelléket megállapító szabály nem fogja-e nagyrészt jelentőségét 
veszíteni, ha a kellék hiányát a teljesítés pótolja. 

Ezzel szemben megjegyeztetett, hogy miután a Főelőadmány 
— a T.-től eltérően — a tulajdon átruházást abstract ügyletként con- 

^truálja (v. ö. a CVII. sz. elvi kérdést), a fentemlített elméleti aggály 
elesik. Gyakorlati szempontból pedig a teljesítést ez esetben aggály- 
talanul lehet az alaki kellék pótlásául elfogadni, mert az Ígéret 
önkéntes teljesítése legalább is annyi bizonyítékot szolgáltat az 
igéret komolysága és megfontoltsága mellett mint az ígéret irásba 
foglalása. A T. álláspontja mellett különben főleg az a körülmény 
esik döntő súlylyal a mérlegbe, hogy a közvetlen elidegenítés által 
végbemenő ajándékozásokat a T. — szabály szerint — nem köti 
alaki kellékhez. Ebből ugyanis, ha a formátlan ajándékozási igéret 
a tejesítés folytán nem válnék érvényessé, az a visszásság szár- 
maznék, hogy egy és ugyanazon ingyenes szolgáltatás a szerint, a 
mint egy megelőző ajándékozási Ígéretre való vonatkozás nélkül 
vagy ilyen igéret alapján történik, majd érvényes, majd érvénytelen 
volna, holott a természetes jogérzés s az élet felfogása a két eset 
egységes elbírálását követeli. 

b) Elfogadva szabályul, hogy az okirat hiányát a teljesítés 
pótolja, másod sorban az a kérdés merül fel : helyes-e e szabály- 
nak az a módosítása, hogy ha dolog, vagy ha dolgot terhelő és 
birtokra jogosító jog van ajándékul ígérve, az okirat hiányát a 
dolog tényleges átadása pótolja. A szöveg kétséget enged, hogy 
ez hogyan van értve : ugy-e, hogy a feltett esetben az egészbeni 
teljesítés sem pótolja az okirat hiányát, hacsak a dolog tényleg át 
nem adatott, vagy úgy, hogy az okirat hiányának pótlására a dolog 
átadása is elegendő, föltéve hogy az átadás tényleges, még ha a 
jogátruházás nem történt is meg. A T. intentiója mindenesetre 
világosabban volna kifejezendő, de bármelyik értelmezés felel is 
meg a T. intentiójának, kérdés lehet, hogy a módosításra szükség 
van-e. 

Erre nézve megjegyeztetett, hogy a T. intentiójának a második 
értelmezés felel meg. Hogy egyébként a szóban levő speciális ren- 
delkezés felvétessék-e s ha igen, minő alakban, az a T. elvi állás- 
pontját nem érintő s a végleges szövegezésnél megoldandó részlet- 
kérdés. 

4. Indokolatlannak jeleztetetett, hogy a T. a formaszabadság 
szabályát, a mely a közvetlen elidegenítés által végbemenő aján- 
dékozásokra nézve fennáll, az ajándékozó engedmény és elenge- 
dés tekintetében áttöri és ezeket, az 1499. §. II. bek.-ben meghatá- 
rozott kivételektől eltekintve, ugyanolyan formakényszernek veti alá, 
mint az ajándékozási ígéretet. 

Ezzel szemben más oldalról arra történt utalás, hogy miután 
az engedmény és elengedés általi elidegenítés nem jelentkezik külső 
tényben (mint péld. a tulajdon átruházás az átadásban ill. telekk. 
bejegyzésben), az engedmény és elengedés általi ajándékozás az 
ajándékozóra nézve lényegileg ugyanoly veszélyeket rejt magában, 
mint az ajándékozási igéret; helyesnek látszik tehát a formakény- 
szert az ajándékozási szerződések ezen nemeire is kiterjeszteni. 

III. 

Megoldás. 

A T. álláspontja fentartandó azzal a módosítással, hogy oly 
esetben, midőn ingatlan vagy épületjog van ajándékul igérve, az 
ajándékozási igéret érvényéhez közirat legyen szükséges. 



CXC. s&. elvi kérdés. 

Mily elvek szerint szabályoztassék az ajándé- 
kozónak a jogérts az ajándékba adott dolog hiá- 
nyaiért (hibáiért) való szavatossága? 

L 

A T. álláspontja. 

A T. abból a felfogásból indul ki, hogy az ajándékozó rend- 
szerint csak abban a tényleges és jogi állapotban akaija az aján- 
dék tárgyát a megajándékozottnak juttatni, a mint maga birja. 
Ehhez képest sem azért nem teszi felelőssé, hogy harmadik sze- 
mélynek nincs az ajándék tárgyán oly joga, mely a megajándéko- 
zott ellen érvényesíthető, sem azért, hogy az ajándékozott dolog 
nem szenved oly fizikai hibában, mely értekét vagy használható- 
ságát kizárja vagy csökkenti. Ellenben az ajándékozási szerződés- 
ből folyó kötelességének tekinti, hogy azon jogi és tényleges hiá- 
nyokat, a melyeket ismer vagy kell ismernie, a megajándékozottal 
közölje. Ennélfogva, miután az ajándékozó általában csak dolus 
és culpa lata miatt felel (1500. §.), kimondja, hogy az ajándékozó, 
a ki szándékosan elhallgatta vagy súlyos gondatlanságból nem 

közölte a megajándékozottal, hogy az ajándékba adott dolog hiá- 
nyos, a megajándékozottnak a közlés elmulasztásából eredő káráért 
felelős s hogy ugyanez áll megfelelően, ha a megajándékozott az 
ajándék tárgyától harmadik személynek arra vonatkozó joga alap- 
ján elesik. 

Messzebbmenő felelősség terheli az ajándékozót akkor, ha 
nem oly tárgyat ajándékoz, a mely már megvan a vagyonában, 
hanem olyat kötelez ajándékul, a melyet még előbb be kell sze- 
reznie. Ebben az esetben a beszerzés is az ajándékozási szer- 
ződésből folyó kötelességeihez tartozik, melyek teljesítéséért az 
1500. §. szerint felelős. Ehhez képest kimondja aT., hogy a meg- 
ajándékozott ily esetben nemteljesítés miatt kártérítést követelhet, 
ha az ajándék tárgyától harmadik személy joga alapján azért esik 
el, mert az ajándékozó annak beszerzésénél dolose járt el vagy 
súlyos gondatlanságot követett el. Fizikai hiányok miatt a meg- 
ajándékozottat ez a jog hasonló előfeltételek alatt csak akkor illeti 
meg, ha az ajándékozó által beszerzendő dolog csak mineműsége 
szerint (faj szerint) volt meghatározva; ez esetben a megajándé- 
kozott vagylagosan akár a nemteljesítésből eredő kárának meg- 
térítését, akár a hiányos dolog helyett hibátlannak szolgáltatását 
követelheti (1501., 1502. §-ok). 

Követelés ingyenes engedményezése esetében az engedmé- 
nyező szintén csak ezen szabályok korlátai között szavatol (1254. §, 
III. bek.). 

II. 

A kérdésre nézve felmerült észrevételek. 

1. Az egyik nézet tulenyhének találta a T. álláspontját. 

A közlési kötelezettség, a melyet a T. a jogi és fizikai hiá- 
nyok lekintetében az ajándékozó terhére statuál, ezen oldalról 
helyeseltetett, de kifogás tétetett az ellen, hogy e kötelezettségnek 
nem minden vétkes megsértése, hanem csak dolosus vagy súlyos 
gondatlanságból eredő elmulasztása állapítja meg az ajándékozó 
kártérítési kötelezettségét. Indokolatlan az 1 162. §. I. bekezdésében 
kimondott általános szabály alól az ajándékozó javára kivételt 
tenni; az ajándékozó is, mint más adós, omnis culpáért legyen 
felelős. Ezt tartja az osztrák ptkv., mely hazánk egy részében 

ma is élő jog. Különösen a közlési kötelezettség tekintetében nem 
hetyes az ajándékozó felelősségét enyhíteni, mert annak vétkes 
megsértése által súlyos kárt okozhat a megajándékozottnak. Ha 
valaki oly állatot ad másnak ajándékba, melyről tudja vagy tudnia 
kell, hogy fertőző betegségben szenved s mely aztán megfertőzteti 
a megajándékozottnak egész marhaállományát, vagy ha oly telket 
ajándékoz el, a melyről tudja vagy tudnia kell, hogy másnak a 
tulajdona s mely elpereltetvén a megajándékozottól, ennek befekte- 
tései és egyéb költségei kárba vesznek : a megajándékozottat 
nem lehet helyesen elzárni attól, hogy az ajándékozót a vétkes- 
ségéből eredő kárért felelősségre vonhassa, akár súlyos, akár 
kevésbé súlyos volt az ajándékozó vétkessége. 

Ezzel szemben felhozatott, hogy mivel az ajándékozási szer- 
ződés kizárólag a megajándékozott érdekében köttetik, indokolt és 
méltányos az ajándékozó felelősségét enyhíteni. A T. más esetek- 
ben is enyhébben szabja meg az adós felelősségét, ha a kötele- 
zettségét megállapító ügyletből csak a másik félnek van haszna 
(v. ö. 1370., 1385., 1664. §§-ok). Ha pedig szabályként áll, hogy 
az ajándékozó csak dolusért és culpa lata-ért felel, a jogi és tény- 
leges hiányok tekintetében őt terhelő közlési kötelességre sem 
lehet más mértéket alkalmazni. A felhozott példák nem igazolják a 
felelősség Szigorításának szükségét. Ha az ajándékozó — mint az 
első példa esetében — oly gondosságot mulaszt el, a melylyel 
nemcsak a megajándékozottal szemben, hanem bárkivel szemben 
tartozik, a T. szerint is a vétkesség fokára való tekintet nélkül 
felelős az okozott kárért, csakhogy nem az ajándékozási szerződés 
alapján, hanem tiltott cselekmény miatt (1077. §.). A második példa 
esetében az ajándékozó vétkességével rendszerint concurrálni fog a 
megajándékozottnak saját gondatlansága, a ki a telekkönyv meg- 
tekintése által a harmadik személy jogáról tudomást szerezhetett 
volna. 

2. Más oldalról túlszigorúnak mondatott a T. álláspontja. Az 
a szempont, hogy az ajándékozásból egyedül a megajándékozottra 
származik jogi előny, odavezet, hogy az ajándékozó egyáltalán 
felmentendő a jogi és tényleges hiányokért való felelősség alól, 
kivéve ha csalárdul elhallgatta a hiányt. A német ptkv. volna tehát 
követendő, a mely az ajándékozó felelősségét — rendszerint — 
dolus esetére korlátozza. Ez által el volna kerülve az a visszás- 

ság is, hogy az ajándékozó felelőssége részben szigorúbb, mint 
az eladóé. Az eladó rendszerint nem szavatol az eladott dolognak 
oly hiányaiért, a melyeket a vevő közönséges figyelem mellett fel- 
ismerhetett volna (1432. §. II. bek.); ellenben az ajándékozó köz- 
lési kötelessége ezekre is kiterjed. A vevő a szavatossági hiány 
alapján rendszerint csak a vétel felbontását vagy a vételár leszállí- 
tását követelheti (1434. §. I. bek.); kártérítést — azon eseten 
kivül, a mikor kikötött tulajdonság hiányzik vagy az eladó a dolog 
hibátlan voltáért jótállott — csak akkor, ha az eladó a hiányt 
rosszhiszeműen (csalárdul) elhallgatta (1435. §. 1. bek.). Ellenben 
a megajándékozott kártérítést követelhet már akkor is, ha az 
ajándékozó súlyos gondatlanságból hallgatta el a hiányt. Hasonló 
incongruentia mutatkozik akkor is, ha a szerződés tárgya csak 
faj szerint van meghatározva. A vevő a szavatossági hiány alapján, 
ha felbontási vagy árleszállítái jogát nem akarja érvényesíteni, 
rendszerint csak azt követelheti, hogy az eladó a hiányos dolog 
helyett hibátlant szolgáltasson; nemteljesítés miatt kártérítést csak 
a már említett előfeltételek alatt követelhet (1434. §. II. bek. és 
1435. §. 1. bek.). Ellenben a megajándékozott, ha az ajándékozót 
dolus vagy culpa lata terheli, tetszése szerint akár a hiányos 
dolog helyett hibátlannak szolgáltatását, akár a nemteljesítésből 
eredő kárának megtérítését követelheti. Már pedig helyes szabá- 
lyozás mellett az ajándékozó felelősségének az egész vonalon az 
eladóénál enyhébbnek kellene lennie. 

Ezzel szemben a T. álláspontja mellett felhozatott, hogy az 
ajándékozó kedvezményezése nem mehet odáig, hogy a hiányok 
közlése tekintetében minden gondosság alól felmentessék. Ha sza- 
bályként áll, hogy a teljesítésnél culpa latá-ért is felel, ennek 
akkor is kell állania, ha a hiányok közlését mulasztja el súlyos 
gondatlanságból vagy ha a beszerzendő ajándéktárgy beszerzésé- 
nél követett el ily gondatlanságot. A német ptkv. eltérő álláspontja 
ebben a kérdésben a T.-re annál kevésbbé lehet irányadó, mert a T. a sú- 
lyos gondatlanságot — a német ptkv.-től eltérően— általában több tekin- 
tetben a dolussal aequiparálja, nevezetesen a súlyos gondatlanságért 
való felelősség kizárását meg sem engedi (1162. §. III. bek.) Ami 
azt a kifogást illeti, hogy az ajándékozó felelőssége részben szi- 
gorúbb az eladóénál, az a T. félreértésén alapul. Minthogy az 
ajándékozó csak abban az esetben felelős a hiányok közlésének 

elmulasztásáért, ha a mulasztást szándékosan vagy súlyos gondat- 
lanságból követte el, ebből önként következik, hogy nem válhatik 
felelőssé oly hiányokért, a melyeket a megajándékozott közönséges 
figyelem mellett felismerhetett volna, mert ily hiányok nemközlése 
sohasem képezhet súlyos gondatlanságot. Hogy a vevő szava- 
tossági hiány fenforgása esetében rendszerint csak a vétel felbon- 
tását vagy a vételár leszállítását követelheti, az igaz ugyan; de 
az ellennézet szem elől téveszti, hogy a vétel felbontására a tör- 
vényes elállási jogot tárgyazó egyéb szabályokon kivül az 1088. §. 
szabálya is alkalmazást nyer s hogy ennek értelmében a vevő, 
ha az eladót bármily fokú vétkesség terheli, ettől a vétel felbontá- 
sával kapcsolatosan a szerződés megkötéséből eredő kárának (nega- 
tív érdekének) megtérítését is követelheti, mely pedig a hiány nem- 
közléséből eredő kárt is magában foglalja. Az ajándékozó felelőssége 
tehát terjedelmét illetőleg nem súlyosabb, előfeltételeire nézve pedig 
enyhébb az eladó felelősségénél. Nem az 1068. §-on alapuló kár- 
térítési követelés, hanem csak a vevőnek az a joga, hogy nem- 
teljesítés miatt követeljen kártérítést (a positiv érdek megtérítésé- 
nek követelhetése) függ az 1435. §• első bekezdésében meghatározott 
előfeltételektől, a melyek különben egyáltalán nem zárják ki a 
vevőnek az általános szabályokból folyó azt a jogát, hogy nem- 
teljesítés miatt oly esetben is kártérítést követeljen, a mikor a 
szavatossági hiányt a vevőnek a tejesítés körül elkövetett — bár- 
mily fokú — vétkessége idézte elő. Az 1435. §. I. bekezdésének 
a CLXXXVIII. sz. elvi kérdés megoldásában foglalt módosítása ezt még 
világosabban kifejezi. Ily kártérítési követelés a megajándékozottat 
szavatossági hiány alapján szabályként egyáltalán nem illeti, kivé- 
telesen megilleti az 1501. §. III. bekezdésének s az 1502. §. II. be- 
kezdésének eseteiben akkor, ha az ajándékozót súlyos vétkesség 
terheli. Ugyanezen előfeltételtől függ a megajándékozott kártérítési 
követelése jogi hiány esetében, holott az eladó ily esetben vétkes- 
ségre való tekintet nélkül szavatol. E mellett a T. az ajándékozás- 
nál fentartotta az evictio kellékét, melyet a vételnél elejtett. Az 
ajándékozó felelőssége tehát a T. szerint is az egész vonalon 
jelentékenyen enyhébb lévén az eladó felelősségénél, a szabályo- 
zás ellen ebből a szempontból kifogást tenni nem lehet. 

Felvettetett még az az eszme, hogy a megajándékozott az 
1501. §. III. s az 1502. §. II. bekezdésének eseteiben első sorban 



Digitized by LjOOQIC 



144 



általában csak azt követelhesse az ajándékozótól, hogy a hiányos 
dolog helyett hibátlant, az elperelt helyett másikat szolgáltasson 
neki, kártérítésre pedig az ajándékozó csak akkor köteleztessék, 
ha eme kötelességének nem tud vagy nem akar megfelelni. Erre 
nézve megjegyeztetett, hogy ha az ajándékozási igéret egyedileg 
meghatározott, dolog megszerzésére vonatkozott, az ajándékozó 
más dolog szolgáltatására egyáltalán nem kötelezhető ; ha pedig a 
megszerzendő dolog csak faj szerint volt meghatározva, az úgyis 
az ajándékozó súlyos vétkességétől feltételezett kártérítési jognak 
még további kivételes korlátozása nem indokolt. Inkább az volna 
megfontolandó, nem kell-e az 1188. §. II. bekezdésében a két- 
oldalú szerződésekre nézve kimondott szabályt értelemben általá- 
nosítani, hogy a ki bármi alapon nemteljesítés miatt kártérítést 
akar követelni, azt rendszerint csak úgy tehesse, ha az adósnak 
előbb az utólagos teljesítésre megfelelő záros határidőt tűzött; 
e nélkül pedig «i csak akkor érvényesíthesse jogát, ha az utólagos 
szolgáltatás ránézve nem birna többé érdekkel. 

3. Az 1501. és 1502. §-oknak az ingyenes engedményezésre 
való megfelelő alkalmazása arra az eredményre vezet, hogy az 
engedményező, ha ingyenes ügylet alapján ruházott át valamely 
követelést, ennek fennállásáért nem szavatol. Fenn nem álló köve- 
telésnek ingyenes átruházása tehát semmis ügylet, de az enged- 
ményes a 953. §-ban meghatározott előfeltételek alatt az enged- 
ményezőtől követelheti, hogy a szerződés megkötéséből eredő 
kárát, jelesül a követelés érvényesítésének megkísérlése körül 
felmerült költségeit térítse meg. Azért sem szavatol az engedményező, 
hogy az engedményezett követelés harmadik személy jogától men- 
tes, de ha szándékosan vagy súlyos gondatlanságból mulasztotta 
el a megajándékozottat a harmadiknak jogáról értesíteni, e jog 
érvényesítése esetében a megajándékozottnak a közlés elmulasztá- 
sából eredő káráért felelős. 

E tekintetben a T. ellen — a 2. alatt már említetteken kivül — 
egyéb lényegesebb kifogás fel nem merült. 



III. 
Megoldás. 
A T. álláspontja fentartandc. 

CXCI. hz. elvi kértlés. 

Az ajándékozó a) megtagadhassa-e az ajándé- 
kozási igéret teljesítését, ha szükséget szen- 
ved? b) visszakővetelhesse-e az ajándékot, ha 
szükségbe j ut? 

I. 

A T. álláspontja. 

a) A T. szerint az ajándékozót a megajándékozottnak az 
ajándékozási ígéretre alapított követelésével szemben megilleti a 
beneficlum competentiae : az ajándékozó megtagadhatja az ajándé- 
kozási szerződés teljesítését, a mennyiben teljesítése által egyéb 
kötelezettségeinek figyelembe vételével képtelenné válnék arra, hogy 
önmagát s azokat a személyeket, a kiket törvénynél fogva eltar- 
tani köteles, eltartsa. E kifogás megilleti az ajándékozót arra való 
tekintet nélkül, hogy vétlenül vagy saját hibájából és hogy az 
ajándékozási szerződés megkötése után vagy már előbb jutott-e szük- 
ségbe (1505. §. I. bek.) 

b) Az ajándékozás teljesítése után — ideértve azt az esetet 
is, midőn az ajándékozás megelőző ajándékozási ígéretre való vonat- 
kozás nélkül közvetlen elidegenítés által ment végbe — az ajándé- 
kozó, a ki önmagát s az általa törvénynél fogva eltartandó sze- 
mélyeket eltartani képtelen, a megajándékozottól azt követelheti 
hogy ez az ajándékot még meglevő gazdagodása erejéig annyiban 
térítse neki vissza, a mennyiben a hiányzó tartási költség fedezésére 
szükséges. Ez a jog azonban csak akkor illeti meg, ha az aján- 
dékozás teljesítése után jutott ily szükségbe és ki van zárva, ha 
szükségbe jutását saját súlyos vétkessége okozta vagy ha a meg- 
ajándékozott hasonló szükségben van, vagy ha az ajándékozás tel- 
jesítése óta már tiz évnél hosszabb idő múlt el. (15C6., 1507. §-ok.) 

II. 
A kérdésre r.ézve felmerült észrevételek. 

ad a) Hivatkozással fennálló hazai jogunkra, mely a benefi- 
cíum competentiaet nem isneri, egy oldalról kétségesnek jeleztetett, 
hogy a T.-nek idevonatkozó innovátiója indokolt-e. A törvény 

10 

gondoskodjék megfelelő formakellék felállítása által arról, hogy 
ajándékozási szerződések ne köttessenek meggondolatlanul; de az 
érvényesen kötött ajándékozási szerződést az adós ép úgy legyen 
köteles teljesíteni, mint más szerződést. 

Túlnyomóan mindazonáltal helyesléssel találkozott a T. állás- 
pontja. Utalás történt arra, hogy a törvény nem engedheti meg, 
hogy a megajándékozott az ajándékozó liberalitásával annak meg- 
rontására visszaélhessen. Az ajándékozásnál mint lényegileg altrui- 
sticus ügyletnél az ethikai szempontoknak nagyobb mértékben kell 
érvényesülniük, mint a forgalmi ügyleteknél. A ki mástól jótékony- 
ságot fogad el, az jótevőjével szemben megfelelő erkölcsi maga- 
tartásra — hálára — van kötelezve. Ezen erkölcsi kötelezettséggel, 
melynek különben jogi sanctiója is van (1512. és köv. §-ok), 
merőben ellenkeznék, ha a megajándékozottnak megengedtetnék, 
hogy nyerészkedési czélból jótevőjétől elvonhassa az életfen tartás 
eszközeit. De szocziális szempontokból s az állami közrend érde- 
kében sem engedheti meg a törvény, hogy az ajándékozási ügyle- 
tek egyesek vagy egész családok tönkretételére használtassanak fel, 
a kiknek eltartásáról azután a köznek kellene gondoskodnia. Külö- 
nösen ez utóbbi szempont indokolja, hogy a T. a kifogást akkor 
is megadja az ajándékozónak, ha szorult vagyoni helyzete már az 
ajándékozási szerződés megkötésekor fennállott vagy ha vagyoni 
romlása a szerződés megkötése után a saját hibájából követke- 
zett be. 

ad b.J Nagyobb megtámadásnak volt kitéve a T.-nek az a 
rendelkezése, mely a szükségbe jutott ajándékozónak bizonyos 
körülmények között megengedi az ajándék visszakövetelését. Fel- 
hozatott, hogy az ajándékozónak ez az esetleges visszakövetelési 
joga a megajándékozottnak helyzetét nagyon bizonytalanná teszi s 
a jogviszonyok stabilitásának érdekével ellenkezik. Az ajándékozó 
iránti méltányosságnak elég van téve azzal, hogy a törvény a meg- 
ajándékozottnak teljesítést követelő keresetével szemben megadja 
neki a beneflcium competentiaet ; ellenben túlhajtása a méltányos- 
sági szempontnak, ha a törvény oly véletlenségek alapján, melyek 
az ajándékozás teljesítése után — talán sok évvel — állanak be, 
az ajándokozó érdekében ismét felbolygatja a vagyoni viszonyokat. 
Az ajándékozásban rejlő jótétemény tetemesen megfogyatkozik érté- 
kében, ha a megajándékozottnak kezdettől fogva számolnia kell 

azzal a lehetőséggel, hogy az ajándéktól hibáján kivül ismét eles- 
hetik. Ennek tudata a megajándékozottat bizonyos fokig minden- 
esetre korlátozza az ajándék szabad felhasználásában, az ajándékozó 
jótékony czélzata tehát többé-kevésbé meghiúsul. Igaz, hogy a 
megajándékozott, ha az ajándékozó visszakövetelési jogával él, az 
ajándékot a T. szerint csak »még meglevő gazdagodása erejéig« 
köteles visszatéríteni ; de a visszatérítési kötelezettségnek ez a kor- 
látozása még nem biztosítja a megajándékozottat azon veszély 
ellen, hogy a visszakövetelési jog gyakorlása esetében az ajándékból 
esetleg kára származhatik. Lehet, hogy az ajándék tárgyát hasznára 
fordította ugyan, de oly czélra, a melyre nem költekezett volna, ha 
az ajándékot meg nem kapja. Lehet, hogy az ajándékozásra való 
tekintettel egész életmódját másként rendezte •be s az ajándék 
visszakövetelése folytán a már megszokott életmóddal ismét szakí- 
tani kénytelen. A megajándékozottnak, a ki ily eshetőségnek nem 
akarja magát kitenni, az ajándék felhasználásában mindenesetre 
óvatosnak kell lennie. Az ajándékozást ily szabályozás mellett volta- 
képen nem is lehetne olyan ügyletnek tekinteni, a mely által a 
megajándékozott »kizárólag jogi előnyt szerez* (918. §.) 

Különösen kifogásoltatott, hogy az ajándékozó s az általa 
törvénynél fogva eltartandó személyek tartására a fentemlített kor- 
látozással az egész ajándékot vissza lehet követelni. Ily terjede- 
lemben az ajándékozó visszakövetelési joga az ország azon terü- 
letén is ismeretlen, a melyen a gyakorlat az osztrák ptkönyvet 
tartotta fenn hatályában, mert ennek 947. §-a szerint a szükségbe 
jutott ajándékozó csak az ajándékozott összeg törvényes kamatjait 
követelheti a megajándékozottól tartása fejében, hacsak ez maga 
is hasonló szűk körülményekben nincsen. Ehhezképest volna a 
visszakövetelési jog a magyar ptkv.-ben is korlátozandó, ha egy- 
általán elfogadtatik. 

Kifogásoltatott továbbá, hogy a visszakövetelési jog a T. 
szerint nemcsak az ajándékozó saját tartásának s a legközelebbi 
hozzátartozóit megillető tartásnak biztosítására gyakorolható, hanem 
mindazon személyek érdekében, a kiket az ajándékozó törvénynél 
fogva eltartani köteles, tehát péld. az ajándékozó törvénytelen gyer- 
mekei érdekeben is. A T. ezzel még a német ptkv.-ön is túlmegy, 
a nélkül, hogy e kiterjesztést indokolná. A szabály mindenesetre 
akként volna korlátozandó, hogy az ajándékozó saját tartásán kivül 

10* 



Digitized by LjOOQIC 



148 



csak a lemenő és felmenő rokonait s a feleségét megillető tartás 
vétessék figyelembe, a törvénytelen gyermekek tartáskövetelése pedig 
— kivált olyanoké, a kik csak az ajándékozási szerződés teljesítése 
után fogantattak — tekinteten kivül maradjon. 

Ezzel szemben a T. álláspontja mellett a következők hozat- 
tak fel: 

A jogviszonyok stabilitása fontos érdek ugyan, de nem a leg- 
főbb. Fontosabb, hogy az ajándékozónak és csalásának existentiája 
biztosíttassák, mint hogy a megajándékozott az ajándékozótól nyert 
ingyenes előnynek háborítatlan élvezetében maradjon. Egyébiránt a T. 
is számol a jogviszonyok stabilitásának érdekével, midőn az ajándék 
visszakövetelését az ajándékozó szükségbe jutása alapján nem bár- 
mikor, hanem csajt meghatározott idő alatt — az ajándékozás telje- 
sítésétől számított tiz éven belül — engedi meg. Hogy ezen idő 
elteltéig a megajándékozottnak számolnia kell azzal az eshetőséggel, 
hogy az ajándéktól ismét eleshetik, az való ugyan, de túlzás ebből azt 
következtetni, hogy ennek folytán az ajándék szabad felhasználásá- 
ban korlátozva van. Ha elköltötte az ajándékot úgy, hogy a 
visszakövetelési jog érvényesítésekori vagyona annak értékével nincs 
gyarapítva, az ajándékozónak semmit sem köteles visszatéríteni, 
mert visszatérítési kötelezettsége a T. szerint a visszaköveteléskór 
még meglevő gazdagodásra szorítkozik. Ez a korlátozás a »gazda- 
godás* fogalmának helyes értelmezése mellett teljesen megvédi őt 
azon veszély ellen, hogy az ajándékozásból kára származik, mert 
a mennyiben az ajándék értékét oly czélra fordította, a melyre 
nem költekezett volna, ha az ajándékot meg nem kapja, annyi- 
ban nem fedezett abból szükséges költséget, tehát nincs is 
gazdagítva. Az a költsége és kára is, mely abból származik, hogy 
az ajándékozás folytán megváltoztatott életmódról az előbbi élet- 
módra kell áttérnie, a visszatérítendő »gazdagodást« csökkenti; 
ellenben az a hátrány, hogy az ajándék élvezetének ideje alatt 
megszokott kényelmesebb életmódot a jövőben nem folytathatja, 
a visszatérítendő összeg megállapításánál természetszerűen nem 
vehető figyelembe, de ez nem is olyan kár, mely a negatív 
interessé fogalma alá esnék. Alaptalan tehát az az ellenvetés, 
hogy az ajándékozó visszakövetelési jogának a T-ben elfogadott 
szabályozása mellett az ajándékozási szerződés megkötése a meg- 
ajándékozottat esetleg kárnak tenné ki. Az a körülmény, hogy az 

ajándékozó visszakövetelési keresetével szemben a megajándéko- 
zottnak kell bizonyítania, hogy az ajándék már nincs meg vagyoná- 
ban, nem tekinthető oly hátránynak — kivált a bizonyítékok szabad 
méltatása mellett — mely a megajándékozott helyzetét méltányta- 
lanul súlyosbítaná. Egyébként pedig a T. a megajándékozott érdekeit is 
méltányos figyelemben részesíti, mikor kizárja a visszakövetelési jogot, 
ha az ajándékozó szándékosan vagy súlyos gondatlanságból okozta 
vagyoni romlását, vagy ha a megajándékozott hasonló szükségben 
van, azaz, ha az ajándék visszatérítése esetében viszont ő válnék 
képtelenné arra, hogy önmagát s azon személyeket, a kiknek tartá- 
sáról törvénynél fogva gondoskodni köteles, eltartsa. 

Az az indítvány, hogy a megajándékozott ne az egész aján- 
dékot, hanem csak az ajándékozott összeg törvényes kamatait 
legyen köleles az ajándékozó tartására fordítani, el nem fogadható, 
mert — eltekintve a rendkívül nagy ajándékozásoktól, melyek ritkán 
fordulnak elő — a kamatok e czélra rendszerint elégtelenek, ily 
korlátozás mellett tehát az egész intézmény elvesztené gyakorlati 
jelentőségét. 

A mi végül azt a kérdést illeti, hogy a visszakövetelési jog 
gyakorlatánál mindazok figyelembe vétessenek-e, a kiket az aján- 
dékozó törvény szerint eltartani köteles vagy csak a tartásra jogo- 
sultak bizonyos kategóriái, az, mint részletkérdés egyelőre függőben 
maradhat. Elvileg nem látszik indokoltnak, hogy a tartásra jogosul- 
tak egyes kategóriái között különbség tétessék. 

III. 

Megoldás. 

A T. álláspontja fentartandó. 

(Arra nézve, hogy a visszakövetelési jog mennyiben legyen 
harmadik személy ellen is gyakorolható, lásd a CXCII. számú elvi 
kérdést.) 



Digitized by CjOOQIC 



150 



CXCI1. 8». elvi kérdés. 

Helye legyen-e az ajándékozás visszavonásá- 
nak a) pazarlás okából/ b) a megajándékozott 
hálátlansága miatt? Ha igen, minő elvek szerint 
szabályoztassék ezen visszavonási jog? 

I. 

A T. álláspontja, 

a) A T. szerint a pazarlás miatt gyámság alá helyezettnek 
azon ajándékozásai, a melyek a gyámság hatályának kezdetét 
megelőző egy éven belül történtek, a mennyiben pazarlás jellegé- 
vel birnak, a gyám által visszavonhatok. A megajándékozott csak 
a visszavonáskor még meglevő gazdagodása erejéig felelős (1511. §.) 

b) Hálátlanság miatt visszavonható az ajándékozás, ha a 
Megajándékozott az ajándékozót vagy oly harmadik személyt, a kit 
az ajándékozó közeli hozzátartozójának ismer, gonosz szándékkal 
személyében súlyosan megsért vagy vagyonában tetemesen káro- 
sít. A megajándékozott csak a cselekmény elkövetésekor még 
meglevő gazdagodása erejéig felelős. 

Foganatba ment ajándékozással szemben — az az, ha az 
ajándékozási Ígéret már teljesítve van vagy ha az ajándékozás 
közvetlen elidegenítés által ment végbe — a visszavonás rendsze- 
rint active és passive legszemélyesebb jog ; csak akkor gyakorolható 
az ajándékozó örököse által s a megajándékozott örökösével szem- 
ben, ha az ajándékozó a visszavonás szándékát még a megaján- 
dékozott életében határozottan nyilvánította vagy ha ezt a meg- 
ajándékozott szándékosan elkövetett valamely cselekménye által 
tette lehetetlenné (péld. szándékosan megölte az ajándékozót vagy 
egyébként szándékosan megakadályozta a nyilatkozattételben vagy 
öngyilkosságot követett el). Ajándékozási Ígéreten alapuló követe- 
léssel szemben a visszavonás joga az ajándékozó örököse áltál s 
a megajándékozott örökösével szemben korlátlanul érvényesíthető 
(1512. 1513. §-ok és 1515. g. III. bek). 

c) Foganatba ment ajándékozással szemben a visszavonás 
joga mind az a) mind a b) pont esetében keresettel érvényesí- 
tendő; és pedig az a) pont esetében a gyámság hatályának kez- 
detétől számított egy év alatt, a b) pont esetében attól az idő- 

ponttól számított egy év alatt, a melyben a hálátlanságot meg- 
állapító cselekmény az ajándékozónak vagy örökösének tudomá- 
sára jutott, legkésőbb azonban a cselekmény elkövetésétől s ha 
az ajándékozási ígéret később teljesíttetett, a teljesítéstől számí- 
tott tíz év alatt. Ajándékozási Ígéretre alapított keresettel szemben 
a visszavonás joga kifogás utján bármikor érvényesíthető (1515. 
§. s annak az Ind. IV. k. 218. lapján foglalt helyesbítése). 

d) Az ajándék visszavonásának joga személyes követelés, a 
mely azonban, ha a harmadik személy, a kire a megajándéko- 
zott az ajándék tárgyát egészben vagy részben átruházta, a szer- 
zés idejében a visszavonási jog megnyíltáról tudomással bírt, vagy 
ha szerzése ingyenes, kivételesen ezen harmadik személy ellen is 
gyakorolható. Ugyanez áll az ajándék visszakövetelésének jogá- 
ról. (1516. §.) 

II. 

A 'kérdésre nézve felmerült észrevételek. 

ad a) A T.-nek azon innovatiója ellen, hogy a pazarlás 
miatt gyámság alá helyezetteknek a gyámság alá helyezést meg- 
előzőleg egy éven belül tett ajándékozásai, a mennyiben pazarlás 
jellegével birnak, a gyám által visszavonhatok, főleg az az ellen- 
vetés hozatott fel, hogy az elpazarolt vagyon a megajándékozot- 
taktól a legritkább esetekben lesz visszaszerezhető, a gyámnak adott 
éz a visszavonási jog tehát alig fog praktikus jelentőséggel birni. 
Kérdés lehet továbbá, hogy az előleges gyámság alá helyezés (8. §.) 
intézménye mellett van-e egyáltalán ezen visszavonási jognak 
alkalmazási köre? Ha valószínűvé tétetik, hogy pazarlás miatt a 
gyámság alá helyezésnek helye van, a bíróság az eljárás folya- 
matba tételekor azonnal előleges gyámságot rendelhet el, miáltal a 
pazarló a 929. §-hoz képest szerződési képességében korlátoztatik. 
Az ezután gyámjának beleegyezése s a gyámhatóság jóváhagyása 
nélkül tett ajándékozásai tehát érvénytelenek lévén, azok tekinteté- 
ben a visszavonásnak sem szüksége, sem lehetősége fenn nem 
forog. A visszavonási jog gyakorlására az előleges gyámság intéz- 
ménye mellett csak annyiban nyilik tér, a mennyiben az előleges 
gyámság bármi okból el nem rendeltetett vagy a mennyiben az 
előleges s a végleges gyámság elrendelése között egy évnél rö- 

videbb idő telt el s az ajándékozás az előleges gyámság elrende- 
lése előtt, de mégis a végleges elrendelését megelőző egy éven 
belül történt. Ily ritka esetekre való tekintettel alig érdemes egy 
uj intézményt behozni 

Ezzel szemben a következők jegyeztettek meg ; 

Az a körülmény, hogy az elpazarolt vagyon a megajándé- 
kozottaktól sok esetben nem lesz visszaszerezhető, nem lehet ok 
arra, hogy a törvény oly esetben is megtagadja a pazarló aján- 
dékozás visszavonását, a midőn az ajándék visszaszerzése lehet- 
séges. A visszavonási jognak különben főleg az ajándékozási Ígé- 
retek tekintetében van jelentősége. A T. szabálya lehetségessé teszi, 
hogy a gyámság alá helyezés küszöbén tett oktalan ajándékozási 
Ígéretek a visszavonási jog gyakorlása által hatálytalaníttassanak, 
holott különben ily ígéretek érvényesek s az ajándékozónak gyám- 
ság alá helyezése után is birói úton érvényesíthetők volnának. A 
visszavonási jog ennyiben egyúttal ellensúlyozza azokat a hátrá- 
nyokat, a melyek egyes esetekben abtól származhatnak, hogy a 
T. az ajándékozási Ígéretekre az egyszerű írásbeli alaknál szigo- 
rúbb alakiságot (közokirati alakot) elő nem ir. 

A mi az előleges gyámság intézményéből merített ellenérvet 
illeti, az a T. félreértésén alapszik. Oly esetben, midőn a pazarló 
a 8. §. alapján előleges gyámság alá volt helyezve, a gyámság alá 
helyezés visszahat az előleges gyámság elrendelésének időpont- 
jára ; a ^gyámság hatályának kezdete* alatt tehát, a melytől az 1511. 
§. I. bek. szerint az egy év visszafelé számítandó, ily esetben az 
előleges gyámság elrendelésének időpontja értendő. Ily értelmezés 
mellett nem lehet szó arról, hogy az előleges gyámság intézménye 
a visszavonási jogot feleslegessé tenné. 

ad b) Eltekintve egy elszigetelt nézettől, mely azt tartotta, 
hogy az ajándékozó magára vessen, ha a megajándékozottnak jel- 
lemében megcsalódott, a T. álláspontja annyiban, a mennyiben az 
gyándékozónak megengedi az ajándékozás visszavonását, ha a meg- 
ajándékozott durva hálátlanságot követ el vele szemben, általában 
helyesléssel találkozott. Csak ezen visszavonási jognak mikénti 
szabályozására nézve tértek el a nézetek. 

1. A mi a visszavonási jog előfeltételeit illeti, az ellennézet 
helyesebbnek vélné, ha a törvény az általánosságban tartott körül- 
írás helyett (^személyében súlyosan megsért vagy vagyonában 

tetemesen károsít*) taxatíve meghatározná azokat a cselekmé- 
nyeket, a melyekben durva hálátlanságot lát s a melyek e 
szerint az ajándékozót a visszavonásra jogosítják A taxativ fel- 
sorolás elejét venné a joggyakorlat ingadozásának és csökkentené a 
perek számát. Ezzel szemben a T. álláspontja mellett felhozatott, 
hogy a törvényhozó nem láthat elóre minden esetet, a melyet az 
élet fel fog vetni ; a taxatio tehát szükségképen hiányos és többé- 
kevésbé önkényes volna. Minthogy végeredményben mégis csak a 
biró határozhat arról, hogy a megajándékozott cselekménye a durva 
hálátlanság kritériumaival bir-e, helyesebb csak az általános irány- 
elvet jelölni meg a törvényben s annak az egyes esetre való alkal- 
mazásában a bírónak szabad kezet engedni. 

Hasonló nézetkülönbség nyilvánult abban a rokontermészetű 
kérdésben, hogy a törvény tüzetesen felsorolja-e az ajándékozónak 
azon hozzátartozóit, a kiknek megsértése által közvetve az aján- 
dékozót is megsértettnek tekinti vagy annak eldöntését, hogy a köz- 
vetlenül sértett személy az ajándékozónak ily közeli hozzátartozója-e, 
az egyes eset méltatásának tartsa-e fenn. 

2. Abban a kérdésben, hogy a visszavonás joga legszemé- 
lyesebb jogként construáltassék-e vagy sem, a T-nek közvetítő 
álláspontja két oldalról támadtatott meg. Egyfelől hivatkozással az 
osztrák ptkv. 949. §-ára az az óhaj nyilvánult, hogy a visszavonás 
joga akkor se tekintessék legszemélyesebb jognak, ha már foganatba 
ment ajándékozás visszavonásáról van szó. Az ajándékozás vissza- 
vonásának joga szintoly vagyonjog, mint az ajándékozási igéret 
teljesítése iránti követelés. Ha az utóbbi átszáll a megajándékozott 
örökösére, a kit az ajándékozó talán nem is ismer s a kinek 
gazdagítása érdekében nem áll, nem lehet átlátni, hogy miért ne 
szálljon át az előbbi is az ajándékozó örökösére. A visszavonás joga 
külömben a T. szerint is átszáll, — active és passive — az örökösökre, 
ha az ajándékozás a visszavonás szándékát még a megajándékozott éle- 
tében határozottan nyilvánította s így az a kérdés, hogy az ajándék me- 
lyik félnél, illetőleg melyik fél örökösénél marad, azon véletlenségtől 
függ, hogy az ajándékozó vagy a megajándékozott halála mikor követ- 
kezik be. Másfelől épp ellenkezőleg az az indítvány tétetett, hogy a 
visszavonás joga a német ptk. 530. és 532. §-ai példájára minden 
esetben, tehát akkor is, ha ajándékozási igéret visszavonásáról van 
szó, legszemélyesebb jognak tekintessék s ezen szabály alól csak 

arra az esetre tétessék kivétel, ha a megajándékozott az ajándé- 
kozót szándékosan és jogellenesen megölte vagy a visszavonási 
jog gyakorlatában akadályozta. E nézet a visszavonási jog alapját 
képező ethikai momentumokra veti a fősúlyt. Hogy a hála erkölcsi 
kötelessége megvan-e sértve, azt csak az ajándékozó maga hatá- 
rozhatja meg és sérelme miatt' az ajándékozás visszavonása által 
csak attól követelhet elégtételt, a kit ezen erkölcsi kötelesség terhelt, 
tehát magától a megajándékozottól. 

A T. álláspontjának védelmére lényegileg ugyan azok az 
érvek hozattak fel, a melyek az Indokolásban (IV. k. 2 15. és 216 1.) 
vannak kifejtve. Kiemeltetett különösen, hogy mig a jogviszonyok 
stabilitásának érdeke oly esetben, midőn már foganatba ment 
ajándékozás visszavonásáról van szó, a mellett szól, hogy a vissza- 
vonás jogának gyakorlata az ajándékozási ügyletben részes felek 
élettartamára korlátoztassék, nehogy e jog még az utánuk követ- 
kező nemzedék jogviszonyaira is zavarólag hasson, addig éppen ezen 
érdek azt kivánja, hogy ajándékozási ígéretre alapított keresettel 
szemben, ha az a megajándékozott örököse által vagy az ajándé- 
kozó örököse ellen indíttatott is, mindazon védelmi eszközök fel 
legyenek használhatók, a melyekkel az ajándékozó a megajándé- 
kozottal szemben élhetett volna. Sem erkölcsi, sem gyakorlati szem- 
pont nem indokolja, hogy az ajándékozó örökösétől oly megaján- 
dékozott vagy oly megajándékozottnak az örököse is követelhesse 
az ajándékozási igéret teljesítését, a ki durva hálátlanság által az 
ajándékra már érdemetlenné tette magát. A mig az ajándékozás 
nincs teljesítve, addig helyesen nem lehet megkövetelni az aján- 
dékozótól, hogy az ajándékozás hatálytalanítása végett ő lépjen fel 
támadólag ; a dolog természetének az felel meg, hogy a visszavonó 
nyilatkozat megtételét akkorra halaszthassa, a mikor ő támadtatik 
meg az ajándékozási igéret alapján. De ha ebből indulunk ki, akkor 
a visszavonási jog nem is veszhet el annak folytán, hogy az aján- 
dékozási igéret teljesítését követő kereset oly időben indíttatik, mi- 
kor az ajándékozó már nem él. Az ajándékozó hosszas hallga- 
tása egyes esetben annak indiciumaként szolgálhat, hogy a meg- 
ajándékozottnak megbocsátott ; de szükségképen nem bir ily jelentő- 
séggel. Sokszor az ajándékozó talán csak azért nem tett for- 
mális visszavonó nyilatkozatot, mert fel sem tette a megajándé- 
kozottról, hogy a hálátlanságot megállapító cselekmény elkövetése 

után az ajándékozási ígéretből még jogokat merne származtatni 
hanem őt az* ajándékozási szerződéstől elállottnak tekintette. Hogy 
a T. oly esetben is, midőn már foganatba ment ajándékozás 
visszavonásáról van szó, a visszavonási jognak az örökös által s 
az örökös ellen való gyakorlását kivételesen megengedi, ha a meg- 
ajándékozott szándékosan lehetetlenné tette, hogy az ajándékozó 
maga a visszavonási nyilatkozatot vele szemben megtegye: az 
megfelel a dolog természetének; a törvény nem engedheti meg, 
hogy a megajándékozott az ajándékozó visszavonási jogát dolose 
kijátszsza. Hogy a T. a visszavonás jogát abban az esetben is átszál- 
lítja az örökösökre, ha az ajándékozó a visszavonás szándékát 
még a megajándékozott életében határozottan nyilvánította, az össze- 
függ a T. nek azon álláspontjával, hogy foganatba ment ajándé- 
kozással szemben a visszavonási jog keresettel érvényesítendő (lásd 
a következő pontot). 

ad c) A T.-tel ellentétben javasoltatott, hogy az ajándékozás 
visszavonása minden esetben, tehát akkor is, ha már foganatba 
ment ajándékozás vonatik vissza, a megajándékozotthoz intézendő 
egyszerű nyilatkozattal történhessék meg (v. ö. német ptkv. 531. 
§-a). A visszavonási jog gyakorlása ezáltal jelentékenyen meg- 
könnyítetnék s egyúttal elesnék annak szüksége, hogy minden 
esetben per indíttassék. Ezzel szemben azonban kiemeltetett, hogy 
attól, a ki egy már teljesedésbe ment ajándékozást vissza akar 
vonni, méltán el lehet várni, hogy ebbeli szándékát necsak nyil- 
vánítsa, hanem megfelelelő határidő alatt foganatot is szerezzen 
neki. Ha a visszavonás egyoldalú nyilatkozattal történhetnék, az 
egész elévülési időn át bizonytalanságban maradna, hogy a vissza- 
vonás jogos volt-e ; a jogbiztonság érdekében pedig kívánatos, 
hogy az a kérdés, visszaadandó-e az ajándék vagy sem, mielőbb 
tisztázódjék. Az ellenjavaslat elfogadása azzal aveszélylyelisjárna, 
hogy elhirtelenkedett visszavonó nyilatkozathoz oly következmé- 
nyek fűződnének, a melyeket az ajándékozó talán maga sem akart. 
Igaz, hogy a visszavonó nyilatkozat formalizálása által a vissza- 
vonási jog gyakorlása bizonyos mértékben meg van nehezítve, de 
az ebből eredő hátrányt a T. ellensúlyozza azzal, hogy ha egyszer 
az ajándékozó a visszavonás szándékát a megajándékozott életé- 
ben határozottan — bár nem is a megajándékozottal szemben — 
nyilvánította, a visszavonás joga active és passive átszáll az örö- 

kösökre. Perindításra a T. szerint sincs szükség, ha a megaján- 
dékozott a visszavonás jogosságát elismervén, abba' beleegyezik, 
mert ebben az ajándékozásnak szerződéses felbontása foglaltatik; 
ellenkező esetben pedig a per az ellennézet szerint sem kerülhető 
el. Figyelembe veendő végül, hogy a visszavonási jog gyakorlá- 
sának módját illetőleg a T. lényegileg ugyanazt az álláspontot fog- 
lalja el, mint a megtámadási jog gyakorlásának módjára nézve 
(v ö. 1000 — 1002. §§.); kívánatos, hogy a szabályozás egyöntetű- 
sége fentartassék. 

A mi a visszavonó keresetre nézve előszabott záros határidő- 
ket illeti, azokra nézve lényegesebb észrevétel fel nem merült ; meg- 
jegyeztetett azonban, hogy az 1511. §-ra alapított visszavonó kere- 
set oly esetben is, midőn a pazarló ellen előleges gyámság volt 
elrendelve, csak a végleges gyámság hatályának kezdetétől, illető- 
leg a végleges gyámságot elrendelő birói határozat jogerejüségétől 
számított egy év alatt lesz megindítandó, a mit világosan kifejezésre 
kell juttatni. 

Azon nézet folyományaképen, mely a visszavonási jogot arra 
való tekintet nélkül, hogy az ajándékozás már teljesítve van-e vagy 
sem, egységesen kívánta szabályozni, javasoltatott, hogy a vissza- 
vonási jog gyakorlása abban az esetben is, ha ajándékozási Ígéret 
visszavonásáról van szó, záros határidőhöz köttessék (v. ö. német 
ptk. 532. §.). A túlnyomó nézet azonban az volt, hogy ily eset- 
ben a visszavonási jog gyakorlásának időbeli megszorítását vagy 
egyébkénti megnehezítését semmiféle érdek sem követeli. 

ad d) Egy oldalról ellenmondásnak állíttatott, hogy a T., 
mely a teljesedésbe ment ajándékozás visszavonását szabály sze- 
rint legszemélyesebb jogként fogja fel, bizonyos körülmények 
között a visszavonási jog gyakorlását mégis még a megajándéko- 
zottnak singuláris jogutódaival szemben is megengedi. Ezen ellen- 
vetés helyessége más oldalról kétségbe vonatott, mert az 1516. §. 
csak arról rendelkezik, hogy mennyiben lehet a megajándékozott 
vagy örököse ellen fennálló visszavonási és visszakövetelési jognak 
harmadik személyek ellen is foganatot szerezni ; az e tárgyban fel- 
állított szabály azonban abból a szempontból kifogásoltatott, mert 
az 1104. cs 1773. §-ok rendelkezései mellett arra nincs szükség. 
Ezzel szemben ugyan, utalással a Indokolásban (IV. k. 219. 1.) 
felhozottakra, megjegyeztetett, hogy az 1516. §. az ajándékozónak 

az őt megillető visszakövetelési és visszavonási jog tekintetében az 
1104. és 1773. §-okon túlmenő védelmet biztosít s így felesleges- 
nek nem mondható: a túlnyomó nézet azonban az volt, hogy 
egyrészt indokolatlan az ajándékozót kivételes kedvezményben 
részesíteni, másrészt az 1104. és 1773. §-ok szabályaitól való el- 
térés nem is oly jelentékeny, hogy e miatt érdemes volna speciális 
szabályt felállítani. 

III. 

Megoldás. 

Az arra nézve felállított speciális szabály, hogy az ajándé- 
kozót megillető visszavonási (és visszakövetelési) jog mennyiben 
érvényesíthető a megajándékozott singuláris jogutódaival szemben 
(1516. §.), mellőzendő. 

Egyebekben a T. álláspontja fentartandó. 



CXCllL 8z. elvi kérdés. 

A polgári törvénykönyv határozza-e meg, hogy 
az ajándékozónak az ajándékozás által megrövi- 
dített hitelezőit a megajándékozottal szemben 
minő jog illesse, vagy ennek meghatározása kü- 
lön törvénynek maradjon-e fentartva? Minő elvi 
alapon történjék a szabályozás? (1518. §.) 

1. 

A T. álláspontja. 

A T. abból indulván ki, hogy a hitelezők csődön kívüli 
megtámadási jogáról külön törvény fog rendelkezni, ezen törvény- 
nek hagyja fenn azon szabályok meghatározását, a melyek szerint 
az ajándékozónak az ajándékozás által megrövidített hitelezői a 
megajándékozottól orvoslást kereshetnek. Annyiban azonban elvi- 
leg is állást foglal a T., a mennyiben feltételezi, hogy a szabályo- 
zás a megtámadási jog alapján fog történni. (1518. §.) 

II. 

A kérdésre nézve felmerült észrevételek. 

Több oldalról az öz óhaj nyilvánult, hogy az ajándékozó 
hitelezői s a megajándékozott közötti viszony a polgári törvény- 
könyvben szabályoztassék. A szabályozás mikéntjére nézve azon- 
ban eltértek a nézetek. 

a) Az egyik nézet helyeselte, hogy a szabályozás a megtá- 
madási jog alapján történjék, de azt tartotta, hogy az erre vonat- 
kozó szabályok a polgári törvénykönyvbe valók. Ez a joganyag 
nem annyira specziális, hogy a ptkönyv keretébe ne férne. 

b) Egy másik nézet szükségtelennek tartotta, hogy az aján- 
dékozó hitelezői az ajándékozás megtámadására utaltassanak. Ugyanaz 
a czél eléretnék akkor is, ha a törvény kimondaná, hogy a meg- 
ajándékozott az ajándék értékéig az ajándékozónak kezessé. A sza- 
bályozásnak ez a módja lényegileg megfelelne a fennálló jognak 
és azzal a gyakorlati előnynyel birna, hogy lehetővé tenné a meg- 
ajándékozottnak az ajándékozóval együtt való perbevonását, holott 
a T. álláspontja szerint a hitelező csak két per utján juthat 
pénzéhez. 

c) Egy harmadik nézet végre különböztetni akart a szerint, 
hogy a megajándékozott, jóhiszemű-e vagy rosszhiszemű ; az előbbi 
esetben a kezesség, az utóbbiban a csődön kivüli megtámadási jog 
szabályai alkalmaztassanak reája. így el volna kerülhető, hogy a 
jóhiszemű ingyen szerző teljesen ártatlanul perköltséget legyen kény- 
telen fizetni. (1000. §.) 

Ezen ellenjavaslatokkal szemben a T. álláspontja mellett a 
következők hozattak fel : 

ad a) Midőn a T. tárgyi terjedelmének megállapításakor abban 
történt megállapodás, hogy a hitelezők csődön kivüli megtámadási 
jogának s a csődön kivüli kény szeregyezségnek szabályozása a 
polgári törvénykönyvből maradjon ki és külön törvénynek hagyas- 
sék fenn, e tekintetben az a megfontolás volt irányadó, hogy »e 
viszonyok rendezése szorosan összefügg azoknak a csődtörvényben 
való mikénti szabályozásával és csakis ez utóbbival egységes ala- 
pon eszközölhető, miért is ez intézmények mint a csődtörvénynyel 
correspondeálók és azzal együttes változásnak alávetettek, a mara- 
dandóbb jellegű polgári törvénybe nem illenek* (Biz. Jegyzőköny- 

vek I. füz. 28. 1 .) Ez a szempont ma is döntő. Ha pedig a csődön 
kivüli megtámadási jogot a maga egészében nem lehet felvenni a 
polgári törvénykönyvbe, annál kevésbé lehet annak egy kiszakított 
részét — az ajándékozási ügyletekkel szemben gyakorolható meg- 
támadást — itt külön kodifikálni. A joganyagnak ilyen eldarabolása 
a helyes törvényszerkesztés alapelveivel ellenkeznék. 

ad b) Hogy az adós ajándékozása által károsított hitelező az 
ajándékozás megtámadása utján vagy törvényes kezesség alapján 
vonhassa-e felelősségre a megajándékozottat, az lényegileg con- 
structionalis kérdés. A hitelező csődön kivüli megtámadási joga nem 
dologi hatályú, mint a T.-ben tévedés, megtévesztés és fenyegetés 
esetére stautált megtámadási jog, hanem szintúgy mint a csődbeli 
megtámadási jog, kötelmi hatályú ; a megtámadás folytán a meg- 
támadott ügylet nem válik érvénytelenné, hanem csak a meg- 
támadó hitelezőre nézve relatíve hatálytalanná. Minthogy tehát a 
hitelezőnek a megtámadási jog alapján is csak személyes követe- 
lése van a megajándékozott ellen azon összeg erejéig, a melyet az 
ajándékozás következtében az az ajándékozón meg nem vehet, s 
a gyakorlati eredményt illetőleg lényegileg egyre megy : akár abból 
a felfogásból indulunk ki, hogy az ajándék a hitelezővel szemben 
még az ajándékozó vagyonához tartozónak tekintendő, akár abból, 
hogy a megajándékozott annak erejéig az ajándékozónak törvényes 
kezese : azon kérdés eldöntésénél, hogy melyik constructiót fogadja 
el a törvény a szabályozás alapjául, csak az lehet irányadó, hogy 
melyik illik bele jobban a jogrendszer egészébe. El kell ismerni- 
hogy ha csupán az adós ingyenes elidegenítő ügyleteivel szemben 
kellene a hitelezőt védelemben részesíteni, a jelenlegi joggyakor- 
latnak megfelelő kezességi constructio is kielégítő volna* Ámde a 
hitelezőnek védelmet kell nyújtani az adós visszterhes elidegenítő 
ügyleteivel szemben is, ha a szerző rosszhiszemű ; itt pedig a tör- 
vényes kezességgel nem operálhatunk ; visszterhes ügyletek ellen 
csak a megtámadási jog segit. Minthogy tehát a csődön kivüli 
megtámadás jogintézményére az adós visszterhes ügyleteire való 
tekintettel minden esetre szükség van, a jog egyszerűsége érdeké- 
ben, de a csődtörvénynyel való conformitás szempontjából is (v. 
ö. csődt. 28. §. 1. pontja), helyesebbnek látszik, hogy a hitelező 
az adós ingyenes ügyleteivel" szemben is ugyanezen jogintézmény 
keretében nyerjen megfelelő védelmet. Gyakorlati okok is e mellett, 

nem pedig a b) alatti ellenjavaslat mellett szólnak. A megajándé- 
kozottnak az ajándékozóval együttes perlését, tekintettel az 1237. 
§. szabályára, a kezességi constructio sem teszi lehetővé. Másrészt 
az ellenjavaslat, a mennyiben más utón orvosolja a hitelező sérel- 
mét ajándékozás esetében, mint visszterhes ügylettel szemben, az 
ajándékozással vegyes ügyleteknél arra a visszás eredményre vezet, 
hogy a hitelezőnek, ha az ügylet visszterhes részére nézve fen- 
forognak a megtámadás előfeltételei, ugyanazon ügylet alapján két 
pert kellene a megajándékozott ellene indítania: egy megtámadási 
pert az ügyletnek visszterhes, s egy kezességre alapulót ugyan- 
annak ingyenes részére nézve. 

ad c) Még kevésbé helyeselhető — főleg gyakorlati szem- 
pontból — a c) alatti ellenjavaslat. A jóhiszemű és rosszhiszemű 
megajándékozott között minden esetre különbséget kell tenni, de 
nem a szabályozás alapjául veendő constructióban, hanem a fele- 
lősség terjedelmében ; arra nézve t. L, hogy a megajándékozott az 
egész átvett érték vagy csak a még meglevő gazdagodása erejéig 
legyen-e felelős. Ezt a különbséget meg lehet tenni a megtámadási 
jog alapján is, sőt annak alapján még könnyebben, mint a kezes- 
ségi constructio alapul vétele mellett. Az ellenjavaslat tehát minden 
czél és haszon nélkül complikálná a jogrendszert és arra a visz- 
szásságra vezetne, hogy ha a hitelező, rosszhiszeműnek tartván a 
megajándékozottat, -megtámadási pert indít s a rosszhiszeműséget 
nem tudja bizonyítani, egész keresetével elutasíttatnék s aztán a 
törvényes kezesség alapján uj keresetet volna kénytelen indítani, 
holott a T. által feltételezett szabályozás mellett a rosszhiszeműség 
nem bizonyítása csak a marasztalási kérelem korlátozását, de nem 
a megtámadási kereset elutasítását vonhatja maga után. Ily módon 
az ellenjavaslat még szaporítaná e perek számát, nem hogy csök- 
kentené. A mi pedig a perköltség kérdését illeti, megtámadási jog 
statuálása esetében is menekül a megajándékozott a perköltségtől, 
ha per nélkül teljesíti, a mit a hitelező a megtámadási jog alapján 
követelhet tőle. 

III. 

Megoldás. 
A T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt 

megjegyzések összeállítása. 

1498. §. 

1. Dr. Haller Károly (i. h.). Az ajándékozás fogalmának meg- 
határozása nem felel meg a törvényszerkesztés követelményeinek; 
a második bekezdés pedig egyszerűen elhagyandó, mert az idézett 
rendelkezésre semmi szükség nincs. Ha a megajándékozott pl. a 
karácsonyi meglepetést nem köszöni meg, ehhez a törvénynek semmi 
köze. Miért kelljen őt nyilatkozatra felhívni ? Eléggé szól az a tény, 
hogy az ajándékot nem küldte vissza, tehát megtartotta. 

2. Dr. Almási Antal (Jogállam 1902. évi 2. sz.). Meg lehet- 
tünk volna az ajándék meghatározása nélkül, mert az hisz a köz- 
tudatban élő s nem is vitás fogalom. 

Szigorúan e meghatározás úgysem vehető, mert: 

1. ha »a saját vagyona rovásara* eszközlendő az ajándéko- 
zás, akkor pl. a tolvaj vagy sikkasztó által megajándékozottak nem 
lesznek ^megajándékozva* ; 

2. az ajándékozási Ígéret alapján adott ajándék sem »aján- 
dék*, mert hisz az ^kötelezettség alapján* történt juttatás. 

1499. §. 

1. Dr. Haller Károly (i. h.): E §-ban aT. hibásan fogta fel 
a német birodalmi ptkönyv 518. §-át ; ezért az 1499. §-nak nincs 
is helyes értelme. ^Ajándékozási Ígéret érvényéhez okirat szüksé- 
ges*, ennyi elég lenne. 

Nevezetesen azt mondja a T., hogy az okirat hiányát igéret ese- 
tében pótolja az átadás vagy teljesítés. Hisz akkor már nem igéret, 
ha teljesítve van. De meg a német törvény nem azt mondja, 
hogy az okirat hiányát pótolja a teljesítés, hanem ezt: »Der 
Mangel der Form wird durch Bewirkung der versprochenen Leistung 
geheilt* Ez mást jelent. 

2. Dr. Miké Lajos (Jogt. Közi. 1901. évi 8. sz.): Nézete sze- 

li 

rint az ajándékozási szerződést, akár átadatik azonnal az ajándék- 
tárgy, akár nem, írásbeli alaktól kell függővé tenni, hogy az aján- 
dékozás komolysága és megfontolása biztosíttassék. Az okiratot 
közjegyző vagy ügyvéd vehesse csak fel. 

1500. §. 

Dr. Haller Károly <i. h.): Az 1500. §. rendelkezésére nincs 
szükség, mert, hogy a gonosz szándékot a teljesítési késedelemmel 
hozzuk kapcsolatba, ennek nincs értelme. 

1501 — 1502. §§. 

Bernáth Elemér (i. h.) : Az ajándékozás csak az ajándékozott 
érdekében köttetvén, méltánytalan, hogy az ajándékozó kártérítési 
kötelezettsége az 1501. §. harmadik, és 1502. §. második bekezdé- 
sében abban az esetben is megállapíttatik, ha az ajándék tárgya 
megszerezhető. 

Az ajándékozott csak azon joggal lenne elsősorban felruhá- 
zandó, hogy az ajándékozótól a hiányos, illetve elperelt dolog 
helyett hibátlan vagy a megígért vagy annak megfelelő dolognak 
megszerzését és átadását kívánhassa, kártérítésre pedig az ajándé- 
kozó csak akkor köteleztessék, ha említett kötelességének (meg- 
szerzés etc.) megfelelni nem tud, vagy nem akar. 

1501. §. 

1. Kelemen Ernő (Jog 1901. évi 23. sz.): Az ajándékozás 
fogalmával nem tökéletesen egyezik ennek és a következő §-oknak 
az ajándékozó felelősségéről és a megtérítésről rendelkező intézke- 
dése s inkább lehet bármily ingyenes szerződés fogalma alá vonni 
az ajándékozó felelőssége folytán az ott jelzett ügyleteket, de aján- 
dékozásnak nem. Ajándékozás esetén csakis a gonosz szándék 
volna felelősségre vonható s ha a dolus fenforog, igen is van helye 
kártérítési kötelezettségnek az ajándékozásból eredő károkért, de 
gondatlanság vagy vétkesség esetén ilyet meg nem állapítanék. 

Nincs helye a megajándékozott követelési jogának sem az 
ajándékozás kiegészítésére, mert hisz az ajándék addig terjed, 
a mig valaki tényleg át ad ingyen s jószívűségből a másiknak 
valami dolgot, az ajándékozási ígéret azonban még nem állapít 
meg kötelezettséget s ha azt állapít meg, akkor már nem ajándék, 

hanem ingyenes kötelezettség, vagyis olyan kötelezettség a kötelezett 
részéről, a melynek teljesítéseért a jogosítottól viszontszolgáltatást 
nem követelhet. 

Megkülönböztetné tehát az ajándékozást az ingyenes kötele- 
zettség fogalmától s az 1501. és következő §-ok rendelkezéseit az 
utóbbira alkalmazná. 

2. Baditz Lajos (i. h.) : A szakaszt érdemileg helytelennek 
tartja, mert az ajándék hiányosságának elhallgatása miatt csak 
akkor terheli felelősség az ajándékozót, ha ajándékul hibátlan 
dolgot kötelezett s a megajándékozott ily Ígéretet fogadott s ennek 
daczára hiányos dolgot adott és a hiányt elhallgatta. A felelősség 
ekkor sem a »kárért« van, mert ajándékozó semmikép sem okoz- 
hat kárt azáltal, hogy hiányos dolgot ad, hanem azért, mert az 
animus donandi ép dologra vonatkozott, vagyis ajándékozó »a szer- 
ződés feltételeinek betartásáért* felel. 

1505—1507. §§. 

Dr. Haller Károly (i. h.): Elvi szempontból úgy az 1505., mint 
az 1506. és 1507. §-t egyszerűen elhagyná. Ezekben az esetekben 
érvényesen létrejött szerződéssel van dolgunk ; ha eléggé meg nem 
gondolt nagylelkűségből valaki másnak vagyont juttat s később 
(ha nem is ürügy) maga is rászorul arra, vegye igénybe viszont 
a megajándékozott nagylelkűségét, de a törvény ne adjon neki 
ehhez jogot, ebben egyik félnek sem lesz köszönete, legfeljebb két 
ügyvédnek. Ha a megajándékozottat a törvényadta jogon kell a 
visszatérítésre kényszeríteni, mindig módjában lesz, hogy azt meg- 
hiúsítsa. Nem is hihető, hogy az életben erre már lett volna eset, 
de ha a lehetőség kizárva éppen nincs is, legkevésbé sem czél- 
szerű ez az intézkedés. 

1505. §. 

Bernáth Elemér (i. h.). A §. nyilván »álláshoz mért eltartást* 
ért ; szükséges voina, hogy ez a szövegben is kifejeztessék. 

1512—1513. §§. 

Bernáth Elemér (i. h.). Az ajándék- visszavonás! kiterjesztendő 
lenne az esetre is, mikor a hálátlanságot nem az ajándékozott 
maga, hanem örököse követi el az ajándékozóval szemben. 

n* 

Az a körülmény ugyanis, hogy az örökös az ajándékozás tárgyát 
nem közvetlenül az ajándékozótól bírja, nem szünteti meg az erkölcsi 
indokot hálátlanság esetén a visszavonásra ; mert az ajándékozóval 
szemben ugyanoly hálára kötelezett, mint a milyenre kötelezve volt 
a megajándékozott. 

1512. §. 

1. Dr. Haller Károly (i. h). Nem helyeselheti a T.-nekaztaz 
álláspontját, hogy a megajándékozott hálátlansága miatt az aján- 
dékozás visszavonható legyen. 

Elvileg nem helyes ez azért, mert ha csalódott az ajándékozó 
a megajándékozott jellemében, gondatlanságának következményét 
annál is inkább el kell szenvednie, mert módjában áll a gonosz 
szándékkal elkövetett súlyos sértést és a tetemes vagyoni károsí- 
tást bűnvádi úton megtorolni. Az ajándék visszavonása második 
büntetés lenne, még pedig egyenesen embertelen akkor, ha az 
a sértő ártatlan örökösei ellen irányulna, mint ezt az 1513. §. 
megengedi. 

De ha a rendelkezés mégis fentartatnék, a T. bizonytalan és 
határozatlan alakjában ez még sem lehet. Kérdéssé válik ugyanis 
pl. f hogy a ^közeli hozzátartozóját* kitétel meddig terjed, milyen 
legyen a »súlyos sértés?*, pl. egy gyenge idegzetű embernek egy 
kis ütés súlyos sértés lehet, mig más a dorong sujtását sem veszt 
fel ; és mi a ^tetemes károsítás ?«, egy középsorsú emberre nézve 
100 forint, kivált ha éppen több pénze nem volt, tetemes károsítás, 
mig a tőkepénzes ezt észre sem venné. 

2. Dr. Bányai Miksa (i. h.): A §-ban foglaltak azzal a ren- 
delkezéssel lennének kiegészítendők, hogy a meglevő gazdagodást 
meghaladó további szavatosság az alaptalan gazdagodás kiadására 
vonatkozó szabályoknak megfelelően szintén érvényesíthető volna, 
de csak akkor és annyiban, a mennyiben a megajándéko- 
zott a cselekmény elkövetése előtt az ajándékozott dolgot rossz- 
hiszeműen megsemmisíti, egészben vagy részben elhasználja, 
elidegeníti. 

1513—1515. §§. 

Dr. Bányai Miksa (i. h.). Az ajándékozó örököseinek adott 
jog azoknak a személyeknek is megadandó volna, akik nem örö- 

kösök, de a kiknek tartásáról az ajándékozó a T. 1505. §. szerint 
gondoskodni köteles. 

1518. §. 

1. Bodnár Géza, szegedi ügyvéd. (Magyar Jogász 1901. 8. sz.) 
Helyesnek tartja, hogy a T. a csődön kivüli megtámadás szabá- 
lyozását külön törvény keretébe utalja. 

2. Kelemen Ernő (i. h.) : A §. külön törvényre utal olyan 
intézkedést, a melyet már itt nemcsak meg lehet, de meg kell 
oldani. 

Nem sok §. kell ugyanis annak a megállapításához, hogy az 
ajándékozást az ajándékozó megrövidített hitelezői mikor és mennyi- 
ben támadhatják meg, de ha még ha külön fejezetet kellene is 
annak szentelni, akkor sem szabad egy nagy mű tökéletességét 
megrontani más törvényekre való utalással. 

A megállapítások tehát a tizedik czím elé volnának illesz - 
tendők. 

3. Dr. Meszlény Arthur (i. h.). Helytelennek tartja, hogy a 
hitelezőket károsító ajándékozás megtámadásának szabályai külön 
törvény számára vannak fentartva, mert ez a joganyag nem annyira 
speciális, hogy a T. keretébe ne férjen. 

4. Patay László aranyosmaróthi jbiró. (Magy. Kod. H/7.) 
A törvénykönyv egységének s igy tökélyének rovására megy, ha 
egyes kérdések szabályozása tekintetében külön törvényre utal. 

Nem is czélszerű, ha az ajándék megtámadás a csődtörvény 
revisiójával együtt történjék, ez Utóbbi ugyanis merőben különleges 
jogi szabályozást igényel, intézkedései a közönséges jogszabályokra 
hatást eddig sem gyakoroltak. 

Az ált. törvénykönyv szabályozhat oly kérdéseket, melyek 
részben a külön jog tárgyait is képezik, de megfordítva ez nem 
történhetik. 

Ajánlja tehát a IX. czím kiegészítéséül a következő §-okat: 

§. A megajándékozott a hitelezőknek felelősséggel tartozik az 
ajándék erejéig, az ajándékozónak azon tartozásaiért, melyek az 
ajándékozást megelőző időben keletkeztek. 

§. A megajándékozott felelőssége a hosszabb időre terjedő s 
időközönként esedékes járadék természetű adósságoknak az átruhá- 

zás után lejáró részleteire, a mennyiben a kötelezettség az aján- 
dékozást megelőző időből keletkezett, szintén kiteljed. 

§. A megajándékozott felelőssége az átruházástól számított 
három év alatt évül el. 

§. A közös háztartásban élők és házastársak, valamint a 
szülők és gyermekek közti átruházások, még ha az átruházás vissz- 
teher mellett köttetnék is, az átruházónak az átruházást megelőző 
időből származó tartozásai tekintetében, ajándék természetű átruhá- 
zásoknak és az, a kire a vagyon átruháztatott, ezen vagyon ere- 
séig szintén felelősséggel tartozik. 

§. A megajándékozottnak vagy ilyenül tekintendő szerzőnek 
az átruházás körüli kész kiadásai, azok a fizetések vagy egyéb 
teljesítések, melyeket az átruházónak megelőzőleg fennálló tarto- 
zásai törlesztésére saját külön vagyonából eszközölt, a mennyiben 
nem bizonyítható, hogy az átruházónak egyéb adósságairól tudo- 
mása volt, az átruházott vagyon értékéből levonandók s felelős- 
sége csak az ezek levonása után fenmaradó összeg erejé'g áll fenn p 

§. Az ajándékozó, vagy ajándékozónak tekintendő átruházó 
részére kikötött szolgáltatások, tartásdíjak vagy készpénzbeli fize- 
tések, még amennyiben a megajándékozott részéről teljesíttettek 
is: az átruházott vagyon értékének megállapításánál, amennyiben 
az átruházás közös háztartásban élők és házastársak, valamint 
szülők és gyermekek között jött létre, egyáltalán nem vétetnek 
tekintetbe; más esetekben pedig csak annyiban, amennyiben a 
megajándékozottnak a többi hitelezők kijátszására irányuló rossz- 
hiszeműsége nem forog fenn és a szolgáltatások a megajándékozott 
vagy. szerző vagyonából valóban teljesíttettek. 

§. Az ajándékozónak kezesség, jótállás, valamint váltóaláirá- 
sok s végül kártérítésből származó azon kötelezettségei, melyek az 
átruházást megelőzőleg keletkeztek, szintén ilyen természetű tarto- 
zásoknak tekintendők. Ezek tekintetében azonban a megajándéko- 
zott felelőssége a fenti jogcselekmények keletkezésétől számított 
három év alatt évül el, ha akár a kötelezettségről, akár a kezes- 
ségről vagy jótállásról kiállított okiratban a lejárat hosszabb időben 
íiincs megállapítva, mely esetben az elévülés a lejárattól számí- 
tandó ugyan, de az 1520. §-ban meghatározott időn túl nem terjed. 

§. A csődtörvénynek az adós jogcselekményeinek megtámad- 
hatóságára vonatkozó intézkedései ezen §. által nem érintetnek. 

5. Dr. Almási Antal (i. h.). Kérdés: szükségessé teszi-e a 
visszterhes hitelezők kötelmi védelme, hogy az ajándékozást »meg- 
támadják*. 

Ugyanez a czél eléretnék akkor is, ha a törvény kimondaná, 
hogy a megajándékozott az ajándék értékéig az ajándékozónak 
kezese. 

E mellett természetesen módot kellene adni, hogy az ajándék- 
tárgy átadása vagy bírói letétbe helyezése által az ajándékozott a 
kezesség alól szabaduljon; s kimondandó lenne az is, hogy meg- 
szünteti ezt a kezességet az a körülmény is, hogy az adós az 
ajándéktárgy teljes értékéig valamely visszterhes hitelezőt jóhisze- 
műen kielégített. 

Ajánlatos volna ez a javasolt megoldás, mert a T. szerint a 
hitelező csak két per utján juthat pénzéhez ; mert a T. szerint jó- 
hiszemű teljesen ártatlanul perköltséget fizetni kénytelen (T. 1000. § ) 
a mi ellen — ha kezes — az 1128 §. megvéd; mert végül a 
javasolt megoldás szerint elválaszthatnék a jóhiszemű ingyen- 
szerzőt a rosszhiszeműtől, előbbi ellen a kezességi, utóbbi ellen 
a esődön kívüli megtámadás szabályait alkalmazva. A javasolt meg- 
oldás azt az előnyt is biztosítaná, hogy a T. igy az ingyenes jutta- 
tások elleni védelem egész anyagát a maga sphaerájába vonná. 



A vezetőség kebelében megtartott értekeztetek során 
félmerült megjegyzések. 

1498. §. 

Megfontolandónak jeleztetett, kapcsolatban a B) a) ad 1496. §. 
2. sz. megjegyzéssel, nem lehetne-e a §. első bekezdését, mint 
fölöslegest, elhagyni? 

Ezzel szemben megjegyeztetett, hogy ez ajándékozás fogalma 
korántsem oly vitátlan, hogy felesleges volna megmondani: mily 
tényállásokra alkalmazandók a IX. czím rendelkezései. Különösen 
az ajándékozás szerződési jellegét látszik szükségesnek kiemelni. 
(Lásd. Ind. IV. k. 190. és köv. 1.) 

1499.*§. 
1. L. a CLXXXIX. sz. elvi kérdést. 

2. Felvettetett: Ha az első bekezdésben általánosan minden- 
nemű ajándékozásra kiterjedőleg azt mondjuk, hogy »az ajándéko- 
zási igéret érvényéhez okirat szükséges*, akkor nem mondhat- 
juk a második bekezdésben, hogy ^okirat szükséges az ajándéko- 
zási engedmény vagy elengedés érvényéhez is. A második bekezdés 
igy szólhatna: 

^Ajándékozó engedmény vagy elengedés érvényéhez okirat 
nem szükséges, ha az átengedett vagy elengedett követelés okiraton 
alapszik* stb. 

Ezzel szemben megjegyeztetett, hogy a § első bekezdése nem 
mindennemű ajándékozásokra, hanem csak az ajándékozási Ígére- 
tekre irja elő az okirati kellékeket; a második bekezdés pedig 
az első bekezdés formaszabályát az ajándékozási ígéretek körén túl 
is kiterjeszti, t. i. az ajándékozó engedményre és elengedésre, a 
melyek mint közvetlen elidegenítést tartalmazó rendelkezések, az 
első bekezdés alá nem esnek. Az ajánlott szövegmódosítás tehát 
nem látszik indokoltnak. 

3. L. az 1398. §-nál tett megjegyzéseket. 

1500. §. 

Felvettetett : A szövegezés egységessége szempontjából : »gonosz 
szándék* helyett »szándékosság«-ot kellene mondani. 

Ezzel szemben megjegyeztetett, hogy ebben az esetben a 
szándékosságnak nem súlyosabb neme értendő-e?] 

Konstatáltatott, hogy a T. szintúgy, mint a német ptkönyv 
(521. §: »Vorsatz«), itt egyszerű szándékosságot akar érteni. 

1501—1502. §§. 

1. L. a CXC. sz. elvi kérdést. 

2. Az 1501. §. harmadik bekezdésére nézve megjegyeztetett: 
Nem tudni, hogy mi tekintetben követett legyen el az ajándékozó 
vétkességet? Miből állt legyen ez a vétkesség? »A beszerzésnek 
csak a vétkesség alkalmát jelzi. Tehát nem ^beszerzésénél . . 
vétkességet követett el« hanem » . . . szándékosan vagy súlyos 
gondatlanságból hibás dolgot szerzett be.« . . . így azután nem 
kell az 1500. §-t idézni. 

3. A következő szövegezési módosítás ajánltatott: 

»Az ajándékozó, a ki csalárdul elhallgatta, hogy az ajándékba 

adott dolog hibás, a megajándékozottnak az ebből eredő káráért 
felelős. 

Ha ajándékul csak faj szerint meghatározott oly dolgot igért, 
a melyet előbb még be kellett szereznie és az 1500. §-ba ütköző 
vétkességből hibás dolgot szerzett be: a megajándékozott, válasz- 
tása szerint, a neki szolgáltatott hibás dolog helyett hibátlannak 
szolgáltatását, vagy a nem teljesítésből eredő kárának megtérítését 
követelheti. « 

4. Megjegyeztetett: A végleges szövegezésnél czélszerű lesz 
a megajándékozottnak az 1501. §. alapján támasztható követeléseit, 
a mennyiben az ajándékozót dolus nem terheli, szintúgy mint a 
vevőnek szavatossági hiány miatt támasztható követeléseit az 1451. 
§-ban meghatározott kivételes elévülésnek alávetni. (V. ö. Ind. VI. 
200. 1.) 

1503. §. 

Felvettetett : Indokolt-e, hogy a T. egyáltalán megadja a lehető- 
ségét annak, miszerint a rendes, az 1500—1502. §-okban statuált 
felelősségen felül még ily szigorúbb felelősség is érvényesen vállal- 
ható legyen?. A T. megnehezítése, t. i. a formakényszer nem ele- 
gendő kautéla; teljesen ki kellene zárni azt, hogy az ajándékozót 
ily szigorúbb kötelezettség terhelhesse. 

Ezzel szemben megjegyeztetett, hogy ily esetben a szigorúbb 
felelősség elvállalása, mint plus, szintén ajándékozás. De megfonto- 
landó az is, hogy nem egy oly ajándékozási esete fordul elő, mely 
csak a jog szempontjából » ajándékozás*, de erkölcsileg nem más, 
mint (morális) kötelesség teljesítése. Ily esetben bizonyos szigorúbb 
felelősség fölvétele nagyon is indokolt. 

1504. §. 

Megfontolásra ajánltatott : nem kellene-e a jelen §. értelmezési 
szabályát a német ptkönyv (520. §.) példáján dispositiv szabálylyá 
változtatni. 

1505—1507. §§. 

1. L. a CXCI. sz. elvi kérdést. 

2. Kostatáltatott, hogy az 1507. §-ban a 10 évi határidő az 
elévüléssel egyáltalán nem függ össze, a jelen §. ez intézkedése 

tehát ez utóbbi idejének megváltoztatása esetén is fentartandó volna. 
3. Megjegyeztetett: Az 1505. §. második bekezdése azt akaija 
kifejezni, hogy több megajándékozott közül az előbb megajándé- 
kozottól csak annyiban tagadhatja meg a teljesítést, a mennyiben 
a később megajándékozottól való megtagadás az első bekezdésben 
előirt czél elérésére nem volt elégséges. 

Konstatáltatott, hogy a T. ez irányú intentióját világosabban 
kell kifejezni. A formulázás szempontjából a német ptkönyv 
528. §-a volna követendő (a N. 519. §. II. ugyanabba a hibába 
esik, mint a T. jelen §-a). 

1511. §. 

L. a CXCIL sz. elvi kérdést. 

1512—1516. §§. 

A B) a) ad 1512 — 1513. §§. észrevétellel szemben meg- 
jegyeztetett : A megajándékozott örököse az ajándékot nem az 
ajándékozásból, hanem örökösödési jogából kifolyólag birja. Teljesen 
indokolatlan volna tehát itt az ajándékozásra még egyszer vissza- 
menni. 

Ez messze vezetne ; ugyanily joggal azt is ki lehetne mondani, 
hogy az örökös örököse is felelős stb. úgy, hogy az ajándék in infi- 
nitum bárkitől visszakövetelhető volna. 

2. Kapcsolatban a B) a) ad 1513—1515. §§. megjegyzéssel, 
megfontolandó volna: nem kellene-e az ajándékozó örököseinek 
adott jogot azoknak is megadni, kiknek tartozásáról az ajándékozó 
az 1505. §. szerint gondoskodni köteles. 

3. Felvettetett: a szabályozás alapjául szolgáló jogviszonyok 
rokonságánál fogva nem kellene-e a jelen §. intézkedését az 1095. §. 
rendelkezéseivel vonatkozásba hozni ; oly értelemben t. i., hogy az 
ajándékozás visszavonásának joga ne csak az ajándékozót, hanem 
az 1095. §. második és harmadik bekezdésében említett tartásra 
jogosultakat is megillesse, ha az ajándékozás folytán a tartástól 
elestek. 

Ezzel szemben megjegyeztetett, hogy az ajándékozás vissza- 
vonásának joga helyesen csak azt illetheti meg, aki mint aján- 
dékozó az ajándékozási szerződést megkötötte s esetleg ennek 
örököseit. Az ajándékozás által tartáskövetelésükben sértett har- 
madik személyek egyrészt az ajándékozás megtámadása által 

(1518. §.) orvosolhalják sérelmüket ; másrészt indirect védelmet talál- 
nak abban, hogy lefoglalhatják a szükségbe jutott ajándékozónak 
az 1506. §. alapján az ajándék visszatérítése iránt támasztható 
követelését. 

4. Az 1512. §-ra nézve felvettetett : 

Nagyon enyhe szabály, hogy hálátlanságról csak akkor szól- 
junk, a mikor az ajándékozott az ajándékozó személyét súlyosan 
megsértette vagy vagyonában tetemesen károsította, gonosz szán- 
dékból. A hálátlanság fogalmát sokkal tágabban kellene kör- 
vonalozni. 

5. Felvettetett : mi az a : ^személyében súlyosan megsért* ? 
Ha súlyos testi sértés a Btk. értelmében, akkor nevezzük annak. 
Ha pedig más valami, akkor jobban kell praecisirozni. A »durva 
hálátlanságra* kellene a súlyt fektetni. 

Konstatáltatott, hogy a T. közelebbi körülírása helyett czél- 
szerűbb lesz egyszerűen pl. »durva hálátlanság«-ot mondani 
(»schwere Verfehlung«, »grober Undank*). Hogy ez miben áll, 
ennek megállapítása helyesebben a judicaturára volna bízandó. De 
ha már ragaszkodnék is a T. a közelebbi körülíráshoz, jobb volna 
»személyében való sértés«-t és ^vagyoni károsítását mondani. 

6. Az 1513. §-ra nézve megjegyeztetett: A §. szövegéből 
nem tűnik ki, hogy az az előző §-okkai összefügg és ezért úgy 
érthető, hogy az ajándékozó maga a megajándékozott életében 
mindig visszavonhatja az ajándékozást, ha az 1510 — 1512. §§. 
esetei fen sem forognak. Ezen a végleges szövegezésnél lesz 
segítendő. 

7. Konstatáltatott, hogy az 1516. §., mint fölösleges, esetleg 
elhagyható lesz. 

1518. §. 

1. Lásd a CXCIII. sz. elvi kérdést. 

2. Megfontolandónak jeleztetett: nem volna-e czélszerűbb a 
hitelezők érdekeit adósuk ajándékozásaival szemben a megtámadási 
jognak bizonyos előfeltételek mellett való megadása helyett (a T. 
direct erre a megoldásra utal és ennyiben az 1518. §. érdemben 
is rendelkezik) a mai joggal egyezően a megajándékozott kezesként 
felelősségének statualásával védeni. 

Ezen megoldás mellett szól a jogfolytonosság szempontján 

kivül főleg az, hogy annak elfogadásával a részletes szabályozás 
is magában a ptkönyvben történhetnék, sőt kellene is történnie, 
a mi a ptkönyv szabályainak teljessége szempontjából kívánatos. 
Gyakorlati eredményeiben a szabályozás mindkét constructio mellett 
sincs nevezetesen mi akadálya sem annak, hogy a megajándékozott 
felelőssége szigorittassék az esetre, ha ő rosszhiszemű. 

3. A B) a) ad. 1518. §. 4. pont alatt javasolt bifurcáló meg- 
oldás általában inpractikusnak és a szabályozást szükség nélkül 
komplikaiénak jeleztetett. Az általános nézet az volt, hogy a pol- 
gári törvénykönyvnek vagy a kezességi vagy a megtámadási con- 
structiót kell választani, a kettőnek combinálása a fentemlített okok- 
ból nem ajánlható. 

TIZEDIK CZIM. 

Ellátási és életjáradék-szerdődés. 

ELSŐ FEJEZET. 

Ellátási szerződés. 

A) 
A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt 

megjegyzések összeállítása* 

1519.— 1520. §§. 
1. Dr. Frank Miksa (Mag. Kod. 1902. 43.) A T. intézkedé- 
seit szűkszavúaknak s nem elég részleteseknek tartja. — így az 
1519. és 1520. §-okhoz magyarázati szabályul oda fűzné, hogy 
ellátási szerződés esetén is a 264—268. §§. rendelkezései alkal- 
mazandók. Feltétlenül szükséges az 1520. §-nak oly bővítése, hogy 
a jogosult az ellátásnak pénzbeli járadékra való átváltoztatását 
oknak igazolása nélkül is követelhesse az esetben, ha az ellátási 
kötelezettség ellenérték ellenében vállaltatott el. Ellátási jogról 
lemondani csak az esetben lehessen, ha e jog ajándékképen 
szereztetett és ez esetben is a lemondás érvényéhez közokirat 
legyen szükséges; ellátási jog még akkor se legyen megter- 
helhető, ha az pénzbeli járadékká lett átváltoztatva. Ha az 
ellátáshoz való jog ingatlan vagyon átengedése ellenében lett kikötve, 
a jog az átadott ingatlan vagyonon nyilvánkönyvileg kitüntetendő 
és az ily nyiivánkönyvi biztosításról való lemondás vagy nyilván- 
könyvi elsőbbség engedése érvénytelen lejjyen. 

2. Baditz Lajos (i. h.) helyteleníti, hogy a T. az ellátási szer- 
ződést az életjáradéktól külön szabályozza, holott ez utóbbi sza- 
bályai amarra mindenben találnak. 

3. Dr. Heller Mór, aradi kir. járásbirósági albiró (Beadvány) : 
Tekintettel a szerződés tárgyának fontosságára, czélszerű volna az 
ellátási és életjáradéki szerződés érvényéhez okiratot kívánni. 

4. Dr. Dobi Imre (Jog. 1901.44.) Nem oldható meg a kérdés, 
átruházható-e az ellátási jog, mert kérdés marad, lefoglalható-e az 
vagy sem? Azt pedig, hogy a szolgáltatás a kötelezett személyé- 
hez van-e kötve, minden egyes esetben a bírónak kellene eldöntenie. 

Ha pedig a 759. §. alapján az ellátáshoz való jogot átruház- 
hatónak kell tartanunk, akkor ebben nagy a jogsérelem a köte- 
lezettre nézve, kinek egyáltalán nem mindegy, hogy kit kell ellátnia. 

Ha azonban ennél a kérdésnél egyúttal «az ellátott hitelezőinek 
érdekét is szem előtt akarjuk tartani, kit, ekként át nem ruházható 
ellátása lévén, adósa mindig kijátszhatna, — akkor ki kell mon- 
dani, hogy »az ellátási jog át nem ruházható, azonban lefog- 
lalható, lefoglalás esetén pedig az ellátás biróilag megállapítandó 
egyenértékére vezetendő a végrehajtás*. 

5. Ugyanaz (Jog 1900. 51.): Helytelennek tartja az 1519. §. 
szövegezését. Szerinte az idézett §-ban ki kellene mondani, hogy 
az ellátási szerződés köthető nem csupán az adósnak vagy hite- 
lezőnek élete fogytáig. Tehát ekképp : A ki más személy ellátására 
szerződött, ellenkező megállapodás hiányában a jogosultat ennek 
élete fogytáig, a jogosult és a kötelezett viszonyainak megfelelőleg 
köteles ellátni. A tartás kötelezettsége ellenkező megállapodás hiá- 
nyában átszáll a kötelezett örököseire. 

Egyébként szükségesnek találná kimondani, hogy az ellátási 
szerződés érvényéhez okirat szükséges. 

6. Dr. Nagy Kálmán (Magy. Kod. 1903/2.) : Helytelen az ellátás 
fogalma alá vonni a temetési költségeket is, melyek pedig azzal 
semmi fogalmi összefüggésben nincsenek. A T. itt az ellátási szer- 
ződések rendes sablonját egyszerűen átveszi s azért e rendelkezése 
ki is maradhat. Ha a T. szabályozni akarja a temetési kölségeknek 
ki által való viselését, azt más helyütt tegye. 

Nem is annyira a § tartalom tekintetében, mint inkább a 
♦miként* szempontjából kell magyarázati szabály és pedig szem 

előtt tartván az ellátási szerződések szokásos alakját ily szöveggel : 
»kétség esetén az ellátás természetben és közös háztartásban szol* 
gáitatandó ki*. 

A T. előtt is azon alak lebeghetett, mert 1520. §-ában ép 
az ily viszonyból eredhető viszálykodásokról szól s így a T. hézagos 
a fent javasolt rendelkezés felvétele nélkül. 

Egyoldalú az 1519. §. azon rendelkezése, mely oly ellátást 
tesz kötelezővé, mely a jogosult szükségleteinek és viszonyainak 
megfelel. 

Pedig az ily ügyletek mindig individuálisában birálandók el, 
meglehet, hogy a jogosult érdekei megnyirbálandók az ellátásra 
kötelezett viszonyainak szintén szükséges figyelembe vétele követ- 
keztében. 

Nagy nehézséget okoz az is, hogy ezek a ^viszonyok és 
szükségletek* változásnak vannak alávetve s lehet, hogy ép a 
jogosultnak érdeke ellen fordul időnkint, hogy lakás stb.-vel láttas- 
sák el, holott az ellátásnak járadékra változtatása állana érdekében, 
a mit másrészt sok esetben a kötelezett érdeke is megkíván. 

A 1519. §. első mondata tehát elhagyandó, mert a mi ebben 
van mondva, az úgy is részben a dolog természetéből s az ellátás 
fogalmából folyik; a bíróságok minden olyan rendelkezésüknél, 
mely által valakinek szükségleteit kívánják fedezni, ezen szükség- 
leteket eo ipso a viszonyok figyelembe vételével a maguk való- 
ságában nézik, részben pedig ezen rendelkezés a jogosult érdekeinek 
egyoldalú kiemelésére s arra vezet, hogy a szükségletek és viszo- 
nyok változása ad absurdum vigye az ügyletet. 



1520. §. 

1. Bernáth Elemér (id. h.): A T. az ellátási szerződésnek 
készpénzjáradékká átváltoztatását csak a vétlen fél kérelmére 
engedi meg. 

Helyes lenne megengedni akkor is, ha mindkét fél vétkes; 

valamint akkor is, ha csak a vétkes fél kéri a vétlen fél 
ellenében. 

A viszálykodó felek együtt-tartása ugyanis szükségtelen, 
különösen a köznépnél (hol ellátási szerződések gyakoriak) jóra 
nem vezet. 

Az átváltoztatást úgyis birói itélet eszközölvén, a vétlenség 
s egyéb körülmények ott úgyis elég méltánylásra lelhetnek. 

2. Dr. Dobi Imre (Jog 1900. 51.) szükségesnek tartaná kimon- 
dani, hogy az esetben, ha a természetben való ellátás valamelyik 
félnek a hibája következtében tűrhetetlenné lesz, a bíróság az 
ellátást ne csupán pénzbeli járadékká változtathassa át x hanem az 
ellátásnak egészben vagy részben helyettesíthető dolgokban leendő 
kiszolgáltatását is megállapíthassa. 

Szükséges volna arról is rendelkezni, hogy ez esetben a vét- 
len fél az. ellátási szerződés felbontását is kérhesse. 

3. Dr. Nagy Kálmán (Magy. Kod. 1903. 2.) A T. az ellátás- 
nak két »miként«-jét ismeri. 

A rendes » miként*: a mit az 1519. §. megállapít. 

A rendkívüli » miként* : a mit az 1520. §. tartalmaz. 

A megkülönböztetés nem szerencsés, mert a mindenkori 
szükségletek és viszonyokhoz alkalmazandó ellátásban (1519. §. 
»rendes miként*) is benn rejlik esetleg a járadék (a rendkívüli miként), 
amennyiben a biró ezt tartja a szükségletek és viszonyoknak meg- 
felelőnek. 

Nem helyes a járadék megítélését kifejezetten csakis az 
1520. §. esetére szorítani. Mi történjék ugyanis azon épp leggyako- 
ribb esetben, midőn a viszálykodásban nem az egyik, de mindkét 
fél hibás? 

Az ellátás átváltoztatásának esetein bővíteni kell. A felek 
szerződési szabadságán, melyet ily ellátás sértene, az 1520. £. 
úgyis rést ütött. 

Az 1520. § on kivül tehát szükséges a következő rendelkezés: 

»Ha a felek életviszonyaiban utólag olyan változások állanak 
be, melyek figyelembe vételével a természetbeni ellátás kiszolgál- 
tatása vagy elfogadása a felek egyike vagy másika lényeges érde- 
keinek nagyobb fokú sérelmével jár, vagy ha a felek viszályko- 
dása esetére egyik felet sem találná a biróság vétkesnek, az eset 
körülményeihez képest jogosítva van a biróság a kötelezett ellátást 
pénzből vagy egyéb helyettesíthető dolgokból álló járadékra 
átváltoztatni.* 

Ajánlatos ez átváltoztatás azért is, mert az ellátási szerző- 
dések terjedésének útját állja, már pedig az ily ügyletek nem favo- 
rizálandók, híján lévén a morális elemnek. A jogosult részéről 

a dologtalanság, a kötelezettnél a jogosult halálára való speculálás 
rendes motívumuk. 

Ezért praeventive is küzdeni kell ellenük s erre legalkalma- 
mód a közjegyzői okirati kényszer. 

Helyénvaló lenne egy közbenső fokozat felállítása is, t. i. 
mielőtt a biró a járadékra változtatást kimondaná, legyen jogosítva 
a tartási kötelezettség egyenértékét bizonyos ingók, termények időn- 
ként való kiszolgáltatásában megállapítani. Ezt épp a földmivelő 
osztály érdeke kívánja, hol pénzgazdaság hiányában a közvetlen 
átmenet nagy rázkódtatást okozna. 

Különben is a pénzjáradék az árfluctuatiok szerint vagy 
sok vagy kevés, e fluctuatio hátrányaitól mindkét fél megóvandó. 

Szükséges volna végül az ellátási ügyletek megtámadhatósá- 
ságának kivételes szabályozása a hitelezők és kötelesrészre jogo- 
sultak érdekeire való tekintettel, mert a birói gyakorlat e nél- 
kül káros ingadozásnak lehet kitéve az ily ügyletek jogi minősí 
tése körül. 

A vezetőség kebelében megtartott értekezletek során fel- 
merült megjegyzések. 

1519. és 1520. §§. 

1, A B) á) 1519., 1520. §§. 1. pont alatti inditványnyal 
szemben megjegyeztetett, hogy a 264—06. §-ok szabályai az 
ellátási szerződésekre egyáltalán nem illenek és azok kiterjesztése 
ezen szerződésekre lehetetlen. 

A felhívott §-ok családi kapcsolaton alapuló tartásról ren- 
delkeznek, itt pedig szerződésileg vállalt kötelezettségekről van szó, 
a mi nagy különbség. 

Ez utóbbiaknál a felek szerződéses akarata kell, hogy irány- 
adó legyen és nem lehet szó pl. arról, hogy az ellátásra jogosult 
— még ha ellenérték fejében nyerte is az ellátáshoz való jogot — 
egyoldalúan, minden további előfeltétel nélkül követelhesse a ter- 
mészetben kötelezett ellátásnak pénzjáradékra való átváltoztatását. 
Epúgy lehetetlen a 206. §. kiterjesztése az ellátási szerződésre, 
vagyis kimondása annak, hogy az ellátásra jogosult csak azon idő- 
ponttól érvényesítheti jogát a múltra nézve, a melyben a kötele- 

zettet a teljesítésre felhívta. Végül annak sem lehetne elfogadható 
indokát adni, miért legyen az ellátási jogról való lemondás lehe- 
tősége annyira megszorítva, a mint ezt az indítvány czélozza. 

Az azonban megfontolandó : nem kellene-e hazai speciális 
gyakorlati jelentőségére való tekintettel külön és részletesebben 
szabályozni azt az esetet, a mikor ingatlan vagyon átengedése fejé- 
ben lett az ellátási jog kikötve (kikötmények). 

2. A B) a) 1519., 1520. §§. 3. és 5. pont alatti azon indít- 
ványnyal szemben, hogy az ellátási szerződés érvénye az okirati 
formához köttessék, a túlnyomó nézet az volt, hogy ez nem volna 
czélszerű. Ha ingyen vagy ha ingatlan átruházásával kapcsolatban 
vagy végül ha egész vagyon átruházása fejében vállaltatik az 
ellátási kötelezettség, a T. szerint amúgy is okirat lett szükséges 
az ügylet érvényéhez, ezen gyakorlatilag különösen fontos esetekre 
való tekintettel tehát nincs szükség az okirati kényszerre az ellátási 
szerződésnél. E mellett az okirat-kényszer általános alkalmazása az 
ellátási szerződésekre inconveniehtiákkal járhatna, mert a concret 
esetben az, vájjon ellátási szerződéssel van-e dolgunk, esetleg 
controvers lehet, és mert az ellátási szerződés az életben igen 
gyakran csak járuléka, pótléka egy másik szerződésnek, például 
egy szolgálati szerződésnek, a melyben a munkaadó a munka- 
vállalóval szemben munkaképtelenség esetére ellátásra kötelezi 
magát, a mikor is az a visszásság állhatna elő, hogy mig okirat 
hiányában az adnexum, az ellátás iránti szerződés érvényesen nem 
jön létre, a főszerződés megáll. 

3. A B) a) 1519., 1520. §§. 2. pont alatti észrevétellel szem- 
ben megjegyeztetett, hogy az életjáradéki szerződésnek a T.-ben 
foglalt szabályozása éppenséggel nem illik az ellátási szerződésekre, 
és így a mennyiben ez utóbbiak szabályozása szükséges, az minden- 
esetre csak külön történhetik. 

4. A B) a) 1520. §. 1. pont alatti indítványnyal szemben a 
túlnyomó nézet az volt, hogy a vétlen félre más kötelezettséget 
hántani, mint amelyet szerződésileg magára vállalt, nem lehet. 
Legfeljebb arról lehetne szó, hogy a T. álláspontján túlmenve a 
pénzjáradékra való átváltoztatás lehetővé tétessék arra az esetre 
is, ha mind a két fél vétkes. 

5. A B) aj 1520. §. 3. pont alatti megjegyzés kapcsán meg- 
fontolandónak jeleztetett: ne történhessék-e a kötelezett ellátás 

átváltoztatása pénzjáradékon kivül más helyettesíthető dolgokból álló 
járadékra is. 

6. A B) a) 1519., 1520. §§. 4. pont alatti észrevételre nézve 
megjegyeztetett, hogy az ellátáshoz való jog az 1251. §. második 
bekezdése alapján rendszerint nem lesz átruházható, egyébként 
azonban az átruházhatóság kérdése a concret eset körülményei 
szerint igazodik. 

7. Megfontolandónak jeleztetett több oldalról: nem volna-e 
helyesebb az ellátási szerződés dispositiv szabályozásétól — ugy, 
a mint ezt a német ptkönyv teszi — egészen eltekinteni, tekintettel 
arra, hogy igen nehéz annak meghatározása, mennyire menjen a 
ptkönyv a dispositiv szabályozásban és hogy ugyanannyi joggal 
vitatható volna több más dispositiv szabály felvételének szüksége 
is azokon kivül, melyeket a T. felvett. 

MÁSODIK FEJEZET. 

Életjáradék-szerződés. 

A) 
A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt megjegy- 
zések összeállítása. 

1521. §. 

1 . Dr. Haller Károly (id. h.). Helyteleníti, hogy a T. a német 
ptkönyv 761. §-át nem vette át, a mely az életjáradéki szerződés 
érvényét az írásbeli formától teszi függővé. Éppen nem ártana 
ugyanezt kimondani, mert' a különben felmerülhető sok kétségnek 
és pernek ez a szabály sok esetben elejét venné. 

2. Baditz Lajos (i. h.) helyteleníti, hogy a T. a járadék-jogo- 
sultat » hitelezőnek <-nek (Rentengláubiger*) nevezi. Úgy nyelvészeti, 
mint jogi szempontból megfelelőbb a »járadékélvező« kitétel. Szük- 
ségesnek tartja, hogy a ptkönyv közokirati vagy legalább is írás- 
beli alakot irjon elő. E nélkül bizonytalan jogi helyzeteket 
teremtene s költséges, bonyolult perekre adna alkalmat. 

3. Dr. Frank Miksa (Mag. Kod. 1902. 43.) Az Ind. azon 
kijelentése, hogy ellenkező kikötés hiányában feltehető, hogy a 
felek az életjáradékot a kedvezményezett halála esetére megszűntnek 
tekinteni nem akarták, ellentétben áll azzal az elvvel, hogy a szer- 
ződés kétség esetén az adós javára magyarázandó. Az életjáradéki 
szerződésre vonatkozó §-okat egyébként ugyanúgy tartja kiegészí- 

tendőknek a mint ezt az ellátási szerződést tárgyazó §-ok tekintetében 
javasolta. 

4. Dr. Heller M. (id. h.) : A szerződés tárgyának fontossá - 
gánánál fogva az életjáradéki szerződés érvényéhez okiratot kí- 
vánna meg. 

1524. §. 

Dr. Frank Miksa. (Mag. Kod. 1902. 43.) Az adós öngyilkos- 
sága vagy kivégeztetése esetén a halál és az adós oly szándéka 
között, hogy az életjáradék szolgáltatásától szabaduljon, összefüggés 
nincs, ez esetekben az életjáradék megszűntnek tekintendő, hacsak 
az adós felismerhetően nem azzal a szándékkal lett öngyilkossá, 
hogy az életjáradék szolgáltatásától szabaduljon. 

Az 1524. §. rendelkezése helyesen, a méltányosságnak meg- 
felelőleg csak akkor alkalmazandó, ha az adós visszteher nélkül 
vállalta el a kötelezettséget, míg ellen esetben a már fizetett járadék 
elvesztése mellett a járadéktőke visszafizetésére volna kötelezendő. 



») 

A vezetőség kebelében megtartott értekezletek során 

felmerült megjegyzések. 

1521. §. 

A B) a) 1521. §. 1., 2. és 4. pont alatti azon indítványnyal 
szemben, mely szerint az életjáradéki szerződésnél az Írásbeli ala- 
kot kellene előírni, az általános nézet az volt, hogy az 1519., 
1520. §-ok kapcsán 3. pont alatt felhozottak ide is állanak, és az 
életjáradéki szerződésnél is kellőkép indokolják az okirati kényszer 
mellőzését. 

2. A §. második bekezdésében foglalt értelmezési szabály elej- 
tendőnek jeleztetett több oldalról, mert nem felel meg a felek fel- 
tehető akaratának, és mert visszás eredményekre vezet. Visszásnak 
látszik különösen, hogy az ellátásra jogosult halálával — a második 
bekezdés szabálya alapján — törvényes, illetőleg végrendeleti örö- 
kös hiányában esetleg az államkincstár érvényesíthessen a tartásra 
kötelezettel szemben jogot. 

lö22. §. 

Inditványoztatott ez a szöveg: 

»A járadék pénzben vagy más helyettesíthető dolgokban 

állhat. 

A megállapított járadékösszeg kétség esetében annyi, mint 
az egy évre járó szolgáltatások összege.* 

1524. §. 

1. A B) a) 1524. §. alatti azon javaslatot illetőleg, hogy az 
1524. §. esetében akkor, ha az ellátási kötelezettség ellenérték 
ellenében vállaltatott, az adós a már fizetett járadék elvesztése 
mellett a járadékteke visszafizetésére köteleztessék, az általános 
nézet az volt, hogy ez a szabály méltánytalan és igazságtalan volna a 
kötelezettel szemben oly esetben, a mikor ő a járadékot már 
hosszú idő óta fizette és kötelezettsége talán már legközelebb 
amúgy is megszűnt volna. 

2. Inditványoztatott, hogy »az adós által elkövetett tiltott 
cselekmény* helyett mondassék »az adós tilos cseleménye*. 

3. Megfontolandónak jeleztetett, hogy nem volna-e az 1524. §. 
szabálya elejthető? 

TIZENEGYEDIK CZIM. 

Bérlet és haszonbérlet 

ELSŐ FEJEZET. 

Bérlet 

*) 
A Tervezet további tárgyalásit előkészítő főelőadmány. 

CXCIV. 8z. elvi kérdés. 

Minő elvek szerint szabályoztassék a bérbe- 
adónak a bérbe adott dolog hiányaiért való sza- 
vatossága? (1530-1535., 1539. §§.) 

I. 

A T. álláspontja. 
A T. felfogása szerint a bérbeadó a bérleti szerződésnél fogva 
arra van kötelezve, hogy a bérbeadott dolgot a bérlőnek szerződés- 
szerű használatra alkalmas állapotban átengedje s a bérlet tar- 
tama alatt ugyanily állapotban fentartsa (1527. §.). A bérbeadónak 
ezen — a bérleti szerződés legális tartalmához tartozó — alap- 
kötelezettségéből folyik a dolog hiányaiért való szavatossága. A T. 
ehhez képest, ha a bérbeadott dolog oly hiányban szenved, a mely 
a szerződésszerű czélra való használhatóságát megszünteti vagy 
csökkenti, vagy ha ily hiány a bérlet tartama alatt keletkezik, úgy- 
szintén ha a dolognak valamely kikötött tulajdonsága hiányzik vagy 
később elenyészik, a következő módokon gondoskodik a bérlő 
sérelmének orvoslásáról: 

a) arra az időre, a mig a dolog egészben vagy részben hasz- 
nálhatatlan, egészben vagy aránylagos részben felmenti a bérlőt 
a bérfizetés kötelezettsége alól ; 

b) feljogosítja a oérlőt, hogy, ha a hiányt aránytalan költség 

nélkül el lehet hárítani, a bérbeadótól annak elhárítását követelje; 
ha pedig a bérbeadó a felhívásnak megfelelő határidő alatt eleget 
nem tesz, a hiányt a bérbeadó költségére önmaga hárítsa el ; 

c) feljogosítja a bérlőt, hogy ha a hiány a dolog szerződés- 
szerű használatát kizárja vagy jelentékeny mértékben akadályozza, 
a bérleti viszonyt rögtöni hatály lyal felmondja; — a felmondás 
rendszerint csak a bérbeadónak a hiány elhárítására való előzetes 
felhívása és záros határidő kitűzése után, kivételesen azonban a nél- 
kül is történhetik; 

d) feljogosítja a vevőt, hogy az a) b) c) alatt említett, a bérbe- 
adó vétkességétől független jogok gyakorlása helyett a bérbeadótól 
nemteljesítés miatt kártérítést követeljen, ha a bérbeadó a hiányt 
a bérlő előtt csalárdul elhallgatta vagy keletkezését a bérlet tar- 
tama alatt vétkesen okozta vagy elhárítását vétkesen elmulasztotta. 
Ugyanily kártérítést követelhet garancziavállalás esetében, vagyis 
ha a dolog oly hiányban szenved, a melynek fenn nem forgásáért 
a bérbeadó jótállott vagy oly tulajdonsággal nem bír, a mely külön 
ki volt kötve. 

A bérlő nem érvényesítheti a szavatosságból folyó jogokat, 
ha a hiányt a szerződés megkötésekor ismerte. Ha ekkor ugyan 
nem ismerte, de ismeri a dolog használatba vételekor, csak úgy 
érvényesítheti e jogokat, ha ehhez való jogát a használatba vételkor 
fentartotta. Oly hiány, a melyet a bérlő a szerződés megkötésekor 
közönséges figyelem mellett felismerhetett volna, azaz, a melyet csak 
saját súlyos gondatlansága miatt nem ismert fel, a szavatosságból 
folyó jogok gyakorlására csak úgy szolgálhat alapul, ha a bérbe- 
adó azt csalárdul elhallgatta, vagy fenn nem forgásáért jótállott 
vagy ha a bérelt dolognak valamely kikötött tulajdonsága hiányzik. 

A bérlet tartama alatt mutatkozó hiányról a bérlő a bérbe- 
adót haladéktalanul értesíteni köteles, különben kártérítéssel tarto- 
zik neki : ha pedig a bérbeadó az értesítés elmulasztása miatt nem 
gondoskodhatott idejében a hiány elhárításáról, a bérlő elveszti az 
a) és d) alatt említett jogokat, valamint azt a jogot, hogy kivéte- 
lesen előzetes felhívás és záros határidő kitűzése nélkül mondhassa 
fel a bérleti viszonyt (1530.— 1535., 1539. §-ok). 

II. 

A kérdésre nézve felmerült észrevételek. 

1 . Az ellen nem merült fel kifogás, hogy a bérlőt a szavatos- 
ság alapján általában az a) — d) alatti jogok illessék; az észre- 
vételek e jogok közelebbi meghatározására, nevezetesen construc- 
tiójukra, előfeltételeikre és terjedelmükre vonatkoznak. 

ad a) Egy elszigetelt nézettől eltekintve, mely a bérlőt nem 
tartja felmenthetőnek a bérfizetés kötelezettsége alól, ha a hiányt 
erőhatalom okozta, általánosan elismertetett, hogy a bérlőt nem 
lehet bérfizetésre kötelezni, ha a dolognak akár a bérbeadó vét- 
kességéből, akár véletlen eset folytán támadt hiánya a szerződés- 
szerű használatot kizárja. Ez nemcsak a kárveszély viselésére nézve 
fennálló általános szabályokból (1173. §.) következik, hanem a 
közfelfogásnak s a természetes jogérzetnek is megfelel. A bér a 
használat fejében jár, tehát nem jár, ha a bérbeadó nem nyújtja a 
használat lehetőségét. Hogy a bérbeadót erőhatalom akadályozza 
saját kötelessége teljesítésében, az nem eshetik a bérlő rovására. 

Kérdés lehet azonban, helyes-e, hogy az 1530. §-ban meg- 
határozott előfeltételek alatt a bérlő ipso jure szabadul a bérfize- 
tési kötelezettségtől. A vevőnek analóg joga, az árleszállításhoz 
való jog, a T.ben követelésként van construálva; felvethető az az 
eszme, hogy a bérlőnek felmentésre való jogát is ugyanigy kellene 
construálni. Ha azonban figyelembe veszszük, hogy azok a spe- 
ciális okok, a melyek a T.-et a vételnél ezen constructio elfoga- 
dására indították (lásd a CLXXXVIII. sz. elvi kérdést II. 2. pont alatt), 
itt fenn nem forognak, s hogy másrészt a bérlet a vételtől épen e 
ponton lényegesen különbözik, mert a bérbeadó nem egyszeri szol- 
gáltatásra, hanem a bérlet tartama alatt folyton megújuló szolgál- 
tatásra, t. i. arra van kötelezve, hogy az egész bérleti idő alatt a 
bérlőnek a dolog használatát nyújtsa : a felvetett eszmét pártolni 
nem lehet. Kétségesebb, hogy a bérlőnek a bérfizetési kötelezett- 
ség alól ipso jure beálló felszabadulása helyett nem kellene-e meg- 
elégedni azzal, hogy a bérlőt kifogás illesse, melynél fogva a bér- 
fizetést egészben vagy részben megtagadhatja. A bérfizetési köte- 
lezettségnek ipso jure megszűnése ellentétben látszik lenni azzal, 
hogy a bérlő ezen kedvezmény igénybe vétele helyett az 1533. 
§-ban meghatározott előfeltételek alatt kártérítést követelhet, az 

1539. §-ban megállapított értesítési kötelességének elmulasztása 
esetében pedig ezen kedvezménytől eleshetik. Ezen elméleti aggály 
azonban alaptalan, mert az 1530. §-nak az 1533. és 1539. §-okkal 
való egybevetéséből csak az tűnik ki, hogy a bérlőnek a bérfizetés 
alóli szabadulása azon kettős negatív feltételtől függ, hogy a bérlő 
az 1533. §-ban meghatározott jogát ne gyakorolja és értesítési 
kötelességét el ne mulaszsza ; azt nem teszi szükségessé az 1533. 
és 1539. §-ok tartalma, hogy eme felszabadulása idevonatkozó 
positiv akaratkijelentésétől tétessék függővé. Nem forog tehát fenn 
annak szüksége, hogy a T. álláspontja, mely különben is megfelel 
a kárveszély viselésére vonatkozó általános szabályoknak (1173. 
1175. §-ok), a jelzett irányban módosíttassék. 

ad b.) A hiány elhárításának követelése voltaképen nem más, 
mint a szerződésszerű teljesítés követelése. E követelést a T. kor- 
látozza, midőn a bérbeadót csak annyiban kötelezi a hiány elhárí- 
tására, a mennyiben az aránytalan költség nélkül lehetséges. Kér- 
dés, hogy a teljesítési követelésnek ezen korlátozása indokolt-e 
egyáltalában és különösen oly esetben, midőn a hiány a bérbeadó 
vétkességére vezethető vissza. Felhozatott, hogy a T.-nek idevonat- 
kozó rendelkezése elvileg tarthatatlan, gyakorlatilag pedig a bérlő 
érdekeire veszélyes. Ezzel szemben megjegyeztetett, hogy az a 
kérdés, vájjon elhárítható-e valamely hiány vagy sem, nem pusz- 
tán természettudományi alapon, hanem az élet felfogása szerint és 
különösen a közgazdasági szempontok figyelembe vételével bírá- 
landó el; gazdaságilag pedig lehetetlennek tekintendő az elhárítás 
akkor is, ha csak az eredménynyel arányban nem álló áldozatok 
árán érhető el. A T. tehát a szóban forgó korlátozással nem sérti 
meg az általános elveket. Gyakorlati szempont sem követeli a 
bérbeadó szigorúbb felelősségét. A bérlőnek minden esetben fenn- 
maradnak az a) és c) alatt említett jogai, ha pedig a hiány a bérbe- 
adó vétkességében birja alapját, a bérlő liquidálhatja a teljesítés 
körüli egész interesséjét. Ennél többet jogosan nem követelhet; 
nyilvánvaló méltánytalanság volna, ha oly esetben, midőn a telje- 
sítés körüli egész érdeke csak 100 kor., a bérbeadótarra kényszerít- 
hetné, hogy a hiány elhárítására 1000 koronát költsön. Az 1531. §. 
első bekezdésének szabálya különben csak dispositiv szabály; a 
bérbeadó vállalhat szigorúbb kötelezettséget a hiány elhárítása 
tekintetében s ez különösen oly esetben lesz felteendő, mikor a 

bérbeadó a dolognak bizonyos hiánytól való mentességéért kifeje- 
zetten jótállott. 

Másodsorban az a kérdés merült fel, helyes-e kimondani, 
hogy ha a bérbeadó a hiány elhárítására vonatkozó felhívásnak 
megfelelő határidő alatt eleget nem tesz, a bérlő az ő költségére 
maga gondoskodhatik a hiány elhárításáról. Egy oldalról az a nézet 
nyilvánult, hogy a külön szabály fölösleges, mert az 1541. §-nak 
a költekezések megtérítésére vonatkozó szabálya s a megbízás 
nélküli ügyvitel szabályai a bérlő védelmére elegendők. Ezzel szem- 
ben hangsulyoztatott, hogy a bérlő jogállásának biztosabbá tétele 
érdekében czélszerü útját vágni az az iránt támadható vitáknak, 
hogy a költségmegtéritési követelésnek az 1541., 1682. és köv. 
§-okban meghatározott előfeltételei fenforognak-e. Minthogy a bérlő 
csak annyiban intézkedhetik a hiánynak a bérbeadó költségén való 
elhárításáról, amennyiben ez maga az elhárításra kötelezve volt, 
a T. szabálya a bérbeadóra nem válhatik veszélyessé. Ez utóbbi 
indok szól azon indítvány ellen is, hogy a bérlőnek csak abban 
az esetben engedtessék meg a hiánynak a bérbeadó költségén 
való elhárítása, ha ez azzal vétkesen késik (v. ö. német plkönyv 
538. §. II. bek.). A bérlő azon jogos érdekének kielégítését, hogy 
a hiány elháríttassék, különben sem lehet helyesen attól függővé 
tenni, hogy a bérbeadó kötelessége teljesítésével vétkesen vagy 
vétlenül késik- e. 

ad c) A bérlő felmondási jogát megállapító szabály (1532. §. 
I. bek.) azért kifogásoltatott, mert nagyon is szűk körre szorítja e jogot. 
A felmondási joggal a T. szerint nem bármely hiány miatt, hanem 
csak oly hiány miatt lehet élni, a mely a dolog szerződésszerű 
használatát kizárja vagy jelentékeny mértékben akadályozza. 
Felhozatott, hogy e megszorítás a jogalkalmazást bizonytalanná 
teszi ; hogy továbbá a T. a vételnél kifejezetten repudiálja azt a 
nézetet, mely a vétel felbontását csak jelentékenyebb hiányok mellett 
akarja megengedni (lásd a CLXXXVIII. számú elvi kérdést II. 2. a. pont 
alatt), indokolatlan tehát, hogy a bérletnél ellentétes álláspontra helyez- 
kedik. Ezzel szemben megjegyeztetett, hogy a törvénykönyv az élet fel- 
fogásával jutna ellentétbe, ha bármely jelentéktelen hiány miatt 
megengedné a bérleti viszony idő előtti megszüntetését ; hogy 
továbbá a vétel analógiája nem talál, mert a vevő — rendszerint — 
nem követelheti a hiány helyrehozását, a bérlő ellenben követel- 

heti ; oly hiánynyal szemben tehát, mely a felmondásra alapul nem 
szolgál, a bér aránylagos leszállításán kivül az 1531. §. szabályában 
is talál megfelelő védelmet. 

Más oldalról azért támadtatott meg a T., mert nem engedi 
meg, hogy a felmondási jogát gyakorló bérlő e mellett kártérítést 
is követeljen. Az a)> b) és c) alatti jogok egymás között ugyan 
nem vagylagosak, mint a vevőnek az 1434. és 1435. §-okban 
megállapított jogai ; az a) alatti jog igénybe vétele nem zárja ki, 
hogy a bérlő a hiány elhárítását ne követelje s ha ebbeli követe- 
lése foganatlan marad, felmondási jogát ne gyakorolja. A nem- 
teljesítés miatti kárkövetelési jog azonban a bérlőt az 1533. §. 
szerint csak a többi jogok helyett vagylagosan illeti meg, követ- 
kezőleg ki van zárva, ha a bérlő felmondási jogával élt. Ez elvileg 
nem indokolható s a gyakorlati szükségletnek sem felel meg. Mint- 
hogy a felmondás a bérleti viszonyt csak ex nunc szünteti meg, 
elvi szempontból mi akadálya sincs annak, hogy a bérlő a felmon- 
dás mellett a felmondásig eltelt időre nemteljesítés miatt kártérítést 
követeljen, feltéve, hogy ennek az 1533. §-ban meghatározott 
előfeltételei fenforognak. A felmondás utáni időre nézve nemteljesítés 
miatti kártérítésről természetesen nem lehet szó; de ugyanazok az 
okok, a melyekből a T. megengedi, hogy a törvénynél fogva elállásra 
jogosult fél az elállással kapcsolatosan az 1008. §-ban meghatáro- 
zott előfeltételek alatt negatív szerződési érdekét is érvényesíthesse, 
a mellett szólnak, hogy ilynemű kárkövetelés a törvényes felmon- 
dási jog gyakorlása esetében se legyen kizárva. A törvényes fel- 
mondási jog a bérletnél az általános szabályokból (1175., 1184., 
1185. §-ok) folyó törvényes elállási jogot helyettesíti, sőt ha mind- 
járt a bérleti viszony elején gyakoroltatik, jogkövetkezményeiben 
is egybeesik az elállási joggal. Indokolatlan tehát a negatív interessé 
követelhetése tekintetében a kettő között különbséget tenni. Igaz, 
hogy oly esetben, midőn a felmondási jog a bérleti viszony folyama 
alatt gyakoroltatik, a bérlő nem fogja a szerződés megkötéséből 
eredő egész kárát követelhetni, mert az már részben megtérül az 
által, hogy a felmondásig eltelt időre teljesítést vagy nemteljesítés 
miatt kártérítést követelhet; de azon többletre nézve, mely nem 
térül meg ekként, nincs ok kizárni a bérlő kártérítési jogát. Meg- 
térítés tárgya az a kár lesz, melyet a bérlő az által szenvedett, 
hogy a bérlet szerződésszerű tartamában megbízott. A kártérítési 

követelés előfeltétele itt is, mint az 1068. §• esetében, a másik fél 
vétkessége, tehát hogy a felmondásra okot szolgáltató hiány a 
bérbeadónak a szerződés teljesítése körüli vétkességére legyen 
visszavezethető. Ily korlátozással a negatív érdek érvényesíthetésé- 
nek megengedése gyakorlati szükségletnek felel meg. Ha egy keres- 
kedő 10 évre vesz bérbe egy üzleti helyiséget s annak átalakítására 
és megfelelő karba helyezésére, bizva abban, hogy azt 10 évig 
használhatja, 20.000 koronát költ, azután pedig az 5-ik év végén 
a bérbeadó hibájából használhatatlanná vált helyiséget felmondani 
kényszerül, nyilvánvalóan visszás és méltánytalan volna, ha meg- 
tagadtatnék tőle az a jog, hogy befektetett tőkéjének a bérbeadó 
vétkességéből kárba veszett felerészéért az utóbbitól kártérítést 
követeljen. A .T. szerint, ha kártérítésre számot tart, a bérleti 
viszonyt még 5 évig fenn kellene tartania, holott ez, miután a 
teljesítés lehetetlen, egyik félnek sem állhat érdekében. 

A T. ellen ez irányban felhozott észrevételek általában 
helyeseknek ismertettek el. 

ad d.) A mi a bérlőnek azt a jogát illeti, hogy a hiányra 
való tekintettel nemteljesítés miatt kártérítést követeljen, erre 
nézve az az indítvány tétetett, hogy e jog a bérlőt necsak az 
1533. §-ban meghatározott esetekben (garanciavállalás és vétkes 
nemteljesítés), hanem mindannyiszor megillesse, valahányszor a 
bérbeadott dolog már a szerződés megkötésekor szenved szavatos- 
sági hiányban (V. ö. német ptkönyv 538. §. I. bek.). Az indítvány 
támogatására felhozatott, hogy a § forgalom érdeke megköveteli, 
hogy a bérlő a dolog használhatóságában feltétlenül megbízhasson. 
A bérlő ezen érdekével szemben nem jöhet tekintetbe, hogy a 
bérbeadó ismerte és ismerhette-e a hiányt vagy sem ; neki nemcsak 
külön elvállalás esetében, hanem már a törvénynél fogva jót kell 
állania azért, hogy a dolog a szerződés megkötése idejében a szer- 
ződésszerű használatra alkalmas. Ezzel szemben megjegyeztetett, 
hogy a bérbeadó szavatosságának ily szertelen szigorítása a köz- 
felfogásban alapot nem talál. A bérbeadó sem akarja magát rend- 
szerint szigorúbban kötelezni, mint más adós ; nem akar beláthatat- 
lan és erejét meghaladó kötelezettségekbe sodródni. Ha a bérlő 
szükségesnek találja a bérbeadó jótállását, ám kösse ki magának 
szerződésileg. Forgalmi érdek nem követeli, hogy a bérbeadó 
szavatossága súlyosabb legyen az eladóénál. Az indítvány külön- 



Digitized by LjOOQIC 



lí)0 



ben belső ellenmondást is tartalmaz, mert ha abból indulunk ki, 
hogy a bérbeadónak törvénynél fogva garantiroznia kell a bérbe- 
adott dolog használhatóságát, akkor nem lehet belátni, hogy miért 
szorítkozzék e garancia a szerződés megkötésének időpontjára és 
miért ne terjedjen ki arra is, hogy a dolog a bérleti viszony egész 
tartama alatt használható lesz. 

Más oldalról helyeseltetett ugyan, hogy a bérbeadó — jótállás 
vállalás esetén kivül — csak akkor tartozzék nemteljesítés miatt 
kártérítéssel, ha a hiány a teljesítés körüli vétkességének folyo- 
mánya, de megjegyeztetett, hogy az 1 533. §. szövege szűk, mert nem 
fedez minden esetet, melyben a hiány a bérbeadó vétkességére vezet- 
hető vissza. Nemteljesítés miatt kártérítés lesz követelhető oly 
esetben is, midőn valaki egyedileg meg nem határozott ingó dolog 
(péld. egy hangversenyen használandó zongora) iránt kötött bérleti 
szerződést s a bérbeadó vétkesen hasznavehetetlen dolgot küldött. 
Erre nézve megjegyeztetett, hogy a T. intentiója szerint az 1533. §. 
szabálya ily esetre is kiterjed, s a mennyiben ez a jelenlegi szöveg 
mellett kétséges lehetne, a végleges szövegezéskor a gondolatnak 
szabatosabb kifejezés lesz adandó. 

2. Hogy a szavatosságból folyó jogok nem illetik meg a 
bérlőt, ha a bérelt dolog hiányát a szerződés megkötésekor ismerte, 
az általában helyeseltetett ugyan, de megjegyeztetett, hogy ez a 
szabály magától érthetőleg nem állhat akkor, ha a bérbeadó a 
bérlő előtt tudva levő hiány elhárítására vállalt kötelezettséget. 

Ellenben kifogás merült fel* a szavatosságnak az 1534. §. máso- 
dik bekezdésében foglalt korlátozása ellen; az ellen t. i., hogy a szavatos- 
ságból folyó jogokat rendszerint már akkor se lehessen gyakorolni, 
ha a bérlő a hiányt közönséges figyelem mellett felismerhette 
volna. A bérbeadó mindenesetre megsérti a szerződést, ha hiányos 
állapotban adja át a bérlet tárgyát ; ennek consequentiája alól 
tehát a bérlő nem kellő figyelme nem mentesítheti. Ezzel szemben 
a T. álláspontja mellett lényegileg itt is ugyanazon érvek hozattak 
fel, mint a vételre vonatkozó 1432. §. második bekezdésének analóg 
szabályánál (lásd az CLXXXVIII. számú elvi kérdést II. 1. pont alatt); 
általában pedig megjegyeztetett, hogy ez a kérdés a vételnél és bérlet- 
nél egységesen lesz megoldandó, mert ebben a tekintetben a két 
szerződési nem között nem forog fenn oly ellentét, mely az eltérő 
szabályozást indokolhatná. 

3. Kifogás merült fel végül a bérlő terhére megállapított 
értesítési kötelesség ellen is. Indokolatlannak mondatott, hogy a 
T., mely a vevőt nem kötelezi arra, hogy a hiányokról az eladót 
értesítse, a bérlőt a bérbeadó javára ily kötelességgel terheli s 
annak megsértéséhez nemcsak a kártérítés, hanem bizonyos körül- 
mények között a szavatosságból folyó egyes jogok elvesztésének 
sanctióját is fűzi. Ezzel szemben megjegyeztetett, hogy az értesítési 
kötelesség a bérlőt a bérleti jogviszony természeténél fogva' terhelő 
megőrzési kötelességnek folyománya, s hogy a mennyiben a bérlő 
ezen kötelességének megsértésével önmaga akadályozza meg a 
hiány elhárítását, az 1539. §. második bekezdésében említett jogok 
gyakorlására helyesen számot nem tarthat. 

III. 
Megoldás. 

A T. álláspontja fentartandó azzal a módosítással, hogy a 
bérleti viszony felmondása esetében (1532. §.) a bérlő ne legyen 
elzárva attól, hogy a felmondásig eltelt időre az 1533. §-ban meg- 
határozott előfeltételek mellett nemteljesítés miatt kártérítést követel- 
jen, azontúl pedig az 1068. §. megfelelő alkalmazásával azon kárá- 
nak megtérítését követelje, melyet az által szenvedett, hogy a bérleti 
viszony szerződésszerű tartamában megbízott. 



CXCV. sz. elvi kérdés. 

Illesse-e törvényes zálogjog a bérbe és ha- 
szonbérbeadót? Ha igen, minő követelései bizto- 
sítására és minő vagyontárgyakon? (1547., 1551., 1552., 
1582., 1587. §§.) 

I. 

A T. álláspontja. 
A T. szerint ingatlan bérbeadóját összes lejárt, valamint a 
legközelebbi félév alatt lejárandó bérkövetelésére nézve törvényes 
zálogjog illeti a bérlemény berendezéséhez és felszereléséhez tar- 
tozó azon ingó dolgokon, a melyeket a bérlő vagy vele együtt 
lakó neje vagy gyermeke a bérlemény területére hozott. Más hite- 
lezővel szemben, a ki a bérbeadó törvényes zálogjogával terhelt 

ingókat lefoglaltatja, e zálogjog csak félévi — akár lejárt, akár 
lejárandó — bér erejéig érvényesíthető. 

Ingatlan haszonbérbeadóját lejárt s a legközelebbi évben lejá- 
randó haszonbérkövetelésére nézve törvényes zálogjog illeti az ingatlan 
gyümölcsein s a bérlemény gazdasági vagy ipari felszereléséhez 
tartozó azokon az ingó dolgokon, a melyeket a haszonbérlő vagy 
vele együtt gazdálkodó neje vagy gyermeke a bérlemény területére 
hozott. Más hitelezővel szemben, a ki a haszonbérbeadó törvényes 
zálogjogával terhelt ingókat lefoglaltatja, e zálogjog csak egy évi 
— akár lejárt, akár lejárandó — haszonbér erejéig érvényesíthető. 

Végrehajtás alá nem vonható és oly dolgokra, a melyek 
tiltott úton jutottak birtokosuk kezéhez, a törvényes zálogjog nem 
terjed ki. 

A zálogjog az albérbeadót az albérlővel szemben, az alhaszon- 
bérbeadót az alhaszonbérlcvel szemben is megilleti. Albérlet esetében 
a főbérbeadó törvényes zálogjoga a főbérlőnek mint albérbeadónak 
az albérleti viszony alapján az albérlő ellen fennálló bérkövete- 
lésére is kiterjed; az albérlő azonban a folyó bért mindaddig 
hatályosan fizetheti a főbérlő kezéhez, míg a főbérbeadó őt ettől 
el nem tiltja. A főbérbeadó, a ki az albérlőt a bérnek a tőbérlő 
kezéhez fizetésétől eltiltotta, az utóbbinak az albérlő ellen fennálló 
törvényes zálogjogát érvényesítheti. Alhaszonbérlet esetében e sza- 
bályok megfelelően alkalmazandók (1547. §., 1551. §. I. bek., 
1552. §., 1582. §. III. bek., 1587. §.). 

II. 

Á kérdésre nézve felmerült észrevételek. 

1. A bérbeadó törvényes zálogjoga első sorban elvi szem- 
pontból kifogásoltatott. Ha a törvény a kétoldalú szerződések többi 
fajainál, péld. a vételnél, nem tartja szükségesnek, hogy azt a felet, 
a ki a másiknak hitelez, ellenkövetelésére nézve törvényes 
zálogjog által vagy egyéb módon biztosítsa, akkor ingatlan bérle- 
ténél is a felek megállapodására bizhatja, hogy akarják-e — és 
mi módon — biztosítani a bérbeadó bérkövetelését. A bérbeadó 
nem tarhat nagyobb oltalomra számot, mint az eladó ; hiszen eladás 
esetében a dolognak egész tőkeértéke, bérbeadás esetében csak időleges 
használatának értéke forog koczkán. A T. rendszerében tehát a bérbe- 

adó törvényes zálogjoga a bérbeadónak nyújtott kivételes kedvezmény- 
ként jelentkezik, mely, minthogy semmivel sincs indokolva, igazságtalan. 
De nincs is reá szükség, mert a bérbeadó a nélkül is eléggé van biz- 
tosítva bérkövetelésére nézve. Kikötheti magának, hogy a bérlő 
előre fizesse a bért; sőt minthogy az 1545. §. szabályai csak 
abban az esetben nyernek alkalmazást, ha a bérfizetés időpontját 
sem szerződés, sem helyi szokás másként nem állapítja meg, a 
helyi statútumok pedig rendszerint a bérnek előre fizetését írják elő, 
legtöbb esetben külön kikötés nélkül is abban a helyzetben ván, 
hogy a bérnek előre fizetését követelje. Ha a bérlő a fizetést 
— bár csak részben is — elmulasztja, a bérbeadó az 1554. §. 2. 
pontja alapján rögtöni hatálylyal felmondhatja a bérletet; vagy ha 
ezt nem akarja megtenni, a végrehajtási törvény módot nyújt neki, 
arra, hogy bérkövetelésére nézve azonnal előleges biztosítási intéz- 
kedést (biztosítási végrehajtást) eszközöljön ki. A bérbeadó érde- 
keiről tehát a törvény más módon úgyis annyira gondoskodott 
hogy a törvényes zálogjog az ő szempontjából merő superfluurn. 
Ellenben a bérlőre nézve az kész veszedelem, mert akadályozza 
a szabad mozgásban s a vagyonával való rendelkezésben és mert 
lelkiismeretlen bérbeadó kezében könnyen a zaklatás és kizsákmá- 
nyolás eszközévé válik. Már pedig socialis szempontból épen nem 
kívánatos a gazdaságilag úgyis erősebb félnek a gyöngébbel szem- 
ben oly fegyvert adni a kezébe, mely a birtokos és birtoktalan 
osztályok közötti ellentétet még inkább kiélesíti. Hasonló kifogások 
hozattak fel a haszonbérbeadó törvényes zálogjoga ellen is, habár 
elismertetett, hogy ennek az ingatlan gyümölcsein való zálogjoga 
kevésbbé aggályos. Ezen érvek alapján ajánltatott, hogy a bérbeadó 
és haszonbérbeadó törvényes zálogjoga — vagy legalább is az 
előbbié — teljesen töröltessék el ; esetleg helyettesittessék más intéz- 
ménynyel, péld. bizonyos előfeltételek alatt gyakorolható vissza- 
tartási vagy magánzálogolási joggal. 

Ezzel szemben felhozatott, hogy a törvényes zálogjog, a 
melyet a T. a fennálló jog nyomán ingatlan bérbe- és haszonbérbe- 
adójának biztosít, távolról sem oly indokolatlan singularitás, mint 
a hogy az ellennézet feltünteti, hanem a jogviszony természetében 
birja alapját. A bérbeadó helyzete egészen más, mint az eladóé. 
Az utóbbinak szolgáltatása egy időpontra concentrálódik, tehát a 
vevőével egyidejűleg kicserélhető. Ha a vevőnek hitelez, azt nem 

jogi szükségszerűségnél fogva, hanem a saját akaratából teszi; 
tehát rajta áll, hogy ha biztosítékot tart szükségesnek, azt jogügy- 
letileg kikösse. Ellenben a bérbeadónak szükségkép elül kell járnia 
a teljesítéssel. Ez még akkor is áll, ha ki van kötve, hogy a bér 
előre fizetendő, mert a bérbeadónak ez esetben is előbb át kell 
adnia a dolgot használatul, mielőtt a bért követelhetné. Mig továbbá 
ingatlan eladója minden nehézség nélkül szerezhet magának jog- 
ügyleti biztositékot az által, hogy a hátralékos vételárnak az eladott 
ingatlanra való jelzálogi bekeblezését köti ki, ingaüan bérbeadó- 
jának a jogügyleti biztosítéknak ily kényelmes módja nem áll ren- 
delkezésére. Bármely neme a jogügyleti biztosítéknak aránytalanul 
érzékenyebben sújtaná a bérlőt, mint a törvényes zálogjog. Az sem 
áll, hogy a bérbeadó érdekeit védő egyéb törvényes szabályok mel- 
lett a törvényes zálogjog felesleges. A végrehajtási törvény alapján 
kieszközölt előleges biztosítási intézkedés nem biztosítana a bérbe- 
adónak kielégítési elsőbbséget oly hitelezőkkel szemben, kik koráb- 
ban foglaltattak. A rögtönös felmondás annak a veszélynek teszi 
ki a bérbeadót, hogy a bérlet tárgyát nem tudja azonnal másnak 
kiadni s elveszti az időközi bérjövedelmet. Különben épen az ellen- 
nézet által hangsúlyozott socialis szempontból nem látszik kívánatos- 
nak a bérbeadókat a törvényes zálogjog megvonása által arra 
utalni, hogy foglalási és kilakoltatási jogukat kíméletlenül gyako- 
rolják. Nem szabad figyelmen kivül hagyni, hogy a törvényes 
zálogjog, bár első vonalban a bérbeadó érdekeit akarja megóvni, 
közvetve a bérlőnek is előnyt nyújt, egyrészt mert bizonyos fokig 
hitelképesekké teszi azokat is, a kik a lakbérre nézve jogügyleti 
biztosítékot adni nem képesek ; másrészt mert a bérbeadónak lehet- 
ségessé teszi, hogy bérkövetelése veszélyeztetése nélkül a bérlővel 
szemben kíméletet tanúsítson, nevezetesen fizetési haladékot adjon 
neki. Ép ezért nagyon kétséges, hogy a törvényes zálogjog eltör- 
lése nem fogná-e a szegényebb osztályok helyzetét inkább súlyos- 
bítani, mint javítani. A visszaélések, a melyek mint minden más 
intézménynél, ugy itt is előfordulhatnak, nem az intézmény eltör- 
lését, hanem csak korszerű reformálását indokolhatják. A törvényes 
zálogjog hetyett ajánlott egyéb intézmények a bérlőre nézve sem- 
mivel sem volnának kevésbbé terhesek, a bérbeadónak pedig nem 
nyújtanák ugyanazt a biztosítást. A T. álláspontja tehát fen- 
tartandónak mutatkozik. 

2. A mi azt a kérdést illeti, hogy a törvényes zálogjog minő 
követelések biztosítására szolgáljon, erre nézve egy oldalról az a 
kívánság nyilvánult, hogy a bérbeadót a bérleti szerződésből eredő 
összes — már felmerült és még felmerülhető — követeléseire nézve 
illesse meg a zálogjog, mert az csak ily szabályozás mellett felel- 
het meg azon feladatának, hogy a bérbeadónak teljes biztosítást 
nyújtson. Ez a nézet azonban elszigetelve maradt. Dy szertelen 
kiterjesztés mellett a bérbeadó törvényes zálogjoga a bérlő cselekvési 
szabadságát csakugyan tűrhetetlen módon korlátozná ; mert a bérbe- 
adó azon az alapon, hogy a bérlet tartama alatt még esetleges 
kártérítési követelései keletkezhetnek, a bérlőnek a vagyonával való 
rendelkezést időközben teljesen lehetetlenné tehetné. Komolyabb 
megfontolást tehát csak két kérdés igényel : a) mennyiben szolgál- 
jon a zálogjog a már lejárt és még lejárandó bérkövetelésnek és 
b) szolgájjon-e a bérbeadó már felmerült kártérítési követelésének 
is a biztosítására? 

a) A T.-nek az az újítása, hogy a törvényes zálogjog az 
összes lejárt bérkövetelés biztosítására szolgál, és csak más hite- 
lezővel szemben, ki a zálogjoggal terhelt ingókat lefoglaltatja, van 
e zálogjog érvényesítése bizonyos idejű (félévi, egy évi) bérre kor- 
látozva, túlnyomóan helyesléssel találkozott. Csakugyan alig is 
lehetne helyes okát adni, hogy miért veszítse el a bérbe-, illetve 
haszonbérbeadó necsak a más foglaltatok előtti elsőbbségét, hanem 
magával a bérlővel, illetőleg haszonbérlővel szemben is dologi fede- 
zetét annak folytán, hogy követelésének behajtásában kíméletet 
tanúsított. Lényegesebb kifogás az ellen sem merült fel, hogy a 
zálogjog a már lejárt bérkövetelésen kivül a legközelebb lejárandó 
bérrészleteket is fedezze. Egy ellennézet ezen túlmenői eg korlát- 
lanul meg akarta engedni, hogy a bérbeadó a bérlet tartama alatt 
jövőben lejárandó bérkövetelésére nézve a törvényes zálogjogot 
érvényesíthesse. Ezzel szemben megjegyeztetett, hogy jövőbeli 
feltételes követelések biztosítására a bérlő rendelkezési jogát ily 
mértékben korlátozni nem lehet. 

b) Indítványoztatott, hogy a bérbe,- illetve haszonbérbeadó 
azon kártérítési követelése tekintetében is érvényesíthesse törvényes 
zálogjogát, a mely őt a bérlet, illetőleg haszonbérlet tárgyának rosz- 
szabbítása miatt a bérlő illetőleg haszonbérlő ellen illeti (v. ö. német 
ptkv. 559. §). Minthogy a zálogjog az indítvány szerint csak már 

tényleg keletkezett kártérítési követelés biztosítására volna gyako- 
rolható, a fentebb felhozott aggály elesik ; másrészt a méltányosság 
követelménye, hogy a bérbeadónak a bérleti viszonyból eredő ilyen 
kártérítési követelése se maradjon fedezetlen. 

Az indítvány azonban más oldalról ellenzésre talált. A kár- 
követelések valósága és terjedelme többnyire bizonytalan és csak 
bírói úton állapítható meg. Ha a törvény ily bizonytalan követelések 
tekintetében is megengedi a törvényes zálogjognak s az abból az 
1548. §. szerint folyó visszatartási jognak gyakorlását, akkor attól 
kell tartani, hogy e jog a bérlők és haszonbérlők zaklatására és 
jogellenes károsítására fog felhasználtatni. A kártérítési követelés 
továbbá nem is helyezhető helyesen egy vonalba a bérköveteléssel, 
mert míg az utóbbi a bérleti viszony lényegén alapul, az előbbi 
csak esetlegesen ered belőle. Ily esetleges követelése a bérlőnek 
is lehet a bérbeadó ellen, nevezetesen a dologra fordított költség 
megtérítése iránt az 1541. §. alapján, kártérítés iránt az 1533. §. 
alapján stb. Ha már most a törvény kifejezetten elzárja az ingatlan 
bérlőjét és haszonbérlőjét attól, hogy a bérbe-, 111- haszonbérbeadó 
elleni követelései miatt visszatartási jogot gyakoroljon (1562. §. 
II. bek.), akkor szembetűnő méltánytalanság nélkül nem adhat a 
bérbe-, ül. haszonbérbeadónak hasonló esetleges követelések tekin- 
tetében törvényes zálogjogot. 

3. Abban a kérdésben, hogy a bérbe- és haszonbérbeadó 
törvényes zálogjoga minő vagyontárgyakra terjedjen ki, a T. állás- 
pontja két oldalról támadtatott meg: egyfelől tágítani, másfelől 
szűkíteni kívánták a zálogjognak alávetett vagyontárgyak körét. 

a) A mi az előbbi irányt illeti, a legszélsőbb nézet azt kívánta, 
hogy a bérbeadó törvényes zálogjoga kivétel nélkül minden dologra 
kiterjedjen, a mely a bérlemény területén van. Ha a törvény a 
dolgok minősége szerint különböztet, vagy arra tekint, hogy a 
bérlemény területén levő dolog kinek a tulajdona, vagy ki által 
hozatott oda, a bérbeadó mindig ki lesz téve a kijátszás veszélyé- 
nek. A zálogjognak »a bérlemény berendezéséhez és felszereléséhez 
tartozó ingó dolgokra* korlátozása ellen ezen oldalról különösen 
felhozatott, hogy a berendezés és felszerelés fogalma különfélekép 
magyarázható s hogy e szerint üzleti helyiség bérbeadása esetében 
az üzletben levő árúk, a melyek legtöbb fedezetet nyújtanak, nem 
esnének a zálogjog hatálya alá. Ezzel szemben hangsúlyoztatott, 

hogy a törvényes zálogjognak azt az exorbitans terjedelmét, a melyet 
az ellennézet a fennálló jog nyomán statuálni kivan, a bérbeadónak 
semmi jogos érdeke sem követeli. A zálogjog nem terjeszthető ki 
helyesen más dolgokra, mint azokra, a melyekre mint fedezeti 
alapra a bérbeadó a szerződés megkötésekor számíthatott. Hogy a 
bérlő bértartozásáért a cseléd holmija, vagy a bérlőnél megszálló 
vendég uti bőröndje is feleljen, az képtelenség ; ily szertelen ki- 
terjesztés mellett a bérbeadó törvényes zálogjoga egyenesen veszé- 
lyeztetné a jogbiztonságot. Korlátozásra tehát okvetlenül szükség 
van s a korlátot vagy abban kereshetjük, hogy csak a bérlő (s 
esetleg a vele együtt lakó családtagok) tulajdonát képező ingók 
essenek a törvényes zálogjog alá, vagy abban, hogy a zálogjog 
csak azokra az ingókra terjedjen ki, a melyeknek a bérlemény 
területén létele objectiv kapcsolatban van a bérlemény használatá- 
val. AT. — a még alább érintendő további korlátozással — az 
utóbbi megoldást fogadta el, mint a mely czélszerűbb és a bérbe- 
adóra is kedvezőbb. Hogy a bérlemény területére hozott dolgok 
kinek a tulajdonában vannak, azt a bérbeadó nem tudhatja ; de 
hogy melyek szolgálnak a bérleménynek használatára, vagyis a 
T. szövegezése szerint: melyek tartoznak a bérlemény berendezé- 
séhez és felszereléséhez, az nyilván látható. Irányadó természetesen 
az, hogy minő czélra van az ingatlan bérbeadva. E szerint nem 
szenvedhet kétséget, hogy lakásbérletnél a lakásberendezés, üzleti 
helyiség bérleténél az árúk és egyéb üzletbeli ingók képezik — a 
többi előfeltételek fenforgása esetében — a törvényes zálogjog tárgyát. 
Ellenben oly ingók, melyek csak esetlegesen kerülnek a bérlemény 
területére (péld. a bérbevett magtárba ideiglenesen elhelyezett 
szobabútorok) vagy a melyek a bérlemény használatával kapcsolat- 
ban nincsenek (péld. a lakásbérlő készpénze vagy értékpapirjai) 
a zálogjog hatálya alá nem esnek. Ezekre a bérbeadó nem számít- 
hatott ; rendszerint nincs is módjában ellenőrizni, hogy mikor kerül- 
nek a bérlemény területére és mikor vitetnek el onnan ; nincs tehát 
semmi helyes ok, hogy törvényes zálogjoga azokra is kiterjesztessék. 
Egy másik nézet helyeselte ugyan a T. álláspontját annyiban, 
a mennyiben a törvényes zálogjog a bérlemény berendezéséhez és 
felszereléséhez tartozó ingókra van korlátozva, de helytelenítette 
azt a további korlátozást, hogy ezek a dolgok is csak akkor 
esnek a zálogjog hatálya alá, ha a bérlő vagy vele együtt lakó 

neje vagy gyermeke hozta a bérlemény területére. E tekintetben 
felhozatott, hogy ez a korlátozás tág teret nyit a kijátszásoknak; 
a bérbeadó nem érvényesíthetné zálogjogát, ha az ingókat a bérlő 
helyett atyja vagy más rokona vagy üzlettársa szállítja a bérlemény 
területére. A bérbeadó törvényes zálogjoga terjedjen ki a bérlemény 
berendezéséhez és felszereléséhez tartozó »összes« ingókra, az albérlő 
által behozattakra is ; az albérlő védelmére azonban mondassák ki, 
hogy a főbérbeadó az albérlő ellen csak az albérleti összeg erejéig 
érvényesítheti zálogjogát. 

Ezzel szemben megjegyeztetett, hogy az ellennézet által nyil- 
vánított aggály részben a T. félreértésén alapul. Nem az határoz, 
hogy az ingókat ki »szállítja« fizikailag a helyszínére, hanem az, 
hogy ki által, illetőleg kinek részére hozattak be. A bérlő által 
behozottnak tekintendő a dolog akkor is, ha helyette vagy részére 
atyja vagy apósa szállította házhoz. A szóban forgó korlátozás 
azért nem ejthető el, mert erre az albérlő érdekében van szükség. Az 
ellennézet által javasolt megoldás nem kielégítő. Ha abból indulunk 
ki, hogy a bérbeadó törvényes zálogjoga minden dologra kiterjed, 
a mely a bérlemény berendezéséhez és felszereléséhez tartozik, 
tekintet nélkül arra, hogy ki hozta a bérlemény területére, akkor indo- 
kolatlan singularitás, hogy e zálogjog érvényesíthetése az albérlővel 
szemben az albérleti összeg erejéig van korlátozva. De ily korlátozás 
mellett is előállana az a nehézség, hogy az albérlő által behozott 
dolgok kétszeresen volnának lekötve : az albérbeadónak és e mel- 
lett külön a főbérbeadónak is, a mi odavezetne, hogy mindegyik 
záloghitelező külön érvényesíthetné a maga zálogjogát. Kielégítő 
megoldásra csak úgy jutunk, ha nem az albérlő által behozott dol- 
gokra, hanem csak a bérlőnek az albérleti szerződés alapján az 
albérlő ellen támasztható követelésére terjesztjük ki a főbérbeadó 
törvényes zálogjogát. 

Egy harmadik nézet a T.-nek azt a rendelkezését támadta 
meg, mely szerint a bérbeadó törvényes zálogjoga a bérlőnek végre- 
hajtás alá nem vonható ingóira nem terjed ki ; mert az épen azokra 
káros, a kiket védeni akar : a kis emberekre. Eredményében ugyanis 
odavezet, hogy ezek lakást egyáltalán nem kapnak. Erre megjegyez- 
tetett, hogy a lakáskérdés nem ezen rendelkezés fel- vagy fel nem 
vételén, hanem nemzetgazdasági tényezőkön fordul meg; azon 
humanitási szempontoknak pedig, a melyek a törvényhozást vezet- 

ték, midőn az adós legnélkülözhetetlenebb ingóságait a végrehajtás 
alól kivette, a bérbeadókkal szemben is kell érvényesülniük. 

b) Az ellenkező irányból az a javaslat tétetett, hogy a törvé- 
nyes zálogjog a bérlő tulajdonát képező dolgokra korlátoztassék 
(v. ö. német ptkv. 559. §.). Esetleg ki lehetne terjeszteni a zálog- 
jogot a bérlővel egy háztartásban élő családtagjai dolgaira. A T. 
rendelkezései mellett a bérlő igen könnyen idegenekkel fizettetheti 
meg a bérét, ha kölcsönkéri azok dolgait. Ezzel szemben utalás 
történt a már fentebb, valamint az Indokolásban (IV. k. 256. 1.) 
felhozott ellenérvekre s különösen arra, hogy ily szabályozás mel- 
lett a bérbeadó sohasem tudhatná, biztosítva van-e bérkövetelésére 
nézve a behozott dolgok által vagy sem; ez a bizonytalanság 
pedig az egész intézmény értékét nagyban csökkentené. 

Ugyanezen oldalról az a javaslat is tétetett, hogy a haszon- 
bérbeadó zálogjoga a behozott dolgokra egyáltalán ne terjedjen ki. 
A zálogjog tárgya a haszonbérletnél helyesen csak az ingatlanból 
nyert termés lehet. E korlátozás előmozdítaná a rendszeres gaz- 
dálkodást, mert a tulajdonos majd így jobban megválogatná bérlő- 
jét. Ezzel szemben megjegyeztetett, hogy a javasolt változtatás ele- 
gendő indok nélkül kedvezőtlenebbé tenné a haszonbérbeadó hely- 
zetét szemben a mai joggal, e mellett pedig alig mozdítaná elő 
a jelzett czélt számbavehető mértékben. Ha a törvény zálogjogot ad 
a bérbeadónak az illatá-kon, azt a haszonbérbeadótól sem tagad- 
hatja meg, mert nincs ok, a miért az utóbbit kedvezőtlenebb elbá- 
násban kellene részesíteni. 

III. 



Megoldás. 
A T. álláspontja fentartandő. 

CXCV1. s*. elvi kérdés. 

A bérbe- vagy haszonbérbeadott ingatlan el- 
idegenítése minő hatással legyen a bérleti, illető- 
leg haszonbérleti viszonyra? (1567— 1570-, 1572., 
1576-1579., 1582. §§.) 

I. 

.4 T. álláspontja. 

A T. szerint, ha a bérbeadó a bérbeadott ingatlant a bérlet 
tartama alatt, azaz miután a bérlő tényleges használatába átbocsát- 
tatott, elidegeníti, a tulajdonváltozás időpontjától kezdve az új 
tulajdonos lép a folyó jogokra és kötelezettségekre nézve a bérbe- 
adó helyébe. A bérleti szerződésnek oly kikötése azonban, a mely 
a bérlet tartamát a törvényes felmondási időn túl terjedő időre 
állapítja meg vagy a törvényesnél szigorúbb kötelezettséget ró 
a bérbeadóra, az új tulajdonosra nem kötelező, hacsak a tulajdon- 
változás idejében tudomással nem birt róla. 

A bérlő, ha a bérleti szerződés a törvényes felmondási időt 
meghaladó határozott időre írásban van kötve, azt bevezettetheti 
a telekkönyvi hatóságnál (esetleg más közhatóságnál) ilyen szer- 
ződésekről vezetendő nyilvántartási jegyzékbe. A bevezetésnek az 
a hatálya, hogy későbbi tulajdonváltozás esetében az új tulajdonos 
nem hivatkozhatik arra, hogy a bérleti szerződés tartalmát nem 
ismerte. 

Az új tulajdonos, ha a bérlet kikötött időtartama az előadot- 
takhoz képest rá nézve is nem kötelező, vagy ha a bérleti szerző- 
désnek a tulajdonváltozás idejében tényleg hatályban levő fel- 
tételei rá nézve jelentékenyen terhesebbek, mint a melyekről abban 
az időben tudott vagy tudhatott, a bérletet a törvényes felmondási 
idő megtartásával idő előtt felmondhatja. Viszont a bérlő is fel- 
mondhatja a bérletet idő előtt, ha az új tulajdonos a bérleti szer- 
ződés azon kikötéseit is, a melyek rá nézve nem kötelezők, önként 
el nem fogadja. 

Végrehajtási elidegenítés esetében az árverési vevő is a bérbe- 
adó helyébe lép, ő azonban, ha a bérleti jog nincs a telekkönyvbe 
bejegyezve, a törvényes felmondási idő megtartásával akkor is fel- 
mondhatja a bérletet, ha annak kikötött tartamáról az ingatlan 

megszerzésekor tudomással birt. Csakhogy a felmondásnak a leg- 
első alkalommai kell történnie, a mikor lehetséges, különben az 
árverési vevő a bérlővel szemben oly tekintet alá esik, mintha az 
ingatlant szabad kézből szerezte volna. A bérbeadó csődbejutása 
esetében az ingatlannak a csődtömeggondnok által szabad kézből 
vagy árverésen való eladása a végrehajtási árverés hatályával bir. 

Fokozott védelemben részesül a bérlő, ha a bérleti joga telek- 
-könyvbe be van jegyezve, a mi azonban csak a bérbeadó bele- 
egyezésével történhetik. Hy esetben az új tulajdonos akkor is a 
bérbeadó helyébe lép, ha a tulajdonváltozás idejében a bérlet még 
nem lépett volt hatályba. A telekkönyvileg bejegyzett bérleti jog 
végrehajtási árverés esetében is érintetlen marad, ha jelzálogos 
követelés a rangsorban meg nem előzi, vagy ha a bérleti jog fen- 
tartásával árverés alá bocsátott ingatlan árverési vételárából a meg- 
előző jelzálogos követelések kikerülnek; a bérbeadó ellen elren- 
delt csőd s az ingatlannak a tömeggondnok által szabad kézből 
vagy árverésen való eladása pedig a telekkönyvileg bejegyzett bérleti 
jogot egyáltalán nem érinti. 

Külön rendelkezés van az esetre, ha az új tulajdonos a 
bérbeadóval szemben elvállalja a bérleti szerződésből folyó köte- 
lezettségek teljesítését. 

Mind e szabályok haszonbérlet esetében is állanak. 
(1567—1570., 1572., 1576—1579. §-ok, 1582. §. III. bek.) 

II. 

A kérdésre nézve felmerült észrevételek. 

1. A T.-nek az az elvi álláspontja, hogy a bérleti viszony 
a bérbeadott ingaüan elidegenítése esetében átszáll az új tulaj- 
donosra (»vétel nem bont bérletet«\ több oldalról megtámadtatott 
és pedig mind jogi, mind közgazdasági szempontból. A bérlet 
fogalmilag szerződésen alapuló kötelmi viszony, a melyből ép azért 
csak a szerződő felek között származhatnak viszonos jogok és 
kötelezettségek. A T. maga is kötelmi viszonyként fogja fel; 
önmagával jut tehát ellenmondásba, midőn a bérlő jogát mégis 
quasi— dologi jogként construálja, illetőleg a bérleti joghoz oly 
joghatásokat fűz, a melyek csak dologi joggal járhatnak együtt. 
Elvi szempontból megmagyarázhatatlan, hogy az új tulajdonos 

mikép léphet jogosultként és kötelezettként egy szerződési viszonyba, 
a melybe lépni nem akar s hogy a bérlő mi alapon van kötelezve 
arra, hogy a szerződési ellenfele személyében végbemenő ezen 
változást tűrje. A T. az új tulajdonosra s a bérlőre akaratuk 
ellenére rákényszerít egy szerződési viszonyt, mely talán mind- 
egyikük érdekével ellenkezik, mert a bérlőre is esetleg kedvezőbb 
lehet, ha a bérlet megszüntetése mellett az eredeti bérbeadótól 
kártérítést követelhet, mint ha a bérletet az új tulajdonossal 
szemben, a kiben garancziát nem talál, folytatni kénytelen. Helye- 
sebb tehát megmaradni a fennálló jog mellett, a mely a telek- 
könyvbe be nem jegyzett bérleti jogok tekintetében az ellenkező 
elvet (»vétel bérletet bont«) követi s azt csak annyiban enyhíti a 
bérlő érdekében, hogy az új tulajdonos nem rögtönösen, hanem 
csak szabályszerű felmondás után követelheti a bérlőtől az ingatlan 
átbocsátását. Ez az álláspont gazdasági szempontból is helyesebb 
és előnyösebb, mert fontosabb érdek, hogy a tulajdonos a tulaj- 
donával való szabad rendelkezésben ne legyen korlátolva, mint 
hogy a bérlő használati joga ne csorbuljon. Ez utóbbi — el is 
tekintve a bérleti jog telekkönyvi bejegyzésének lehetőségétől — 
eléggé meg van védve az által, hogy a bérbeadótól, ha az új 
tulajdonos nem állja a bérleti szerződést, a bérlet időelőtti meg- 
szűnése miatt kártérítést követelhet. 

E kifogásokkal szemben más oldalról a T. álláspontja helye- 
seltetett. A felhozott elméleti aggályok sem nem alaposak, sem nem 
döntők. Abból, hogy a T. a bérletet kötelmi jogként fogja fel, 
még egyáltalán nem következik, hogy a bérlő jogát az új tulaj- 
donossal szemben — kivált ha ez az ingatlan megszerzésekor a 
bérletről tudott — védelemben nem részesíthetné. A T. a kötelmi 
jogokat is védi harmadik személyek szándékos károsító cselek- 
vényeivel szemben (1104. §.) Az a szabály, hogy az új tulajdonos, 
ha az ingatlan megszerzésekor a bérlet kikötött tartamát ismerte, 
az ingatlan használatát ezen egész időtartamon át a bérlőnél meg- 
hagyni köteles, már az 1 104. §. második bekezdéséből is le volna vezet- 
hető, mert nem egyéb, mint az ott kimondott elvnek a bérletre való 
megfelelő alkalmazása. Azonban a tiltott cselekményekre vonatkozó 
szabályok megfelelő alkalmazása helyett célszerűbb s az új tulaj- 
donosra is kedvezőbb, ha a törvény az által adja meg a bérlőnek 
az új tulajdonossal szemben a szükséges védelmet, hogy az utób- 

bit a folyó jogokra és kötelezettségekre nézve a bérbeadó helyébe 
lépteti. Nem áll, hogy ez jogi lehetetlenséget involválna. Kötelmi 
jogviszonyok nem csak szerződésből eredhetnek, a törvény más 
tényálláshoz is fűzhet ily hatályt. Nincs tehát feltűnő abban, ha a 
törvény a fenforgó esetben, magához a bérbeadott ingatlan tulaj- 
donához kapcsolja a bérbeadói jogokat és kötelezettségeket. Sérelem 
ez által egyik félen sem esik. Az új tulajdonos feltétlenül csak a 
folyó kötelezettségekre nézve (hogy az ingatlant a kikötött bér 
ellenében a bérlőnek szerződésszerű használatra átengedje és 
használatra alkalmas állapotban fentartsa) és ezekre nézve is csak 
a törvényes felmondási idő elteltéig lép a bérbeadó helyébe. Ennyi- 
ben a T. alig megy túl a fennálló jogon. Hosszabb időre és a 
törvényesnél szigorúbb mértékben csak abban az esetben van 
kötelezve, ha a bérleti szerződés idevonatkozó kikötéseiről az 
ingatlan megszerzésekor tudott vagy — a nyilvántartási jegyzékből 
illetőleg a telekkönyvből — tudhatott. A bérlőre sem hárulhat abból 
sérelem, hogy a bérleti szerződésből folyó követeléseire nézve az 
új tulajdonos személyében új adóst nyer, mert ennek kötelezett- 
ségeiért az eredeti bérbeadó készfizető kezesként felel (1571. §.), 
a mennyiben pedig az új tulajdonos a bérbeadó szerződéses 
kötelezettségeibe be nem lép, a bérlő felmondási jog s a bérbeadó 
elleni kártérítési követelés által van védve (1572. §. II., III. bek.). 
Másrészt nemcsak az egyes bérlőre nézve fontos érdek, hogy a 
bérleményt az ingatlan elidegenítése esetében is háborítatlanul hasz- 
nálhassa a kikötött időn át, hanem az általános közgazdasági 
érdek is parancsolóan követeli, hogy a bérlők helyzete jogilag 
biztosítva legyen. Erős, vagyonos és intelligens bérlő osztály csak 
így fog fejlődhetni. A mig a bérlőnek attól kell tartania, hogy az 
ingatlan elidegenítésével a bérleménytől elesik, addig nem lehet 
tőle azt várni, hogy befektetéseket tegyen. Helyzetének bizony- 
talansága elriasztja minden költekezéstől, melynek gyümölcsét csak 
hosszabb idő múlva élvezhetné és többé-kevésbbé arra utalja, hogy 
rablógazdaságot folytasson. A kártérítési követelés, a melyet a 
bérbeadó ellen érvényesíthet, ha az új tulajdonos elveszi tőle 
a bérleményt, alig javítja helyzetét, mert eltekintve attól, hogy a 
követelés a bérbeadón sokszor be sem hajtható, a kártérítési per 
kilátása nem fogja őt beruházásokra buzdítani. Hogy okszerű, 
gyümölcsöző gazdálkodást folytathasson, első sorban biztosított 
jogi positióra van szüksége. A T. ezt kívánja neki megadni. 

2. Épen az imént felhozott indokokra való tekintettel egy 
másik nézet azt tartotta, hogy a T. nem is megy elég messze a 
bérlő védelmében. A törvény ne nézze azt, hogy az új tulajdonos 
ismerte vagy ismerhette-e az ingatlan megszerzésekor a bérleti 
szerződés, kikötéseit, különösen a bérleti idő kikötött tartamát, 
hanem mondja ki feltétlenül, hogy a bérleti szerződés ugy a mint 
a . tulajdonváltozás idejében fennállott, átszáll az uj tulajdonosra 
(v. ö. német ptkv. 571. §. I. bek.). A bérlő jogállása ez által 
biztosabbá, a szabályozás egyszerűbbé válnék, a nélkül, hogy az 
új tulajdonos helyzete számbavehetőleg rosszabbodnék. Az utóbbi 
rendszerint már abból a tényből, hogy az ingatlan nem az elide- 
genítőnek, hanem harmadik személynek birtokában van, fogja fel 
ismerhetni, hogy bérbe van adva. Az ő dolga aztán, hogy a bérleti 
szerződés kikötéseiről az ingatlan megszerzése előtt, tudomást 
szerezzen magának. Ezt rendszerint nehézség nélkül meg is fogja 
szerezhetni, mert az 1559. §. rendelkezése a feleket a szerződés 
írásba foglalására utalja, ha pedig az írásba foglalás elmaradt, az 
új tulajdonos a határozatlan időre kötöttnek tekintendő szerződést 
a törvényes felmondási idő megtartása mellett úgyis bármikor 
felmondhatja; az által tehát, hogy a szóbeli szerződés feltételeiről 
pontos tudomást nem szerezhetett, jelentékenyebb kárt nem szen- 
vedhet. Mindenesetre szabadságában fog állani, hogy az eladóval szem- 
ben, ha éz őt a bérleti jogról nem értesítette, a szavatosságból folyó 
jogait érvényesítse. A javasolt szabályozás mellett a T. által 
tervbe vett nyilvántartási jegyzék, melynek vezetése a hatóságra 
nagy terhet róna és tetemes költséget okozna, feleslegessé válnék. 

Ezzel szemben felhozatott, hogy a javaslat az ingatlan- 
forgalom biztonságát veszélyeztetné s a jóhiszemű vevő érdekeit 
teljesen feláldozná a bérlő érdekeinek. A vevőnek egyáltalán nem 
áll módjában mindig meggyőződni, hogy az ingatlan, a melyet 
meg akar venni, bérbe van-e adva és minő kikötések mellett. Ha 
egyes mezőgazdasági parcella vagy erdő a vétel tárgya, sokszor 
azt is nehezen fogja megállapíthatni, hogy az kinek a birtokában 
van. A harmadik személyektől nyert szóbeli értesítés lehet hely- 
telen; a vele közölt írásbeli bérleti szerződés kikötései lehet hogy 
már meg vannak változtatva. Minden esetre visszás volna, ha az 
ingatlan megszerzőjét az ingatlanra vonatkozó bérleti — tehát 
kötelmi — jogok tekintetében súlyosabb tudakozódási kötelesség 

terhelné, mint az ingatlant terhelő dologi jogok tekintetében, a 
melyekre nézve elég a telekkönyvet megtekintenie. 

Az új tulajdonosnak s a bérlőnek érdekeit csak úgy lehet 
méltányosan kiegyenlíteni, ha az előbbinek módot nyújtunk arra, 
hogy az ingatlan megszerzése előtt az arra vonatkozó bérleti jogok- 
ról hiteles tudomást szerezzen. Ezt czélozza a T. 

3. Kifogás tétetett a T.-nek azon álláspontja ellen, hogy telek- 
könyvileg bejegyzett bérleti jog az 1576. §-ban meghatározott elő- 
feltételek alatt végrehajtási árverés esetében is érintetlen marad. 
Eltekintve attól, hogy ez a rendelkezés a bejegyzett bérleti jogot 
lényegileg dologi joggá változtatja, az gyakorlati szempontból sem 
helyeselhető, mert ha az ingatlan a bérleti joggal terhelten bocsát- 
tatik árverés alá, megfelelő eredmény el nem érhető. Ugyanaz 
áll az 1577. § azon rendelkezésére nézve, mely szerint az ingatlan 
a bérbeadó csődtömeggondnoka által is csak a bejegyzett bérleti 
jog fentartásával adható el. Már pedig ha árverésre kerül a dolog 
vagy csőd nyittatik, a hitelezők azon érdekének, hogy az ingatlan 
minél nagyobb árban értékesíttessék, a bérlő érdeke felett praeva- 
leálnia kell. A bérlőt úgyis védi az 1568. § második bekezdésének az a 
szabálya, hogy a bérlet telekkönyvi bejegyzése egyúttal jelzálogjogot 
alapít meg a bérlő azon kártérítési követelésére nézve, mely őt a 
bérlet időelőtti megszűnése esetében a bérbeadó ellen megilleti. 

Erre nézve megjegyeztetett, hogy az az elméleti kérdés vájjon 
a bejegyzett bérleti jog az 1576, 1577. §-ok szabályaira való 
tekintettel dologi jog minőségét ölti-e magára, e helyütt eldöntésre 
nem szorul. Az a gyakorlati szempont pedig, hogy az ingaüan 
minél jobb árban értékesíttessék, nem igazolja a bejegyzett bérleti 
jognak oly hitelezők érdekében való megszüntetését, a kik csak 
későbbi ranghelyen vagy egyáltalán nem szereztek jelzálogjogot. 

III. 



Megoldás. 
A T. álláspontja fentartandó. 

B) 

A Tervezetre vonatkozó bírálati anyag. 

a) 

A Tervezet közzététele következtében egybegyűlt meg- 
jegyzések összeállítása* 

1526. §. 

Dr. Szakolczai Árpád (Mag. Kod. 1902. 25.) A következő szö- 
veget ajánlja: 

♦Bérleti szerződés által a bérbeadó kötelezi magát, hogy a 
bérlőnek a bérbeadott tárgynak használatát a bérlet időtartamára 
átengedi, a bérlő viszont kötelezettséget vállal, hogy. a bérbeadónak 
a megállapított bérösszeget (pénzben vagy pénzértékű szolgáltatás- 
ban) megfizeti.*. 

1527. §. 

1. A budapesti háztulajdonosok testülete (Beadvány): A §. 
rendelkezését helytelennek tartja. Nézete szerint, ha a bérbeadó a 
dolgot jó karban és használható állapotban adja át a bérlőnek, 
úgy a hasznaiható állapotban való fentartás kötelezettsége ez utób- 
bit kell hogy terhelje. Szerinte a T. alapján a bérbeadó még oly 
rongálásokat is köteles volna javíttatni, a melyeket a bérlő szándé- 
kosan vagy rosszhiszemüleg okozott, vagy a melyek az ő vigyá- 
zatlanságának a következményei. 

Ajánlja a következő szöveget: » Bérbeadó köteles a dolgot a 
bérlőnek szerződésszerű használatra alkalmas állapotban átadni, a 
bérlő pedig köteles azt a bérlet tartama alatt ugyanily állapotban fenn- 
tartani és visszabocsátani.« 

2. Hamar Gyula, szakolczai kir. járásbiró (Magyar Jogász 
Újság 1904. 1.): A német ptk. nyomán egyeztetni kivánná a sza- 
kaszt a haszonbérletre vonatkozó megfelelő rendelkezéssel és pedig 
ez utóbbi alapján, mely — helyesen — az ^átengedés* kitételt 
használja az ennél indokolatlanul többet kifejező »átadás« helyett. 

3. Dr. Frank Miksa (Húsz. Száz. 1901. 5.) : Kivánja az uzsora- 
büntetések kiterjesztését a lakásbérleti szerződésre s ehhez képest 
azon háztulajdonosnak uzsora vétség miatt leendő üldözését, a ki 
a bérlő szorult helyzetének kihasználásával lakást oly áron ád 

bérbe, hogy az eset körülményeit tekintve, figyelemmel az illető 
község lakásviszonyaira és átlagos lakásbéreire, feltűnő arányta- 
lanság mutatkozik a bérbeadott lakás értéke és a kikötött bérösszeg 
között. Lakásuzsora esetén a bérlő bármikor hagyhassa ott a lakást 
és követelhesse annak az összegnek visszatérítését, mely a bíróilag 
megállapítandó lakásérték és a tényleg fizetett lakásbér közötti 
különbözetet képezi. Ha a bérbeadó szándékosan, gondatlanul vagy 
haszonlesésből oly lakást ad bérbe, mely a bérlő családtagjai egész- 
ségére vagy munkaerejére ártalmas hatással volt, a bérlőnek vagyoni 
kártérítést köteles adni, melyet a bíróság vagyoni kár igazolása 
nélkül szabad mérlegelés alapján állapít meg. Ha a bérbeadó lakás- 
uzsorát követett el vagy szerződésszerű használatra nem alkalmas 
helyiséget adott bérbe, köteles a bérlőnek hurczolkodási költségét, 
valamint azt a vagyoni kárt is megtéríteni, melyet a bérlő uj lakás 
keresése és bérlése által szenvedett. — Mindezen jogokról a bérlő 
nem mondhat le. 

4. Dr. Szakolczai Árpád (i. h.) : Következő szöveget ajánlja : 
»A bérbeadó köteles a dolgot a bérlőnek szerződésszerű hasz- 
nálatra alkalmas állapotban fentartani, ezen kötelezettsége azonban 
nem terjed ki azon hiányok helyreállítására, melyeket a bérlő a 
bérlet tárgyán szerződésellenes használata által idézett elő.« 

1528. §. 

1. Dr. Haller Károly (i. h.) : Ha e két sző » jelentékeny mér- 
tékben* kimarad, a rendelkezés szabatosság tekintetében csak 
nyerni fog. 

2. Dr. Szakolczai Árpád (i. h.) következőleg szövegezné a §-t : 
»Ha a bérbeadó a bérlet tárgyát a szerződésileg megálla- 
pított időpontban nem adja át, vagy ha akár ő, akár tudtával és 
akaratával más a bérlet tárgyát a bérlőtől utóbb elvonja, vagy a 
bérlőtannak szerződésszerű használatában akadályozza, a bérlő a 
bérleti viszonyt, a mennyiben a bérbeadó részéről rosszhiszeműség, 
illetve szándékosság vagy gondatlanság forog fenn, azonnal megszün- 
tetheti. 

Ha a bérlet tárgyának átadása a bérbeadó hibáján kivül eső 
okokból késik, vagy a bérlet tárgyának használata ugyancsak a 
bérbeadó hibáján kivül akadályoztatik, a bérlő az akadályok elhá- 
rítására három napi határidőt köteles a bérbeadónak engedélyezni, 

melynek sikertelen elmúlása esetén ezen szakasz első bekezdése 
értelmében járhat el. 

A bérlet tartama alatt a bérbeadó hibáján kivül beállt azon 
körülményekről, melyek a szerződésszerű használatot akadályozzák, 
tartozik a bérlő bérbeadót ajánlott levéllel értesíteni és a fenti határ- 
idő ezen levélnek a bérbeadó által való kézhezvételétől számítódik.* 

3. A budapesti háztulajdonosok testülete (i. h.) sérel- 
mesnek találja a §. azon intézkedését, a mely másnak 
ténykedéseiért is a bérbeadót vonja felelősségre, valamint azt, a 
mely az akadály elhárítására megfelelő határidő kitűzését rendeli, 
és azt végül, a mely az előzetes felhívást bizonyos esetekben elen- 
gedhetőnek tartja. Sérelmesnek tartja az első helyen említett intéz- 
kedést azért, mert szerinte az igazsággal ellenkezik az, ha a bérbe- 
adót a T. az akadály elhárítására kötelezi és őt felelőssé teszi 
azért, ha harmadik idegen személy a bérlőtől a bérbedadó tudta s 
beleegyezése nélkül a bérlet tárgyát elvonja vagy őt a használat- 
ban gátolja ; ez alapon szerinte a rosszhiszemű bérlő nagyon köny- 
nyen kibújhatna szerződési kötelezettsége alól az által, hogy egy 
harmadik személy által — kit vagyoni felelősségre vonni nem lehet 
— magát a bérlet használatában gátoltatná. A második helyen em- 
iitett intézkedést sérelmesnek tartja a *megfelelő« szó határozat- 
lansága miatt. A mi pedig a harmadik helyen említett intézkedést 
illeti, a testület a bérleti szerződés gyakorlását gátló akadály elhá- 
rítására vonatkozó előzetes felszólítást soha sem tartja mellőzhetőnek 
azért, mert nagyon relatív fogalom az, hogy a szerződés teljesí- 
tése a bérlőre nézve mikor nem bir többé érdekkel és hogy mikor 
tekinthető nyilvánvalónak az, hogy a bérbeadó a teljesítésre képtelen. 

A következő szöveget ajánlja; 

»Ha a bérbeadó nem adja át kellő időben a dolgot a bér- 
lőnek, vagy ha a dolgot a bérlőtől utóbb elvonja, vagy őt a dolog 
szerződésszerű használatában jelentékeny mértékben akadályozza, 
a bérlő a dolog átadása, visszaszerzése vagy az akadály elhárítása 
végett a bérbeadónak megfelelő, . de 8 napnál nem rövidebb vég- 
határidőt tűzhet ki, melynek eredménytelen eltelte után a bérleti 
viszonyt azonnal megszüntetheti.* 

1529. §. 

Dr. Szakolczai Árpád (id. h.). Az 1528. §-nak índíványozott 
módosítása esetén a jelen § következőkép módosulna : 

»A bérbeadó vétkessége esetén a bérlő a bérleti viszony 
azonnali felbontásán kivül kártérítést is követelhet.* 

1530-1533. §. 

Dr. Szakolczai Árpád (Mag. Kod. 1902. 50.). A§-ok helyett a 
következő szakasz volna felveendő : 

>Ha a bérbeadott dolog oly hiányban szenved, amely a 
szerződésszerű használatra alkalmatlanná teszi, a bérlő a bérleti 
viszonyt megszüntetheti. 

Ha a bérlet tárgya a szerződésszerű használatnak meg nem 
felel, vagy a bérlet tartama alatt a bérlő hibáján kivül ilyenné 
válik, a bérlő, amennyiben a hiány kisebb mérvű, azt a bérbeadó 
költségére helyreállíthatja és ennek költségeit vagy önállóan vissza- 
követelheti, vagy a bérösszegből levonhatja. 

Amennyiben a hiány nagyobb mérvű, a bérlő a bérbeadónak 
annak helyrehozására megfelelő határidőt engedélyez és a mennyi- 
ben ezen idő alatt a bérlet tárgya szerződésileg használható állapotba 
nem hozatik, a bérleti viszonyt megszüntetheti, vagy a hiányokat 
a bérbeadó költségén elháríthatja. 

Az 1528. és 1529. §-ok ezen esetekben is alkalmazást nyer- 
hetnek*. 

1530. §. 

A Budapest székes-fővárosi háztulajdonosok testülete (id. h.) 
az első bekezdést kiegészítendőnek véli azzal: >Kivéve vis major 
esetét*, minthogy szerinte az igazságnak és méltányosságnak csak 
az felelhet meg, hogy mindenki csak az általa okozott kárért 
legyen felelős, nem pedig azért is, melyet erőhatalom okozott. 

1531. §. 

Bernáth Elemér (id. h.). A T. a bérbeadónak a bizonyítás 
terhére vonatkozó kötelezettségét nem fejezi ki elég világosan; a 
§. első bekezdése tehát igy szövegezendő : 

»A bérlő követelheti, hogy a bérbeadó a bérbeadott dolognak 
az 1530. §-ban említett hiányát hárítsa el. Ez a jog azonban a 

14 



Digitized by LjOOQIC 



"210 



bérlőt nem Mléti meg, ha a bérbeadó kimutatja azt, hogy a kijavítás 
aránytalan költség nélkül nem teljesíthető.* 

1532. §. 

Bernáth Elemér (id. h.). A T. 1532. §-a után uj §. lenne 
felveendő, mely intézkedjék azon gyakori esetről, ha a bérlemény 
tárgyán javítás válik szükségessé. (Tűrje-e ezt a bérlő? Követel- 
hesse e, hogy a bérlet lejárta után eszközöltessék? Vagy felmond- 
hat ?) Két szempont egyenlítendő ki ; a bérlő a használatban ne 
zavartassák, másrészt az elhasználás szükségszerű következményét 
képező javítások (a bérbeadó 1527. §-ban foglalt kötelezettségéhez 
képest) eszközölhetők legyenek. % 

Ajánlott szöveg: 

»A bérlő a bérlet tartama alatt köteles megengedni, hogy a 
bérbeadó a bérlemény tárgyán kisebbszerű, legfeljebb 10 napra 
terjedő javítást teljesíthessen. « 

1534. §. 

1. Dr. Haller Károly (id. h.) : Ellenmondást lát a §. második 
bekezdésének azon szabályában, a mely szerint a bérlő oly hiányáért, 
melyet közönséges figyelem mellett felismerhetett volna, szavatossá- 
got érvényesíthet, ha a bérbeadó a dolog hiányát rosszhiszeműleg 
elhallgatta. Hogy mikor rosszhiszemű a puszta elhallgatás, ezt alig 
lehetne bebizonyítani oly hiánynál, melyet a másik fél közönséges 
figyelem mellett felismerhetett volna, már csak azért sem, mert a 
bérbeadó teljes joggal védekezhetik azzal, hogy ezt a közönséges 
figyelmet fel kellett tennie a bérlő részéről. Támogatja ezt az 
1162. §. második bekezdése is. 

2. Dr. Szakolczai Árpád (id. h.). Nem helyes a §. második 
bekezdése, mert mi ok sincsen arra, hogy a bérbeadó kötelezett- 
ségei alól salváltassék azért, mert valami a bérlő figyelmét elkerülte. 
A bérbeadó mindenesetre megsérti a szerződést, ha szerződés- 
ellenesen adja át a bérlet tárgyát, annak consequentiája alól tehát 
a bérlő nem kellő figyelme nem mentesítheti. 

Ha rosszhiszeműség terheli a bérbeadót, ennek "külön sanctiója 
van a kártérítésben. 

1535. §. 

1. A Budapest székes-fővárosi háztulajdonosok testülete (id. h.) 
a §-t hiányosnak találja, mert nem mondja meg, hogy a jogfen- 
íartásnak hogyan és minő formában kell történnie. 

A következő szöveget ajánlja: 

»Ha a bérlő ismerve a hiányt, a hiányos dolgot használatba 
veszi, az 1530. — 1533. §-okban meghatározott jogokat csak ugy 
érvényesítheti, ha ehhez való jogát Írásbeli szerződésben fentartotta. 
Ha pedig a hiányt a bérlő okozta, akkor ő a bérbeaadónak teljes 
kártérítéssel tartozik, sőt a bérbeadónak jogában áll a bérleti szer- 
ződést rögtöni hatálylyal megszüntetni*. 

2. Bernáth Elemér (h. id.): A T. 1535. §-ának szövegezése, 
szemben a T. 1534. §-ának első bekezdésében foglalt rendelkezéssel, 
kiegészítést igényel oly módon, hogy abból kitűnjék az, mikép a bérlő 
a hiányt csak a szerződés megkötése után, de a bérelt dolog 
használatba vétele előtt ismerte fel. Ennek megfelelően az első 
bekezdés a következőkép szövegezendő: 

»Ha a bérlő a szerződés megkötésekor nem ismert hiányt 
később felismeri és a hiányos dolgot ennek daczára használatba 
veszi . . .« 

1536. §. 

Dr. Szakolczai Árpád (id. h.) : »Vevő« helyett »bérlő« teendő. 

1537. §. 

1. Dr. Szakolczai Árpád (id. h.): Az 1537. §. utolsósorában 
»a bérletet bármikor rögtöni hatálylyal felmondhatja« helyett »a bér- 
leti viszonyt azonnal megszüntethette teendő. 

»E jogáról le nem mondhat* kitétel helyett pedig a T.-ben 
is elfogadott terminológia »az ellenkező megállapodás hatálylyal nem 
bir« volna használandó. 

2. A Budapest székesfővárosi háztulajdonosok testülete (id. h.). 
A §. félreértésekre és téves magyarázatokra adhat alkalmat. Ajánlja 
a következő szöveget: 

»Ha a lakás, vagy emberek tartózkodási helyéül szolgáló 
egyéb helyiség jogerős hatósági határozattal közegészségellenesnek 
mondatott ki, a bérlő a bérleti viszonyt azonnal megszüntetheti és 
ebbeli jogáról le nem mondhat. Ha azonban a közegészségellenes 

állapotot a bérlő okozta: akkor a bérbeadónak teljes kártérítéssé! 
tartozik.* 

1538. §. 

1. A Budapest székesfővárosi háztulajdonosok testülete (id. h.) 
sérelmesnek találja ezen §. rendelkezését, mert — épen úgy, mint 
az 1528. §. — a bérbeadót oly körülményért teszi felelőssé, a 
melyben teljesen ártatlan. 

A §. bevezető részének következő módosítását ajánlja : 
»Ha a bérlő a bérelt dolog használatától harmadik szemé- 
lyek joga folytán a bérbeadó hibájából egészben vagy részben 
elesik . . . stb.« 

2. Dr. Haller Károly (id. h.) : Az 1538. §. rendelkezése feles- 
leges, mert akár harmadik személy joga folytán, akár bármely más 
oknál fogva esik el a bérlő a bérelt dolog használatától egészben 
vagy részben, már az 1532. §. alapján biztosítva van az érdeke* 

1541. §. 

1. A Budapest székesfővárosi háztulajdonosok testülete (id. h.) 
a »szükséges« költekezés fogalmát túlságosan határozatlannak és 
ez alapon a §. rendelkezését félreértésekre és perlekedésekre okot 
szolgáltatónak tartja. 

A § rendelkezéseit a következőkkel kívánja helyettesíteni: 
»A bérlő a bérbeadótól a bérelt dologra fordított oly szüksé- 
ges kiadások megtérítését követelheti, melyek a rendes használat 
mellett a bérlő hibáján kivül állottak elő, a mennyiben a hiányo- 
kat a bérbeadó előzetes felszólítás után sem pótolná.* 

2. Bernáth Elemér (id. h.). Ugyanazon megjegyzések, melye- 
ket biráló az 1371. §-szal kapcsolatban tett, ide is állanak. 

3. Dr. Meszlény Arthur (id. h.). A második bekezdés az 1682. 
§-ra hivatkozik, mely szerint ismét az 1670, §. alkalmazandó. Ily 
kettős hivatkozást kerülni kell. 

1542. §. 

1. Bernáth Elemér (id. h.). A T. 1542. §-ának az a meg- 
határozása, hogy a bérlő a rendes gazda gondosságával köteles eljárni, 
nem elegendő, hanem világosan kiteendő, hogy a bérlet tárgyát 
csak czéljainak és rendeltetésének megfelelő módon használhatja 

s így pl- a boltot magtárnak stb. akkor sem használhatja, ha az 
a rendes gazda gondosságával összefér. 

Javasolt szöveg: 

»A bérlő a rendes gazda gondosságával köteles eljárni, de 
a bérlet tárgyát csak a megállapodáshoz képest, ilyen megállapo- 
dás hiányában pedig csak a dolog minőségének és rendeltetésének 
megfelelően használhatja. A dolog oly elváltoztatásáért . . . stb.« 

2. Dr. Szakolczai Árpád (Magyar Jogász Újság 1903. 21.). 
A § helyes rendelkezése : »oly elváltozásért . . . mely a szerző- 
désszerű használat következménye, a bérlő nem felelős « a gya- 
korlatban csak úgy lesz hatályos, ha kiegészíttetik azzal, hogy 
^zzel ellenkező megállapodás hatálylyal nem bir. 

Ez által a T. csak az eddigi helyes joggyakorlatot kodifikálná. 

Eddig ugyanis, ha a bérbeadó a legtöbbször olvasatlanul aláirt 
^házirend ^vonatkozó passzusa alapján követelte a szerződéses hasz- 
nálatból eredt rosszabbodás megtérítését, a biró úgy itélt, hogy 
a házbér arra való, hogy bérlő a bérlet tárgyát használhassa, a mit 
még ezenfelül a rosszabbodásért bérlő fizetne, az túlhaladná a 
bérösszeg szerződéses összegét. 

Ezt a helyes gyakorlatot homályosítaná el az 1542. §., hacsak 
a javasolt kiegészítést fel nem veszi. 

Felesleges a §. bekezdésében a » rendes gazda gondossága* 
kifejezés. Ily általános meghatározás csak ott foglaljon helyet, a 
hol különös meghatározások hiányoznak. Itt az említett kifejezés 
helyett helyesebb a ^szerződéses* és »nem szerződéses* használat 
kitétele. 

Legyen tehát a szöveg: 

»A bérlő nem felelős a bérelt dolog oly elváltozásáért vagy 
rosszabbodásáért, mely szerződésszerű használat következménye. 
Ezzel ellenkező megállapodás joghatálylyal nem bír.« 

1543. §. 

1. Dr. Szakolczai Árpád (id. h.) : A német ptkönyv. 549. 
§-a (az albérletbe adhatás elvi kizárása) helyesebb, mint a T. 
álláspontja, mely az albérletbe adhatást tűzi ki elvül, de másrészt 
nem ad módot rá, hogy a mennyiben szerződésben eltiltatott, a 
bérlő e czimen a bérlettől előbb szabadulhasson. 

A T. helytelenségének illustrálásául utal a következő két esetre : 

A bérbeadó bérbe adja helyiségét egy magánhivatalnoknak, 
mert benne egy oly lakót vél kapni, a ki a bérlet tárgyát kíméle- 
tesen használja s ez, kisszámú családja lévén, könnyen elérhető. A 
bérlet tartama alatt a bérlő elveszti hivatalát és kénytelen az egyes 
szobákat albérletbe adni. A bérbeadó ezt tűrni tartozik, mert sem 
szerződés, sem helyi szokás azt nem gátolja. 

De megfordítva az esetet, a bérbeadó szerződésileg megtil- 
totta az albérletbe adást és a keresetnélküli hivatalnok albérlőt nem 
tarthat. Bérszerződése azonban még évekre terjed. Attól nem szaba- 
dulhat és összes ingóságai ezen szerződés áldozatául esnek. 

Nem helyesli a helyi szokás tág fogalmának belekeverését e 
kérdésbe. 

Nem lehet a bérbeadóra semmiféle helyi szokással ráerő- 
szakolni azt, hogy a bizonyos személynek bérbeadott helyiség az 
ő beleegyezése nélkül más által foglaltassák el. 

Ennélfogva az 1543. §. szabálya helyett a német törvény 549 
§-ának szabályát tartja helyesnek és a következő szövegezést 
ajánlja : 

»A bérlő a bérbeadó beleegyezése nélkül nincs jogosítva a 
bérelt tárgy használatát másnak átengedni, illetve egészben vagy 
részben albérletbe adni. Ha a bérbeadó a beleegyezést megtagadja, 
— ha csak ez a harmadik személye által nem jogosult, — a bérlő 
a törvényes felmondási határidő betartásával a bérleti szerződést 
felbonthatja. 

A bérlő minden kárért felelős, melyet a bérlet tárgya az al- 
bérlet folytán szenved. « 

Ez az álláspont a helyes, mert az albérletbe adás a bérbe- 
adó beleegyezése nélkül szerződésellenes, még ha az kikötve nem 
is volt. 

2. A Budapest székesfővárosi háztulajdonosok testülete (i. 
h.) a § első bekezdésében törölni kívánja az ^egészben vagy« sza- 
vakat, mert sérelmesnek tartja a háztulajdonosra nézve azt, hogy 
a bérlő az ő tudta és beleegyezése nélkül az egész lakást albér- 
letbe adhassa. Nézete szerint csorbát szenvedne a kifogásolt ren- 
delkezés által a bérbeadó szerződési szabadsága, minthogy ennek 
folytán nem állana jogában megválasztani azokat az egyéneket, 
a kikkel szerződési viszonyba akar lépni. 

3. Dr. Mayer Géza (Jogt. KözL 1903. 49, 50 és 1904. 28.) : 
Vitatja, hogy az u. n. főbérlet és a bérlet nem eshetik azonos jogi 
elbírálás alá. 

Két practicus esetet hoz fel. 

A tulajdonos ellen a jelzálogos hitelező által a ház haszon- 
élvezetére vezetett végrehajtás során a lakók részéről a főbérlőnek 
fizetendő bérösszegeket zár alá vették. A főbérlő előterjesztéssel, 
majd igényperrel élt. Nézete szerint a jogorvoslatok nem illetik 
meg. (A lakásbérkövetelések már előbb az elzálogosítás által a jel- 
zálogos hitelezőnek obiigáltattak s nemo plus juris). 

Másik eset: 

A háztulajdonos a főbérlővel szemben esedékes bérkövetelé- 
sének biztosítására kérte a biztosítási végrehajtást a lakbérűket 
kifizetett albérlők ingóságaira. Véleménye szerint a tulajdonos ké- 
relme nem teljesíthető. 

Hozzáfűzi azon harmadik esetet, a mikor a főbérlő által fize- 
tett összeg magasabb, mint az albérlők által fizetett lakbérek. Le- 
foglalható-e az ingatlan haszonélvezetekép a két összeg közötti 
különbözet. Véleménye szerint nem : mert az a különbözet nem az 
ingatlan gyümölcse, hanem a tulajdonos vállalkozói nyeresége. 

Conclusioja : 

A főbérlet jogunkban szabályozatlan ; — szabályozatlansága 
visszaélésekre vezet; kimondandó lenne, hogy az u. n. főbérlet 
nem bérlet, hanem vállalkozási szerződés s a bérlőre s a bérbeadóra 
megállapított védelmet a tulajdonos illetve a főbérlő nem igényel- 
hetik. 

1545. §. 

1. A Budapest székesfővárosi háztulajdonosok testülete (id. 
h.) a § azon rendelkezését, a mely szerint ingatlanok bére év- 
negyedenkint utólag fizetendő, igazságtalannak tartja tekintettel 
egyebek közt arra, hogy a háztulajdonosnak az adókat viszont 
előre kell fizetnie. De sérelmes ez a rendelkezés a háztulajdonosra 
azért is, mert ha az utólagos fizetés törvénybe iktattatnék, akkor 
az olyan lakók, a kiknek visszatartható értékesebb ingóik nincsenek, 
minden negyedévben máshová mennének lakni és mire tehát a 
háztulajdonos követelése esedékessé válnék, akkorra a lakó már k 
is költöznék és ha a háztulajdonos őt perelni akarná, még a tar- 
tózkodási helyét is ritkán puhatolhatná ki. 

A §. második bekezdésében ezért szabályként kimondani 
kivánja, hogy a bér évnegyedenként előre fizetendő. 

2. Dr. Szakolczai Árpád (id. h.): Az 1545. §. egyrészt pleo- 
nasmust használ, másrészt újból belekeveri a helyi szokás bizony- 
talan fogalmát. 

Pleonasmus az, hogy ellenkező megállapodás hiányában a 
bér a bérleti idő elteltével fizetendő, mert ha az ellenkező meg- 
állapodás törvény szerint nincs kizárva, termesztés, hogy a felek a 
törvénytől eltérően állapodhatnak meg. 

Az 1545. §. első bekezdését igy szövegezné: 
»A bér a bérleti idő elteltével, az időszakonként, nap, hónap 
vagy évnegyedenként meghatározott bér pedig egy-egy ily időszak 
elteltével fizetendő.* 

3. Dr. Meszlény Arthur (id. h.): A §. a bérbeadó érdekében 
akként módosítandó, hogy concedáltassék a bérbeadó számára a 
bér előre való követelhetése, az általános szokásnak megfelelőleg. 

1547. §. 

1. Dr. Klein Ede (Jogt. Közi. 1901 17.) Az 1547. §. második 
bekezdésének azt a rendelkezését, mely szerint a bérbeadó törvényes 
zálogjoga a bérlőnek a végrehajtás alá nem vonható ingóira ki 
nem terjed, eredményében a kis emberek védelme szempontjából 
károsnak, s mint ilyent törlendőnek tartja. Németországban (Berlin) 
az uj német ptkv. 559. §-ának hasonló rendelkezése a tapasztalatok 
szerint arra az eredményre vezetett, hogy a kisemberek, akiknek leg- 
többnyire nincs végrehajtás alá vonható oly ingóságuk, a mely a 
bérbeadó bérkövetelését fedezné, nem kaptak lakást. 

2. A Budapest székesfővárosi háztulajdonosok testülete (id. h.) 
a háztulajdonosok jogainak egy igen nagy sérelmét látja abban, 
hogy a törvényes zálogjog az 1547. §. szerint csakis a bérlemény 
berendezéséhez és felszereléséhez tartozó azon ingó dolgokra terjed 
ki, melyeket a bérlő, vagy vele együtt lakó neje vagy gyermeke 
hozott a bérlemény területére. Sérelmes ez szerinte, mert — eltekintve 
attól, hogy a berendezés és a felszerelés fogalma különfélekép 
magyarázható — a bérlő annak alapján könnyen kijátszhatna a bérbe- 
adót az által, hogy pl. testvére vagy sógora által viteti az ingókat 
a bérlemény területére. 

Sérelmesnek tartja továbbá a §. rendelkezését azért, mert e 

szerint az üzletben levő áruk, a melyek legtöbb fedezetet nyújtanak, 
sem esnek a zálogjog hatálya alá, minthogy nem tekinthetők fel- 
szerelésnek, illetőleg berendezésnek. Az állványok pedig, a melyekre 
a zálogjog kiterjed, üresen semmi értéket sem képviselnek. 

Kifogásolja továbbá, hogy a zálogjogi biztosítást nem terjeszti 
ki a §. a házbér járulékaira (kamat, perköltség) is, holott szerinte 
mivel sem indokolható az, hogy a bérbeadó a kamatokat és költsége- 
ket elveszítse, jólehet neki a késedelmesen fentartott kölcsön vagy 
adó után a kamatokat és esetleges költségeket is meg kell fizetnie. 
Ha pedig a T. az elsőbbséget méig sem kívánná a költségekre is 
kiterjeszteni, akkor viszont tegye legalább lehetővé azt, hogy a 
bérbeadó bérkövetelését per nélkül érvényesíthesse és hajthassa be, 
mert a tapasztalat is azt mutatja, hogy a házbérpereknél a köve- 
telés legtöbbször nem is vitás és perre rendszerint szükség csak 
azért van, mert ítélet és végrehajtás nélkül a hátrahagyott ingók 
el nem adhatók, a háztulajdonosnak pedig nincs is annyi helyisége, 
amennyi az ingóknak az elévülési idő alatti megőrzésére szükséges, 
de ha volna is, azok ezen idő alatt értéktelennekké válnának. 

Ajánlja ezért a következő módosítását a §-nak: 

»Ingatlan bérbeadóját a már lejárt és a legközelebbi félév 
alatt lejárandó bérösszeg és annak járulékai erejéig zálogjog illeti a 
bérlemény területén levő összes ingókra és pedig akként, hogy ha 
a bérlő a lejárattól számított 30 napon belől nem fizet, jogában 
áll bérbeadónak per nélkül hites személy (közjegyző vagy végre- 
hajtó) közbenjöttével az ingókat bérkövetelése erejéig részben vagy 
egészben eladni s az így befolyó pénzből követelését fedezni. Ha 
pedig a bérösszeg vitás, akkor a bérlőnek jogában áll az ingók 
eladását felfüggeszteni azzal, hogy a lejárattól számított 8 napon 
belül a bérbeadó ellen a bértartozás megállapítása iránt pert indít, 
melynek jogerős befejezése előtt az ingók el nem adhatók. Ugyan- 
ezen eljárás követendő akkor is, ha a bérlő a bérleményt az ingók 
hátrahagyásával elhagyja, csakhogy ily esetben a 30, illetve 8 nap 
az ingók hátrahagyásának napjától számítandó.* 

A mennyiben ezek a rendelkezések, mint az alaki jogba vágók 
nem volnának a T.-be felvehetők, kéri ezeknek a perrendtartásba 
való foglalását. 

3. Dr. Meszlény Arthur (id. h.) : Helytelen, hogy a törvényes 
zálogjog a behozottakra is kiterjed. így a bérlő igen könnyen 

idegenekkel fizettetheti meg a bérét, ha kölcsönkéri azok dolgait. 
Itt egy más megelőző óvszerre is szükség van. Kiterjesztendő volna 
a hitelezési csalás arra az esetre, ha a bérlő tulajdonának jelöl 
meg olyan dolgokat, melyek nem övéi oly célból, hogy a bérbe- 
adóban azt a nézetet keltse, hogy vagyona a bérkövetelésre fede- 
zetet nyújt. 

Ellenben ki lehetne terjeszteni a zálogjogot a bérlővel egy 
háztartásban élő családtagjai dolgaira. 

4. Dr. Hauer Sándor, budapesti ügyvéd. (Beadvány). Kifogá- 
solja, hogy a bérbeadónak nincs törvényes zálogjoga a bérbeadott 
dolog állagának rongálásából és a bérleti szerződésből eredő összes 
követelései erejéig. 

5. Bernáth Elemér (id. h.) : A T. 1547. §-ának a bérbeadó 
törvényes zálogjogára vonatkozó intézkedése nem kielégi tő. Hisz a 
T. szerint nem érvényesítheti zálogjogát, ha az ingókat a bérlő 
atyja, más rokona vagy üzlettársa szállítaná a bérlemény területére, 
a mi kijátszásoknak nyit tág teret. 

Igaz, az 1881 : LX. t.-cz. 70. §-a az ellenkező túlzásba esik 
(zálogjogot állapítván meg a bérlemény területére hozott oly tár- 
gyakra is, melyek oda véletlenül, a bérlettel való kapcsolat nélkül 
jutottak). De téves ezt úgy reparálni, hogy azt nézzük: ki hozta 
az ingókat]? Irányadó csak az lehet: mily vonatkozásban állnak a 
szerződéssel ? 

Helyes, hogy a T. e kapcsolatra tekint (a bérlemény be- 
rendezéséhez és felszereléséhez tartozó ingók), de helytelen, hogy 
arra is néz, hogy kik által hozattak a bérlemény területére. Az első- 
bekezdésben ezt kellene kimondani: ^Ingatlan bérbeadóját lejárt 
s a legközelebbi félév alatt lejárandó bérkövetelésére nézve tör- 
vényes zálogjog illeti a bérlemény berendezéséhez és felszereléséhez 
tartozó ingókra. « 

Ha ez el nem fogadtatik, akkor is kiegészítendő az említett 
bekezdés, mert kétes lehet, hogy annak ezen kifejezése ; »vele 
együtt lakó* mint kívánalom csak a bérlő nejére vagy gyermekeire 
is vonatkozik? 

6. Dr. Haller Károly (id. h.) : Az 1881 : LX. t.-cz. 51. és 
köv. §-ai kimondják, hogy mely dolgok nem esnek végrehajtás alá 
s ennélfogva nem foglalhatók le még törvényes zálogjog czímén 
sem. Ezen §. és az 1881 : LX. t.-cz. 72. §-a mellett az 1547. §_ 
második bekezdésére nincs szükség. 

1548. §. 

1. A Budapest székesfővárosi háztulajdonosok testülete (id. h.> 
e §. második bekezdésében kifogásolja azt, hogy a bérlőnelv 
megengedtetik, hogy a háztulajdonos tilalma daczára bizonyos 
ingókat elvihessen, mert ez által a törvényes zálogjog teljesen 
illusioriussá válik, a mennyiben minden egyes ingónál előbb peres 
úton meg kellene állapítani, hogy az elvitel a bérlő üzletének 
— rendes foglalkozásához mérten — folytatásaként jelentkezik-e } 
vagy a közönséges életviszonyoknak megfelel-e? 

A §. második bekezdése helyett ezért a következő rendelkezés 
felvételét kéri: »A törvényes zálogjoggal terhelt ingókat sem a 
bérlő, sem hatósági személy a bérlemény területéről el nem viheti^ 
hacsak a bérbeadó erre nézve írásbeli engedélyt nem ad.« Azt, 
hogy a hatósági személy által való elszállítás is függővé tétessék 
attól, hogy a háztulajdonos azt megengedi, szükségesnek tartja 
azért, mert sokszor megtörténik, hogy a bérlő ingóit csekély adó 
vagy illeték tartozás fejében a város vagy a kincstár elszállítja és 
ilyen esetben a háztulajdonos jogos követelésétől elesik azáltal, 
hogy az ingókat potom áron adják el és a befolyó összeget a 
szállítási költség és fekbér felemészti. 

Elégtelenek tartja továbbá a zálogjog védelmére azt, hogy 
a háztulajdonos a §. utolsó bekezdése szerint ^önhatalommal* 
élhet, mert ez, ha a bérlő erősebb, nem ér semmit, e helyett ♦ön- 
hatalommal* szerinte ^rendőri hatalommal* volna iktatandó. 

2. Dr. Haller Károly (id. h.) : Az 1548. §. második bekezdése 
ellentétben áll a végrehajtási eljárásról szóló 1881 : LX. t.-cz. 
51. §-ával, mely határozottan megnevezi azokat a dolgokat, melyek 
végrehajtás alá nem vonhatók. Az ily általános kifejezés : »a bérlő 
üzletének rendes folytatásaként jelentkezik «, továbbá: »az élet- 
viszonyoknak megfelel* csak bajt okozhat. 

3. Dr. Meszlény Arthur (id. h.) : A megtartási jog felvétele 
a T-be helytelen. Okozója a bérbeadó kegyetlenkedéseinek, s oly 
kényszerhelyzetbe hozza a bérlőt, a mely számos családnak teljes 
anyagi romlására vezet. 

1549. §. 

1. Dr. Haller Károly (id. h.) : A tervezet nem veszi figye- 
lembe azt, hogy a bérbeadót megillető törvényes zálogjog fogana- 

tosítása attól függ, hogy akar-e azzal élni vagy nem ? Ha él jogával, 
akkor vagy bevárja az 1881 : LX. t.-cz. 72. §-ában neki biztosított 
értesítést vagy közvetlenül érvényesíti jogát. A törvényes zálogjog 
neki csak czímet ad, ha élni kivan vele, az annak alá vetett 
ingóságok végrehajtási összeírását kell foganatosítania Az 1549. §. 
rendelkezése jogi lehetetlenség. 

2. A Budapest székesfővárosi háztulajdonosok testülete (id. h.) 

a §. első bekezdését a következőkkei kívánja megtoldani : » 

e czélból a bérbeadó rendőri segélyt vehet igénybe «. 

A bérbeadónak az ingók visszavitele iránti parancsa szinte 
értéktelen, ha őt e tekintetben a hatóság nem támogatja. 

1550. §. 

Dr. Meszlény Arthur (id. h.): A bérlőt a zálogjog alól fel 
kell oldani akkor is, ha a bérbeadó által követelt összeget birói 
letétbe helyezi; a bérösszeg nagysága tekintetében felmerülő 
vitáknál ezt a megoldást a bérlő érdeke sürgősen követeli. 

1551. §. 

A Budapest székesfővárosi háztulajdonosok testülete (id. h.) 
az első bekezdés rendelkezését a béren kivül kiterjeszteni kívánja 
a bérkövetelés járulékaira is. 

A §-t ezen kivül kiegészíteni kivánja a következő rendelkezéssel : 
»Ha a törvényes zálogjoggal terhelt ingókat más hitelező adatja 
el, akkor a sorrendi tárgyaláson az érdekeltek a bérösszegnek 
per útján leendő érvényesítését csak az esetben kívánhatják, ha 
a bérlő vagy annak ügygondnoka a bérkövetelés fennállását el 
nem ismerik.* Szükséges ez szerinte azért, mert a tapasztalat 
fényesen igazolja, hogy a hitelezők csupa kedvtelésből vagy a feletti 
bosszujokban, hogy ő rájuk a pénzből mi sem jut, kifogásolják a 
házbért és ezáltal a bérlőnek, úgy magának a bérbeadónak hiába- 
való költséget, a bíróságnak pedig felesleges munkát okoznak. 

1552. §. 

1 . A Budapest székesfővárosi háztulajdonosok testülete (id. h.) ki- 
hagyni kivánja a §. második bekezdéséből ezeket a szavakat : »s az azt 
közvetenül követő*, mert ezek alapul szolgálhatnának arra, hogy 
az albérlő és a főbérlő összejátszva a bérbeadót egy negyedévi 
bérrel megkárosíthassák. 

2. Bernáth Elemér (id. h.) : Helyes lenne az eddigi gyakorlat 
azon szabályát továbbra is fentartani, hogy a bérbeadó zálogjoga 
az albérlői által behozott dolgokra is kiterjed. 

Ez lenne a joghelyzet az 1547. §. azon szövegezése esetén,, 
melyet bíráló ajánl. 

De kerülő úton a T. is ide vezet a jelen §. harmadik bekez- 
désében tárgyalt esetben. 

Helyesebb volna e kerülő út helyett az eddigi gyakorlatot 
nyíltan fentartani, annyival inkább, mert az albérlő védelme könnyen 
beilleszthető a §. harmadik bekezdésének oly módosításával, hogy 
kimondjuk : mikép a fobérbeadó az albérlő ellen az albérleti összeg 
erejéig törvényes zálogjogát, ha az albérleti viszony a főbérbeadó- 
nak be nem jelentetett, feltétlenül, ellenkező esetben pedig csak attól 
az időponttól kezdődőleg érvényesítheti, mely időpontban a fobérbe- 
adó az albérleti összegnek a főbérlő kezéhez való kifizetését 
megtiltotta. 

1553. §. 

Fogler Béla, szegedi kir. Ítélőtáblai biró (hivatalos felterjesz- 
tés) : Az első bekezdés szövege arra a félreértésre vezethet, hogy 
a vendéglősnek csak a vendég tulajdonán lenne zálogjoga. Ez az 
Indokolásból is kitünőleg nyilván helytelen. Ily szöveg lenne aján- 
latos : »a vendéglősnek . . . követeléseire törvényes zálogjoga van a 
vendég által a vendéglőbe hozott dolgokon*. 

A második bekezdés túltágan állapítja meg a vendéglős zálog- 
joga alól kivont tárgyak körét, midőn mindazt kiveszi, a mi a 
vghjt. törv. 51. §-a értelmében foglalás-mentes. A vendéglőssel 
szemben nem igazolt, hogy kivétessék pl. az ágynemű, családi 
arcképek, fegyverek stb. s ezért az 1547. §-ra való hivatkozás 
helyett inkább taxatíve lennének felsorolandók azon legszükségesebb 
dolgok, a melyekre a vendéglős zálogjoga ki nem terjed. 

1554. §. 

1. Bernáth Elemér (id. h.) : A T. 1554. §-a kiegészítendő akként, 
hogy a bérbeadónak felmondási jog adassék az esetre is, ha a 
bérlet tárgya oly halaszthatlan javítást igényel, melynek elhalasz- 
tása a bérlet tárgyának fentartását veszélyezteti és a bérlő a javí- 
tásnak azonnal való foganatosítását meg nem engedi. 

E nélkül a bérbeadó jcga kellőkép védve nincsen, mert a 
kártérítéshez való joga gyakran semmit sem ér. 

2. A Budapest székesfővárosi háztulajdonosok tesülete (id. h;) 
a §. második pontjából ezt a kitételt, »vagy részben* kihagyni 
kivánja, mert ha a részbeni fizetés már megszünteti a bérbeadó 
azon jogát, hogy a bérletet idő előtt rögtöni hatálylyal felmond- 
hassa, akkor a bérlő a bérbeadónak ezt a felmondási jogát bár- 
mely csekély részletfizetéssel könnyen kijátszhatna. 

Ugyancsak elhagyandónak véli a második pont utolsó mon- 
datát azért, mert sok vitára, sőt perre adhat okot annak megálla- 
pítása, hogy a bérlő követelése a beszámításra alkalmas-e vagy 
sem. Ha egészen elhagyható nem volna, úgy a rendelkezés leg- 
alább csak a ^jogerősen megítélt ellenkövetelésekre* lenne szo- 
rítandó. 

3. Dr. Haller Károly (id. h.) : A második ponthoz azt az észre- 
vételt teszi, hogy nagyon szigorú a törvény akkor, a mikor a bérbeadót 
feljogosítja arra, hogy abban az esetben, ha a bérlő valamely lejárt 
bérrészietet a bérbeadó által neki e végre kitűzött véghatáridő 
alatt, mely ingatlanoknál legalább tizenöt, ingóknál legalább három 
napra teendő, egészben vagy részben le nem fizet, rögtöni hatálylyal 
felmondhatja a bérletet. A német ptkönyv 554. §-a ennél enge- 
dékenyebb, mert csak két bérrészlet nem fizetése után engedi 
meg a felmondást, de az 565. §-ban ennek hatályát időtartamra nézve 
szabályozza is. A tervezetnek a felmondás rögtöni hatályára vonat- 
kozó kifejezése arra a következtetésre vezet, hogy a bérlő a feltett 
esetben a bérletből azonnal kitelepíthető. Ez nem lehet szándéka 
a T-nek. 

1555. §. 

Bernáth Elemér (id. h.) : Helyesli, hogy a bérletnek rögtöni 
hatálylyal való felmondása esetén a bérbeadó a hátralevő időre bért 
nem követelhet ; de helyteleníti, hogy kártérítést se követelhessen 
az idő előtti megszűnésért. Méltánytalan, mert hisz kétségtelen, hogy 
a bérlet megszűnését a bérlő vétkessége okozta s így a bérbeadó- 
nak abból felmerülő kárát is. 

Az 1556. §-ban megállapított védelem — mert csak a nem 
fizetés okából való megszűnésre terjed ki — nem ad elegendő 
védelmet s ezért, már csak az 1592. §. jogelvére tekintettel is, a 

kártérítéshez való jog az 1554. §. első és második pontjában fog- 
lalt esetre is kiterjesztendő az 1555. §. ily szövegezésével: 

»Ha a bérbeadó az 1554. §. értelmében a bérletet felmondja, 
a bérlő az azt követő időre bért fizetni nem tartozik, sőt az előre 
felvett bérnek azt a részét, a mely a dolog visszavétele után követ- 
kező időre esik, a bérlőnek visszatéríteni köteles, fenmarad azonban 
a bérbeadónak az a joga, hogy a bérletnek az idő előtt történt 
megszűnéséből eredő kárát az 1554. §-nak 1. és 2. pontjában fog- 
lalt okokból való megszűnés esetén a bérlőtől követelhesse.* 

1556. §. 

Dr. Haller Károly (id. h.) : Az az eset, hogy a bérlő az 1554. §. 
2. pontja esetében, t. i. ha valamely bérrészlettel hátralékban van 
és a bérbeadó e végből a bérletet rögtöni hatálylyal felmondja, a 
bérelt dolog átvételével is késedelemben legyen, nem is fordulhat 
elő, mert abban a 2. pontban valamely lejárt bérrészletről és minden- 
esetre oly állapotról van szó, melyben a bérlő a bérelt dolgot szük- 
ségképen már átvette. Ettől eltekintve, az egész 1556. §., mely 
szerint a bérbeadó az át nem vett vagy idő előtt elhagyott bérletet 
lyból bérbe adhatja a bérleti idő elteltéig, felesleges, mert a bér- 
beadónak igénye a kártérítéshez mindenesetre fennáll, hogy pedig 
ő esetleg az uj bérbeadás utján elért többletet a szerződésszegő 
bérlőnek még kifizetni is tartozzék, hogy tehát a hibás bérlő még 
•előnyben, anyagi haszonban is részesüljön, ezt semmiféle jogelvvel 
megokolhatónak nem tartja. 

1557. §. 

Bernáth Elemér (id. h.) : Az albérleti visszony megszűnésére 
vonatkozón a T-ben külön rendelkezés lenne felveendő és a jelen 
§. kiegészítendő azzal, hogy a bérlet megszűnésével az albérlet is 
megszűnik. 

1559. §. 

Fogler Béla (id. h.) : A §. azon rendelkezése, mely a bérlet idő- 
tartamának meghatározásához Írásbeli formát követel, bár a jogbiz- 
tonság érdekében czélszerű, mégis, mivel a mai jogállapotnak meg 
nem felel, s mivel az Írásbeli szerződés apróbb bérleteknél a 
felekre szükségtelen nagy terhet ró, elhagyandó lenne. 



Digitized by LjOOQIC 



224 



1560. §. 

Fogler Béla (id. h.) : Á §. második bekezdésében foglalt kivé- 
tel czélszerütlen, mert ha a 32. évnél hosszabb bérleteknél indo- 
kolt felmondási időről gondoskodni, mennyivel indokoltabb ez az 
egész élettartamra kötött bérletekre nézve. Ha áll az Indokolás érve- 
lése, hogy itt családi tekintetek irányadók, legalább akként lenne 
a §. módosítandó, hogy csakis a családi tekintetből kötött bérlet 
legyen felmondhatlan. 

1561. §. 

Bernáth Elemér (id. h.): Minden kétség eloszlatása végett 
szükséges lenne annak kitétele, hogy a §. rendelkezése szerint 
határozatlan időre meghosszabítottnak tekintett bérszerződés a 
korábbi utolsó bérszerződés összes feltételeivel tekintetik meghosz- 
szabbítottnak. 

1562. §. 

Kelemen Ernő (id. h.) : Az ingatlan tekintetében a »visszatar- 
tás« joga nem csak jogilag, de tényleg sem létezhetik, s a meny- 
nyiben azt akarja a T. §-a vele kifejezni, hogy tovább az ingatlant 
annak bérlője birtoklásában nem tarthatja, ugy ebben valamint a többi. 
§-okban is az ingatlan »visszatartása« helyett az ingatlan »birtok- 
lása« kifejezést kellene használni s az 1562. §. utolsó bekezdése 
ez esetben igy lenne szövegezendő ; 

»Az ingatlan bérlője nem tarthatja birtoklásában a bérelt 
ingatlant a bérbeadóval szemben fennálló követelései fejében.* 

1565. §. 

A Budapest székesfővárosi háztulajdonosok testülete (id. h.) 
ezen §. helyébe a következő rendelkezést kívánja felvenni: 

» Azokat a dolgokat, melyeket a bérlő a bérelt dologgal egye- 
sített, vagy melyek a bérelt dolog alkatrészeivé váltak, a bérlő csak 
az esetben viheti el, ha azt a jogot előzetesen kikötötte, vagy ha 
a bérbeadó az elvitelbe beleegyezik; de ily esetben a bérlő saját 
költségén tartozik a dolgot az előbbi állapotba helyezni.* Ezt a 
módosítást azzal indokolja, hogy a jelenlegi szöveg alapján tekin- 
tettel arra, hogy ez külömbséget tesz azon dolgok között, a melyek 
a bérelt dologgal a használat czéljára lettek egyesítve és azok 
között, a melyek a dolog alkotórészeivé váltak, az fog bekövet- 

keznie, hogy a bérlő m^jd minden dologra azt mondja, hogy azt a 
használat czéljára egyesítette, és ez alapon mindent el akar majd 
vinni, még azt is, a mi a bérelt dolog alkotórészévé vált és a 
mi csak a fődolog jelentékeny megrongálásával választható el. Meg- 
jegyzi e mellett, hogy alig képzelhető eset, hogy az érdekelt felek 
v dolognak az elválasztás utáni értékében megegyezésre tudná- 
nak jutni. 

1566. §. 

Dr. Haller Károly (id. h.) : Á §. harmadik bekezdésének nincs 
értelme. A bérbeadó kártérítési követelése az első bekezdés szerint 
hat hónap alatt évül el, a bérbeadott dolog visszaadása iránti köve- 
telés pedig az 1326. §. értelmében tíz év alatt évül el. Ebben a 
hat hónap sokszor benne van. 

1567. §. 

1. A Budapest székesfővárosi háztulajdonosok testülete (id. h.) 
a § első bekezdésének utolsó mondatát, tekintettel az 1527. §-hoz 
ajánlott módosításra, elhagyandónak véli. 

A §. második bekezdésének azt a részét ». . . hacsak a tulaj- 
donváltozás idejében tudomással nem birt róla* azzal kívánja 
helyettesíteni : » . . . hacsak a vele kötött Írásbeli szerződésben 
megemlítve nincs*. A módosítást azzal indokolja, hogy a »tudo- 
mással birás« rendkívül subjectiv dolog, annak bizonyítása a concret 
esetben nagyon nehéz és legtöbbször még peres eljárás útján sem 
sikerül, mig az ajánlott módosítás elfogadása esetén eleje vétetik 
minden félreértésnek és ebből származó pernek. 

2. Dr. Haller Károly (id. h.) : A §. első bekezdése, mely sze- 
rint elidegenítés esetén az új tulajdonos lép a régi bérbeadó helyére, 
helyes, de csakis akkor, ha a bérlő joga a bérbe vett ingatlanra 
telekkönyvileg bejegyezve van (525. § ). Ha nincs bejegyezve, 
akkor az új tulajdonos a bérlőnek rendes időre felmondhat. Ehhez 
képest a második bekezdésnek nem lehet más értelme, mint az, 
hogy a bérlet az új tulajdonost a rendes felmondási időn túl nem 
kötelezi, minélfogva a második bekezdés hibásan van szövegezve. 

3. Baditz Lajos (id. h.): Kérdi, miért nem kodifikálta a T. 
régi magyar jogunk álláspontját, mely egészen helyes s mely sze- 
rint a vétel bérletet nem bont. 

15 

Ennek folytán sem a német, sem az osztrák polgári törvény- 
könyv elveit és szabályait nem kellett volna kodifikálni, hanem 
a code civilnek a régi magyar joggal teljesen egyező, s a Kauf 
bricht nicht Miethe elvén alapuló intézkedéseit kellett volna átvenni, 
legfeljebb azzal a kibővítéssel, hogy *a bejegyzett bérleti és haszon- 
bérleti jog, ha jelzálogos követelés meg nem előzi, végrehajtás 
esetén az árverési vevővel szemben is teljes joghatálylyal bir«. 

1568. §. 

1. Dr. Haller Károly (id. h.): Nem lehet jó már az 1567. §-ban 
is előfordult: » törvényes felmondási időt meghaladó idő«. Hisz ez 
az 1558. §-ban úgy van szabályozva, hogy a mennyiben a szer- 
ződés tartama meghatározva nincs, azt ahhoz képest, hogy napi, 
heti, havi vagy hosszabb időre szól a bérlet, az illető időszak 
végén lehet felmondani, tehát a törvényes felmondási idő mindig 
a szerződési kikötéshez alkalmazkodik. 

2. Baditz Lajos (id. h.) : A bérlő, ki a vételnek bontó hatását 
ismeri s tudja, hogy ennek bekövetkeztével szerződéses jogai 
csorbulnak, joggal kívánhatja, hogy ezen körülmények beállta, 
melytől a kérdéses jogelv alkalmazása függ, mint ezt a német pol- 
gári törvénykönyv meg is követeli, közokirat felmutatása által 
igazol tassék. A T.-nek tehát, ha már álta 1 ában az ingatlanok 
átruházását a jogügyletnek közokiratba foglalásától nem is teszi 
függővé, mindazon esetekben, hol bérbe vagy haszonbérbe adott 
ingatlanok átruházása forog fent, a német birodalmi törvénykönyv 
mintájára, a közokirati formát kellett volna szükségkép előírnia, 
a bérlet telekkönyvi bejegyzését pedig hasonlóan a német polgári 
törvénykönyvhöz, mellőznie kellett volna. 

A második bekezdés értelmében a bérlet telekkönyvi bejegyzése 
zálogjogot alapít azon követelésekre nézve, melyek a bérlőt illetik, 
mig az 1576. §. szerint a bejegyzett bérleti jog dologi hatálylyal 
bir s a végrehajtási árverés esetén is érintetlen marad, ha a bér- 
leti jog fen tartásával árverés alá bocsátott ingatlan vételárából 
a rangsorban netán megelőző jelzálogos követelések kikerülnek, 
e két intézkedés közül az előző arra enged következtetni, hogy az 
osztr. polg. tövkv. mintájára a végrehajtási árverés a bérleti viszonyt 
megszünteti s a bérlőnek csupán szükséges kiadásai, kára és el- 
vont hasznai megtérítésére nyújt biztosítékot, mig az utóbbi szakasz 

intézkedése ezzel ellenkezően azt rendeli, hogy a bejegyzés által 
biztosított bérleti viszony a végrehajtási árverés esetén sem szűnik 
meg s így a két szakasz intézkedése egymást nem fedi. 

1575. §. 

1. A Budapest székesfővárosi háztulajdonosok testülete (id. h.) 
a §-t, mint homályos értelműt elhagyandónak véli, annál is inkább, 
minthogy az 1530. §. már ehhez hasonló, a mellett pedig világo- 
sabb rendelkezést tartalmaz. 

2. Bernáth Elemér (id. h.) : Az 1573. §. szól arról az eset- 
ről, ha bérbeadó a bérlet tartama alatt a tulajdonjogot harmadik sze- 
mélyre ruházza; 

az 1575. §. szól arról, ha az ingatlant harmadik személy oly 
jogával terheli, mely a bérletet korlátozza vagy kizárja (pl. haszon- 
élvezet, szolgalom stb.), de nincs intézkedés arról, ha jelzálogjoggal 
terheli, a mi a bérlőnek használati jogát nem korlátozza, de nem 
is érinti. 

Helyes lenne tehát az 1575. §. után felvenni egy új §-t, mely 
az osztrák ptkönyv 1102. §-ában foglalt helyes rendelkezés s eddig 
gyakorlatunkkal egyezően így szólna : • 

»A bérbeadó a bérfizetésnek előre való teljesítését joghatály lyal 
csak abban az esetben kötheti ki, ha a bérlet tárgya jelzálogos 
követeléssel nincsen terhelve, vagy ilyen követeléssel csak a bérleti 
jognak a nyilvánkönyvbe való bejegyzése után terheltetik. 

Az ennek ellenére előre teljesített bérfizetés a jelzálogos hite- 
lezőkkel szemben csak egy bérrészletre nézve bir joghatálylyal.* 

1576. §. 

Hamar Gyula (Magvar Jogász 1901. 12.): A §. intézke- 
dése helyes, minthogy a statuált intézkedés a bérlőt sok fölösleges 
zaklatástól fogja megkímélni s megszünteti azokat a kártérítési 
pereket, melyeket jelenleg a bérlők az árverési vevők ellen támasz- 
tanak. Mindazokban az esetekben azonban, a mikor a bejegyzett 
bérleti jog haszonélvezettel vagy más szolgalommal versenyez, sok 
komplikáczióra fog alkalmat adni, a szerint, a mint a szolgalom 
a bérlet előtt vagy után van-e bekebelezve, a szerint, a mint meg- 
előzi a bekebelezett jogokat a jelzálogos hitelező vagy nem, vagy 
a mi még rosszabb, a jelzálogos hitelező a két jog között lett 
bekebelezve. 

15* 

Kívánatos volna, hogy a §. ne nyerjen minden bérletre alkal- 
mazást. A bérlők védelme, illetőleg a bérlő osztály fejlesztése el- 
érhető az által is, a szabályozás oly értelmű lesz, hogy csak az 
egész ingatlan bérbeadásaesetén s csak a mennyiben az a meg- 
állapítandó minimumot megüti, van a bejegyzett jognak a §-ban 
említett hatálya. 

b) 

A vezetőség kebelében megtartott értekezletek során fel- 
merült megjegyzések. 

1527. §. 

1. A B) a) 1527. §. 2. pont alatti észrevétellel egyezően etz 
általános nézet az volt, hogy »átadni« helyébe »átengedni« volna 
teendő, tekintve, hogy a T.-ben az »átadni<* mint terminus tech- 
nicus többet és mást jelent, mint a mit a T. itt kifejezni 'akar. 

2. A B) a) 1527. §. 3. pont alatt kifejtettekkel szemben 
utalás történt arra, hogy a 957. §. felöleli a lakásuzsora esetét is. 
Szükségtelen és indokolatlan volna ép azért az uzsora ezen ese- 
téről itt külön, az indítványozott értelemben rendelkezni. 

1528. §. 

1. Megjegyeztetett: A jelen §-ban, valamint a tizenegyedik 
czím (Bérlet és haszonbérlet) több más §-ában is »használat« 
helyett mindig ^használás* volna teendő, minthogy a T.-ben a 
»használat« az usus fogalmának jelzésére van lefoglalva. 

2. A B) a) 1528. §. 1. pont alatti észrevétellel szemben meg- 
jegyeztetett, hogy valamely egész csekély mérvű akadályozás nem 
szolgálhat helyesen alapul a jelen §-ban említett jogok gyakorlására. 

1529. §. 

Megjegyeztetett, hogy a kívánatos praecisitas érdekében a 
helyett »az 1528. §. esetében* ez volna teendő: »az 1528. §. első 
bekezdésének esetében*. 

1530-1535. §§. 

1. Lásd a CXCIV. számú elvi kérdést. 

2. A B) a) 1530—1533. §§. alatt felvett inditványnyal szem- 

ben megjegyeztetett, hogy az indítvány lényegileg redactionalis 
jellegű. 

1530. §. 

1. Megjegyeztetett: A dolog nem ^szenvedhet* hiányban 
vagy hibában, helyesebb azt mondani ^hibája van*. Nem helyes 
továbbá a ^használhatóság megszüntetésérők szólni, egyszerűbb 
és megfelelőbb azt mondani, hogy ^használhatatlanná teszi*. 
Inditványoztatott ehhez képest ez a szöveg. 

»Ha a bérbeadott dolognak oly hibája van, a mely a dolgot 
a szerződésszerű célra használhatatlanná teszi vagy használható- 
ságát csökkenti, vagy ha ily hiba a bérlet idejében keletkezik : a 
bérlő arra az időre, a mig a dolog használhatatlan, bérfizetéssel 
nem tartozik, arra az időre, a mig csak korlátoltan használható, 
a korlátozás arányában csak a bér aránylagos részét köteles 
fizetni. 

Ugyanaz áll, ha a dolognak valamely kikötött tulajdonsága 
hiányzik vagy később megszűnik*. 

2. A B) a) 1530. §. alatt ajánlott kiegészítés egyértelműleg 
elfogadhatatlannak jeleztetett. Annak értelmében a bérlő továbbra is 
tartoznék bérfizetéssel daczára annak, hogy a ház pl. földrengés 
következtében bedűlt. Ez egy [lehetetlen, a bérlőt igazságtalanul 
sújtó szabályozás volna. 

1532. §. 

A B) a) 1532. §. alatt indítványozott kiegészítéssel szemben 
megjegyeztetett, hogy az egyfelől egyáltalában csak lakásbérletekre 
vonatkozhatnék, másfelől pedig a bérlőre nézve szerfelett sérel- 
mes lehet. Positiv rendelkezésre ily irányban nincs szükség. 

1533. §. 

Inditványoztatott a §-nak ily szövegezése: »Az 1530 — 1532. 
§-okból folyó jogok gyakorlása helyett a bérlő nemteljesítés miatt 
kártérítést követelhet, ha a bérbeadó jótállóit azért, hogy a dolog 
bizonyos hibától mentes és a dolognak épen ez a hibája; ha a 
dolog oly tulajdonsággal nem bir, a mely külön ki volt kötve; 
vagy ha a bérbeadó a dolog hibáját a bérlő előtt csalárdul elhall- 
gatta, stb«. 

lb34. §. 
Megjegyeztetett : az első bekezdésben, valamint a hasonló 
más helyeken »hiány« helyett mindig »hibát« kellene említeni. 

1535. §. 

1. A B) a) 1535. §. 1. pont alatti javaslattal szemben 
megjegyeztetett, hogy az részben impracticus (a mennyiben írás- 
beli szerződést kivan a fentartás joghatályához), részben felesleges, 
illetve nem ide való (az indítványozott §. második mondata). 

2. A B) a) 1535. §. 2. pont alatt ajánlott módosítás az 1534. £. 
első bekezdése mellett feleslegesnek jeleztetett. 

1536. §. 

1. Megjegyeztetett : ^rosszhiszeműen* helyett «csalárdul» volna 
teendő. 

2. A B) a) 1536. §. alatti észrevétellel egyezően megjegyez- 
tetett, hogy »vevő« helyett mindenesetre »bérlő« lesz teendő. 

1537. §. 

Megjegyeztetett: Annak előfeltétele, hogy a bérlő a lakást a 
jelen §. értelmében felmondhassa, ne az legyen, hogy a lakás »köz«~ 
egészségellenes állapotban van (a mi a »közegészség« szónak 
általánosan és különösen törvényeinkben is elfogadott értelme sze- 
rint annyit jelentene, hogy ragályos betegséget terjeszt). Elég, ha a 
lakás (pl. mert nedves) a bérlő vagy hozzátartozói egészségét 
veszélyezteti. 

Az általános nézet az volt, hogy a T. is mindenesetre igy 
értendő. Megfontolandó lesz, nem kellene-e ezt az intentiót meg- 
felelőbben kifejezésre juttatni esetleg az által, hogy "egyszerűen 
egészségellenes állapotról szólna a ptkönyv. A »köz« szóval a T. 
csak azt akarta jelezni, hogy a lakás a jelen § alapján^nem mond- 
ható fel azért, mert pl. egy bizonyos bérlő szempontjából speciális 
körülményeinél fogva (pl. mert tüdőbajos) egészségellenes. 

1538. §. 

A B) a) 1538. §. 2. pont alatt felvett megjegyzéssel szem- 
ben fentartandónak jeleztetett a §. szabálya. Az 1532. §. közvetle- 
nül csak a dolog hiányaiért való szavatosságot tárgyazza, míg a 
jelen §. a jogért való szavatosságot szabályozza. 

1539. §. 

1. Lásd a CXCIV. sz. elvi kérdést. 

2. Megjegyeztetett: Ha a veszély »előreláthatatlan«, akkor 
óvóintézkedésről sem lehet szó. » Előre nem látott* veszélyt kellene 
említeni. 

Az első bekezdés második mondata ehhez képest helyesebben 
igy volna szövegezhető : »Ugyanez áll, ha a dolgot előre nem 
látott veszély ellen megóvó intézkedés .... stb.« 

1540. §. 

Megjegyeztetett : »dolgon fekvő terheket« helyébe- »dolog 
terheit* volna teendő. 

1541. §. 

1. Megjegyeztetett: »költekezését« helyébe »költségét« volna 
teendő. 

2. A B) a) 1541. §. 3. pont alatti észrevétellel szemben meg 
jegyeztetett, hogy a §. második bekezdésében foglalt kettős hivat- 
kozás felesleges ismétlések nélkül nem kerülhető el. 

1542. §. 

1. A B) a) 1542. §. 1. pont alatti indítvány nyal szemben 
megjegyeztetett, hogy a javasolt kiegészítésre nincs szükség. A T. 
alapján sem lehet kétséges, hogy a bérlő a boltot magtárnak nem 
használhatja. 

2. A B) a) 1542. §. 2. pont alatti inditványnyal szemben a 
túlnyomó nézet szerint indokolatlan és szükségtelen gyámkodás 
volna, ha a polgári törvénykönyv a §. második mondatában foglalt 
szabálylyal ellenkező megállapodástól a joghatályt megtagadná. 

1543. §. 

1. Megfontolandónak jeleztetett: nem kellene-e a bérlőnek, a 
német ptkönyv 549. §-ának analógiájára, megadni azt a jogot, hogy 
a bérleti szerződést idő előtt felmondhassa, ha a bérbeadó alapos 
ok nélkül megtagadja az albérbe adhatás engedélyét? A bérlő 
viszonyai, talán hibáján kivül, olykép változhatnak, hogy az albérbe 
adást reá nézve elkerülhetetlenül szükségessé teszik. (Pl. tönkre 
ment és nem tarthat többé oly fényes lakást, mint azelőtt.) 

Ezzel szemben megjegyeztetett, hogy ily rendelkezés felvétele 
a jelen §. mellett semmiesetre sem volna helyén. A német ptkönyv 
idézett §-a szerint a bérlő — más megállapodás hiányában — nem 
adhatja albérbe a dolgot, ezt a szabályt lehetett is, kellett is enyhí- 
teni az időelőtti felmondás jogával az esetre, ha a bérbeadó ok 
nélkül megtagadja az engedélyt az albérletbe adáshoz. A T. szerint 
ellenkezőleg úgy áll a dolog, hogy a bérlő mindig albérbe adhatja 
a dolgot, ha más nincs kikötve. 

Az esetre, ha az albérletbe adhatás szerződésileg nincs kizárva, 
nincs is tehát szükség a német ptkönyvéhez hasonló rendelkezésre, 
arról pedig, hogy a bérlő oly esetben, a mikor a bérleti szerződés- 
ben a felek az albérbe adhatását kizárták, a bérletet mégis idő 
előtt felmondhassa, ha a bérbeadó az albérletbe adást meg nem 
engedi, szó alig lehet. A felhozott példa különben sem elég prak- 
tikus. Lakásbérleteket aránylag ritkán kötnek meg fix időtartamra, 
ha mégis megtörténnék, a bérlő megvédheti érdekeit az által, hogy 
az .. albérletbeadási jogot magának kiköti vagy biztosítja az által, 
hogy szerződési kizárásába bele nem egyezik. 

2. Megjegyeztetett: Minthogy a T. bérbeadást és nem bér- 
letbe adást említ, e helyütt is albérletbe adás helyett albérbe adást 
kellene említeni. Az albérletnél is ^harmadik személynek* enged- 
tetik át a használás, az ellentét tehát szemben az albérlettel nem 
ebben, hanem a czím (helyesebben : a jog) különbözőségében van. 
Nem azt kell tehát mondani »vagy használatát egyéb czímen har- 
madik személynek engedheti át*, hanem azt avagy más jogon 
engedheti át harmadik [személynek a dolog használását.* Indítvá- 
nyoztatok ehhez képest az első bekezdésnek ily szövegezése : 
»Ha szerződés vagy helyi szokás ellene nem szól, a bérlő a bérelt 
dolgot egészen vagy részben albérbe adhatja vagy más jogon 
engedheti át harmadik személynek a dolog használását, feltéve, 
hogy ez által a dolog használása a bérbeadóra sérelmes módon 
nem változik.* 

3. A B) a) 1543. §. 3. pont alatt kifejtettekkel szemben meg- 
jegyeztetett: Az u. n. főbérleti szerződést másnak, mint bérleti 
szerződésnek, az u. n. főbérlő által az egyes lakókkal kötött szer- 
ződéseket másnak, mint albérleti szerződéseknek felfogni nem lehet. 
A vállalkozási szerződésnek ismérvei a tulajdonos és a főbérlő 
között kötött szerződésnél egyáltalán nincsenek meg. A főbérlő 

nem vállalkozik semmire sem a tulajdonossal szemben, hanem 
egyszerűen bérbeveszi a házat azzal a kifejezett szándékkal, hogy 
6 az egyes lakásokat nem maga használja, hanem másoknak bérbe 
fogja adni. A tulajdonos czélja nem egyéb, mint hogy az egyes 
lakások bérbeadásának kellemetlenségeitől és esélyeitől némi áldozat 
árán (kisebb bérjövedelem) is szabaduljon, a főbérlő pedig abban 
a feltevésben megy bele az ügyletbe, hogy neki sikerülni fog az 
általa kötelezett bérösszegnél nagyobb béljövedelmet elérni. 

Kétségtelennek jeleztetett, hogy a főbérlő által kötelezett bér 
a maga egészében és így abban a részében is, a melyben az 
albérlők által kötelezett bérösszegeket meghaladja, az ingatlan u. n- 
polgári gyümölcsét képezi és ép azért a jelzálogos hitelezők kielé- 
gítésére igénybe vehető. 

A T. szempontjából az, ha a háztulajdonos és a főbérlő 
közötti szerződést bérletinek, a főbérlő és az egyes lakók közötti 
szerződéseket pedig albérletieknek minősítjük, annál kevésbbé adhat 
aggályra okot, mert hisz a háztulajdonos törvényes zálogjoga az 
1547. §. szerint nem terjed ki azokra az ingókra, a melyeket az 
albérlő hozott a lakásba és igy a T. szerint ki lesz zárva, hogy 
a háztulajdonos a főbérlővel szemben esedékes bérkövetelésének 
biztosítására biztosítási végrehajtást vezethessen a lakbérüket kifize- 
tett albérlők ingóságaira. 

1544. §. 

Inditványoztatott ez a szöveg: »Szerződésellenes használás 
esetében a bérbeadó a bérlőtől és ha a sérelem oly harmadik 
személytől ered, a kmek a bérlő a használást megengedte, követlenül 
ettől is a szerződésellenes használás abbanhagyását követelheti.* 

1545. §. 

Megjegyeztetett: Az »utólagos« bérfizetés statuálása nem 
czélszerű. Ellenkezik a mostani gyakorlattal és az ennek szempont- 
jából tett intézkedésekkel (pl. a hivatalnokoknak általában előre jár 
a lakpénz). A bérbeadók és bérlők érdekharczában a bérlők a 
gyengébbek. A T. szabályának az volna a következménye, hogy 
a bérbeadók mindig kikötnék az előre fizetést. Már pedig baj ha 
a törvény annak szükségét idézi elő, hogy a felek az esetek túl- 
nyomó részében jogviszonyaikat a törvény dispositiv szabályától 

eltérően rendezzék. A bérbeadó jogbiztonságának méltányos igényei- 
is az előrefizetést kívánják. A törvényes zálogjog nem nyújt elég- 
séges biztosítékot, főleg ha az a végrehajtás alá nem vonható- 
dolgokra ki nem terjed (1547: §. II.). Lehet, hogy a bérlő alig hoz 
valamit a lakásba. De különben is egy évnegyed folyama alatt az 
1548. §. daczára mindent el lehet távolítani a lakásból. 

Ezzel szemben más oldalról utalással arra, hogy • az összes 
magánjogi codificatiók dispositive az utólagos bérfizetést statuálják, 
fentartandónak jeleztetett a T. álláspontja. Csak utólagos bérfizetés 
mellett indokolható elvileg a bérbeadó törvényes zálogjoga, előzetes 
bérfizetési kötelezettség esetén annak jogosultsága nincs. 

Ha mégis úgy találtatnék, hogy a polgári törvénykönyvnek dis- 
positiv szabálylyal a bér előre fizetésének kötelezettségét kell meg- 
állapítania, ez mindenesetre csak lakásbérletekre, és ezek közül is 
mindenesetre csak azokra állhatna, a melyeknél a bér bizonyos 
időszakok szerint fizetendő. Az, hogy a gyakorlati életben a bér 
túlnyomólag előre fizettetik, csak ezekre az esetekre áll. 

1546. §. 

A §. második bekezdésére nézve megj egyeztetett : Nem helyes* 
hogy a bérbeadó bért » egyáltalában « ne követelhessen, ha a 
dolgot másnak »kevesebb« bérért engedte át. Ennek következ- 
ményekép a tulajdonos — a bérlő nyilvánvaló kárára — a dolog hasz- 
nálatának értékesítésével nem gondolna, sőt talán akadályozná az 
értékesítést. 

Ezzel szemben kifejtetett : A T. arra az esetre, ha a bérlő a 
bérelt dolgot nem használja, az 1556. §-ban megfelelően gondos- 
kodik arról, hogy a dolognak ne kelljen használatlan maradnia, 
gondoskodik pedig oly módon, a mely úgy a bérbeadó, mint a 
bérlő érdekeire kellő tekintettel van. A bérbeadónak az 1556. §. 
alapján igenis módjában van a dolgot a feltett esetben »kevesebb« 
bérért is bérbeadni a nélkül, hogy ez által a bérlővel szemben 
bérkövetelését elvesztené, de ha nem így járt el, csak természetes 
és helyes, hogy arra az időre, a mely alatt a dolgot ő maga vagy 
más használta, a mely időre tehát a bérlő a dolgot nem használ- 
hatta, illetőleg nem használhatja, bért ne követelhessen. 

1547. §. 

1. Lásd a CXCV. sz. elvi kérdést. 

2. A B) a) 1547. §. 2. pont alatti megjegyzéssel ossz- 
hangzóan kifogásoltatott, hogy a T. a bérbeadónak törvényes zálog- 
jogot általában csak bérlemény berendezéséhez és felszereléséhez 
tartozó dolgokon ad. Raktár vagy magtár bérbeadójának ily szabá- 
lyozás mellett nem volna törvényes zálogjoga, minthogy a raktár- 
ban, magtárban elhelyezett gabonaneműek sem a berendezéshez, 
sem a felszereléshez nem számíthatók. 

Ezzel szemben megjegyeztetett: A T. intentiói szerint a bér- 
beadó törvényes zálogjoga kiterjed — a §. egyéb előfeltételeinek 
fenforgása esetén — minden dologra, a mely a bérleményre annak szer- 
ződésszerű használata szempontjából jutott ; kiterjed tehát nevezete- 
sen a magtárban elhelyezett gabonaneműekre, a boltban levő 
árukra is. A mennyiben a T. ezen intentióját a szöveg nem juttatja 
elég világosan kifejezésre, a szöveg megfelelően módosítandó. 

A T. a szóbanforgó kritériummal (a berendezéshez, felszere- 
léshez tartozóság kritériumával) annak akarta elejét venni, hogy a 
törvényes zálogjog alá essék a bérlemény területére vitt oly dolog 
is, a mely a szerződésszerű használással semmi vonatkozásban 
nincs (pl. az üzleti helyiségben pusztán átmenetileg elhelyeztek egy 
zongorát). 

3. A B) a) 1547. §. 2. és 5. pont alatt felvett azon észre- 
vétellel szemben, hogy a bérbeadó zálogjogának érvényesülését a 
bérlő a T. alapján könnyen kizárhatja, illetve megakadályozhatja az 
által, hogy az egyébként annak hatálya alá eső dolgokat nem 
maga hozza, sem neje vagy gyermeke által nem hozatja a bér- 
lemény területére, hanem valamely más személy pl. rokona, üzlet- 
társa által hozatja oda, megjegyeztetett, hogy ez az aggály a T. 
rendelkezésének félreértésén alapszik. Nem az az irányadó, hogy 
ki szállítja oda a dolgokat, hanem kinek részére, czéljaira kerültek 
oda. A T. ezen intentióját esetleg praegnansabban lehet majd kife- 
jezésre juttatni. 

4. Tévesnek jeleztetett a B) a) 1547. §. 2. pont alatt felvett 
az a megjegyzés, hogy a T. szerint a törvényes zálogjog nem 
biztosítja a bérkövetelés járulákait (kamat). A T-ből ez a meg- 
szorítás ki nem olvasható. 

5. A B) a) 1547. §. 1. pont alatti észrevétellel összhangban 
kifogásoltatott az, hogy a T. szerint a törvényes zálogjog nem ter- 
jed ki a végrehajtás alá nem vonható dolgokra. A törvényes zálog- 
jog ily megszorításának az lesz a következménye, hogy a»kis ember* 
lakás nélkül marad. 

Más oldalról ez a megszorítás helyesnek és az ellennézet által 
felvetett aggály alaptalannak jeleztetett. 

6. A B) a) 1547. §. 5. pont alatti észrevétellel szemben két- 
ségtelennek jeleztetett, hogy az *együtt lakás* kritériuma nemcsak 
a bérlő nejére, hanem gyermekére is vonatkozik. 

7. Helyteleníttetett, hogy a T. szerint a törvényes zálogjog 
csak oly dolgokra terjed ki, a melyeket a bérlő, ennek neje vagy 
gyermeke hozott a bérlemény területére. E szerint a mai joggal 
ellentétben a bérbeadó törvényes zálogjoga alá nem esnének azok 
a dolgok, a melyeket a bérlemény területére az albérlő hozott. Dy 
szabályozás mellett azonban az ingatlan albérbe adása által a bér- 
beadót üzletszerűen ki lehetne játszani, a mi annál inkább érdemel 
megfontolást, mivel a T. — dispositive — megengedi az albérbe adást 
Szükségesnek jeleztetett, hogy a bérlő törvényes zálogjoga az 
albérlő által behozott dolgokra is kitérj észt essék. 

Ezzel szemben más oldalról a mai jog álláspontja a kötele- 
zettségének eleget tett albérlő szempontjából szerfelett méltánytalan- 
nak és épp azért a T. álláspontja fen tartan dónak jeleztetett utalással 
arra, hogy a bérbeadó méltányos érdekét az 1552. §. szabálya 
eléggé védi. 

1548. §. 

1. B) a) 1548. §. 1. pont alatt felvett indítványnyal szemben 
az általános nézet az volt, hogy az a bérleti jogviszonynak túlságo- 
san egyoldalú, a bérbeadók érdekeit előtérbe helyező megítéléséből 
indul ki. 

2. Indítványoztatott ez a szöveg:' 

»A bérbeadót megillető törvényes zálogjog csak addig tart, 
a míg az ingók a bérlemény területén vannak. 

A bébeadó megtilthatja a törvényes zálogjogával terhelt ingók 
elvitelét, kivéve, ha az elvitel a béri" üzletének rendes folytatá- 
sához tartozik, ha a közönséges életviszonyoknak megfelel, vagy 
ha a visszamaradó ingók a bérbeadó követelésének biztosítására 
nyilván elégségesek. 

A jogos tilalma ellenére megkísérelt elvitelt a bérbeadó önha- 
talommal meggátolhatja és a bérlő kiköltözése esetében az ingókat 
zálogul saját birtokába veheti*. 

1549. §. 

A §. első bekezdésére nézve megjegyeztetett: A már kiköl- 
tözött bérlőt — a mint azt a §. indokolása is megjegyzi — nem lehet 
helyesen arra kötelezni, hogy a dolgot a bérbeadónak zálogul adja 
át, a mi ügyleti zálogjogalapításra utalna, mert hisz lehetséges, 
hogy a dolog nem is a bérlőé. A bérbeadó csak azt követelhesse, 
hogy a bérlő a dolgot az ő birtokába adja, a mihez ex lege a 
törvényes zálogjog feléledését lehet jogkövetkezményül fűzni. 

1550. §. 

A B) a) 1550. §. alatt felvett megjegyzéssel szemben utalás 
történt arra, hogy az 1150. §. alapján nem lehet kétséges, hogy a 
bérlő dolgait a törvényes zálogjog alól feloldhatja az által, hogy a 
bérbeadó által követelt összeget birói letétbe helyezi. 

1551. §. 

1. Lásd a CXCV. sz. elvi kérdést. 

2. A B) a) 1551. §. alatti indítványra megjegyeztetett, hogy az 
indítványozott — különben sem aggálytalan — rendelkezés nem 
tartozik a polgári törvénykönyvbe. 

3. Megjegyeztetett : Ha a tulajdonos, a kinek bérkövetelése 
van, az ingatlant átruházza másra a nélkül, hogy bérköveteiéséta 
szerzőre átruházná, felmerül a kérdés : megilleti-e őt továbbra is a 
törvényes zálogjog? Birói gyakorlatunk úgy fogja fel a dolgot, 
hogy igen, minthogy a törvényes zálogjog a követeléshez tapad és 
megilleti nevezetesen a bérkövetelés engedményesét is. Kérdés : 
megfelel-e ez a felfogás a T. intentíóinak is. 

Az általános nézet az volt, hogy a T. szerint is úgy áll a 
dolog, mint a kifejtettek szerint a mai jog alapján. A T. szerint 
sincs a törvényes zálogjog a bérbeadó tulajdonosi voltához kötve, 
hanem a követelésnek bérkövetelési minőségéhez. így a T. alapján 
sem lehet kétséges, hogy a bérbeadott ingatlan tulajdonát átruházó 
bérbeadót is megilleti a törvényes zálogjog netaláni bérkövetelésére 
nézve. 

1552. §. 

1. Lásd a CXCV. sz. elvi kérdést. 

2. Utalással a B) a) 1552. §. 2. pont alatti megjegyzésre is, 
újból hangsúlyoztatott (lásd az 1547. §. kapcsán 7. pont alatt fel- 
hozottakat) annak szüksége, hogy a bérbeadót a mai jognak is 
megfelelően ^közvetlenül* illesse törvényes zálogjog az albérlő által 
3. bérlemény területére hozott dolgokon. A §. második és különösen 
harmadik bekezdése a bérbeadó jogos érdekeit nem védi meg 
eléggé. Ha pl. a tulajdonos bérbeadja a lakást utólagos bérfizetés 
mellett, a bérlő pedig albérletbe adja az albérnek V* évre való előre- 
fizetése mellett, a bérbeadó védtelenül fog állani, ha az albérlő az év- 
negyed végével kiköltözködik, a bérlőnek pedig semmije sincsen. 

Ezzel szemben a túlnyomó nézet az volt, hogy a bérbeadónak 
helyesen és méltányosan több jogot, mint a mennyit neki a §. má- 
sodik és harmadik bekezdése biztosít — az albérlővel szemben 
adni nem lehet. A mi a felhozott esetet illeti, a bérbeadó maga az 
oka annak, hogy károsodik ; miért adta a dolgot utólagos bérfize- 
tési kötelezettség mellett bérbe. (Igaz, hogy az 1545. §. értelmében 
ez — az utólagos bérfizetés — a T. dispositiv szabálya.) 

3. AB) a) 1552. §. 1. pont alatt felvett azon indítvány, hogy 
az albér előre fizetése a főbérbeadóval szemben csak annyiban 
legyen hatályos, a mennyiben nem vonatkozik későbbi időre, mint 
a letiltás idejében folyó évnegyedre, az albérlő kezét túlságosan 
megkötőnek jeleztetett. 

4. Indítványoztatok az első bekezdésnek ily szövegezése : 
»Az 1547. §-ban meghatározott törvényes zálogjog megilleti az 
albérbeadót az albérlővel szemben is.* 

1553. §. 

1. A §. első bekezdéséhez tett, B) a) 1553. §. alatti meg- 
jegyzéssel összhangban kívánatosnak jeleztetett a §. oly szövegezése, 
a mely kétségtelenné teszi, hogy a vendég tulajdonjoga nem elő- 
feltétele a vendéglős törvényes zálogjogának. 

2. A §. második bekezdéséhez tett, B) a) 1553. §. alatti 
észrevétellel összhangzóan megjegyeztetett, hogy a T. a vendég- 
lős törvényes zálogjogát túlságosan megszorítja és practice csak- 
nem értéktelenné teszi, a mikor kiveszi alóla a végrehajtás alá 
nem vonható dolgokat, holott a vendég — az utazó — több- 

nyire csak ily ingóságokat hoz a vendéglőbe. Ha a bérbeadó tör- 
vényes zálogjogánál ez a megszorítás fenn is tartatnék, itt minden- 
esetre elejtendő volna. 

1554. §. 

1. A B) a) 1554. §. 2. pont alatti azon indítványnyal szemben, 
hogy a második pont első mondatából hagyassanak ki e szavak 
wagy részben*, nehogy a bér részbeni megfizetése is megszűn- 
tesse a bérbeadónak a jelen §-on alapuló felmondási jogát, meg- 
jegyeztetett, hogy az indítvány a T. rendelkezésének teljes félre- 
értésén alapszik. A »vagy részben* szavakkal épp kifejezetten is 
utalni kivan a T. arra, hogy a bérbeadót a rögtöni hatályú fel- 
mondás joga akkor is megilleti, ha a bérlő a neki kitűzött határidő 
alatt csak részben fizette le a bérkövetelést. 

2. A B) a) 1554. §. 3. pont alatti észrevételnek azon részére 
nézve, a mely szerint a német ptkönyv analóg 554. §-ának eseté- 
ben a bérbeadó a bérletet csak az 565. §-ban megállapított határ- 
időkre mondhatná fel, megjegyeztetett, hogy ez a nézet a német 
ptkönyv félreértésén alapszik. Az idézett 554. §-ban megállapított 
előfeltételek fenforgása esetén a bérlet a német ptkönyv szerint is, 

— épúgy, mint a T. jelen §-a szerint — rögtönösen, minden fel- 
mondási határidő nélkül megszűntethető. 

3. Több oldalról kívánatosnak jeleztetett a §. szabályának oly 
enyhítése, hogy a bér nem fizetése a rögtöni hatályú felmondásra 

— úgy a mint azt a B) a) 1554. §. 3. pont alatti indítvány is kí- 
vánja — csak akkor szolgáljon okúi, ha legalább két bérrészlettel 
van a bérlő hátralékban. A német ptkönyv 554. §-a is ehhez az 
előfeltételhez köti a bérbeadó rögtöni hatályú felmondáshoz való 
jogát, a mihez hozzájárul, hogy a német ptkönyv szabálya annyi- 
ban is enyhébb a bérlőre nézve, mert subjectiv késedelmet kivan 
meg az ő részén, mig a T. szerint a bérlő objectiv késedelme is 
okul szolgálhat a rögtöni hatályú felmondásra. 

1555. §. 

1. A B) a) 1555. §. alatt felvett azon indítvány nyal szemben, 
hogy a bérbeadó, ha a bérletet az 1554. §. értelmében felmondja. 
a bérletnek idő előtti megszűnéséből eredő kárának megtérítését 
is követelhesse, az általános nézet az volt, hogy az indítvány a 



Digitized by LjOOQIC 



240 



bérbeadó érdekében túlzásba megy. Az, hogy a bérbeadó az egész 
teljesítési érdek megtérítését követelhesse, sok volna és alig volna 
megindokolható. Megfontolandó azonban : ne követelhesse-e a feltett 
esetben a negatív interesséjének megtérítését. Ez méltányosnak 
látszik. 

2. Megjegyeztetett: E helyütt csak az 1554. §. első pontjáról 
lehet szó. A második pont esetében ki van zárva amúgy is, hogy 
előre fizetés történt. Más oldalról erre nézve megjegyeztetett: Az, 
hogy előre fizetés történt, az 1554. §. második pontja esetében 
sincs per absolutum kizárva, mihez képest a §. szabálya helyesen 
utal egész általánosságban az 1554. §-ra. 

1556. §. 

1. Tévesnek jeleztetett a B) a) 1556. §. alatt felvett az a 
megjegyzés, mintha az 1554. §. 2. pontjának esetében elő sem 
fordulhatna az, hogy a bérlő a bérelt dolog átvételével is kése- 
delemben van. Ez bármikor előállhat, mert hisz a bérlő bérfizetési 
kötelezettsége elvileg független a dolog átvételétől, feltéve, hogy a 
bérbeadó kész és képes is volt neki a dolgot a szerződésszerű idő- 
pontban használatra átengedni. 

1557., 1558. §§. 

1. Utalás történt arra, hogy a §-okhoz fűzött indokolás (Ind. 
IV. kötet 271. 1.) szerint az 1558. §. második bekezdés alakjában 
a következőkkel egészítendő ki: 

» Azokban az esetekben, a melyekben a bérlet a törvény es 
felmondási idő megtartásával idő előtt felmondható : ingó dolog 
bérletét a felmondást követő harmadik napra; ingatlan dolog bér- 
letét valamely évnegyed végén, legkésőbb az évnegyed tizenötödik 
napján lehet felmondani. 

2. Megfontolandónak jeleztetett : nem kellene-e ingók bérle- 
ténél is hosszabb törvényes felmondási időt megállapítani arra az esetre, 
ha a bér fizetése egy hétnél hosszabb időszakok szerint történik. 
Alig indokolható, hogy oly ingó dolog bérletét, a melyért havi 
vagy talán negyedévi bért fizetnek, bármikor 3 napra lehessen fel- 
mondani. Ezzel szemben megjegyeztetett, hogy, a mennyiben ingók- 
nál a bér fizetése ily időszakok szerint történik, csaknem mindig 
fix időre szóló bérletről lesz szó, a mikor a 3 napi felmondási 

időnek ugy sem lesz jelentősége. A szóban forgó szabály külön- 
ben is csak dispositiv, a felek a concret esetben annak követel- 
ményeihez képest úgyis megállapíthatnak hosszabb felmondási időt. 

3. A B) a) 1557. §. alatt indítványozott kiegészítés mellő- 
zendőnek jeleztetett. Inter partes nem is helyes. Más vonatkozás- 
ban felesleges. 

4. Megjegyeztetett: Bérleti viszonyt nem lehet »kötni«, az 
1557. §. első bekezdése ezért máskép szövegezendő. 

1559. §. 

A Bj a) 1559. §. alatt felvett megjegyzéssel szemben általá- 
nosan helyeseltetett a T. szabálya. Arról, hogy a T. az írásbeli 
dákkal a feleket túlságosan megterhelné, nem lehet szó, mert hisz 
a T. nem azt mondja, hogy az ingatlan iránt szóbelileg kötött 
szerződés érvénytelen, hanem csak azt, hogy, a mennyiben fix 
időre is köttetett, mégis úgy tekintendő, mintha határozatlan időre 
kötötték volna. Ez pedig helyes. Nem kívánatos, hogy szóbeli 
utón évek hosszú sorára szóló bérleti szerződéseket lehessen 
kötni. Az ily bérleti szerződés csak folytonos súrlódásokra és a 
bizonyítás nehézségeinél fogva kétes kimenetelű perekre szolgál- 
tatna alkalmat. 

1560. §. 

A B) a) 1560. §. alatt indítványozott módosítás czélszerűtlen- 
nek és azzal szemben a T. szabálya fentartandónak jeleztetett. 

1561. §. 

1. A. B) a) 1561. §. alatt ajánlott kiegészítés általánosan 
feleslegesnek jeleztetett. Komoly kétség tárgyát nem képezheti az, 
hogy a szerződés a §. esetében a korábbi, utolsó bérszerződés 
feltételei értelmében tekinthető csak meghosszabbítottnak. 

2. A g. kapcsán kifejtetett: Szükséges és czélszerű volna a 
német ptkönyv 569. §-ának hasonlatosságára kimondani, hogy 
a bérlő elhalálozása esetén örököse a bérletet felmondhatja, és pedig 
akkor is, ha a szerződés meghatározott hosszabb időre szól. Ez 
méltányos szemben az örökössel (gondolni keli pl. arra az esetre, 
a mikor a magas állású hivatalnok után özvegye — és egyúttal 
örököse — egészen szegényen marad vissza és nem képes a nagy 

lakbért fizetni), de legtöbbször a bérbeadó érdekének is meg fog 
felelni, a kinek a bérlő örökösei nem feltétlenül, hanem csak qua 
örökösök felelnek, és a kire nézve ily körülmények között elő- 
nyösebb lehet a bérleti szerződés idő előtti megszüntetése, semmint 
annak fentartása. 

Ezzel szemben, bár elismertetett bizonyos fokig ezen fel- 
mondási jog megadásának méltányos volta, mégis utalás történt 
egyfelől arra, hogy ezen méltányossági szabályra sokkal nagyobb 
szükség volt a német ptkönyv szempontjából, mint lehet- a T- 
szempontjából és pedig azért, mert amaz más megállapodás hiá- 
nyában az albérbe adást kizártnak tekinti, mig a T. épp ellenkező 
állásponton van, mihez képest az örökös albérbe adás által rend- 
szerint segíthetni fog magán, másfelől pedig arra, hogy ha a bérlő 
halála esetén felmondási jogot adunk az ő örökösének, méltányosan 
meg kell ezt a jogot ily esetben adni a bérbeadónak is. 

3. Ugyancsak czélszerűnek és méltányosnak jeleztetett az 
időelőtti felmondás jogának megadása a német ptkönyv 570. §-ában 
megjelölt személyek (katonák, hivatalnokok, lelkészek, tanitók) 
részére áthelyezés esetére legalább is akkor, ha a bérlő áthelyezése 
nem az ő saját kérelmére történt. 

Más oldalrpl elleneztetett egy ily szabály felvétele és pedig 
azért, mert hivatalból történő áthelyezés esetén az áthelyező ható- 
ságnak kell a kárt viselnie, — oly esetben pedig, a mikor az 
illető személy kérelmére történt az áthelyezés, az ily szabály 
indokolatlan kedvezését jelenti a bérlőnek, és pedig annál indo- 
kolatlanabb kedvezését, minthogy ő — legalább a T. szerint — 
rendszerint albérbeadással segíthetne magán. 

1562. §. 

Az első bekezdés második mondata aggályosnak jeleztetett. 
Miért ne tagadhassa meg a bérlő a dolog visszaadását pl. akkor 
is, ha ő annak tulajdonát a bérlet tartama alatt nem közvetlenül 
a bérbeadótól, hanem attól a személytől szerezte, a kire azt a 
bérbeadó átruházta. 

Helyesebbnek jeleztetett, ha a polgári törvénykönyv positiv 
rendelkezést e részben nem vesz fel és a concret eset elbírálásá- 
nak tartja fenn azt a kérdést, hogy mennyiben tagadhatja meg a 
bérlő saját tulajdonjoga alapján a dolog visszaadását. Az itt szóban 

forgó szabály a bérbeadó érdekeinek védelmében túlzásba megy. 
Harmadik személy tulajdonjoga alapján természetesen ne tagadhassa 
meg a bérlő semmiesetre sem a dolog kiadását. A mennyiben ez 
iránt netalán positiv rendelkezés hiányában kétség foroghatna fenn, 
helyes lesz ilyet a polgári törvénykönyvbe felvenni. 

1563. §. 

Megjegyeztetett : Ha a jóhiszeműség előfeltétele alatt még 
tulajdont is lehet attól a birtokostól szerezni, a ki nem tulajdonos : 
annál inkább hatályt kell biztosítani a dolog birtokosával jóhisze- 
műleg kötött albérleti vagy más, a birtok átruházásával járó szer- 
ződésnek. (V. ö. 1379. §.) 

Ezzel szemben a túlnyomó nézet az volt, hogy a jóhiszemű 
szerzés védelmének ily széleskörű átvitele a kötelmi jog terére a 
T. rendszerével nem volna össze egyeztethető; nem ismeri azt 
egyetlen magánjogi jogrendszer sem. Ily szabályozás mellett teljesen 
elmosódnék a dologi és kötelmi jogviszonyok közötti különbség 
és a szabályozás csak a legnagyobb complicátiók árán volna 
keresztülvihető. 

1565. §. 

1. A B) aj 1565. §. alatti észrevétellel szemben megjegyez- 
tetett, hogy a bérlőtől az elviteli jogot megtagadni, vagy azt elő- 
zetes kikötéstől vagy a bérbeadó beleegyezésétől függővé tenni 
méltánytalanság nélkül nem lehet. A bérbeadó érdekeit a T. eléggé 
megvédi az 1146. §-ban. Ebből kitűnik, hogy az elvitelnek csak 
ugy, illetve csak azzal az előfeltétellel van helye, hogy a bérelt 
dolog az előbbi állapotba visszahelyezhető legyen és vissza is 
helyeztessék. 

2. Megjegyeztetett: A T. csak az ingatlanok »alkotórészei- 
nek« fogalmát ismeri (491.— 495 §§.). -Egész általánosságban tehát 
nem szólhat a §. a »bárelt« dolog alkotórészeiről. Különben is tekin- 
tettel a 669., 750. és főleg az 1146. §-ra (melyben a jelen §. má- 
sodik bekezdése benfoglaltatik) a §. helyesebben így volna szöve- 
gezhető : 

»A bérlő elviheti azt a szerelvényt, a melyet a bérelt dolog- 
gal kötelezettségén kivül összekapcsolt. « 

Ezzel szemben megjegyeztetett, hogy bár a T. kifejezetten 

csak a ételek alkotórészeit* említi, azért az »alkotórész« fogalmá- 
nak a T. szerint meg van az alkalmazhatósága ingóknál is. Az 
alkotórész fogalma ebben a vonatkozásban meg van egyebek között 
egész határozottsággal a 619. §-ban. 

3. Megjegyeztetett: A §. második bekezdése mint felesleges 
elhagyható volna az 1146. §-ra való tekintettel. 

4. Felvettetett: Nem volna-e nélkülözhető a §. első bekez- 
dése is? Erre nézve megjegyeztetetett : Igaz, hogy sok esetben a 
bérlő visszatartási, illetőleg elviteli joga az első bekezdés sza- 
bályának hiánya esetén is levezethető volna részint az álta- 
lános elvekbői (pl. a í bérlő tulajdonjogának folyamányakép), 
részint a 624. §. második bekezdése alapján, de viszont képzel- 
hető sok eset, a melyben a bérlőt ez alapon ez a jog meg 
nem illetné (így pl. a bérlő ^lényeges* alkotórészként oly dolgot 
egyesített a bérelt dologgal, mely nem volt az ő tulajdona, vagy 
az általa egyesített ily dolog nem lett ugyan »lényeges« alkotó- 
részszé, de a bérelt dologgal együtt a bérbeadó birtokába jutott 
már). Ha tehát azt fakarjuk, hogy a bérlőt, mint ilyent, a vissza- 
tartási, illetőleg elviteli jog — a jelen és az 1146. §. előfeltételeinek 
fenforgása esetén — minden további előfeltételtől függetlenül meg- 
illesse, úgy ezt positive ki kell mondani. Már pedig alig lehet két- 
séges, hogy a bérlőnek ezt a jogot meg kell adni, a bérbeadónak 
csak ahhoz van joga, hogy a dolgot abban az állapotban kapja 
vissza, a melyben azt a bérlőnek átengedte. 

1566. §. 

1. Indítványoztatott ez a szöveg: »A bérlőt az 1541. és 
1565. §-ok alapján a költség megtérítésére és a szerelvény elvite- 
lére, valamint a bérbeadót a dolog rosszabbítása vagy megváltoz- 
tatása miatt kártérítésre megillető követelése hat hónap alatt elévül. 

Az elévülés ideje a bérlő követelésére nézve a bérleti viszony 
megszűntétől, a bérbeadó követelésére nézve attól fogva folyik, a 
mikor a dolgot visszakapta. 

A bérbeadott dolog visszaadására vonatkozó követelés elévül- 
tével a bérbeadó kárkövetelései is elévülnek.* 

2. A B) a) 1566. §. alatt felvett észrevétellel szemben meg- 
jegyeztetett : Abból, hogy a kártérítés iránti követelés 6 hónap 
alatt, a bérbeadónak, mint ilyennek a dolog visszaadása iránti köve- 

telese pedig 10 év alatt évül el a T. szerint, még éppenséggel nem 
következik, hogy a 10 éves elévülési idő a concret esetben nem 
járhatna le előbb, mint a 6 hónapos; mert a kezdőpontja más. 
így feltéve az esetet, hogy a bérlő a bérleti viszony megszűnte 
daczára a dolgot a bérbeadónak nem adta vissza és ez utóbbi a 
visszaadást 1 1 évig nem szorgalmazta, úgy fog állani a dolog, hogy 
a bérbeadó, mint ilyen, a bérlőtől a dolog visszaadását nem köve- 
telheti, esetleges kártérítés iránti követelését azonban a harmadik 
bekezdés hiányában igenis érvényesíthetné, mivel az el nem évült, 
sőt elévülése a második bekezdés szerint még meg sem kezdődött, 
mivel a bérbeadó a dolgot nem kapta vissza. 

Minthogy azonban nem látszik helyesnek, hogy a bérbeadó 
az itt szóban forgó kártérítés iránti követelését még egy oly időpont- 
ban is érvényesíthesse, a mikor a bérleti viszonyból folyó — a dolog 
visszaadására irányuló — főkövetelése már elévült, sőt hogy ez a kár- 
térítési követelése ily esetben elévülhetetlen legyen, szükség volt a 
harmadik bekezdés szabályára, a melynek tehát kétségtelenül meg- 
van a helyes célja és értelme. 

3. Megjegyeztetett: A mennyiben a polgári törvénykönyv a 
752. §. kapcsán 3. pont alatt kifejtett [B) b) 752. §. 3. pont] és 
több oldalról helyeselt arra az álláspontra helyezkednék, hogy az 
általános elévülési szabályokban megállapított elévülési idő képezi 
minden elévülésnek legszélesebb időbeli keretét, melyet a speciális 
elévülések át nem léphetvén, csakis mint ezen időtartam törvény 
által célzott megrövidítései jöhetnek tekintetbe és ha ezt alkalmas 
módon kifejezésre juttatná : úgy a §. harmadik bekezdése minden 
esetre elmaradhatna, mert ez esetben a kártérítési követelés álta- 
lános 10 évi elévülési ideje mellett amúgy sem igen fordulhatna 
elő, hogy a bérbeadó a dolog visszaadása iránti követelésének elé- 
vülése után is még érvényesíthetné esetleg a kár megtérítése iránti 
követelését. (A 752. §. kapcsán 3. pont alatt tett megjegyzésben a 
dolog változtatásából vagy rosszabbításából eredő követelések 
helyett helytelenül megtérítési és elviteli követelések említettnek.) 

Ezzel szemben kifejtetett: Az a felfogás, mintha a T.-ben 
megállapított speciális elévülési szabályok (a milyen a jelen §. és a 
752. §. analóg szabálya) csak az általános elévülési szabályok 
keretében lennének alkalmazhatók, a T. szempontjából nem fogad- 
ható el helyesnek és azt a ptkönyv sem teheti magáévá. Itt nem- 

csak a határidő megrövidítése, hanem speciális kezdő időpont 
statuálása is forog szóban. Ily speciális szabályokat a T. pedig 
azért állít fel, mert az általános szabályok alkalmazása nem mutat- 
kozik helyén valónak, nem biztosít helyes eredményt ; ki van zárva 
ép azért, hogy az általános elévülési szabályok adják meg mégis 
ezen speciális szabályok érvényesülésének kereteit. Ellenesetben 
megtörténhetnék, hogy a bérbeadó (752. §. : a tulajdonos) itt szóban 
forgó követelése az általános szabályok alkalmazásával elévültnek 
volna tekintendő esetleg már oly időpontban, a mikor a bérbeadó 
(752. §. : a tulajdonos) a dolgot még vissza sem kapta, holott speciá- 
lis szabályával a T. első sorban épp ennek akarta elejét venni, 
helyesen kiindulva abból, hogy a bérbeadó (752. §. : a tulajdonos) 
arról, hogy őt valamely itt szóban forgó követelés megilleti, rend- 
szerint csak akkor szerezhet tudomást, a mikor a dolgot vissza- 
kapja és megvizsgálhatja. 

1567—1570. §§. 
Lásd a CXCVI. sz. elvi kérdést. 

1567. §. 

1. A B) a) 1567. §. 1. pont alatti azon indítványnyal szem- 
ben, hogy a törvényesnél szigorúbb kikötései a szerződésnek (II. 
bek.), az uj tulajdonosra nézve csak akkor legyenek kötelezők, 
ha a vele kötött Írásbeli szerződésben meg vannak említve, elfogad- 
hatatlannak jeleztetett. Ily szabályozás mellett tisztán a bérbeadó 
tulajdonostól függne : érvényesülhessen- e az a védelem, a melyet a 
T. a bérlőnek a jelen §-ban nyújtani akar. 

2. A B) a) 1567. §. 2. pont alatti észrevétellel szemben meg- 
jegyeztetett, hogy annak kiinduló pontja téves. A T. szerint nem 
áll az, mintha az uj tulajdonos csak akkor lépne a bérbeadó 
helyébe, ha a bérlő joga a telekkönyvbe be van jegyezve. A T. 
ép ezen a ponton lényegesen eltér a mai jogtól. Nem állhat meg 
tehát a §. második bekezdésének az az értelmezése sem, a mely 
szerint az nem akar egyebet kimondani, mint azt, hogy bejegyzés 
hiányában az uj tulajdonost a bérlet a rendes felmondási időn túl 
nem kötelezi és nem állhat meg az ezen értelmezésből a második 
bekezdés szövegezését illetőleg levont következtetés. 

3. Indítványoztatott a §-nak ily szövegezése: 

»Ha a bérbeadó elidegeníti, a tulajdonváltozástól kezdve 

az új tulajdonos lép a bérleti visszonyból folyó jogokra és kötelezett- 
ségekre nézve a bérbeadó helyébe, őt terheli a kikötött bér 

fejében a bérlőnek szerződésszerű használásra átengedje és haszná- 
lásra alkalmas állapotban fentartsa. 

A bérleti szerződésnek oly kikötése azonban, a mely a bérlet 
tartamát a törvényesnél hosszabb időre állapítja meg, vagy a mely 
stb.« 

Ezzel szemben megjegyeztetett, hogy az indítványozott szöveg 
annyiban minden esetre hibás, a mennyiben a bérlet törvényes tar- 
tamát említi. A T. sehol sem állapit meg ily törvényes tartamot, 
hanem csak törvényes felmondási időket. 

1568. §. 

1. Indokolatlannak jeleztetett a §. első bekezdésének szabálya 
azon részében, a melyben a bérlet telekkönyvi bejegyzését a bérbe- 
adó » beleegyezése* esetén is csak akkor engedi meg, ha az a tör- 
vényes felmondási időt meghaladó időre szól. Miért ne legyen, 
a bérbeadó beleegyezését mindig feltételezve, bejegyezhető akkor 
is, ha nem szól a törvényes felmondási időt meghaladó időre, 
holott a bejegyzés jelen a §. második bekezdése alapján ily esetben 
is előnyös lehet a bérlőre ? 

Az általános nézet az volt, hogy a kifogásolt korlátozás el- 
ejtendő volna. 

2. Utalással a §. indokolásában (Ind. IV. kötet 291. 1.) is 
felhozottakra megfontolandónak jeleztetett: nem kellene-e a bérleti 
jog bejegyzésének hatályát, a §-ban foglalt hivatkozás helyett, 
részletesebben magában a §-ban megállapítani. Elkerülhetetlen lesz 
ez akkor, ha — a mint ez indítvány oztatott (lásd a B) b) 548. §. 
2. pont alatt felvett megjegyzést) — töröltetnék az 548. §. 
második bekezdése. 

3. Lásd az 548. §. kapcsán 2. és 3. pont alatt felvett megjegy- 
zéseket. 

4. A B) a) 1568. §. 2. pont alatt felvett azon megjegyzés, hogy 
a §. második bekezdése és az 1576. §. nem fedik egymást, téves- 
nek és félreértésen alapulónak jeleztetett. Ez utóbbi §. nem mondja, 
hogy a végrehajtási árverés esetén is mindig érintetlenül marad 
a bejegyzett bérleti jog. Az' igenis meg fog szűnni, ha a bérleti jog 



Digitized by LjOOQIC 



248 



fentartása esetére elérhető árverési vételárból a bérleti jogot a telek- 
könyvi rangsorban megelőző jelzálogos követelések ki nem kerül- 
nek, a mely esetben azután érvényesülni fog az a jelzálogjog, 
a melyet a bejegyzés a jelen §. második bekezdéséhez képest a 
bérlőnek biztosít. 

5. Megjegyeztetett : A §. második bekezdése nem teljes. Csak 
bíróilag megítélt összeg lehet harmadik személy irányában jelzálo- 
gilag fedezve. Máskép a tulajdonos és a bérlő összejátszva a későbbi 
jelzálogos hitelezők kijátszására bármi nagy kárösszeget állapíthat- 
nának meg. Ha elfogadtatnék a 751- §-nak indítványozott módosí- 
tása — (lásd a B) b) 751. §. 1. pont alatt felvett indítványt) — 
a második bekezdés után e helyütt fel kellene venni a következő 
toldást: »A 751. §. második és harmadik bekezdésének szabályait 
megfelelően kell alkalmazni.* 

A túlnyomó nézet az volt, hogy a §. második bekezdése a 
751. §. kapcsán 3. pont alatt felhozottak értelmében lesz módosítandó. 

6. Megjegyeztetett : Indokolatlan a bejegyzés feltétlen kizárása 
a harmadik bekezdés esetében, mert hisz a bejegyzés nemcsak 
a következő tulajdonos, hanem későbbi hitelezők ellen is hivatva 
van a bérlőt védeni. Ha elidegenítés esetére a bérlet megszűnése 
ki van kötve, akkor a bejegyzés a következő tulajdonosnak külön- 
ben sem árt, mert a bejegyzés a bérlet fenmaradását csupán a 
szerződés korlátai között biztosítja 

1569. §. 

Megjegyeztetett: Nem helyeselhető az, hogy a §-ban con- 
templált nyilvántartási jegyzéket a bérleti szerződésekről a telek- 
könyvi hatóság vezesse. Ez teljesen kívül esik rendes hatáskörén 
és teendőin. A jegyzék valamely más közhatóság által volna 
vezetendő. 

1571. §. 

Megjegyeztetett; Az 1568. §. és az 1569. §. szerint semmi- 
féle kötelezettség nem száll át a tulajdonosra, ezekre tehát nem is 
kell hivatkozni, hanem csupán az »1567. és 1570. §§-okra.« 

1572. §. 

1. Lásd a CXCVÍ. sz. elvi kérdést. 

2. Indítványoztatott a §-nak ily szövegezése: 

*Az ily tulajdonosnak . . . ., ennek eltelte előtt a törvényes 
időre felmondani. Ugyanazt teheti, ha a bérleti szerződésnek a 
tulajdonváltozáskor hatályban volt feltételei reá nézve jelentékenyen 
terhesebbek, mint a melyekről abban az időben tudomással bírt 
vagy az 1568. és 1569. §-okhoz képest bírhatott. 

A bérlő felmondhatja a bérletet a kikötött idő előtt a törvé- 
nyes időre, ha az új tulajdonos a bérleti szerződés azon kikötéseit, 
a melyek . . . stb.« 

Ha a. bérleti viszony az első vagy a második bekezdés alap- 
ján . . . stb. megszűnik.* 

Az indítványozott szöveg ellenében újból (lásd a B) b) 1567. §. 
3. pont alatti megjegyzést) utalás történt arra, hogy a T. csak 
törvényes felmondási időt ismer, de nem ismer törvényes bér- 
leti időt. 

1575. §. 

1. AB) a) 1575. §. 1. pont alatti észrevétellel szemben 
megjegyeztetett, hogy az 1538. §. egész más dologról rendelkezik, 
mint a jelen §. Amaz a felek egymásközti viszonyát rendezi, míg 
emez a bérleti jogviszonynak harmadik személyekkel szemben való 
hatályát. A §. rendelkezése annak értelme iránt semmi tekintetben 
sem hagy fenn kétséget. 

2. A B) a) 1575. §. 2. pont alatti indítványnyal 'szemben 
megjegyeztetett, hogy a bér előre fizetésének joghatályáról a jelzálo- 
gos hitelezőkkel szemben a 862. §. rendelkezik már. Erről itt ren- 
delkezni tehát nem kell. 

1576—1579. §§. 
Lásd a CXCVI. sz elvi kérdést. 

1576. §. 

1. Megjegyeztetett: A §-ban ^bérleti jog«c helyett elég volna 
mindig csak »bérlet«-et említeni. 

2. A B) a) 1576. §. allatt javasolt módosítás általában im- 
practicusnak jeleztetett. 

1578. §. 
1. Megjegyeztetett : Az 1576. §. jelenlegi szövegében — leg- 
alább directe — nem szói arról az esetről, a mikor az ingatlan a 

bérleti jog" fentartása nélkül árvereztetik el, és azért nem helyes 
az első bekezdés második mondatának szövege, és az ilykép volna 
módosítandó : 

» Ugyanez áll, ha az 1576. §-hoz képest a bérlet fentartásával 
árverés alá bocsátott ingatlan vételárából a megelőző jelzálogos 
követelések ki nem kerülnek és ezért az ingatlant a bérlet fen- 
tartása nélkül árverezték el.« 

Figyelemmel az 1881. évi LX. t.-cz. 185. §-ára, illetőleg arra 
a törvényszabályra, a mely annak helyébe fog lépni, a §. mostani 
második és harmadik bekezdése közé fel kellene még venni új 
bekezdésként ezt : 

»A vevő felmondása arra az esetre is megtarthatja hatályát, 
ha az ingatlan az árverés feltételeinek nem teljesítése miatt újabb 
árverés alá került. « 

2. Megjegyeztetett : ^Árverési vevő« helyett elég volna »vevő«. 

MÁSODIK FEJEZET. 

Haszonbérlet. 

A) 
A Tervezet további tárgyalását előkészítő főelőadmány. 

CXCVIL 8z. elvi kérdés. 

Követelhessen-e a haszonbérlő bérelengedést, ha 
a termést rendkívüli baleset éri. 

I. 

A T. álláspontja. 

A T\ szerint, ha hat évnél rövidebb időre haszonbérbe adott 
mezőgazdasági ingatlan valamelyik bérévben rendkívüli baleset 
következtében, .mely a gyümölcsöket a letakarítás előtt éri, félannyi 
termést sem hoz, mint a mennyi rajta átlag teremni szokott, a 
haszonbérlő az azon évi haszonbérből aránylagos elengedést köve- 
telhet. 

Elengedésnek nincs helye, ha a baleset bekövetk:zhetése a 
haszonbér megállapításánál már figyelembe volt véve ; ha a haszon- 
bérlő kára más úton megtérül vagy megelőző béréveknek az átla- 
gosnál bővebb termése által fedezve van, vagy ha a haszonbérlő 
megfelelő intézkedések, különösen biztosítási szerződés kötése által 
megóvhatta volna magát a kártól. 

Ha a következő bérévekben az ingaüan az átlagosnál bővebb 
termést hoz, a bérelengedés ezen többlet értéke erejéig hatályát 
veszti (1588. §.). 

II. 

A kérdésre nézve felmerült észrevételek. 
A T. álláspontja, bár alapjában megfelel a fennálló jognak, 
több oldalról élénken megtámadtatott. Felhozatott, hogy a haszon - 

bérlőnek bérelengedéshez való joga merőben anomál, mert ellen- 
tétben áll azon elvekkel, a melyek a bérleti és haszonbérleti jog- 
viszonyban a kárveszély viselésére nézve irányadók. A haszon- 
bérbeadó azon kötelezettségéből, hogy a kikötött időn át az ingatlan 
haszonvételét a haszonbérlőnek átengedje, következik, hogy ő viseli 
azon balesetek koczkázatát, melyek — mint péld. vizáradás, hegy- 
csuszamlás — magát az ingatlant hasznavehetetlenné teszik. De 
hogy azt a kárt is ő viselje — bárcsak részben — amely a ter- 
mést éri, az a haszonbérleti jogviszony természetéből le nem vezet- 
hető. A termést illetőleg valamint minden haszon, úgy minden kár 
is a haszonbérlőre néz. 

A haszonbérbeadó nem követelhet nagyobb haszonbért, ha a 
termés valamelyik évben rendkívül bő; tehát bérelengedésre sem 
lehet kötelezve, ha rendkívül szűk. A haszonbérlő méltányossági 
okokból sem tarthat számot ily kedvezményre. A haszbnbéri összeg 
meghatározásánál már számba veszi, mert számba kell vennie, 
azt az eshetőséget, hogy a haszonbérlet tartama alatt rossz évei 
lehetnek és elemi csapások sújthatják; a haszonbérbeadó pedig 
rendszerint ép azért határozza el magát ingatlanának haszonbérbe- 
adására, hogy gondtól és koczkázattól szabadulva, egyenletesebb 
és biztosabb jövedelemre tegyen szert. Nemzetgazdasági szempont- 
ból nem tűrhető oly rendszer, melynél a földbirtokos lemondván 
egyetlen előnyéről : a jövedelem egyenletességéről, viselje mindazon 
hátrányokat, melyek a birtok feletti rendelkezésről való lemondás- 
ban állanak. A kárbiztosítás mai alkalmazása s a modern gazdasági 
rendszer, melynél a kár mindig csak a művelési ágak néhányát 
érvén, mindig partialis, bizonyítják, hogy a bérremissio intézménye 
az alapját képező ratio eleste folytán elavult. Különben a T. maga 
is annyi kivétellel korlátozza a szabályt, hogy az annak folytán 
gyakorlati jelentőségét legnagyobb részt elveszti. 

Ezzel szemben más oldalról a bérelengedés intézményének 
fentartását kívánták. Ez oldalról hangsúlyoztatok, hogy az intéz- 
ményt nálunk a gyakorlati élet fejlesztette ki; ennek szükségletei- 
ben s a méltányosságban birja alapját. Hogy mennyiben felel meg 
az abstract joglogikának, az alárendelt kérdés, fentartása vagy 
eltörlése csak gyakorlati szempontoktól függhet. A mit az ellen- 
nézet ezen szempontokból, különösen nemzetgazdasági szempont- 
ból az intézmény ellen felhozott, az kizárólag a hosszú tartamú 

haszonbérletekre és ezek közül, is részben csak a nagy bérletekre 
nézve áll. Ezeket az érveket a T. már honorálta akkor, mikor a 
hosszabb tartamú haszonbérleteknél a bérelengedést kizárta és csak 
olyanoknál engedte meg, melyek hat évnél rövidebb időre vannak 
kötve. Csak hosszabb haszonbérletnél egyenlítődik ki egyik bérév 
vesztesége a másiknak nyereségével ; csak ily haszonbérletnél veszi 
és veheti a haszonbérlő a rendkívüli csapásokat eleve számba. 
A ki egy vagy két esztendőre vesz haszonbérbe egy mezőgazda- 
sági ingatlant, az számít ugyan azzal az eshetőséggel, hogy eset- 
leg rossz termése lehet, de nem akar bérfizetési kötelezettséget 
vállalni arra az esetre is, ha épen semmi sem terem vagy ha a 
termés rendkívüli csapás következtében a semmivel határos. 

Hogy a haszonbérleti szerződés ily értelemben szerencse- 
szerződés legyen, az a közfelfogásnak meg nem felel. A haszon- 
bérbeadó azon érdekéről is, hogy egyenletes jövedelmet biztosítson 
magának, csak hosszú tartamú haszonbérletnél lehet szó. A ki csak 
egy-két évre adja haszonbérbe az ingatlanát, az nem akar egyen- 
letes jövedelmet, hanem az ellenkezőleg fenn akarja tartani magá- 
nak a lehetőséget, hogy a conjuncturák változását felhasználhassa 
s szóval speculálni akar ingatlanával. 

Ezt a speculatiót támogatni a törvénynek nincs oka. A rövid 
tartamú haszonbérletek nemzetgazdasági szempontból károsak, mert 
az okszerű gazdálkodást, a föld belterjes művelését lehetetlenné 
teszik. Oly intézmény tehát, mely — bárcsak indirecte is — oda hat, 
hogy a földtulajdonos vagy maga gazdálkodjék a birtokán, vagy 
hosszabb időre adja bérbe, nemzetgazdasági szempontból nemcsak 
nem káros, sőt hasznos. Hogy a modern gazdasági rendszer mellett 
az egyik gazdasági ágban szenvedett kár sokszor megtérül a másik 
ágban, az igaz s azt a T. is figyelembe veszi, midőn a bérelenge- 
dést kizárja, ha a haszonbérlő kára más utón megtérül. De el is 
tekintve attól, hogy hazánkban a modern gazdasági rendszer még 
távolról sincs általánosan elterjedve, a kárnak ily utón való meg- 
térülésére általában csak nagy gazdaságban lehet számítani. Mi 
által térüljön meg a kisbérlő kára, a ki kizárólag a haszonbérbe 
vett föld megművelése által nyerhető jövedelemre van utalva? 
Épen a kis emberek védelmében tesz a bérremissió intézménye 
megbecsülhetetlen szolgálatot, mert elkerülhetővé teszi, hogy a kis- 
bérlő a kárba veszett egy évi munkáján kivül még a haszonbér 

összegével is károsodják. Az intézmény tehát egyáltalán nem elavult, 
sőt a mennyiben a haszonbérbeadók capitalisticus érdekeivel szemben 
bizonyos fokig védelmet nyújt a munkája után élő osztálynak, so- 
cialis szempontból is fentartandó. Hogy a T. a bérelengedésnek 
csak annyiban ad helyet, a mennyiben a méltányosság kivánja, az 
természetes ; az e tekintetben felállított kivételek azonban az intéz- 
mény gyakorlati jelentőségét még egyáltalán nem semmisítik meg. 
Tekintettel arra, hogy mindkét szemben álló nézet az intéz- 
mény fentartása vagy eltörlése kérdésében első vonalban gyakor- 
lati, s főleg nemzetgazdasági okokra vetette a fősúlyt, egy harmadik 
nézet szükségesnek tartotta, hogy a kérdés eldöntése előtt a gazda- 
sági szakkörök véleménye kéressék ki. 

III. 
Megoldás. 

A kérdés eldöntése a gazdasági szakkörök meghallgatásáig 
függőben tartandó. 

B) 
A Tervezetre vonatkozó birálati anyag. 

a) 

A Tervezet közzététele következtében egybegyűlt megjegy- 
zések összeállítása* 

1582. §. 

1. Dr. Meszlény Arthur (i. h.) Mikor a T. a bérletet szabá- 
lyozta kimerítőleg és a haszonbérletnél a bérleti szabályokra utal, 
nem maradt hű a Jkvek I. k. 42. lapján kifejezett megállapodás- 
hoz, mely szerint minden matéria azon részben szabályozandó, 
melynek tárgyával a legszorosabb összefüggésben áll. A magyar 
gazdasági élet szempontjából a haszonbérlet a fontosabb intézmény, 
mint a mely par excellence a mezőgazdaság érdekeit van 
hivatva szolgálni, logikusabb és következetesebb volna a bérlet 
jogviszonyát szabni a haszonbérlet formájára. 

Érdemileg a T. szabályát általánosságban helyesli, mert itt 
megtaláljuk a gazdasági érdekek kellő tekintetbe vételét. 

2. Hamar Gyula (Magyar Jogász Újság 1904/1. f.): Az I. 
bekezdésben a ^gyümölcsöző* jelzőt kihagyná, mert egyrészről a 
definito úgyis eleget mond és másrészről kételyek is merülhetnek 
föl, hogy kinek szempontjából kell a haszonbérelt dolognak gyü- 
mölcsözőnek lennie. 

A II. bekezdésben helyesli, hogy a T. a feles bérleteket ide 
sorozza. Gyakorlatunk eddig — némi ingadozástól eltekintve — 
inkább a mellett foglalt állást, hogy a feles bérlet a munkabéri 
szerződések közé tartozik. A feles bérlő a constructio szerint nin- 
csen birtokban és igy pl. sommás visszahelyezési pert nem indíthat. 

Ide vonatkozóan még kifejezést adna annak, hogy a feles 
bérlet a haszonbérelt tárgy tiszta hozadékának meghatározott hányad- 
részéből áll. 

1583. §. 

Hamar Gyula (i. h.) : kifejezésre kívánná juttatni, hogy a §' 
csak exemplificative sorolja föl a javításokat. A » tatarozás* kitéíe* 
helyett »jókarban tartás «-t mondana, mert az előbbi igen keveset 
fejez ki. Pl. tataroz tz is, a ki elmulasztja a szükséges kisebb 
kiadásokat stb. 

1584. §. 

Hamar Gyula (i. h.): Az I-ső bekezdést teljesen elhagyná, 
mert alkalmat nyújt a haszonbérbeadónak, hogy bérlőjét ok nélkül 
zaklassa. Pl. valaki a szomszédja földijét, melyet ez azelőtt művelt, 
marhája részére álló helyül használja, vagy utat készít belőle. 
A T. szerint itt a bérbeadó fölléphet ez ellen, holott joga semmi 
tekintetben sincs veszélyeztetve. 

1585. §. 

1. Hamar Gyula (i. h. és ugyanott 1904/IH. sz.) : Az I- 
bek.-t helyesli a mennyiben az alhaszonbérbeadást tiltja meg, de 
kihagyná ezt a részt : »vagy haszonélvezetét egyéb czímen harma- 
dik személynek átengednie, mert erre a bérbeadónak semmi szük- 
sége. Hazai joggyakorlatunk megengedi azt, a mi igen indokolt is, 
pl. a haszonbérlő, ki e mellett birtokos is, még életében ugy ren- 
delkezik, hogy vagyonát gyermekei közt feloszjja és ezek közül 

egynek valami nagyon jól jövedelmező nagy bérletet juttat, t. i. 
az általa haszonbérelt ingatlan vagy jog hasznait engedi át neki. 

De ha már a rendelkezés fentartatnék, a szóban forgó kifeje- 
zések helyett ezt mondaná: »vagy azt másnak átengedni < 

A Il-ik bekezdést, mivel az első bekezdéstől különbözőt tar- 
talmaz, külön szakaszként alkalmazná. 

Az örökösök felmondási jogát egy bizonyos időhöz — talán 
egy évhez — kötné azzal, hogy ha az örökösök egy év alatt nem 
mondják fel a haszonbérletet, az ezen §-ban nekik biztosított jog- 
kedvezménytől elesnek. A T. igy igen is kedvez az örökösöknek. 

2. Baditz Lajos (i. h.) : Helytelen a T.-nek az alhaszonbér- 
beadásra vonatkozólag kifejtett álláspontja, mert fennálló jogunk, 
régi törvényeink és joggyakorlatunk szerint a bérlő ura a haszon- 
vételnek, s a bérbevevő rendszerint újra másnak adhatja bérbe a 
dolgot. (Kövy 576. §.) De ellenkezik ezen tilalom a német pol 
gári törvénykönyv álláspontjával is, a mennyiben hasonlóan a 
magyar joghoz az albérbeadást, ép ugy, mint a követelések átru- 
házását, fa mennyiben ellenkező kikötés nincsen, tekintet nélkül 
bérbeadó engedélyére, a német jog is határozottan megengedi. 

A magyar jog fentartása mellett magától elesik azon 
intézkedés szüksége is, hogy a haszonbérlő halála esetén annak 
örökösei a haszonbérletet felmondhassák, mert módjukban lesz 
magukat a károsodástól albérletbe adással megóvni. 

1536. §. 

1. Kelemen Ernő (Jog 1901. 23. sz.): Az ingatlan haszon- 
bérének mikor és miként való fizetését csak szerződés nem léte 
esetére szabályozná, és pedig nem a jelen §. szerint fél- 
éves utólagos részletekben, hanem a mint az általános gazdasági 
szokás Magyarországon ezt már szentesitete : előleges félévi rész- 
letekben, hogy igy a föld tulajdonosának legyen módja és ideje az 
esetleges biztosítási intézkedések megtételéhez, a mit az utólagos 
teljesítés már megnehezítene. 

2. Bernáth Elemér (i. h.): A T. 1545. §-ánál világosan kiemel- 
tetett, hogy rendelkezése csak abban az esetben nyer alkalmazást, 
ha azt a felek megállapodása .... stb. stb. 

Ezen rendelkezésnek mellőzése a jelen §-nál arra a tévedésre 

adhat okot, hogy a jelen §. nem módosítható a felek megállapítá- 
sával, miért is a §. helyesen ekkép lenne szövegezendő : 

^Ingatlan haszonbére ellenkező megállapodás, vagy helyi 
szokás hiányában félévenkint utólag fizetendő.* 

Annak kimondása, hogy a félév haszonbére a rákövetkező 
félév első köznapján esedékes : az 1118. §. rendelkezése folytán 
felesleges. 

1587. §. 

1. Dr. Haller Károly (id. h.): A szakasz szerint a haszonbér- 
beadót törvényes zálogjog »az ingatlan gyümölcsein* is megilleti. 
Kbben a szerkezetben ez nem áll, mert az ingatlan gyümölcsei 
külön jogviszonynak, tehát zálogjognak is csak elválasztásuk után 
lehetnek (501. §. 3.) a tárgyai, minélfogva hozzá kellene tenni r 
hogy a mennyiben a törvényes zálogjog foganatosítása idején már 
elválasztattak. 

2. Dr. Meszlény Arthur (id. h.) : Indokolatlan a termésen kivül 
az invecta és az illata-ra is zálogjogot engedi a haszonbérbeadó-* 
nak. A zálogjog tárgya a haszonbérletnél helyesen csak az ingat- 
lanon található és haszonbérlő tulajdonát képező vagy az abból 
nyert termés. Az ingatlanon található »elválasztott« termésről fel 
lehet tenni, hogy annak a földnek gyümölcse, melyen el van helyezve : 
s csak akkor kerülheti ki a zálogjoggal való megterhelést, ha nem 
a haszonbérlő tulajdona. 

Ha nem adjuk meg a zálogjogot a behozott dolgokra, ez- 
által előmozdítjuk a rendszeres gazdálkodást. A tulajdonos majd 
igy jobban megválogatja bérlőjét s inkább maga műveli tovább 
földjét, minthogy azt kellő vagyoni garancziával nem biró bérlő 
kezébe adja. 

3. Bernáth Elemér (id. h.) : Az 1547. §. bírálatánál kifejtett 
indokokból itt is el lenne hagyandó az a korlátozás, hogy a tör- 
vényes zálogjog csak oly tárgyakra terjed ki, melyeket a haszon- 
bérlő stb. stb. hozott a haszonbérlemény területére. 

Ha a tárgyaknak a haszonbérlet tárgyával való összefüggése 
megállapítható (s ez helyes korlátozás), akkor közömbös, hogy e 
tárgyakat ki hozta oda. 

Az igazsággal és méltányossággal ellenkezik, hogy a haszon- 
bérbeadótól a haszonbérlet ellenértéke esetleg elvonassék csak azért, 

mert a haszonbérlő elég ügyes volt és a bérlemény berendezését 
és felszerelését nem maga teljesítette, hanem atyjával vagy apó- 
sával teljesíttette, a kikkel az igy nyert hasznon esetleg meg is 
osztozik. 

4. Hamar Gyula (id. h.) A rendelkezést helyesli, de kevés- 
nek találja az egy évi haszonbérösszeg erejéig engedélyezett tör- 
vényes zálogjogot. Mig bérleteknél félév is elág: a haszonbérletek- 
nél a birói székhelytől való távolság, terméslefoglalás, értékesítés, 
zárgondnoki kezelés, stb.-re tekintettel az egy év legalább is 2-re 
volna felemelendő. 

1588. §. 

1 . Dr. Haller Károly (id. h.) : A T. e rendelkezése oly hatá- 
rozatlan és bizonytalan, mely csak zavart okozhat, de a melyet 
okvetetlenül el kell kerülni. Ugyanis nem ad helyet bérelengedés- 
nek # a T. »ha a haszonbérlő kára a megelőző béréveknek az átla- 
gosnál bővebb termése által fedezve van.« Ezt utólag még akkor 
sem lehet megállapítani, ha a haszonbérlőnek megfelelő feljegyzései 
vannak s kérdés, mennyi legyen az az átlagosnál bővebb termés. 
A harmadik bekezdés pláne az átlagosnál bővebb termést még 
korábbi bérleengedéssel szemben, tehát utólag is számításba veszi. 

2. Bernáth Elemér (id. h.) : Megfontolandó : nem-e helyesebb 
az Apáthy terv. álláspontja ? (a gyümölcsöket érő baleset miatt — 
kikötés hiányában — bérleengedés nem követelhető.) 

Ha ugyanis a haszonbérbeadó részére nem állapítunk meg 
előnyt az átlagos hasznot meghaladó haszonból, igazságos és 
méltányos, hogy hátrányt ne szenvedjen akkor sem, ha a haszon 
az átlagos mértéket el nem éri. 

De a §. fentartása esetén is legalább az kimondandó, hogy 
a hat évi időtartam megállapításánál az előző bérleti szerződés 
alapján eltöltött és meg nem szakított idő is figyelembe vétetik. 
Ha pl. az ingatlant 12 éven át a bérlő átlagot meghaladó haszon- 
nal használta, méltányos, hogy ne hivatkozhassak a jelen §. ked- 
vezményére csak azért, mert a 13-ik évben csak három évre kötött 
uj szerződést. 

3. Dr. Kiss Géza (»A haszonbérelengedésrők. Külön-lenyomat 
a Magy. Kod. 1903. évf.-ból 18—34. 1.) a remissio mercedis eltör- 
lését indítványozza. 

a) Modern törvénykönyveknek, tervezeteknek rendelkezései 
kétségtelenül bizonyítják, hogy a mai jogfejlődés és gazdasági 
viszonyok mellett az intézmény méltányossági indokai mind szűkebb 
és szűkebb körre szorulnak. A bérlő vesztesége nagyobb ingatla- 
noknál, hol a bérletállomány egyik részén pusztított elemi csapá- 
sok okozta károkat egy másik rész kedvező termése csökkenti, 
valamint hosszabb ideig tartó bérleteknél, melyeknél az egyes 
évek termései egyenlíthetik ki egymást, korántsem oly nyilvánvaló, 
hogy a bérelengedést indokolja. Innen a modern jogfejlődés inten- 
tiója, hogy a bérelengedés jogosultsága csak kisebb terjedelmű 
és tartamú bérleteknél engedtessék meg. 

A római jog részéről, tekintetbe véve az akkori viszonyokat, 
tényleg méltánytalanság lett volna a bérlőt a remissió jogával fel 
nem ruházni. De a római jog alapeszméje abban állott, hogy a 
bérlő a károk ellenében hibáján kivül védtelenül áll. Kitűnik ez 
világosan a római jog ama rendelkezéséből, mely szerint a remisz- 
szióra való jog elesett, ha a bérlő nem használta fel azon eszkö- 
zöket, melyek a kár elhárítására alkalmasak lettek volna (1- 15. §• 
-5., 1. 25. §. 3. D. de loc. XIX. 2.) Természetes, hogy a rómaiak 
idejében, midőn a biztosítás intézménye még ismeretlen volt, azokkal . 
nem éppen gyakran lehetett élni. Ma azonban a kárbiztosítás 
fejlettsége mellett alig képzelhető el oly elemi csapás, mely ellen 
a biztosítás lehetséges ne volna. Elesvén tehát az intézmény egyik 
leglényegesebb előfeltétele : helyesebben ma már minden egyes eset- 
ben fenforogván egyik absolut kizáró momentum: a dolog ter- 
mészetes rendje szerint magának az intézménynek is esnie kell : 
»cessante ratione legis cessat et ipsa lex.« 

W Figyelemre méltó sociálpolitikai és nemzetgazdaságtani 
érvek szólanak a remissió elejtése mellett. 

Ha szem elől is tévesztjük, hogy a biztosítás az ily igény 
alapját képező károknak elejét veszi, azt semmi esetre sem tagad- 
hatjuk, hogy a bérlő abban a tudatban, miszerint a haszonbér 
elengedése őt a törvénynél fogva úgy is megilleti, nagy gondos- 
ságot kárbiztosítási szerződés kötésében kifejteni nem fog. Vég- 
eredményben tehát a remissiónak a ptk.-be való fölvétele a biz- 
tosítás intézményének terjedését fogja akadályozni, holott nem 
szorul bizonyításra, hogy gazdasági szempontból annak minél nagyobb 
körben való elterjedése kívánatos. A mennyiben tehát a remissiót 

teljesen nem is ejtenők el, múlhatatlanul szükséges volna azt 
kizárni oly esetekre nézve, melyekben a bérlő a kár ellen magát 
biztosíthatta volna. Ezt a remisszió védői is elismerték a német 
ptk. szerkesztésénél. (Prot. 118. II. k. 241. o.) Ha pedig ez igy áll : 
a remissio csak alakilag áll fenn, materialiter az esetek legnagyobb 
részében kizáratott. 

c) Lényeges argumentumot szolgáltat az intézmény ellen a 
jószágkezelés és gazdálkodás modern methodusa is. A földnek 
haszonvétele ma már nem szorítkozik tisztán a föld hozadékára, 
hanem a legtöbb esetben másnemű bevételekre (állattenyésztés, 
ipar, kereskedelem) is kiterjed. Mig tehát a régi gazdálkodás mel- 
lett a gyümölcsöket ért elemi csapások esetén tényleg meg volt 
fosztva a bérletből járó minden bevételtől, addig ma ily balesetek 
őt csak részben érinthetik, tehát már e szempontból sem jöhetnek 
a remissió mellett fölhozott méltányossági érvek tekintetbe. 

De a gazdálkodási rendszernek a fentemiitett irányban való 
fejlődése szintén nem kis mérvben ajánlatos, minélfogva a törvény- 
nek semmi esetre sem lehet kötelessége azt a bérlőt védelmébe 
fogni, ki e helyett, kellő szorgalom és utánjárás hiányában, a tiszta 
mezőgazdasági termények által nyújtott' hasznokkal elégszik meg. 
Ma már tehát nemcsak a biztosítás, hanem az okszerű belterjes 
gazdálkodás által is elejét veheti a bérlő a károk nagy részének ; 
ha ezt nem tette, a hiba benne van, tehát az intézménynek a 
modern jogfejlődés követelményei alapján való egyedül helyes 
értelmezése szerint a római jog által fölállított egyik kizáró 
momentum forog fenn. 

E két mozzanat tehát, t. i. a kárbiztositás mai alkalmazása 
s a modern gazdálkodási rendszer lényege bizonyítják, hogy a 
remissió intézménye az alapját képező ratio eleste folytán elavult. 

d) A mennyiben a remissiót ezek daczára is fentartanók, 
annak egyéb indoka és czélja, mint a bérlőknek a földbirtokosok- 
kal szemben való különös védelme, nem lehet. Ily argumentum 
talán fölhozható oly államban, hol a művelődés alatt álló földbir- 
tok túlnyomó, vagy legalább is nagy része bérlők kezében van, 
hol tehát a bérlők osztályáról mint fontos közgazdasági és társa- 
dalmi tényezőről lehet beszélni. (Pl. Hollandiában, hol a földbirtok 
területének 447 %-a, Belgiumban, hol 6776%, de főleg Angliában, 
hol 8522% van bérlők kezében.) 



Digitized by LjOOQIC 



261 



Hazánkban ellenben, a mint a jószágkezelési statisztika adatai 
bizonyítják, a házi kezelés képezi az uralkodó rendszert. Igaz 
ugyan, hogy a bérleti rendszernek tagadhatatlanul jelentékeny köz- 
gazdasági előnyei lehetnek, minélfogva az, kivált fejlett gazdasági 
viszonyok között, a mezőgazdasági haladásnak fontos tényezőjévé 
is válhat; bizonyos továbbá az is, hogy — a mint az államok 
idevonatkozó statisztikai adatai mutatják — a bérleti rendszer a 
gazdálkodás intenzitásával egyenes arányban növekedik, mindazon- 
által e jótékony hivatását csak akkor fogja betölthetni, ha a 
bérbeadásnál annak legmegfelelőbb módja alkalmaztatik. Mulhat- 
lanul szükséges tehát, hogy a birtokos és bérlő közötti jogviszony 
a törvényhozás által e szempontok értelmében szabályoztassék. 

Ez az agrárpolitikai momentum nagy mértékben hat közre a 
remissió intézménye létjogosultságának elbírálásánál. Ha ugyanis 
gazdasági tekintetben vizsgáljuk azokat az előnyöket, melyek a 
bérlői kezelés esetén bérbeadóra és bérlőre haramiának, csakhamar 
észlelhetjük, hogy mint a bérleti viszony természetéből eredő követ- 
kezménynek és előnynek szokás tekinteni a birtokosra nézve, hogy 
ő a házi kezeléssel járó gondoktól és koczkázattól megszabadulva, 
egyenletesebb jövedelemre tesz szert. Ez az egyetlen jótékony és 
előnyös oldala a bérletnek a földbirtokosra nézve. A nemzetgazdász 
el sem tudna oly haszonbérleti viszonyt képzelni, melynél a kocz- 
kázat a birtokosé. A bérlőnek gazdaságilag ép abban rejlik a sú- 
lyos helyzete, hogy a bérlés még nagyobb koczkázattal és gond- 
dal jár, mint a sajátjának kezelése. Ezért állítják a közgazdászok, 
hogy a bérlet a vállalkozó értelmisége és szakavatottsága tekinte- 
tében nagyobb igényeket támaszt, mint a házi kezelés s hogy 
ennélfogva amaz fejlettebb közgazdasági viszonyokat tételez föl. 
Mindeme körülmények eléggé mutatják, hogy a nemzetgazdaságtan 
szempontjából merő képtelenségnek tűnik föl minden remissió, lévén 
a fent vázolt nemzetgazdaságtani dogmák negatiója. A kocz- 
kázat elmaradása a földbirtokos s annak elvállalása a bérlő 
részéről annyira immanens alkateleme a bérlői rendszer lé- 
nyegének, hogy a remissio fölvétele által ez fog teljesen 
megváltozni. Csak az egyoldalú észjogi scholastika, valamint a 
nemzetgazdaságtan idevonatkozó elveinek nem ismerése vezethetett 
a régebbi jogtudósok s törvényhozások ismertetett álláspontjára. 
Mihelyt azonban e gazdasági szempontokat is kellően mérlegeljük, 

a remissio intézményét nem védhetjük. Nemzetgazdaságiam szem- 
pontból nem tűrhető oly bérleti rendszer, melynél a földbirtokos, 
lemondva egyetlen előnyéről, az egyenletes jövedelemről, magára 
veszi mindazon hátrányokat, melyek a birtok fölötti rendelkezésről 
való lemondással járnak. 

A T. tehát helytelenül cselekedett, midőn ezt az intézményt 
fentartotta. Ettől — úgy látszik — maga a T. is fél, mert állás- 
pontja, melyet e kérdés tekintetében elfoglal, azt mutatja, hogy a 
remissio életét is meg akarja menteni, de az ellene eddig más 
törvényhozások részéről felhozott argumentumoknak is érvényt 
kívánt szerezni. A mód pedig, melylyel e pactumos álláspontot a 
részletes szabályozásnál keresztülviszi, nem más, mint a német 
ptk. szerkesztése alkalmával felmerült két ajánlatnak combinálása 
s csaknem szószerinti átvétele. (L. Protokolle, Nr. 118, Ií. k. 241. 
o. 1. u. 2. Antrag). 

Ügy de a német codificationális bizottság, ép e két javaslat 
tartalmából látta be, hogy a mai viszonyok a remissio fölvételénél 
annyi megszorítást, kivételt követelnek, miként ezek érvényesülése 
esetén az intézmény nagyrészt eo-ipso föltétlenül kizáratott és igy 
a fölveendő intézkedésben foglalt jogszabály önkorlátozásai álta* 
legtöbbször saját magát semmisíti meg, tehát csak alakilag volna 
törvény, materialiter azonban nem. E jelenséget az Indokolás 
eléggé nem méltányolta, különben nem elégedett volna meg csupán 
annyinak constatálásával, hogy »a most említett megszorítások 
folytán a bérelengedésre irányuló követelés érvényesíthetése rend- 
kívül szűk körre van szorítva*. 

Nemcsak ennyi következik ama szempontokból, hanem a 
remissio létének teljes jogosulatlansága. 

Mi következik ugyanis a T. által megvalósítani szándékolt 
elvekből ? A T. formaliter fölállítja a remissionális igény köve- 
telhetését, materialiter azonban a számos megszorítás által meg- 
semmisíti azt. A jogot tehát életbe lépteti a vele együtt járó 
bonyolult perekkel, vitákkal egyetemben, de hatályosulni végered- 
ményében nem engedi. 

A bérelengedést szabályozó rendelkezések tehát elejtendők 
és pedig — tekintettel arra, hogy ez mai judicaturánkkal ellen- 
tétes álláspont — expressis verbis. A T. 1588. §-a, nemkülönben 
az ezt kiegészítő 1589. §., valamint az 1590. §., mely ezáltal szük- 

ségtelenné válik, törlendők s helyükbe a következő rendelkezés 
volna teendő: 

»A haszonbérlő a gyümölcsöket ért elemi csapások czímén 
a haszonbérből elengedést a felek ily értelmű kikötése hiányában 
nem követelheti. 

4. M. (Jogállam : 1903. 6.) : Kiss Géza indítványához hozzájárul. 

5. Hamar Gyula (id. h.) : A haszonbérelengedés intézményét 
teljesen eltörlendőnak találja. Az érvek azonosak a Kiss Géza áltál 
fölhozottakkal. 

1591—93. §§. 
Dr. Meszlény Arthur (id. h.) : A » mezei jószág* és »mező- 
gazdasági ingatlan* közötti kifejezésben különbség kerülendő. (V. 
ö. még 1597. és 1598. §§.) 

1592. §. 
Dr. Meszlény Arthur (id. h.) : Szükséges lesz a szakkörök 
meghallgatása arra nézve, hogy a hivatkozott 1554. §. 1. pontjá- 
nak általános jellegű, színtelen rendelkezése a gazdasági érdekeket 
kielégíti-e s nem-e kell e tekintetben concretebben intézkedni ? 

1593! §. 
Dr. Haller Károly (id. h.) : Hogy miért akarja a T. a haszon- 
bérletnek időközi megszűnése esetén az 1593. §-ban körülirt csak- 
nem lehetetlen elszámolást alkalmazni, annál kevésbbé érthető, 
miután az 1555. §. a bérbeadóra nézve hasonló helyzetben vilá- 
gosan és helyesen mondja ki, hogy az előre felvett bérnek azt a 
részét, a mely a dolog visszavétele utáni időre esik, a bérlőnek 
visszatéríteni köteles. Ugyanezt kell az 1593. §-ba is felvenni. 

1595. §. 

Bernáth Elemér (id. h.) : A T. 1595. §-a nem fejezi ki szaba- 
tosan azt, amit kifejezni akar, hogy t. i. a haszonbérlet megszűn- 
tével a haszonbérlő a felszerelést az átvételnél megállapított leltár- 
szerű becsértékben köteles visszaszolgáltatni. 

Ezért a helyes szöveg: 

»Ha az ingatlan haszonbérlője a felszerelést leltár mellett 
azzal a kötelezettséggel veszi át, hogy azt a haszonbérlet megszűn- 
ővel az átvételnél megállapított becsértékben szolgáltatja vissza : a 
felszereléshez tartozó. . . .« stb. . . . 



Digitized by LjOOQIC 



264 



1597. §. 

Kelemen Ernő (id. h.): A §. rendelkezését oda módosítaná 
vagy egészítené ki, hogy a haszonbérlő az ingatlant abban az álla- 
potban köteles átadni a haszonbérbeadónak a haszonbérlet meg- 
szűntével, a milyenben azt átvette és csak ennek a feltételnek a 
teljesülte s a szerződés esetleges rendelkezései lennének azután 
irányadók a »rendes gazdálkodás* szem előtt tartására ; mert ha 
valaki rossz állapotban s nem a rendes gazdálkodás szabályainak 
megfelelő művelés mellett vett át egy haszonbérletet, a méltányos- 
ság szerint csak arra lehet külön megállapodás "hiányában köte- 
lezni, hogy »legalább« olyan állapotban adja vissza a haszonbérelt 
területet, a milyenben ő azt átvette. Szerződéses külön megállapo- 
dás hiányában a §-ban javasolt szigorúbb feltételek a joggal sem, 
de még kevésbé volnának a méltányossággal összeegyeztethetők. 

1598. §. 

l.Dr. Meszlény Arthur (id. h.) : A 2-ik bekezdés talán ki volna 
terjesztendő minden oly anyagra, melyet a földbe kevernek abból 
a czélból, hogy annak termőképessége emelkedjék (mész, super- 
phoshat). 

2. Bernáth Elemér (id. h.) : A §. első bekezdésének e szavai 
»a haszonbérlet végén meglevő « elhagyandók. Nem kell ugyanis 
azt kiemelni, hogy a visszahagyni köteles termények meglegyenek 
a haszonbérlet végén, ami arra a téves értelmezésre adhat okot, 
hogy a haszonbérlő visszahagyási kötelezettsége fenn sem forog, 
ha termény a haszonbérlet végén nincsen, a mit pedig a haszon- 
bérlő tetszése szerint mindig előidézhet s igy a §. rendelkezésének 
hatálya az ő tetszésének szolgáltatik ki. 

De különben az egész első bekezdés elhagyható, mert a gya- 
korlati életben haszna kevés lesz. Alkalmazása attól függ, meg 
tudnak-e egyezni a bérlő, bérbeadó s esetleg az uj bérlő az árú 
és az árra nézve ; mert sem a bérlő gazdasági termény olcsóbb 
átengedésére, sem a bérbeadó a drágább átvételre nem kötelez- 
hető, mint a hogy azt egyéb helyen is eladhatná illetve megvehetné- 

A bérgazdaság kiélésének megakadályozása szempontjából 
fontos, s azért felveendő lenne ellenben oly rendelkezés, mely sze- 
rint a bérlő a jószágon nyert trágyát a bérelt jószágról még szer- 
ződéses kikötés esetén se hordhassa el. 

1599. §. 

Barnáth Elemér (id. h.) : Itt is az 1593. §-nál már kifogásolt 
elszámolás van czélba véve, pedig teljesen és mindenesetre jobban 
is megfelelne az a szabály, hogy a haszonbérbeadó a visszatartás 
idejére kártérítésül a haszonbérnek megfelelő bért követelhesse, 
további kárkövetelés fentartásával. 



A vezetőség kebelében megtartott értekezletek során fel- 
merült megjegyzések. 

1582. §. 

1. Lásd a CXCIV— CXCVI. sz. elvi kérdéseket. 

2. A fí) a) 1582. §. 2. pont alatti észrevétellel szemben meg. 
egyeztetett, hogy a »gyümölcsöző« kritériumnak a definitióbavaló 
fölvétele nem mellőzhető, mert különben a bárlet és haszonbérlet 
közötti különbség nem jutna kellőleg kifejezésre. 

2. A fí) a) 1582. §. 1. sz. pont alattiakkal szemben konsta- 
táltatott, hogy a helyes rendszertani szempontból a bérlet az álalá- 
nos fogalom, tehát ennek formájára kell a szabályozást keresztülvinni. 

1583. 55- 

A fí) a) 1583. §. alatti észrevétellel szemben megjegyez- 
tetett, hogy a §-ban foglalt felsorolás exemplificativ jellegét a szö- 
veg (»különösen« stb.) világosan kifejezésre juttatja. Ami a »tata- 
rozás* helyett ajánlott »jókarban tartás« kitételt illeti, ez túlságosan 
tág volna. Egyébként a §. exemplificativ felsorolást tartalmazván, 
a bíróság a helyes mértéket az eset körülményeihez képest meg 
fu.uja találni. 

1584. §. 

1. Megállapítást nyert, hogy a fí) a) 1584. §. alatti észre- 
vételben felhozott eset nem szól a T. ellen, mert az ott fölhozott 
cselekményeket a méltányosság elvei szerint a haszonbérbeadó nem 
tartozik tűrni. 

2. Megfontolandó, hogy a jelen §. szabályát, mint a mely nem 
valamennyi haszonbérletre illik, nem kellene-e a mezőgazdasági 
haszonbérletről szóló §-ok közé tenni? 

1585. §. 

1. Utalással a B) a) 1585. §. 1. pont alatt felhozottakra 
megfontolandónak jeleztelett : nem kellene-e az örökösök felmondási 
jogát bizonyos időhöz kötni ? 

2. A B) a) 1585. §. 1. pont alatti arra az indítványra 
nézve, mely szerint az első bekezdésből ezt a részt : »vagy 
haszonélvezetét egyéb czímen harmadik személynek átengednie*, 
ki kellene hagyni, megjegyeztetett, hogy ugyanazok az okok, a 
melyek miatt az alhaszonbérletbe adás csak a haszonbérbeadó 
beleegyezésével engedhető meg, egyúttal az ellen is szólnak, hogy 
a haszonbérlő a haszonvételt más czímen engedhesse át másnak 
a haszonbérbeadó beleegyezése nélkül. Ha az utóbbi meg volna 
engedve, az alhaszonbérletbe adás tilalma mindig meg volna kerül- 
hető. Az a felhozott eset, ha a haszonbérlő még életében ugy 
akar rendelkezni, hogy vagyonát gyermekei között felosztja és 
közülük az egyiknek haszonbérletet juttat, a T. álláspontja mellett 
is helyesen oldódik meg, mert ily esetben anticipált öröklés forog 
fenn s az átvevő, a ki mint örökös jogositva van a haszonbérletet 
folytatni, nem fog a ^harmadik személy* tekintete alá esni. 

3. Az Indokolás IV. k. 311. oldalán tett kijelentéssel egyezően 
konstatáltatott, hogy az első bekezdés szövegében a »haszonélvezetét« 
helyett * haszonvételét* lesz irandó. 

1586. §. 

1. Felvettetett: nem kellene-e a §. rendelkezéséhez hozzá- 
tenni: ^ellenkező megállapodás hiányában*? (V. ö. 1545. §.) 

Megjegyeztetett, hogy ez magától értetődik ugyan, de az 
intentio világosabb kifejezése szempontjából a végleges szövege- 
zésnél megfontolandó. 

2. Megállapítást nyert, hogy a B) a) 1586. §. 1. pont alatti 
javaslat a practicus élet követelményeivel ellentétben áll. Ellen- 
kezőleg : az általános gazdasági szokás Magyarországon a . félévi 
utólagos részletfizetés és csak kivételesen az előleges. 

Viszont a T. szabályán íúlmenőleg indítványoztatott : nem 
kellene-e egész évi részleteket statuálni? 

Ezzel szemben megjegyeztetett, hogy a mi gazdasági és 
hitelviszonyaink szempontjából a félév helyesebb. 

3. A B) a) 1586. §. 2. pont alatti észrevételben indítványo- 
zott szöveggel szemben meg jegyeztetett, hogy a helyi szokásról 
csak a bérletnél lehet szó (statuárius szabályok), a haszonbérletnél 
azonban nem. 

1587. §. 

1. Lásd a CXCV. sz. elvi kérdést. 

2. Utalás történt az 1547. §. kapcsán felhozottakra. 

3. Részletkérdésnek jeleztetett, vájjon a törvényes zálogjog 
más hitelezővel szemben egy évi, vagy pedig — a mint azt a 
B) á) 1587. §. 2. pont alatti indítvány czélozza — két évi haszon- 
bért biztosítson. 

4. A B) a) 1587. §. 2. pont alatti megjegyzéssel szemben 
fentartandónak jeleztetett a T. azon álláspontja, a mely szerint a 
haszonbérbeadó törvényes zálogjoga a gyümölcsökön kivül kiterjed 
a felszereléshez tartozó a haszonbérlő vagy együtt gazdálkodó 
neje vagy gyermeke által behozott ingókra. 

1588-1590. §§. 
Lásd a CXCVII. sz. elvi kérdést. 

1592. §. 

Megjegyeztetett : Az itteni szabály nem ellentétes a 618. §-szal. 
Ez csak azt a kérdést dönti el, hogy ki a termények tulajdonosa, 
mig itt — úgy, mint az 501. §-ban — az a kérdés nyer megoldást, 
hogy kit illet a termény, úgy, hogy az, a kit illet, esetleg con- 
dictióval élhet az ellen, a ki a tulajdont megszerezte, de a kit a 
a termény nem illet. Az 501. §szal sem ellenkezik a §, mert 
amaz szabályokat állít fel arra az esetre, ha valaki jogosítva van 
a hasznok szedésére bizonyos időtől kezdve, a jelen §. pedig azt 
dönti el, hogy kit illet a termény, ha a haszonbérlet a gazdasági 
év előtt megszűnik. 

1593. §. 

1. Megjegyeztetett: Az 1592. §-ban csak terményekről volt 
szó. Itt is csupán ilyenekről és nem »hasznok«-ról kell beszélni, 
miután a felállított szabály csak »az 1592. §. esetére« vonatkozik. 

Szükségtelen itt ^húzott és húzni elmulasztott* hasznokról szólni. 
Döntő csak az, hogy a termények az 1592. §. szerint a haszon- 
bérlőt illették. 

2. Felvettetett: A §., mint önként érhető, kimaradhatna. Az 
1554. §-ra való hivatkozást minden esetre mellőzni kell. A szakasz 
az 1592. §. esetére szól (1. bek.), ez pedig csak arra az esetre 
vonatkozik, a mikor a haszonbérlet az 1 554. §. alapján szűnik meg. 

1595. §. 

Ajánltatott a B) a) 1595. §. alatt indítványozott ezen szöveg: 
»Ha az ingatlan haszonbérlője a felszerelést leltár mellett 
azzal a kötelezettséggel veszi át, hogy azt a haszonbérlet meg- 
szűntével az átvételnél megállapított becsértékben szolgáltatja vissza : 
a felszereléshez tartozó « stb . . . 

1596. §. 

1. Konstatáltatott, hogy az első bekezdésben az 1594. §-ra 
való utalás téves és törlendő. (Lásd Ind. IV. k. 324.1. ) 

2. Megjegyeztetett: Felesleges az átvétel módjaira reflectálni. 
Elég, ha a felszerelés át volt véve. Felvettetett ehhez képest : nem 
volna-e elegendő csak ennyit mondani : »a haszonbérlő az átvett 
fölszerelést . ... stb. « 

Ezzel szemben megjegyeztetett, hogy a §. jelenlegi szöve- 
gezésében tartandó fenn, mert azt akarja kifejezni, hogy az 1595. §. 
esetében a haszonbérlő a haszonbérlet megszűntével nemcsak az 
átvett fölszerelést, hanem az egész felszerelést az akkori tényleges 
állapotában köteles visszaszolgáltatni. 

1597. §. 

1. A B) a) 1597. §. alatti észrevételben kifejezésre jutó nézet* 
mint a gazdasági szempontokkal nyilvánvalóan ellentétben álló, 
helytelennek jeleztetett. 

2. Megjegyeztetett: Az 1562. §. szerint a bérlő köteles a 
dolgot ^visszaadni*, itt miért köteles az ingatlant »visszaszolgál- 
tatni«? Az 1599. §-ban ismét *>visszaadja«. 

Konstatáltatott, hogy a jelen §-ban és az 1562. §-ban minden- 
esetre ugyanaz a kitétel használandó. 

A német ptkönyv terminológiája is következetlen (v. ö. német 
ptkönyv 556. és 591. §§. »zurückgeben« és ^zurückgewáhren*), 
minélfogva ennek formulázása nem követendő. 

1598. §. 

1. Megjegyeztetett: A B) á) 1598. §. 1. pont alatti észre- 
vételben ajánlott módosítás túlságosan messze menne ; nincs in- 
doka annak, hogy a második bekezdés rendelkezése a műtrágyára 
js kiterjesztessék. 

2. A E) a) 1598. §. 2. pont alatti észrevétellel kapcsolatban 
megjegyeztetett, hogy a §. rendelkezésének nagy fontosság tényleg 
nem tulajdonítható. Mindamellett a művelés folytonossága érdekében 
fölvett ez az intézkedés, mely egyébiránt megfelel a német ptkönyv 
593. §-ának, fentartandónak jeleztetett. 

3. Megjegyeztetett: Az első bekezdés második mondata az »ille- 
tőleges* rendelkezés elkerülése végett jobb így : »Haa haszonbérlet 
kezdetén ily terményeket nem vett át, a jószágon hagyottak érté- 
kének megtérítését, ha pedig kisebb mennyiségű vagy silányabb 
minőségű terményeket vett át, az ott hagyottak értéktöbbletének 
megtérítését követelheti. « 

TIZENKETTEDIK CZlM. 

Munkaszerződések. Díj kitűzés. 

ELSŐ FEJEZET. 

Szolgálati szerződés. 

A) 
A Tervezet további tárgyalásit előkészítő főelőadmány. 

CXCVIII. sz. elvi kérdés. 

Miként szabályoztassék a szolgálati szerző- 
désnél a veszély viselésének kérdése? Neveze- 
tesen: mennyiben veszítse el a munkavállaló a 
munkadíjhoz való jogát annak folytán, hogy a 
szolgálat teljesítése lehetetlenné vált, vagy 
hogy a munkavállaló a szolgálattételben mulóan 
akadályozva van? 

I. 
A T. álláspontja. 

A T. a veszély viselésére vonatkozó általános szabályokat 
(1173—1176. §-ok) a szolgálati szerződésre nézve a következő 
pontokban módosítja: 

A munkavállaló nem veszti el a munkadíjhoz való jogát 
azáltal, hogy a szolgálat teljesítése oly véletlen eset következtében, 
a mely a munkaadó személyét vagy a szolgálattétel tárgyát éri, 
lehetetlenné válik. Ily esetben azonban munkadíjába betudandó, 
a mit a munkavállaló a szolgálattétel elmaradása által kiadásokban 
megtakarít s a mit munkaerejének egyébkénti értékesítése által 
másutt szerez vagy nehézség nélkül szerezhet. (1604. §.) 

Állandóan alkalmazott munkavállaló az által sem veszti el a 
munkadíjhoz való jogát, hogy saját személyében fekvő okból, de 
hibáján kívül, aránylag nem hosszú időn át a szolgálattételben 

akadályozva van. Munkadíjába azonban betudandó, a mit a szol- 
gálattételt akadályozó körülmény folytán életfentartására más- 
honnan, nevezetesen biztosító intézettől vagy betegsegélyző pénz- 
tártói kap. (1605. §.) 

II. 

A kérdésre tiézve felmerült észrevételek, 

1. A T.-tel szemben felvethető az a kérdés, hogy indokolt-e 
a szolgálati szerződésnél eltérni azon elvektől, a melyek szerint 
kétoldalú szerződéseknél a veszély viselésének kérdése általában 
szabályozva van. Az 1173. §. I. bek. szerint az a fél, a ki oly 
körülmény miatt nem teljesítheti kötelezettségét, a melyért egyik 
fél sem tehető felelőssé, az ellenszolgáltatáshoz való jogát elveszti. 
E szabály a szolgálati szerződésnél is igazságos és más törvény- 
hozások, péld. a német ptkönyv, nem is mennek túl rajta. Túl- 
ságos szigor a munkaadóval szemben, hogy ő nem teljesített 
szolgálatért munkadíjat fizessen akkor, mikor őt abban, hogy a 
szolgálat nem volt teljesíthető, vétkesség nem terheli. 

Ezzel szemben utalás történt azon lényeges különbségre, 
mely a szolgálati szerződés és más kétoldalú szerződések, jelesül 
a vételi szerződés között fenforog. Az eladott dolog mindaddig, 
a míg a szerződés az eladó részéről nem teljesíttetik, az utóbbinak 
gazdaságában marad ; arra tehát természetszerűen nem hathat ki oly 
véletlen eset, mely a másik fél személyében vagy gazdasága körében 
adja elő magát. Ellenben a munkavállaló szerződési kötelezettségének 
teljesíthetése nagy mértékben ily körülményektől függ. Bármily 
vétlen a munkaadó azokra nézve, az nem változtat azon a tényen, 
hogy az ő érdeksphaerájában fordultak elő, tehát az ő terhére 
kell esniök. Tűrhetetlen visszásság volna, ha a munkavállaló annak 
következtében, mert munkaadója meghalt, vagy mert az üzlet, 
a melyben a szolgálat teljesítendő, leégett, rögtön kenyerét vesz- 
tené. Ez socialis szempontból sem engedhető meg. A munkaadó 
nem panaszkodhatik túlságos szigorról, mert a T. az ő érdekeiről 
is gondoskodik, nemcsak az 1604. §. második bekezdésében elren- 
delt betudás által, hanem az által is, hogy nyomós okból meg- 
engedi neki a szerződés időelőtti felmondását (1622. §). 

Más oldalról helyeseltetett ugyan a T.-nek az az alapgondolata, 
hogy a teljesítést lehetetlenné tevő oly véletlen esetek koczkázatát. 

a melyek a munkaadó érdeksphaerájába fordulnak elő, ez legyen 
köteles viselni, de kétség nyilvánult arra nézve, hogy e gondolat 
az 1604. §. I. bek.-ben megfelelő kifejezést talált-e. Annak szó- 
hangzása szerint a munkaadó a saját személyét érő baleseteken 
kivül csak az oly véletlen eset koczkázatát viselné, a mely »a 
szolgálattétel tárgyát* éri. Ez annyiban szűk, a mennyiben lehet- 
séges, hogy a teljesítést lehetetlenné tevő véletlen eset közvetlenül 
ugyan nem a szolgálattétel tárgyát éri, de mégis a munkaadó 
gazdasága (háztartása, üzlete) körében adja elő magát. Egy szinész 
péld. nem vesztheti el munkadíját azért, mert a hatóság betiltotta 
azon darab előadását, a melyben fel kellett volna lépnie. Másrészről 
ismét tág a használt kifejezés, mert a szolgálattétel tárgyát érő 
véletlen eset sem megy a munkaadó veszélyére, ha ennek gazda- 
sági körén kivül merült fel, péld. ha a gyár, a melyben a munka 
teljesítendő volna, földrengés következtében összeomlott vár- 
háborúban elpusztult Helyesebb volna tehát — az 1638. §. I. bek.- 
nek szövegezésével egybehangzóan — azt mondani, hogy a munka- 
vállaló nem veszti el a munkadíjhoz való jogát az által, hogy a 
szolgálat teljesítését oly véletlen eset teszi lehetetlenné, mely a 
munkaadó személyében vagy gazdasága körében adta elő magát. 

Erre nézve megjegyeztetett, hogy az 1604. §. első bekezdése 
jelen alakjában is úgy értelmezendő, a mint a javaslat óhajtja; 
a T. elvi álláspontját tehát a javaslat nem érinti. A gondolat sza- 
batos formulázása szövegezési kérdés. 

2. A mi a múló akadály esetére vonatkozó 1605 §.-t illeti, 
erre nézve két lényegesebb észrevétel merült fel. 

a) Felvettetett az a kérdés, hogy minő viszonyban van a 
benne kimondott szabály a megelőző §. szabályához? Az 1605. S. 
csak arra az esetre rendelkezik, ha a munkavállaló a saját szemé- 
lyében fekvő okból van aránylag nem hosszú időn át a szolgálat- 
tételben akadályozva. Mi áll akkor, ha ugyanily múló akadály a 
munkaadó személyében fekvő okból vagy egyéb okból áll be? 

Erre nézve megjegyeztetett, hogy az 1605. §. szóhangzása 
(»az által sem veszti el a munkadíjhoz való jogát «) kétségtelenül 
kifejezi, hogy T. a munkavállalónak itt az 1604. §-on túlmenő 
jogot biztosit. Hogy a munkavállaló nem veszti el a munkadíjhoz 
való jogát oly múló akadály miatt, a mely a munkaadó személyé- 
ben fekszik vagy gazdasága körében merül fel, az már az 1604. 

§-ban van kifejezve, melynek szabálya a teljesítésnek egészbeni és 
részleges (ideiglenes) lehetetlenülése esetére egyaránt áll. A munka- 
vállaló azonban az általános szabályokhoz képest még mindig 
viselné a kárveszélyt annyiban, a mennyiben a teljesítés a saját 
személyében fekvő okból válik lehetetlenné. Ez alól tesz kivételt 
az 1605. §. arra az esetre, ha az akadály (péld. a munkavállaló 
betegsége) a munkavállaló hibáján kivül áll be s aránylag nem 
nem hosszú ideig tart. Az a controversia tehát, a mely a német 
ptkv. 616. §-ára nézve felmerült (v. ö. Planck a 616. §-nál; Dern- 
burg, Bürg. Recht II. k. II. r. 390., 390. 1.) a T. alapján fel nem 
merülhet. 

b) Kérdés támadt : helyes-e az 1605. §. szabályát az »állan- 
dóan alkalmazott* munkavállalókra korlátozni: s nem kellene-e azt 
a német ptkv. példájára minden munkavállalóra kiterjeszteni. A ki- 
terjesztés mellett szólna az a megfontolás, hogy a munkaadónak a 
szolgálati szerződés minden neménél már eleve számolnia kell azzal 
a lehetőséggel, hogy a munkavállaló hibáján kivül mulólag akadá- 
lyozva lehet a teljesítésben. 

Erre nézve megjegyeztetett, hogy az 1605. §. szabályának 
leginkább állandóan alkalmazott munkavállalókra vonatkozólag van 
gyakorlati jelentősége. Másnemű szolgálati szerződésnél az akarat- 
értelmezés dolga megállapítani, hogy a felek felteendő akarata sze- 
rint megilleti-e a munkadíj a munkavállalót akadályoztatása ideje 
alatt is. A szabály általánosítása ellen főleg az szól, hogy általá- 
nosítása esetében azt nem lehetne kényszerítő szabálylyá tenni, a 
minővé pedig a T. azt épen az állandóan alkalmazott munkavál- 
lalók érdekében szükségesnek látta tenni (1612. §.) 



III. 
Megoldás. 
A T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt megjegy- 
zések összeállítása. 

Általános megjegyzések. 

1. Dr. Meszlény Arthur (id. m. 189. 1.) : A T. intézkedései- 
nek általános jellege kétséget nem hagy arra nézve, hogy a szol- 
gálati szerződés és viszony egyes fajait rendező speczialtörvénye- 
ket mind érvényben kívánja tartani. Azon elvnél fogva, hogy lex 
posterior generális non derogat priori speciali, a specziáltörvények- 
nek azon parancsai is érvényben maradnak, melyek a T. rendel- 
kezéseivel ellenkeznek. Sőt kérdésessé válhatik e specziális törvé- 
nyek codex-szerű természete mellett, vájjon egyáltalában — antinómia 
esetén kivül is — alkalmazandó lenne-e a majdani polgári tör- 
vénykönyv oly viszonyokra, melyeket ily specziáltörvények szabá- 
lyoztak. E specziáltörvények a következők : a gazda és cseléd 
viszonyára nézve az 1876 : XIII. t.-cz. ? az iparossegédek, iparos- 
tanonczok és gyári munkások jogviszonyára nézve az ipartörvény 
(1884 : XVII. t.-cz.,) a kereskedelmi és segédszemélyzetre nézve a 
kereskedelmi törvény (1876 : XXXVIII. t.-cz.), a mezőgazdasági 
munkásokról és napszámosokról az 1898 : II. t.-cz., a vizmunká- 
latoknál, az út- és vasútépítésnél [alkalmazott napszámosokról és 
munkásokról az 1899 : XLI. t.-cz., a cséplőgépvállalkozó által fel- 
fogadott munkásokról és a gazdasági segédmunkásokról az 1899. 
XLII. t.-cz., a birtokos és gazdatiszt közti jogviszonyról az 
1900. XXVII. t.-czikk, az erdőmunkásokról az 1900 : XXIII. 
t.-cz., az erdőmunkásokról az 1900. évi XXVIII. t.-cz. és vé- 
gül a dohánytermelők és a dohánykertészek közötti jogviszonyok 
szabályozásáról az 1900. évi XXIX. t.-cz. rendelkeznek. Ezeknek 
a törvényeknek nagy részét a munkavállalóval szemben követett 
drákói szigor, a munkaadó érdekeinek egyoldalú és rövidlátó dédel- 
getése jellemzik oly kirívó és kihivó módon, hogy azt bizonyít- 
gatni sem kellene. 

Bíráló idézett művének 194—195. o.-n áttekinthető kimuta- 
tásban állította össze ama specziális szabályok nagy tömegét, 

melyekkel szemben találja magát a T. tizenkettedik czímének első 
fejezete, a mikor a szolgálati szerződés szabályozásához fog. Amit 
a feladat magvalósítására a T. id. h. nyújt, az mind jó és üdvös 
dolog, de mindaz, a mi a T. id. intézkedéseitől a szocziális kér- 
dés előbbrevitele körül várható, csak ugy várható, ha ezek az 
intézkedések valóban élő szabályok s nem, mint Corpus Jurisunk- 
ban oly sok üdvös reform, holt betű. Ennek a kívánságnak a 
keresztülvitele pedig egyértelmű a fent részletezett specziális jog- 
szabálymassszának legmélyrehatóbb reformálásával. E speciál- 
codexnek a mai általános magánjoghoz való viszonya az, hogy 
azok az általános magánjogot annyiban, amennyiben maguk intéz- 
kedést tartalmaznak, valamely concret jogkérdés tekintetében kizár- 
ják. A polgári törvénykönyv már most e codexekkel szemben 
helyezkedhetik ugyanerre az álláspontra : átengedheti a szolgálati 
viszony soczialis alakítását a specialtörvényeknek, megelégedvén 
a viszony legindividualistikusabb oldalának szabályozásával, helyez- 
kedhetik arra az álláspontra, hogy e viszony socialis oldalával 
szemben is állást foglal és annak alapelveit is felállítja úgy, hogy 
sz emiitett speciális törvények ez alapelvek részletes keresztül- 
viteleként tűnnek fel ; végül képzelhetni oly elhelyezkedést is, hogy 
a polgári törvénykönyv a maga sphaerájába tartozónak declarálván 
a szolgálati viszony minden faját, ép oly részletességgel szabá- 
lyozná ezeket egyenkint is, mint pl. a vétel vagy a végakaratnyil- 
vánítás materiáját s egyszerűen hatályán kivül helyezné az emli- 
tett speciális szabályokat. Elvi szempontból nézve, a leghelyesebb - 
nek a megoldás legutóbb emiitett módja látszanék. Egészen 
kétségtelen, hogy a szolgálati viszony magánjogi viszony minden 
porczikájában. Ennek felismerése vagy figyelmen kivül hagyása 
eddig is egész intézményeket terelt ferde irányba. Azokat az érde- 
keket, melyek védelmét a magánjog ismeri feladatául, a szolgálati 
szerződés minden neménél a maguk teljes hatóerejével látjuk 
működni; azokat az eszközöket, melyekkel a magánjog ez érde- 
keket védi, a szolgálati szerződés egyetlen válfaját szabályozó tör- 
vény sem mellőzheti. Ha mégis a megoldás ellen foglal állást, 
ennek praktikus, czélszerűségi okai vannak; az egyes élethivatá- 
sokra vonatkozó jogszabályokat két csoportra szakítani a szerint, 
amint azok a magánjog körébe tartoznak, vagy nem: sok okból 
hátrányos; más oldalról vétkeznék a T., ha a kérdés szociális 

szabályozásától egészen visszavonulna, s megmaradna a mai mag én 
jog individuualistiks álláspontján; úgy, hogy a helyes módsze* 
valóban az: a szolgálati viszonyok valamennyi fajánál közös elve- r 
kef a magánjogi törvénykönyvben fektetni le s ez elveknek az 
egyes szolgálati viszony- fajokhoz való alkalmazását az azokra 
vonatkozó rendészeti és büntetőszabványokkal együtt specialtör- 
vényeknek engedni át. Ez az eljárás azonban csak abban az egy 
esetben lehet helyes, ha ezek a specialtörvények magénjogi vonat- 
kozásaikban valóban olyanok, hogy a magánjogi törvényben fel" 
állított elvek részletes alkalmazásaként tűnnek fel; mert elleneset- 
ben az összeütközés csak kétféle eredménynyel járhat : vagy nem 
ér czélt a magánjogi reform a speciálisan szabályozott esetekben, 
mert azt az ellenkező speciális szabály meghiusítja ; vagy hatá- 
lyon kivül helyezi a magánjogi törvény a speciális intézkedést, a 
nélkül, hogy helyettesítéséről gondoskodnék. 

2. Ugyanaz (u. o. 205. 1.) : Összehasonlítva viszonyainkat a 
külfölddel, nem kerülhetjük el, hogy a ptkönyvben ne statuáljunk 
oly intézkedést, hogy tilos gyermekeket, ifjakat és nőket oly mun- 
kára alkalmazni, mely egészségüket, testi épségüket, erkölcsiségü- 
ket, illetve (gyermekeknél és ifjaknál) testi kifejlődésüket előrelátható- 
lag nyilván veszélyezteti. 

3. Dr. Frank Miksa (i&.h.). A szolgálati viszony szabályozásánál 
a következők volnának szem előtt tartándók: A munkásnak törvé- 
nyileg védett javai, melyekért a munkaadó felelősséggel tar- 
tozik: a munkás élete, testi épsége, egészsége, munkaereje és 
becsülete. Ezen javak megóvása által megállapított korlátok között 
használhatja csak a munkaadó munkásai munkaerejét és köteles 
ezek védelmére minden óvóintézkedést megtenni. A munkást csak 
a törvényileg megengedett időn belül foglalkoztathatja: ha a mun- 
kásnak lakást, eledelt és ruházatot ad a munkadíj fejében, ezeket 
oly módon tartozik szolgáltatni, hogy a munkásnak emiitett szemé- 
lyes javai megóvassanak. A munkaadóval közös háztartásban élő 
munkásnak megfelelő szabad idő engedendő saját ügyei intézésére. 
Fegyelmi jog nem illeti a munkaadót a munkás felett. A munka- 
adó vagyonilag felelős a munkást a munka helyén személyes 
javaiban ért sérelemért vagy a szolgálati szerződés tartama alatt, 
úgy mint annak ^megszűnte után bizonyos meghatározandó időn 
belül, egészségben vagy munkaerejében ért sérelemért, ha nem 

bizonyítja, hogy a sérelem a munkás hibájából eredt. A vagyoni 
elégtétel mérsékét a bíróság valóságos kár igazolása nélkül szabad 
mérlegelés alapján állapítja meg. A felsorolt rendelkezésekkel ellen- 
kező megállapodás nem érvényes. 

1600. §. 

1. Dr. Meszlény Arthur (id. m. 213. L): Szabályozandó, hogy 
hogy ki tekintendő munkaadónak, mert a §. ellenkezik az 1893. 
évi XXVIII. t.-cz. 1. §-ában foglalt definitióval. így a T. szerint 
nem munkaadó a gyárvezető, főgépész, munkafelügyelő. 

A háztartás körében munkaadónak a férj tekintendő, ennek 
daczára nem mondhatjuk, hogy pl. az 1609. §-ban foglalt kötelezett- 
ségeket a férj tartozik teljesíteni, hiszen a munkavállaló immateriális 
javainak védelme csak a feleség dolga lehet, már csak a 98. §. 
alapján sem, mert e teendők a házvitelhez tartoznak. 

2. Dr. König Vilmos (Jogállam 1903. 2.) : A T. a szolgálati szer- 
ződés meghatározásával elhagyja a reális talajt. 

Feltűnő, hogy a különben félénken conservativ T. magáévá 
teszi a német socialisták (Auer és társai) azon álláspontját, hogy 
a szolgálati szerződés fogalmilag csak a háztartásban, gazdaságban 
vagy üzlet körében, úgyszintén az állandó alkalmazási viszonyban 
teljesített szolgálatokra korlátoztassék. A socialistáknak azonban 
az volt a czélzatuk, hogy az így kirekesztett, legközönségesebb 
értelemben vett munka annál intensivebb speciális szabályozásban 
részesüljön. A T. ellenben szocialisztikus definitióval a homlok- 
zaton a német ptkönyv hű követése. 

A T. definitiójával csak az »operae liberales* kirekesztését 
czélozza a szolgálati szerződések köréből, elfelejtvén, hogy van az 
operae liberalesnek is egész sorozata, melyet a szolgálati szerző- 
désből kizár, a vállalkozási szerződés alá pedig nem sorolható. 

Példák : az éjszakánként díjazott ápolónő, a napi bér mellett 
felfogadott varrónő, az óraszámra felfogadott idegenvezető ; az óra 
szerint fizetett másoló stb. 

Még helytelenebb, hogy különbséget tesz a T. physikai és 
szellemi munka között s utóbbira csak állandó alkalmazási viszony 
esetén alkalmazza a szolgálati szerződés elveit. 

Az élet s az előrehaladott társadalmi felfogás a szellem mun- 
kásait csak oly munkásoknak nézi, mint a gazdasági stb. munkát 

teljesítőket. És honnan veszi a T. az állandó alkalmazási viszonyt 
szétválasztó kritérium gyanánt ? Más-e a színész szolgálata ha 
vendégszerepel, és más ha állandóan alkalmazva van ? ! 

Mily szerződés alá vonassanak tehát az operae liberales?. 
Például az orvosé ? Nem vállalkozási szerződés. A szerződés tárgya 
nem »az eredmény*. Kapja a díjat arra (a gyógyulásra) való tekin- 
tet nélkül. Ha a beteg meghal, nem alkalmazhatók a munka vissza- 
utasítása vagy javítása tárgyában fennálló rendelkezések. Nem 
vállalkozó a szinész. A tanító munkájában az eredmény nincs »in 
obligatione*. Az ügyvédnél a megbízás csak eszköz arra, hogy 
szolgálati szerződését teljesíthesse stb. 

Feltétlenül szükséges tehát, hogy a T. a munka belső termé- 
szetének egységéhez képest annak jogi egységét is respectátfa. 

Nem áll, hogy a munkavállalónak csak a munkadíj fizetésé- 
nek követelésére van joga. (A definitio a munkaadó kötelezettségét 
erre korlátozza.) Joga van követelni azt is, hogy neki a szolgálatok 
teljesítése meg is engedtessék. A pénztáros követelheti, hogy a 
pénztár kezelésétől el ne tiltassék, az utazó, hogy útra küldessék, 
a szinész, hogy szerepet kapjon, a tanító, hogy előadást tarthasson 
stb. Szóval követelheti, hogy szolgálatai szakadatlan teljesítése 
által gazdasági körében megmaradjon, a bánásmód becsületét ne 
érintse, képességét kétségessé ne tegye. 

Sanctio: tekintessék a munkaadó ellenkező magatartása szer- 
ződésszegésnek s vétkessége esetén illesse meg a munkavállalót a 
szolgálati viszony megszüntetésének joga és kártérítés. 

1601. §. 

1. Dr. Meszlény Arthur (id. m. 208. 1.) : Helyesen mellőzi a T. 
azt az intézkedést, hogy a munkadíj csak pénzben fizethető, mert 
ez a szolgálati szerződés számos ágára fölötte bénitólag hatna. Ily 
szabály felállítása, a mennyiben szükségesnek mutatkozik, a spe- 
cial-törvényekre bizható. 

2. Bernáth Elemér (id. h.) : A §. megfeledkezik rendelkezni az 
oly munkálatokról, melyeknek díja sem hatósági díjszabás, sem 
helyi szokás alapján meg nem állapítható. 

Ezekre maradna a T. 965. §-ának rendelkezése: a megálla- 
pítást — kétség esetén — a fél eszközli, a kinek az ellenszolgál- 
tatás jár. 

A félnek adott egyoldalú megállapítási jog azonban csak a 
legritkább esetben lesz megnyugtatható, azért helyesebb a díj 
mennyiségének megállapítását nem a fél egyoldalú igényéhez, 
hanem a szolgálat minőségéhez kötni, a §. második bekezdésének 
következő szövegezésével: 

» mennyiségét a felek szerződése, ennek nem létében 

a hatósági díjszabás, vagy a helyi szokás, ezeknek hiányában 
pedig a szolgálat minősége határozza meg. 

1604. §. 

1. Dr. Meszlény Arthur (id. m. 197. 1.): A §. rendelkezésével 
szemben a cselédtörvény 21. §-ának utolsó bekezdéséből az követ- 
kezik, hogy a cseléd elveszti a munkadíjhoz való jogát annak 
d) pontja esetében is, mely okból való meghiúsulása a szerződés- 
nek kizárólag a munkaadó személyében gyökerezik. 

2. Dr. Königl Vilmos (Jogállam 1903. 2.): A §. megoldása 
nem helyes. 

Az 1605. §. analógiáját kellene követni s kimondani, hogy a 
mennyiben a lehetetlenség aránylag nem hosszú időn át tart, a 
munkavállalkozó nem veszíti el a munkadíjhoz való jogát. Ezen 
túl azonban a munkateljesítés lehetetlenségét mindkét félnek kell 
viselnie. Ebből az következik, hogy a munkaadó kötelezettsége 
arra az időre lesz helyén, a mig a munkavállalkozó — normális 
viszonyokat véve alapul — ismét munkához jut. Ez időtartam 
nem azonos a felmondási idővel. Sokszor több, sokszor kevesebb. 
Ez lenne a risico méltányos megoldása. 

A T. kíméletlen a munkaadóval szemben. 

A munkavállalót biztos szerződése birtokában semmi sem 
fogja arra ösztönözni, hogy a munkaadó javára valamit keressen. 

Az pedig, hogy mit ^kereshetne*, annyira subjectiv, hogy 
annak megítélésében a birót objectiv támpontok nem segítik. Kény- 
telen volna elmenni a német ptkönyv 615. §-ának formulájáig : »a mit 
keresni rosszhiszeműleg elmulaszt*, s akkor ugyancsak kevés lesz 
az, a mi a munkaadó javára levonatni fog. A gyakorlatban tény- 
leg a teljes és hiánytalan munkadíjjal tartoznék. Ez igazságtalan. 

3. Bernáth Elemér (id. h.) : A német ptkönyv. 615. §-a ren- 
delkezik arról, ha munkaadó az elfogadásban késedelmes, s ez 
esetre fentartja a munkavállaló bérigényét. 

A T. mellőzi az elfogadási késedelem kiemelését, mert kér- 
déses a munkaadó személyét és a munka tárgyát ért véletlen eset 
ide tartoznék-e s mégis ez esetre is méltányosnak tartja a munka- 
vállalót munkadíjban részesíteni. 

Szigorú következetességgel a német ptkönyv intézkedése helyes, 
mert ha a vállalkozót ért véletlen eset — külön rendelkezés hiányá- 
ban — az 1170. §. szellemében, nem állapítja meg a vállalkozó 
felelősségét; a munkaadó sem lehet felelős, ha a véletlen az ő 
személyét éri. 

A T. 1604. §-a mégis a gyengébb felet védvén, helyes és 
fentartandó, de átszövegezve, mert jelen alakjában arra a tévedésre 
vezet, hogy munkadíjat a vállalkozó akkor is igényelhet, ha a munka- 
adó az elfogadást azért tagadja meg, mert pl. a vállalkozó annak 
teljesítésére képtelen, vagy a szolgáltatás szerződésellenes. Szüksé- 
ges tehát, hogy kimondassák a munkaadó elfogadói késedelme ily 
szövegben : »Ha a munkaadó a vállalkozó részéről felajánlott szol- 
gálat elfogadásában késedelmes (1192. §.), vagy a szolgálat telje- 
sítése olyan véletlen eset következtében, mely a munkaadó szemé- 
lyét, vagy a szolgálattótel tárgyát éri, lehetetlenné válik, a munka- 
vállalkozó nem veszti el a munkadíjhoz való jogát, a munka 
díjába azonban betudandó az« stb. 

1605. §. 

Dr. Szakolczai Árpád (Ügyv. L. 1901. 12.) szerint a §. nem 
praktikus, mert az akadályoztatás jogosságának birói mérlegelése 
nagy nehézségeket fog okozni. 

1606. §. 

Dr. König Vilmos (Jogállam 1903. 2.) : Az Ind. helytelenül 
idézi e §. védelmére a külföldi s hazai törvények sorozatát. Azok- 
ban a gyógyítás kötelessége csak bizonyos időtartamra terjed, a 
T.-ben ad infinitum. A német ptkönyv 617. §-a pedig nem is ide, 
hanem a T. 1607. §-ához tartozik s a házhoz fogadott állandóan 
alkalmazottakra vonatkozik. 

A T. elfelejtkezik arról, hogy a munkaadók is kevés kivétel- 
lel, munkások, kisiparosok stb. szóval szegény emberek. Nem meg- 
oldása az a gazdasági kiegyenlítés problémájának, ha a munkásnak 
munkás ellen adunk jogot. 

A T. a kisemberekre (pl. a kiskereskedőre, kinek segédje a 
pinczelépcsőn megcsúszva lábát töri stb.) oly terhet ró, mit azok 
saját gyermekükkel szemben sem teljesíthetnek. 

A T. 1606. §-a egészen elejtendő. Ez a kérdés a munkás- 
biztosítással kapcsolatban és csakis speciális törvényekben oldható 
meg. Más szabályozást igényel a gyári munkás érdeke, mást a 
cselédé és mást a kisipar körében alkalmazottaké. 

1607. §. 

1. Dr. Szakolczai Árpád (Ügyv. L. 1901. 12.): A T. nem 
veszi tekintetbe, hogy a munkaadók nagy része maga is kisiparos, 
kisgazda, kikre a §. nagy terhet ró. Helyesebb volna a kötelező 
biztosítást az egész vonalon érvényesíteni. 

2. Dr. Meszlény Arthur (id. m. 99. 1.) : Helyesli, hogy a T. a 
munkabéri szerződésnél is a vagyonkiegyenlítés socialis alapjára 
helyezkedik. 

Figyelembe kell azonban venni azt, hogy a §-ban contemplált 
védelmi idő a legritkább esetben lesz hat hét, hanem annál mindig keve- 
sebb. A mint a munkaadó látni fogja, hogy költségesebb gyógy- 
kezelésre, vagy a munkás hosszabb ideig tartó betegeskedésére 
lehet elkészülve, a szolgálati viszonyt » felmondás által* meg fogja 
szüntetni (Tervezet 1613. §.), s ezzel az 1607. §-ban kivételkép 
feltüntetett azon időre fogja a gyógyítás stb. kötelezettségeit redu- 
kálni, mely alatt a szolgálati viszony a felmondás folytán meg- 
szűnik. Ez az idő pedig az itt szóban forgó szolgálati viszonyok- 
nál az esetek túlnyomó többségében nem hat hét, hanem csak 
15 nap, vagy annál kevesebb (T. 1614. § ), mert e munkálatokat 
nem szokták egy-egy hónapnál hosszabb időszakok szerint díjazni. 
Tehát a hat heti gyógyítást csak a magasabb qualificatiójú és 
fontosabb munkákat teljesítő egyének fogják élvezni, mert csak 
ezeknek felmondása ideje hosszabb 6 hétnél (T. 1614. §., 
1618. §.) azaz éppen azok nem, a kik alacsonyabb standard of 
life-jüknél, alacsonyabb műveltségüknél és vagyoni képességüknél 
fogva leginkább volnának rászorulva, s a kiknek megvédése tulaj - 
donkép czélja a socialis törvényhozásnak. De az ily elrendezés 
igazságtalan is éppen a munkaadókkal szemben : azt a munkaadót, 
a ki határozott időre fogadott fel valakit, hátrányosabb helyzetbe 
hozza annál, a ki határozatlan időre szerződött, vagyis oly jog- 

következményeket fűz a szerződő felek akarat-kijelentéseihez, melyek 
előttük nem lebegtek akkor, a mikor ama kijelentést tették. Hogy 
ez a jogbiztonságban való hitet, fokozni nem alkalmas, könnyen ért- 
hető: mindig veszedelmes, ha az ügyleti felek meglepetve tapasz- 
talják, — perre kerülvén a dolog — hogy egészen más van a 
szerződésben, mint a miről ők beszéltek és a mire ők gondoltak. 
3. Dr. Haller Károly (id. h.): E§. szerint a munkaadó alkalma- 
zottainak gyógyításáról abban az esetben is köteles gondoskodni, ha 
betegségük nem a szolgálat következménye ; ebbeli kötelezettségüket 
a T. hat hét * tartamára állapítja meg. Nincs különös ok arra hogy 
az általános ptkönyv máskép határozza meg a gyógyítás tarta- 
mát, mint az 1875 : III. t.-cz. 1. §-a és az 1876 : XIII. t.-cz. 32. 
§-a, melyek ezt a tartamot 30 napra szorítják. Pedig az első helyen 
idézett törvényben is állandó munkaadóról van szó. A 30 nap meg- 
tartandó lenne. 

1609—1611. §§. 

1. Dr. Meszlény Arthur (id. m. 296. L): A munkásvédelem 
szempontjából a §. nem felel meg a kívánalomnak, mert a munkás 
legfontosabb két javát nem vonja be a védelem körébe, u. m. a 
munkaerőt és a munkás erkölcsiségét, illetőleg jó hírnevét. 

2. Dr. Frank Miksa (id. h.) A vagyontalan attól, a ki oka, 
hogy munkaerejét teyesen vagy részben elvesztette, ha ez nem 
jár egyúttal a testi épség vagy egészség sérelmével, nem követel- 
het kártérítést ; ép ezért az ember munkaerejét is fel kellene sorolni 
a jogilag védett érdekek között. 

3. Dr. Szakolczai Árpád (id. h.) : A munkaidő és a pihenés 
viszonyának megállapításánál az ipartörvény és a kereskedelmi al- 
kalmazottakról szóló törvkv. határozatai sokkal liberalisabbak. 

4. Dr. König Vilmos (íd. h.): Helytelen következményekhez 
vezet a pihenés elmulasztott engedélyezéséből folyó kártérítési jog- 

Ez tömeges kártérítési pereket fog provokálni, alkalmas per- 
anyag nélkül. Mikor elegendő a pihenés ? Objective vagy subjective 
kell venni ? Milyen szerepe legyen az okozati összefüggésnek ? 

Előbb-utóbb minden munkás emelheti a panaszt, hogy egész- 
sége a pihenés idejének elégtelensége miatt kárt szenvedett, s igy 
vagy minden beteg munkást megilletne kártérítés, vagy szorosan 
véve a causálitást, az intézkedés egy lehetetlen igénynyel való biz- 
tatás maradna. 



Digitized by LjOOQIC 



283 

Az 1610. §. sanctioja csak az lehet, hogy a munkavállaló a 
szerződés felbontására s abból eredő kártérítésre nyerjen jogot. 

Annak azonban nincs értelme, hogy a munkavállaló eltűrje a 
szerződés egy lényeges részének megsértését és mégis kártérítést 
követelhessen. 

1612. §. 

Bernáth Elemér (id. h.) : A jelen § után új §. lenne felveendő, 
mely a szerződés módjának irányelveit főbb vonásokban (mert sokféle- 
sége folytán kimerítő rendelkezés nem adható) rendezné, ily 
formában : 

»A munkavállaló a szolgáltatást a szerződés értelmében, 
ilyennek hiányában fa munkaadó utasításához képest köteles tel- 
jesíteni. Ha a munkaadó ilyen utasítást nem ad, a munkavállal- 
kozó a szolgáltatást a munka tárgyának és czéljának megfelelő 
módon legjobb belátása szerint teljesítheti.* 

1613—1618. §. 

Dr. Szakolczai Árpád (id. h.) : Helytelen, hogy a T. fentartotta 
a fontos és kevésbbé fontos alkalmazás felosztását ; e helyett czél- 
szerűbb lett volna a kereskedelmi alkalmazottakról szóló jav. 
intézkedéseit, a melyek a felmondási időt a fizetés nagysága szerint 
szabályozzák, átvenni. 

1613. §. 

Bernáth Elemér (id. h.) : A szolgálati szerződés czéljához és 
természetéhez képest időhöz kötött szerződés, a szoros határidőhöz 
kötött jogügyletek természetével bir ; de mivel mégis képzelhető 
oly munkavállalat, melynél az időmeghatározás csak mellékes, s 
nem képezi az ügylet oly elemét, melyről mondhatnók, hogy a felek 
az ügyletet csak arra való tekintettel kötötték volna meg, nem 
fölösleges, hogy a T.-nek az Ind.-ból kitűnő álláspontja a követ- 
kező szövegben körvonaloztassék : 

»A vállalkozó a szerződést a megállapított időben, ilyennek 
hiányában pedig akkor tartozik teljesíteni, a mikor azt a munka- 
adó kívánja. A kikötött határidőn túl a munkaadó a teljesítést sem 
nem igényelheti, sem elfogadni nem köteles, a szolgálati viszonyt 
azonban, ha tartama sem a szerződésben, sem a szolgálat czélja 

által meghatározva nincs, bármelyik fél felmondásával megszün- 
tethető.* 

1615. §. 

Kelemen Ernő (Jbg. 1901. 25.): A milyen liberális a T. a 
munkásokkal szemben, ép olyan szűkmarkú a gazdatisztekkel és 
a vállalatok évi rendes fizetéssel alkalmazott vezetőivel szemben, 
a kikkel szemben elégnek tartja a tervezet a féléves felmondást. 
Igaz, hogy ez a felmondási joga kölcsönös, de még az sem egyenlíti 
ki az ilyen már nagyobb alaki és tartalmi qualificatióhoz, is kötött 
munkavállalók anyagi érdekeit. Biráló vagy általánosan egy évben 
állapítaná meg az 1615. §-ban jelzettek kölcsönös felmondási idejét, 
vagy ahhoz a feltételhez kötné a féléves felmondást, ha a munka- 
adó hasonló megfelelő állást biztosít a munkavállalóknak, vagy a 
hátralevő másik félévre az évi járulékok felét kötelezi. 

Ez azért szükséges, mert a mennyiben a jelen §. szövege 
minden ok fenforgása nélkül is megengedi a kölcsönös felmondást, 
az ok nélkül való elbocsátás esetén kellő időt kell engedni a meg- 
felelő s nehezebben kapható állás megszerzésére, különben a prole- 
tariátus szaporítását mozdítja elő a §-ban contemplált rövidebb 
felmondási időszak. 

1620—1621. §. 

1. Fogler Béla (id. h) : Az az eset, midőn a munkaadót vagy 
családja tagját a munkavállaló tettleg bántalmazza, becsületét érzé- 
kenyen megsérti vagy rágalmazza, sem az 1620. § sem az 1621. 
§. alá nem vonható, s azért ily esetben a munkaadót csak felmon- 
dás illetné. Kiegészítendő lenne tehát az 1621. § akként, hogy ily 
esetekben a munkaadó a szolgálati viszonyt azonnal megszüntet- 
hesse. 

Ily rendelkezés van a speciális törvényekben is 1875 : XXXVII., 
1876 : XIII. és 1884 : XVII. t.-cz. 

2. Dr. Szakolczai Árpád (id. h.) Az intézkedések nem elégítik 
ki a socialis érdekeket, s csak a proletárok számát fogják szaporí- 
tani. Sokkal helyesebb volna a munkanélküliség esetére szóló 
kötelező biztosítást statuálni s a német balesetbizt. törvény mintá- 
jára praemiumban részesíteni azt a munkaadót, kinél az alkalma- 
zottak hosszabb ideig vannak. 

A vezetőség kebelében megtartott értekezletek során fel- 
merült megjegyzések. 

1600. §. 

1 . Megjegyeztetett : A szolgálati szerződés fogalma a háztartás, 
gazdaság, üzlet körére korlátozva nagyon szűk. Ennek értelmében 
például a bérkocsis, a bérszolga stb. igénybevétele által nem kelet- 
keznék szolgálati szerződés. 

2. A B) a) 1600. §. alatti észrevételekben ajánlott sociális 
szempontok megfontolandóknak jeleztettek. 

3. A terminológia tekintetében megjegyeztetett: A »munka- 
vállaló* szót jobb fentartani az »Unternehmer« (a T. szerint »vál- 
lalkozó«) megjelölésére (lásd a B) b) 1626. §. alatti megjegyzést). 
A jelen fejezetben, a ^szolgálati szerződésinek megfelelően, correc- 
tebb ^munkavállaló* helyett />szolgálatvállaló« (der »zur Dienst- 
leistung Verpflichtete*), »munkaadó« helyett » szolgálatadó « (der 
Dienstberechtigte), »munkadíj« helyett ^szolgálati díj* (Vergütung). 

1601. §. 

összhangban a B) a) 1601. §. 2. pont alatti észrevétellel kon- 
statáltatott, hogy a T. intentiója szerint oly munkálatokra nézve, 
melyeknek díja sem hatósági díjszabás, sem helyi szokás alapján 
meg nem állapítható, a T. 965. §-ának rendelkezése irányadó. 

Ebben azonban semmi veszély nincs, mert a munkavállaló 
nem önkényszerűen, hanem csak méltányosság szerint állapíthatja 
meg a maga díját s méltánytalan megállapítás esetében a 964. §. 
bekezdése értelmében a bíróság határoz. 

1602. §. 

Megjegyeztetett: Itt az »igény« szó elejtése érezteti hatását. 
'Szolgálatokra való jog* nem helyes. Szolgálatok követelésének 
joga -=» szolgálatokra való igény. 

1604. §. 

1. Lásd a CXCVIII. sz. elvi kérdést. 

2. A B) a) 1604. §. 1. pont alatti megjegyzéssel kapcsolatban 
konstatáltatott, hogy a T. jelen rendelkezése tényleg ellentétben 

áll a cselédtörvény 21. §-ával. A speciális törvényeknek a ptkönyv 
elveivel való összhangzásba hozatala az életbe léptető törvénynek 
lesz feladata. 

3. Megállapítást nyert, hogy a B) aj 1604. §. 3. pont alatti 
észrevételben ajánlott szövegezési módosítás — minden félreértés 
kikerülése szempontjából — czélszerűnek mutatkozik. 

4. A második bekezdésre nézve megjegyeztetett: Nem »kell« 
betudni, csak lehet, a szolgálatadónak erre »joga« van. így helye- 
sen az 1607. §. harmadik bekezdése analóg esetben. 

1605. §. 
Lásd a CXCVIII. sz. elvi kérdést. 

1606. §. 

1. A B) aj 1606. §. alatti észrevételben foglalt indítvány az 
ott felhozott érvek alapján megfontolandónak jeleztetett. 

Aggályosnak mutatkozik ugyanis a T. intézkedése a miatt, 
hogy nem lehet biztosan megvonni a határvonalat arra nézve, 
hogy liol végződik a munkaadó e kötelezettsége ? 

Más oldalról megjegyeztetett, hogy a T. formulázása elegendő 
támpontot nyújt akkor, midőn kimondja, hogy a munkaadó e 
kötelezettsége akkor forog fenn, ha a munkavállaló a ^szolgálat 
következtében* betegszik meg stb. Érdemileg pedig ez a rendel- 
kezés méltányos és indokolt, erre nézve 1. az Ind. IV. k. 343 — 344. 
lapjain felhozottakat. 

Mindenesetre megfontolandó azonban, nem kell-e a kérdési 
a special-törvényhozásnak részletesebben, a munkásbiztosítással 
kapcsolatban szabályozni. 

1607. §. 

1. Felvettetett: hogyan kapcsolódnak a T.. jelen §-ai azokhoz 
a szabályokhoz, melyek majdan a munkás baleset-biztosítást 
fogják szabályozni. Különösen fontos kérdés : mentesül-e a munka- 
adó a T. jelen §-aiban statuált felelőssége alól, ha a biztosítási 
egyletbe tépett és így munkásait baleset ellen biztosította? 

Konstatáltatott, hogy az 1608. §. alapján a kérdésre igen- 
nel kell felelni. A szabályoknak épp az a legislatorius czéljuk, 

hogy a munkaadót arra sarkalják, hogy a special-törvényben meg- 
adott módot : a baleset elleni biztosítás intézményét igénybe vegye 
és így a T. által előszabott kötelezettség alól mentesítse magát. 

Ajánltatott, hogy az életbeléptető törvényben ez az intentió 
világosan kifejezésre juttattassék. 

2. A B) a) 1607. §. 3. pont alatti észrevételnek az a meg- 
jegyzése, mely szerint a §-ban contemplált határidő túlságosan 
hosszú, alaposnak találtatott. Az ott felhozott indokoknál fogva 
megfontolandó : nem kellene-e a hat hét helyett 30 napot mondani. 

3. Helyeseltetett, hogy a T. az erkölcstelen életmódot expressis 
verbis kiemeli. A német ptkönyv szerint a kérdés vitás, mert csak 
»grobe Fahrlássigkeit« van említve, holott nyilvánvaló, hogy a 
törvény intentiója ott is az volt, hogy ez alatt az erkölcstelen 
életet is érteni kell. 

4. Megjegyeztetett: »A házhoz fogadás* nem fejez ki eleget. 
Nem eléggé határozott ismérv a szabály alkalmazására. (V. ö. a 
német ptkönyv 617 §-át.) 

Konstatáltatott, hogy a T. azokat akarja érteni, akik a házban 
ellátást kapnak. A végleges szövegezéskor ennek praecis kifejezésére 
alkalmas formulázás lesz keresendő. 

1608. §. 

1 . Hivatkozással az Indokolás IV. k. 346. oldalán mondottakra 
megjegyeztetett, hogy a végleges szövegezésnél megfontolandó lesz, 
vájjon e §. alkalmazásának kérdésében mennyiben tulajdonítható 
jelentőség annak a körülménynek, hogy a magánjellegű biztosítás 
költségeihez a munkaadó hozzájárult-e vagy sem. Jelen alakjában 
ugyanis a §. a munkaadónak az 1006., 1607. §-ok szerinti felelős- 
ségét abban az esetben is kizárja, ha a munkavállaló önmaga, 
saját költségén biztosíttatta magát, holott nem indokolt, hogy a 
munkaadó oly biztosításból húzzon előnyt, amelyhez hozzá nem 
járult. 

Más oldalról megjegyeztetett, hogy a munkaadó felelősségét 
ily esetben is ki kell zárni, mert a munkavállaló nem követelhet 
kétszeres megtérítést és az sem volna helyes, hogy a munkavállaló- 
nak az 1606., 1607. §-okon alapuló követelése annyiban, amennyi- 
ben a munkavállaló biztosító társaságtól kap megtérítést, a keresk. 
törv> 483., 506. §-aihoz képest a biztositóra szálljon át. Csak arról 

kell gondoskodni, hogy a munkavállaló az itt feltett esetben a 
munkavállalótól a fizetett biztosítási díjak megtérítését követelhesse 

1609—1611. §§. 

1. A. B)a) 1609—1611. §§. 1 — 4. pont alatti észrevételekre, 
melyek a T. intézkedéseit hiányosaknak tarják, megjegyeztetett, 
hogy ezek a szabályok csak általános elveket állapítanak meg, 
vagyis csak hátterét képezik az itt szóba jövő jogviszonyok szabá- 
lyozásának. A részletekbe tehát itt nem szabad bocsátkozni; ez 
már a specialtörvényhozás feladata. 

2. A B) a) 1609—1611. §§. 1. pont alatti arra a megjegy- 
zésre nézve, hogy a T. az 1609. és 1611. §-ban a »munka- 
erőt* nem sorolja fel, kiemeltetett, hogy a T. osztályozása kimerítő. 
A munkaerő ugyanis a »testi épség* és »egészség«-ben benfoglal- 
tatik. Konstatáltatott különösen, hogy pl. a tisztességes táplálkozás 
követelményeinek elhanyagolása is megállapítja a T. intentiója 
szerint a munkaadó felelősségét. Hogy a T. ezen intentiója félre- 
magyarázható ne legyen, ajánltatott, hogy a munkaerő az 1610. 
§-ból is kihagyassék. 

3. Az 1609. §. második bekezdése fölöslegesnek jeleztetett, 
mert az ott kifejezett szabályra a szabad bizonyítási rendszer mellett 
ily alakban nincs szükség. 

4. Ajánltatott — az 1609. §. első bekezdésének változatlanul 
fentartása mellett — a második bekezdés ily formulázása : 

»Nem tartozik felelősséggel, ha mindezen kötelezettségeknek 
megfelelt. « 

1612. §. 

1. Felmerült kételyekkel szemben konstatáltatott, hogy a §., 
midőn azt mondja: »eleve le nem mondhat*, azt kívánja kifeje- 
zésre juttatni, hogy a lemondás mindaddig, mig a kártérítési igény 
meg nem nyilt, érvényesen meg nem történhetik. 

2. A E) a) 1612. §. alatt javasolt rendelkezésnek, mint az 
általános elvekből amúgy is levezethető szabálynak felvétele feles- 
legesnek jeleztetett. 

1614. §. 

A B) á) 1613—1618. §§. alatti megjegyzéssel szemben ki- 
emeltetett, hogy a kereskedelmi alkalmazottakra vonatkozó szabá- 

lyok az általános magánjogban a viszonyok különbözőségére való 
tekintettel nem követhetők. 

1615. §. 

Felvettetett : a T. jelenlegi szövegezése mellett kétséges lehet, 
hogy kiket kivan a T. e §-ban érteni ? 

Az intentió (v. ö. Ind. IV. k. 349—350. 1.) helyesebben lesz 
megvilágítva ily szövegezéssel: 

»Azok, kik gazdasági vagy más vállalatnál rendes évi fize- 
téssel vezető állásban vannak alkalmazva . . .« stb. 

Konstatált at ott továbbá, hogy a »vállalat« alatt a T. az üzemet 
Kívánja érteni. 

1620— 1621. §. 

1. Konstatáltatott, hogya/?;^ 1620—1621. §§. 1. pont alatti 
észrevételben foglalt eset a T. intentiója értelmében az 1620. §. 
alá vonandó. 

2. A B) a) 1620—1621. §§. 2. pont alatti észrevételre nézve 
megjegyeztetett, hogy az ott indítványozott intézkedések nem aT.-be, 
hanem a speciális törvénybe valók. 

3. Az 1621. §-ra nézve ajánltatott, hogy abban az élet és 
egészség mellett a testi épség is említtessék. 

1622. §. 

Megjegyeztetett : Ha a szolgálatvállaló nagy örökségre vagy 
nyereményre tett szert, nem mondhatni, hogy vagyoni viszonyai 
»saját hibáján kivül« változtak. Itt semmiféle hibáról nincs szó. 
A dolog véletlenül történt. Minthogy pedig méltányos, hogy a fel- 
mondási jog őt ily esetben is megillesse, a § második bekezdése 
igy volna szövegezendő: 

^Nyomós oknak tekintendő az is, ha a felmondó fél személyes 
vagy vagyoni viszonyai időközben véletlenül akként változtak, hogy 
a szolgálati viszony folytatása érdekeinek jelentékeny sérelmével 
járna ; a szolgálatadó azonban, aki ily okból idő előtt felmond, a 
szolgálatvállalónak méltányosság szerint meghatározandó végkielé- 
gítési összeget köteles fizetni. « 

1623. §. 

Lásd az2l622. §-nál tett észrevételeket. 

1* 



Digitized by CjOOQIC 



890 



MÁSODIK FEJEZET. 

Vállalkozási szerződés. 

A) 
A Tervezet további tárgyalását előkészítő főelőadmány. 

CXC1X. s*. elvi kérdés. 

Miként szabályozlassékavállalkozási szerző- 
désnél a veszély viselésének kérdése? (1638., 1689., 
1641., 1642. §§.) 

I. 

A T. álláspontja. 

A T. szerint a vállalkozó nem veszti el a kikötött ellenérték- 
hez való jogát azáltal, hogy a mű előállítását oly véletlen eset 
teszi lehetetlenné, a mely a megrendelő személyében, vagy gazda- 
sági körében adta elő magát ; követelésébe azonban betudandó, 
a mit a mű félbenmaradása folytán kiadásokban megtakarít s a 
mit munkaerejének és tőkéjenek egyébkénti értékesítése által másutt 
szerez vagy nehézség nélkül szerezhet. 

Ha oly véletlen eset teszi lehetetlenné a mű előállítását, 
a mely a saját személyében vagy a saját gazdasága körében állott 
elő, a kikötött ellenértéktől elesik. 

Ha a lehetetlenséget egyéb véletlen eset, különösen erőhatalom 
okozta: a vállalkozót az eset bekövetkeztéig teljesített munkálatai 
fejében a kikötött ellenérték aránylagos része s az abban benn 
nem foglalt kiadások megtérítése illeti. 

Ugyané szabályok irányadók a kár viselésére nézve, ha 
a megkezdett mű véletlen eset folytán elpusztul vagy meg- 
rongálódik. 

A vállalkozót terhelő kárveszély a mű átadásával, átvételi 
késedelem esetében annak beálltával, oly műnél pedig, a melynél 
átadás nem fordul elő, elkészülésének időpontjában átszáll a meg- 
rendelőre. 

Külön rendelkezés van arra az esetre, ha a megrendelő a 
szükséges közreműködése elmulasztása által késlelteti a mű elő- 
állítását és ha a vállalkozó a megrendeld kívánatára a kész művet 
a teljesítési helytől különböző helyre küldi. (1638., 1639., 1641.* 
1642. §-ok.) 

II. 

A kérdésre nézve felmerült észrevételek. 

Kétség merült fel, vájjon helyes-e a kárveszély viselésére vonat- 
kozó általános szabályoktól (1173. és köv. §-ok.) éppen a vállalko- 
zási szerződésnél eltérni. A vállalkozási szerződésnek nem maga a 
munka, hanem a munka eredménye a tárgya ; az ellenérték az előállí- 
tott szerződésszerű műért jár, és pedig az 1636. §. szabályához ké- 
pest rendszerint utólag. Az ellenérték tehát nincs kiérdemelve, ha a mű 
bármi okból elő nem állíttatik. Ez oda vezet, hogy a kárveszélyt min- 
den tekintetben a vállalkozónak kell viselnie mindaddig, a mig a maga 
részéről kötelezettségének eleget nem tett. Minthogy a vállalkozó 
a szerződésnél fogva jogot tarthat arra, hogy a megrendelő az 
előállított művet szerződésszerűnek elfogadja (helyeselje), a szerző- 
dés a vállalkozó részerői csak akkor van egészen teljesítve, a 
mikor a megrendelő már abban a helyzetben van, hogy a mű 
elfogadhatósága felől nyilatkozhatik. Ehhez képest a kárveszélynek 
abban az időpontban kellene a megrendelőre átszállnia, a mikor 
-ezt a művet helyesli vagy erre nézve késedelembe esik. Ha ezt a 
■szabályozást arra való tekintettel, hogy a kész mű megvizsgálása 
•esetleg hosszabb időt vehet igénybe, a vállalkozóra nézve túlszi- 
gorúnak tartjuk, legalább addig az időpontig kellene a vállalkozónak 
az egész kárveszélyt viselnie, a melyben a kész művet a megren- 
delőnek tényleg átadja, oly műnél pedig, melynél átadás nem for- 
dul elő, addig az időpontig, a melyben a mű teljesen elkészül. Ez 
a fennálló jognak is megfelelne. Csak annyiban volna ez a szabály 
a vállalkozó érdekében enyhíthető, hogy a vállalkozó ne veszítse 
el teljesen az ellenértékhez való jogát, ha a mű a veszély átszállásá- 
nak időpontja előtt az ő hibáján kívül azért pusztul el, mert a 
megrendelő által adott anyag rosszminőségű vagy a megrendelőnek 
a kivitelre nézve adott utasítása objectíve helytelen volt (v. ö. 
német ptkv. 645. §-a). 

19* 

Ezzel szemben felhozatott, . hogy a vállalkozási szerződés is 
munkaszerződés és méltánytalanság, hogy a munkás munkája 
gyümölcsét oly körülményeknél fogva veszítse el, melyek műkö- 
dési körén kivül esnek. A vállalkozó az eredményt mint munká- 
jának eredményét ígéri; az eredménytelenség veszélyét tehát any- 
nyiban vállalja magára, a mennyiben az eredmény őtőle s az 6 
munkakörébe eső körülményektől függ. De hogy oly véletlen ese- 
tek koczkázatát is ő viselje, a melyek a megrendelő személyét 
vagy gazdasági sphaeráját érik, az merőben ellenkezik azzal az 
intentióvel, a melylyel a felek mai napság vállalkozási szerződést 
kötnek. A közfelfogás helyesnek találja, hogy a kár a vállalkozót 
sújtsa, ha a mű előállítását a vállalkozó gyára üzemében előfordult 
baleset tette lehetetlenné ; de hogy az iparos a megrendelő házá- 
ban végzett és már majdnem befejezett munkája díját azért veszítse 
el, mert mielőtt teljesen befejezhette volna, a megrendelő háza 
leégett, azt a közfelfogás érhetetlennek és méltánytalannak találná. 
E példa egyúttal mutatja, hogy a kárviselésre vonatkozó szabályok- 
nak az az enyhítése, a melyet az ellen nézet is concedál, nem 
elegendő. Megnyugtató megoldáshoz csak úgy jutunk, ha a sze- 
rint különböztetünk, hogy a károkozó, illetve a teljesítést lehetet: 
lenné tevő véletlen eset melyik fél sphaerájában adta elő magát 
A mennyiben az eredmény a megrendelő személyétől vagy gaz- 
dasági viszonyaitól van feltételezve, a veszélyt neki magának kell 
viselnie. Ha pedig a teljesítést lehetetlenné tevő véletlen, mint erő- 
hatalom esetében, mindkét fél sphaeráján kivül esik, a kár arány- 
lagos megosztása lesz a legmegfelelőbb. 

III. 



Megoldás. 
A. T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt még* 

jegyzésele összeállítása. 

1626. §. 

1. Dr. Friedmann Ottó (Magy. Kod. 1903. 3.): A felek el- 
nevezése (vállalkozó, megrendelő) nem felel meg egészen a gya- 
korlatban való szereplésüknek, s mintegy kizárni látszik a meg- 
rendelő vállalkozó voltát. Az esetek túlnyomó részében valójában 
a megrendelő tulajdonképen a vállalkozó (építési vállalkozó), s a [mű 
elkészítésére vállalkozók, az iparosok és mesteremberek. Ezt szem 
előtt tartva, mindkét félnek egyenlő jogokat kell biztosítani. A T. a 
megrendelőnek lényegesen több jogot ad. 

A T. nem mondja meg, mikor jön létre a vállalkozói szer- 
ződés ? 

A §. definitiója nem adja meg a választ; a mű előállítására 
s az ellenérték fizetésére való kötelezés által a szerződés még 
nincs megkötve. 

A mű előállítása (pláne: valamely eredmény elérése 1626. 
§. 2. bek.) nagyon is tág fogalom. 

Czélszerű lenne a vállalkozási szerződés létrejöttét attól tenni 
függővé, hogy a felek a mű előállítására, nevezetesen az előállítás 
minőségére, valamint az ellenérték fizetésére vonatkozó lényeges 
feltételekben megállapodtak. 

2. Bernáth Elemér (id. h.) : E §-ban is alkalmazni kívánja azon 
álláspontját, melyet a munkadíj mennyiségére vonatkozólag az 
1601. §. bírálatánál kifejtett. : 

Az J626. §. után két új §-ban általános rendelkezés lenne fel- 
veendő egyrészt a munka teljesítésének módjára nézve, másrészt, 
annak idejére, különös tekintettel arra az esetre, ha a felek erről 
nem rendelkeznek. 

A két új §. ilykép lenne szövegezendő: 

§. »A vállalkozó tartozik a munkást a szerződésben kikötött, 
ilyen kikötés hiányában pedig czéljának és rendeltetésének meg- 

felelő minőségben elkészíteni és hibától ment állapotban a meg- 
rendelőnek átadni. 

§. »Ha a munka befejezésének idejére a szerződés kikötést 
nem tartalmaz, terjedelmének és minőségének megfelelően, a munka 
annyi idő alatt teljesítendő, a mennyi közönséges szorgalom mel- 
lett annak előállítására elegendő.* 

1627. §. 

1. Kereskedelmi minister véleménye : A 2-ik bekezdésben 
a »költség« után teendő : ^valamint a késedelemből esetleg szár- 
mazó kár.« 

2. Dr. Haller Károly (id. h.): Az 1627. §-nak ama helyes ren- 
delkezését, mely szerint, ha az előállított mű hibás, a vállalkozó 
azt kijavítani köteles, lerontja e tétel: »a mennyiben aránytalan 
költség nélkül lehetséges*, a mely különben sem valódi értelme 
a mintának (német ptkönyv). Ha a megrendelő követelheti, hogy a 
vállalkozó a mű hiányait kijavítsa, nem lehet ezt függővé tenni 
ettől az elasztikus, bizonytalan és határozatlan feltételtől. Ha a 
kijavítás iránt a felek nem egyeznek meg, tehát a bíróságnak kell 
dönteni, ez bizonyosan szakértők véleményében biztosabb alapot 
fog találni, mint a kifogásolt tételben, mely nélkül a §. jól meg- 
felel feladatának. 

3. Fogler Béla (id. h.) : A §. akként lenne pótlandó, hogy 
a megrendelő ne csak az olyan hiányok kijavítását követelhesse, 
» melyek a mű értékét vagy használhatóságát csökkentik*, hanem 
az olyan hiány kijavítását is, melyről feltételezhető, hogy ha a 
megrendelő a hiányokat tudta volna, a megrendelést nem eszkö- 
zölte volna. 

1628. §. 

1. Dr. Spitzer József, budapesti ügyvéd (Jog 1905. 14.) : Nem 
helyes, hogy akkor, ha a mű kijavítása lehetetlen, vagy aránytalan 
költséggel jár, a megrendelő csupán a szerződés felbontása vagy az 
árleszállítás követelhetése között választhasson. A megrendelő válasz- 
tási jogosultságát ki kell terjeszteni arra is, hogy követelhesse a 
szerződés tárgyának az újólagos előállítását. A megrendelő ugyanis 
csupán azért szerződött, hogy a művet megkapja és nem lát okot 

fenforogni arra nézve, hogy ő csak azért, mert a vállalkozónak 
valamely oknál fogva munkája nem sikerült, a szerződést felbon- 
tani, illetőleg a hibás tárgyat megtartani legyen kényleien és 
semmikép se szoríthassa a vállalkozót arra, hogy szerződésszerűen 
teljesítsen. E jogosultság biztosítására jogpolitikai okokból is szük- 
ség van ; számtalan vidék van ugyanis országunkban, hol bizonyos 
tárgyat csupán egyetlen egy iparos állít elő, — ha már most ez 
a vállalkozási szerződést hiányosan teljesíti, a megrendelő elállási 
joga ily esetben teljesen illúsoriussá válik, mert elállása esetére 
kénytelen az általa szükségelt tárgy birhatásáról lemondani, úgy 
hogy voltakép csak az a joga marad neki, a mi magától értetődik, 
hogy az ellenérték leszállítását követelheti, — ez pedig az ő sértett 
érdekének megvédésére teljesen elégtelen. 

A kifejtett hiányon nem segít a T. 1629. §-a sem; ez ugyanis 
csak az esetekre ad kártérítési igényt, ha »a vállalkozó vétkesen okozta 
a mű hiányát, vagy annak hiánytalan előállításáért jót állott*, már 
pedig bizonyos, hogy a vétkesség a legritkább esetben lesz bizo- 
nyítható, jótállást pedig ép azon iparosok fognak legkevésbbé 
vállalni, kikkel szemben arra leginkább szükség van. 

Az újólagos előállítás iránti kívánság egyébként nem sérti a 
vállalkozó érdekeit, mert az ő helyesen felfogott érdeke az, hogy a meg- 
rendelő az elállás helyett inkább nála rendelje meg a tárgyat újra, inert 
a régi, elrontott tárgy mindenkép rajta marad, az új tárgy elő- 
állítása által pedig annak értékét megkapja és igy még marad 
neki vállalkozási haszna. Hibát mindenki elkövet, a törekvő vállal- 
kozó önmaga lesz azon, hogy a hibát helyrehozza. 

Maga a T. azt a jogelvet, hogy hibás teljesítés esetén a 
jogosult szerződésszerű teljesítést is követelhet, elismeri (1434. §. ) 
és nincs ok arra, hogy azt a jelen esetre ne alkalmazzuk. 

2. Ugyanaz (id. h.) : Helytelen az az intézkedés, mely szerint 

»a megrendelő csekélyebb hiány miatt csak az ellenérték 

aránylagos leszállítását követelheti*. 

A vételnél a T. hasonló intézkedést nem tett. 

Az Indokolás IV. köt. 364. old. felhozott érvei nem meggyőzők, 
mert ha kutatjuk/imiféle különleges érdek az, mit a T. a vállalkozá 
részére megvédeni óhajt és a mi az eJadó szempontjából védelemre 
nem szorul, ilyet találni nem tudunk. Ha ellenben azt kutatjuk, 
vájjon a megrendelő^és vevő közül ki az, a kinek érdekéber. 

inkább kell a kérdéses intézkedéstől eltekinteni, szükségkép arra 
az eredményre kell jutnunk, hogy az -sokkal inkább a megrendelő 
érdekében áll. Az esetek túlnagy részében a vállalkozási szerződés 
azért létesül, hogy a megrendelő oly tárgyat kapjon, a mely az ő 
egyéni ízlésének, sajátlagos szükségletének megfelel. Az igy készült 
tárgyaknál egy látszólag jelentéktelen hiba a megrendelőre nézve 
és csakis az ő szemében lényeges lehet, pl. épp e hiánynál fogva 
nem váltja ki belőle a tárgy a várt örömérzetet; épp ezért nem 
felel meg az ő különleges czéljainak stb. és a legnagyobb méltány- 
talanság volna, őt ily tárgy átvételére kényszeríteni. Ha a T. intéz- 
kedése megmaradna, akkor a megrendelő, a ki épp azért rendel, 
hogy jobbat, neki megfelelőbbet kapjon, sokkalta rosszabb hely- 
zetbe jönne, mint az az ember, a ki a piacz tuczat árúival is 
beéri és igy igényei tekintetében sokkal könnyebben kielégíthető. 
Ezt nem szabad megengednünk. 

A T. idézett szavai tehát törlendők volnának. 

1629. §. 

Dr. Friedmann Ottó (id. h.): Nézete szerint a kártérítéshez 
való jog akkor is megilleti a megrendelőt, ha a jótállás mellett és 
a bebizonyított vétkesség esetén hiányosan elkészített művet kény- 
telen elfogadni, nehogy másokkal szemben vállalt kötelezettségei- 
ből kifolyólag nagyobb kár érje. 

1630. §. 

1. Dr. Haller Károly (id. h.) : A második bekezdés helyett elég 
volna oly rendelkezés, mely az ellenérték visszatartásával és a kár- 
pótlási igénynyel teljesen fedezi a megrendelő érdekét. 

2. Dr. Friedmann Ottó (id. h.) : A §. a megrendelőnek meg- 
adja a jogot, hogy a mennyiben a tanúsított késedelemből előre 
látható, hogy a mű a kikötött időre nem fog elkészülni, 
bizonyos premissák mellett a szerződéstől elállhat. Ennek meg- 
felelően a vállalkozónak is meg kellene azt a jogot adni, hogy 
a mennyiben a megrendelő a már részben teljesített munkálatokat 
nem fizeti meg, vagy előre látható, hogy az ellenértéket nem fogja 
megfizetni (sikertelen végrehajtás vagy csőd), a szerződéstől eláll-, 
hasson s ha az anyagokat már előre szerezte be, avagy alvállal- 
kozókkal szemben kötezettséget vállalt, kártérítést követelhessen. 

A jogok egyenlősége mellett a vállalkozót nem szabad annak ki- 
tenni, hogy a már fizetésképtelen megrendelővel szemben továbbra 
is obiigóban maradjon, hiszen legtöbb esetben éppen a kisemberek 
azok, a kik a munkálatok teljesítésére vállalkoznak s a gyakran 
nem éppen szolid megrendelőkkel szemben védelemre szorulnak. 

1635. §. 

Dr. Haller Károly (id. h.) : Az a felszólítás, metyet a vállalkozó- 
nak a mű átadása után a megrendelőhöz kell intéznie az elfogadás 
iránt való nyilatkozásra, merőben felesleges valami ; mert ha a művet 
megtartja, nincs miért felszólítani, ha pedig valamely hiány miatt 
kifogást emel, vagy az 1627. §. alapján kell azt megtennie, vagy 
pedig minden felszólítás nélkül az elfogadást megtagadja, a művet 
visszautasítja. 

1636. §. 

Kereskedelmi minister véleménye. Az első bekezdésben az 
*ellenérték« után teendő ^ellenkező kikötés hiányában*. 

1044. §. 

1. Dr. Haller Károly (id. h.) : Ha az 1643. §.-ban statuált 
törvényes zálogjog ellen nem is tesz kifogást, az 1644. §.-ban 
szabályozott jelzálogjogot nem tarja megengedhetőnek. Hova 
vezetne az, ha az építésre vállalkozó az építés megkezdése után 
követelhetné, hogy az épitőtelek tulajdonosa e telekre az építési szer- 
ződésből eredő követelésének biztosítására jelzálogjogot engedjen, sőt 
az építés folyama alatt ezt a teljesített munka arányában is köve- 
telhesse ? Miért nem elégszik meg a T. az 1636. §-ban meghatá- 
rozott részek szerint való fizetéssel? Az 1644. §. okvetlenül el- 
hagyandó. 

2. Dr. Friedmann Ottó (Magy. Kod. 1903. 3.) elvben igen helyes- 
nek tartja ugyan a §-ban foglalt újítást, de a gyakorlatban nagyon 
csekély értéke lesz, ha a zálogjog csak az 1644. §-ban szabályozott el- 
járás mellett lesz szerezhető. Mert ha a megrendelő a zálogjog enge- 
dése iránti követelésnek nem felel meg, a vállalkozó nem tehet egye- 
bet, mint hogy a zálogjoghoz való követelését per útján érvénye- 
siti s mig ez a per iogerős Ítélettel befejezést nyer, a telek a reá 

épített házzal együtt már legtöbb esetben el lesz árverezve. Sokkal 
czélszerűbb lenne a vállalkozónak követelése erejéig előjegyzést 
engedni, ha a vállalkozási szerződéssel lejárt követelést ki tud 
mutatni. Az 1643. §ban statuált kézi-zálogjog amúgy is csak irott 
malaszt, mert legtöbb esetben nem a megrendelő, hanem a vállal- 
kozó szolgáltalja az anyagokat. 

3. Ifj. dr. Katona Móricz (»Az építőipar jogvédelme* czimű 
munka 47. — 57. lapjain) a következőket hozza fel a T. ellen: 

a) Kifogásolja, hogy a vállalkozót követelésének biztosítá- 
sára forgalmi jelzálogjoghoz való czím illeti meg, mert a vállal- 
kozó jelzálogjoga nem forgalomképes. Javasolja a forgalmi jel- 
zálogjog helyett a biztosítéki jelzálogjog nyújtását, b) Kérdi: mi 
értendő az 1644. §.-ban »épület* alatt? A német ptkönyv a 
»Bau\verk* szót használja, a mi jóval általánosabb, szélesebb 
fogalom, mint »Gebáude« (igy a T. német fordítása). Nem tudja 
ugyan, hogy ez az eltérés a német ptkönyvtől öntudatos-e, vagy 
csupán szerkesztési hiba, de mindenesetre a legszélesebb ala- 
pon kívánja az ^építmény* fogalmát magyarázni, c) Bizonytalan 
kijelentésnek tartja a szakasz ama rendelését, hogy a vállalkozó, 
mig a mű be nincs fejezve, »a jelzálogi biztosítást a neki járó 
ellenértéknek* csak arra a részére követelheti, mely a teljesített 
munkára aránylag esik. Kérdéses ugyanis, hogy a »neki járó ellen- 
érték* kitételben benne vannak-e az ellenérték aránylagos részében 
nem foglalt kiadások ? Jogi elemzései révén megállapítja ugyan 
hogy igenis bennfoglaltatnak, mert a T. 1644. §-a a német 
ptkönyv fc'48. §-át lényegileg fedi, mégis czélszerűnek tartaná ezt 
kifejezetten is említeni, mint ezt pl. az 1638. §. teszi, a hol a két 
szó használata a német ptkönyv 645. §-ével megegyezik, d) A tulaj- 
donossal csupán szolgálati szerződéses viszonyban álló munka- 
vállalók dologi védelme nem a polgári törvénykönyvben, hanem 
egyedül az építési törvényben szabályozandó, e) Kijátszások elke- 
rülése végett megállapítani kívánja, hogy a tulajdonos által kötött 
szerződéssel a meghatalmazott által kötött szerződés azonos. A 
megbízottal vagy negotiorum gestorral kötött szerződés azonban 
nem. Végül f) a jelzálogi biztosításhoz való czím »jus cogens« 
legyen. Ezek alapján a {5- ^megfelelő átalakítását* tartja szük- 
ségesnek. 

4. Dr. Erős Sándor («Az építő-iparosok jogvédelme, vala- 

mint az elidegenítési és terhelési tilalom a T-ben« ez. értekezésében. 
Törvényszéki és Rendőri Újság. 1904. 10., 25.) Az építési szé- 
delgések különböző nemeinek ismertetése után fölveti a kérdést : 
alkalmas-e az 1644. $. ezek elfojtására ? A kérdésre nem-mel felel; 
az itt statuált jelzálogjog erre elégtelen, mert a szédelgő építő- 
vállalkozó vagy megtagadja a jelzálogjogot, mely esetben azt perrel 
kell érvényesíteni, vagy nem tagadja meg és megengedi, hogy az 
építő-iparos követelését jelzáloggal biztosítsa; mindkét esetben kár 
lesz a költségekért, mert az építő-iparosok már az épület egy 
bizonyos előrehaladott stádiumában jutnak csak abba a helyzetbe, 
hogy követelésük jelzálogi biztosításának eszméjével kezdenek 
foglalkozni, a mikor is a szédelgő építtető ingatlana már túl van 
terhelve. 

Utal arra, hogy a német ptkönyv 648. §-a ugyanezen okokból 
mennyire elégtelennek jeleztetett a német birodalmi kritika részéről. 
Ott már folyik is a munka új törvény hozására s igy nálunk is 
szükséglet van egy külön törvényre, mely a hazai viszonyaink 
alapján a gyakorlati szükségnek feleljen meg s a vállalkozási- és 
forgalmi szabadságot ne korlátozza. 

1645. §. 

Kereskedelmi minister véleménye : A második bekezdésben 
a »teteme;« kifejezés mellőzendő. Azon építkezéseknél, melyek köl- 
csönre történnek, esetleg már egy nem »tetemes« túllépés is az 
építkező anyagi romlását idézheti elő. Talán statuálni lehetne a 
gyakorlatban elfogadott azt a szabályt, hogy az eredeti előirányzat 
előre nem látható munkák czimén 5°/o-kal túlléphető. 

») 

A vezetőség kebelében megtartott értekezletek során 
felmerült megjegyzések. 

1626. §. 

A terminológiára nézve a következő megjegyzés tétetett : 

Vállalkozási szerződés helyébe ^munkaszerződése, vállalkozó helyébe 

»munkavállaló« volna teendő. » Vállalkozna annyit jelent: sokszor, 

foglalkozásszerűen, iparszerűen vállalni munkát, úgy, hogy a vál- 

lalkozó ne maga teljesítse a munkát, de hogy őt érjék a vonat- 
kozó üzlet esélyei ; ily értelemben használjuk a »vállalat, vállalkozó 
szellem* stb. szavakat. Itt nem ily vállalkozókról van szó. 

A ptkönyv a társadalomra némi nevelő hatással is birjon. 
Minálunk az üzleti életben (úgy mint más téren is) általános nagy- 
zási hóbort uralkodik. Alig van többé műhely, bolt, kereskedés, hanem 
van ezek helyett »gyár, telep (butoripar-versenytelep), csarnok 
(hús-csarnok), vásárlási forrás, raktár, lerakat, áruház, intézet* 
(ruhatisztító és foltozó műhely, tisztító és javitó intézet) stb. Hiba 
volna ezt a hóbortot annak törvényes sanctiójával tetézni, hogy a 
házaló üveges ezentúl ^vállalkozó* legyen és az eltört ablak javí- 
tására nézve ^vállalkozási szerződést* kössön, hogy a foltozó varga 
többé ne foltozott csizmát, hanem »művet" állítson elő, vagy hogy 
a fehérnemű-tisztító többé ne mosson és vasaljon, hanem hogy 
^vállalkozzék*. 

1627. §. 

Ajánlatatott, kapcsolatban a B) a) 1627. §. 3. pont alatti meg- 
jegyzéssel, a §-nak oly irányú pótlása, hogy a megrendelő ne csak 
az oly hiány kijavítását követelhesse, mely a mű értékét vagy 
használhatóságát csökkenti, hanem azét is, melyről feltehető, hogy 
a megrendelő, ha e hiányt tudta volna, a megrendelést nem tette 
volna. 

1628. §. 

1. A B) a) 1628. §. 1- pont alatti észrevételben foglaltak, az 
ott felhozott érvek alapján, megfontolandóknak jeleztettek. 

2. A B) a) 1628. §. 2. pont alatt felvett észrevétellel szem- 
ben megjegyeztetett, hogy a vállalkozóval aránytalan költséggel járó 
munkát végeztetni nem szabad. 

3. Megjegyeztetett, hogy akijavítás* helyett tágabb fogalmat 
kell keresni. A német »Beseitigung des Mangels«-nak megfelelő, 
vagyis oly kifejezés volna használandó, mely a hiány elhárításának 
minden módját, tehát esetleg új dolog adását is magában foglalja. 

1630. §. 
A B) a) 1630. §. 2. pont alatti észrevétellel szemben meg- 
jegyeztetett, hogy külön, speciális szabály felállítása szükségtelen, 
mert az 1159. §. a jelzett esetre kellően provideál. 

1635. §. 

A B) a) 1635. §. alatti észrevétellel szemben megjegyez- 
tetett, hogy a vállalkozónak módot kell nyújtani arra, hogy meg- 
bizonyosodjék : elfogadja-e a megrendelő a művet vagy sem. A puszta 
átvétel s az átvétel utáni passiv viselkedés még nem elfogadás a 
T. értelmében. 

1636. §. 

1. A B) a) 1636. §. alatti észrevételben javasolt módosítás, 
mint fölösleges, mellőzendőnek találtatott. 

2. Megjegyeztetett, hogy az 1635. §. értelmében nem az átadás, 
hanem az elfogadás az a cselekmény, a mely annak jeléül szolgál, 
hogy a munkavállaló az ő szerződési kötelezettségének eleget tett. 
Máskép nem volna czélja annak, hogy a munkavállaló a megren- 
delőt a munka elfogadására jogkövetkezménynyel felhívhassa. Ezért 
nem a munka átadásakor, hanem elfogadásakor szolgáltatandó az 
ellenérték. 

1638. §. 
Lásd a CXCIX. sz. elvi kérdést. 

1639. §. 

1. Lásd a CXCIX. sz. elvi kérdést. 

2. Megjegyeztetett: A §. második bekezdésében »hiányos« 
helyett »hibás« volna teendő. 

1640. §. 

Utalás történt az 1636. §• kapcsán tett (2. pont alatt felvett) 
megjegyzésre. A mennyiben ahhoz képest az 1636. §-ban »átadás« 
helyébe ^elfogadás* tétetnék, úgy a jelen §-ban ugyanazt kell majd 
megtenni. 

1641. §. 

1. Lásd a CXCIX. sz. elvi kérdést. 

2. Megjegyeztetett: A §. első bekezdésében — úgy, a mint 
ez az 1636. §-ra (2. pont alatt) és az 1640. §-ra vonatkozólag is 
indítványoztatok — »átadás« helyett ^elfogadást* kellene említeni, 
vagyis a kárveszély átszállását a mű »átadása« helyett annak el- 
fogadásához fűzni. 

Más oldalról a kárveszély átszállásának ezt a szabályozását 
a vállalkozó szempontjából méltánytalannak és azért elfogadhatat- 
lannak jelezték. Ha a megrendelő egyszer átvette a művet, a kár- 
veszélynek reá át kell szállania, ha mindjárt fentartással is élt 
volna a szerződésszerűség elismerését illetőleg. 

3. Megjegyeztetett: Az 1638—1641. §-ok szabályai nincse- 
nek elég áttekinthetően csoportosítva. így az 1641. §. »felteszi«, 
hogy a kárveszély az átadásig a vállalkozót terheli, de ez szabály- 
ként sehol sincs kimondva. 

1642. §. 

1. Lásd a CXCIX. számú elvi kérdést. 

2. Megjegyeztetett: Ha az idézett §-okban — a mint ez 
indítványoztatott — »átadás« helyett mindig »elfogadás« tétetnék, 
a jelen §. egészen elhagyható lenne. 

1644. §. 

A B) a) 1644. §. 3. és 4. pont alatti megjegyzések kapcsán fel- 
vettetett: nem kellene-e az építkezéseknél közreműködők, neveze- 
tesen az egyes ipwrosok és munkások érdekeinek védelméről szé- 
lesebb körben és hatályosabban gondoskodni, semmint ezt á jelen 
§. teszi. Utalás történt nevezetesen arra, hogy a §. szabálya csak 
a tulajdonossal közvetlenül szerződő vállalkozót védi, de nem védi 
azokat (az alvállalkozókat és munkásokat), a kik nem közvetlenül 
a tulajdonossal, hanem csak azzal szerződtek, a ki a tulajdonossal 
szemben az építésre vállalkozott, holott a speciális védelem szük- 
sége a gyakorlati élet tanúsága szerint épp emezeknél forog fenn. 
A múlt század utolsó éveinek építési válsága épp ezek körében 
okozta a legnagyobb károkat. Felvettetett ezért :' nem kellene-e az 
építkezéseknél közreműködőknek törvényes kielégítési elsőbbségét 
biztosítani azon összeg erejéig, a melylyel az ingatlan értéke az 
építkezés folytán emelkedett, vagy pedig nem kellene-e az építési 
kölcsönt nyújtót felelőssé tenni azért, hogy az építési kölcsönként 
folyósított összeg tényleg az építkezés költségeire fordíttassák. 
Utalás történt az e részben úgy a német birodalomban, mint Ausz- 
triában készült törvényhozási előmunkálatokra. 

Az általános nézet az volt, hogy ily speciális védelemről, a 
melynek szüksége különben sem általános, hanem csak a nagyobb 

városok házépítéseinél vált actualissá és a melynek helyes szer- 
vezése számos, a magánjog körén kivül eső szabályt tesz nélkü- 
lözhetetlenné, mindenesetre nem magában a polgári törvénykönyv- 
ben, hanem külön törvényben kellene, illetőleg fog kelleni gondos- 
kodni. 

Utalás történt egyúttal azokra a rendkívüli nehézségekre 
a melyekkel ennek a védelemnek helyes szervezése jár. Ezek 
nagyságát eléggé illustrátfa az a körülmény, hogy ezen speciális 
védelem megvalósítva mind ez ideig sem a német birodalomban, 
sem Ausztriában nem lett. (Lásd a jelzálogjog fejezetéhez tett, 
B) bj alatt felvett általános megjegyzések 3. pontját is.) 

2. A B) a) 1644. §. 1. pont alatti megjegyzéssel szemben az álta- 
lános nézet az volt, hogy a §. szabálya mindenesetre fentartandó ; 
az 1636. §. azt semmi irányban sem teszi nélkülözhetövé. 

3. A B) a) 1644. §. 2. pont alatt felvett megjegyzést illető- 
leg elismertetett, hogy a §. szabályának gyakorlati jelentősége 
csak akkor lehet, ha a vállalkozó követelését előjegyeztetheti és 
hogy ennek lehetőségét épp azért alkalmas helyen és módon biz- 
tosítani kell. 

4. A B) a) 1644. §. 3. pont alatti kifejtésekkel összhangban 
módosítandónak jeleztetett a §. annyiban, hogy a vállalkozó — úgy, 
mint a német ptkönyv 648. §-a szerint — mindenesetre csak 
^biztosítéki* jelzálogjog engedését követelhesse; ugyancsak kívá- 
natosnak jeleztetett, hogy a szabály cogens legyen és hogy ez 
kétséget kizáróan kifejezésre jusson a polgári törvénykönyvben. 

5. Indítványoztatott, hogy a §. — tekintettel a 855. §-ra — 
ilykép szövegeztessék : 

»A ki épületnek . . . követelheti, hogy a szerződésbői eredő 
pénzkövetelésének biztosítása végett engedje meg neki a jelzálog- 
jognak a telekre való telekkönyvi bekeblezését. A mig a munka 
be nincs . . . stb.« 

Ezzel szemben más oldalról fentartandónak jeleztetett az 
eredeti szöveg, utalással arra, hogy az új szöveg helytelenül 
engedi meg csupán pénzkövetelés biztosítását, holott maga a 
852. §. nem állít fel ily korlátot. (Lásd a B) bj 852. §. 5. pont 
alatti megjegyzést.) 

1645. §. 

1. Megjegyeztetett: A §. első bekezdésében »ez esetben* 
helyébe mennek daczára* volna teendő. 

2. Utalás történt arra, hogy a T. alapján kétséges lehet: mi 
a §. második bekezdésének második mondatában statuált értesítési 
kötelezettségnek a sanctiója? Kívánatos volna ennek a kétségnek 
eloszlatása. 

3. A B) a) 1645. §. alatti indítvány aggályosnak jeleztetett. 
Ha fix átalányösszegért vállalkozott a fél, egyáltalán nem köve- 
telhet semmit azon a czímen, hogy költségei az előirányzott költ- 
ségeket meghaladják. De az egyéb esetekre való tekintettel sem 
volna pártolható egy oly szabály felvétele, a mely szerint a költség- 
előirányzat 5°/o-kal túlléphető. Ez adott esetben sok és a meg- 
rendelőre nézve túlságosan terhes, más esetben ismét kevés lehet. 

1646. §. 

1. Megjegyeztetett: Az első bekezdés második mondatában 
a ^tehermentes* kitétel, mint felesleges, törlendő. 

HARMADIK FEJEZET. 

Alkuszi szerződés. 

A) 
A Tervezet további tárgyalását előkészítő főelőadmány. 

(Elvi kérdés e fejezet körén belül nem merült fel.) 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt meg- 
jegyzések összeállítása. 

1647. §. 

Bernáth Elemér (id. h.). ; A »csak« szónak elhelyezéséből kö- 
vetkezik, hogy a jelen §. rendelkezése imperativ, s a szerződés létre 
nem jötte esetén alkúszdíj akkor sem követelhető, ha a felek meg- 
állapodtak, hogy az az alkuszi tevékenység bizonyos mértékének 
kifejtésével esedékessé váljék. Az Indokolás is megerősíti e fel- 
tevést, kiemelvén, hogy a díj a szerződés ^megkötéséért* fizetendő, 
hogy más esedékességet a felek ki sem is köthetnek, vagy a szer- 
ződés megszűnik alkuszi szerződés lenni (hanem pl. megbízás, 
szolgálati szerződés). 

E rendelkezés megváltoztatja a mai jogot. A K. T. 546. §-a 
csak dispositiv. A birói gyakorlat is az, hogy az alkuszi díjat 
megítéli akkor is, ha az eredmény, bár az igérettevő nem is a köz- 
vetítés alapján kötötte meg a szerződést, tényleg bekövetkezett, 
valamint akkor is, ha a szerződés megkötése csakis az igérettevő 
hibája folytán nem köttetett meg, alkalmazván ily esetre a megbizás 
szabályait. 

A K. T. és a mai gyakorlat helyesebb a T. álláspontjánál. 
A jóhiszemű alkusz munkájának jutalmát csakúgy megérdemli, 

20 

mint a megbízott, a ki megbízását teljesíti. Ha e védelmet meg 
nem adjuk, helyesebb mellőzni az alkuszi intézmény külön 
szabályozását, s az ügyletet a megbízási vagy vállalkozási szerződés 
alapján bírálni el. Méltányos, hogy az igérettevő a kiadások meg- 
térítésén felül dij megfizetésére is köteleztessék, ennek magasságát 
a biró határozza meg. 

Ha a T. netalán nem kívánna mást kimondani, mint a K. T. 
546. §-a; szóval nem imperativ, a szöveg esetleg a »csak« szó 
elhagyásával megfelelően módosítandó. 

A §. utolsó bekezdésénél alkalmazandók az 1601. §. bírálatá- 
nál mondott megjegyzések. 

Végül át kellene venni a német ptkönyv 655. §-ában foglalt 
azt a jogszabályt, hogy a bíróság a szerződéssel megállapított 
alkuszdij mennyiségét az eset körülményei szerint leszállíthatja- 
Vannak ugyanis esetek, melyekben a biró az uzsorás-szerződések- 
ről szóló 937. §-t nem alkalmazhatja, de szügségesnek látja a 
kikötött díj mennyiségének mérséklését. 

1648. §. 

1. Dr. Haller Károly (id. h.): A első bekezdés nem azt 
fejezi ki, a mire czéloz és nem hiven vette át a német ptkönyv 
652. §-ának utolsó tételét. A szöveg értelméből az következik, 
hogy az alkusz a szerződés létrejötte esetében költségei megtérí- 
tisét nem követelheti, miután a szöveg szerint »akkor sem« 
követelheti, ha a szerződés létre nem jött. 

2. Fogler Béla (id. h.). A második bekezdés sem a mai jog- 
állapotnak, sem a méltányosság követelményeinek meg nem felel, 
mert a méltányosság azt hozná magával, hogy az alkusz kikötött 
díját egészen megkapja akkor is, ha az általa kellően előkészített 
szerződés megkötését a megbízó ok nélkül megtagadja. 

•; 

A vezetőség kebelében megtartott értekeeletek során 
felmerült megjegyzések. 

1647. §. 
1. A B) a) 1647. §. alatt felvett megjegyzéssel szemben 
fentartandónak jeleztetett a T. azon álláspontja, a mely szerint az 

alkusznak díj csak akkor jár, ha a szerződés az ő közvetítésével 
vagy közlése alapján köttetett meg. Méltánytalanságtól ez alapon 
nem kell tartani. Ha és a mennyiben a concret esetben kimutatható 
volna, hogy a díjhoz való jogot a felek nem kívánták ezen szigorú 
előfeltételhez kötni, a jogérvényesítés a T. alapján nem lesz 
kizárva, csakhogy a szerződés ez esetben nem lesz a T. értelmé- 
ben vett »alkuszi« szerződés, hanem megbízási vagy szolgálati 
szerződés. Speciális szabályozás szüksége csak a T. értelmében 
vett alkuszi szerződés tekintetében forgott fenn. 

2. A B) a) 1647. §. alatti azon jndítványt illetőleg, hogy a 
német ptkönyv 655. §-ának analógiájára vétessék fel az a szabály, 
hogy a bíróság a szerződéssel megállapított alkuszdíj mennyiségét 
az eset körülményei szerint leszállíthatja, az általános nézet az volt, 
hogy egy ily jogszabály felvétele csak az idézett 655. §• korlátai 
között, vagyis csupán szolgálati szerződés közvetítésére korlátozottan 
képezheti esetleg megfontolás tárgyát. 

Utalás történt egyébként az e részben a T. indokolásában 
(IV. kötet 394. 1.) felhozottakra. 

3. Indítványoztatott a §. második és harmadik bekezdésének 
ily szövegezése: 

»Ha halasztó feltétel alatt köti meg a szerződést, a díjat csak 
a feltétel beálltával kell megfizetni ; ha bontó feltétel alatt köti meg, 
a díj a feltétel beálltával visszajár. 

Az 1601. §. szabályai megfelefő alkalmazást nyernek.* 

1648. §. 

1. A B) a) 1648. § 1. pont alatti észrevétellel egybehangzóan 
megjegyeztetett, hogy az első bekezdés szövege nem eléggé szabatos. 
Inditványoztatott ez a szöveg: 

^Költségei megtérítését az alkusz rendszerint nem követelheti, 
akkor sem, ha szerződés nem jön letre.« 

2. A B) a) 1648. §. 2. pont alatt felvett, a §. második bekezdé- 
séhez tett megjegyzéssel szemben az általános nézet az volt, hogy 
a megbízót azon okból, mert ő az alkusz által kellően előkészített 
szerződés megkötését ok nélkül megtagadja, nem lehet az alkusz- 
díj megfizetésére kötelezni. Az ellenkező azt jelentené, hogy a 
megbízó az alkuszszal szemben kötelezettséget vállal a szerződés 

20* 

megkötésére, a mi az élet felfogásának, a megbízó feltehető akaratá- 
nak egyáltalán nem felelne meg. Nincs ezen az állásponton mai 
jogunk sem, és nem szól mellette semmiféle méltányossági 
szempont. 

1649. §. 

Megjegyeztetett: A §. első bekezdésében »ellenfél« helyébe 
»másik fél« volna teendő. 

NEGYEDIK FEJEZET. 

Díjkitüzés. 

A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 

A Tervezetre vonatkozó birilati anyag. 

a) 

A Tervezet közzététele következtében egybegyűli megjegy- 
zések össszeálUtása. 

Általános megjegyzés. 

1. Dr. Meszlény Arthur (Jogállam 1902. 7.): Az országos 
gyűjtés útján befolyt összegen emelendő emlékművek pályázatai 
körül hangoztatott általános elégületlenség azon gondolatra vezet, 
hogy a baj oka nem annyira a pályázati rendszer tökéletlenségé- 
ben, mint az ügy jogi rendszertelenségében keresendő. 

A közczélokra eszközölt gyűjtéseknél jelen jogunk a közön- 
ség amaz érdekét, hogy a közérdekű czél létesüljön is, egyáltalán 
nem védelmezi : közigazgatási szabálylyal nem, mert ezek csak a 
vagyonkezelésre és a kezelők egyéni ellenőrzésre vonatkoznak; 
magánjogi szabálylyal nem, mert az érdekek védelmére sem az 
adakozók, sem a társadalom más tagjai fel nem léphetnek. 

Az 1897. belügym. rend. a magánjogihoz hasonló viszonyt 
egyáltalán nem érinti. Az ügylet, a mennyiben a gyűjtők vállalkoz- 
nak arra, hogy az összeget rendeltetésére fordítják, az egyes ada- 
kozóval szemben a megbízáshoz hasonló, de csak hasonló, a 
mandátum által a gyűjtők szerepe kimerítve nincsen, egyrészt 
korábban kezdődvén mint maga az adakozás, másrészt a közérdek 
szempontjai is közrejátszván. A mandátum szabályai alapján csak 
a pénz hováfordítása követelhető, csak a negatív szerződési interessé^ 

a pénz visszafizetése ; a mű létesítése nem, erre a mandátum nem 
terjed ki, s a jelen jog nem ismeri el, hogy ebben (t. i. a mű 
létesítésében) a magánosnak oly interesséje lenne, mely megtérítést 
igényelhet. (A T. 1 140. §-a szerint is csak szándékos kötelességsze- 
gés esetén, a biró belátásától függően.) A rendeletben említett két 
megbízható személynek » egyetemleges* felelőssége, végtelenül 
szűk, mert az, hogy az actorátus kit illésen, megállapítva nincsen.) 

Némileg segíteni lehetne ezen a hiányon az actio publica 
engedélyezésével, de ez csak utólagos védelmet nyújt, a nem 
vagyoni természetű sérelmet csak tökéletlenül reperálja, s felveti a 
kérdést: ki a károsult, kinek ítéltessék kártérítés? 

Helyesebbnek látszik a praeventiv védekezés, hatósági ellen- 
őrzés, mely ne csak a pénzkezelés mikéntjére, hanem a közönség 
fent tárgyalt nem vagyoni érdeke megvalósulására is hatályos 
legyen. E czélból az ellenőrző hatóság felhatalmazandó lenne, hogy 
a czélra nem vezető vagy káros lépéseket megtilthassa; a 
gyűjtők viszont kötelezendők, hogy a pénz szándékolt felhasználá- 
sáról előre jelentést tegyenek stb. stb. (Jogorvoslat: közigazgatási 
bíróság.) 

E mellett a magánjogi felelősség ügyét is részletesen kell 
szabályozni, mindenesetre fentartásával az 1897-iki rendelet azon 
tételének, mely a gyűjtők, illetve a jótálló két egyén felelősségét 
kimondja. 

2. Fogler Béla (id. h.) : A T.-ben világosan kimondandó 
lenne, hogy a díjkitűző halála vagy szerződésképtelenné válása a 
díjkitűzés fennállására és hatályára befolyással nincsen. 

Ez a díjkitűzés visszavonhatlanságából (mint az Indokolás vitatja) 
önmagában még nem következik; s azért is kimondandó, mert a 
T. álláspontja szerint a díj kitűzés nem szerződési ajánlat, s ezért 
kérdéses, alkalmazhatók-e rá a szerződéses ajánlatra vonatkozó 
általános szabályok. 

1652. §. 

1. Bernéth Elemér (id.h.): A második bekezdésben e szavak 
»a díjkitüzésre való tekintettel* elhagyandók. 

A T. 1651. §-ának rendelkezése szerint ugyanis a díj annak 
is kiadandó, a ki a cselekmény véghezvitelekor a díjkitűzésről mit 
sem tudott ; ezen szabály alól a jelen §. kivételt statuálni nem 
akarhatott. 

A §. szövegezése jelen alakjában arra a feltevésre vezethet, 
hogy a ki véghezviszi ugyan a cselekményt, de nem a díj kitű- 
zésére való tekintettel, arra a §. rendelkezése nem alkalmazható. 

A §. azonban nyilván nem ezt, hanem azt akarta kifejezni, 
hogy a cselekmény véghezvitelének a díj feltételei szerint kell 
megtörténnie ; ezt azonban nem fejezi ki kellően, de ennek kieme- 
lése különben is felesleges s ezért a kifogásolt szavak mellőzendők. 

2. Baditz Lajos (id. h.) : Helytelen az az álláspont, mely sze- 
rint »a közhírré tétel után a díj kitűzője igéretét többé nem von- 
hatja vissza*, mert minden egyoldalú ajánlat vagy igéret, melyre 
jogot alapítani lehet, minden esetben a nyilatkozat tartalmának 
megfelelően szorosan értelmezendő, vagyis többet, mint a mit tar- 
talmaz, belemagyarázni nem lehet (Motiwe II. 522.). 

Ennélfogva ajánlja a német ptk. 658. §-ának átvételét : *mind- 
addig, mig a díjazandó cselekmény véghezvive nincsen, az arra 
vonatkozó igéret visszavonható, hacsak ezen jogáról az igérettevő 
le nem mondott, vagy pedig a cselekmény teljesítésére határidőt 
nem tűzött*. 

1653. §. 

Bernáth Elemér (id. h.) : A §. a megtámadás közhírré tételé- 
nek módjára nézve nem tartalmaz intézkedést. 

Ez okból a §. második bekezdéséül beékelendő lenne: 
»A másik félnek a 989. §-ban előirt értesítését a megtáma- 
dásnak az 1652. §. második bekezdésében meghatározott módon 
való közzététele pótolja*. 

1655. §. 

Bernáth Elemér (id. h.) : A harmadik bekezdés meghatározza, 
hogy a díj bírói letétbe helyeztessék az esetben, ha a kitűző az 
osztályt megejteni nem akarja vagy . . . stb. Nem határozza meg 
azonban ez esetben az osztály megejtésének módját. A második 
bekezdésben foglalt mód (bírói megigazítás) nem alkalmazható, az 
arra az esetre szól, ha a felek valamelyike az osztálylyal meg- 
elégedve nincsen. 

Nem is lenne helyes, ha ez a mód alkalmaztatnék a most 
tárgyalt esetben. Megelőzhető, hogy az osztály azonnal peres el- 
járás tárgyát képezze azáltal, hogy azt a bíróság kiküldöttje esz- 

közli (esetleg szakértő közbenjöttével) s csak ha ez az osztály ki 
nem elégít, következik a birói peres eljárás. Ezért a §• utolsó 
.bekezdése Uykép egészítendő ki: 

»Uyen esetben az osztályt a jogosultak kérelmére a bíróság 
kiküldötte esetleg szakértő közbenjöttével ejti meg, az azzal meg 
nem elégedő félnek azonban fenmarad a joga arra, hogy a többiek 
ellen indítandó keresettel az osztály megigazítását ebben az eset- 
ben is kérhesse.* 

1657- §. 

Dr. Meszlény Arthur (id. h.): A pályázatok eldöntésének a 
T.-ben szabályozott módja egyrészt nem kimerítő, másrészt túlsá- 
gosan kathegorikus. 

Nem kimerítő: mert a kérdések egész özöne marad fenn, 
melyeket a T.-nek dispositiv szabályokkal kellene megoldania. 

Kérdéses: a kijelölt pályabiró részt vehet-e a pályázatban? 
Lehet igy érvelni: a díjjal a kitűző rendelkezik, nem lehet elvenni 
jogát, hogy kire bizza a pályázat sorsát. Ez az érv azonban mind- 
járt elesik a birói kirendelés esetén, hisz a biró nem rendelkezik 
a díjjal. A pályázók különben sem a díjkitűző önkényének kíván- 
ják magukat alávetni, hanem pártatlan verdictnek. A közérdek is 
a pályabírónak a pályázatból kizárását kívánja. S ha a T. az egy- 
szerű dijkitűzésnél részben törvényben, részint perben bíróság útján 
állapíttatja meg, ki végezte a díjra jogosító cselekményt, követke- 
zetlenség, hogy a pályázatos díjkitűzés esetén kevesebb garantiát 
kívánjon, az igazság követelményét a pályázó jurornak kiszolgál- 
tassa. 

Helyes lenne kimondani: az előie kijelölt jurorok a pályá- 
zatból, a pályázók pedig az utólag megalakítandó juryból ki van- 
nak zárva, hacsak ennek ellenkezője a pályázati feltételekben vilá- 
gosan kifejezve nincs. (Sőt fix terminusról is kellene gondoskodni, 
hogy ha a juror pályázni szándékszik, mikor köteles a jurorság- 
ról lemondani). A sanctio lenne: Az ilyen szabály sérelmével létre- 
jött verdict semmis, mert egyrészt azon lényeges előfeltételnek 
(Windscheid : Voraussetzung) hiján van a jury, mely mellett a 
pályázó a pályázatban résztvenni szándékolt, de másrészt az ily 
jury (bíráló alábbi javaslatának elfogadása esetén) nem is tekinthető 
törvényszerűen megalakultnak s ezen hiánynak a verdict semmiségét 
kell maga után vonnia. 

De kérdéses marad a T.-ben az is, hogy milyennek tekin- 
tendő a nem szabályszerűen alakult pályabiróság döntése? Az 
1657. §-ba belemagyarázható (kiindulva abból, hogy: csak a hiva- 
tott, tehát szabályszerűen alakult jury döntése megtámadhatlan), 
hogy a szabályszerűtlenül alakulté : »nem megtámadhatlan*. Mi azon- 
ban ez a : nem megtámadhatlanság ? Megtámadhatóság ? Semmiség 
vagy non existentia? (A T. 1653. §-ában csak tévedés stb. miatti 
megtámadásról szól. Igaz, a verdict nem jogügylet, hanem véle- 
mény, mégis a jogügylet-érvénytelenségi analógiák helyén levők- 
nek látszanak). Érvelhetni úgyis, hogy non existentia. (Hisz ez 
eset hasonló ahhoz, hogy ha a díjkitüző A-t jelöli meg pálya- 
bíróul, B., C. stb.-nek döntése, nem döntés [non existens]. A 
gyakorlat e különben helyes álláspontot aligha foglalná el, s 
ezért szükséges lenne világosan nyilatkoznia a T.*nek akként, 
hogy a törvény vagy pályázati feltételek ellenére megalakult pálya- 
biróság döntése semmi irányban sem irányadó. Ebben aztán: a 
fent hangoztatott tétel elfogadása esetén benn lenne a pályázót 
magában foglaló jury döntésének non existentiája is.) 

Kérdéseket hagy megoldatlanul s ezért hézagos a T. azért 
is, mert nem intézkedik subsidiariter a pályázatok netalán hiányzó 
szabályai iránt. (Elnökválasztás ? szavazás ? nyilt vagy titkos ? sza- 
vazategyenlőség ? határozatképesség? kötelező jegyzőkönywitel és 
hitelesítés?) Nem lehetett a szerkesztők szándékában mindezt 
külön törvénynek tartani fenn, mert ez esetben sok más is, a mi 
az idézett §§-ban szabályozva van, e külön törvénybe való volna ; 
rendeletnek engedni át pedig ilyen fontos és az e fajta díjtűzés 
lényegét ily mélyen érintő dolgokat, aligha volna helyes codi- 
ficatió. 

De nemcsak hézagosak, hanem túlságosan kathegorikusak is 
a T. intézkedései, és pedig azon ponton, hogy a döntést meg- 
támadhatlannak decretálja. 

Már pedig a megtámadhatlanságnak fogalma csakis az alakilag 
kifogástalan verdicthez tapadhat. Remedium szükséges a díjkitűző 
kötelező akaratnyilvánítását be nem tartó eljárás ellen. Monstruo- 
sus kijelentés a T.-é, mely a leglehetetlenebb módon keletkezett 
verdicteket örökérvényűekké emeli, salvus conductus ez a jurorok 
összejátszására. A pályázat felvirágzása közérdek, individualistikus 
elfogás itt helyt nem foglalhat. A pályázó azon hiszemben pályá- 

zott, hogy stb , ha ebben csalódik, sérelem esik rajta, mely 

csak a verdict megtámadásával orvosolható (díjkiadásra csak 
pályadíjnyertes perelhetvén). A pályabiróság döntése sem más, 
mint kötelező megállapítása annak, ki vitte véghez a cselekményt, 
melyre díjat tűztek, s ha e megállapítást a T. az egyszerű díjkitű- 
zésnél sem bízza a kitűző kényére, mennyivel inkább kell az itt tár- 
gyalt esetben garantiákat nyújtania! Már pedig a pályabiróság 
döntésének megtámadhatlansága esetén az minden ellenőrzés elöl 
elvonatik, sőt ha a kitűző a díjat egy Strohmannak juttatja, ki 
neki visszaadja, a T.-ben decretált elv a pályázattal kapcsolatos dij- 
tűzés visszavonhatlan volta fictióvá válhatik. 

A megtámadhatóság külön törvényi kimondása azért szük- 
séges, mert az általános szabályok a megtámadást csak az ügyfél- 
nek engedik, ilyenül a pályázó nem tekinthető s a verdict külön- 
ben sem jogügylet, de vélemény. 

Technikai kérdés: a döntés nem kötelező voltának kimon- 
dását (vulgo : megsemmisítését) kire bizzuk? Bíróságra? Ministerre? 
Megtámadás záros határideje. Semmiségi okok taxativ felsorolása 
vagy sem ? (Birói fórum esetén erre volna bizható.) Végül : a per 
ki ellen indíttassák ? a perköltség kit terheljen? 

Nézete szerint: a per a díjkitűző ellen indítandó: a pálya- 
biróság ennek szerve. A dijkitűzőt terhelje a perköltség is, mert 
a megtámadott jogcselekmény az ő érdeksphaerájában jelentkezvén, 
veszélyét is viselni köteles, fenmaradván regressusa a juro- 
rok ellen. 

Művészi körökben lehetetlennek tartják a pályázati határidő 
változtathatlanságát. A megrövidítésnek tilalma helyes, a meghosz- 
szabbítást ellenben — határok közt s cautelák mellett — meg kell 
engedni, nehogy a pályázat sikere koczkáztattassék. 

Előtérbe nyomul az a kérdés, hogy a szabályozás magában 
a T.-ben foglaljon-e helyet az érintett összes részletkérdések meg- 
oldásával, vagy pedig a T. csak az elveket tartalmazza, s a rész- 
leteket külön törvénybe utaljuk-e ? A vita eldöntését, mint merőben 
czélszerűségi vitáét, nem kísérli meg ; de azt hangsúlyozza, hogy- 
ha az utóbbi mód választatnék is: úgy módosítani kell fejte- 
getései értelmében az 1657. §. első bekezdésének azt a mon- 
datát, hogy »a közhírré tett határidő meg nem változtatható*; 
pótolni kell a második bekezdésében azt, hogy a kijelölt pálya- 

biró, ha csak a pályázati feltételekben az ellenkező világosan kitéve 
nincs, a pályázatból ki van zárva, hogy a pályázó a pályabírói 
tiszttől megjelölt idő alatt kártérítés terhe mellett le tartozik 
köszönni; enyhíteni kell a §. utolsó, a verdict megtámadha- 
tatlanságára vonatkozó bekezdését, ki kell emelni, hogy a jury 
megalakítására és a verdict meghozatalának körülményeire vonat- 
kozólag, a mennyiben a pályázati feltétel intézkedést nem tártai* 
maz, külön jogszabály rendelkezik és az e rendelkezésekkel ellen- 
kező verdict semmi vonatkozásban sem irányadó; végül meg kell 
jelölni a forumot, mely a verdict érvényessége fölött dönteni hiva- 
tott, a személyeket, a kik részéről és a határidőt, a melyen belül az 
megtámadható, nem különben azt, a ki ellen a megtámadást irányí- 
tani kell. 

b) 

A vezetőség kebelében megtartott értekezletek során félr 
merült megjegyzések. 

Altalános megjegyzés. 
. A B) a) alatti általános megjegyzésre vonatkozólag utalás 
történt a B) b) 83. §. 7. pont alatt felvett észrevételekre. 

1651. §. 

Megjegyeztetett : Cselekmény nem lehet feltétel, csak annak 
véghezvitele. De még a véghezvitel sem feltétele a díjnak, hanem 
annak ellenértéke. Indítványoztatott ezért a §. második bekezdésé- 
nek ily szövegezés*: 

»A díjat annak, a ki a hirdetményben megjelölt cselekményt 
véghezviszi, abban az esetben is ki kell adni, ha a véghezvitel 
idejében a díj kitűzéséről nem volt tudomása.* 

1652. §. 

1.AÍ) a) 1652. §. 1. pont alatt felvett, a §. második bekez- 
déséhez tett észrevétel kapcsán megjegyeztetett: 

Visszavonásnak a T. intentiói szerint egyáltalán nem lehet 
többé helye, mihelyt valaki — akár a díjkitűzésre való tekintettel, 
akár a nélkül — a cselekményt véghezvitte. A mennyiben ez iránt 
a T. alapján kétség merülhetne fel, czélszerű lesz annak kifejezett 
rendelkezéssel elejét venni. 

Ettől különvált, önálló rendelkezést tartalmaz a §. második 
bekezdése, a mely a cselekmény véghezvitele előtt történt vissza- 
vonásnak sem tulajdonít hatályt bizonyos előfeltételek mellett. Ez 
a szabály mindenesetre csak arra vonatkozhatik, a ki díjkitűzésre 
való tekintettel és az időközben megtörtént visszavonásról nem 
tudva, vitte véghez a cselekményt. Az, hogy a visszavonás — a 
közzététel elmaradása esetén — azzal szemben is, a ki a cselek- 
ményt és pedig a díjkitűzésre való tekintet nélkül csak a vissza- 
vonás megtörténte után vitte véghez, csak a visszavonásról való 
tudomás esetén legyen hatályos, alig volna indokolható. Nem volna 
ép azért helyes, ha a §. második bekezdésében ezek a szavak »a 
díjkitűzésre való tekintettel* töröltetnének. 

2. Aggályosnak jeleztetett a visszavonhatóság tekintettel azon 
személy méltányos érdekére, a ki a díjkitűzés alapján az illető 
cselekmény véghezvitelét már megkezdette és a kinek ezzel eset- 
leg sok fáradsága és költsége kárba vész. Ezzel szemben utalás 
történt arra, hogy a T. a visszavonást általában csak akkor engedi 
meg, ha a díjkitűző azt magának fentartotta, ily fentartás esetében 
pedig sérelemről nem panaszkodhatik az, a ki a visszavonás foly- 
tán károsodik ; neki ezzel az eshetőséggel számolnia kellett. 

3. Megjegyeztetett : A §. első bekezdésében ^feltételül tűzött* 
helyébe az 1651. §-hoz tett megjegyzés értelmében ^díjazandó* 
volna teendő. 

1653. §. 

1. A §. első bekezdése kiegészítendő ilykép: »Ha a díjkitű- 
zés , a szerződés megkötésének időpontja helyett pedig arra 

nézve, a ki a cselekményt véghez viszi, a véghezvitel megkezdésé- 
nek időpontja.* 

2. Megjegyeztetett: A §. második bekezdésének szabálya 
arra az esetre szorítandó, a mikor az első bekezdés szerint értesí- 
tendő személy a megtámadó előtt személy szerint nem ismeretes, 
ellenesetben a személynek szóló értesítést kell megkívánni. Ily 
restrictio mellett a második bekezdésnek az értesítést pótló köz- 
hírrétételre vonatkozó szabálya kifejezetten kiterjeszthető volna az 
1002. §. szerinti értesítésre is. 

3. Megfontolandónak jeleztetett : nem kellene-e — úgy a mint 
ez B) a) 1653. §. alatt indítványoztatott — megkívánni, hogy a 

§. második bekezdésében említett közhirrététel ugyanazon módon 
történjék, mint annak idején a. díjkitűzés közhirrététele. 

4. Az 1651. §.-hoz tett megjegyzés értelmében a §. első 
bekezdésében ^feltételül tűzött* helyébe ^hirdetményben megje- 
lölt* volna teendő 

1654. §. 

Megjegyeztetett : A §. második bekezdése pontosabban ekként 

volna szövegezendő : »Ha viszik véghez a cselekményt, a 

díj ... . stb.« 

1655. §. 

1. A B) a) 1655. §. alatti megjegyzés kapcsán kívánatosnak 
jeleztetett, hogy a polgári törvénykönyvben rendelkezés történjék 
arról : hogyan ejtendő meg az osztály a §. harmadik bekezdésének 
esetében. 

2. Megjegyeztetett : »Eredmény«-ről eddig nem volt szó (a 
német ptkönyv analóg 660. §-a szintén »eredmény«-t említ ugyan, 
ennek közelebbi meghatározását azonban ott már a 657. §. meg- 
adta). Ezért az eredményt itt közelebbről körül kellene irni és e 
végből az első bekezdést ilykép szövegezni : »Ha a díjkitűzésben 
említett cselekmény eredményét többek közreműködése hozta létre, 
a díjat a közreműködés arányában kell közöttük megosztania 

1657. §. 

1. A 5j a) 1657. §. alatt sürgetett részletes szabályozás 
szüksége általában elismertetett ugyan, az általános nézet mindazon- 
által az volt, hogy a sürgetett szabályozás legnagyobb részében 
nem a polgári törvénykönyvbe való, hanem külön törvénynek tar- 
tandó fenn. Áll ez különösen az eljárási természetű szabályokra. 
A mi a §• negyedik bekezdésében statuált megtámadhatlanságot 
illeti, hangsúlyoztatott, hogy ez a T. szerint is mindenesetre csak 
a döntésre hivatott személyek döntésére vonatkozik, ez oly termé- 
szetes, hogy kifejezett rendelkezést nem tesz szükségessé. 

Ha a jury nem volt úgy, nevezetesen azokból megalakítva, 
a mint kellett volna lennie, döntése sem lehet irányadó. 

A határidő meghosszabításának kérdése megfontolandónak 
jeleztetett. Ha hely adatnék is annak, mindenesetre szoros garantiák 
lesznek szükségesek abban az irányban, hogy annakrévén protectió 
ne érvényülhessen egyik vagy másik pályázó érdekében. 

2. Indítványoztatok a §. második bekezdésének ily szövegezése : 
*A felhívásban ki keli tenni azt is, hogy a díj odaítélése 
fölött ki fog dönteni. Ha ez meg nem történt, vagy ha a kijelölt 
pályabirák ebbeli tisztökben nem akarnak, vagy nem képesek el- 
járni, vagy ha az eljárással késnek : stb.« 

TIZENHARMADIK CZÍM. 

Ügyvitel. 

ELSÓ FEJEZET. 

Hegbízás. 

A) 
A Tervezet további tárgyalását előkészítő főelőadmány. 

CC. sz. elvi kérdés. 

Követelhesse-e a megbízott a megbízótól azon 
kára megtérítését, a mely őt a megbízás teljesí- 
tése következtében vagy annak alkalmából éri? 
(1671. §.) 

1. 
A T. álláspontja. 
A T. 1671. §-a szerint a megbízó köteles a kárt, a mely a megbízot- 
tat a megbízás teljesítése következtében — saját hibáján kívül — éri, 
neki megtéríteni. Oly véletlen kárért, a mely a megbízás teljesíté- 
sével okozati összefüggésben nincs, bár annak alkalmából merült 
fel, a megbízó nem felelős. 

II. 
A kérdésre nézve felmerült észrevételek. 
A T. álláspontjának helyessége kétségbe vonatott azon az 
alapon, mert nincs ok arra, hogy a T. az egyébként követett vét- 
kességi elvtől, a megbízásnál eltérjen. Ha a megbízó vétkesen 
okozta a kárt, a mely a megbízottat érte, az általános szabályok 
szerint fog neki felelni. Ugyanez áll akkor is, ha a megbizó ismerte 
a veszélyt, a mely a megbízottat a megbízás teljesítésénél fenye- 
geti, a megbízott pedig nem ismerte, mert ily körülmények között 
az élet felfogása szerint az ügyleti bona fides azt követeli, hogy 

a megbízó a megbízottat a veszélyre figyelmeztesse (1107. §.), ezen 
kötelesség vétkes elmulasztása pedig a megbízót kártérítésre köte- 
lezi. Ha ily esetben a megbízottat is vétkesség terheli — a meny- 
nyiben a veszélyt felismerhette volna és csak saját gondatlansá- 
gából nem ismerte fel — a cöncurráló vétkességre vonatkozó 
szabályok (1141. §.) fognak alkalmazást nyerni és megfelelő ered- 
ményre vezetni. Ha azonban a megbízót vétkesség nem terheli, őt 
a megbízott káráért felelőssé tenni nem lehet. A megbízott ily esetben 
vagy előre láthatta a kárt s ez esetben bekövetkezésének lehető- 
ségével előre számolván, a koczkázatot magára vállalta ; vagy nem 
láthatta előre s akkor a kárt, mint minden számításon kívül eső, 
véletlen szerencsétlenséget neki, a kinek személyében előfordult, kell 
viselnie. Eltérő szabályozás még az ingyenes megbízásnál sem indo- 
kolt, mert az élet felfogásának meg nem felel ; annál kevésbbé indo- 
kolható akkor, ha a megbízott részére jutalom van kikötve ; ily 
esetben felteendő, hogy a jutalom a megbízott által vállalt kocz- 
kázat ellenértékéül is szolgál. Ezek alapján a 1671. §. törlése indít- 
ványoztatott. 

Más oldalról ellenkezőleg az 1671. §-nak oly irányban való 
módosítása ajánltatott, hogy a megbízó a megbízottnak nemcsak 
a megbízás teljesítése következtében keletkezett, hanem — a Code 
Civil (2000. ez.) példájára — az annak alkalmából felmerült kárát 
is köteles legyen megtéríteni. Ennek indokolására felhozatott, hogy 
a gyakorlatban nehéz megvonni a határvonalai azon károk között, 
a melyekre a megbízás teljesítése az okot s azok között, 
a melyekre csak az alkalmat szolgáltatta ; ha tehát azt nem akarjuk, 
hogy a T. által megállapított kártérítési kötelezettség irott malaszt 
maradjon, annak az 167 1 . §. második bekezdésében foglalt korlátozását 
el kell ejteni. Ezt annál könnyebben lehet megtenni, mert minden 
kár, a mely a megbízás teljesítése alkalmából merül fel, directe 
vagy indirecte a megbízó által okoztatott. 

A T. álláspontja mellett lényegileg a következők hozattak fel : 
A T. általában ugyan a vétkességi elvet követi, de a vétkességet 
egyáltalán nem tekinti a kártérítési kötelezettség egyedüli alap- 
jának. Szerződésen kivüli kártérítési kötelezettséget a T. sok eset- 
ben állapít meg olyanok terhére, a kiket subjectiv vétkesség nem 
terhel (lásd a XVI. czím III. fejezetét). A szerződések közül főleg 
a megbízásnál és a társaságnál van a vétkességi elvtől való eltérés 

indokolva. Mind a megbizás, mind a társaság a gazdasági organi- 
satió ügyleteihez tartozik. Ezen ügyletek sajátossága, hogy mig 
az egyik fél azon oizalmi viszonynál fogva, a melyben a másikhoz 
áll, vele szemben különös hűségre s érdekeinek önzetlen és odaadó 
védelmére van kötelezve, a másik viszont őt kártól megóvni 
köteles. 

Ez az elv a társaságra nézve már a fennálló jogban is el 
van ismerve, a mennyiben a keresk. törvény 71. §-a a közkere- 
seti társaságot felelőssé teszi azon veszteségekért, a melyek az 
ügyvivő tagot az ügyvezetésből, vagy az azzal elválaszthatlanul 
járó veszélyekből érik. Ugyanazon szempontnak, mely eme sza- 
bály felállításánál irányadó volt, kell érvényesülnie a megbízásnál 
s. A megbízást a munkaszerződésektől épen az különbözteti meg, 
hogy mig a munkavállaló és vállalkozó a szerződést a saját érde- 
kében köti meg, a megbízott a megbízó érdekeit szolgálja. Ez akkor 
is áll, ha a megbizott részére jutalom van kikötve, mert a jutalom 
nem ellenértéke a megbizott szolgáltatásának, hanem elismerése 
a megbízó érdekében kifejtett munkásságának. A megbízó érdeke 
annyira dominál, hogy a megbízottnak mindent, a mit az ügyvitel 
következtében bárhonnan — bár merőben esetlegesen — kapott, 
a megbízó részére ki kell adnia (1667. §. I.). Ha tehát haszna 
nem lehet az ügyvitelből, kárt sem szabad az ügyvitel következ- 
tében szenvednie. 6 egész személyiségét a megbizó érdekeinek 
szolgálatába állítja; az igazság követelménye, hogy ez őt viszont 
kártól megóvja. A költekezés megtérítésére vonatkozó szabályok 
analógiája is idevezet. Ha a megbizott minden költségének meg- 
térítését követelheti, a melyet a megbizás teljesítése czéljára szük- 
ségesnek tarthatott — még ha az e czélra objective nem volt is 
szükséges s ha a költekezés a megbizó akaratának nem felelt is 
meg — (1670. §.), akkor nem lehet belátni, miért ne követelhetne 
megtérítést azon egyéb vagyoni, vagy személyes áldozataiért is, 
a melyeket a megbizás teljesítése érdekében hoznia kellett. Hogy 
a kártérítési követelés ki van zárva, ha a megbizott a kár kocz- 
kázatát magára vállalta, az magától értetődik; de hogy magára 
vállalta-e, az esetröl-esetre eldöntendő ténykérdés. Még jutalom 
kikötése esetében sem lehet szabályként supponálni, hogy a meg- 
bizott a megbizás teljesítésével járó minden koczkázatot — oly 
károkét is, a melyekre a felek nem gondoltak s a melyeke- 

előre nem láthattak — magára akarta volna vállalni. A juta- 
lom nem biztosítási dij. 

Ha ezek szerint helyesnek látszik, hogy a megbizás teljesíté- 
séből a megbízottra háramló károkat a megbizó megtéríteni legyen 
köteles, azt mégis meg kell követelni a kártérítés előfeltételeképen, 
hogy a kár a megbizás teljesítésével okozati összefüggésben legyen. 
Ha a kapcsolat oly távoli a kettő között, hogy az okozati össze- 
függést felismerni nem lehet, a megbizó felelősségének megálla- 
pítására minden helyes alap hiányzik. Sem az élet felfogásának, 
sem a méltányosságnak nem felelne meg, ha a megbízottnak 
minden kára, mely valami módon indirecte a megbizás teljesítéséhez 
kapcsolódik, a megbizó terhére rovatnék. 

III. 

Megoldás. 
A T. álláspontja fentartandó. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt megjegy- 
zések összeállítása. 

1660. §. 

Bernáth Elemér (id.h.): A T. 1660. §-ának második bekezdése 
tisztán magyarázati szabály ; — elhagyandó. A felek akarata a szerző- 
dés feltételeire stb. kiterjed, de nem terjed ki a szerződés jogfo- 
galmi meghatározására. Ha szerződésük a megbizás elemeit tünteti 
fel, hiába akarnak szolgálati szerződést alkotni és viszont. 

A §. második bekezdésének helye akkor még inkább lehetne, 
ha a súlyt nem a felek akaratára, hanem a bekövetkezett ered- 
ményre helyezné, mondván : hogy megbizás létesül, ha valaki juta- 
lom fejében háztartási, gazdasági vagy üzleti teendők elvállalását 
vállalja magára, a mennyiben a felek a megbizás elvei (feltétlen 
és kizárhatlan revocabilitas) szerint szerződtek a concret esetben. 
Ez a kijelentés azonban annyira magától értetődő, hogy felvételére 

szükség nincsen. Inkább szükség volna azonban arra, hogy a német 
ptkönyv 675. §-énak mintájára szabályozzuk az olyan szolgálati, 
illetve vállalati szerződést, a melynek tárgya valamely ügy ellátása 
(Gescháftsbesorgung). 

1661. §. 

Bernáth Elemér (id. h.): Minden" kétség eloszlatása végett e 
§-nál a mulasztás jogkövetkezményekép a kártérítési kötelezettség 
kifejezetten kiemelendő lenne a következő szövegben : 

»A ki bizonyos ügyek ellátására nyilvánosan ajánlkozott, 
vagy ellátásukra nyilvánosan ki van rendelve, az, ha a kapott ily 
tárgyú megbizást nem akarja elfogadni, erről a megbizót különbeni 
kártérítés terhe alatt haladéktalanul értesíteni köteles.* 

1662. §. 

Fogler Béla (id. h.): Az 1662. §. harmadik bekezdése elhagyandó. 

Az utasítási jog u. i. a megbízónak oly sarkalatos joga, mely 
csak a legkivételesebb esetekben korlátozható. 

Ezt a korlátozást a harmadik bekezdés eseteire kiterjeszteni nem 
szükséges, s mert a megbízott visszaéléseire vezethet, nem tanácsos. 

A 1673. §-ban biztosított felmondási jog nem nyújt reme- 
diumot, mert a felmondó megbizó, tekintve, hogy az utasítás nem 
követése felmondási okot nem képez, a megbízottnak kárpótlási 
összeget tartozik fizetni. 

1668. §. 

Fogler Béla (id. h.): Bár az 1180. §-ból is következtethető, 
mégis e helyütt is világosan ki kellene mondani, hogy a megbízott 
kamatot fizetni tartozik akkor is, ha a pénz kiadásával késedelem- 
ben van. 

Ez mai jogunkban is, a K. T. 73. §-ában világosan ki van 
mondva. 

b.) 
A vezetőség kebelében megtartott értekezletek során fel- 
merült megjegyzések. 

1660. §• 
A B) a) 1660. §. alatti indítványnyai szemben mellőzendő- 
nek jeleztetett a német ptkönyv 675. §-anak megfelelő szabály 

felvétele, utalással arra, hogy az túlságos általánosságánál fogva már 
is. á legnagyobb contro versiákra adott okot. 

1661. §. 

A B) a) 1661. §. alatt ajánlott kiegészítés általánosan 
feleslegesnek jeleztetett. Az, hogy a haladéktalan értesítés elmulasz- 
tásának kártérítési kötelezettség a sanctiója, magatói értetődik. Min- 
den helyen nem lehet erre a sanctióra kifejezetten is utalni. 

1662. §. 

AJ?) a) 1662. §. alatti indítványnyal szemben fentartan- 
dóknak jeleztetett a §. harmadik bekezdésének szabálya. Arról, 
hogy az orvos, az ügyvéd feltétlenül alkalmazkodni legyen köteles 
a megbízó utasításaihoz, nem lehet szó. Igaz, hogy a §. harmadik 
bekezdésének megfelelő szabályt a megbízásról szóló fejezetében a 
német • ptkönyv nem vett fel, lényegileg azonban a német ptkönyv 
szerint *is úgy áll a dolog, mint a T. szerint a jelen §. harmadik 
bekezdése alapján. 

A" német ptkönyv szerint ugyanis az ügyvédi, az orvosi 
működés — a T.-től eltérően — a szoros értelemben vett szolgá- 
lati szerződések kategóriájába tartozik rendszerint, amelynek pedig 
a feltétlen utasítási jog amúgy sem naturális ügyleti alkatelemé. 

1663. §. 

Megjegyeztetett: ^Terhesebb feltételek* helyett más kifeje- 
zést kellene használni annak a körülménynek körülírására, a mikor 
a megbízott úgy köti meg a szerződést, hogy ezáltal a megbízó 
hátrányQsabb, terhesebb helyzetbe jut, mint amelybe a megbízás 
közvetítésével jutni akart. A vételár nem feltétele a szerződésnek. 
^Terhesebb feltétek helyett »terhesebb kikötésekéről lehetne eset- 
leg szólni. 

1664. §. 

1. Megjegyeztetett: Eddig a megbízottnak semmiféle gondat- 
lanságáról nem volt szó. Hiányzik tehát az a másik, amelylyel az 
itt említett gondatlanságot össze lehetne hasonlítani és amelynél 
azt enyhébben kell megitélni. A §. különben is kihagyandó, mint 
önként érthető és olyan, amely strict szabályt fel nem állít. 

Ezzel szemben utalás történt arra, hogy elvileg a megbí- 
zott — akár ingyenes, akár visszterhes a megbízás — omnis 
culpa-ért felel a T. szerint. Az általános elvek ezen consequen- 
tiáját már most a jelen §. rendelkezése annyiban módosítja, hogy 
az ingyenes megbízottnak ezen omnis culpáért való felelősségét 
enyhébben rendeli megítélni, mint a visszterhes megbízottét. Nem 
hiányzik tehát §-ban feltételezett összehasonlításhoz a szükséges 
alap és nem tekinthető a §. rendelkezése feleslegesnek sem. A 
túlnyomó nézet szerint a §. — az annak indokolásában (IV. kö- 
tet 419. 1.) kifejtettekre való tekintettel — fentartandó. 

2. Lásd az analóg 1385. §-hoz tett megjegyzéseket is. 

1665. §. 

1. A §-szal correspondeál az 1386. §., az ahhoz tett meg- 
jegyzések megfelelően ide is állanak. 

2. Indítványoztatok a §. második bekezdésének ily szöve- 
gezése : 

^Jogosulatlan átruházás esetében a megbízott minden kárért 
felelős, amely az átruházás nélkül nem következett volna be ; jogo- 
sult átruházás esetében csak az . . . stb.« 

1666. §. 

Megjegyeztetett: ^amennyiben* helyébe »ha«c volna teendő. 

1667. §. 
Indítványoztatott ez a szöveg: 

»A megbízott köteles a megbízónak kiadni, amit ettől a meg- 
bízás teljesítése czéljából és amit az ügyvitel következtében . . • 
használta. 

Követeléseket, amelyeket harmadik személy ellen a saját 
nevében, de megbízója számára szerzett, a megbízónak át kell 
engednie. Ily követelések azonban a megbízónak a megbízotthoz 
s ennek hitelezőihez való viszonyában átengedés nélkül is olyanok, 
mint a megbízó követelései.* 

1671. §. 

1. Lásd a CC. sz. elvi kérdést. 

2. Megjegyeztetett: A második bekezdés, amely csupán az 
első bekezdés magyarázata, elhagyható volna. 

1672. §. 

Indítványoztatott a §. első bekezdésének ily szövegezése: 
» A megbízás teljesítése után a megbízott a neki járó jutalmat 
követelheti.* 

^Kikötött jutalom* helyébe azért volna »neki járó jutalom« 
teendő, mert az 1660. §. első bekezdése értelmében nem szüksé- 
ges, hogy a jutalom mindig ki legyen kötve. 

1675, §. 

Megjegyeztetett: »a nyilatkozatot megkapja* szószerint csak 
az írásbeli felmondásra illik, holott a §. szabálya nemcsak erre 
vonatkozik. Indítványoztatott ezért ez a szöveg: »A megbízás fel- 
mondása hatályossá válik, amikor a másik fél a felmondásról érte- 
sül. Más módon való megszűnése, ha a megszüntető körülmény 
nem a megbízott személyében állott be, hatályossá válik, amikor 
a megbízott a körülményről értesül, . . . stb.* 

Ezzel szemben utalás történt arra, hogy az indítványozott 
szöveg a T. intentióját nem juttatná helyesen kifejezésre. A T. a 
felmondás hatályosságát nem akarja függővé tenni attól, hogy a 
megbízott arról értesül, hanem csak attól, hogy a nyilatkozat hozzá 
eljut. Ellenesetben a megbízott a hatályossá válást megakadályoz- 
hatná. »A nyilatkozatot megkapja* helyébe esetleg* a nyilatkozatot 
veszi* volna tehető. 

1677. §. 

Indítványoztatott ez a szöveg: 

»Tanács vagy ajánlás, szerződési viszony vagy tiltott cselek- 
mény esetét kivéve, felelősséget meg nem állapít.* 

MÁSODIK FEJEZET. 

Megbízás nélküli ügyvitel 

*) 
A Tervezet további tárgyalásit előkészítő főelőadmány. 

CCI. sz. elvi kérdés. 

Minő előfeltételek alatt és mily térje delemben 
követelhesse a megbízás nélküli ügyvivő az ügy 
urától költekezése megtérítését? (1682—1684., 1687., 
1670., §§.) 

L 
A T. álláspontja. 

A T. szerint az ügyvivőnek, eltekintve attól az esettől, amikor 
az ügy ura az ügyvitelt utólag jóváhagyta, rendszerint csak akkor 
van költekezése alapján az ügy ura ellen keresete, ha az ügyvitel 
elvállalása ez utóbbinak érdekében állott és akaratának megfelelt. 
Ezen előfeltételek alatt az ügyvivő az ügy ellátásában tett költekezése 
megtérítését megbízott módjára, vagyis annyiban követelheti, a mennyi- 
ben a költségeket a körülményekhez képest józanul szükségeseknek 
tarthatta. 

Azon előfeltételtől, hogy az ügyvitel elvállalása az ügy ura 
akaratának megfeleljen, a T. bizonyos esetekben eltekint. Ha 
ugyanis az ügyvivő közbelépésével az ügy urát fenyegető sürgős 
veszély elhárítását czélozta és józanul feltehette, hogy közbelépése 
az ügy urának helyeslésével fog találkozni : ennek esetleges ellen- 
kező akarata nem jön tekintetbe. Sőt az ügy urának tilalma sem 
vétetik tekintetbe, ha annak folytán oly kötelezettsége maradna 
teljesítetlen, amelynek elmulasztása a közérdekkel vagy a tisztes- 
séggel ellenkezik, vagy ha maga a tilalom erkölcstelen. 

Az ügyvivőnek nincs követelése, ha az ügyet azzal a szán- 
dékkal látta el, hogy költségmegtérítést nem követel (1682—1684. 
1687, 1670 stb.). 

II. 

A kérdésre nézve felmerült észrevételek. 

1 . Kérdés merült fel arra nézve, vájjon helyes-e, hogy a T. 
a subjectiv elvet fogadva el a szabályozás alapjául, rendszerint 
megköveteli, hogy az ügyvitel elvállalása necsak az ügy ura érde- 
kének, hanem akaratának is megfeleljen. Hogy mit követel objec- 
tive az ügy urának érdeke, azt az ügyvivő a fenforgó körülmé- 
nyekből több-kevesebb biztossággal felismerheti; hogy mi az ügy 
urának subjectiv akarata, az rendszerint rejtve marad előtte. Ha 
költségmegtérítési követelése attól tétetik függővé, hogy az adott 
esetben eltalálta-e az ügy urának akaratát, akkor jogi helyzete 
ezzel szembe :i oly bizonytalanná válik, hogy mindenki óvakodni 
fog másnak megbízás nélkül segélyt nyújtani és érdekében köl- 
tekezni. Attól lehet tehát tartani, hogy a subjectiv álláspont elfoga- 
dása az intézmény gyakorlati értékét tetemesen csökkenti. 

Ezzel szemben hangsúlyoztatok, hogy a más ügyeibe való 
beavatkozást szabályként megengedni nem lehet. Hogy mit kíván 
az ügy urának érdeke, annak ő maga a bírája; akarata ellenére 
még nyilvánvaló előnyt sem lehet reákényszeríteni. Az ügyvivő nem 
lehet péld. jogosítva arra, hogy másnak díszkertjét önhatalmúlag 
gyümölcsössé változtassa át és azután azon a czímen, hogy a 
változtatás a tulajdonosra hasznos, még a felmerült költség meg- 
térítését is követelje. Az ellennézet alapján minden esetre különb- 
séget kellene tenni szükséges és hasznos költségek között. De még 
a szükséges költségeknél sem lehetne minden esetben tekinteten 
kivül hagyni az ügy urának akaratát. A ház tatarozásának költ- 
sége pld. objective szükséges költségnek tekintendő, de ha a tulaj- 
donos a házat le akarta bontatni, a megbízása nélkül végre- 
hajtott tatarozás költségével őt terhelni nem lehet. A szabálynak 
tehát annak kell lennie, hogy a más ügyébe megbízás nélkül való 
beavatkozás csak akkor igazolt, ha az érdekeltnek valóságos vagy 
felteendő akaratával találkozik s csak kivételesen lehet ezen elő- 
feltételtől eltekinteni. A kérdés azonban természetesen csak az, 
hogy »az ügyvitel elvállalása időpontjában* mi volt az ügy urának 
valóságos vagy felteendő akarata. Hogy hogyan változott meg az 
akarata később, talán annak következtében, hogy az ügyvivő közbe- 

lépése nem járt a várt haszonnal, az az ügyvivő költségmegtérítési 
követelése szempontjából közömbös. 

Másfelől kérdés lehet, hogy a T. nem gyöngíti-e meg túlságosan 
a szabályt az által, hogy az ügy urának akaratára nem tekint, 
valahányszor az ügyvivő közbelépésével az ügy urát fenyegető 
sürgős veszély elhárítását czélozta és feltehette, hogy közbelépése 
az ügy urának helyeslésével fog találkozni. Ha abból indulunk ki, 
hogy az ügyvivő a saját veszélyére avatkozik a más ügyébe, a 
következetesség talán azt hozná magával, hogy az itt feltett eset- 
ben is ő viselje annak koczkázatát, hogy közbelépése tényleg még 
sem találkozott az ügy urának helyeslésével. A német ptköny v csak- 
ugyan nem is tesz ebben a tekintetben kivételt. Ha azonban meg- 
fontoljuk, hogy a megbízás nélküli ügyvitelre — önkéntes segély- 
nyújtás alakjában — épen akkor van legnagyobb szükség, mikor 
valakit személyében vagy vagyonában imminens veszély fenyeget; 
hogy az ügyvivő is akkor érdemel legtöbb védelmet, midőn ily 
veszély elhárítása czéljából lép közbe s hogy másrészt az ügy 
urának a saját érdekével ellenkező s az ügyvivő előtt rejtve 
maradt akarata az itt szóban forgó esetekben rendszerint oktalan 
akarat lesz, a melyet a törvény ép ez okból figyelmen kívül hagy- 
hat: az 1682. §. második bekezdésében foglalt kivételes intézke- 
dés indokoltnak s a subjectiv elv ridegségének enyhítésére szük- 
ségesnek is mutatkozik. 

A mi az ugyanazon elv alól az 1683. §-bao tett kivételt 
illeti, — a mikor ugyanis az ügy urának tilalma sem vétetik 
figyelembe — , az az Indokolásban (IV. k. 452,453. 1.) erre nézve 
felhozott okokból túlnyomóan helyeseltetett. 

2. Kapcsolatban azzal a kérdéssel, hogy mikor tekinthető 
az ügyvitel ^elvállalása* igazoltnak, másod sorban az a kérdés merül 
fel, hogy minőnek kell az ügyvitel »módjának« lennie, hogy az 
ügyvivő az ügy ellátására fordított költségeinek megtérítését köve- 
telhesse? nevezetesen e tekintetben is az ügy urának valóságos 
vagy felteendő akaratához kell-e az ügyvivőnek alkalmazkodnia? 
továbbá szükséges-e, hogy az ügyvitel sikeres legyen ? Minthogy 
.az ügyvitel igazolt elvállalása esetében az ügyvivő helyzete az 
oly megbízott helyzetének felel meg, a ki a megbízás mikénti 
teljesítésére nézve a megbízótól utasítást nem kapott, leghelye- 
sebbnek látszik költségmegtéritési követelésének ugyanazon elő-' 

feltételek alatt s ugyanoly terjedelemben adni helyt, a me- 
lyek alatt s a mely terjedelemben a megbízott érvényesíthet 
ily követelést. Az ügyvivő is tehát, mint a megbízott, mindazon 
költségei megtérítését követelheti, a melyeket az ügy urának előtte 
tudva levő vagy felteendő akaratára való tekintettel az ügy ellá- 
tása czéljából a körülményekhez képest józanul szükségeseknek 
tarthatott, a nélkül, hogy az a körülmény, hogy az ügyvitel vég- 
eredményében az ügy urára haszonnal járt-e, megtérítési követe- 
lésére befolyással birna. A. T. álláspontjától ebben a tekintetben 
sem látszik szükségesnek eltérni. 

IH. 

Msgoldás. 
A T. álláspontja fentartandó. 

B) 

A Tervezetre vonatkozó bírálati anyag. 

o) 
A Tervezet közzététele következtében egybegyűli megjegy- 
zések összeállítása. 

1(578. §. 
Dr. Haller Károly, (id. h.) : A német ptk. 677. §-a azt a má- 
sikat, kinek érdekében valaki megbízás nélkül jár el, »Gescháfts- 
herr«nek nevezi; a T. őt az »ügy urának« nevezi. Ezt mellőzni 
kellene, mert az 1678. §-ban amúgy is felesleges, a további §§-ban 
pedig sokkal czélszerűbb lenne azt ugy kifejezni: a kinek érde- 
kében eljár, mert ez nem mindig az ügy ura is, sőt csak akkor 
lesz azzá, ha azt magáévá is teszi. 

1682. §. 
Dr. Berzsenyi Jenő. (Mag. Kod. 1902. 51—52.) A második 
bekezdés elmaradhatna, ha az első bekezdésben az »és« szó he- 
lyett a »vagy« szót alkalmazzuk. A sürgős veszély elhárítása az 
ügy urának érdekében már benne foglaltatik és nem tehető fel, 
hogy ez kifogást tegyen oly ügyvitel ellen, a mely érdekében áll. 

1685. §. 

Bemáth Elemér (id. h.) : A díj mennyiségének megállapítására 
vonatkozóan az 1601. §-szal kapcsolatban tett megjegyzések e 
helyütt is alkalmazandók. 

1687. §. 
Bernáth Elemér (id. h.) : A T. 1687. §-ának rendelkezése (2-ik 
bekezdés) kiterjesztendő mindazokra, a kiket a törvény mások 
tartására kötelez. 

Ezért az 1687. §. második bekezdés ekkép szövegezendő: 
»Ha valaki a tartást olyannak adja, a kinek ellátásáról bizo- 
nyos esetben törvény szerint gondoskodni köteles, kétség esetében 
azt kell elfogadni, hogy a megtérítésre nem tart számot.* 

1689. §. 

Dr. Kiss Albert. (Polg. törv. XLI. k. 22.) A T. e helyütt 
a kereset elévüléséről szól, a mi következetlenség azzal szemben, 
hogy mindenütt másutt követelések elévüléséről beszél. 

1691. §. 

1. Bernáth Elemér (id. h.) : A §. alapgondolata helyes. A második 
bekezdés mégis túlmessze megy a munkás és anyagszerszállitó 
védelmében. Ha a munkás vagy anyagszerszállító rosszhiszeműen, 
egy egyszerű bejelentéssel,igényének birói megállapítása nélkül, esetleg 
neki nem járó vagy túlmagas követelésével megakadályozhatja 
azt, hogy a vállalkozó díjazásához jusson ; ez által a legszolidabb 
vállalkozó bármikor zavarba hozható, tönkretehető, s az a tulaj- 
donosnak, sőt a közérdeknek is hátrányára válhat. A munkás 
és anyagszállitó védelme tehát szűkebb térre szorítandó. Az egy- 
szerű igénybejelentés hatálya csak arra a vállalati árra, illetve 
annak arra a részletére korlátoztassék, a mely részlet a vállalat 
befejezése után a vállalkozónak még kijár. Ennek letiltása a vál- 
lalat létesítését nem akadályozza. Viszont a munkás és anyag- 
szállitó is tájékozást szerezhet, milyen fedezetet bir a vállalkozónak 
a vállalat teljeístése után esedékes vállalati részletében, s e szerint 
fog vállalkozni. 

Ezek alapján a §. első és második bekezdése következőkép 
módosítandó : 

»A ki idegen dolog előállításánál . . . stb. a dolog tulajdo- 
nosa ellen csak annyiban bir keresettel, amennyiben az utóbbi a 
vállalkozónak a dolog előállításából, vagy átalakításából kifolyólag 
a vállalat befejezése után még adósa. Ha a dolog tulajdonosánál 
erre vonatkozó igényét bejelenti, ez utóbbi a vállalkozónak a vállalat 
teljesítése után még kijáró vállalati árt, illetve szerződésileg még 
kijáró részletet ki nem fizetheti, hanem azt a bejelentett igény 
elbírálásáig birói letétbe helyezni köteles«. 

T. 1691. §-ának harmadik bekezdése elhagyandó lenne, mert 
vagy arra az esetre vonatkozik, ha a tulajdonos a munkásnak vagy 
anyagszállítónak a vállalkozó beleegyezésével, vagy a birói határozat 
alapján teljesít fizetést s ekkor a rendelkezés magától értetődő, 
fölösleges ; vagy arra az esetre, ha a tulajdonos a jelzett fizetést a 
vállalkozó ellenére is birói határozat nélkül teljesíti, amely esetben 
azonban a rendelkezés helytelen, mert a tulajdonos ily esetben a 
vállalkozó elleni hatálylyal fizetést nem teljesíthet, hanem csak birói 
letétbe helyezheti a kérdéses összeget. 

Különben az egész §. a vállalkozási szerződés körébe tar- 
tozik s ezért az 1646. §. után lenne helyesen elhelyezendő. 

2. Kelemen Ernő (Jog 1901 25.) A §. hetedik sorában alkal- 
mazott ^annyiban bir keresettek kifejezés germanizmus s ezért 
a magyar nyelv természetének megfelelő kifejezéssel helyettesítendő. 

A kettőspont után a szöveg a következőkép javítandó ki: 
tannak a szerződés szerint neki járó munkadíj, vagy egyéb 
ellenérték erejéig a dolog tulajdonosa ellen csak úgy van keresete, 
ha az utóbbi a vállalkozónak a dolog előállításából vagy átalakí- 
tásából kifolyólag adósa*. 

3. Ifj. dr. Katona Móricz (id. m. 58—67. 1.) A §-t alapjában 
elhibázottnak tartja. A rendelkezés igen tág, mert ennek értelmében 
az idegen ingó dolog átalakítója is, ép oly kereseti joggal bir, mint 
az, aki valamely épület előállításánál működött közre, másrészt 
rendkívül szűk, mert a nem a tulajdonossal szerződő építő hitelezők 
között csakis a szolgálati szerződésből jogosultak s az anyagszál- 
lítók soroltatnak fel, míg ha a vállalkozó az építési munkát más 
vállalkozónak adja át, ez az alvállalkozó a tulajdonos elleni kere- 
seti jogvédelemben nem részesül. Továbbá hibás már a kiindulási 
pont is. A T. nem ott védelmez, ahol kellene. Szerinte az építő 
védelme csak egységes alapon építhető fel. Ha a T. a közvetlen 

építő hitelezőknek az építési tőkét biztosítani nem tudta, indoko- 
latlan, hogy a közvetett hitelezőknek védelmet ad az által, hogy 
velük szemben a tulajdonost közvetlenül kötelezi, A felhozott kifo- 
gásokat a kivitelnél is megerősítve látja a T.-ben. 

Kifogásolja, hogy a T. a munkásoknak és anyagszállítóknak 
a nekik járó munkadíj vagy egyéb ellenérték erejéig közvetlen 
személyes követelési jogot ad, egyúttal azonban a tulajdonos sze- 
mélyes felelősségét bizonyos korlátok közé szoríja. Ez az intéz- 
kedés a vállalkozóra nézve sérelmes, a tulajdonosra nézve veszélyes 
és az anyagszállítók védelmét illetőleg teljesen eredménytelen. 

Azt a rendelkezést, mely szerint a tulajdonos a közvetett 
hitelezőknek személyesen csak azon összeg erejéig felelős, a mely- 
lyel a dolog előállításából kifolyólag a vállalkozónak adósa, nem 
tartja elég határozottnak/ mert a tulajdonos a dolog előállítá- 
sából vagy átalakításából nem adósa a vállalkozónak akkor sem, 
ha a vállalkozó követelését elengedi, vagy pl. a tulajdonos beszá- 
mítással él. Teljes határozottsággal ki kell emelni a fizetést, mint 
a kötelmi viszonynak itt egyedüli megszüntetési módját. 

A T. az építő iparosok kijátszására vehető módokat nem veszi 
figyelembe. Helytelen ugyanazon védelmi eszközt ingó és ingatlan 
dologra vonatkozó munkára egyaránt alkalmazni. Az ipari segéd- 
munkások munkaadóik elleni ily természetű védelemre nem szo- 
rulnák. A munkaadót nem szabad idő előtt így megbélyegezni. 

A §. teljes törlését indítványozza. Az építő hitelezők védelme 
csak dologi alapokon épülhet föl s e kérdés részleteinek szabályo- 
zására a polgári törvénykönyv nem alkalmas. 

4. Dr. Erőss Sándor (id. h.) Helyteleníti, hogy a T. szö- 
vege csak azokról tesz említést, kik munkájukkal vagy anyag- 
szerek szállításával működnek közre, pedig sokkal inkább kellene 
az alvállalkozókat védeni. A §. a munkásokat védi, holott ezek 
kezük munkájának keresetére rá vannak utalva s így nincsenek 
abban a helyzetben, hogy hitelezzenek; az alvállalkozók ellenben 
ugyancsak védelemre szorulnak. 

E szövegezési hibán kívül sem felel meg a szakasz az élet 
követelményeinek. 

Az alvállalkozók ugyanis csak akkor bírnának kereseti joggal 
a dolog tulajdonosa ellen, ha az utóbbi a vállalkozónak a dolog 
előállításából vagy átalakításából kifolyólag adósa. Holott itt van 

az egész intézkedés punctum saliense, mert a csalárd fővállalkozó, 
akinek ép arra irányul igyekezete, hogy az alvállakozókat kifosssza, 
talál utat arra, hogy akkor, mikor alvállalkozói a veszedelmet ér- 
zik és a jelen §. második bekezdése értelmében jogukkal élni ki- 
vannak, a dolog tulajdonosa nekik már adósuk ne legyen vagy 
úgy, hogy tényleg már fölvette előre munkájának ellenértékét, 
vagy pedig úgy, hogy követelésüket idejekorán átruházzák másra. 

Mikor tehát az 1691 . §. második bekezdése értelmében az alvállal- 
kozók jogukkal élni kivannak, akkor az építtető már nem adósa 
a fővállalkozónak és ennélfogva nincs keresetük. A §. tehát hely- 
telen. Czikkíró sürgős szükségletnek látja egy külön törvény alko- 
tását, mely se a vállalkozási szabadságot, se a hitelforgalmat ne 
korlátozza. 

1692. §. 

1. Dr. Meszlény Arthur (id h.) A §. életismeretéhez és mély 
igazságosságához commentár nem kell. 

2. Dr. Rosenfeld Sándor (Mag. Kod. 1902. 37.) A követelési 
jogot 3 évi elévülési időhöz kötné. 

*>) 
A vezetőség kebelében megtartóit értekezletek sarán fel- 
merült megjegyzések. 

1678. §. 

1. A B) a) 1678. § alatti észrevétel megfontolandónak jelez- 
tetett. Felvettetett más oldalról : Nem volna-e jobb »az ügy gaz- 
dája« ? 

1681. §. 

1. Azon felvetett kérdésre, hogy nem kellene-e a §-ban a 
szerződőképességében korlátozott ügyvivő mellett — a német 
ptkönyv 682. §-ának példájára — a szerződőképtelent is felemlí- 
teni, megjegyeztetett, hogy erre a T. jelenlegi álláspontja mellett 
nincs szükség, mert a T. csak oly szerződőképtelen személyeket 
ismer, a kik naturaliter képtelenek az akaratelhatározásra (916. §. 
I. bek.), ily személyek pedig ügyvitelre is képtelenek. 

A német ptkönyvben ily szabály felvétele nem fölösleges, mert 

ott van oly szerződőképtelen személy, ki akaratkijelentésre képes 
volna. 

Természetes azonban, hogy ha a T. említett álláspontja a 
német ptkönyv szerint módosíttatnék, a jelen §. is módosítandó 
volna, 

2. Félreértés elkerülése szempontjából (»a menyiben* arra 
enged következtetni, mintha a szabály » részben* alkalmazást nyer- 
hetne) a §. igy volna szövegezendő: 

». . . . tiltott cselekmény esetét kivéve* . , . (»a mennyiben. • . . 
forog fenn* helyett.) 

1682. §. 

1. Lásd a CCI. sz. elvi kérdést. 

2. A B) a) 1682. §. alatti észrevétel, mint a mely a 
tiszta objectiv álláspontot juttatná érvényre, mellőzendőnek talál- 
tatott. Indokolatlan volna oly szabályozás, mely szerint az ügy- 
vivő bírónak tolhatná fel magát abban a kérdésben : mi áll az 
ügy urának érdekében* ? 

1683. §. 

1. Lásd a CCI. sz. elvi kérdést. 

2. Konstatáltatott, hogy a §. a megelőzővel egybeolvasztandó 
volna. 

1684. 

1. Lásd a CCI. sz. elvi kérdést. 

2. Megjegyeztetett: Félreértés elkerülése czéljából az »is« 
szó (az első sorban) kihagyandó. 

3. Inditványoztatott, hogy az 1682—1684. §-ok egy §-szá 
olvasztassanak oly módon, hogy 

első bekezdés volna: az 1682. és az 1683. §. 
második bekezdés : az 1684. §. 

4. Megjegyeztetett : a ^számot tarthat* kifejezés félreértésre 
adhat alkalmat abban a tekintetben, hogy ez a szokatlan fordulat 
voltaképen milyen természetű követelési jogot kíván jelezni? 

Miután nyilvánvaló, hogy a T.-nek e kitétellel semmi külö- 
nös czélja nincsen, helyesebb lesz ezt mondani: *követelheti«. 

1685. §. 

A B) a) 1685. §. alatti megjegyzésre nézve lásd az 1601. 
§-hoz tett észrevételt. 

. 1687. .§. 

1. A B) a) 1687. §. alatti javaslatra nézve megjegyezte- 
tett, hogy az a második bekezdésben foglalt értelmezési szabályt 
túlságosan kiterjeszti. A mostoha atya* is válhatik esetleg tartásra 
kötelezetté mostoha gyermekével szemben (252. §.) ; de azért még 
sem oly közeli a kapcsolat közöttük, hogy ha kötelezettség nélkül 
nyújtott neki tartást, szükségkép azt kellene vélelmezni, hogy animo 
donandi tette. Ugyanaz áll a 269. §. esetében. 

2. Megjegyeztetett : Az Indokolás (IV. köt. 458—459. 1.) sze- 
rint ez a szabály csak a szülő és gyermek egymásközti viszonyá- 
ban áll s nem zárja ki azt, hogy ha a szülő gyermekének vagy 
viszont oly eltartást nyújtott, a melyre más volt kötelezve, a tar- 
tásra kötelezettel szemben neki ügyvitele alapján ne adjunk actio 
contraria-t. Ilyenkor az ügy urának nem az eltartottat, hanem a 
tartásra kötelezettet kell tekinteni. (Azért a német ptkönyv 
az ingyenes, szándékot kifejezetten csak a »Empfánger« irányá- 
ban veszi fel.) Az anya által a természetes atya helyet j nyújtott 
tartásra nézve e tekintetben külön intézkedik a 352. §., de ugyan- 
ily eset lehetséges pl. ha a szülő eltartja leányát a férje helyett 
s azután a tartásra kötelezett férjtől követel megtérítést. Megfonto- 
landó: Nem kellene-e ezt a szövegben is kifejezésre juttatni. 

3. Kapcsolatban az Indokolásban (IV. k. 459. 1.) mondot- 
takkal, felvettetett: Megfontolandó, vájjon nem kell-e a szabályt 
szélesebb körre, vagyis az előd és ivadék egymásközti viszonyára 
általában kiterjeszteni (úgy mint a német ptkönyv teszi). 

4. Megfontolandónak jeleztetett: Nem kellene-e provideálni 
arra az esetre, ha a nő ^hűtlen elhagyást* (1894.. évi XXXI. t.-cz. 
77. §.) követ el és a férj mégis tartást nyújt? 

5. Megjegyeztetett: A második bekezdés az euphonia köve* 
telményeinek nem felel meg. (Háromszor fordul elő benne a 
»tart<c szó). 

A szöveg igy volna módosítandó: 

»Ha a szülő gyermekét, vagy a gyermek szülőjét tartja, az a 
vélelem, hogy költségmegtérítésre nem számítanak.« 

1689. §. 
Helyeseltetett a B) a) 1689. §. alatti észrevétel, mely sze- 
rint következetlen, hogy a T. itt a kereset elévüléséről beszél, 
holott máshol mindenütt a követelés elévüléséről szól. 

A §. ez irányban kiigazítandó. 

1691. §. 

1. Konstatáltatott, hogy a T. azok alatt, a kik ^munkájukkal* 
működnek közre a dolog előállításánál vagy átalakításánál, a vál- 
lalkozóval szerződő iparosokat (alvállalkozókat) is kívánja érteni. 
Ez esetleges félreértések elkerülése végett világosabban lesz kife- 
jezésre hozandó. 

2. A B) a) 1691. §. 1. pont alatti észrevétellel szemben meg- 
jegyeztetett, hogy a javasolt módosítás a rendelkezés gyakorlati 
jelentőségét nagyon leszállítaná, mert ha a dolog előállításánál vagy 
átalakításánál közreműködő munkavállaló, alvállalkozó vagy anyag- 
szállító a §-ban neki engedett jogot csak azon összeg erejéig érvé- 
nyesítheti, a mely a vállalkozónak a munka (például az építkezés) 
teljes befejezése után a tulajdonostól (építtetőtől) még kijár, akkor 
a vállalkozó mindig kijátszhatna őt azzal, hogy járandóságát még 
a munka teljes befejezése előtt veszi fel vagy arról másként ren- 
delkezik (például engedményezi, elzálogosítja, elengedi stb.). 

3. Felvettetett: Szükséges-e a §. ingókra is? Konstatáltatott, 
hogy igen, mert épület is lehet a T. szerint ingó (lásd a 495. §-t) ; 
vannak továbbá más ingók is, például tengeri hajó, dock, uszoda, 
a melyekre vonatkozólag a §. rendelkezése praktikussá válhatik. 

4. Kapcsolatban a BJ aj 1691. §. 2. pont alatti megjegyzéssel 
ajánltatott, hogy »bir keresettel* helyett »van keresete* mondassák, 

1692. §. 

Megfontolandó: Nem túlságosan tág-e a §. második bekez- 
dés második mondatában ez a fordulat: ^törvény szerint gondos- 
kodni köteles . . .« Helyesebb volna csak azokra tekinteni, a kikről 
a megmentett tényleg gondoskodik a megmentés idején. 

TIZENNEGYEDIK CZÍM. 

Társaság és közösség. 

ELSŐ FEJEZET. 

Társaság. 

A) 
A Tervezet további tárgyalását előkészítő főelőadmány. 

CC1Í. sz. elvi kérdés. 

Hogyan szabály oztassék a társakat, mint ilye- 
neket közösen illető vagyontárgyak tekintetében 
fenforgó közösségi viszony? 

Nevezetesen meghatározott hányadok szerint 
illessék-e azok a társakat, a hányadról való rendel- 
kezés jogával, vagy pedig az egyes társ külön ren- 
delkezése alól elvont és a társaság czéljaira dolo- 
gilag is megkötött önálló (társasági) vagyont ké- 
pezzenek-e? (1704—1707., 1712., 1713. §§.) 

I. 
A T. álláspontja. 

A T. a feltett kérdésben a germán jogi együttes közösség 
(Gemeinschaft zur gesammten Hand) álláspontjára helyezkedett. 
A társakat, mint ilyeneket közösen illető és az 1705. §-ban köze- 
lebbről körülirt vagyontárgyak önálló, a társasági czél érdekében 
dologilag is megkötött társasági vagyont képeznek és az egyes társ 
külön rendelkezése és ennek folyományakép a társ magánhitele- 
zője elől — a mig a társaság fennáll — el vannak vonva. 

A már említett 1705. §-on kivül, a mely a társasági vagyon 
alkatelemeit irja körül, kifejezésre jut a T. ezen elvi álláspontja az 
1704. §-ban, a mely szerint a társaknak a társasági viszony alap- 
ján egymás irányában fennálló jogai át nem ruházhatók és le nem 

foglalhatók, kivételével azoknak a követeléseknek, a melyeknek 
kielégítése a társaság fennállása alatt a társasági vagyonból köve- 
telhető, úgyszintén azoknak, a melyeknek tárgya a társa- 
ság fennállása alatt felvehető nyereségjutalék, vagy az, a mi a 
társnak a társasági vagyon felosztásakor ki fog járni ; az 1 706. §-ban, 
a mely szerint a társ nem rendelkezhetik a társasági vagyonból 
<és ugyancsak annak egyes tárgyaiból) őt megillető részről és nem 
követelheti a társasági vagyon felosztását; az 1707. §-ban, a mely 
szerint a társ a társasági viszony alapján a társaság ellen fennálló 
követelésének kielégítését a társaság fennállása alatt csak a társa- 
sági vagyonból követelheti, ideértve az ügykezelésből eredő köve- 
telést is; az 1712. §-ban, a mely szerint az egyes társ magánhitele- 
zője a társasági vagyonból csak az 1704. §. második bekezdésének 
korlátai közt kereshet kielégítést; valamint az 1713. §-ban, a mely- 
nek értelmében az adós nem számíthatja be az egyik társ ellen 
fennálló követelését. A T. ezen elvi álláspontjának további conse- 
quentiáit az eljárási jog lesz hivatva érvényre juttatni. így ott kell 
majd kimondani, hogy a társ illetménye a közös tárgyban le nem 
foglalható és hogy a társasági vagyon egyes tárgyaira a végrehajtást 
csak valamennyi társ ellen hozott ítélet alapján lehet vezetni. 

II. 

A kérdésre nézve felmerült észrevételek. 

1. Az egyik nézet az volt, hogy a polgári törvénykönyvnek 
a magánjogi codificatiók többségét követve a római jog azon állás- 
pontjára kell helyezkednie, a mely szerint a társakat, mint ilyene- 
ket közösen illető vagyontárgyak — a közösség általános elveinek 
megfelelően — meghatározott hányadok szerint oszlanak meg a 
társak között, a kiknek mindegyike hányadáról, épúgy, mint vagyo- 
nának bármely más tárgyáról szabadon rendelkezhetik, mihez képest 
a hányadhoz a társnak bármely hitelezője is hozzáférhet. 

Ez az álláspont a maga fix — kétség esetében egyenlők- 
nek vélelmezett — hányadaival egyszerű, világos, consequentiáiban 
könnyen áttekinthető szabályozást tesz lehetségessé, mig a külön 
társasági vagyonnak még eléggé ki nem forrott rendszere sok tekin- 
tetben kifogás alá esik. 

Legfőbb hibája, hogy az a közkereseti társaságoknál szerzett 

tapasztalatok tanúsága szerint a társ magánhitelezőinek kijátszására, 
megkárosítására nyújt igen könnyű alkalmat. Az adós, a ki vagyo- 
nát hitelezői elől el akarja vonni, ezt igen könnyen és a nélkül, 
hogy e réven károsodástól kellene tartania, elérheti az által, hogy 
mással (esetleg csak szinleg) társasági szerződésre lép és vagyonát 
betétül a társaságba viszi. Igaz, hogy a T. 1717. §-a szerint a 
társnak az a magánhitelezője, a ki a társ magán vagyonára siker- 
telenül vezetett végrehajtás után követelésének kielégítése vé- 
gett lefoglalta azt, a mi adósának részére a társasági vagyon fel- 
osztásakor ki fog járni, a társaság feloszlását követelheti és ezzel 
a társasági vagyon dologi megkötöttségének feloldását kikényszerít- 
heti ; de kétségtelen, hogy az ebben rejlő biztosíték már csak az 
időközi rendelkezések lehetőségére való tekintettel is a hitelező érde- 
keit eléggé meg nem óvja. Fokozza még a bajt a magánjogi tár- 
saságnál a társas viszony publicitásának hiánya. A hitelező, a ki 
a publicitás hiányában a társas viszonyról talán csak a végrehajtási 
stádiumban szerez tudomást, az ily szabályozás folytán meg nem 
térülő költségek által is károsodhatnék. Arról pedig, hogy a publi- 
citás a magánjogi társaságnál is ép úgy biztosíttassék, a mint ez 
a kereskedelmi társaságoknál a czégjegyzék útján történik, alig 
lehet szó. 

Ugyancsak a publicitás hiánya veszélylyel fenyegethet a tár- 
sasági vagyon rendszere mellett más személyeket is. Veszélyessé vál- 
hátik különösen a társak adósaira, így például arra az adósra 
nézve, a ki a hitelezőként vele szemben álló több személyről nem 
tudja és a társasági viszony publicitása hiányában nem is tudhatja 
azt, hogy azok társak és a ki — az 1203. §. első bekezdése alapján 
a követelést köztük egyenlő részben megoszlottnak véve — egyi- 
kükkel a követelés megfelelő részére nézve jogügyletbe bocsátko- 
zik. Ha pedig — úgy, a mint ezt a T. teszi, az 1713. §. második 
bekezdésében — az adósok speciális védelméről gondoskodunk,, 
csak még jobban complicáljuk a jogviszonyokat. 

Nem szabad továbbá figyelmen kivül hagyni azt, hogy a 
gyakorlatban nehéz lehet annak megállapítása, vájjon egy- 
szerű jogközösséggel vagy magánjogi társasággal van-e dolgunk. 
A minősítés ezen nehézségei pedig a jogbiztosságot szerfelett veszé- 
lyeztető következményekkel kell hogy járjanak, ha a kétféle jog- 
viszony a »külön társasági vagyon rendszerének^ elfogadásával 
oly lényegesen eltérő elvi alapokon szabályoztatik. 

A polgári törvénykönyvnek el kell végül ejtenie az együttes 
közösségnek a T. által elfogadott rendszerét azért, mert arra a 
közönséges magánjogi társaságnál azon czél szempontjából, a melyet 
hivatva volna szolgálni, nincs komoly szükség. 

Czéjja ugyanis az volna, hogy megakadályozza azt, hogy a 
társasági czél szolgálatára rendelt vagyont a társ ezen czéltól elvonja. 

Hogy ez nem fog megtörténni, azt bizonyos fokig biztosítja 
már a társaknak a társasági czél megvalósítására irányuló kölcsönös 
közreműködési kötelezettsége, amelynek megsértését jelenthetné és 
kártérítésre kötelezne esetleg a hányadról való rendelkezés. Még 
jobban és teljesen elegendő hatályossággal lesz biztosítva ez a czél, 
ha a polgári törvénykönyv a társat a hányadáról való rendelkezés- 
tol — kötelmi hatálylyal — egyenesen eltiltja, ezzel a rendelkezést 
egyenesen szerződésellenesnek minősítve, és ha e mellett megvonja 
tőle azt a jogot, hogy a társaság fennállása alatt az egyes közös 
tárgyak felosztását követelhesse. Ezen túlmenő, nevezetesen dologi 
hatályú biztosítékra nincs szükség a magánjogi társaságoknál, a 
melyek jó részt nem vagyonszerzésre alakulnak, és még a meny- 
nyiben vagyonszerzésre is irányulnak, nincsenek nagyobb állan- 
dóságra szánva. 

B) Ezzel szemben a túlnyomó nézet az volt, hogy a polgári 
törvénykönyvnek a T.-et követve a társak között fenforgó közös- 
ségi viszony kérdésében arra az álláspontra kell helyezkednie, hogy 
a társakat mint ilyeneket közösen illető vagyontárgyak az egyes társ 
külön rendelkezése alól elvont önálló társasági vagyont képeznek. 

Indokolja ezt már egymagában az a körülmény, hogy a keres- 
kedelmi törvény a közkereseti társaságok szabályozásánál szintén 
• ezt az elvet vallja, Czélszerűtlen eljárás volna, ha az általános 
magánjog, a mely hivatva van a kereskedelmi jog hátteréül szol- 
gálni, ebben a kérdésben más álláspontot foglalna el. 

De a T. álláspontja mellett szól legfőkép az a megfontolás, hogy 
a társaság jogi szabályozása, tekintettel arra a rendkívüli jelentős sze- 
repre, a mely a társas együttműködésnek, az erőtömörülésnek a 
mai gazdasági élet minden terén jut, csak akkor fog megfelelni, 
ha a társasági czél megvalósítását a maga részéről is a 
leghatályosabban biztosítja ; ha kellő hatályú biztosítékot 

teremt arra nézve, hogy a társasági czél szolgálatára rendelt vagyon 
ettől a czéljától nem fog elvonatni. Ily biztosítéknak azonban a pusz- 
tán kötelmi hatályú, kártérítésre kötelező rendelkezési tilalom nem 
tekinthető. Nem tekinthető ilyennek sok esetben még magával a 
társsal szemben sem, a kin a kártérítési követelés talán be nem 
hajtható ; de nem tekinthető ilyennek főleg azért, mert nem bizto- 
sít az ellen, hogy a társasági czél szolgálatára rendelt vagyon 
czéljától nem fog az által elvonatni, hogy abból a társ magán- 
hitelezője keres kielégítést. Csak dologi hatályú biztosíték adja 
meg a kellő garantiát, a mely a társasági czél szolgálatára ren- 
delt vagyont úgy a társ külön rendelkezése, mint annak magán- 
hitelezője elől is elvonja. Ezt pedig legmegfelelőbben ép az együt- 
tes közösség rendszere valósítja meg. Igaz, hogy ezen rendszer 
visszaélésekre, a társ magánhitelezőinek megkárosítására adhat és 
ad is alkalmat ; ezen visszaélések lehetősége azonban nem lehet 
elég ok arra, hogy a törvényhozó a társasági jogviszonynak olyan 
szabályozást adjon, a mely mellett czéljának, a gyakorlati élet 
követelményeinek nem képes eleget tenni. 

A mi azt az ellenvetést illeti, hogy az együttes közösség 
rendszere a kellő publicitás hiányában a jóhiszemű forgalom biz- 
tosságát veszélyezteti, erről leginkább csak azon adósok szempont- 
jából lehet szó, a kik nem tudják, hogy a követelés társasági 
vagyonhoz tartozik. Az ebből rájuk hárulható veszélyt azonban 
az 1713. §. második bekezdésének megfelelő rendelkezés felvétele 
által minden különösebb complicatio nélkül lehet és kell is paral- 
lisalni. 

Nem szabad továbbá figyelmen kivül hagyni, hogy az a sza- 
bályozás, a mely a társat általában, vagyis függetlenül attól, hogy 
a közös vagyontárgyból őt illető hányadról való rendelkezés in 
concreto mennyiben jelentkezik szerződésellenes magatartásnak, • 
csak kötelmi hatálylyal ugyan, de mégis eltiltja a hányadról való 
rendelkezéstől, befelé, a társak egymásközti viszonyában, voltaké- 
pen az együttes közösség rendszerét juttatja már érvényre. Már 
pedig ha befelé, a társak egymásközti viszonyában az együttes 
közösség álláspontjára helyezkednék a polgári törvénykönyv, úgy 
a következetesség, mint a szabályozás kívánatos egyszerűségének 
szempontja arra utalna, hogy azt kifelé is érvényre emelje. 

A legfőbb ok azonban, a miért a polgári törvénykönyv nem 

fogadhatja el ebben a kérdésben a római jog álláspontját, az, hogy 
ez az álláspont a társaságnál a felek feltehető akaratának nem felel 
meg. így feltéve, hogy két személyből alakult valamely társaságnál 
az egyik társ egy értékes ingatlant hoz a társaságba betétül, mig 
a másik társ személyes szolgálatokra kötelezi magát, a felek, neve- 
zetesen az ingatlant szolgáltató fél méltányos érdekével és feltehető 
akaratával határozottan ellenkeznék, ha a másik társ fele részben 
tulajdonosává válnék az ingatlannak és hányadáról szabadon ren- 
delkezhetnék. Ily értelemben a társ nem akarta és legfontosabb 
érdekeinek koczkáztatasa nélkül nem akarhatta az ingatlant közössé 
tenni. A helyes megoldást e részben is az együttes közösség rend- 
szere biztosítja. 

C) Egy közvetítő harmadik nézet elismerte ugyan azt, hogy 
a magánjogi társaságnál is megvan annak gyakorlati szüksége, 
hogy a társakat, mint ilyeneket közösen illető vagyontárgyak a 
társasági czélra dologilag megköttessenek, ezt a dologi kötöttséget 
azonban az azzal járó és fentebb kifejtett veszélyek elhárítását 
biztosító két cautelához kívánta kötni. Az egyik cautelát abban 
látta, hogy a társasági vagyonnak a T. szerinti kötöttsége csak 
akkor álljon be, ha a társaság megalakítása közhírré volt téve és 
csak azon vagyontárgyak tekintetében, a melyek a közzétételben 
meg voltak említve, vagy a melyeknek a társasági • vagyonhoz tar- 
tozása külsőleg felismerhető. A másikat pedig abban, hogy az 
egyes társ megrövidített hitelezői az illető vagyontárgyaknak a tár- 
saság részére való lekötését csődön kivül megtámadhassák és meg- 
támadási jogukat kifogás útján — esetleg a társak által indított 
igényper keretében — is érvényesíthessék. 

Ezen utóbbi cautelát illetőleg azonban hivatkozás történt arra, 
hogy annak megvalósítása nem a polgári törvénykönyv feladata, 
az előbbit illetőleg pedig egyfelől arra, hogy a közhirrététel — 
hacsak nem történik a kereskedelmi czégjegyzékekhez hasonló 
nyilvános, különösen erre rendelt jegyzékek útján, miről pedig a 
közönséges magánjogi társaságnál alig lehet szó — a publicitást 
kellőképen nem biztosítaná; másfelől pedig arra, hogy a társasági 
vagyonhoz való tartozás külső felismerhetősége ennek bizony- 
talanságánál fogva csak kétes, a jogbiztosságot veszélyeztető perekre 
adna okot. 

III. 

Megoldás. 
A T. álláspontja fentartandó. 

w 

A Tervezetre vonatkozó bírálati anyag. 

aj 
A Tervezet közzététele következtében egybegyűlt meg- 
jegyzések összeállítása. 

1693. §. 

Kelemen Ernő (Jog 1901. 25.) : A »társ« kifejezés a ma- 
gyarban csak akkor használható, ha két emberről van szó, a kik 
közül egyik társa a másiknak. A tizennegyedik czím első fejeze- 
tének a »társaság«-ról intézkedő szakaszai azonban nemcsak 
olyan társaságról intézkednek, a melynek két tagja van. A leg- 
több esetben a »társaság« fogalma különben is kettőnél több 
egyént foglal magában. Ugyanazért ebben a fejezetben a »társ« 
kifejezést mindenütt felcserélné a »társaság tagja* kifejezéssel ott, 
a hol egy több tagú társaságnak csak egy tagját kívánja a T. 
megjelölni. 

1701. §. 

Dr. Haller Károly (id. h.) : A fokozó jelzők, mint »nyomós«, 
»súlyos« mindig kerülendők, mert csak bizonytalanságot idézhetnek 
elő. Ha van ok a megbízás visszavonására és ezt az okot a T. a 
kötelességszegésben látja, egészen felesleges az említett két jelző. 
A »nyomós« ok az 1703. §. harmadik bekezdésében sem szük- 
séges. 

1704. §. 

Bernáth Elemér (id. h.) : A §. második bekezdése felsorolja 
a kivételeket az első bekezdés alól, jelesül azokat a követeléseket, 
melyek lefoglalhatok, átruházhatók. 

Midőn azonban a megjelölést így eszközli: »a melyeknek 
kielégítése a társaság fennállása alatt követelhető*, meghatározása 

nem kielégítő, mert fenmarad még az a kérdés, melyek hát azok 
a követelések, melyeknek kielégítése a társaság fennállása alatt is 
követelhető ? ! 

Homályos az indokolás is : milyenek . . . azok . . . melyeket 
szabadon érvényesíthet*. De hát melyek e szabadon érvényesíthető 
követelések ? ! 

A német ptkönyvben (717. §.), a honnan e bekezdés átvétetett, 
a követelések szabatosan megjelöltettek. Ilyen a társnak a társasági 
ügyvitelből eredő az a követelése, a melynek érvényesítését a 
társaság fennállása alatt a törvény, vagy a társasági szerződés ki 
nem zárja. 

Ennek megfelelőleg a§. második bekezdése szabatosabban ekként 
lenne szövegezendő : 

»Ki vannak véve a társnak a társasági ügyvitelből eredő 
azok a követelései, a melyeknek a társaság fennállása alatt való 
érvényesítését a törvény, vagy a társasági szerződés ki nem zárja, 
úgyszintén . . . stb.«. 

1705. §. 

Baditz Lajos (id. h.) nem kifogásolja, hogy a T. a német 
ptkönyvből vette át az intézkedéseket, mert a mi jogunk e tekintetben 
úgy se szolgálhat támpontul. Azonban a T. azon indokolásával 
(IV. k. 494. 1.) nem ért egyet, hogy a társaság vagyonához való 
hozzájárulás iránti jog s a hozzájárulás nem teljesítése esetén 
fennálló kártérítési követelés nem társasági vagyon, mert hisz 
mindegyik követelés a társaságot illeti, tehát társasági vagyon 
annál is inkább, mivel maga a T. 170b. §-n szerint a hozzájárulás 
és a társasági kötelezettség nem teljesítése esetén szolgáltatott kár- 
térítés társasági vagyon. Ebből következik, hogy a hozzájárulás 
követelése iránti jog, valamint ezen hozzájárulás nem teljesítése 
esetében fennálló kártérítési követelés is társasági vagyon legyen, 
mert a mint a hozzájárulás közös vagyon, az annak teljesítése 
iránti követelési jog is közös jogosultság, s a hozzájárulás elmulasz- 
tása sem más mint a társasági kötelezettség nem teljesítése, s igy 
az ebből eredő kár is megtérítendő s a hozzájárulás iránti köve- 
teléssel együtt társasági vagyont képez. 

A vezetőség kebelében megtartott értekezletek sarán fel- 
merült megjegyzések. 

1693. §. 

1. Tévesnek jeleztetett a B) a) 1693. §. alatt felvett az a meg- 
jegyzés, mintha a »társ« kifejezés a magyarban csak akkor volna 
használható, ha két emberről van szó. A közönséges szóhasználat- 
ról nem tér el a T., a mikor »társ« alatt valamely — kettőnél 
több személyből álló — társaság tagját is érti. 

2. Megjegyeztetett: A T.-nek a közös tulajdonról rendelkező 
684., 685. §-ai »társtulajdonos«-t említenek, a mi tévesen Marsa- 
sági* viszonyra utal. Megfontolandó, vájjon nem lehetne »társ- 
tulajdonos« helyett más kitételt használni. 

3. Ajánltatott ez a szöveg : 

»A társasági szerződéssel a társak kölcsönösen arra kötelezik 
magukat, hogy valarfiely közös czél megvalósításában a szerződés- 
ben meghatározott módon, különösen a kikötött hozzájárulással 
közreműködjenek. « 

1694. §. 

1. Megjegyeztetett: A §. első mondata törlendő, mert a 
kötelezettségét vétkesen nem teljesítő társ kártérítési kötelezettsége 
már az 1162. §. első bekezdésének s az 1168. §-nak általános 
szabályaiból következik. Csak ha a polgári törvénykönyv — úgy 
a mint ezt a német ptkönyv 708. §-a teszi — a társnak az álta- 
lános szabályokból folyó felelősségét enyhíteni, nevezetesen a 
culpa in concreto mértékére leszállítani akarná, volna szükséges a 
felelősség tárgyában külön rendelkezni. A felelősség ilyen leszál- 
lítása azonban az Indokolásban (IV. kötet 477. 1.) erre nézve fel- 
hozott okokból nem kívánatos. Ugyancsak törlendőnek jeleztetett 
a §. második mondata is utalással arra, hogy az abban kifejezet* 
tétel is magától értetődik. Egy másik nézet ezzel szemben czél- 
szerűnek vélte a §. második mondatában foglalt szabály kifejezett 
kimondását, mert, ha helyesen ez volna is levezetendő az általá- 
nos szabályokból, ez a consequentia még sem oly nyilvánvaló, 
hogy kételyek ez iránt esetleg nem támadhatnának. 

2. Megjegyeztetett: A T. úgy a jelen §-ban, mint több más 

§-ban is, a melyek a társnak a társasági viszonyból folyó jogairól 
és kötelezettségeiről rendelkeznek, több oly szabályt vett fel, a 
melyek szorosan véve az általános szabályokból is levezethetők 
volnának. Az általános szabályoknak ily egyszerű applicátiója általá- 
ban ugyan joggal kifogás alá esik és mellőzendő, tekintettel már 
csak az abból a contrario netalán levonható helytelen következ- 
tetések veszélyére : a társasági jogviszony szabályozásánál mindazon- 
által indokolt lehet ily, lényegileg applicatio jelentőségével biró 
szabály felvétele is. Az a körülmény ugyanis, hogy az egyes társ 
a társak összességéhez való viszonyában mintegy önmagával kerül 
szembe, oly sajátos jelleget ad a társasági jogviszonynak, a mely 
esetleg kételyekre adhat okot az általános szabályoknak egyik- 
másik irányban való alkalmazhatóságát illetőleg. A polgári törvény- 
könyv épp azért helyesen fog eljárni, ha a T.-et követve, ezen 
esetleges kételyekre való tekintettel a társasági jogviszonynak 
egyes, gyakorlatilag különösen fontos kérdéseire nézve kifeje- 
zetten is megállapítja az általános szabályok consequentiáit. 

3. Megjegyeztetett : A kotelességmulasztó társ nem »a társa- 
ságinak felelős, hanem a társak összességének. A T. által hasz- 
nált szófordulat arra a félreértésre adhat okot, mintha a társaság 
önálló jogi személyiséggel birna. Ugyanezen szempontból — ha 
nem is annyira, mint az előbb említett szófordulat — kifogás alá 
esnek a ^társaságnak okoz* és a ^társaságnak szerez* szó- 
fordulatok is. 

1695. §. 

Általános nézet az volt, hogy a §. törlendő volna. A mi benne 
ki van mondva, az, a mennyiben helyes, már a 1702. §. által fel- 
hívott 1668—1670. §-okbóI, illetőleg az 1144. §. első bekezdésének 
általános szabályából következik. A §. első részében foglalt tétel 
nem is áll egészen. Az, hotry a társ az általa előlegezett vagy ki- 
adott pénz után kamatot : követelhet, ily általánosságban csak az 
esetre áll, ha a társ az ügy vitellel meg volt bizva. 

169Ő §. 

1. Megjegyeztetett: A §. első bekezdése jelenlegi szövegében 
félreértésre adhatna okot. Esetleg úgy volna érthető, hogy a hozzá- 

járulások nagyságára vonatkozó megállapodás hiányában az a véle- 
lem áll, hogy a társak egyenlő hozzájárulásokat teljesítettek, holott 
az első bekezdés nem ezt, hanem azt akarja kimondani, hogy más 
megállapodás hiányában a társak egyenlő hozzájárulásokra vannak 
kötelezve. 

2. Megjegyeztetett : A második bekezdés első mondatában az 
»utólag« szó mint felesleges, sőt esetleg megtévesztő, törlendő. A 
második mondat is elhagyható, mert az első mondat szabályának 
dispositiv jellege amúgy sem kétséges. A helyes szöveg ez volna: 

»A társ nem köteles a kikötött hozzájárulást fokozni vagy 
veszteség következtében csökkent vagyonbetétjét kiegészítenU 

Más oldalról a második bekezdés első mondatának ily szöve- 
gezése ajánltatott: 

»A társ -nem kötelezhető nagyobb hozzájárulásra, mint a 
milyen ki volt kötve ; és nem kötelezhető, hogy veszteség követ- 
keztében csökkent betétjét kiegészítsem 

1697. §. 

Megjegyeztetett: A §. felesleges, mert a benne kimondott 
tétel az 1114. §. általános szabályából következik. 

1698. §. 

1. Az általános nézet az volt, hogy a §. első bekezdése helyett 
a polgári törvénykönyvben kételyek megelőzése végett és gyakor- 
lati nagy jelentőségére való tekintettel legfeljebb csak azt kellenne 
kimondani, hogy szolgálatok teljesítésében »is« állhat a társ hozzá- 
járulása. Jelenlegi szövegében az első bekezdés úgy hangzik, mintha 
taxative akarná felsorolni, hogy a hozzájárulás miben állhat, pedig 
a taxatio nem kimerítő. A hozzájárulás mindenesetre kell hogy áll- 
hasson például a puszta névhasználat megengedésében vagy egy 
nem szabadalmazott találmány vagy üzleti titok használatának 
átengedésében is ; pedig ez nem esnék az első bekezdés meg- 
határozása alá. 

2. A §. második bekezdésére nézve megjegyeztetett, hogy 
annak szabályai csak értelmezési szabályok lehetnek (v. ö. német 
ptkönyv. 706. §. II.), nem pedig dispositiv szabályok, a miknek 
látszanak. 

3. Megjegyeztetett : A §. második és harmadik bekezdése arra 

a félreértésre adhat okot, mintha a tulajdonváltozás már a társak- 
nak az átengedés iránti megállapodásával, (a melyre a §. második 
bekezdésének értelmezési szabálya vonatkozik) menne végbe. Pedig 
ezt a T. nem akarja és helyesen nem is akarhatja. 

4. Megjegyeztetett : Úgy a második, mint a harmadik bekez- 
désben ^tulajdonul* való átengedés helyett »közös tulajdonul* való 
átengedést kell említeni. 

5. Megjegyeztetett: A harmadik bekezdésben meg kellene mon- 
dani, hogy miféle leltárról van szó, mert az minden leltárra, a 
melyet a társak aláírnak, nem vonatkozhatik. 

6. Megjegyeztetett : A bérleti szerződés szabályai nem általá- 
ban, hanem csak a veszély viselésére s a szavatosságra vonatkozó- 
lag alkalmazhatók (v. ö. svájczi kötelmi törvény 528. czikk). A haszon- 
bérletről nem kell említést tenni, mert a haszonbérlet szabályai 
ebben a tekintetben nem különböznek a bérlet szabályaitól. 

Másrészt megfontolandónak jeleztetett: nem kell-e (a svájczi 
kötelmi törvény 528. ez. példájára) azt is kimondani, hogy ha a 
dolgok tulajdonul engedtettek át, a veszély viselésére s a szava- 
tosságra nézve a vétel szabályai alkalmazandók. Az eladó szava- 
tosságára vonatkozó szabályok az 1469. §. által ki vannak ugyan 
terjesztve azon egyéb szerződésekre, a melyek valamely tárgynak 
ellenérték fejében való elidegenítésére irányulnak, de kérdés : ellen- 
értéknek lehet-e tekinteni azt, a mit a többi társ nem az elidege- 
nítőnek, hanem hozzájárulásként a társaság javara kötelez? 

7. Indítványoztatott a második bekezdés második mondatának 

ily szövegezése : ^Ugyanez áll a dolgokról is, ha azok oly 

becsértékben engedtetnek át, a melyet nem pusztán a nyereség 
felosztása czéljából állapítottak meg.« 

8. Indítványoztatott a harmadik bekezdésnek ily szövegezése : 
^Minden dologról, a mely a társaktól aláirt leltárban elő- 
fordul, kétség esetében azt kell tartani, hogy tulajdonul enged- 
tetett át.« 

1700. §. 

I . Megjegyeztetett : Az első bekezdés első mondatának szabálya 
kell, hogy álljon minden társasági ügyre, olyanra is, a mely nem 
képez szorosan véve ügyletet. Az általános nézet az volt, hogy 
^ügyletnél* helyébe »ügynél« volna teendő. 

2. Az általános nézet az volt, hogy az első bekezdés első 
mondatában ^beleegyezése* helyébe ^megegyezése* volna teendő, 
nehogy a beleegyezés a 944. §. második bekezdésének értelmében 
vétessék vagyis előzetes hozzájárulás követeltessék meg mindig, a 
mi semmi esetre sem felelne meg a T. intentióinak. A különbség 
practicus a formakellékhez kötött ügyleteknél. (V. ö. Planck 
Bürg. Gesetzbuch ad 709. §.) 

3. Az első bekezdés második mondata kapcsán felvettetett 
az a kérdés : Határozhat-e a többség érvényesen a kisebbség meg- 
hallgatása nélkül ? 

Az általános nézet az volt, hogy a T. szabálya mindenesetre 
ugy értendő, hogy a többség köteles alkalmat nyújtani a kisebb- 
ségnek is nyilatkozásra. 

4. Inditványoztatott, hogy a §. második bekezdésében »cselek- 
mény* helyébe »ügy* tétessék. 

1701. $. 

1. Megjegyeztetett: A §. első bekezdése, mikor » társasági 
határozatot* kivan meg az ügyviteli megbízás visszavonásához, a 
rendelkezés értelme iránt kétséget hagy fenn, mivel az, hogy mi 
értendő ^társasági határozat* alatt, bizonytalan. 

Társasági határozatról szorosan véve csak társasági ügyben 
lehet szó, már pedig — a mint erre az indokolás is helyesen 
utal — az ügyviteli megbízás visszavonása nem társasági ügy, az 
sem az ügyintézés, sem az ügyvitel körébe nem esik. Speciális 
szabály hiányában ép azért ugy állana a dolog, hogy a megbízás 
visszavonásához valamennyi, nevezetesen a közvetlenül érdekelt 
társnak a megegyezése is szükséges volna. 

Hogy ez nem volna helyes és megfelelő, alig képezheti 
komoly kétség tárgyát. Szükséges mindenekelőtt annak megállapí- 
tása, hogy a megbízás visszavonásának érvényéhez a megbízott 
társ hozzájárulása nem szükséges. Ez a T. álláspontja is, a mely 
a »többi társat« említi mint olyanokat, a kik a megbízást vissza- 
vonhatják. Szükséges továbbá, minthogy sem társasági ügyről 
nincs szó, sem az összes társak megegyezése nem kívántatik meg, 
positive rendelkezni arról is, hogyan állapodhatik meg a többi társ a 
visszavonás iránt. A T., mint a §. indokolásából kivehető, azt 
akarja, hogy a többi társ ugyanazon módozatok szerint határoz- 

hassa el a visszavonást, mint a mely módozatok szerint történik 
a határozathozatal a társasági ügyekben. Első sorban tehát egy- 
hangú megállapodással, esetleg szótöbbséggel, esetleg a társasági 
szerződésben megállapított más módon. 

Az indokolásból következőleg ezt akarja a T. kifejezni a 
^társasági határozat* kitétellel. Egyrészt ezen fogalom hatá- 
rozatlanságánál fogva, másrészt pedig, mert másnak, mint 
egyhangú, esetleg — a mennyiben t. i. a társaság ügyeiben 
egyébként is szótöbbség dönt — szótöbbségi határozatnak ily 
nagy fontosságú ügyben czélszerűen alig lehet helyt adni, helye- 
sebb volna azonban a német ptkönyv 712. §-ának mintájára egyene- 
sen azt kimondani, hogy az ügyviteli megbízást a többi társ egyhangú 
vagy, ha a társasági szerződés szerint szótöbbség dönt, szótöbb- 
ségi határozattal elvonhatja, ha stb. 

Ezzel szemben megjegyeztetett: Komoly kétség tárgyát alig 
képezheti, hogy a §. első bekezdésében említett társasági határozat 
alatt a »többi« társnak oly határozatát kell érteni, a mely a társaság 
ügyeiben való határozathozatalra nézve előirt módon keletkezett. 
Megmaradhatna tehát a jelenlegi szöveg. Nagyobb világosság 
kedvéért esetleg azt lehet kimondani, hogy az ügyviteli megbízást 
a társak más megállapodás hiányában társasági határozattal, melynél 
az illető ügyvivő nem jön tekintetbe, visszavonhatják, ha erre 
nyomós ok van. 

2. Megjegyeztetett: A §. első bekezdésében említett más 
megállapodás csak társasági szerződésbeli megállapodás lehet; — 
nagyobb praecisitás kedvéért czélszerű volna erre a szövegben utalni. 

3. Indítványoztatott ez a szöveg: 

»A társasági szerződéssel a társra ruházott ügyviteli jogosít- 
ványt a többi társ csak egyhangú határozattal, és ha a társasági 
szerződés értelmében a szótöbbség határoz, szótöbbséggel és csak 
nyomós okból vonhatja vissza. « Ezzel szemben megjegyeztetett, 
hogy az ^ügyviteli jogosítvány* kitétel kifogás alá esik annyiban, 
a mennyiben az ügyvitel az azzal megbízott társnak nemcsak joga, 
hanem kötelessége is. 

1702. §. 

Megjegyeztetett: Az idézett §-ok szabályai nem terjeszthetők 
ki ily általánosságban az ügyvivő társaknak a társasághoz való 

viszonyára, minthogy erről a jelen fejezet is tartalmaz több speciális 
rendelkezést. Azok csak az ügyvivő társaknak jogaira és kötelezett- 
ségeire nézve nyerhetnek megfelelő alkalmazást, a mennyiben . . . stb. 
A szöveg ezért a német ptkönyv 713. §-ának hasonlatosságára 
lenne átalakítandó. Bizonytalan továbbá, hogy mi értendő a ^tár- 
sasági szerződés* természete alatt ? Helyesebb volna a társasági 
wiszony* természetére utalni. 

1703. §. 

1. Megjegyeztetett: A §. első bekezdésében e helyett ^mind- 
egyik társnak* jobb volna ezt mondani »a társnak*. 

2. A §. harmadik bekezdéséhez megj egyeztetett : A német 
ptkönyv 716. §-a csak akkor tekinti a szóban levő kikötést hatály- 
talannak, ha alaposan feltehető, hogy a kezelés »hűtelen* (unred- 
liche Gebahrung) ; a T. már akkor is, ha alaposan feltehető, hogy 
a kezelés nem megbízható. Ez talán nagyon is messze megy. 
A megbizhatóság hiányozhatik már akkor is, ha a kezelés csak 
felületes. 

1704. §. 

1. Lásd a CCII. sz. elvi kérdést. 

2. Megjegyeztetett a §. második bekezdéséhez: Ha a T. a 
kivételt kiterjeszti mindazokra a követelésekre, a melyeknek kielé- 
gítése a társaság fennállása alatt a társasági vagyonból követel- 
hető, akkor szükségtelen e mellett külön felemlíteni azt, ^amelynek 
tárgya a társaság fennállása alatt felvehető nyereségjutalék, mert 
ez amúgy is benfoglaltatik az előbb említettekben ; ha pedig mégis 
felemlíttetik, csak példaképen (♦különösen a nyereségjutalék-köve- 
telés . . . stb.*) volna felemlíthető. Más jelentősége van a nyere- 
ségjutalék-követelések külön kiemelésének a német ptkönyv 717. 
§-ának második mondatában, mert ott első helyen csak azok a 
követelések említetnek, a melyek valamely társat az ő ügyviteléből 
kifolyólag (aus seiner Gescháftsführung) illetnek, a mennyiben ki- 
elégítésük a felszámolás előtt követelhető. 

2. Indítványoztatott, hogy a §. első bekezdésében »a társak- 
nak . . . fennálló jogai« helyébe tétessék >a társakat . . . megillető 
követelések*. 

3. Megjegyeztetetett : Az átruházhatlanság mellett felesleges 
a le nem foglalhatóságot külön kiemelni; ez úgyis folyik amabból. 

4. Megjegyeztetett : A második bekezdés szövegezése (»köve- 
telés, melynek kielégítése követelhető*) meg nem állhat. 

1705. §. 

1. Lásd a CCII. sz. elvi kérdést. 

2. Kifejtetett: Az állandóságra szánt gazdasági czélú társa- 
ságokra nézve mindenesetre nagy fontosságú, hogy azok a »Ge- 
sammthand* elvei szerint legyenek szabályozva. Kérdés azonban : 
szükség van-e arra, hogy a társaságok minden neme és különösen 
a pusztán ephemer természetű alkalmi társaságok is ily szabályo- 
zásnak vettessenek alá ? Nem szabad figyelmen kivül hagyni, hogy 
a társasági vagyonnak az a dologi kötöttsége, amely a »Gesammt- 
hand* elvéből foly s a T. 1704—1706., 1712., 1713. §-aiban 
talál kifejezést, a jóhiszemű forgalom érdekeinek szempontjából 
korántsem aggálytalan. Intő például szolgálhatnak e tekintetben 
azok a visszaélések, a melyek a kereskedelmi üzletekre vonatkozó- 
lag évtizedek óta napirenden vannak s a melyeken legutóbb az 
üzletátruházásokról szóló törvényjavaslat kivánt segíteni. A leg- 
könnyebb mód, amelylyel az eladósodott kereskedő ki szokta ját- 
szani hitelezőit, éppen abban áll, hogy társat vesz maga mellé s 
üzletét a társaságra ruházza. Félő, hogy a T. szabályai ezeket a 
visszaéléseket, a melyek eddig legalább a kereskedők körére szo- 
rítkoztak, az általános magánjogi forgalomba is át fogják ültetni^ 
mert azok szerint ezentúl bárki elvonhatná vagyonát a hitelezői 
elől az által, hogy mással tetszés szerinti czélra társaságba lép és 
legértékesebb vagyontárgyait »hozzájárulás«-ként — bárcsak hasz- 
nálatul is — leköti a társaságnak. A hitelező ezzel el volna zárva 
attól, hogy ezeket a vagyontárgyakat végrehaj tásilag lefoglaltassa; 
ő nem tehetne mást, minthogy az 1717. §. értelmében a társaság 
feloszlását követelje ; de mindaddig, a mig a feloszlás tényleg meg 
nem történt, az adós kénye-kedve szerint rendelkezhetnék az illető 
vagyontárgyakkal, a nélkül, hogy a hitelezőnek módjában volna őt 
abban meggátolni. 

Az ily szabályozás sokkal nagyobb veszélyeket rejt magában 
a jóhiszemű forgalomra nézve, semhogy megfelelő cautelák nélkül 
el lehetne fogadni. Legalább két cautela látszik szükségesnek. Az 

egyik az, hogy a társasági vagyonnak a T. szerinti kötöttsége csak 
akkor álljon be, ha a társaság megalakítása közhírré volt téve 
és csak azon vagyontárgyak tekintetében, a melyek a közzétételben 
meg voltak említve, vagy a melyeknek a társasági vagyonhoz tar- 
tozása külsőleg felismerhető. A másik az, hogy pz egyes társ 
megrövidített hitelezői az illető vagyontárgyaknak a társaság részére 
való lekötését csődön kivül megtámadhassák és megtámadási jogu- 
kat kifogás útján — esetleg a társak által indított igényper kereté- 
ben — is érvényesíthessék. A csődön kívüli megtámadási jogot 
szabályozó törvénynek legkésőbb a polgári törvénykönyvvel egy- 
idejűleg kellene életbe lépnie. 

3. Megjegyeztetett: Az Indokolás hangsúlyozza, de a szöveg 
is (»a mit mint hozzájárulást . . . szolgáltattak*) határozottan kife- 
jezésre juttatja azt, hogy a T. szerint a társasági vagyonhoz nem 
tartozik a hozzájárulás szolgáltatása iránti követelés, hanem csak 
a hozzájárulás maga. Amaz csak az egyes társat illeti meg társá- 
val szemben. (A német ptköny v szempontjából a kérdés controvers. 
Planck szerint — Bürg. Gesetzbuch ad 718. §. — az ily követelés 
nem társasági vagyon, Dernburg szerint — Bürg. Recht II. kötet 
2. rész 454. 1. — igen.) 

Ez nem helyes, nem practicus, és veszélyezteti annak a 
czélnak elérését, a melyet a T. a » társasági vagyon « rendszerével 
épp elérni akart. Magát a már szolgáltatott hozzájárulást a társ 
magánhitelezője a T. szerint nem vonhatná el a társasági czéltól, 
közvetve azonban mégis elérhetné ugyanazt, ha a társnak tár- 
sával szemben a hozzájárulás szolgáltatására irányuló követe- 
lését lefoglalhatná. Ily szabályozás mellett továbbá a társ beszá- 
mítással élhetne társának a hozzájárulás szolgáltatása iránti köve- 
telésével szemben, a mi ismét csak veszélyeztetné a társasági czélt. 

Helyesen és következetesen nemcsak maga a hozzájárulás, 
hanem az annak szolgáltatása iránti követelés is kell, hogy társa- 
sági vagyon legyen. 

Az általános nézet az volt, hogy a polgári törvénykönyvnek 
a kifejtettek alapján arra az álláspontra kell helyezkednie, hogy a 
hozzájárulás szolgáltatása iránti követelés — és okszerűleg épúgy 
a nem-teljesítés miatti kártérítési követelés — is társasági vagyont 
képez és hogy ez az álláspont kétséget kizáróan kifejezésre jutta- 
tandó az első bekezdés szövegében. 

4. Megjegyeztetett: A T. a §. első bekezdésében a »hozzá- 
járulás* szót szűkebb értelemben használja, mint az 1698. §. első 
bekezdésében. Míg ott e kifejezés a személyes szolgálatokat is 
jelenti, a melyekre a társak valamelyike kötelezi magát, itt csak a 
társaság czéljaira átengedett dolgokra és jogokra vonatkoztatható. 
Félreértések elkerülése végett tehát itt más kifejezést kellene használni. 
Talán az 1696. §. második bekezdésében használt »betét« szó volna 
erre alkalmas. 

5. Megjegyeztetett: A T. a jelen §-ban ismét oly szófordu- 
latot használ (»a mit a társaság szerzett*), a mely arra a félre- 
értésre adhatna okot, mintha a társaság jogi személyiséggel birna. 
Azért inkább azt kellene mondani: a »mi a társasági ügykezelés 
által a társaság részére szereztetett* (v. ö. német ptkönyv 718. §.: 
»die durch die Gescháftsführung für die Gesellschaft erworbenen 
Gegenstánde*). Ugyanezen lehető félreértés elkerülése czéljából a 
^társasági vagyon* kifejezést magában a ptkönyvben meg kellene 
magyarázni, hogy t. i. annyit jelent, mint : *a társak közös vagyona* 
(v. ö. német ptkönyv 718. §.: »gemeinschaftliches Vermögen der 
Geselschafter*). 

6. Megjegyeztetett: Ha a polgári törvénykönyv elfogadja a 
»külön társasági vagyon* rendszerét, alkalmas módon gondos- 
kodnia kell arról, hogy az a körülmény, hogy az ingatlan társasági 
vagyon alkatrésze, megfelelően kitüntettessók a telekkönyvben ; 
a társasági vagyonhoz való tartozása az ingatlannak harmadik sze- 
mélynek mindenesetre csak úgy lehet ellenvethető, ha az a telek- 
könyvben be van jegyezve, vagy előtte egyébként ismeretes. 

170(5. §. 

1. Lásd a CCII. sz. elvi kérdést. 

2. Megjegyeztetett: ereszről* helyébe ^jutalékról* volna 
teendő, mert részről inkább csak dolgoknál beszélünk, itt pedig 
vagyonilletőségről, hányadról van szó. 

3. Megjegyeztetett : A társ nemcsak a társasági vagyonból őt 
illető jutalékról, hanem az ahhoz tartozó egyes vagyontárgyakról 
sem rendelkezhetik a T. intentiói szerint. Ezt a szövegben is ki- 
fejezésre kellene juttatni igy : »A társ nem rendelkezhetik a társa- 
sági vagyonból, sem" az ahhoz tartozó egyes vagyontárgyakból őt 

23* 

megillető jutalékról. « Más oldalról a javasolt kiegészítés feleslegesnek 
jeleztetett. 

4. Utalás történt arra, hogy a »Gesammthand« elvének ke- 
resztülvitele a végrehajtási törvényben oly szabály felvételét fogja 
szükségessé tenni, a mely szerint a társasági vagyon ellen végre- 
hajtásnak csak oly ítélet alapján van helyé, mely valamennyi társ 
ellen hozatott (v. ö. német C. P. O. 736. §.); valamint egy oly 
szabályét, a mely szerint az egyes társnak a társasági vagyonhoz 
tartozó tárgyakból való illetősége le nem foglalható. (V. ö. német 
C. P. O. 859. §. I. 2 ) Lásd az 1712. §. kapcsán 2. pont alatt tett 
megjegyzést is. 

5. Kívánatosnak jeleztetett, hogy a társasági vagyon dologi 
kötöttségét megállapító, illetőleg kifejezésre juttató §-ok egymás 
mellé helyeztessenek el. 

1707. §. 

1. Lásd a CGI. sz. elvi kérdést. 

2. Megjegyeztetett: A §-ban kimondott tétel már az 1696. §. 
második bekezdésének azon szabályából következik, hogy a ki- 
kötött hozzájárulás utólagos felemelésére egyik társ sem kötelez- 
hető. A §. mint felesleges ezért törölhető volna. 

3. Megjegyeztetett : A szöveg, a mikor a társaság ellen fenn- 
álló* követelésről szól, helytelenül a társaság jogi személyiségére 
enged következtetni. 

1708. §. 

1. Megjegyeztetelt : A §. első bekezdésében »a nyereség vagy 
veszteség* helyébe »a nyereség és veszteség« teendő. Más meg- 
állapodás alatt mindenesetre csak társasági szerződésbeli megálla- 
podást szabad érteni, kívánatos volna erre kifejezetten utalni. 

2. Felvettetett: Mi értendő a §. második bekezdésében »éven- 
kint« alatt ? A naptári évet vagy az üzleti évet kivánja-e a T. irány- 
adóul tekintetni? A német ptkönyv (721. §. II.) az üzleti évre tekint 
és feltehető, hogy a T. is ezt érti. A szöveg megfelelően kiegé- 
szítendő lesz. 

3. Megjegyeztetett: A második bekezdés helyesebben ilykép 
volna szövegezendő : »Ha kötötték, kétség esetében a szám- 
adások lezárásának és árnyereség felosztásának minden üzleti év 
végén kell történnie.* 

1709. §. 

1 . Megjegyeztetett : A §. első bekezdésében »a mennyiben* he- 
lyébe »ha« volna mindenesetre teendő. A §. első bekezdésének 
második sorában pedig: »vagy« helyébe »és« lesz teendő, tekin- 
tettel a mondat további részére és a §. második bekezdésének 
szövegére. ^Minőségére* helyébe »módjára« volna teendő. 

2. Felvetietett : vájjon a társaság lényegéhez tartozik-e a T. 
szerint, hogy a haszonban és veszteségben mindegyik társ része- 
süljön ? Az általános nézet az volt, hogy ennek a kérdésnek el- 
döntése az elméletnek és gyakorlatnak hagyandó fenn. 

3. Indítványoztatott a második bekezdésnek ily szövegezése : 
»Ha van meghatározva, a meghatározás kétség ese- 
tében mind a kettőre jön alkalmazásba.* 

1710. §. 

1. Kifejtetett: Az első bekezdés elhagyandó, mert magától 
értetődik, hogy a mennyiben az üg\ r vivő társ képviseleti joggal 
bir, reája a képviseletre vonatkozó szabályok alkalmazandók és 
pedig nem is csak »megfelelően«, hanem közvetlenül. E mellett 
zavarólag is hat, hogy a bekezdésben egyes §-ok vannak kiemelve, 
mint a melyek megfelelően alkalmazandók, holott ezeken kivül 
másoknak is (1007., 1009., 1011 — 1013., 1015., 1016. §-ok) alkal- 
mazást kell nyerniök. 

Az 1006. §. magától érthetőleg oly értelemben alkalmazandó, 
hogy a képviseleti joggal biró ügyvivő társ által kötött ügyletek 
alapján nem a társaság (mely jogi személyiséggel nem bir), hanem 
az összes társak vannak jogosítva és kötelezve. 

2. A §. harmadik bekezdésére megjegyeztetett: Az 1700. §. 
helyett az 1701. §-ra kell hivatkozni. A »csak« elhagyandó, mert 
a bekezdés nem a szabad visszavonhatóság alól állít fel kivételt, 
hanem, minthogy a társasági szerződésből ellenkezőleg a vissza- 
vonhatlanság következnék (1017. §. I. 1 ), a kivétel alól állít fel 
kivételt. Az 1701. §. továbbá nemcsak a visszavonás »mód«-jára, 
hanem annak »előfeltételeire«-re nézve is irányadó, illetve kell 
hogy irányadó legyen (»nyomós ok«). A német ptkönyv 715. §-a 
{».... nach Massgabe des §. 712. Abs. 1. . . .«) mindkettőt 
kifejezi. 

1711. §. 

1 . Kifejtetett : Az első és a második bekezdés szabályára nincs 
szükség, mert a bennük foglaltak a T. egyéb szabályaiból amúgy is 
következnek, illetőleg azokból amúgy is levezethetők. Elhagyható 
volna esetleg a harmadik bekezdés is. Az abban foglalt hivatkozás 
az 1203 — 1211. §-okra mindenesetre mellőzendő, mert téves. Ezek a 
§-ok, a melyek a részre oszló követelésekre s a hitelezői egyetem- 
legességre vonatkoznak, itt egyáltalán nem nyerhetnek alkalma- 
zást, mert ellentétben állanak a szabályozás alapjául elfogadott 
»Gesammthand« (együttes közösség) elvével. A több .hitelező 
viszonyát tárgyazó szabályok közül egyedül az 1212. §. megfelelő 
alkalmazása jöhet szóba. 

A több adós viszonyát tárgyazó szabályok közül rendszerini 
az 1224. §. fog alkalmazást nyerni, mert a társaknak vagy együt- 
tesen vagy közös képviselő által kell a társaságot illető jogügyle- 
teket végezniök, s így eltérő kikötés hiányában adva vannak a korlá- 
tolt egyetemlegesség előfeltételei. Mindazonáltal az 1213 — 1223. §-ok 
alkalmazhatósága sincs kizárva; részekre oszló kötelezettség 
(1213. §.) fog különösen fenforogni, ha a társak alaptalan gazda- 
godás miatt vannak kötelezve. 

2. Megjegyeztetett : Az első bekezdés szövege (^társaság kö- 
telezettségeiért*) arra a helytelen következtetésre ad alapot, hogy 
a társaság jogi személy. 

1712. §. 

1. Lásd a CCII. sz. elvi kérdést. 

2. Megjegyeztetett: A §. az 1706. §-nál javasolt alakban in- 
kább a végrehajtási törvénybe volna felveendő. Az 1704. §-ra 
való utalás nem szerencsés, mert ott oly követelésekről van szó, 
a melyek az egyik társat a társasági viszony alapján a többi társ 
ellen illetik, holott itt azt kell kimondani, hogy az egyes társ hite- 
lezője nem foglalhatja le adósának a társasági vagyonhoz tar- 
tozó dolgokból és jogokból való illetőségét. 

3. Felvettetett, vájjon a jelen §. szabálya áll-e az olyan 
hitelezőre is, a ki nem társasági hitelező, de követelése valamennyi 
társ ellen áll fenn. A német jogban a kérdés controvers, bár a 
többség (így különösen [Planck ad 719. §. 2. jegyzet] és Dernburg 
[Bürg. Recht II. k. II. rész 548. 1.] szemben Cosackkal [Bürg. 

Recht II. k. 203. 1.]) a C. P. O. vonatkozó szabályét úgy magya- 
rázza, hogy az ily hitelező, ha valamennyi társ ellen nyert ma- 
rasztaló Ítéletet, akadálytalanul végrehajtás alá vonhatja az egész 
társasági vagyont. A jelen §. esetleg oda magyarázható, hogy az 
ily hitelező is, bár valamennyi hitelezőnek, de nem társasági, ha- 
nem magánhitelezője s mint ilyen az 1 704. §. második bekezdésé- 
hez képest szintén csak az egyes tagoknak a társaság feloszlása- 
kor kijáró illetményét foglaltathatja le; hogy tehát a társaság 
fennállása alatt a társasági vagyonból kielégítést nem kereshet 
Minthogy az 1723. §. értelmében a társaság feloszlása után a tár- 
sasági vagyonból első sorban a közös adósságok fizetendők ki s 
ezek alatt az Indokolás A (IV. kötet 522. 1.) szerint a társasági adós- 
ságok értendők, ez a magyarázat implicálná, hogy a társasági 
hitelezőknek a társasági vagyon tekintetében a nem-társasági hite- 
lezők felett elsőbbségük van, a mit pedig T. az Indokolás szerint 
(IV. k. 505. 1.) kimondani nem akart. 

Az általános nézet az volt, hogy nem lehetne elfogadható 
indokát adni annak, miért ne kereshessen a társasági vagyonból 
a társaság fennállása alatt kielégítést az oly — bár nem-társasági 

— hitelező is, a kinek valamennyi társ ellen van marasztaló 
ítélete. 

Utalás történt nevezetesen arra, hogy a T. a társasági vagyont 
a társ magánhitelezője elől azért vonja el bizonyos értelemben, ne- 
hogy a foglalás által a nem-adós társ sérelmével a társasági czél 
esetleg meghiusíttassék. Ez az indok azonban természetszerűleg 
nem talál arra az esetre is, a mikor valamennyi társ egyképen 
adós is. 

Szükségesnek jeleztetett, hogy ezen álláspont érvényesülése 

— a T. igazi intentióinak is megfelelően — alkalmas helyen és 
módon, esetleg a végrehajtási eljárási jogban biztosíttassák. 

1713. §. 

1. Lásd a CCIL sz. elvi kérdést. 

2. Megjegyeztetett: Az első bekezdés kapcsán felmerül az a 
kérdés, vájjon beszámíthat-e az adós oly ellenkövetelést, mely őt 
valamennyi társ ellen, de nem a társaság ügyeiből kifolyólag illeti ? 

Az általános nézet az volt, hogy valamint meg kell engedni 
az oly nem-társasági hitelezőnek is, a kinek követelése valmennyi 
társ ellen áll fenn (lásd az 1712. §. kapcsán 3. pont alatt tett 
megjegyzéseket), azt, hogy a társasági vagyonból kereshesse a 
kielégítését, úgy nem lehet a beszámítást sem kizárni a feltett 
esetben. 

3. A §. második bekezdéséhez megjegyeztetett: Az enged- 
ményezés szabályaival való conformitás szempontjából nem az adós 
^tudomására*, hanem az ^értesítésre* kell a súlyt helyezni. A német 
ptkönyv 720. §-a ugyan szintén a tudomásszerzés időpontját említi, 
de ez nem lehet irányadó, mert a német ptkönyv 406 — 408. §-ai 
szerint engedményezés esetében is az adós tudomásszerzésének 
időpontjában állanak be azok a joghatások, a melyekhez a T. az 
adós értesítését kivánja. 

4. Megjegyeztetett: A harmadik bekezdésben az 1259. §. is 
felhívandó lenne. 

1714. §. 

1. Indítvány oztatott, hogy az első bekezdésben mondassék 
ki kifejezetten, hogy határozatlan időre kötött társasági szerződést 
bármelyik társ »bármikor« felmondhat. 

2. A §. harmadik bekezdéséhez egy oldalról megjegyeztetett, 
hogy az, mivel a benne kimondott szabály magától értetődik, 
elhagyandó lenne; más oldalról pedig, hogy a szabály jelenlegi 
alakjában nem állhat meg, mert a felmondás a feltett esetben idő- 
höz lehet kötve, a mit be kell tartani, a mikor is az ily szerződés 
nem lesz az első bekezdés szerint bármikor felmondható. 

3. Indítványoztatok a negyedik bekezdésnek ily szövegezése : 
»A felmondással a társaság feloszlik.* 

1715. §. 

1. Megjegyeztetett: Mig a német ptkönyv (723. §. I. 2 ) 
nyomós ok fenforgása esetén a társnak megadja azt a jogot, hogy 
a bár határozott időre szóló társaságot felmondhassa, addig a T. 

ily esetben nem felmondási jogot, hanem — megegyezés hiányá- 
ban perrel érvényesítendő — követelést ad a társaság feloszlására. 
A T. szabályozása nem czélszerű és azokat az érdekeket, a melyeket 
szolgálni kivan, nem védi meg eléggé. A nyomós ok feltételezett 
fenforgása esetén a társaság mielőbbi, gyors feloszlása lesz kívá- 
natos, ezt pedig a T. constructiója — a perrel érvényesítendő 
követelési jog — eléggé nem biztosítja. 

Helyesebb és practicusabb volna, ha a T., a német ptkönyvet 
e részben követve, a §. első bekezdésében azt mondaná ki, hogy 
a határozott időre szóló társaság a kikötött idő előtt felmondható, 
ha erre nyomós ok van. 

2. Fel vettetett : Mi értendő a társasági viszonyból eredő lénye- 
ges kötelezettség ^megszegése* alatt? Az objectiv nem-teljesítés 
magában véve semmi esetre sem lehet itt értve, ez túl messze 
menne ; de kétséges lehet, értve van-e minden vétkes nem-telje- 
sítés, vagy talán éppen csak a szándékos kötelességmulasztás? 

A német ptkönyv 723. §-a a kötelezettségnek szándékos 
vagy súlyos gondatlanságból eredő megsértéséhez fűzi az itt szó- 
ban forgó következményt. 

Az általános nézet az volt, hogy az első bekezdés második 
mondatában a » kötelezettség megszegése* helyett a ^kötelezettség 
szándékos vagy súlyos gondatlanságból eredő megsértését* kellene 
nyomós okként felemlíteni. 

3. Indítványoztatott, hogy az első bekezdés második mon- 
datában a T. rendes szóhasználatának megfelelően '►neveze- 
tesen* helyébe* különösen* tétessék, »alkalmatlanná« helyébe »kép- 
telennó« volna teendő. 

4. Megjegyeztetett: A második bekezdés szabálya nem elég 
világos, helyesebb volna azt mondani, hogy : »Ugyanez áll akkor 
is, ha felmondási határidő van megállapítva.* 

5. Megjegyeztetett: Ha a polgári törvénykönyv nyomós ok 
miatt felmondási jogot adna a társnak a határozott időre szóló 
társaság tekintetében is, eo magis meg kellene adni a társnak ily eset- 
ben azt a jogot is, hogy — ha felmondási idő van megállapítva — ezen 
idő betartása nélkül mondhasson fel. (V. ö. német ptkönyv 723. §. I. 8 ) 

1716. §. 

1. Megjegyeztetett: Az időszerűség criteriuma nagyon is 
bizonytalan, a »nem-időszerűség« helyett ^alkalmatlan időt* kellene- 
említeni. 

2. Megjegyeztetett: A társ felmondásához oly fontos követ- 
kezmények fűződnek, hogy annak a kérdésnek, hatályos-e az 
alkalmatlan időben történt felmondás vagy sem? nem szabad 
hosszabb időn át bizonytalanságban maradnia. Ehhez képest csak 
két álláspont között lehet a törvényhozónak választania: vagy 
hatálytalannak jelenti ki az alkalmatlan időben való felmondást, 
vagy elismeri hatályosnak, de a felmondót kártérítésre kötelezi. 
Ez utóbbi állásponton van a német ptkönyv (723. §. II.) 

A T. megkísérli a közvetítést, midőn kimonja, hogy ha a 
társaság feloszlása nem időszerű, a körülményekhez mért méltá- 
nyos elhalasztást lehet »követelni«c. E szerint a felmondás magá- 
ban véve hatályos volna, de a többi társ az elhalasztási követelés 
érvényesítése által, a mire nézve a T. határidőt nem ir elő, a fel- 
mondás hatályát ismét megszüntethetné. Ez a szabályozás nem 
látszik czélszerűnek, mert jogbizonytalanságot teremt. A szabály 
továbbá oly esetben, midőn a felmondás éppen a szerződés értel- 
mében történik (1714. §. III.), tárgyilag nem is igazolható; szint- 
oly kevéssé olyankor, a mikor a felmondás ideje objective ugyan 
alkalmatlan, de a felmondónak arra, hogy ilyenkor mondja fel, 
fontos oka volt. 

1717- §. 
1. Megjegyeztetett: A keresk. törvény 101. §-ának megfelelő 
jelen §-ból az látszik következni, hogy az egyes társ magánhite- 
lezője csak akkor vezethet végrehajtást arra, a mi adósa részére 
a társasági vagyon felosztásakor ki fog járni, ha előzőleg a társ 
magánvagyonára sikertelenül végrehajtást vezetett. Ez azonban 
egyfelől ellenkeznék az 1704. §. második bekezdésének szabályá- 
val, a mely ezt a korlátot nem ismeri, másfelől pedig tárgyilag alig 
volna indokolható." A német ptkönyv (725. §.) és perrendtartás 
(859. §. I. : »Der Antheil eines Gesellschafters an dem Gesell- 
schaftsvermögen einer nach §. 705. des B. G. B. eingegangenen 
Gesellschaft ist der Pfándung unterworfen.«) ezt a korlátozást 
— helyesen — nem ismerik. A társ összilletőségének lefoglalását 

korlátozás nélkül meg kellene engedni, s legfeljebb a foglaltatónak 
azt a jogát, hogy a társaság feloszlását követelje (illetőleg helye- 
sebben : a társaságot felmondja), lehetne esetleg attól függővé 
tenni, hogy előbb adósának magánvagyonából keressen kielégítést. 
A T. alapján még az a visszás eredmény is elő állhat, hogy a 
magánhitelezőnek, a ki az 1704. §. második bekezdése alapján végre- 
hajtást vezetett arra, a mi a társnak a társaság feloszlásakor jutni 
fog, ha utóbb a társaságot a jelen §.alapján meg akarná szüntetni, 
a társ magánvagyonára vezetett sikertelen végrehajtás után a 
szóbanforgó jutalékot újból le kellene foglaltatnia, 

2. Megjegyeztetett: Mig a német ptkönyv szerint a hitelező 
a feltett esetben a társaságot felmondhatja, a minek az a követ- 
kezménye, hogy a társaság a felmondással megszűnik, addig a T. 
szerint a hitelező csak követelheti a társaság feloszlását. Ezen 
követelése alapján, a mely nyilván az összes társak ellen volna 
érvényesítendő, a feloszlás csak akkor következnék be, ha a tár- 
sak ezen követelésébe beleegyeznek vagy erre az akaratkijelen- 
tésüket pótló jogerős ítélettel köteleztetnek. Ez nagyon megnehe- 
zítené a hitelezőnek joga érvényesítését és még fokozná azon 
aggályokat, melyek a T.-ben foglalt szabályozás ellen már fel- 
hozattak. Helyesebb a német ptkönyv álláspontja. Ha a magán- 
hitelező sikertelenül vezetett végrehajtást a társ magánvagyonára 
és lefoglalta a társ összilletőségét, és ha ez alapon meg akarjuk 
neki adni azt a jogot, hogy a társaság feloszlását előidézhesse, 
teljesen impracticus és czéltalan volna ezen liquid előfeltételek 
mellett a hitelezőt esetleg még perre kényszeríteni. 

3. Megjegyeztetett: Az egyes társ összilletőségének az 1717. §. 
szerinti lefoglalása a T. szerint mindaddig, amig a feloszlás meg 
nem történt, látszólag semmi hatálylyal sem bir ; nevezetesen nem 
korlátozza a végrehajtást szenvedő társat, hogy a társasági vagyon 
tekintetében a társasági szerződés szerint őt megillető jogokat 
gyakorolja s nem korlátozza a társak összességét a társasági 
vagyonra vonatkozó rendelkezésekben, még akkor sem, ha azok 
a foglaltató hitelezőre nézve nyilván sérelmesek. Megfontolandó, 
hogy ez helyes-e s hogy nem kellene-e kimondani, hogy az a társ, 
kinek összilletménye lefoglaltatott, a társasági vagyon tekintetében 
őt megillető jogokat csak a végrehajtatóval vagy egy kinevezendő 
ügygondnokkal egyetértőleg gyakorolhatja. Egy másik nézet az 

volt, hogy ezt a joghatályt helyesen még nem lehet az összillet- 
mény lefoglalásának tényéhez, hanem csak a feloszlás követelésének, 
illetőleg helyesebben a felmondás tényéhez kapcsolni. 

4. Kifejtetett : A foglaltatót csak akkor lehet feljogosítani arra, 
hogy a társaság feloszlását követelje, ha a foglalás jogerejűleg 
megítélt vagy annak tekintete alá eső követelés fejében történt; 
de nem akkor, ha a végrehajtás felebbezésre való tekintet nélkül 
végrehajtható ítélet alapján volt elrendelve. Az utóbbi esetet a 
német ptkönyv is kiveszi (725, §. : >. .. sofern der Schuldtitel 
nicht blos vorláufig vollstreckbar ist.«) 

5. Megjegyeztetett : ^tekintet nélkül arra . . , stb.« helyébe »bár- 
mikor* volna teendő. 

1718. §. 

Indítványoztatott, hogy a ^feloszlik* helyébe »véget ér« vagy 
»megszünik« tétessék. 

1719. §. 

1. Megjegyeztetett: »Más megállapodás hiányában« helyett 
jobb volna ezt mondani : »ha a társasági szerződésből más nem 
következik. « Lehet ugyanis, hogy szorosan véve nincs megállapodás, 
a társasági szerződésből azonban mégis levezethető az, hogy a tár- 
saság feloszoljék. PL az a társ hal meg, a ki egyedül értett a 
társasági ügyekhez és ki épp azért az ügyvitellel meg is volt bizva. 
Igaz, hogy a T. megállapodás alatt nem érti csupán a kifejezett 
megállapodást, de mégis jobb az indítványozott szöveg, mert sza- 
badabb mérlegelést tesz lehetővé. 

2. Indítványoztatott, hogy »ha a társak valamelyike meghal* 
helyébe tétessék ^valamelyik társ halálával* ; — ^halaszthatatlan 
teendőit* helyébe pedig ^halaszthatatlan ügyeit«. 

3. Megjegyeztetett: A harmadik bekezdés helyesebben igy 
volna szövegezendő : »Ugyanigy köteles a többi társ is . . . halaszt- 
hatatlan teendőket . . . ellátni. « 

1720. §. 

1. Az, hogy az egyik társ csődje mindig a társaság feloszlását 
vonja maga után, aggályosnak jeleztetett, különösen a nagyobb számú 
társból álló társaságok szempontjából. Más oldalról azonban a csőd 

természetével összeegyeztethetetlennek jeleztetett az, hogy a társ 
csődje daczára a társaság fenmaradjon. Utalás történt egyúttal arra, 
hogy nagyobb számú társból éttó társaságoknál rendszerint az 
1727. §. fog alkalmazást nyerhetni. 

2. Ajánltatott ez a szöveg: ^Feloszlik a társaság valamelyik 
tag csődbejutásával*, vagy : » . . . valamelyik tag vagyonára elrendelt 
csődnyitássak. 

1721. §. 

1. Felvettetett: Mely időpontban szűnik meg a társasági 
vagyonnak az 1704—1706., 1712., 1713. §-ok szerinti kötöttsége? 
Már a társaság feloszlásával vagy csak a társasági vagyon tényleges 
felosztásával (illetve a felszámolás befejezésével) ? A T., úgylátszik, 
ez utóbbi állásponton van, minden kétség azonban nincs ez irány- 
ban kizárva. 

2. Megjegyeztetett: A vagyonfelosztás fogalma nem alkalmas 
a társaság feloszlásával rendszerint szükségessé váló transactio 
jelzésére. Helyesebb volna és a T. szabályozásának is jobban meg- 
felelne, ha a §-ban az mondatnék ki, hogy a társaság feloszlása 
esetén felszámolásnak van helye a társasági vagyon tekintetében. 

1722. §. 

1. Megjegyeztetett: Szerkezetileg nem helyes a rendelkezések 
sorrendje ebben és a következő §-ban. Az 1723. §. harmadik 
bekezdésként a jelen §-ba volna mindenesetre elhelyezendő. A mos- 
tani elhelyezés mellett az 1 722. §. harmadik és különösen negyedik 
bekezdése ellentétben látszik lenni az 1723. §-szal. 

2. Megjegyeztetett: Helyesen nem a ^hozzájárulásoké, hanem 
a »betétek« visszatérítéséről kellene rendelkezni. 

3. Megjegyeztelett : ^Személyes szolgálatok* helyett ugy itt, 
mint az 1698. §. első bekezdésében is, egyszerűen »szolgálatok«- 
ról kellene említést tenni. 

4. Megjegyeztetett: A T. az osztályra nézve a társaságnál 
nem tartalmaz kimerítő dispositiv, szabályokat, nyilván azért, mert 
azt akarja, hogy e részben a közösség szabályai nyerjenek alkal- 
alkalmazást. Ezt a gondolatot a §. negyedik bekezdésében foglalt uta- 
lás azonban nem fejezi ki megfelelően. Az utalás az első bekez- 
désbe lenne felveendő, a mely erre a czélra a német ptkönyv 
731. §-ának mintájára lenne átalakítandó. 

5. Megjegyeztetett: A harmadik bekezdésben ^visszatérítése 
helyett mindig »megtérítést« kellene említeni. 

1723. §. 

1. Megjegyeztetett: A §. redactionális szempontból kifogás 
alá esik. Ugyanazon fogalom jelzésére egy helyen az »adósság«, más 
helyen pedig a » tartozás « kitételt használja és a »közös adóságok- 
hoz* számítja az egyes társnak a társasági viszony alapján fenn- 
álló ^követeléseit*. 

2. Megjegyeztetett, hogy a »kö vetélései « (illetőleg az annak 
helyébe teendő más kitétel) után »is» teendő. 

3. Indokolatlannak jeleztetett, hogy a társnak a többi társ ellen 
fennálló csak azon követelését rendeli a §. a társasági vagyonból 
a használatra átengedett tárgyak visszaadása után . kifizetni, a mely 
a társasági viszony alapján áll fenn. A §. szabályát ki kell terjesz- 
teni minden közös tartozásra, amelyért az egyik társnak a többi 
társ adósként felel. 

4. Megjegyeztetett: A §. második mondata jelenlegi szöve- 
gében könnyen arra a félreértésre adhatna okot, mintha az abban 
említett követelést a hitelezővel szemben kellene biztosítani, a mit 
a T. nem akarhat. Azt kellene kimondani, hogy visszatartandó az, 
a mi valamely még le nem járt, vagy vitás tartozás kiegyenlítésé- 
hez szükséges. 

1724. §. 

Megjegyeztetett : Az első bekezdés szabálya mindenesetre 
csak instructionalis jellegű lehet, de mint ilyen is felesleges, a mellett 
nem is kimerítő. 

A mit ki kell mondani, az annyi hogy a folyó ügyletek lebo- 
nyolítása és a mennyiben ehhez ujabb ügyletek kötése szükséges, 
ezek szempontjából, valamint a második bekezdésben említettek 
szempontjából "a társaságot fennállónak kell tekinteni, a mennyiben 
ez a vagyon felosztása végett, helyesebben a felszámolás czéljaira 
szükséges. 

Ezzel egyáltalán nem függ össze ós teljesen önnálló jellegű 
az a szintén felveendő rendelkezés, hogy a mennyiben a közös 
adósságok kifizetéséhez és a betétek megtérítéséhez szükséges, a 
társasági vagyont készpénzzé kell tenni. Ez a rendelkezés az 1722. 
§. harmadik bekezdéséhez kapcsolódik. 

1725. §. 

Kifejtetett: A jelen §. szerint a felszámolás tartama alatt a 
társak maguk intézik az 1724. §-ban említett ügyeket. Kérdés: 
ha az egyik társ magánhitelezője az 1717. §. alapján idézi elő a 
társaság feloszlását, akkor is áll-e az 1725. §. szabálya? A végre- 
hajtást szenvedő társ akkor is jogosult-e a többi társakkal együtt 
a foglaltató hitelező minden ingerentiája nélkül tetszés szerint intézni 
az ügyeket és eszközölni a felszámolást ? Ez alig látszik elfogadha- 
tónak, mert a hitelezőnek az 1717. §-on alapuló jogát gyakorlatilag 
értéktelenné tenné. Ily esetben a végrehajtó bíróságnak ügygond- 
nokot kellene kirendelni, a ki a felszámolás körül a végrehajtást 
szenvedő társat megillető jogokat gyakorolja, a 733. §. első bekez- 
désének analógiájára. (Lásd az 1717. §. kapcsán 3. pont alatt tett 
megjegyzést is). 

2. Utalás történt arra, hogy mig a jelen §. ^ügyviteli jogo- 
sultsága-ót említ, az 1701. §. » ügyviteli megbizás«-ról szól. Kívá- 
natosnak jeleztetetf egységes terminológia. 

3. Megjegyeztetett: »véget ér« helyébe ^megszűnik* vagy 
>elenyészik« volna teendő. 

4. Megjegyeztetett : Az ügyviteli jogosultság megszűnésére az 
1675. §. szabályai megfelelően alkalmazandók. V. ö. német ptkönyv 
729. §. 

1726. §. 

1. Indítványoztatok hogy »a hiány a társakat a veszteség 
viselésének arányban terheik helyébe tétessék »a hiányt abban 
az arányban fedezik, a melyben a veszteséget kötelesek viselni*. 

2. Indítványoztatott, hogy a §. »ha« helyett »a mennyiben* 
kitétellel vezettessék be. A túlnyomó nézet az volt, hogy a jelen- 
legi szöveg e részben megfelelőbb. 

1727. §. 

1. Megjegyeztetett: A §. alkalmazhatósága iránt — jelenlegi 
szövegében — ép azokban az esetekben lehet kétség, a melyekre 
azt a T. nyilvánvalólag első sorban szánta. 

Oly megállapodás, a mely egész általánosságban a »kiválás« 
esetéről rendelkeznék, alig fog előfordulni. Tekintettel azon- 
ban arra, hogy a T. szerint a társaság feloszlik, ha 
valamelyik társ meghal, csődbe jut, a feloszlást követeli 

vagy felmond, igenis előfordulhat és előreláthatólag elég gyakran 
elő fog fordulni az oly megállapodás, a mely ezen körülmények 
valamelyikének — tehát nem is szükségképen bármelyikének — 
beállta esetére a társaság folytatását szabja meg a többi társ által. 
Adott esetben felmerülhet már most az a kérdés, vájjon valamely 
társ halálára szóló 'ily megállapodás esetében, alkalmazható-e a 
jelen §. szabálya, tekintve, hogy ily esetben a T. szerint nem 
az illető társ kiválásának, hanem a társaság feloszlásának kellene 
bekövetkeznie. De, ha a jelen §. úgy volna is érthető és értendő, 
hogy ily megállapodás a §-ban feltételezett megállapodást képez, 
úgy ez esetben viszont fictiójában a T. szabálya túlmessze megy 
és ellenkezésbe jöhet a társak kifejezett akaratával. Lehetséges 
ugyanis, hogy a társak kifejezetten csak valamelyik társ halál 
esetére állapították meg azt, hogy a többi társ nélküle is foly- 
tatni fogja a társaságot, a §. szövege alapján már most ugyanez 
állana akkor is, ha a társ csődbe jut vagy felmond, holott 
ezt a társak nem akarták. Ez alig volna indokolható, a 
§-ban ép azért — a. német ptkönyv 736. §-ának megfelelően — 
azt kellene kimondani: ha a társasági szerződés akként rendel- 
kezik, hogy valamely társ halála vagy csődbejutása vagy felmon- 
dása esetén a többi társ a társaságot folytatja, úgy ezen körülmények 
valamelyikének beállta esetén az illető társ kiválik a társaságból. 
2. Megfontolandónak jeleztetett : Nem kellene-e arra az esetre 
is provideálni, ha új társ lép a társaságba, különösen abban az 
irányban, hogy mennyiben felel az a régi társaság tartozásaiért? 
Ha nem felelne, akkor a társaság ép oly könnyű szerrel kijátsz- 
hatna a társasági hitelezőket egy új társ felvétele által, mint az 
egyes adós a maga hitelezőit társaság alakítása által, mert új társ 
felvétele esetén a régi társaság megszűnik és új társaság keletke- 
zik; ennek társasági vagyonával szemben pedig a régi társaság 
hitelezője csak magánhitelezőként jelentkeznék, tehát csak az 
1717. §-ban említett jogokat érvényesíthetné. Ennek elkerülése 
végett ki kell mondani, hogy, ha új társ lép be egy fennálló társa- 
ságba, ez a társasági vagyonnal a korábbi társasági tartozásokért 
is felel. 

1728. §. 

Megjegyeztetett : Részben ide is állanak az 1727. §. kapcsán 
kifejtettek. Ha a társasági szerződés értelmében a társaság a többi 
társ által folytatandó pl. valamely társ elhalálozása esetén is, ehhez 
alig lehet indokoltan azt a jogkövetkezményt fűzni, hogy ugyanez 
álljon akkor is, ha valamely társ személyében oly ok forog fenn, 
a mely miatt a társaság feloszlását lehet követelni. 

A kizárhatás joga továbbá nem terjeszthető ki helyesen és 
czélszerűen az 1717. §. esetére. AT. alapján kétséges volna, vajjor> 
már akkor is kizárható-e a társ, ha valamely magánhitelezője az 
1717. §. alapján a feloszlást követelhetné (tényleg azonban nem 
követeli) vagy csak akkor, ha tényleg követeli. Ez előbbi eset- 
ben ez nem volna indokolt. Ez utóbbi esetben ismét felmerül a 
kérdés: meddig élhet a többi társ a kizárás jogával; nevezetesen 
pl. a feloszlást kimondó ítélet után is még és ha igen, meddig ? 

Leghelyesebb volna a kizárás jogát csak arra az esetre kor- 
látozni, ha a társ személyében az 1715. §. szerinti nyomós ok 
fenforog, feltéve, hogy a társasági szerződés szerint a társaság 
valamely lárs felmondása esetén a többi által folytatandó. 

1729. §. 

1. Utalás történt a §. első bekezdésének a T. indokolásában 
(IV. kötet 531. 1.) foglalt szövegmódosítására, a mely világosabb 
kifejezésre juttatja azt, hogy a kivált társ illetőségének a közös 
társra való átszállása a kiválással ipso jure beáll és nem függ a 
végkielégítési összeg megfizetésétől. 

Ennek kapcsán megjegyeztetett : A §. első bekezdésében a 
végkielégítést egyáltalán nem kellene említeni és teljesen elég volna 
azt kimondani, hogy ily esetben a kivált társnak a társasági va- 
gyonban való része a többi társra száll. Hogy ő neki ez esetben* 
mi jár, azt a §. következő bekezdései úgy is kimondják. 

2. Megjegyeztetett: A T. szerint a kivált társat feltétlenül 
mentesíteni kell a közös adósságoktól. Kérdés: akkor is áll-e ez r 
ha az illető adósság még le nem járt va ly vitás ? A német ptköny v 
(738. §. 3 ) szerint ilyenkor a többi társ biztosítékot adhat a kivált 
társnak a helyett, hogy azonnal mentesítené. A ptkönyvnek is 
lehetővé kellene-e ezt mindenesetre tennie. 

21 

1730. §. 

1 . Fel vettetett : Mit akar a T. az első bekezdés második 
mondatával kifejezni? 

Erre nézve megjegyeztetett, hogy annak értelmében a többi 
társ úgy bonyolíthatja le a függő ügyleteket, a mint azt legjobb- 
nak tartja és a kivált társnak nem felel azért, mert a lebonyolítás- 
nak általuk választott ezen módja objective még sem volt a leg- 
előnyösebb. 

2. Megjegyeztetett: A második bekezdésbei »év« helyett 
♦üzleti évet* kellene említeni. 

MÁSODIK FEJEZET. 

Közösség.*) 

. A) 
« Tervezet további tárgyalásit előkészítő főelőadmány. 

CCIII. sz. elvi kérdés. 

A közös tárgy használásának, valamint ész- 
szerű kezelésének lehetőségét kelle-e és ha igen, 
mily módon kell biztosítani arra az esetre, ha a 
részesek a használás vagy kezelés kérdésében 
megegyezésre nem jutnak? (1736., 1737. §§.) 

I. 

A T. álláspontja. 

Közős czél és az annak megvalósítására irányuló kölcsönös 
közreműködési kötelezettség hiányában a részesek a közösségben 
egymástól független állást foglalnak el a T. szerint. A közösségben 
mindegyik részes egyoldalúan a maga egyéni érdekét tarthatja 
szem előtt. Egyik sem köteles saját érdekét a másik érdekének, 
vagy a többségének alárendelni. 

Ennek egyik folyománya, hogy a közös tárgyat a T. szerint 
a részesek együttesen kezelik (1736. §. I.), a mi annyit jelent, hogy 
bármily intézkedéshez valamennyi részes hozzájárulása szükséges. 
Ennek akár indokolt, akár indokolatlan megtagadása a tervbe vett 
intézkedést megakadályozza. 

Másik folyománya pedig az, hogy bár mindegyik részes elv- 
ben jogosítva van a közös tárgyat illetményének megfelelően hasz- 
nálni, ezt csak úgy teheti, hogy ez által a másik részest az őt 

*) Ezen fejezet kapcsán tárgyaltattak a Harmadik Rész (Dologjog) Negyedik 
Caim (A tulajdon) ötödik fejezetének (Közös tulajdon) §-ai (683—685. §§.) is, a 
fájuk vonatkozó bírálati megjegyzések ugyanazért folytatólag az ezen fejezet 
§-aihoz fűződő megjegyzések után közöltetnek. 

24* 

megillető használásban ne akadályozza, a mi megegyezés hiányá- 
ban legtöbbször egyértelmű lesz a használás kényszerű abban- 
hagyásával. 

Minthogy azonban ezen consequentiák korlátlan érvényesülése 
egyfelől a javak gazdaságos és czélszerű felhasználásához fűződő 
közérdekkel ellenkeznék, másfelől pedig a részeseket a közösség 
mielőbbi megszüntetésére kényszerítené sok oly esetben is, a mikor 
annak fentartása jobban megfelelne úgy a közérdeknek, mint a 
részesek magánérdekének : a T. gondoskodni kivánt arról, hogy 
megegyezés hiányában is létrejöhessen a használás és kezelés kér- 
déseinek a részeseket kötelezd rendezése. 

A T. e végből megegyezés hiányában a használás és kezelés 
kérdéseiben helyt ad az illetmények nagysága szerinti szótöbbséggel 
való döntésnek, a mennyiben pedig a szükséges rendezés ez úton 
sem történhetnék meg, feljogosítja a részest arra, hogy a haszná- 
lásnak és kezelésnek — valamennyi részes érdekének és a méltá- 
nyosságnak megfelelő — birói rendezését kívánhassa. ( 1 737. §. I. és II.) 

A közös tárgy lényeges megváltoztatását azonban a T. sze- 
rint nem lehet szótöbbséggel elhatározni, sem bíróilag elrendelni, 
(1737. §. III.) 

Szintúgy nem lehet a részes jogát a hasznok megfelelő hánya- 
dára, beleegyezése nélkül korlátolni. (1737. §. IV.) 

Oly intézkedést, a melyet a közös tárgy fentartása tesz szük- 
ségessé, a T. szerint bármelyik részes a többiek beleegyezése nél- 
kül is megtehet, és követelheti, hogy a többi részes az ily intéz- 
kedésbe előzőleg beleegyezzék. 

II. 

A kérdésre nézve felmerült észrevételek. 

A) A kérdés egyik megoldásaként jelentkezik az, a mely a 
használás és kezelés kérdéseiben megegyezésre utalja a részeseket, 
és e részben sem szótöbbségi határozatnak, sem birói döntésnek 
nem ad helyet, tekintet nélkül arra, nem válik-e ez által a közös 
tárgy czélszerű használása, észszerű kezelése practice lehetetlenné. 

Lényegileg ez a mai jogunk álláspontja. 

Ez a megoldás abból indul ki, hogy közös czél hiányában 
hiányzik a többségi határozathoz, illetőleg a birói döntéshez a meg- 

felelő alap ; - hogy a közösségi gazdálkodás a tapasztalat tanúsága 
szerint kevésbbé intensiv, és azért közgazdasági szempontból 
kevésbbé kívánatos, és az életben rendszerint súrlódásokra vezet. 
A törvényhozónak ezért — egyes [speciális és ép azért külön 
törvényben rendezendő esetektől eltekintve — nincs oka a közös- 
ségek fenmaradását a többségi elv érvényre juttatásával favo- 
rizálni. 

Elég, ha a közösség megszüntetéséhez való jog fentartás nél- 
küli elismerésével módot nyújt a törvényhozó a részesnek arra, 
hogy a kellő összhang hiányában érdekeinek többé meg nem 
felelő, reá nézve terhes közösségi kapcsolatot bármikor megszün- 
tethesse. 

Alig lehet azonban kétséges, hogy ez a kiinduló pont téves 
és helytelen az arra alapított szabályozás. 

Eltekintve attól, hogy egyes, speciális közösségek fentartása 
közgazdaságilag is kívánatos lehet, bármely tárgyú közösségnél 
-előállhat az a helyzet, hogy annak megszüntetése, ha talán jogilag 
nem is, de tényleg hosszabb időn át ki van zárva (pl. a termé- 
szetben fel nem osztható dolog a gazdasági viszonyok kedvezőtlen 
alakulása folytán csak nagy veszteséggel volna eladható), vagy 
hogy annak fentartása egyébként a részesek érdekeinek a legjob- 
ban megfelel. Helytelen és indokolatlan volna azért, ha a törvény- 
hozó a közösségi viszonyt minden körülmények között csak 
átmenetinek és olyannak fogná fel, a melynek mielőbbi megszün- 
tetését, a közös gazdálkodás helyébe az egyéninek léptetését kell 
a jogi szabályozás által, nevezetesen az által elősegíteni, hogy a 
kezelés és használás kérdésében való megegyezés hiányában a 
közösség megszüntetésének szorgalmazását adjuk meg a részesnek 
egyedüli eszközül arra, hogy magát az összhang hiányából ered- 
hető károsodástól megóvja. Ez a szabályozás szem elől téveszti 
azt, hogy a nézeteltérés valamely tervbe vett concrét intézkedés 
iránt még nem bizonyítéka annak, hogy a közösség viszony 
a részesek érdekeinek meg nem felel, és hogy a többségi elv 
érvényesülése, esetleg pedig a birói döntés esetén még nincs 
kizárva, hogy abban az a részes is megnyugszik, a kinek nézeté- 
vel az meg nem egyezik, és hogy az ellenkező döntés daczára 
sem fogja a közösség megszüntetését kérni. A római jognak és 
mai jogunknak — specziális jogszabályok által nagy mér- 

tőkben már amúgy is áttört — álláspontja már meghaladottnak 
tekinthető és a jogfejlődés általános iránya mint másutt, úgy 
nálunk is, a közösségnek szociálisabb szabályozására, szervezé- 
sére utal és pedig nemcsak egyes speciális tárgyú közösségek 
tekintetében, hanem egész általánosságban. 

A túlnyomó nézet ehhez képest az volt, hogy a polgári tör- 
vénykönyvnek a jogfejlődés ezen félreismerhetlen általános irány- 
zatát követve a többségi elv (in subsidio : a birói döntés) érvényre- 
jutásával oda kell hatnia, hogy a közös tárgy megfelelő használása 
és észszerű kezelése meg nem egyezés esetén is lehetővé váljék. 

B) A mi ezen álláspont keresztülvitelét közelebbről illeti: a 
túlnyomó nézet az volt, hogy a polgári törvénykönyv a többségi 
elvnek, és többségi ^akarat hiányában a birói döntésnek — úgy 
a mint ezt a T. is teszi — csak a közös tárgy lényegileg 
változatlan fentartását és a részes illetményszerű használási jogát 
kellően biztosító törvényes korlátok között adhat helyet. Elkerül- 
hetienné teszi ezt az a körülmény, hogy a közösségben hiányzik 
egy közös czél és az ennek megvalósítására irányuló kölcsönös 
közreműködési kötelezettség, a mely a többségi határozatnak és a 
birói döntésnek irányt és egyúttal korlátot szabhatna, mihez képest 
kellő cuitelák hiányában a többség (a szótöbbségnek az illetmé- 
nyek nagysága szerinti megállapítása esetén esetleg egy részes) 
határozatában a kisebbség sérelmével könnyen saját speciális érde- 
keit érvényesíthetné. Nem teszi feleslegessé a szoros korlátok meg- 
szabását az sem, ha a polgári törvénykönyv fentartás nélkül adja 
meg a közösség megszüntetésének jogát. Adott esetben ez úton 
talán már nem óvhatná meg magát a részes a károsodástól. 

Túlnyomólag helyeseltetett ezért a T. azon álláspontja, a mely 
a többségi határozat érvényét positiv irányban ahhoz köti, hogy a 
közös tárgy minőségének megfeleljen ; negatív irányban pedig ahhoz, 
hogy a közös tárgy lényeges megváltoztatását ne czélozza és hogy 
a részes illetményszerű használási jogát ne csorbítsa ; és ugyancsak 
helyeseltetett, hogy többségi határozat hiányában a T. az egyik 
részes kérelmére a birói döntésnek szintén csak ugyanezen korlá- 
tok között ad helyet, a döntés irányára zsinórmértékül azt szabván 
meg, hogy az a kezelést és használást valamennyi részes érdekének 
és a méltányosságnak megfelelően állapítsa meg. 

Volt ugyan olyan nézet is, a mely az észszerű gazdálkodás- 

hoz fűződő közérdekre hivatkozva a többségi határozatnak — az 
osztrák jog nyomán — tágabb körben kivánt helyt adni, kielégítő 
garantiát látva a részesre nézve abban, ha a polgári törvénykönyv 
az ily többségi határozat foganatba vételét biztosítékadástól teszi 
függővé; ezzel szemben azonban a túlnyomó nézet első sorban 
elvileg ellenezte a többségi elv érvényének kiterjesztését, kiindulva 
abból, hogy annak érvényesülését a közösség lényege ellenére csak 
az okvetlenül szükséges korlátok között lehet megengedni ; de elle- 
nezte czélszerűségi szempontból is utalással arra, hogy a biztosíték- 
adástól feltételezetten a többségi elv érvényesülésének nagyobb 
gyakorlati jelentősége amúgy sem volna és csak complikálná a jogi 
szabályozást. 

Felmerült végül az a nézet is, hogy a mezőgazdasági ingat- 
lanokra vonatkozó tulajdonközösséget — egyéb közösségektől el- 
térően — egyenesen társaságként kellene felfogni és szabályozni. 
A földtulajdon közössége az említett körben — ezen nézet sze- 
rint — társaságot teremt a földmívelés útján nyerendő haszon, 
mint közös czél elérésére és pedig oly társaságot, a mely a kereske- 
delmi társaságokhoz hasonlóan egy bizonyos elkülönített vagyonban 
(az ingatlanban tartozékostól) megtestesülve jelentkezik, a mely va- 
gyonnak kifelé megvan ugyanaz az önállósága, mint pl. a keres- 
kedelmi társaságok vagyonának. 

Ezzel szemben a túlnyomó nézet az volt, hogy az ily 
fokú szervezet gyakorlati szüksége a mezőgazdasági ingaüanokra 
vonatkozó tulajdonközösségeknél általánosságban el nem ismer- 
hető. Az a szervezet, a melyet a T. a közösségeknek ad, 
eléggé biztosítja az észszerű kezelés lehetőségét mezőgazdasági 
ingatlanok tulajdonközösségeiben is. Ezen általánosságban túlmenni 
nem volna indokolt. 

A mennyiben pedig a mezőgazdasági ingatlanok tulajdon- 
közösségeinek bizonyos csoportjaiban mégis szorosabb szervezetre 
volna szükség, erről nem a polgári törvénykönyvben, hanem külön 
törvényben kellene gondoskodni. 

III. 
Megoldás. 
A T. álláspontja fentartandó. 

CCIV. sz. elvi kérdés. 

Mi legyen a közösség megszüntetésének módja, 
ha a részesek erre nézve megegyezni nem tud- 
nak? (1741. §.) 

I. 

A T. álláspontja. 

A megszüntetés módjának kérdésében a T. szótöbbségi hatá- 
rozatnak helyt nem ad, Ha abban a részesek megegyezni nem 
tudnak, a bírónak kell és pedig per során döntenie. 

A T. szerint a közösséget ily esetben vagy a közös tárgy 
természetben való felosztása által, vagy eladása és vételárának fel- 
osztása által, vagy végül oly módon kell megszüntetni, hogy a 
közös tárgy egészben egy vagy több részesnek jusson, a többiek 
pedig megfelelő pénzbeli kielégítésben részesüljenek. 

Pénzbeli kielégítésnek természetben való felosztás esetén is 
lehet helye. 

Ezen megszüntetési módok közül a T. szerint a concret eset- 
ben azt kell alkalmazni, a mely a részesek érdekének és az eset 
körülményeinek leginkább megfelel. (1741. §. II.) 

Az osztályrészeket sorshúzás utján lehet kijelölni. (1741. §. III.) 

Az eladás a zálogeladás szabályai szerint, ingatlanok tekinte- 
tében pedig nyilvános árverés utján történik. Ha a közös tárgy- 
nak csak a részesekre nézve van értéke, vagy ha azt harmadik 
személy részére elidegeníteni nem szabad : az eladás a részesek 
közötti versenyajánlat utján történik. Közös követelést a T. sze- 
rint csak addig lehet eladni, a mig be nem hajtható. (1741. §. IV.) 

.4 kérdésre nézve felmerült észrevételek. 

Alig lehet kétséges, hogy a közösség megszüntetésének 
módja tekintetében a polgári törvénykönyv nem adhat helyet majo- 
rizálásnak, szótöbbséggel való döntésnek, és hogy ehhez képest 
megegyezés hiányában a megszüntetés kérdése és pedig nemcsak 
abból a szempontból : van-e annak helye egyáltalában, hanem abból 
is, hogyan történjék az, a perutra tartozik. 

Csaknem kivétel néikül ezen az állásponton vannak a külön- 
böző magánjogi jogrendszerek. 

Eltérők lehetnek és tényleg rendkívül el is tértek azonban a 
nézetek arra nézve : mi legyen ily esetben a közösség megszün- 
tetésének módja ? 

A) Az egyik nézet az volt, hogy megegyezés hiányában a 
megszüntetés egyedül practikus módja a közös tárgy eladása és 
vételárának felosztása. Minden más mód alkalmazása hosszadal- 
masságokra vezet, költségeket okoz és igen k'jnnyen az egyik 
részes vagy egyes részesek kedvezményezésével járhat. Más mód 
alkalmazása ép azért csak ott (igy esetleg pl. az öröklési jogon 
alapuló ingatlan tulajdon-közösségek bizonyos eseteiben) lehet 
indokolt, a hol a törvényhozó ezzel valamely specziális czélt szol- 
gál (pl. biztositani akarja egyenesen azt, hogy a közös tárgy osz- 
tatlanul egy részesnek jusson). A közösség megszüntetésének álta- 
lános jellegű szabályozásánál azonban erről nincs szó. Itt csak 
arra nézhet a törvényhozó, melyik mód biztosítja a legegyszerűbben 
a közösség gyors és igazságos megszüntetését. Ezen szem- 
pontoknak pedig egyedül a fent jelzett megszüntetési mód tesz 
kellőkép eleget. Még a'természetben való felosztás is, a mely a leg- 
természetesebbnek látszik, becsléseket fog rendszerint szükségessé 
tenni és azért teljes megelégedésre csak ritkán fog sikerülni. Az az 
aggály, hogy a közös tárgy eladása arra a részesre nézve, a kinek 
társadalmi és gazdasági állása a közös tárgyhoz van fűzve, köny- 
nyen végzetessé válhatik, ily általánosságban mindenesetre túlzott. 
Az árverésen az illető részes is részt vehet és a közös tárgy meg- 
vétele által veszélyeztetett érdekét megvédheti annál inkább, mert 
helyzete más árverelőénél még előnyösebb is annyiban, htfgy az 
árverési vételárnak illetményére eső részét készpénzben nem tarto- 
zik lefizetni. 

B) Egy másik nézet ezzel szemben azt tartotta, hogy a 
közösség első sorban a közös tárgy természetben való felosztása 
által szüntetendő meg, és csak ha ennek a polgári törvénykönyv- 
ben közelebbről meghatározandó előfeltételei nincsenek meg, a 
közös tárgy eladása és vételárának felosztása által. A megszüntetés 
más módja ne legyen kikényszeríthető. 

A természetben való felosztás — ezen nézet szerint — leg- 
. természetesebb, magától értetődő módja a közösség megszüntetésé- 

nek, a melynek ép azért első sorban kell érvényesülnie. Ez jár a 
részes jogának legcsekélyebb átalakulásával, és ép azért legjobban 
biztosít az ellen, hogy a megszüntetésnek nem lesz a részes tár- 
sadalmi és gazdasági állására káros visszahatása. Ez pedig annál 
fontosabb, mert ha igaz is, hogy a részes, a kinek existentiája 
szorosan a közös tárgyhoz fűződik, az árverésen szintén részt vehet 
és igy ez úton érdekeit megóvhatja, de ennek elvi lehetősége még 
nem jelenti azt, hogy de facto is képes lesz reá. 

Az egy porosz Landrechtet kivéve nincs, úgyszólván, egyetlen 
magánjogi jogrendszer, a mely első sorban nem a természetbeni 
felosztást kívánná alkalmaztatni, vagy legalább annak is helyt ne 
adna ily esetben. 

Eltértek azonban a nézetek arra nézve, hogy mily közelebbi 
előfeltételek mellett legyen helye a természetbeni felosztásnak. 

Egyik részről azt kívánták, hogy annak csak úgy legyen 
helye, ha a közös tárgy értékcsökkenés nélkül egynemű, a része- 
sek illetményeinek megfelelő részekre felosztható. Vitatták, hogy 
csak ily esetben biztosítja a természetbeni felosztás is a közösség- 
nek gyors, igazságos és nagyobb költséggel nem járó megszün- 
tetését. 

Mihelyt az egyneműség kívánalmától eltekintünk, becslések 
válnak szükségesekké, a melyek eredménye — mint említve volt 
már — minden oldalról megnyugvással csak a legritkább esetben 
fog- találkozni. A mi pedig az illetményeknek teljesen meg nem 
felelő részek pénzbeli kiegyenlítését illeti : úgy az, hogy a részes 
hozzájárulása . nélkül ily pénzfizetésre köteleztessék, elvileg nem 
indokolt és nem veszélytelen, de másfelől practice is aggályos, a 
mennyiben az a körülmény, hogy a pénzbeli kiegyenlítésre kötele- 
zett részesen ez a kiegyenlítés meg nem vehető, könnyen compli- 
catiókra adhat okát, és a megszüntetés ezen módjának gyakorlati 
keresztülvitelét lehetetlenné teheti. 

Más oldalról ezzel szemben mindenekelőtt azt vitatták, hogy 
a felosztással járó értékcsökkenés a természetben való felosztásnak 
csak úgy lehet akadálya, ha az jelentékenyebb. Ha az értékcsökke- 
nésnek bármily csekély mérve e részben akadályt jelentene, úgy a 
természetben való felosztás helyt foghatósága igen meg volna szorítva, 
mert már az a körülmény is: jár-e a természetben való felosztá- 

a concret esetben általában értékcsökkenéssel, igen eltérő megíté- 
lésnek képezheti tárgyát. 

Mai jogunk is csak lényegesebb értékcsökkenés esetén tekinti 
a természetben való felosztást kizártnak, a nélkül, hogy ezen állás- 
pontja kifogásokra adott volna okát. 

Vitatták továbbá, hogy a részek teljes egyneműsége és azok- 
nak az illetmények nagyságával való teljes megegyezése szintén 
nem lehet előfeltétele a természetben való felosztásnak. Ezek az elő- 
feltételek együtt csak a legritkább esetekben lesznek meg és igyezen 
korlátok között a természetben való felosztásnak alig volna nagyobb 
gyakorlati jelentősége. De még ha adott esetben meg is volnának, 
nem lenne kizárva, hogy épp az egynemű, az illetményeknek tel- 
jesen megfelelő részekre való felosztás járna — különösen ingatla- 
nok felosztásánál — helytelen, közgazdaságilag visszás következ- 
ményekkel. A czélszerű felosztás igen gyakran csak úgy lehetséges, 
ha nem helyezünk súlyt arra, hogy a közös tárgyból alkotandó 
részek nagysága az illetményeknek teljesen megfeleljen, hanem 
megengedjük, hogy az eltérés az egyes részek és az illetmények 
nagysága között pénzzel legyen kiegyenlíthető, vagyis lehetővé tesz- 
szük, hogy az a részes, a kinek a közös tárgyból nagyobb vagy 
értékesebb rész jut, mint a mi neki illetménye után járna, arra 
köteleztessék, hogy annak a részesnek, illetőleg azoknak a részesek- 
nek, a kiknek a közös tárgyból az illetményénél, illetőleg illet- 
ményüknél csekélyebb rész jut, ezt a különbözetet pénzben kipótolja. 

A részes nagyobb, reá veszélylyel járható megterhelésétől 
e réven nem kell tartani. A ^kiegyenlítés* fogalma kizárja azt, 
hogy ő ez utón illetményének nagyságához viszonyítva, nagyobb 
pénzfizetésre legyen kötelezhető. A természetben való felosztásnak 
pénzbeli kiegyenlítéssel való combinatióját ismeri mai jogunk is, a 
nélkül, hogy ez a gyakorlati keresztülvitelben nehézséggel járt volna, 
és a nélkül, hogy de lege ferenda annak megváltoztatását sür- 
gették volna. 

C) Egy harmadik — lényegileg a T. álláspontját helyeslő — 
nézet, még tovább menve, kikényszeríthetőknek kívánta elismerni 
a megszüntetésnek a gyakorlatban alkalmazott mindazon módozatait, 
a melyek a részesre nézve a közös tárgygyal (vagy annak részé- 
vel), illetőleg pénzzel való illetményszerű kielégítését biztosítják. 

A pénzbeli kiegyenlítéssel combinálható természetben való felosztáson 
és az eladáson kivül kikényszeríthetőnek kivánta elismerni ezért a 
megszüntetésnek azt a módját is, mely szerint a közös tárgy 
egészben vagy részben egy vagy több részesnek jut, a többi pedig 
pénzbeli kielégítésben részesül, mindezt pedig olykép, hogy arra 
nézve : a különböző megszüntetési módok közül melyik alkalmaz- 
tassák, a concret esetben egyedül az legyen irányadó, hogy melyik 
felel meg legjobban az eset körülményeinek és a részesek érdeké- 
nek. A megszüntetés módjának helyes megválasztásához ugyanis 
oly fontos érdekek fűződnek, hogy a polgári törvénykönyv nem 
elégedhetik meg oly szabályozással, a mely átlagosan helyes ered- 
ményt biztosít, hanem arra kell törekednie, hogy a megszüntetés 
mindig úgy történhessék, a mint ez a concret, egyes esetben a leg- 
megfelelőbb. 

Ezen; álláspont támogatására utalás történt a T. indokolásában 
részletesen kifejtettekre. A mi különösen a megszüntetésnek utolsó 
helyen említett módját illeti, utalás történt arra, hogy a közös tárgy 
korlátolt feloszthatóságának esetében vagyis akkor, a mikor a közös 
tárgy a részesek számának megfelelő számú részekre fel nem oszt- 
ható, a megszüntetés ezen módozata révén, hacsak korlátoltan is, 
mégis érvényesülhetnek a természetben való felosztás nagy előnyei. 
Utalás történt továbbá arra az elég gyakorlati esetre, a mikor a 
közös tárgyat csak az egyik részes, illetve csak a részesek egy 
része kezelte és használta közvetlenül, a mikor tehát esetleg csak 
az egyik, vagy néhány részesre nézve fűződik a közös tárgy meg- 
tartásához közvetlen érdek. Ily esetben nyilvánvalóan - helyes és 
méltányos lesz, hogy a többi részes pénzbeli illetményszerű ki- 
elégítése ellenében ő, illetve ők megtarthassák a közös tárgyat. 
Méltányos lesz ez ily esetben különösen akkor, a mikor a közösség 
megszüntetését oly részes kéri, a ki a közös tárgyat közvetlenül 
nem is kezelte és használta. 

Ezekkel szemben — a B) alatt a természetben való felosztás és 
különösen annak pénzbeli kiegyenlítéssel való combinálhatása ellen 
felhozottakon kivül — utalás történt arra, hogy a megszüntetés 
indokolatlanul kisajátításba megy át, ha az egyik részes a többit 
arra kényszerítheti, hogy a közös tárgyat becsértékben neki 
engedjék át. A leghelyesebb becslés mellett sincs kizárva, hogy 
árverésen a közös tárgy becsértékét meghaladó árban kelt volna el, 

ez esetben pedig a becsértékben való átengedés kötelezettsége 
egyenesen méltánytalan és igazságtalan lenne. 

Még visszásabb volna, ha a részes azt is követelhetné, hogy 
a közös tárgy egészben ne neki, hanem egy más részesnek jusson 
és pedig akarata ellenére is. Helytelen ez még akkor is, ha 
elvontan tényleg a megszüntetésnek ez a módja volna adott esetben 
a legmegfelelőbb. A részes ugyanis ez utón oly terhes pénzfizetési 
kötelezeltségekbe volna sodorható, a melyek a közösségbe való 
jutást a legkoczkázatosabbá tennék. Visszásnak jeleztetett végül az 
is, hogy a T. szabálya szerint a részes kikényszerítheti a közös- 
ségnek esetleg oly módon való megszüntetését is, a melynek 
következményekép a közös tárgy egészben — és pedig akaratuk 
ellenére is — több részesnek jut. Így ők — talán épp azok, akik 
a közösség megszüntetését szorgalmazták — továbbra is közösség- 
ben maradnának és esetleg újabb pert volnának kénytelenek ezen 
közösség megszüntetése iránt folyamatba tenni. 

Még fokozná ezen szabályozás hátrányait a T. által választott 
constructio. A T. — amint ezt az Indokolás (IV. kötet 549. 1.) is 
hangsúlyozza — nem fogadta el az adjudicatio rendszerét, hanem 
magánjogi követelést ad a részesnek a többi részessel szemben arra, 
hogy járuljanak hozzá a közösségnek az említett módozatok közül 
annak alkalmazásával való megszüntetéséhez, a mely a részesek 
érdekének és az eset körülményeinek leginkább megfelel. Akár úgy 
fogjuk fel ugyanis a dolgot, hogy a közösség megszüntetését 
követelő részes tartozik ezt az utóbbi körülményt is bizonyítani 
(az 1741. §. szövege erre utal), akár a T. indokolására támasz- 
kodva (IV. kötet 552. 1.) úgy. hogy »annak érvényesítése, mikép 
a megszüntetésnek felperes részes által alkalmaztatni kivánt módja 
a jelzett szempontoknak nem felel meg, az ellenérdekű részesnek 
a feladata* : mindenkép úgy áll a dolog, hogy a részes ki 
lesz téve annak, hogy a bíróság az általa alkalmaztatni kivánt 
módját a megszüntetésnek nem találja megfelelőnek és őt kerese- 
tével elutasítja és hogy ő esetleg csak több per után ér czélt. 

Mindezek az aggályok más oldalról túlzottaknak jeleztettek. 
Attól, hogy a T. szabálya alapján a részes akarata ellenére a közös 
tárgynak becsértékben való átvételére köteleztethetnék vagy hogy 
több részes arra köteleztethetnék, hogy akarata ellenére a közös 

tárgyat osztatlanul átvegye, nem kell tartani. A részesek ellenkező 
akarata ebben a vonatkozásban csaknem kizárja azt, hogy a meg- 
szüntetés ezen módja mégis olyannak legyen tekinthető, mint a mely 
a ^részesek* érdekének megfelel. 

Annak az aggálynak sem lehet nagyobb jelentőséget tulaj- 
donítani, hogy a T. szabályozásának a ptkönyvbe való átvétele 
esetén a részes esetleg csak több per árán érhetne czélt. Ha a 
megszüntetésnek az a módja, a melyet a részes alkalmazni kivan, 
nem nyilvánvalóan helytelen, és ha egy másik részes viszontkere- 
setileg nem érvényesít egy megfelelőbb megszüntetési módozatot, 
gyakorlatilag a T. szabályozása alapján sem fog előfordulni, hogy 
a bíróság felperest keresetével elutasítja. 

Di Egy további nézet végül elismerte, hogy a polgári tör- 
vénykönyv nem biztosíthat kizárólagos alkalmazhatóságot egyik 
megszüntetési módozatnak sem, valamint előre meg nem állapit- 
hatja azt sem, hogy több megszüntetési mód közül melyik mikor 
alkalmaztassák (ennyiben tehát elfogadta a T. álláspontját), a O 
alatt kifejtettekre való tekintettel azonban azt tartotta, hogy ezen 
elvi álláspont elfogadása esetén a polgári törvénykönyv leghelye- 
sebben akkor jár el, ha — több-kevesebb instructionalis szabály 
felvételével — a bíróra bizza a megszüntetés módjának megválasz- 
tását, vagyis a T.-től eltérve, az adjudicatio rendszerét fogadja el, 
mindazonáltal bizonyos megszorításokkal szemben a római joggal, 
így mindenekelőtt csak kötelmi hatályt kivánt tulajdonítani az 
adjudicationak, utalva arra, hogy a dologi hatály jogrendszerünkbe 
nem illik. Kizártnak kívánta továbbá tekinteni azt, hogy a biró a 
részes terhére » akarata ellenére* akár pénzfizetési kötelezettséget, akár 
más, nem a közös tárgygyal teljesítendő kötelezettséget állapíthasson 
meg. Nagy előnye volna — ezen nézet szerint — ennek a sza- 
bályozásnak, hogy a megszüntetés kérdése egy perben nyer befe- 
jezést. Nincs e mellett kizárva, hogy az eljárási jog ezen rendszer 
mellett is megkívánja felperestől azt, hogy a maga részéről is 
meghatározott kérelmet terjeszszen elő a megszüntetés mikéntjére 
nézve. 

Azokon kivül, a mik a T. álláspontja mellett úgy az indoko- 
lásban, mint fentebb C) alatt felhozattak, ezen megoldás ellen fel- 
hozatott különösen még az, hogy ily szabályozás mellett a közös- 
ség megszüntetése iránti per a modern perjog elveivel össze nem 

egyeztethető, anomal perként jelentkeznék, és különösebb gyakor- 
lati czél nélkül csak complicatiokkal járna. 

III. 

Megoldás. 
A T. álláspontja fentartandó. 

B) 

A Tervezetre vonatkozó bírálati anyag. 

á) 

A Tervezet közzététele következtében etjybegyttU megjegy- 
zések összeállítása. 

1735. §. 

Dr. Meszlény Arthur (Magánjog-poJitikai tanulmányok 144. 
és köv. 1.) Az egyéni tevékenység ösztökélésére a jogközösségre 
vonatkozó 1732—1744. §-ok legkevésbbé sem {szolgálhatnak. Nem 
képzelhet üdvösebb rendelkezést az agrárpolitika szempontjából, 
mint azt, hogy az ingatlan hasznaiból a részesek ne csak illet- 
ményük arányában, hanem a közös ingatlan megmunkálása 
arányában részesüljenek. Gazdasági érdek, hogy az, a ki két 
kezével megmunkálta az anyaföldet, annak gyümölcseit mun- 
kája arányában élvezhesse és ne tartozzék beérni holmi ki- 
kényszerített pénzösszeggel ; gazdasági érdek, hogy a gazda a 
földjáradék emelése körüli fáradozása arányában és ne pusztán 
abban az arányban részesedjék a nyereségben, a mely arányban 
birtokilletősége a többihez áll. Nem szabad feledni, hogy a közös 
ingatlanon termő minden búzaszem hányadok szerint közös a tár- 
sak közt: a befektetett nagyobb munka tehát minden búzaszem 
értékét a befektetett munka értékének a szemre eső hányadával 
növeli, vagyis az egész növekedéshez annak van igazság szerint 
igénye, a ki azt véres verejtékével előidézte. Ezért a T. 1735. §-ának 
az ingatlan közös tulajdonára való alkalmazása igazságtalan és 
közgazdaságilag káros. Igaz, e munka értékének megállapítása 
pörökre vezethet és sokszor szakértők általi megállapítást, tehát 
költséges eljárást igényel. De először is minden jog, ha annak 

érvényesítése másnak akaratától függ és ez a másik annak ellene 
szegül, perre vezet s mégis elismerjük annak érvényesíthetőségét ; 
másodszor a tulajdon közössége úgyis rendszerint perrel végződik, 
kivált ingatlanoknál, és pedig költséges perrel, melyben már egy 
pénzbe kerül, ha e kérdések is az igazság szerint tisztázódnak ; 
harmadszor pedig a fentiekből az következik, hogy közgazdasági- 
lag üdvös dolog, ha a közös jószágok száma csökken, mit a 
hozadéknak a befektetett "munka arányában való felosztása oly kép- 
mozdíthat elő, hogy az, ki magát ily nagyobb quotára jogosultnak 
érezné, a társak ellenkezésével szemben élne a T. 1739. §-a biz- 
tosította jogával, felmondaná a közösséget s ezzel már a birtok 
eldarabolása folytán is előidézné a művelés intenzitásának eme- 
lését; ha pedig az eldarabolás nemzetgazdaságilag veszélyesnek 
mutatkoznék, az ingatlan a T. szerint (573. §.) úgyis csak 
egészben volna nyilvános árverés útján (T. 1741. §. IV.) eladható, 
mely esetben a szabad verseny biztosítaná annak a leggazdasá- 
gosabb kézbe való jutását. 

1736. §. 

Dr. Meszlény Arthur (id. h.). Szem elől téveszti az inten- 
zivebb művelésre való ösztökélés követelményét a T.-nek a 683. g, 
értelmében közös ingatlanokra is alkalmazandó az a rendelkezése, 
hogy bármelyik részes a többinek beleegyezése nélkül csak oly 
intézkedést tehet meg, melyet a közös tárgy fentartása tesz szük- 
ségessé (1736. §. II.). S ugyancsak pusztán erre nézve köve- 
telheti bármelyik részes, hogy a többiek az ily intézkedésbe elő- 
zőleg beleegyezzenek (ugyanott). Nemzetgazdasági érdek, hogy 
a társak tűrni tartoznak az ingatlan tiszta hozadékának brámily 
csekély emelkedését előidéző minden intézkedést; mert a tiszta 
hozadék emelkedése az egész nemzetre nyereség és a társakra 
nézve sem veszteség, mert hiszen csak akkor van tiszta hozadék, 
ha annak előállítási költsége értékénél kisebb. Tovább menve a 
társakat nemcsak az ingatlan fentartására szükséges intézkedések 
tűrésére, hanem az ingatlan hozamképességének emelésére szük- 
ségesnek tűrésére is kötelezni kell s e szerint nem csak a szük- 
séges, hanem a hasznos intézkedések megtételére is. E kate- 
góriáknak a gyakorlatban való alkalmazása megszokottságuknál 
fogva nehézségeket nem támaszt. 

1753. §. 

Dr. Bányai Miksa (id. h.). A §. második bekezdése azzal a 
rendelkezéssel egészítendő ki, hogy az utalványozó, ha az utal- 
vány tárgyával az utalványozott neki adósa, a megtérítést meg- 
tagadhatja, de csak abban az esetben, ha magából az utalványból 
kitűnik, hogy az utalványozott a tartozása fejében való teljesítésre lett 
felhiva ; mert e nélkül az utalványozott, a ki jóhiszeműen, de 
nem abból a czélból teljesíti az utalványt, hogy tartozása alól sza- 
baduljon, ki volna téve annak, hogy az utalványozó megnehezítené 
az utalvány teljesítéséből származó és a gyors lebonyolítás ked- 
vezményében részesítendő igényeinek érvényesítését, holott az utal- 
vány az engedménytől épp ebben különbözik. 

1754. §. 

Dr. ^ichermann Bernát (id. h.). A második bekezdés az 
1 752- §. tekintetében javasolt módosítás folytán ekként volna szöve- 
gezendő : 

»Ha az utalványozó utasításáról okiratot (utalványt) állított 
ki és ezt az utalványosnak kiadta, az elfogadó nyilatkozat csak 
az esetben kötelező, ha az utalványra íratott s az utalványozott 
által aláíratott.* 

1755. §. 

Dr. Sichermann Bernát (id. h.). Ezen §. harmadik bekezdése 
az 1752. §. indítványozott módosítása esetén következőleg volna 
szövegezendő : 

»Ha az utalványozó írásbeli utalványt állított ki, az utalványo- 
zott csak a nyugtatott utalvány kiszolgáltatása ellenében van tel- 
jesítésre jogosítva.* i 

Az utolsó bekezdés pedig ekként: 

»Az utalványosnak az elfogadásból az utalványozottal szem- 
ben eredő kövelelése három év alatt évül el, mely elévülés a szó- 
beli utalványnál az 1329. §. rendelkezése szerint, írásbeli utalvány- 
nál pedig az utalványon kitett lejárattól, ilyennek hiányában vagy 
ha az utalvány látra szól, az elfogadásnak az utalványon kitün- 
tetett keltétől s ilyennek hiányában az utalványon kitüntetett kiállí- 
tási kelettől veszi kezdetét.* 

1756., 1757. §§. 

Dr. Sichermann Bernát (id. h.). Az 1756. §. második mon- 
data — ha fentartatik — helyesen az 1757. §-ba helyezendő át, 
mert e §. rendelkezik az utalványosnak kötelezettségeiről az utal- 
vány érvényesítése körül. Az 1756. §. a következőleg volna 
szövegezendő : 

»Azon szolgáltatás, melyet az utalványozó az utalvány által az 
utalványos részére teljesíteni kívánt, más megállapodás hiányában 
még az utalvány elfogadása esetén is csak akkor tekintendő esz- 
közöltnek, a midőn az utalványozott az illető szolgáltatást az utal- 
ványosnak teljesítette. 

Ha eltérő megállapodás folytán az utalványozó által az utal- 
ványos részére eszközlendő szolgáltatás már az utalvány kiadásá- 
val tekintendő teljesítettnek, az utalványban foglalt meghagyás nem 
teljesítése miatt az utalványos csak annyiban támaszthat az utal- 
ványozóval szemben igényt, a mennyiben alaptalan gazdagodás 
esete (1762. §.) forog fenn«. 

Az 1756. §. ily módoni szövegezése által az utalványos er- 
deke az utalvány dishonorálása esetén is minden irányban bizto- 
sítva volna. Egyéb megállapodás hiányában, ha az utalvány tarto- 
zás törlesztésére vagy létesítésére adatott: a tartozás nem törlesz- 
tetett, illetve nem létesült s így a status quo ante helyreállíttatott : 
ha pedig az utalványos az utalványt már is teljesítésként vette át 
az utalványozótól, az 1762. §-ban talál esetleg védelmet. 

Helytelen továbbá, hogy az utalványos tetszésére van bizva, 
akarja-e az utalványból folyó jogait gyakorolni, mert bármi legyen 
is az utalványozás alapja, hátrányos az utalványozóra és a gya- 
korlat követelményeinek sem felel meg, hogy az utalványozás két 
oldalú ügyletétől, a melyet az utalvány kiadásával a másik fél 
maga részéről teljesített, az utalványos egyoldalúlag jogos ok nél- 
kül elállhasson. Ennélfogva az utalványosnak kötelességévé volna 
teendő az érvényesítés megkísérlése és pedig a kikötött lejáratkor, 
ilyennek hiányában pedig az angol joghoz hasonlóan ^megfelelő 
időn belül*. E mellett statuálni kellene a gyakorlatnak megfelelő- 
leg az előzetes elfogadás megkísérlésének «jogát» azzal, hogy az 
elfogadás megtagadása esetén a teljesítés követelését megkísérelni 
többé nem köteles, de az elfogadás megtagadásáról az utalványozót 
haladéktalanul értesíteni tartozik. Az érvényesítés megkísérlésének, 

illetőleg az értesítésnek elmulasztásához a T. kettős következményt 
fűz. Első sorban terheli az utalványost a kártérítési kötelezettség 
az általános elvek alapján (IV. rész III. ez. 4. fejezet), — másod- 
sorban pedig az 1756. §. második mondatádan jelzett következ- 
mény. Mindkét következmény önmagában véve helyes, azok vagy- 
lagos egybekapcsolása azonban illogikus, mert a kettő nem 
egyenértékese egymásnak, sőt mig az első alternatíva azt jelen- 
tené, hogy a T. is kötelezettségévé teszi az utalványosnak az 
érvényesítés megkísérlését, addig a másik ép ellenkezőleg azt álla- 
pítja meg, hogy az utalványos bármikor tetszése szerint vissza- 
léphet az utalványozási ügylettől. 

Az 1756. §. második mondata és az 1757. §-a helyébe a 
következő szakasz felvételét javasolja: 

»Az utalványos az utalványozást az utalványozottnak előze- 
tes elfogadás végett bejelenteni, illetve az Írásbeli utalványt elfoga- 
gadás végett bemutatni nem köteles ; ha ezt mégis tette s az utal- 
ványozott az elfogadást megtagadta, ugy tekintendő, mintha az 
utalványozottat teljesítésre eredménytelenül már is felhívta volna. 
Az utalványos az utalványozottat — eltérő megállapodás hiányában — 
az utalványozás szerint megállapított lejáratkor s ha ilyen ki nem 
köttetett, vagy ha az utalvány látra szól, megfelelő (lehetőleg rövid) 
időn belül teljesítésre felhívni köteles, kivéve ha az utalványozott 
az elfogadást már előzetesen megtagadta volt. 

Annak megítélésénél, hogy minő idő tekintessék megfelelő 
rövidnek, a jóhiszeműség és forgalom követelményei figyelembe 
veendők. 

Ha az utalványozott az utalvány elfogadását vagy a teljesí- 
tést megtagadta, az utalványos az utalványozót erről haladéktala- 
nul értesíteni köteles. 

Ezen értesítés, valamint a teljesítésre való felhívás, illetve 
bemutatás körüli késedelem, úgyszintén az ezen cselekmények 
elmulasztása folytán az utalványozót érő minden kárért az utalvá- 
nyos felelős; ha pedig az utalványozó az utalványossal létesült 
megállapodás szerint az ennek tartozott szolgáltatás fejében eszkö- 
zölte az utalványozást, illetve adta ki az utalványt, az utalványos 
nem érvényesítheti az utalványos elleni eredeti követelését, a mig 
az utalványozottat a teljesítésre eredménytelenül fel nem hivta és 
írásbeli utalványozás esetén a kapott utalványt az utalványozónak 

vissza nem adta vagy annak elvesztése esetén azt bíróilag meg 
nem semmisíttette*. 

1758. §. 

Dr. Sichermann Bernát (id f h.). A §. következőleg szövegezendő : 
»Ha az utalványozott az utalvány szerinti szolgáltatás telje- 
sítése vagy az utalványnak az utalványozóval szemben való elfo- 
gadása előtt az utalványozótól ellenutasítást vagy az utalványtól 
eltérő utasítást kapott, az utalvány szerint eszközlendő szolgálta- 
tást az utalványozó terhére ellenutasítás esetén egyáltalán nem, 
eltérő utasítás esetén pedig csak ennek értelmében teljesítheti.* 

Minthogy ezen szakasz ép ugy, mint az 1753. §. az utalvá- 
nyozó és utalványozott közötti viszonynyal foglalkozik, a rend- 
szeresség megkövetelné, hogy ezen §. az 1753. §-t közvetlenül 
mint 1754. §. kövesse vagy pedig harmadik bekezdésként az 1753. 
§-ba vétessék fel. 

1759. §. 

Dr. Sichermann Bernát (Mag. Kod. 1902. 42.) : A §. a keresk. 
törvény 293. §-a mintájára volna kiegészítendő s ehhez képest 
következőleg szövegezendő : 

»Az utalványozás nem válik hatálytalanná az által, hogy az 
érdekelt személyek valamelyike meghal vagy szerződésképességét 
veszti, feltéve, hogy ennek ellenkezője az utalványozáskor, Írásbeli 
utalványozásnál magán az utalványon, ki nem köttetett* 

1760. §. 

1. Dr. Sichermann Bernát (id. h.). A §. következőleg volna 
szövegezendő : 

»Az utalványos átruházhatja az utalványt másra, hacsak az 
utalványozó az átruházást ki nem zárta. 

Az átruházás kizárása az utalványozónál szemben csak ugy 
hatályos, ha az írásbeli utalványból kitűnik, vagy ha arról az 
utalványozott értesült, mielőtt az utalványt elfogadta vagy a szol- 
gáltatást teljesítette. 

Az átruházás érvényéhez okirat szükséges. Az utalványozóit 
— ha az írásbeli utalványt előzetesen még nem fogadta el — 

követelheti, hogy a szolgáltatás teljesítése előtt az átruházási okmá- 
nyon az átruházó aláírása hitelesíttessék. 

Ha az utalványozott az utalványt azzal szemben fogadja el/ 
a kire átruháztatott, ennek nem vethet ellen oly kifogást, a mely 
az utalványoshoz való viszonyából ered. 

Az utalvány átruházása nem érinti az utalványost az utal- 
vány átvétele folytán az utalványozóval szemben terhelő felelőssé- 
get ; az utalvány szerinti szolgáltatásnak az utalványos jogutódja 
kezéhez való teljesítése pedig az utalványozóra nézve ugyanazon 
hatálylyal bir, mintha az magának az utalványosnak kezéhez esz- 
közöltetett volna. 

Egyébként az utalvány átruházásából eredő jogviszonyokra 
az engedményre vonatkozó szabályok megfelelelően alkalmazandók.* 

2. Dr. Haller Károly (id. h.). Az 1760. §. negyedik bekezdése 
nehézkes és erőltetett szerkezet. A jogviszonyba lépett negyedik 
személy itt annyira el van rejtve, hogy alig fedezhető fel. A szabályt 
világosabban és egyszerűbben kellene szerkeszteni, igy: ha az 
utalványozott az átruházott utalványt elfogadta, csak oly kifogások- 
kal élhet, melyek a közte és az utalvány birtokosa közt fenforgó 
viszonyon alapulnak. 

») 
A vezetőség kebelében merj tartott értekezletek során fel- 
merült megjegyzések 

1752. §. 

1. AB) a) Általános megjegyzések alatti észrevételekre nézve 
megjegyeztetett, hogy a T. szabályait nem lehet helyesen a szóbeli utal- 
ványokra is kiterjeszteni, mert azokra — legalább általánosságban — 
nem illenek. Épen a legfontosabb rendelkezések, mint péld. a 
melyek az elfogadás abstract kötelező erejére, az elfogadó kifogá- 
solási jogának korlátozására, az utalvány átruházhatóságára vonat- 
koznak, vezetnének nyilván visszás eredményre, ha a szóbeli 
utalványokra is alkalmaztatnának. Sőt a T., a mely az abstract 
kötelmi szerződés érvényéhez az 1748., 1751. §-ok szerint általá- 
ban okiratot kivan meg, önmagával jutna ellenmondásba, ha a 
szóbeli utalvány szóbeli elfogadásából is abstract kötelmet szár- 

maztatna. De nincs is gyakorlati szükség arra, hogy a T. a szó- 
beli utalványt, a mely a forgalomban távolról sem bir az írás- 
beli utalvány nagy jelentőségével, tüzetesen szabályozza, mert 
az ennél felmerülő kérdések az általános elvek, nevezetesen a 
meghatalmazás szabályai alapján is kielégítően oldó .inak meg. 

2. A jóhangzás követelménye ellen vét a §:»..., szol- 
gáltasson, ez utóbbinak kiszolgáltat*. A végleges szövegezésnél 
módosítandó. 

1753. §. 

A B) a) 1753. §. alatti észrevétellel szemben megjegyez- 
tetett, hogy ha az utalványozott az utalvány tárgyával az utalvá- 
nyozónak adósa volt, a meghagyás teljesítése alapján az utal- 
ványozó ellen megtérítési követeléssel fel nem léplur, akár kitűnt 
az utalványból, hogy a tartozása fejében való teljesítésre hivatott 
fel, akár nem ; mert az utóbbi esetben sem követelhet az utal- 
ványozótól jóhiszeműen oly szolgáltatást, melyet saját tartozása 
alapján nyomban vissza kellene térítenie. A §. második bekezdé- 
sének ajánlott módosítása tehát nem látszik elfogadhatónak. 

1755. §. 

A B) a) 1755. §. alatti észrevétellel szemben lásd az 1752. 
§-nál 1. pont alatt felvett megjegyzést. 

1756., 1757. §§. 

A B) a) 1 756. 1 757. §§. alatti észrevételre nézve megjegyez- 
tetett : 

Nem helyeselhető, hogy az utalvány elfogadásának megtaga- 
dása már a teljesítés megtagadását jelentse. Abból, hogy az utal- 
ványozott nem hajlandó magát elfogadóként kötelezni, még egy- 
általán nem következik, hogy lejáratkor teljesíteni sem fog. 

1759. §. 

A B) a) 1759. §. alatti észrevételben ajánlott kiegészítés 
fölöslegesnek jeleztetett, mert úgy sem lehet kétséges, hogy a 
§-ban kimondott szabály dispositiv szabály. 

1760. §. 

1. A. B) a) 1760. §. 1. pont alatti indítványra nézve meg- 

jegyeztetett hogy az a saját álláspontjával jön ellentétbe, midőn 
a szóbeli utalványt is megakarja engedni s ennek átruházásához 
mégis okiratot követel. 

2. A B) a) 1760. §. 2. pont alatt ajánlott szövegmódosí- 
tásra nézve megjegyeztetett, hogy az egészen mást mond, mint 
a T., és az utalványozott kifogásolási jogát sokkal nagyobb 
mértékben korlátozná, mint sem kívánatos. Szabályként áll, 
hogy az utalvány elfogadója az utalvány uj birtokosának is 
ellenvethet minden kifogást, a melyet a réginek az 1755. §. második 
bekezdéséhez képest ellenvethetett (ennyiben ugyanis az enged- 
mény szabályai állanak: 1760. §. V.); csak az utalványoshoz való 
viszonyából eredő kifogásait nem hozhatja fel, ha az utalványt 
nem az utalványossal szemben, hanem directe azzal fogadta el, 
a kire az átruháztatott (IV. bek.). 

NEGYEDIK FEJEZET. 

Előmutatóra szóló és igazoló papírok. 

A) 
A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

a) 

A lemezei közzététele következtében egybegyűlt megjegy- 
zések összeállítása. 

1761. §. 

1 . Dr. Haller Károly (id. h.) : Ha a törvénykönyv valamely 
intézmény szabályozását saját keretébe foglalni nem akarja, egészen 
felesleges akkor egy külön §-t szentelni annak a kijelentésnek, 
hogy az valamely más törvényben fordul elő. Megteszi ezt majd a 
tankönyv. 

2. Dr. Sichermann Bernát (Mag. Kod. 1902. 42.). Az itt szó- 
ban levő papirosokra a K. T. ide vonatkozó szabályai volnának 
alkalmazandók. 

3. Dr. Magyary Géza (Kritikai Tanulmányok VI. füz.) Hetyes, 
hogy a tervezet az értékpapírok szabályozását a keresk. törvénynek 
tartja fenn, mert az értékpapírok kiállítása rendszerint keresk. 
ügylet; azonfelül Horvát-Szlavonországhoz való viszonyunk is 
kívánatossá teszi a Keresk. Trvben leendő szabályozást. 

Ebből következik, hogy a T-nek az értékpapírok forgalmára 
(1287.) s azok átruházására (1264., 1288. §§.) vonatkozó, illetve 
ezeket pótló, helyesebb rendelkezések a kereskedelmi törvénybe 
helyezendők el, a melyek a T.-ben amúgy is csak feltételesen szere- 
pelnek, a mennyiben t. i. nem vétetnek át a keresk. törvénybe. 

Ennek megfelelően a T. 1761. §-a olykép volna kibővitendő, hogy 
az értékpapírokról a keresk. törv. rendelkezik. (De abban sem volna 
semmi hátrány, ha ez az utalás elmaradna. A polgári törvénykönyv 
az értékpapírokról csak annyiban intézkedjék, a mennyiben saját- 
szerű, más dolgoktól elütő természetüknél fogva az egyes jog- 
viszonyok szabályozásánál ez szükségesnek mutatkozik. Ilyen 
különös intézkedések nagy számban vannak a T.-ben, épp úgy, 
mint más polgári törvénykönyvekben). Kivételt csak a magánjogi 
utalványnyal kellene tenni annál a különbségnél fogva, mely közte 
és a keresk. utalvány között fennáll. 

A T. bemutatóra szóló értékpapír helyett következetesen elő- 
mutatom szóló értékpapír kifejezést használja. Ez azonban semmi- 
vel sem jobb mint az előbbi. S igy semmi ok sincs arra, hogy a 
régi elnevezést, melyet az irodalom, a törvényhozás és a gyakorlat 
egészen elfogadott, egy másikkal felcseréljük. 

Utal még arra, hogy ezt a kifejezést: igazoló papir (T. 1761. 
§.) nem használják mindig ugyanazon fogalom megjelölésére. Az 
» igazoló papir »> szóval, majd értékpapírokat, még pedig névre vagy 
bemutatóra szólókat, majd pedig oly közönséges okiratokat jelöl- 
nek, melyek csupán a fizetést könnyítik meg. A dolog természeté- 
nek legjobban felelne meg, ha ez az elnevezés csupán az utóbbi 
okiratok megjelölésére haszáltatnék. És végül ingók, melyek csupán 
bizonyos alakjuknál vagy számuknál fogva szolgálnak jogviszonyok 
bizonyítására, nem okiratok s igy nem is igazoló papírok habár 
sok esetben ugyanannak a czélnak elérésére szolgálnak, mint ez 
utóbbiak és e miatt őket tőlük sokszor nem is szokták meg- 
különböztetni. 

4. Baditz Lajos (id. h.) szerint kétségtelen, hogy az elő- 
mutatóra szóló, valamint az igazoló papírok is lényegükben tar- 
tozás-elismerést és ennek teljesítésére vonatkozó ígéretet tartal- 
maznak. Ha tehát az adósnak a jogalaptól független kötelezettség 
vállalására vonatkozó elismerését és igéretét önálló kötelezettség 
alapjául szolgáló jogügyletként tekintjük és a kötelmi jogban szabá- 
lyozzuk, következetesen az előmutatom és az igazoló papírokra 
vonatkozó szabályokat is a polgári törvénykönyvbe kell felvennünk, 
mert ezeknek is a tartozás elismerése és teljesítés ígérete képezi 
alapját, s a mint alapjuk, ugy az előmutatóra szóló és igazoló 
papirok sem tartalmaznak oly kizárólag specziális jogügyletet, mely 

kihagyásukat indokolná. Horvát-Szlavonországokkal való viszonyunk 
tekintetében az életbeléptető törvény van hivatva kivételes rend- 
szabályokkal intézkedni, tehát ez sem lehet elfogadható ok arra, 
hogy polgári törvénykönyvünk helyes rendszerét és egységét meg- 
bontsuk. 

*) 

A vezetőség kebelében megtartott értekezletek sarán fel- 
merült megjegyzések. 

17(31. §. 

1. Kapcsolatban a B) a) 1761. §. 1. és 3. pont alatti észre- 
vételekkel felvettetett a kérdés Van-e szükség erre a §-ra? 

Megjegyeztetett, hogy abban az esetben, ha az új ptkönyv 
és K. T. egyszerre lépnének életbe, csakugyan helyesebb volna 
ezeket a rendelkezéseket a K. T.-nek átengedni. A jelen §. ugyanis 
csak utal arra, hogy a T.-ben hézag van, a melyet egy másik tör- 
vény rendelkezéseivel kell kitölteni. 

A kérdés a végleges szövegezéskor — az akkori viszonyok 
szem előtt tartásával — megfontolandó lesz. 

TIZENHATODIK CZlM. 
Törvényből folyó egyes kötelmek. 

ELSŐ FEJEZET. 

Alaptalan gazdagodás visszatérítése. 

A) 
A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

a) 
A Tervezet közzététele következtében egybegyűlt megjegy- 
zések összeállítása. 

1762. §. 

1. Dr. Almási Antal (Jogászegyl. Ért. XXX. kötet 1. füzet): Az 
alaptalan gazdagodás nem képezheti correctivumát az ügyleti vagyon- 
eltolulásoknak, és pedig sem a dologi ügylettel való dologszolgál- 
tatás, sem kötelmi dologszolgáltatás esetén, sem a többi (dolog- 
szolgáltatáson kívüli) vagyoni ügyletek tekintetében. 

a) Nem képezheti correctivumát a dologszolgáltatás dologi 
ügyleteinek, — feltéve — a mi remélhető, hogy a dologi ügylet 
minden egyes faja jogczímessé váland. Ilyenkor ugyanis a jogczím 
nélküli dologi ügylet érvénytelen ; s joglerontó, exhibitiv, nem pedig 
jogutódlási, gazdagodási, kereset illeti meg a szegényedőt. (Bár az 
1762. §-ból az ki nem olvasható, s ez a T. hibája, hogy a gaz- 
dagodó ad dandum és nem ad exhibendum adós.) Már pedig kétségte- 
len, hogy a »dologvisszaszá11ást4c előidéző érvénytelenség egyedül 
az, a mi különösen csődben, de más esetben is fokozottabb védel- 
met nyújt, mint a milyet nyújtana a gazdagodó időközi dologi 

jogosultságát le nem rontó kötelmi ^visszatérítés*. Nincs alkalma- 
zási tere az 1762. §-nak a jóhiszemet védő ügyleti szabályok 
körében sem, mint az Ind. vitatja, mert a jóhiszemű szerzőt a 
T. kifejezetten ^tulajdonossá* teszi, ezen nem változtat az, hogy 
az eredeti jogosult »alaptalan gazdagodás* czímén jelentkezik, a 
ki különben sem a jóhiszemű (visszterhes) szerző, hanem csak az 
elidegenítő ellen procedálhat. 

b) Nem alkalmazható az 1762. §. a kötelmi ügyletek körében : 

a) U. i. abstract kötelmeknél (ilyen csak a tartozáselismerés 
és az 1751. §-ban meghatározott elkötelezés) a jogalap hiánya nem 
szolgálhat a gazdagodás alapjául, mert hisz a felek a jogalapot 
szándékosan távolították el a jogügyletből ; — a jogalap érvény- 
telensége pedig már alkalmas alap ugyan a megdöntésre, de ennek 
terjedelmét az 1750. §. I. bekezdése és pedig joglerontásban álla- 
pítja meg, az 1762. §-ra tehát nincs szükség. 

,8) Az abstract vagyonátruházás azért nem eshetik az 1 762. §. 
körébe, mert csakis az általános tényálláshibák : a semmisség és 
megtámadás által rontható le. 

y) A jogczímes kötelmeknél az 1762. §. szintén mindenkép 
felesleges. 

Ha ugyanis a gazdagodást jogutódlásnak tekintjük, ennél 
többet (t. i. joglerontást; ad az ügylet érvénytelensége, mely jog- 
czímes kötelmeknél a jogalap hibájából előáll. 

Ha joglerontásnak tekintjük, akkor is felesleges az 1762. §., 
mert csak az érvénytelenségi tételt ismételné. 

Ha egyáltalán szükség van az intézményre, csak az ügyletek 
körén kivül alkalmazandó; az 1762. §. második bekezdésnek szeren- 
csétlen taxatioja elhagyandó s helyébe a gazdagodás s az ügyleti 
érvénytelenség viszonyát szabályozó tétel veendő fel. 

2. Dr. Hiiller Károly (id. h.) : E szakasz második bekezdése ma- 
gyarázó példákat tartalmaz. Eltekintve attól, hogy ilyentől a tör- 
vénykönyvnek mindig őrizkedni kell, azok érdemileg is szükség- 
telenek, mert ez a tétel : »ha a másiktól valamely szolgáltatást 
minden alap nélkül vagy érvénytelen alapon kap«, már az első 
bekezdésben tisztábban benne van. Ezt ^jogalap nélkül« nem 
magyarázza meg jobban a tervezet, ha hozzáteszi a második 
bekezdésben, hogy »mindcn alap nélkül*, sem azzal, hogy »érvénv- 
telen alapon*, miután ha az alap érvénytelen, akkor nincs alap. 

Továbbá a második tétel: »vagy ha a szolgáltatásnak kez- 
detben meg volt jogalapja, később megszűnik*, ebben az alakban 
nem is helyes, mert ha kezdetben meg volt a jogalap és ezen a 
szerződés érvényesen létrejött, később bekövetkezett körülmények- 
nek nem lehet visszaható ereje. Ugyanez az elv van a 996. §-ban 
is kimondva. Ha azonban a T. e tételnél oly esetre gondolt volna, 
mely bontó feltétel alatt kötött szerződést tart szem előtt, akkor a 
9(39. §. második bekezdése mellett a kifogásolt és különben is alig 
érthető tétel merőben felesleges. A harmadik tétel végre : »vagy 
ha az az eredmény, a mely a szolgáltatással a jogügylet tartalma 
szerint czélozva volt, be nem következik«, sokkal világosabban és 
helyesebben van az 1764. §. második bekezdésében kimondva. 

3. Dr. Bányai Miksa (id. h.) Kiegészítésül az alaptalan gaz- 
dagodás egyik esete gyanánt felemlítendő volna az, ha a hitelező 
más alapon kap valamit, mint amelyen őt követelési jog illeti, — 
kivéve mégis azt az esetet, ha valaki olyasvalamit követel vissza, 
a minek kiszolgáltatására legott, más alapon kötelezhető volna, 
mert : »dolo facit, qui petit, quod mox redditurus eset. 

4. Dr. Reichard Zsigmond (Magy. Kod. 1903. 1.). A második 
bekezdés, a mint a »különösen« szóból kitűnik, példaszerű fel- 
sorolást tartalmaz. Tehát felesleges benne annak felemlítése, »ha 
valamely szolgáltatást minden alap nélkül kap«, mert ez csak 
ismétlése az első bekezdésben foglalt általános szabálynak. 

Ezenfelül az első bekezdés stylus szempontjából helyesebb 
lenne ilykép : »A ki . . . .,azt visszatéríteni köteles.* 



1763. §. 

Dr. Reichard Zsigmond (id. h.) Az 1763. §-a egészen kihagyandó 
lenne, mert az első bekezdés felesleges, a második bekezdés sza- 
bálya pedig helytelen. 

Az előbbinek törvénybe iktatása feleslegesnek látszik, mert a 
követelő félre háruló bizonyítási teher általános szabályából külön- 
ben is következik az, hogy a követelő felet terheli annak bizo- 
nyítása, hogy jogalap nélkül teljesítette a szolgáltatást, amelyet 
visszakövetel. 

A második szabály, a mely a megjelelt esetekben a követelő 
ellenfelére hántja a bizonyítás terhét, ép oly aggályos, mint a 



Digitized by LjOOQIC 



430 



bizonyítási terhet megszabó absolut érvényű szabályok rendszerint 
szoktak lenni. 

Tegyük fel pl., hogy valaki bizonyos összeget ad át másnak 
avval a czéllal, hogy egy bányára vonatkozó kutatás befejezte 
után ingatlanokat vásároljon. Bizonyos idő múlva visszaköveteli az 
átadó a pénzt, az átvevő pedig azzal védekezik, hogy a kutatás 
még nincs befejezve. A T. szerint absolut szabály, hogy ilyenkor 
a követelő részéről elég az az állítás, hogy a kutatás be van fejezve 
és evvel szemben az ellenfelet terheli annak bizonyítása, hogy »nem 
telt el még az az idő, amely alatt az eredménynek el kell dőlnie*, 
azaz hogy a kutatás még nincs befejezve. Már pedig számos 
esetet lehet képzelni, mikor ily körülmény bizonyítása aránytalan 
nehézségekkel van összekötve és a mikor az eset körülményei 
szerint helyesebb volna a követelő félre hárítani annak bizonyítását, 
hogy eltelt az az idő, amely alatt az eredménynek be kellett követ- 
keznie. Az elméleti érv is a T. ellen szól,. mert ha a követelő azon 
alapon követel, hogy nem következett be valamely eredmény, noha 
az idő eltelt, annak bizonyítása nyilván a követelés alapjához tar- 
tozik. 

1766. §. 

1. Dr. Bányai Miksa (id. h..). Egyrészt hazai joggyakorlatunk 
(Márkus felsőb. Hat. 902, 903,1267.), másrészt az egyes törvények 
eltérő rendelkezése folytán és a T. 1763. §-ának tüzetesebb körül- 
írása szempontjából szükségesnek mutatko.dk annak megállapítása 
is, hogy: 

a) a kötelezettség teljesítése czéljából tett szolgáltatás vissza- 
követelhető abban az esetben, ha a teljesítő tudta ugyan, hogy 
a szolgáltatással nem tartozik, de bizonyítja, hogy e tudomása 
tévedésen alapul, 

b) az az értelmezési szabály kifejezetten megállapíttassék, 
hogy nem követelhető vissza az a szolgáltatás, melyet a teljesítő 
valamely harmadik személy valódi tartozásának szolgáltatása czél- 
jából, ezen harmadik személy helyett abban a téves hiszemben tett, 
hogy erre a harmadik személylyel szemben kötelezve van. Ilyenkor 
a hitelező nem gazdagodott, a szolgáltató s a harmadik személy 
közötti viszonyban fennforgó tévedés pedig mint indokban való 
tévedése figyelembe nem jöhet. 

2. Dr. Reichard Zsigmond (id. h.) : A T. 1766. és 1762. 
§§-aiból kitűnik, hogy a szolgáltatás visszakövetelhető, ha a telje- 
sítés tévedésbői történt 

Ezen §-ok azonban nincsenek összhangban a T. 987. és 988. 
§-aival. 

Ott (987. és 988. §.) csak bizonyos kvalifikált tévedés ad 
megtámadásra okot. 

Itt (1766. §.) bármiféle tévedés. 

Ezen eltérés nem okadatolt, a szolgáltatás visszakövetelése 
épúgy a tévedő saját ügyletének hatálytalanítását jelenti, mint 
a szerződés megtámadása. 

A gyakorlatban pedig előáll, hogy ha valaki pl. egyszerű 
tévedésből kötelezvényt írt alá, ezt meg nem támadhatja, ha azonban 
mindjárt fizetett, a fizetést visszakövetelheti. Lehet tehát oly tévedés, 
melynek esetében a tévedő, ha fizetett, azt visszakövetelheti, de ha 
csak fizetni ígért, fizetni köteles. 

1769. §. 

1. Dr. Reichard Zsigmond (id. h .). A szakasz első mondata 
helyett helyesebb volna: «Akár bekövetkezett a czélba vett (nem 
czélzott) eredmény, akár nem . . . stb.« Feltűnik továbbá, hogy a 
§. fogalmazása nem illik össze a szerződések semmiségéről ren- 
delkező 955. és 956. §-ok fogalmazásával. Míg a 955. és 956. §-ok 
a törvényes tilalomba, a jó erkölcsökbe és a közrendbe ütköző 
szerződéseket mondják ki semmiseknek, addig az 1769. §. a köz- 
rendbe ütköző szolgáltatást nem említi. A közrendbe ütköző szolgál- 
tatás fogalma ugyan alig tér el a törvényes tilalomba ütköző szol- 
gáltatás fogalmától, de ha a T. egyik intézkedésénél külön kell mind 
a két fogalmat felemlíteni, akkor zavarra adhat okot, ha a másik 
intézkedésnél a közrendbe ütköző szolgáltatás megemlítése hiányzik. 
A második bekezdésnek fogalmazása túlságosan bonyolult. 
Az első mondat első fele kivételt tartalmaz az első bekezdés 
szabálya alól, kimondván, hogy a visszakövetelés ki van zárva, 
ha azt, aki a szolgáltatást teljesítette, hasonló hiba terheli. Az 
első mondat második fele kivételt statuál az előbbi kivétel alól, 
kimondván, hogy a visszakövetelés meg van engedve, »ha a 
szolgáltatás kötelezettség elvállalásában állott*. A most idézett 

rendelkezés nehezen érthető, mert nem világos, hogy minek 
visszakövetelése van megengedve, ha a szolgáltatás kötelezettség 
elvállalásában állott. A T. idézett intézkedése annyit jelent, a mint 
különben az indokolásból is kitűnik, hogy ha valaki a második bekez- 
désben szabályozott esetben, (azaz mindkét fél részéről fenforgó 
turpis causa esetében) nem szolgáltatást teljesített, hanem kötele- 
zettséget vállalt, akkor a teljesítés iránti követeléssel szemben kifo- 
gással élhet, vagy a kötelezettség alól való felmentését követelheti. 
Nézete szerint a T. ezt a szabályt nem fejezi ki elég világo- 
san és a túlságosan rövid fogalmazás kétségre adhat okot a 
szabály értelmezése körül. 

A §. utolsó mondata sincs a kellő világossággal fogalmazva. 
A rendelkezés az 'előbbi rendelkezéssel bizonyos fokig ellentétes 
akar lenni és azt akarja kimondani, hogy noha a kötelezettség 
perrel nem lett volna követelhető, de ha teljesíttetett, a teljesítés 
nem kövecelhető vissza. A világosság kedvéért ezt az előbbi ren- 
delkezéssel ellentétbe hozva így kellett volna kifejezni: »Az ily 
kötelezettség teljesítésére tett szolgáltatás azonban vissza nem 
követelhető.* 

Egyszerűbben lehetne az 1769. §-ban foglalt szabályokat 
így kifejezni: »Nem származik kötelezettség oly ügyletből, a 
melylyel a felek törvényes tilalom vagy a közrend, vagy a jó 
erkölcs ellen vétettek. De az ily ügylet alapján teljesített szolgál- 
tatás nem követelhető vissza. Ha a hiba csak az egyik felet terheli, 
a hibás fél a kikötött szolgáltatás teljesítését nem követelheti, a 
teljesített szolgáltatást pedig vissza köteles szolgáltatni.* 

2. Dr. Almási Antal (Ügyv. L. 1902.16.) A magyar jövendő 
jog szerint még sokkal kirívóbbá válik ama kétes elbánás^ melyben 
erkölcstelen czélra adott ajándéktárgy részesül. 

Átmegy-e a megajándékozott tulajdonába? Nem, mert nem 
•érvényes kötelezettség ellenében* adatott át, vissza sem követel- 
hető (1769. §. II), rendes elbirtoklással el sem birtokolható 
(633. §. I. >jóhiszem«), de igenis a rendkívülivel, melyhez sem 
jóhiszeműség, sem jogszerűség nem kell. (633. §. utolsó bek.) 
Vagyis a bilaterális turpitudo a megszerzőt ugyan nem teszi tulaj- 
donossá, de tőle a megkapott dolgot senki el nem vitathatja, mert 
harmadik személyekkel szemben megvédi őt a tulajdoni vélelem 
(660. §.), a tulajdonossal szemben pedig az a törvény, mely az. 

1737. §. 

1. Dr. Meszlény Arthur (id. h.). A T. 1737. §-ában statuált 
szótöbbséges eljárást mezőgazdasági ingatlanokra nézve veszélyes- 
nek tartja ; itt nem a társak subjectiv nézetének, hanem az objectiv 
czélnak kell irányadónak lennie: vita esetén a bíróságnak kell — 
gazdaszakértő közbenjöttével — az intenzivebb gazdálkodás irá- 
nyában döntenie s legfeljebb akkor, ha a késedelem veszély ly el 
jár, hagyható érvényben a társak többségének szava. 

2. Az erdélyi gazdasági egyesület. (Beadvány.) Általában 
állást foglalt a tulajdonközösségek ellen. Szerinte a hagyaték tár- 
gyalása során minden esetben meg kellene ejteni az örökös társak 
közt az osztályt, hacsak kifejezetten ki nem jelentik, hogy közös- 
ségben akarnak maradni. A telekkönyvi átalakítás munkálatai során 
szintén meg kellene szüntetni a vagyonközösséget. 

1739. §. 

Dr. Meszlény Arthur (id. h.) : A gazdasági érdek követeli, 
hogy a közösség megszüntetésének időpontja az ingatlanokra nézve 
közelebb meghatároztassék. Ez a közelebbi meghatározás minden- 
esetre lehetséges és alighanem a gazdasági év végével fog egybeesni. 

1741. §. 

1. Bernáth Elemér (id. h.) : A §-ban aggályos az, hogy a 
közösség megszüntetésére csak peres eljárást nyújt és hogy a 
kereset helyes construálása adott esetben nehézségbe fog ütközni. 
Helyes volna első sorban a peren kivüli eljárást megállapítani 
olykép, hogy az 1655. §. bírálatánál javasolt módon a felek 
birói kiküldöttet kérhessenek, a ki esetleg szakértő közbenjöttével 
oly hatálylyal állapíthassa meg a megszüntetés módját, hogy a 
fél záros határidő alatt megigazítási keresettel élhessen, minek 
elmulasztása esetén az osztálylevél végrehajtható közokirat erejével 
bírjon. Erre már van is példa az 1894 : XVI. t.-cz. 59. §-ában. 

De fenmarad még az az aggály, hogy a felosztás egy per 
keretében elérhető nem lesz, ha csak a fél vagylagosan fel nem 
veszi keresetébe a §-ban megállapított módok mindegyikét. Ha csak 
egy felosztási módot kér, annak teszi ki magát, hogy a szakértő 
ellenkező véleménye alapján e móddal elutasíttatik s ha más per- 

ben más módra tér át, lehet, hogy ebben épp a korábban elutasí- 
tott módot tartják megfelelőnek. 

Ezen úgy lehet segíteni, ha kimondjuk, hogy a biró bármely 
megosztási mód előterjesztése esetében, ha annak hely adható nem 
volna, a természetben vrló megosztást vagy birói árverésen való 
eladást is kimondhassa. Ezek kisebb kérelmek, melyek az előterjesztett 
nagyobb kérelemben már benfoglaltatnak. 

A német ptkönyv szempontjából e kérdés fel nem merülhet, 
mert az első sorban csak a természetbeni felosztás elvét ismeri el. 



683. 684. §§.*) 

Dr. Meszlény Arthur (id. m. 149. 1.): Helyesnek véve azt az 
elvet, hogy az egyéni tulajdon az ingatlan tekintetében történetileg 
is azért keletkezett, mert a nemzetek abban a föld intenzivebb 
kihasználásának zálogát látták s hogy elméletileg is a köz szem- 
pontjából ez az egyetlen, a mi az egyéni tulajdon létjogosultsá- 
gát minden kétség fölé emeli: mindenekelőtt az egyéni tulajdon 
az, mely az ingatlanok tekintetében éppen a köz érdekében élesebb 
és következetesebb keresztülvitelt igényel, mint az ingók fölötti 
tulajdonjog. Az ingó vagyon ugyanis a mai forgalmi életben inkább 
az együttműködés, a társas viszonyok felé tendál: a nagy tőke- 
szükségletet, mely az ingók körében való gazdálkodás majd minden 
ágában mutatkozik, az egyéni erők mind ritkábban elégíthetik ki; 
az ingatlanokra nézve, mint láttuk, e nagyobb gazdasági fejlődés 
éppen az ellenkező szükségletet támasztotta: az egyént minél 
inkább érdekeltetni a földje fejlesztésében. Tapasztalati tény, hogy 
a társtulajdon a termelés belterjességének rovására van s hogy 
ez annál inkább áll, minél többek közt oszlik meg a termés érdeke. 

Sajnos, e követelmények teljesítését a magyar polgári törvény- 
könyv tervezetében hiába keressük. Maga a tulajdon közössége is 
csak mint a jogközösség egy faja jelentkezik (683. §.). Az ingatlan 
tulajdonközössége egyéb közös tulajdontól csak bizonyos körül- 
mények telekkönyvi bejegyezhetőségében különbözik (684. §.). 

685. §. 

Dr. Meszlény Arthur (id. m. 153. 1.). Az 1212. §. korlátai- 
nak a közös föld tulajdonosaira való kiterjesztése nem czélszerű. 
Ha a §. am a kitételének: »az 1212. §. korlátai közt* értelmét 

*) Lásd a jegyzetet a 371. lapon. 

kutatjuk, mindenekelőtt az ötlik szemünkbe, hogy az 1212. §. 
a maga rendelkezéseit maga is csak oszthatatlan szolgáltatások 
követelésére szorítja ; e szavakkal kezdődik ugyanis : »ha osztha- 
tatlan szolgáltatásra irányuló követelés illet többeket*. Vájjon azonban 
azok a követelések, melyeknek érvényesítése a jelen §. szerint* az 
1212. §. korlátai közt« kell, hogy történjék, oszthatatlan szolgál 
tatásra irányulnak-e? 

A tulajdonból származó követelésekre nézve, melyekről a §. 
beszél, a magánjog nem tartalmaz olyan szabályt, hogy azok a 
tulajdonostársakat egyetemlegesen illetnék meg, az 1212. §-ban 
foglalt az a mondat tehát : ^egyetemlegesség esetén kivüU, a jelen 
kérdés tárgyalásánál figyelembe nem jöhet. 

A tulajdonból származó — a III. rész IV. ez. 4. fejeze- 
tében részletezett — követeléseket, bármint értelmezzük is az 
oszthatatlan szolgáltatás : lényegét, nem lehet az oszthatatlan 
szolgáltatások közé sorozni. E követelések a közös tulajdon- 
nál valamennyi társat tulajdonuk arányában illetik, tehát az 
■egyes társnak nem adható több jog, minthogy azokat maga, de 
egyszersmind társai képviseletében érvényesíthesse, úgy hogy a 
szolgáltatás csak valamennyi javára részeik arányában szólhat. 
Valószinű, hogy a T.-nek nem is volt szándékában az oszthatóság 
kérdését ide vonni és az 1212. §-ra való hivatkozás csak annyit 
akar jelenteni, hogy a társtulajdonos a tulajdonjogból folyó köve- 
teléseket az egész ingatlanra nézve érvényesítheti ugyan, de nem 
«gyedül a maga, hanem egyszersmind tulajdonostársai javára is. 

E korlátozás azután érezteti hatását a következményekben. 

Lehetetlen következményekkel járna az, ha >az 1212. §. kor- 
látja* -t — t. i. a Lárgondnoki vagy birói kézhez teljesítés köve- 
telményét — az összes, itt tekintetbe jövő szolgáltatásokra kiter- 
jesztenők. Mindenekelőtt a telekkönyvi engedélynek birói vagy 
.zárgondnoki kézhez adása meghiúsítaná a praktikus czélt, t. i. 
azt, hogy minden egyes tulajdonostárs önállóan tehesse meg 
az ingatlan megtartására irányuló lépéseket. Sem az engedély- 
okirat zárgondnoka, sem a bíróság nem kérhetik a tulajdonjog 
bekeblezését : az átírás tehát elhalasztódnék mindaddig, mig az ösz- 
szes társak közösen nem eszközlik ki annak részükre való kiada- 
tását és egy társnak ellenkezése örökké függő állapotot teremtene. 

Nincs ellenvetése az ellen, hogy az ingatlan tényleges átbocsá- 

tása vagy az összes társtulajdonosok vagy zárgondnok kezéhez 
történjék, a mint ezt a 685. §. helyébe teendő világosabb intézke- 
désből és annak az 1212. §«szal való egybevetéséből meg lehet 
majd állapítani; nincs kifogása azért, mert jobb megoldást- nem 
tüd, bár ennek hátrányait világosan látja. 

A hasznokat azonban, nézete szerint, üdvösebb volna a fel- 
lépő társ kezéhez, az összes társtulajdonosok javára, kiadatni. 
A hasznok ugyanis részben az ingatlan hozadékának előállítására 
is szükségesek (vetőmag, gyümölcs, egyéb magvak, lehullt falevelek 
stb.) gazdaságilag káros lehet azokat e rendeltetésüktől elvonni 
s letétre vagy zárgondnoki kezelésre bizni. 

Még ha e §. helyesen is lesz megszövegezve, akkor is aka- 
dályául fogna szolgálni a föld gazdaságos kezelésének és a föld- 
tulajdon szabad érvényesíthetőségének. S miért akadálya ennek az. 
idézett szakasz? Azért, mert a földtulajdon-közösséget is époly 
lazán fogja fel, mint minden más jogközösséget. A földtulajdon 
közössége (mindig csak mezőgazdasági ingatlanról szólva) társa- 
ságot teremt a társak között: a föld mívelése utján nyerendő 
haszon, mint közös czél elérésére (v. ö. T. 1693. §.) és pedig oly 
társaságot, mely, a kereskedelmi társaságokhoz hasonlóan, egy 
bizonyos elkülönített vagyonban (az ingatlanban tartozékostul) meg- 
testesülve jelentkezik, mely vagyonnak kifelé megvan ugyanaz az 
önállósága, mint pl. a kereskedelmi társaságok vagyonának. Ha 
jogilag ez az önállóság elismerve nincs: ez a jog hibája, mert ez 
azt jelenti, hogy a jog nem simul a gazdasági élet jelenségeihez, 
s ennek a hibának azután sokszorosan megvannak a maga gazda- 
sági káros következései. Ezt a gazdasági gondolatot kell keresztül- 
vinni a mezőgazdasági közös tulajdon szabályozásánál ; ez a gazda* 
sági gondolat követeli, hogy a tulajdonjogból eredő igényeket 
minden társ a maga nevében érvényesíthesse, bár a részesedés 
arányában társai számára is ; ez követeli, hogy az ily perbea 
hozott ítélet az összes társakra is kihasson, hogy annak alapján 
az összes társak mindegyike végrehajtást kérhessen s hogy a jog 
gondoskodjék arról, hogy a gazdaság érdekei birói letétek és zár- 
gondnokságok útvesztőjében el ne kallódjanak. 

A vezetőség kebelében megtartott értekezletek sarán fel- 
merült megjegyzések. 

1732. §. 

1. Megjegyeztetett: Ennek helyébe »a mennyiben a törvény 
mást nem rendek jobb volna ezt az általánosabb meghatározást 
tenni: »a mennyiben a törvényből más nem következik*. 

2. Indítványoztatok, hogy a közösségnek a jelen fejezetben 
szabályozott esete zárjelben jelöltessék meg kifejezetten ^hányadok 
szerinti közösség«-nek, megkülönböztetésül nevezetesen a társa- 
sági vagyon szempontjából fenforgó »együttes közösségnek*. 

1733. §. 

Indítvány oztatott, hogy ugy a jelen, • mint a következő 
§-okban »illetmény« helyett használtassák a >hányad« szó. A túl- 
nyomó nézet — utalva arra, hogy a T. terminológiája a törvé- 
nyeinkben és a jogi irodalomban általánosan elfogadott szóhasz- 
nálatnak megfelel — azt fentartandónak jelezte. 

1734. §. 

1. Megfontolandónak jeleztetett : Nem kellene-e kimondani, 
hogy, ha valamely részes a maga részét, el akarja adni, a többieket elő- 
vásárlási jog illeti ? A nézetek megoszlottak. A törvényes elővásár- 
lási jog mellett azzal érveltek, hogy a részesekre nézve egyáltalán 
nem közömbös., kivel vannak közösségben és hogy ezért az elő- 
vásárlási jog útján módot kell nyújtani nekik arra, hogy a közös- 
ségben való megmaradást esetleg lehetetlenné tevő személy válto- 
zás ellen védekezhessenek. Számot tevő érdeksérelemmel ez az 
illetményét eladni kivánó részesre nem járna, e mellett pedig alkal- 
mas eszköz volna arra, hogy az illetmények esetleges túlságos, 
gazdaságilag is hátrányos elaprózottságán segítsen. Más oldalról 
€zzel szemben mellőzendőnek jeleztetett a törvényes elővásárlási 
jog statuálása, utalással arra, hogy az az egyes részest az illet- 
ményével való rendelkezésben, ha jogilag nem is, tényleg azonban 
mégis indokolatlanul korlátozza és ezzel esetleg a többi társ elő- 
nyére károsítja. Egész általánosságban arra szükség nincsen, ha 
pedig adott esetben a részesek fontos érdeke, hogy idegen a közös- 

ségbe ne jusson, szerződésileg az elővásárlási jogot úgyis meg- 
állapíthatják. Felmerül az a kérdés is: a részesek melyikét illesse 
meg a jog, vagy megillesse-e azokat együtt? Ez és hasonló más 
kérdések complicált szabályozást tennének szükségessé. A mi azt 
a kérdést illeti: kit illessen az elővásárlási jog, megjegyeztetett, 
hogy az mindenesetre csak a részeseket együtt illetheti úgy, hogy- 
ha valamelyik részes azt gyakorolni nem akarja, a többi gya- 
korolhassa. 

2. Megfontolandónak jeleztetett az is: Nem kellene-e kimon- 
dani, hogy, ha valamely részes lemond a maga illetményéről, a 
többieket e jog tekintetében illetményük arányában növedékjog 
illeti? Az egyik nézet ennek kimondását kívánatosnak tartotta 
azért, mert ez a szabályozás a legtermészetesebb, úgyszólván maga- 
tói értetődő, más oldalról viszont határozottan ellenezték, utalással 
arra, hogy ily lemondás rendszerint csak megterhelt illetményeknél 
lesz gyakorlati, ezeknél pedig a növedékjog nem hogy előnyére, 
hanem esetleg jelentékeny sérelmére lehet a többi részesnek, akiket 
a terhelések révén perekbe és ennek nyomán perköltségekbe 
sodorhat. 

3. Megjegyeztetett : A §. első mondatában a »szabadon« kité- 
tel helyett az »öriállóan« kitétel volna használandó. 

4. Több oldalról indítványoztatott, hogy a második mondat- 
ban — az 1732. §-nak is megfelelően — ^együttesen* helyébe 
»közösen« tétessék. 

1735. §. 

1. A B) a) 1735. §. alatti indítvány nyal szemben az általa- 
nos nézet az volt, hogy a polgári törvénykönyv nem veheti fel azt 
a szabályt, amely szerint mezőgazdasági ingatlanok tulajdon* 
közösségeinél a részesek nem mint a jelen §. szerint illetményeik 
arányában, hanem a közös ingatlan megmunkálása arányában 
részesülnek a hasznokban. Egy ily szabály gyakorlatilag alkalmaz- 
hatlan volna, de nincs is szükség reá. Ha a részes többel járult 
a hasznok előállításához, mint amivel illetménye arányában tarto- 
zott volna, társaitól úgyis megtérítést fog követelhetni, és így köz- 
vetve az eredmény ugyanaz lesz, mint a melyet a javasolt szabály 
biztosítani kivan. 

2. Megjegyeztetett : Az első bekezdés szövege nem fejezi ki 

azt, hogy a hasznok is hányadok, még pedig az illetményeknek 
megfelelő hányadok szerint illetik a részeseket. A szöveg ily irány- 
ban helyesbítendő lenne. 

3. A §. második bekezdéséhez megjegyeztetett : A T. intentiói 
szerint a részes csak annyiban használhatja a közös tárgyat, 
a mennyiben ezzel a többi részest az együtthasználásban (Mit- 
gebrauch) nem korlátozza. A szöveg ezt nem fejezi ki elég jól és 
ezért helyesbítendő lenne. 

1736. §. 

1. Az általános nézet az volt, hogy a §. első bekezdésében 
^együttesen* helyébe »közösen* teendő. 

2. Indítványoztatok, hogy az első bekezdésben »kezelik« 
helyébe tétessék ^igazgatják*. A túlnyomó nézet ezzel szemben 
ezt a szövegmódosítást mellőzendőnek jelezte. 

3. Utalás történt arra, hogy a német ptkönyv a második be- 
kezdés második mondatának megfelelő helyen nem ^követelhet* 
(»kann fordem«), hanem »kann verlangen* kitételt használja. Fel- 
vettetett: Nem kellene-e e helyütt is ^követelhet* helyett más ki- 
tételt használni ? 

Erre nézve megjegyeztetett, hogy a német ptkönyvben a 
♦fordern* és »verlangen« egyet jelent, ez utóbbit a ptkönyv ott 
használja, ahol, mint a jelen esetben a követelésnek perrel való 
érvényesítése nem gyakorlati. Érdemileg a német ptkönyv vonat- 
kozó (744. §. II.) szabálya és a T. szabálya között nincs eltérés. 

4. Felvettetett: Vájjon a második bekezdés szabálya csak a 
közös tárgy fizikai fentartásához szükséges intézkedésekre vonat- 
koztatandó-e, vagy olyanokra is, a melyek gazdasági szempontból 
a tárgy értékének fentartásához szükségesek, pld. hogy egy rom- 
lásnak kitett dolog sürgősen eladassák? Ez utóbbi értelemben 
veszi a német ptkönyv 744. §. második bekezdésének analóg sza- 
bályát Dernburg (Bürg. Recht II. kötet 2. rész 578. 1.) A túlnyomó 
nézet a T. szabályának ez utóbbi értelmet kivánta tulajdonítani és 
kívánatosnak jelezte, hogy ez az értelem a szövegben is felreért- 
hetetlen kifejezésre hozassék. Ezzel szemben más oldalról az volt 
a nézet, hogy a jelen szöveg fentartásával az egyes eset elbírálásá- 
nak tartandó fenn az a kérdés, hogy a második bekezdés szabálya 
mennyiben vonatkoztatható a szoros értelemben vett fizikai fentar- 

táson kivül az értékfentartásra is. Kifejezett rendelkezés e részben 
könnyen helytelen, a részest súlyos költségekbe sodró jogkövet- 
kezményekkel járhatna, 

5. A B) a) 1736. §. alatt felvett megjegyzést illetőleg az általá- 
nos nézet az volt, hogy a szabályozásnak abban javasolt módja 
elfogadhatatlan. Elvontan helyesnek látszik, de gyakorlatilag semmi 
esetre sem felelne meg. Valamely ingatlan hozamképességének 
emelése igen különböző módon érhető el. Adott esetben melyik- 
legyén az, a melyikhez az egyik részes a többiek hozzájárulását 
követelheti ? Nem szabad továbbá szem elől téveszteni, hogy minden 
oly intézkedés, a melyhez a részes a jelen §. alapján hozzá- 
járulni köteles, költséggel, esetleg tetemes költséggel járhat, a mely 
aránylag minden részest terhel. Az indítványozott szabályozás 
elfogadása esetén a részes könnyen túlságos, anyagi erőit meg- 
haladó költségekbe sodortathatnék, a melyektől a T. alapján a 
múltra nézve még az által sem szabadulhatna, hogy illetményérői 
lemond. 

1737. §. 

1. B) a) 1737. §. 1. pont alatt ajánlott szabályozás imprakti- 
kusnak, felesleges és aránytalan költséget okozónak jeleztetett. 

2. Megjegyeztetett : A német ptkönyvnek a §. első bekezdésé- 
nek megfelelő, analóg rendelkezése szerint a részesek a közös tárgy- 
nak nem bármely, hanem csak »ordnungsmássig« (rendszerű) 
használását és kezelését állapíthatják meg szótöbbséggel. A T. szö- 
vege is ily irányban helyesbítendő lenne. 

3. Megjegyeztetett : A §. utolsó bekezdése úgy hangzik, mintha 
a hasznok hányadára való korlátozást akarná kizárni, holott ter- 
mészetesen nem ezt, hanem azt akarja kizárni, hogy a részesnek 
a hasznok hányadához való joga korláloztassék. A szabály helye- 
sebben í gy volna szövegezhető : » A részes jogát az illetményé- 
nek megfelelő haszonhányadhoz beleegyezése nélkül korlátozni 
nem lehet.* 

1738. §. 

Megfontolandónak jeleztetett : Ne egészíttessék-e ki a jelen 
§. azzal, hogy az a részes, a ki az itt szóban levő terheknek és 
költségeknek egy másik részesre eső hányadrészét kifizette, az 

utóbbitól a helyette fizetett összeg megtérítését követelheti (v. ö. 
német első tervezet 766. §. 2 ). Ily szabály hiányában a másik 
helyett fizető részes, hacsak megbízva nem volt, csak a megbízás 
nélküli ügyvitel vagy az alaptalan gazdagodás megtérítésének sza- 
bályai szerint követelhetne megtérítést, a melyek pedig nem min- 
den esetben biztosítják nekik a regressust. (V. ö. Planck Bürg. 
Gesetzbuch ad 748. §.). 

Az általános nézet az volt, hogy a mennyiben a jelen szöveg 
a regressust a feltett esetben nem biztosítaná egész általánosság- 
ban, a §. szabálya megfelelően kiegészítendő. 

1739. §. 

1. A B) a) 1739. §. alatti észrevétellel szemben megjegyez- 
tetett, hogy az *időszerűség» kívánalma úgyis arra vezet, hogy 
mezőgazdasági ingatlan tulajdonközössége csak a gazdasági év 
végére legyen megszüntethető. 

2. Megjegyeztetett : Az első bekezdés második mondata tör- 
lendő volna. Az elhalasztási jog megadása nem practicus, főleg 
mert bizonytalan helyzetet teremt az időszerűség critériumainak 
bizonytalanságánál fogva. A német ptkönyv nem ismeri. Ha mégis 
fentartatnék a T. álláspontja, úgy e szavak helyébe »ha a közös- 
ség megszüntetése nem időszerű«, inkább azt kellene tenni, »ha 
a közösség megszüntetését alkalmatlan időben kérik*. 

Ezzel szemben kifejtetett: Azt, hogy mely időpontban tör- 
ténjék a közösség megszüntetése, nem lehet minden korlát nélkül 
az egyes részes tetszésére bizni. Valamely korlát e részben min- 
denesetre szükséges. Az, hogy múló gazdasági válság idején 
is lehessen a megszüntetést követelni, fontos gazdasági és 
társadalmi érdekeket sértene. 

3. Megjegyeztetett : A T. alapján kétséges lehet, vájjon ha a 
megszüntetés nem időszerű, a bíróság a részest elutasítja-e kere- 
setével, vagy helyt ad annak, de a megszüntetés időpontjául egy 
későbbi időpontot állapít meg. Helyes és practicus csak ez utóbbi 
megoldás. Megfontolandó : Nem lehetne-e az időszerűség kívánal- 
mának elejtésével a megszüntetés időpontjának közelebbi meg- 
határozását a biróra bizni. 

4. Megjegyeztetett: A második bekezdés szabálya jelenlegi 
szövegében csak arra a megállapodásra érthető, a mely minden- 
korra kizárja a közösség megszüntetését, nem arra is, a mely csak 
32 évnél hosszabb fix időre zárja azt ki, holott ezt az esetet is 
fednie kellene. A szöveg ezért helyesbítendő lenne. 

5. Megjegyeztetett : A negyedik bekezdés szabálya jelen álta- 
lános szövegezésében meg nem állhat, mert azt jelentené, hogy pl* 
oly megállapodás, mely megengedi, hogy a közösség megszünte- 
tése bármikor, tehát időszerűtlenül is követelhető legyen, semmis 
volna, holott csak azt kell és lehet helyesen kimondani, hogy a meg- 
szüntetés kizárása, vagy a törvényben megengedett mértéken túl való 
korlátolása semmis. De ellentétben áll a negyedik bekezdés jelenlegi 
szerkezetében a második bekezdéssel is, mert e szerint oly megállapo- 
dás, a mely a megszüntetést mindenkorra, vagy 32 évnél hosszabb fix 
i dőre zárja ki, bár ellenkezik az első bekezdés első mondatának szabá- 
lyával, még sem semmis, hanem csak 32 éven túl nem hatályos. 
A negyedik bekezdés szorosan véve csak a harmadik bekez- 
désre vonatkoztatható és ezért ahhoz volna második mondatként kap- 
csolandó. 

Ezzel szemben más oldalról megjegyeztetett, hogy a negyedik 
bekezdés helyes értelme iránt annak jelenlegi szerkezete mellett 
sem lehet kétség. A negyedik bekezdés az mezekkel ellen- 
kező*, vagyis oly megállapodásról szól,- a mely az előző bekezdések 
egybevetett értelmével ellenkezik, tehát nem is vonatkoztatható a 
megszüntetést bizonyos időre vagy örökre kizáró megállapodásra, 
a melynek érvénye — habár esetleg csak 32 évre korlátoltan is 
— az első és második bekezdések egybevetett értelme szerint 
kétségtelen. 

6. Megfontolandónak jeleztetett: Nem kellene-e a közösség 
megszüntetését kizáró megállapodást általában — tehát a kizárás 
czélzott időtartamára való tekintet nélkül — hatálytalannak nyil- 
vánítani? A túlnyomó nézet az volt, hogy inter partes a hatály 
teljes kizárása mivel sem volna indokolható. Helyesen csak a ki- 
zárás időtartamának korlátolásáról lehet szó. Az egyik nézet a& 
volt, hogy a harmadik bekezdés szabálya mellett inter partes álta- 
lában mellőzhető volna a megszüntetést kizáró megállapodás idő- 
beli korlátolása. 

7. Megfontolandónak jeleztetett: ne vétessék-e fel a német 
ptkönyv 750. §-ának mintájára egy oly értelmezési szabály, a 
mely szerint a közösség megszüntetését időlegesen kizáró meg- 
állapodás kétség esetében hatályát veszti, ha a részesek valamelyike 
meghal? Ily szabály felvételét kivánatosnak jelezték tekintettel 
azokra a nehézségekre, a melyekkel a közösségnek a részes örö- 
kösével való fentartása az esetek túlnyomó részében járna és arra, 
hogy annak fentartása adott esetben az örökség rendezéséi, ezen 
jogviszonyok lebonyolítását igen megnehezítené. 

8. Megjegyeztetett : A §. harmadik bekezdésében »időtartam« 
helyébe »idő« volna teendő. 

1740. §. 

1. Utalás történt arra, hogy ingatlanra vonatkozó tulajdon- 
közösség esetében a jelen §. szabálya korlátolva van a 684. §. 
szabálya által. 

2. Megjegyeztetett: Ha és a mennyiben a megszüntetést ki- 
záró vagy korlátozó megállapodásnak hatályt tulajdonít a polgári 
törvénykönyv inter partes, amúgy sem lehet kétséges, hogy az 
— a mennyiben positiv jogszabály mást nem rendel, vagy magá- 
ból a megállapodásból más nem következik — köti az általános 
jogutódokat is. A jelen §-ban épp azért csak a különös jogutó- 
dokkal szemben való hatályról kellene rendelkezni. 

3. Megfontolandónak jeleztetett : Legyen-e a megszüntetést 
kizáró, illetőleg korlátozó megállapodásnak egyáltalán hatálya a 
különös jogutóddal szemben ? Utalás történt arra, hogy mai jogunk 
a megállapodásnak ily hatályt nem tulajdonít, a nélkül, hogy a 
gyakorlatban ennek hiánya érezhetővé vált volna. 

Az általános nézet az volt, hogy czélszerű lesz az itt szóban 
forgó megállapodásnak a különös jogutóddal szemben is hatályt 
tulajdonítani, mert különben a részes az ily megállapodásnak hatá- 
lyát mindig parallisálhatná az által, hogy illetményét elidegeníti. 
Hátrányos következményektől az 1739. §. második és harmadik 
bekezdésében foglalt cautelák mellett nem igen kell tartani és leg- 
feljebb arról lehet szó: kell-e ezt a hatályt a különös jogutóddal 
szemben egyik-másik irányban még speciálisan megszorítani ? 

Ez utóbbi tekintetben az egyik nézet az volt, hogy az eset- 
ben, ha fentartatnék a jelen §. szabálya, úgy a megszüntetést 

kizáró, illetőleg korlátozó megállapodásnak hatályát az 1739. §. 
második bekezdésében 32 évnél lényegesen rövidebb időre kellene 
szorítani. 

Több oldalról szükségesnek jeleztetett továbbá a §. szabá- 
lyának — a német ptkönyv 751. §. második mondatának meg- 
felelő — oly korlátozása, hogy ha egy hitelező jogerősen megítélt 
követelése fejében lefoglaltatta valamelyik részes illetőségét, a 
közösség megszüntetését az azt kizáró megállapodásra való tekin- 
tet nélkül követelhesse. Utalás történt arra, hogy az 1717. {^értel- 
mében a társaságnál sem jön tekintetbe ily esetben az, hogy a 
társaság határozott vagy határozatlan időre alakult-e, már pedig 
indokolatlan, hogy a részes hitelezője nagyobb mértékben legyen 
korlátolva jogai érvényesítésében a közösséggel szemben, mint a 
társ magánhitelezője a társasággal szemben. Ezen nézet szerint 
nem birhat hatálylyal továbbá az itt szóban forgó megállapodás a 
csődtömeggel szemben sem, ha a részesek valamelyike csődbe jut 
(Y. ö. német Concurs-Ordnung 14. §. L). 

4. Megjegyeztetett : A §-ban »a közösség megszüntetését kizáró 
meggállapodás« helyett csak »a közösség megszüntetését korlátozó 
megállapodásiról lehet helyesen szó, minthogy a T. szerint 
(1739. §. II.) a kizáró megállapodás is csak korlátozóként érvé- 
nyesül. 

1741. §. 

1. Kifejtetett: Aza teljes szabadság, amelyet a T. a §. második 
bekezdésében a közösség megszüntetésének módja tekintetében a 
bíróságnak enged, aggályosnak látszik. Közel fekszik a veszély, 
hogy ily szabályozás mellett a közösség megszüntetése az egyik 
részesnek a többiek hátrányára való kedvezményezésére vezethet. 
A T. szerint az egyes részes azt is követelheti, hogy az egész 
tárgy a többi részes pénzbeli kárpótlása mellett neki jusson, vagyis 
követelheti, hogy a többiek a maguk illetményeit becsértékben neki 
engedjék át. Ily módon a közösség megszüntetése kisajátítása 
megy át. Még aggályosabb azonban, hogy a közösség meg- 
szüntetését sürgető fél azt is követelheti a T. szerint — a szöveg 
legalább nem zárja ki — , hogy a » többi* részesnek vagy azok 
valamelyikének jusson — még akaratuk ellenére is — az egész 
tárgy, vagyis, hogy ezek kötelesek legyenek az o illetőségét becs- 

értékben átvenni. Ez nemcsak a fennálló joggal, hanem a communiö 
jogi természetével is ellenkezik. A törvény *iem fűzhet ahhoz az 
esetleges körülményhez, hogy valaki mással jogközösségben van, 
ily súlyos következményt. Ha a részes ki van téve annak, hogy a 
többiek részét akarata ellenére * kénytelen lesz megváltani, akkor 
mindenkinek óvakodnia kell, hogy mással jogközösségbe ne jusson, 
mert annak révén kiszámíthatlan kötelezettségekbe sodortathatnék. 

Ha úgy találtatnék, hogy a biró kezét a közösség megszün- 
tetésének kérdésében nem szabad túlságosan megkötni és hogy a 
megszüntetés módjának megválasztását bizonyos fokig az ő belá- 
tására kell bizni, úgy a T. constructioja helyett czéiszerübb volna 
az ádjudicatio római jogi rendszerére visszatérni azzal az eltéréssel, 
hogy az adjudicationak csak kötelmi hatálya legyen és hogy az 
osztoztató itélet kötelmeket épp csak a közös tárgyra korlátozottan 
állapíthasson meg, vagyis semminemű fizetési kötelezettséget a 
részesre — hozzájárulása nélkül — ne róhasson. E mellett, útmu- 
tatásul a birónak, meg lehetne állapítani azt, hogy a megszüntetés 
lehetőleg természetben való felosztás által (a netalán szükséges 
telki szolgalmak engedélyezésére irányuló kötelezettségek sta- 
tuálásával) és ha ez nem mutatkozik czélszerűnek, a közös tárgy 
eladása és vételárának felosztása által történjék. 

Helyesebb volna ez a szabályozás azért is, mert az a magán- 
jogi követelés, a melyet a T. a közösség megszüntetését kivánó 
félnek ad, tartalmát illetőleg teljesen határozatlan. A részes csak 
azt a módját követelheti a megszüntetésnek, a melyet a biróság 
»az eset körülményeinek leginkább megfelelőnek* fog találni, de 
hogy melyik az, azt csak az Ítéletből tudja meg. Ő tehát sohasem 
tudhatná biztosan, hogy mit kérjen, mert bármit kér is, mindig 
ki volna téve annak, hogy a biróság a közösség megszüntetésének 
más módját czélszerűbbnek találja s őt keresetével elutasítja. 
Még a T. álláspontjáról is helyesebb volna talán azt mondani, 
hogy a közösség megszüntetését kivánó részes, ha a tárgy érték- 
csökkenés nélkül természetben felosztható, a természetben való 
felosztást, ellenkező esetben a tárgy eladását s a vételár fel- 
osztását követelheti; hogy azonban a bíróságnak, ha az eset 
körülményei indokolják, a peres felek bármelyikének kérelmére 
szabadságában áll a közösséget más módon megszüntetni. így 
legalább tudná a közösség megszüntetését kivánó fél, hogy kereseti 

kérelmét mire irányozza és biztos volna a felől, hogy nem kell 
2—3 pert lefolytatnia, a mig czélt ér, hanem hogy az ügy egy 
perben mindenesetre végleges befejezést nyer. 

Egy másik nézet azt tartotta, hogy a közösség megszünte- 
tésének kérdésében a polgári törvénykönyvnek a mai jogot követve 
arra az álláspontra kellene helyezkednie, hogy a megszüntetésnek, 
ha a közös tárgy lényegesebb értékcsökkenés nélkül felosztható, 
természetben való felosztás utján, ha ez nem lehetséges, eladás és 
a vételár felosztása utján kell történnie. A természetben való feloszt- 
hatóságot azonban ezen nézet szerint nem szabad ahhoz kötni — a 
mint ezt a német ptkönyv teszi — , hogy a közös tárgy teljesen 
egynemű, az illetményeknek pontosan megfelelő részekre felosztható 
legyen, minthogy ily korlátok mellett a természetbeni felosztás 
igen ritkán érvényesülhetne és még azokban az esetekben is, a 
mikor lehetséges, visszás, gazdaságilag helytelen következmények- 
kel járhatna (nevezetesen az ingatlanoknak gazdasági szempontból 
czélszerűtlen felosztását eredményezhetné). Lehetővé kell tenni 
továbbá ezen nézet szerint a természetbeni telosztást pénzbeli 
kiegyenlítéssel kapcsolatban is, mert a legtöbb esetben csak igy 
lesz az ingatlanokra vonatkozó tulajdonközösség czélszerűen, a 
közgazdasági szempontoknak is megfelelően megszüntethető. Az 
egyes részes túlságos megterhelésétől e czímen tartani nem 
kell, a ^kiegyenlítés* forgalma kizárja, hogy ő e réven arány- 
talan fizetési kötelezettséggel legyen megterhelhető. A mi a 
T. szabályozását illeti, ezen oldalról utalás történt arra, hogy mig 
a második bekezdés első mondata egy arbitrarius elvet állít fel, 
annak második mondata ezt taxatíve már korlátozza. A két mon- 
dat ép azért nincs összhangban, mert mig a második mondat az 
ott alternative megjelölt megszüntetési módok bármelyikének követe- 
lésére »jogot« ad, tehát tulajdonképen a közösség megszüntetését 
kivánó fél tetszésére bizza a felosztási mód megválasztását, addig 
az első mondat a biró belátására kívánja ezt bizni. Ha pedig ezen 
két mondatban foglalt szabályok egymáshoz való viszonyát úgy 
fogjuk fel, hogy bármelyik módot követeli a fél, ennek csak ugy 
lesz helye, ha ez a részesek érdekének és az eset körülményei- 
nek megfelel, akkor a következő bajok állanak elő: a) mindig a 
követelő félre hárul a bizonyítási terhe az utóbbi vonatkozásban; 
b) felmerül a kérdés, hogy melyik módon történjék a megszünte- 



Digitized by LjOOQIC 



3J9 



tés, ha bármelyik mód egyaránt megfelel s egyik sem felel meg 
jobban, mint a másik? Vájjon a követelő fél tetszése legyen-e ily 
esetben irányadó ? Ez alig lenne igazságos. Igaz, hogy a T. inten- 
tiói szerint; — legalább az indokolásból kitünőleg (IV. kötet 552. 1.) — 
annak az érvényesítése, hogy a megszüntetésnek felperes által 
alkalmaztatni kivánt módja nem az, a mely a részesek érdekének 
és az eset körülményeinek a leginkább megfelel, az ellenérdekű 
részeseknek lesz feladata és hogy e szerint ennek a kérdésnek 
bírálatába a bíróság nem hivatalból, hanem csak alperes 
kifogása alapján megy bele, kétségtelen azonban, hogy a T. 
intentióinak megfelelő ezt a magyarázatot a jelenlegi szöveg meg 
nem engedi. De még ilyen magyarázat mellett is aggályos a T. 
szabályozása abban a részben, a melyben a megszüntetés egyik 
kikényszeríthető módjául azt fogadja el, a melynek értelmében a 
közös tárgy egészben vagy részben egy vagy több részesnek jut, 
a többi pedig megfelelő pénzbeli kielégítésben részesül Azokon 
kivül, a mik ezen megszüntetési mód ellen már felhozattak (kisajá- 
títás jellegével bir, igen súlyos fizetési kötelezettséget róhat a 
részesre akarata ellenére) utalás történt arra, hogy az esetben, ha 
a közös tárgy egészben több részesnek jut, a közösség nem is 
lesz megszüntetve, csak kevesebben lesznek a részesek. 

2. Megjegyeztetett: Az osztályrészeket — már u i. csak a 
mennyiben egyenlők — necsak lehessen, hanem kelljen is sors- 
húzás utján kijelölni. 

3. Megjegyeztetett : Nem elég azt mondani, hogy az ingat- 
lanok eladása nyilvános árverés utján történik, az árverésnek 
olyannak kell lennie, a mely a végrehajtási árverés jellegével bir. 

4. A negyedik bekezdés harmadik mondatára megjegyeztetett : 
E helyett »a mig be nem hajtható* inkább azt kellene mondani 
»a mig le nem járt* vagy »a mig érvényesíthetővé nem vált* 
(V. ö. német ptkönyv 754. §.*: »Wenn sie noch nicht eingezo- 
gen werden kann.«). A jelenlegi szöveg arra a félreértésre adhatna 
okot, mintha a T. itt az adós fizetőképtelenségének esetére is 
gondolna. Ha pedig a T., eltérően a német ptkönyvtől, azt akarná 
kimondani, hogy lejárt követelés is eladható, ha az adóstól be nem 
hajtható vagy behajthatósága kétes (dubiozák), ezt más módon 
kellene kifejezésre juttatni. A szabálynak különben voltaképen csak 
az oszthatatlan szolgáltatásra irányuló követelések tekintetében van 

jelentősége, mert az osztható szolgáltatásra irányulok az 1203. §. 
első bekezdése szerint rendszerint ipso jure meg vannak osztva a 
hitelezőtársak között. 

5. Ajánltatott a német ptkönyv 754. §. második mondatának 
megfelelő annak a szabálynak felvétele, hogy, ha a közös köve- 
telés már érvényesíthető, mindegyik részes követelheti, hogy közösen 
beszedessék. 

6. Kívánatosnak jeleztetett a német ptkönyv 753. §. második 
bekezdésének analógiájára egy oly szabály felvétele, hogy, ha a 
közös tárgy eladása nem sikerült, bármelyik részes annak újból 
való megkísérlését követelheti, azonban ő viseli ennek költ- 
ségét, ha a kisérlet czélra nem vezet. 

1742. §. 

1. A §. második bekezdéséhez megjegyeztetett : Vagy itt t 
vagy a 684. §. kiegészítéseképen ki volna mondandó, hogy ingat- 
lanra vonatkozó tulajdonközösség esetében az 1742., 1743. §-okban 
meghatározott követelések a társtulajdonos külön jogutódjával 
szemben csak akkor érvényesíthetők, ha a telekkönyvbe be vannak 
jegyezve, (V. ö. német ptkönyv 1010., §. II.) 

2. Megjegyeztetett : A §. első bekezdésében ^valamely köte- 
lezettségért* helyébe «valamely oly kötelezettségért* volna teendő ; 
a második bekezdésben azt, hogy melyik követelés az, a melyet 
a jogutódokkal szemben is lehet érvényesíteni, a praecisitás érde- 
kében közelebbről kellene megjelölni. 

3. Megjegyeztetett : A §. harmadik bekezdésében az eladás 
módját illetőleg az 1741. §. utolsó bekezdésére kell hivatkozni. 

1743. §. 

A §. második bekezdéséhez megjegyeztetett: Megfelelően ide 
is állanak az 1742. §. második bekezdéséhez (1. pont alatt) fel- 
hozottak. 

683. §.*) 

1. Megjegyeztetett: Arra a tulajdonközösségre, a mely a társa- 
ságnál fordul elő, a T. szerint (»Miteigenthum zur gesammten 
Hand« 1706. §.) sem a közösségre vonatkozó 1732 — 1744. §-ok>. 
sem az azokat részben módosító 684., 685. §-ok nem alkalma* 

*) Lásd a jegyzetet a 371. lapon. 

zandók. Kérdéses lehet, hogy ez az 562. §. felhívása által elég 
világosan ki van-e fejezve ? Ha — a mint általánosan kívánatosnak 
jeleztetett (lásd az 562. §. 4. pont alatt felvett megjegyzést) — az 
562. §. töröltetnék, úgy a jelen §. szövegében mindenesetre kifeje- 
zésre kellene juttatni, hogy az a tulajdonnak hányadok szerinti 
közösségére vonatkozik csupán. (V. ö. német ptkönyv 1008. §. : 
»Steht das Eigenthum an einer Sache Mehreren nach Bruchtheilen 
zu . . .«) 

2. A szövegezést illetőleg megjegyeztetett: A 684. és 685. 
§-ok a közösségre vonatkozó általános szabályokat nemcsak kiegé- 
szítik, hanem részben módosítják is. A 684. §. nevezetesen kor- 
látozza az 1740. §-t. A szöveg ehhez képest helyesbítendő. 

684. §. 

1. Megjegyeztetett: A §. szabálya nemcsak arra az esetre áll, 
ha a társtulajdonosok maguk szabályozták — akár egyhangúan, 
akár szótöbbséggel — a kezelést és használást, hanem arra is, 
ha a szabályozás az 1737. §. második bekezdése értelmében vala- 
melyik társtulajdonos kérelmére ítélettel történt. A szöveg tehát 
megfelelően módosítandó volna. 

2. Megjegyeztetett: A §. a német ptkönyv 1010. §. második 
bekezdésének megfelelően ki lesz egészítendő. E végből az első 
mondat után fel volna veendő ez a szabály : » Úgyszintén bejegyez- 
hető az 1742. és az 1743. §-on alapuló követelés*. (Lásd az 1742. 
§. kapcsán 1. pont és az 1743. §. kapcsán ugyancsak 1. pont 
alatt felvett megyjegyzést). 

685. §. 

1. Megjegyeztetett: A B) a) 685. §. alatt kifejtettek értel- 
mében a jelen §-ban ez volna kimondandó : 

^Mindegyik társtulajdonos harmadik személy ellenében az 
egész dolog tekintetében érvényesítheti a tulajdonból származó 
követeléseket. 

Az egész dolog kiadására irányzott követelés esetében a 
társtulajdonosok mindegyike követelheti, hogy. a birtokos a 
dolgot valamennyi társtulajdonos javára birói letétbe helyezze, 
vagy ha erre nem alkalmas, a bíróságtól kirendelt zárgondnoknak 
adja át«. 

2. Részben összhangban a B) a) 685. §. alatt kifejtettekkel, 
részben pedig azok ellenében is megjegyeztetett : A §. több tekintetben 
kételyekre ad okot. Minő követelések azok, a melyeket az egyes 
társtulajdonos csak »az 1212. §. korlátai között* érvényesíthet? 
Ilyen kétségen kivül a közös dolog kiadása iránti követelés, melyet 
csak úgy érvényesíthet, hogy a birtokos a közös dolgot valamennyi 
társtulajdonos javára birói letétbe helyezze, vagy ha erre nem 
alkalmas, biróilag kirendelt zárgondnok kezéhez adja. De ha 
a 678. §. alapján a háborítás megszüntetésére s a további hábo- 
rítástól való eltiltásra, vagy ha a telekkönyv kiigazítására perel, 
az 1212. §. korlátai nem jöhetnek szóba (V. ö. német ptkönyv 
1011. §-a: »Jeder Miteigenthümer kann die Ansprüche aus dem 
Eigenthume Dritten gegenüber in Ansehung der ganzen Sache gel- 
tend machen, den Anspruch auf Herausgabe jedoch nur in 
Gemássheit des §. 482.)«). — A társtulajdonos továbbá a helyett, 
hogy az egész közös dolog kiadását követelné, természetszerűleg 
megelégedhetik annak követelésével, hogy a birtokos őt tulajdoni 
illetősége arányában a közös birtokba bocsása. Ezen követelése 
tekintetében, magától érthetőleg, szintén nem lehet alávetve az 
1212. §. korlátainak. 

A mennyiben pedig a tulajdon megsértéséből eredő köve- 
telések megoszthatók, azokat a társtulajdonos egyáltalán, tehát 
még az 1212. '§. korlátai között se érvényesíthesse egészben, 
hanem csak a tulajdoni hányadának megfelelő részben. Áll ez külö- 
nösen a hasznok kiadására irányuló és a dolog rosszabbodása, 
elpusztulása vagy más okból ki nem adhatása esetében a bir- 
tokos ellen esetleg támasztható kártérítési követelésekről. (V. ö. 
Planck: Bürgerliches Gesetzbuch ad 1011. §.). A §. szövege ezek- 
hez képest helyesbítendő lenne. 

3. Megjegyeztetett: A 684. §. csak ingatlanokra, a 685. §. 
bármely dologra vonatkozik. Jobb volna az általánosabb 685. §-t 
a 684 §. elé helyezni. 

TIZENÖTÖDIK CZIM. 

Egyezség. Tartozás-elismerés. Utalvány. Előmutatóra 
szóló és igazoló papírok. 

ELSŐ FEJEZET. 

Egyezség. 

A) 
A Tervezet további tárgyalását előkészítő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag, 

a) 

A. Tervezet közzététele következtében egybegyűlt megjegy- 
zések összeállítása. 

1745—1747. §§. 

Dr. Bányai Miksa (id. h.). Az egyezségről szóló fejeze 
kiegészítendő volna az arra vonatkozó rendelkezésekkel, hogy köz- 
jogi vonatkozású jogviszonyok, továbbá egyéb közerkölcsi szem- 
pontból a T. 956. §-a szerint semmis szerződések tartalma tár- 
gyában egyezség hatályosan nem köthető. 

1745. §. 

1. Dr. Sichermann Bernát (Mag. Kod. 1902.41.) a következő 
szöveget ajánlja: 

»A szerződés, melylyel a felek a közöttük fennálló vitás vagy 
bizonytalan jogviszonyt rendezik (egyezség), hatálytalan, ha oly 
körülmény, a melynek valóságát az egyezkedő felek föltételezték és 
amelyre a szerződés tartalma szerint egyezségüket alapították, 
utólag valótlannak bizonyul. Bizonytalannak tekintetik a jogviszony 

26* 

akkor is, ha a belőle származó igény érvény esíthetése, illetve be- 
hajthatása kétes. 

Megtámadható az egyezség, ha az annak megkötése után 
megtalált okmányokból kiderül, hogy az egyezségben egészben 
vagy részben elismert igény az azt érvényesített felet nem 
illette meg.« 

2. Dr. Almási Antal (Jogállam 1904. 5.). Az 1745. §. fogalma 
nem anyagi jogi fogalom. Nem tartalmazza azt, hogy az egyezség 
ügylet, nem szól amaz ügyletfajról, melybe az tartozik, nem szabja 
meg az egyezségi szerződés magánjogi tartalmát, hanem e helyett 
vitás jogviszony rendezését emlegeti elengedés útján, vagyis oly 
jogjelensógekkel magyaráz, melyek egytől-egyig a perjogban is, 
vagy — mint pl. a »vitás« jogviszony — túlnyomólag a perjog- 
ban szerepelnek. 

Sőt magánjogi szempontból erre az egész fogalomra szükség 
sincs. Jogtechnikailag a T. 915. §-a vagy pedig — ha az elma- 
rad — a T. hallgatólagos elismerése vitán kivül helyezi, hogy az 
egyezségi szerződés érvényes kötelmet szül. 

Ama különös joghatások pedig, melyeket a T. az »anyagi« 
egyezséghez fűz, részint nem csupán ahhoz, hanem az összes 
egyéb egyezségi fogalmakhoz is fűződnek (1747. §. I.), részint 
pedig oly zavarosak és oly ellentmondások okai, hogy azok ked- 
véért kár volt a T.-nek az egyezség fogalmát codifikálnia (1746. §- 
és 1747. §. II.) 

Viszont a T. nem foglal állást azon megoldandó kérdéssel 
szemben, hogy az egyezség újítást képez-e ? (Csakis a birói egyez- 
ség analógiája segít az igenlő válaszhoz.) 

Szükségesnek mutatkozik tehát az 1 745. §. fogalmának, mint 
feleslegesnek elejtése, továbbá az 1746. §-nak és 1747. §. második 
bekezdésének az eljárási joggal való összhangba hozása. 

Az egyezség szabályozása feleslegesnek azért nem mondható- 
Igaz ugyan, hogy a mi az egyezségből a törvénykönyvbe való 
az 1747. §. első bekezdése és az egyezség újítási hatásának 
körvonalazása, az újítás szabályai között is elhelyezhető, ám ha 
az egyezségnek mégis külön czím kell, tegyük legalább belé azt, 
de csak azt, a miben az egyezség más ügylettől külömbözik és ne 
állítsunk fel e helyett az egyezségen belül mesterséges különbségeket. 

1746., 1747. §§. 

Dr. Almási Antal (id. h.). Az 1746. §. homályos önmagában 
véve. Mi értendő a §-ban foglalt ^hatálytalanság* alatt ? Az egyez- 
ség ^kötelező erejét veszti*; vagy ^érvénytelenné válik*: ez a 
.hatása »parancsoló-e* vagy a felek ^akaratától függő*. Mi az a 
körülmény, melyre a felek egyezségüket alapították? Lehet az 
egyezség ^indoka*, lehet annak ^tényállás része* is, holott előbbi 
esetben a tévedés alapján a hatálytalanság akkor is beáll, ha a 
felek a körülményt az egyezségi megállapodásba fel nem vették. 

Ezen felül azonban az 1746. §. ellentétben álla T. 988. §-ával. 
Mindkét §. tényállása (tévedés) azonos, hogy lehet mégis, hogy e 
tényálláshoz a T. itt ipso jure megdőlést (hatálytalanságot), mig az 
általános tévedésnél (968. §.) csak megtámadhatóságot fűz. 

De az egyezségnek tévedés folytáni megdőlése az anyagi 
jogban meg sem is adható, miután ezt a perrendtartási javaslat az 
•egyezségtől az új bizonyíték alapján való perújítás megtagadása által 
ismét elvonja. A birói egyezség pedig nem ellentéte, hanem csak 
halfaja* az *anyagi* egyezségnek. 

Jelenleg a következő scála áll elő: 

1. bírósági egyezségi ügylet — meg nem támadható; 

2. alakszerűtlen egyezség a tévedés kiemelt esetében (1746. §.) 
ipso jure hatálytalan ; 

3. alakszerűtlen egyezség a tévedés többi esetében (1747. §. II.) 
megtámadható. 

A dilemma : hogy vagy az egyezség ügyleti jellegét óvjuk 
meg, mely esetben a perrendtartási javaslatba pótlólag fel kellene 
venni a birói egyezség perújítási esetei közé az új bizonyítékot is, 
vagy az egyezségek legfontosabbjára, £ birói egyezségre legyünk 
tekintettel, mikor is messzire kell magunktól űzni az >anyagi egyez- 
ség* külön fogalmát és annak sajátos joghatásait. 

Elképzelhetetlen azonban, hogy a T. tudatosan szembe helyez- 
kedjék a perrendtartási javaslattal, mert sajátságos alapelvekből 
kellene kiindulnia a törvényhozónak, ha az egyezség tévedéseit 
helyrehozhatóknak képzeli ugyan, de csak addig, mig a bíróság e 
tévedéshez hozzá nem járult. A tévedések már eddig ismert számos 
fajához a T. ne fűzze a kötelező bírósági tévedést, mint különle- 
gességet. 

1746. §. 

Dr. Sichermann Bernát (id. h.). Ha — a mint ezt indít- 
ványozta (v. ö. B) a) 1745. §. 1. pont) — az 1746. §-ban foglalt 
szabály az 1745. §-ba vitetnék át, annak helyébe volna fölvehető 
a következő szükséges szabály: 

»Ha a felek a közöttük fenforgó, vagy fenforogható összes 
ügyek tekintetében kötöttek egyezséget, ez még sem hat ki az 
egyik fél azon igényére, melyet előtte a másik fél szándékosan 
eltitkolt, vagy, a melyre az egyezkedő felek az egyezség megkötése- 
kor nem gondolhattak. 

Az 1321. §. az egyezség által megállapított követelésre is 
alkalmazandó. « 

1747. §. 

1. Dr. Sichermann Bernát (id. h.) második bekezdésként fel- 
veendőnek tartja a következő rendelkezést. 

»Az egyezség létesítése czéljából eszközölt számítások körül 
valamelyik számtani műveletbe csúszott hiba az egyezség meg- 
kötése után helyreigazítható.* 

2. Dr. Almási Antal (id. h.). Áz 1747. §. első bekezdésének 
szabálya nem olyan, melynek alkalmazása, kizárólag az 1745. 
§-ban meghatározott u. n. ^anyagi egyezségre* szorítkoznék. 

Az 1747. §-ban említett bizonytalanság ^minden* egyezségnek 
kritériuma, — az 1747. §. első bekezdése: az 1745. §-ban meg- 
határozott szűkebb »egyezség« fogalmat meg nem kívánja. 

Az 1747. §. első bekezdésének szempontjából az 1745. §. 
fogalommeghatározás felesleges. 

b) 

A vezetőség kebelében megtartott értekezletek sarán ftV 

merült megjegyzések. 

1745— 1747.' §§. 

Felvettetett, kapcsolatban a B) a) 1 74ő. §'. 2. pont alatti megjegy- 
zéssel, minő remedium van a T. szerint birói egyezség kötésekor 
fenforgó tévedés esetén ? 

Erre vonatkozólag az a nézet nyilvánult, hogy a mennyiben 
az egyezség a közbejött tévedés miatt az 1746. §. szerint hatály- 

talán vagy az 1747. §. megtámadható, annyiban ez alapon a birói 
egyezségnek is keresettel hatálytalaníthatónak, illetve megtámadható- 
nak kell lennie. 

Ezzel szemben megjegyeztetett, hogy a perrendt. javaslat 
értelmében (427. §.) az egyezség jogerős birói ítélet hatályával bir. 

Kétes lehet, hogy ez hogyan értendő. Vitatható, hogy ez 
csak az alaki jogerőre vonatkozik s hogy a perrendtartási javaslat 
ez által nem kívánja kizárni, hogy a peregyezségre, mint jog- 
ügyletre az akarathiányok szempontjából az ide vonatkozó álta- 
lános magánjogi szabályok alkalmaztassanak. Minthogy azonban 
a perrendtartási javaslat a per egyezség ellen általában csak taxa- 
tíve felsorolt okokból kérhető perújítást enged meg s ezen okok 
között az egyezségkötésnél közbejött akarathiányokat nem említi 
(567. §.): legalább is kétes volna, hogy a peregyezségnek a T. 
1546., 1547. §-ai alapján való hatálytalanítását vagy érvénytelení- 
tését lehetne-e külön keresettel kieszközölni. 

Minthogy pedig semmivel sem volna indokolható, hogy a 
peregyezség, az annak kötésénél közbejött akarathiányok tekinteté- 
ben, más szabályok alatt álljon, mint a peren kívüli egyezség, 
kívánatosnak jeleztetett, hogy a perrendtartás kifejezetten engedje 
meg a perújítást, ha azon az alapon kéretik, mert az egyezség az 
anyagi jog szabályai szerint hatálytalan vagy megtámadható. 

MÁSODIK FEJEZET. 

Tartozás-elismerés. 

A) 
A Tervezet további tárgyalását előkészítő főelőadmány. 

CCV. *z. elvi kérdés. 

Abstract szerződésből származzék-e kötele- 
zettség? 

I. 
A T. álláspontja. 
A T. elismeri az abstract kötelmi szerződés érvényét, ha a 
kötelezettség határozott pénzösszeg fizetésére vagy határozott mennyi- 
ségű egyéb helyettesíthető dolgok szolgáltatására irányul. Az ily 
tartalmú szerződés a T. szerint mint tartozáselismerés vagy mint 
szolgáltatási igéret jöhet létre, a szerint a mint az adós vagy elis- 
meri kötelező szándékkal s a jogalaptól elvontan, hogy a hitelező- 
nek már adósa, vagy jogalaptól függetlenül egyenesen szolgáltatási 
kötelezettséget vállal vele szemben, A lényegre nézve, nevezetesen 
a joghatásokat illetőleg, ez nem tesz különbséget. Mindkét esetben 
az adós nyilatkozatának érvényéhez okirat szükséges, kivéve ha 
az elismerés vagy a szolgáltatási igéret egyezségen vagy elszámolá- 
son alapul. Ha azonban az alapul fekvő kötelemre nézve külön 
alak van előírva, az elismerés vagy a szolgáltatási igéret is csak 
úgy érvényes, ha ezen alaknak megfelel (1748., 1751. §-ok). 

n. 

A kérdésre nézve felmerült észrevételek. 
1. Helytelenítetett, hogy a T., bár a fentemlített korlátozás- 
sal, az abstract kötelmi szerződést érvényesnek elismeri. Minden 
jogügyletnek szükségkép valamely jogi czél megvalósítására kell 
szolgálnia. A dolog természetének az felel meg, hogy a jogügylet 

ezt a jogi czélját — a causát — kifejezze és hogy a joghatások 
ezen czél megvalósításától függjenek. A causától való abstractio 
mesterségesen kettészakítja azt, a mi együvé tartozik : az ügyletet 
és jogi czélját s ez által hatályosabban biztosítja ugyan az ügyleti 
joghatások beálltát, de csak azon veszély mellett, hogy e hatások 
oly esetben is beállanak, mikor az ügylet jogi czélját el nem éri. 
Nem lehet ugyan kétségbe vonni, hogy a kereskedelmi forgalom 
érdekében bizonyos körben ily abstract ügyleteket el kell ismerni, 
a minthogy ilyeneket — a váltók, kereskedői kötelezőjegyek stb. 
alakjában — fennálló jogunk is ismer. Eddig azonban az abstract 
kötelmek a váltó és kereskedelmi jog terére szorítkoztak. Nagyon 
megfontolandó, van-e rá szükség, hogy az általános magánjogba 
is befogadjuk őket. Hogy jelenlegi joggyakorlatunk az abstract 
fizetési Ígéretnek vagy tartozáselismerésnek kötelező erőt tulajdo- 
nítana, az ki nem mutatható. Igaz ugyan, hogy a joggyakorlat 
elegendő jogalapul fogadja el az elszámolást, de az elszámolás 
útján megállapított tartozás nem is tekinthető abstract kötelemből 
eredőnek, mert épen az elszámolásban van a jogczíme. Hogy a 
polgári törvénykönyv ezen túl menjen, azt gyakorlati szükség nem 
követeli. A közpolgári jogéletben a felek legitim érdeke csak ritkán 
teszi szükségessé, hogy a hitelező követelési joga tüggetleníttessék 
a causa kimutatásától, s ha egyes kivételes esetekben ily érdek 
mégis fenforog, a felek azt ma is kielégíthetik az által, hogy vál- 
tót állítanak ki. A jóhiszemű forgalom tehát 6emmit sem nyer 
azzal, hogy a polg. törvénykönyv az abstract kötelmeknek új fajait 
teremti ; de igenis tartani lehet tőle, hogy a tartozáselismerés s az 
abstract fizetési ígéret elő fogja mozdítani a színlelt ügyleteket, 
takarója lesz az uzsorának és kényelmes eszközül fog szolgálni 
járatlan emberek megtévesztésére és kizsákmányolására. Ezen 
veszélyekre való tekintettel, ha az 1748 — 1751 g-ok egészen el 
nem ejtetnének, mindenesetre legalább azt kellene megkövetelni, 
hogy az adós oly jognyilatkozatának érvényéhez, a melylyel — akár 
tartozáselismerés, akár szolgáltatási ígéret alakjában — abstract 
kötelezettséget vállal, közokirat legyen szükséges. Ez által eleje 
volna véve az 1748. §. második bekezdéséből folyó annak a visszásság- 
nak is, hogy az abstract kötelem esetleg — ha ugyanis az alapul 
fekvő causalis ügyletre nézve az egyszerű okirati alaknál szigo- 
rúbb alakszerűség van előírva — oly okból válik semmissé, a me- 

lyet az alapul fekvő ügyletben nem részes harmadik személy fel 
nem ismerhet 

Ezzel szemben a T. álláspontja mellett felhozatott, hogy az 
abstract kötelem egyáltalán nem tekinthető oly mesterséges alaku- 
latnak, melyet csak kivételesen szabadna elismerni. Igaz, hogy az 
ügyletkötő feleknek a jogügylet létesítésénél valamely jogi czélt 
kell szem előtt tartaniok ; de ebből még nem következik, hogy ezt 
a czélt magába a jogügyletbe kell felvenni s az ügyleti akaratot 
annak elérésétől oly módon függővé tenni, hogy meg nem valósu- 
lása esetében az ügylet hatálytalan legyen. A felek, bizva abban, 
hogy a czél meg fog valósulni, az ügyletet függetleníthetik a causá- 
tól oly értelemben, hogy annak joghatásai mindenképen beáüjanak 
s a causa meg nem valósulása csak visszakövetelésre jogosítsa 
azt a felet, a kinek hátrányára a jogügylet folytán valamely jog- 
változás végbement. Nincs helyes ok, a miért az ilyen megállapo- 
dás lehetőségét elvileg kizártnak kellene tekinteni. A felek érdeke 
akárhányszor megkövetelheti, hogy a hitelező, ha követelését érvé- 
nyesíteni akarja, ne legyen kénytelen annak causáját bizonyítani. 
Különösen ha a felek állandó vagy hosszabb tartamú ügyleti össze- 
köttetésben állottak egymással s az egymásba kapcsolódó ügy- 
letek egész lánczolatát kötötték, járna a hitelező tűrhetetlen meg- 
terhelésével, ha az összeköttetés kezdetéig visszamenőleg minden 
egyes ügylet causáját külön kellene kimutatnia a végett, hogy az 
összeköttetés végén fenmaradó követelését érvényesíthesse. Ily 
esetben el sem kerülhető, hogy a tartozáselismerést mint olyat 
önálló követelési alapul fogadjuk el, a mint hogy a joggyakorlat 
is — kivált ha az elismerésben hivatkozás van összeszámolásra — 
ilyenül fogadja el. Tévedés azt hinni, hogy ily esetben az össze- 
számolás folytán vállalt kötelezettség causális, a mennyiben cau- 
sája az elszámolásban van. Az elszámolás csak kiszámítási módja 
a tartozási összegnek; ha az elszámolást elfogadjuk »causá«-nak, 
ezzel voltaképen csak leplezzük, hogy a causától egyáltalán eltekin- 
tünk. A T. tehát, midőn az abstract tartozáselismerést oly eset- 
ben is, midőn abban nincs hivatkozás összeszámolásra, kötelező- 
nek jelenti ki, csak világos kifejezésre juttatja azt a gondolatot, 
mely joggyakorlatunkban eddig is lappangott. 

Hogy a kereskedelmi forgalomban nagyobb szükség van az 
abstract kötelmekre, mint a nem kereskedelmiben, azt el kell ismerni . 

de hogy a nem-kereskedelmi sem lehet el nélkülök, azt a váltó- 
ügyletek nagy elterjedése mutatja. Már pedig a váltói kötelezettség 
súlyosabb és sokkal nagyobb veszélynek teszi ki az adóst, mint 
a T. abstract kötelmi szerződése. A hátrány, a melyet az adós az 
utóbbival magára vállal, lényegileg csak a bizonyítási teher meg- 
fordulásában áll : nem a hitelező tartozik a causát bizonyítani, hanem 
az adós annak hiányát Igaz, hogy ez is súlyosbítja az adós hely- 
zetét, és ép ezért látta szükségesnek a T. az abstract kötelem 
érvényét — rendszerint — az írásbeli alakhoz kötni, de nagyobb 
veszély ebből — főleg oly eljárási szabályok mellett, á melyek a 
bírónak megadják a bizonyítékok szabad mérlegelésének jogát — 
az adósra nem háramolhat. 

Veszélyessé csak akkor válik az abstract kötelem, ha oly 
okiraton alapul, mely — mint a váltó — forgatmány útján átru- 
házható, s ha az adós éhez képest el van zárva attól, hogy az 
eredeti hitelezőjével szemben megtehető kifogásait az új hitelezőnek 
is ellenvethesse. A tartozáselismerésből s az abstract szolgáltatási 
ígéretből eredő követelés nem ily természetű; a hitelező azt csak 
engedmény útján ruházhatja át s az adós az 1750. §. szerint meg- 
tehető kifogásait az 1262. §. szerint az engedményesnek is ellenvetheti. 

A T. álláspontja tehát törvényhozási szempontból épen azért 
ajánlatos, mert midőn kifejezett elismerésre juttatja az abstract 
kötelmeknek egy oly alakulatát, mely a váltónál enyhébb s a hite- 
lezőnek mégis, a forgathatás lehetőségétől eltekintve, hasonló szol- 
gálatot tesz, ez által a váltót sok esetben mellőzhetővé teszi. 
És épen mert a T. abstract kötelmi szerződése a váltónál enyhébb, 
volna helytelen annak érvényét a váltóinál szigorúbb alakszerűség- 
hez — közokirati alakhoz — kötni. A törvénykönyv ezzel maga 
hiúsítaná meg azt a legislativ czélt, hogy a közpolgári forgalomban 
lehetőleg a tartozáselismerés s az abstract szolgáltatási ígéret 
helyettesítse a váltót. 

2. Az imént mondottak alapján más oldalról az a kifogás 
tétetett, hogy indokolatlan az abstract kötelmi szerződést csak oly 
esetben ismerni el érvényesnek, ha az adós pénzfizetésre vagy 
egyéb helyettesíthető dolgok szolgáltatására kötelezte magát. A 
szolgáltatás tárgya nem tehet külömbséget; ha elvileg elfogadjuk 
az abstract kötelmi szerződést, azt egyaránt el kell ismerni érvé- 
nyesnek, bárminő legyen is a kötelezett szolgáltatás. 

Ezzel szemben utalás történt ugyan az Indokolásban (IV. k» 
564., 565. 1.) felhozottakra, különösen arra, hogy gyakorlati szük- 
ség az abstract kötelmek elismerésére eddig csak a T. által meg- 
vont körben mutatkozott; hogy kereskedelmi jogunk is csak oly 
abstract kötelmeket ismer, melyek helyettesíthető dolgok szolgál- 
tatására, különösen pénzfizetésre irányulnak; s hogy miután 
a T. a tulajdonszerzéshez ingóknál szintúgy, mint ingatlanok- 
nál ^érvényes kötelezettséget* (625., 650. §-ok) kivan s ez 
alatt a dologi jogváltozást igazoló kötelmi causát érti, a T. bizo- 
nyos fokig önmagával jutott volna ellenmondásba, ha az abstract 
kötelmi szerződést egyéb dolgok, különösen ingatlanok tekintetében 
is megengedte volna. Azonban az utóbbi indok a Főelőadmányra 
nézve máris elesett, mert e szerint a tulajdon átruházás, a T.-től 
eltérően, abstract dologi szerződés által megy végbe. Egyébként 
pedig megjegyeztetett, hogy habár a legtöbb gyakorlati fontossággal 
azok az abstract szerződések birnak, a melyek pénzfizetésre vagy 
egyéb helyettesíthető dolgok szolgáltatására irányulnak, a szerződő 
feleknek másnemű szolgáltatás kikötése esetében is érdekükben 
állhat, hogy a hitelező követelési joga a causa kimutatásától függet- 
leníttessék, és nincs ok, hogy ily esetben az abstract szerződéstői 
miért tagadjuk meg az érvényt. 



III. 

Megoldás. 

A T. oda módosítandó, hogy abstract szerződéssel (1748., 
1751. §-ok) necsak határozott pénzösszeg fizetését vagy határozott 
mennyiségű egyéb helyettesíthető dolgok szolgáltatását, hanem 
bárminő szolgáltatást lehessen kötelezni. Egyébként a 1\ állás- 
pontja fentartandó. 

B) 

A Tervezetre vonatkozó bírálati anyag. 

a) 
Jl Tervezet közzététele következtében egybegyűlt megjegy- 
zések öS8zeáUUá8a. 

1748-1751. §§. 

1. Dr. Sichermann Bernát (id. h.) : Az egyezségen és elszámo- 
láson alapuló tartozás-elismerésre vonatkozó kivételtől eltekintve a 
tartozás-elismerésre általában az írásbeli alak kívántatik meg, de ez 
magában véve még nem elegendő óvszer a könnyelmű tartozás- 
elismerés megakadályozására. E végből a fejezet intézkedései csak 
az iparosok és kereskedőkre volnának alkalmazandók. 

2. Dr. Bányai Miksa (id. h.) : A tartozás elismerési szerződést 
mint önálló kötelem causa debendi-jét csakis elszámolási viszony 
alapján és akkor is csak annyiban fogadná el joghatályosnak, 
a mennyiben az elismerésben a tartozás jogalapja nyiltan és tüze- 
tesen kifejezve van. 

A T. 1751. §-a szerinti tartozás elismerésre vonatkozó rendel- 
kezés teljesen mellőzendő lenne. 

A contemplált elismerési szerződésben u. i. benn van az 
adósnak a kifogásokról való lemondása, az ily előzetes általános 
joglemondásnak hatálylyal felruházása nem helyes, rendszerint a 
gyengébb fél terhére jönne létre s a jóhiszeműséget sérthetné. 

Az alapul fekvő jogügyletből származó kifogások a T. szerint 
sincsenek teljesen kizárva, minthogy az alaptalan gazdagodás visz- 
szakövetelését a T. 1750. §-a megengedi; ez a visszakövetelési 
jog azonban nem meríti ki az összes, jogszerű alapon nyugvó 
kifogásolási jogot. 

A T. 1751. §-a szerinti elismerés által tér nyílnék erkölcs- 
telen tartalmú ügyletek elpalástolására. 

1748. §. 

Dr. Ágoston Péter, kir. jogtanár, Nagyvárad. (Mag. Kod. 
1902. 13): Ez a rendelkezés rést üt a §. statuálta abstract ügyleten, 

mert eleve meg nem határozható oly alakszerűségtől van függővé 
téve, mely az alapul fekvő ügylettől függ. 

1751. §. 

1 . Dr. Haller Károly (id. h.) : E szakasznak második bekezdése 
kétséget támaszt. Mily szándékra czéloz az ? Hogy maga az ígéret a jog- 
alaptól függetlenül kötelezettséget állapítson meg, ez egyenesen ellen- 
kezik a T. 955., 956., 960. és 961. §-aival. Csak akban az esetben tartja 
az 1751. §. második bekezdését meghagyhatónak, ha »ily szán- 
dékkal* helyett: ^ajándékozási szándékkal* tétetnék, mert ebben 
az esetben a megfelelő szabályok nyernének alkalmazást. 

2. Dr. Almási Antal (Jogállam 1902. 2.): Kívánatos, hogy 
az 1749. §. az 1751. §. keretéből kizárassék. Nem helyes 
ugyanis, hogy a T. a jogczím nélküli ügyletet (1751. §.) úgy sza- 
bályozza, hogy reá a tartozáselismerés (1749. §.) szabályait meg- 
felelően alkalmazandónak mondja, a miből következik az a tétel is, 
hogy kétség esetén (pedig éppen ez lesz a rendes eset) a jogczím 
nélküli ügylet hitelezője akár az eredeti jogalapon, akár az igéret 
alapján a jogalaptól függetlenül követelhet teljesítést. Valamint tehát 
az egyszerű »puszta* tartozáselismerés = »kétség esete* ; úgy a 
»puszta« jogczím nélküli elismerés is = »kétség esete* s igy egyúttal 
jogczímes is lesz. 

Ha még a T. a jogczím nélküli ügyletet el nem ismerné, ezen 
túltehetnők magunkat, de az már ellenkezik a legelemibb igazság- 
érzettel s méltányossággal, hogy akkor, midőn a felek a jogczímtől 
el akarnak tekinteni, nem csupán azt tételezzük fel róluk, hogy 
titokban mégis az »eredeti« jogalap felé sandítanak, hanem a hite- 
lezőnek kezébe adjuk, hogy, ha az adós a jogalap megtámadható- 
ságával (nem semmisségével) védekeznék, a hitelező a jogczím 
hiányára hivatkozhatik. 

Ezenfelül, ha a jogczím elejtése nem újítás a szolgáltatás 
alapjára nézve, nem lehet újítás a szolgáltatás mennyiségére nézve 
sem s igy a hitelezőtől függ, mit követeljen az eredeti (pl. 100 K.) 
kölcsönt és kamatokat, vagy az épp a szabadulásért elvontan igért 
120 koronát. Igy a jogczím elejtésével járó összes előnyök kizáró- 
lag a hitelező javára szolgálnak, az adós a jogczím lánczát még 
megegyezés által sem vetheti le magáról. Mégis a T. álláspontjá- 
ban egészséges alapgondolat lappang (az ingyenességnek a jogczím 

nélküli ügyletek területére bevitele), de rossz irányban jutott kifeje- 
zésre. Nem az fontos, hogy az ügyletkötő felek között érvényes 
ügylet esetében a jogczímelejtés ne legyen hatályos, vagy a hitelező 
kényétől függjön, de fontos az, hogy harmadik érdekelt szempont- 
jából mondassék ki a jogczímelejtés hatálytalansága; azok javára, 
kik az iránt dologi és kötelmi szabályok szerint érdekeltek. 

Az 1751. §. egyik módosítása lenne tehát azon tétel, hogy 
a jogalaptól független igéret harmadik személyekkel szemben a 
vagyoni, juttatás ingyenességét meg nem szünteti. 

Ez megóvná az érdekelteket a jogczím nélküli — gyakran 
ngyenesnél is ingyenesebb — juttatások ellen, másrészt megszólal- 
tatná az elvont kötelmek tételeiben is az ingyenesség szabályozásá- 
nak jogpolitikai alapgondolatát, mit pedig a T. ott is mellőzött, 
hol annak törzstételként hangoztatását a gyakorlati szükség s a T. 
vallott conservativismusa is megkívánná. 

Másik javasolt módosítása : a jogczím nélküli kötelem tartalmát 
érinti. Miért ne lehessen elvont kötelem tartalma egyedi dare ? vagy 
egyedi pénzszolgáftatás ? Miért ne facere?! 

b) 

A vezetőség kebelében megtartott értekezletek sarán fel- 
merült megjegyzések. 

1748.— 1751. 
Lásd a CCV. sz. elvi kérdést. 

HARMADIK FEJEZET. 

Utalvány. 

*) 
A Tervezet további tárgyalását előkészítő főelőadmány, 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt megjegy- 
zések összeállítása. 

Általános megjegyzések. 

1. Dr. Sichermann Bernát (Mag. Kod. 1902./42.). A szabályozást 
kiterjesztendőnek tartja a szóbeli utalványra is. 

2. Bernáth Elemér (id. h.) : A T. azáltal, hogy a szóbeli utal- 
ványozást nem szabályozza, arra enged következtetést, hogy annak 
érvényét el nem ismeri. Ennek ellenkezője ugyan az Indokolásból 
kitűnik, de magában a T.-ben is kifejezésre juttatandó. 

Az 1760. §. után köv. uj §. lenne felveendő. 
»A jelen fejezet határozatai a szóbeli utalványra megfelelő 
alkalmazást nyernek.* 

1752. §. 

Dr. Sichermann Bernát (id. h.). A következő szöveget 
ajánlja : 

»A ki mást utasít, hogy pénzt vagy helyettesíthető dolgokat 
az egyidejűleg vagy külön hozzá utalt harmadik személynek szol- 
gáltasson ki, ez által az utóbbit (az utalványost) feljogosítja a szol- 
gáltatás felvételére, az előbbit (az utalványozottat) pedig feljogo- 
sítja arra, hogy a szolgáltatást az ő (utalványozó) terhére-az utal- 
ványos kezéhez teljesítse.* 



Digitized by LjOOQIC 



433 



erkölcstelen ügyletekhez semmiféleképen sem akar hatást fűzni, c 
tehát 32 évig tulajdónbirtokos, azután teljesjogú tulajdonos. 

Sokkal igazságosabb volna, hogy a 955. és 956. §. a maga 
teljes merevségében a bilaterális turpitudo esetjére is alkalmaztassák 
és tehát az 1769. §. teljesen elejtessék. A legkirivóbb esetekben, 
ha t. i. bűncselekmény forog fenn, ugy sem jut a dolog az el- 
idegenítőhöz vissza, megakadályozza ezt a büntetőtörvénykönyv 
elkobzási parancsa (1878. évi V. t.-cz. 61. §.), a többiekben kisebb 
baj, ha az elidegenítő az erkölcstelenség, a törvénytelenség daczára 
megtartja vagyonát, mintha a megszerző annak folytán és az áltat 
szerzi meg azt. 

1771. §. 

Dr. Bányai Miksa (id. h.). A §. harmadik bekezdésében kifeje- 
zetten is megemlítendő volna, amit az Ind. is elismer, hogy t. i. 
a kötelezett részére biztosított kedvezmény, csak a jóhiszemű 
kötelezettnek javára szól. 



Dr. Almási Antal ellenjavaslata a fejezethez (Jogászegyleti 
Értekezések XXX. kötet 1. füzet). A T. ügyleti joga mellett az alap- 
talan gazdagodás helyesen csupán az ügyleten kivüli vagyoneltolu- 
1 isokra alkalmazható. 

Az ennek megfelelő szöveg a következő volna: 
1762. §. »A ki másnak rovására jogaiap nélkül jut valamely 
vagyontárgyhoz, azt vissza tartozik neki téríteni. A jogügyleti vagyon 
átruházásokra az ügyletek érvényességét tárgyazó szabályok alkal- 
mazandók^ 

1761. §. kimarad. 

1764. §. »A ki oly követelést egyenlített ki, melynek érvé- 
nyesíthetését valamely vele szemben álló kifogás tartósan kizárta, 
a szolgáltatást úgy követelheti vissza, minha a követelés fenn sem 
állott volna. Az elévülés kifogása ki van zárva.* A II. bekezdés 
kimarad. 

1765. §. » Feltétlen kötelezettség lejárat előtti teljesítése ese- 
tében visszakövetelésnek nincs helye ; az időközi kamat megtérítése 
sem követelhető.« 

28 

1766. §. »01y szolgáltatás, melylyel az, ki teljesítette, erkölcsi 
kötelességének vagy a társadalmi illem követelményeinek eleget 
tett, vissza nem követelhető.* 

1767—1769. §. kimarad. 

1770—1771. §. változatlan. 

1772. §. »A felelősségnek az 1771. §. utolsó bekezdésében 
foglalt korlátozása nem áll be, ha a kötelezett, mikor a vissza- 
térítendő vagyontárgyhoz jutott, a jogalap hiányáról tudomással 
birt. 

Ha a jogalap hiányáról később értesül, a korlátozás ezen 
időpontban szűnik meg. 

Kamatot a kötelezett csak ezen időponttól fogva tartozik 
fizetni.* 

1773. §. változatlanul fentartandó. 

1774. §. kimarad. 

b) 

A vezetőség kebelében megtartott értekezletek során fél- 
merült megjegyzések. 

1702. §. 

1 . A jelen fejezetre vonatkozó B) a) alatt i ellenjavaslattal szemben 
megjegyeztetett, hogy az abban ajánlott szabályozási mód a Főelőad- 
mányra nézve már csak azért is elfogadhatatlan, mert a Főelőad- 
mány az abstract dologi szerződés alapján áll (1. a CVII. sz. elvi 
kérdést). Mihelyt pedig erre az álláspontra helyezkedünk, önként 
értetődik, hogy a condictiók szabályainak nemcsak az ügyleten 
kivüli gazdagodás eseteiben, hanem a jogügyleti vagyonátruházások 
körében is alkalmazást kell nyerniök. 

2. A B) a) 1762. §. 2. pont alatti észrevételre nézve megjegyez- 
tetett, hogy a második bekezdés, a mely a condictiók főbb fajait 
példaszerűen felsorolja, feleslegesnek nem tekinthető, mert útmu- 
tatásul szolgál arra nézve, hogy a főszabályt kimondó első bekez- 
désben hogyan van értve a ^jogalap nélkül* kitétel. 

Ezzel kapcsolatosan felvettetett a kérdés s nem kellene-e a 
szövegben világosabban kifejezni, hogy mit kivan a T. e kitélet 
alatt érteni ? 

Az Indokolás szerint arra nézve : »mikor mondható valamely 
vagyoneltolódás jogalap nélkülinek . . . , nem lehet közelebbi 
útmutatást adni«, de hozzáteszi, hogy ez »alig fog a jogalkalma- 
zásban különösebb nehézséggel járni.* (IV. kötet 596. 1.) 

A német judikatura és irodalom azonban azt mutatja, hogy 
ez a kérdés (»ohne rechtlichen Grund« értelme) nagyon vitás. 

A végleges szövegezéskor tehát megfontolandó volna: nem 
lehetne-e módot találni, hogy e kontroverziának eleje vétessék. 

3. Megjegyeztetett: A »rovás« idevonása alig találó. Másnak 
szolgáltatása a főeset, a .mely itt szabályoztatik. Előfordul 
ugyan, hogy valaki másnak szolgáltatása nélkül, de ennek jog- 
vesztésével, tehát rovására jut valamihez, de ilyenkor a jelen 
fejezet szabályai tüzetesen ki vannak terjesztve. Pl. 608. stb. §§. 

1763. §. 

Kapcsolatban a B) a) 1763. §. alatti megjegyzéssel, meg- 
fontolandónak jeleztetett: Nem volna-e a §. első bekezdése 
kihagyandó. Kétségtelen ugyanis, hogy a bizonyítási teherre vonat- 
kozó általános elvekből levezethető az, hogy a követelő felet 
terheli annak bizonyítása, hogy jogalap nélkül teljesítette a szol- 
gáltatást. 

A második bekezdésre vonatkozólag az B) a) 1763. §. alatti 
megjegyzéssel szemben konstatáltatott, hogy a német ptkönyv 
nem tartalmaz ugyan analóg intézkedést, de azért a gyakorlat 
magától értetődőnek tekinti, hogy a bizonyítási [teher a második 
bekezdés értelemében oszlik meg (V. ö. Reichsgericht 1901. jul. 11., 
Warneyer, 277. o. 6. tétel.) 

1766. §. 

l.AB) a) 1766. §. 1. pont alatti észrevétellel szemben meg- 
jej?yeztetett : Az a) alatt ajánlott kiegészítésnek nincs helye, mert 
ha a teljesítő tévesen hitte a teljesítéskor, hogy a szolgáltatással 
nem tartozik, vagyis ha valósággal tartozott vele, akkor nincs mit 
visszakövetelnie. 

A mi az ugyanezen észrevételben b) alatt ajánlott kiegészítést 
illeti, az mint önként következő feleslegesnek találtatott. 

2. A B) a) 17(>6. §. 2. pont alatti észrevételre megjegyeztetett' 
hogy a jelen §-t nem lehet helyesen kapcsolatba hozni a tévedés 

28* 

miatti megtámadás szabályaival (987., 988. §§.). A condictiók köre 
a dolog természete szerint nem eshetik egybe a dologi hatályú 
megtámadhatóság körével, a teljesítési ügyletek tekintetében sem. 
A teljesítési ügyletek rendszerint egyáltalán nem támadhatók meg 
tévedés okából azon az alapon, hogy a kötelezettség, a melyet a 
teljesítő törleszteni akart, fenn nem állott, mert ez a tévedés nem 
a teljesítési ügylet tartalmára vonatkozik, hanem indokbeli tévedés, 
mely mint ilyen — a 988. §. második bekezdésének esetétől eltekintve 
— a megtámadhatóság szempontjából figyelembe nem vehető. Ép 
ezért szükséges, hogy a tartozatlan teljesítés condikálható legyen. 
Másrészt a condictionak a T. szerint nem előfeltétele, hogy a tel- 
jesítő a teljesítéskor a kötelezettség fennállása tekintetében téve- 
désben lett légyen, hanem a kötelezettség fenn nem állásáról való 
tudomás csak mint oly körülmény jön tekintetbe, mely a condictiót 
kizárja. Nem áll, hogy ezen szabályozás mellett az az eredmény 
állana elő, hogy a teljesítés nem követelhető vissza, ha a tel- 
jesítő a 988. §. alá nem eső tévedésből adóslevelet állít ki és arra 
fizet; de visszakövetelhető, ha adóslevél kiállítása nélkül közvet- 
lenül fizet. A bíráló figyelmét elkerülte, hogy az adóslevél kiállítása 
s általában a kötelezettségvállalás maga is oly szolgáltatás, mely 
ha jogalap nélkül történt, az 1762. §. szerint condikálható. 

1769. §. 

1 . A B) a) 1 769. §. 1 . pont alatti észrevétellel szemben megjegyez- 
tetett, hogy »közrend« megsértése itt alig képzelhető el. Egyéb- 
iránt v. ö. a CLIX. sz. elvi kérdést. 

2. A B) a) 1769. §. 2. pont alatti észrevétel az ott jelzett indo- 
koknál fogva, megfontolandónak találtatott Viszont megjegyeztetett, 
hogy a Főelőadmány már az abstract állásponton van, és igy az 
indítvány e szempontból nem jöhet tekintetbe. — Más oldalról 
kétségbe vonatott, hog a Főelőadmánynak az abstract dologi szerző- 
dés kérdésében elfoglalt álláspontja az itt szóban forgó kérdésnek 
praejudikálna, mert a 956. §. szabályának, a mennyiben a törvény 
mást nem rendel, az abstract szerződésekre, különösen a teljesítési 
ügyletekre is kell állania (v. ö. Dernburg B. R. II. k. II. r. 601. 
1- 3. jegyz.); az a kérdés tehát, hogy helyes-e a 956. §. általános 
szabályát a jelen §. által a teljesítési ügyletek tekintetében áttörni, 
a Főelőadmány álláspontja mellett is fenmarad. 

3. A szövegezés tekintetében megjegyeztetett, hogy az a 
mondat: »Arra való tekintet nélkül, hogy a czélzott eredmény 
bekövetkezett-e vagy sem«, mint fölösleges, kihagyandó volna. 

1770. §. 

1 . Megfontolandónak jeleztetett : Nem kellene-e ezt a §-t az 
1773. §-szal összekapcsolni? 

2. Konstatáltatott, hogy a §-ban kimondott tétel voltaképen 
már az 1762. §. első bekezdéséből következik. Jogbizonytalanság 
elkerülése végett .mégis tanácsosnak látszik e tételt, gyakorlati 
fontosságára való tekintettel, expressis verbis kimondani. 

1771. §. 

A B) a) 1771. §. alatti észrevétellel szemben megjegyeztetett, 
hogy az ott indítványozott szabályt az 1772. §. kimondja. 

MÁSODIK FEJEZET. 

Dolgok felmutatása. 

A) 
A Tervezet további tárgyalását eMUcészftő főelőadmány. 

Elvi kérdés e fejezet körén belül nem merült fel. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt meg- 
jegyzések Összeállítása. 

1775. §. 

1. Csipkés Árpád (Magyar Jogász Újság 1903. 21.). AT. az 
1775. §-ban a követelő félnél csakis az érdek fenforgását kívánja 
meg a másik két feltétel mellett (a melyek közül a második egyéb- 
iránt nem is feltétel, hanem csupán a czélzat kifejezése és e tekin- 
tetben a német birodalmi polgári törvénykönyv 809. §-ával meg- 
egyezik). Azonban jóllehet annál, a ki a dologgal vonatkozásban álló 
igénynyel bir, az érdek rendszerint jogi lesz, egyáltalán nem mutat- 
kozik fölöslegesnek ezt határozottan kifejezni, különben megtörtén- 
hetik, hogy a követelő fél csakis a birtokos bosszantása végett 
azzal a magyarázattal takarózva, hogy a követelésből mint okból 
következik az érdek, ismételten többször követelhetné a dolog 
megtekintésének megengedését, holott valójában ebben az esetben 
nem jogi, hanem jogtalan érdekről lehetne szó. 

A követelő félnek a dolog birtokosa ellen igénynyel kell 
birnia. A T. a »követelés« szót használja, azonban ez a német 
ptkönyv* Anspruch* kifejezésének nem megfelelő, jóllehet a lényegben 
azzal kivan megegyezni ; ezért az előbbi volna alkalmazandó, mint 
oly műkifejezés, a mely tágabb értelemben használható; éppen 

nem mondható, hogy a »követelés<c lényegben ugyanazt fejezné ki, 
a mit az »igény« szó. (Ind. III. kötet 696. 1.). Az igény fenforgását 
elég valószínűsíteni. (Az Ind. helytelenül kivén bizonyítást. Ez oda- 
vezetne, hogy az exhibens mindig pert indítani lenne kénytelen, 
a mikor azután nem is lenne szükség külön magánjogi szabályra, 
mert a peres eljárás keretében a bíróságra lehet bízni, hogy a tény- 
állás felderítése végett a bizonyítékot képező dolog felmutatását 
elrendelhesse.) 

Az sem helyes, hogy már akkor is kötelezzük az egyik felet 
a felmutatásra, ha a másik még csak »meg akar bizonyosodni* 
génye felől. Mi legyen ekkor a fél kötelezettségének zsinórmértéke ? 

Nem helyes, hogy a dolog birtokosát a puszta tűrésnél, a meg- 
tekintés megengedésénél többre : cselekvésre, felmutatásra szorítsuk. 

Végül az 1775. §. szövegezése ellen még az a kifogás is 
tehető, hogy az igényt a dologra egyenesen vonatkoztatja, jóllehet 
esetek fordulhatnak elő, midőn nem éppen a dologra vonatkozik, 
de azért azzal némi vonatkozásban mégis van, pl. ha egy cséplő- 
gép lokomobilja iránt van a követelő félnek igénye, de az azonosság 
megállapítása végett jogi érdekében áll a cséplő-szerkezetet meg- 
tekinteni, a mely külön van választva és a melyet külön meg nem 
tekinthetne. Ajánlja ezt a szöveget: 

»A ki valószínűvé teszi, hogy igénye van valamely ezzel 
vonatkozásban álló dolog birtokosa ellen és hogy jogi érde- 
kében van a dolog megtekintése, ennek megengedését a birtokos- 
tól követelhetik. 

2. Dr. Klein Ede (Jog. 1902.16.). Az actio ad exhibendum 
nemcsak a közvetlen, de a közvetett birtokos ellen is intézhető, 
mert ha ez meg nem engedtetnék, a birtokos az egész intézményt 
meghiúsíthatná az által, hogy a felmutatandó dolgot harmadik sze- 
mélynél letétbe helyezné. Hogy a §-ban a közvetett bútokra való 
utalás kimaradt, a szövegezés egyöntetűsége hiányának tulaj- 
donítandó. 

3. Dr. Almási Antal (Jogászegyl. Ért. XXX. k. 1. f.) A T. 
a birtokost erős kényszerhelyzetbe hozza, midőn felelősség és kár- 
térítés terhével (az 1775. §-t nem foghatjuk fel lex imperfectának) 
a dolog felmutatására kötelezi mindenkivel szemben, a ki csak állít 
e gy °ty jogot, mely ha valódi, a dolog megtekintését érdekében 
állóvá teszi. 



Digitized by LjOOQIC 



440 



Ez az 1775. §-on túlmenő s a birtokos által ellen sem őriz- 
hető károk kútforrásává lehet. 

(A concurrens felmutatni kéri az üzleti titkot képező eredeti 
gyártmányokat, a szabadalmazott találmányokat előállító készüléke- 
ket, ezekre az 1895: XXXVII. t.-cz. alapján követelést állítván. 
Műkincs megtekintését e czímen kikényszerítené). Szóval az intéz- 
mény a visszteher nélküli kisajátítás egy nemévé válhatnék. Ezzel 
szemben a prdts. jav. 387. §-ával egyezően meg kellene kívánni 
az állítólagos követelés valószínűsítését. 

A felmutatási kötelezettséget természetes medrébe csak oly 
szabályozás szoríthatná vissza, mely módot nyújtana a birtokos- 
nak, hogy ellenfelének rosszhiszeműségével védekezhessék s ennek 
bebizonyítása esetén a felmutatási kötelezettséget megtagadhassa s 
ezenfelül a felmutatást kérő még pénzbirsággal is legyen sújtható. 
Ezen utóbbi perjogi intézkedés, a perjogi szabályokat is felölelő 
életbeléptetési törvényben lenne elhelyezendő. 

1776. §. 

1. Dr. Almási Antal (Jogászegyl. Ért. XXX. k. 1. f.). A T. 
az okirat-felmutatás kérdésében a joghatás tekintetében a perjogra 
nem gondolt. A T. perre való tekintet nélkül, tehát per előtti stá- 
diumban is kártérítést fűz az okirat fel nem mutatásához ; ha a per 
már megindult, a prdts. jav. 331. §-a a birónak nem kártérítési 
sanctiot, hanem kihallgatási és mérlegelési jogot ad. 

Ha az okirat birtokosa nem ügyfél, hanem tanú, e discre- 
pentia nem fordul elő. Ámde csak annál kirívóbb az ellentét. Miért 
sújtsuk jobban azt, a ki az okirat alapján nem kötelezett, mint az 
adóst? A kötelezett ugyanis a felmutatást tárgyazó felszólításra a 
prdts. jav. 130 §-a alapján negatív megállapítási perrel fog felelni, 
s a kártérítési kötelezettséget egyszer s mindenkorra illusoriussá 
teszi. Vulgo: az adós kártérítést soha sem, legfeljebb mint per- 
vesztes, perköltséget fizet ; a nem adós ellenben nemcsak kártérí- 
tést fizet, hanem esetleg »ül» is a felmutatás elmulasztása miatt. 

2. Csipkés Árpád (id. h.). E szakasznál is megáll az 1775. §• 
bírálatánál tett két megjegyzés: 

a) elég lenne bizonyítás helyett az érdek »valószínűsítése« ; 

b) a birtokos csak a megtekintés tűrésére lenne kötelezhető. 
Nem lenne felesleges kimondani, hogy személyes jellegű fel- 

jegyzések, melyeket a birtokos saját czéljaira készített, nem tar- 
toznak a felmutatni köteles okiratok közé. 

A helyett, hogy az okirat jogviszonyt »tanusítson«, a mi fel- 
tételezni látszik, hogy az a jogviszonyra nézve bizonyítékot is ké- 
pezzen, holott ezt nem lehet feltétel gyanánt megszabni, elég volna 
azt kimondani, hogy az okirat a jogviszonyt feltüntesse, a minek 
megállapítása nem is okozna nagy nehézséget. 

Javasolt szöveg : »A ki valószínűvé teszi, hogy jogi érdeké- 
ben van valamely az ő érdekében felvett, vagy őt illető jog- 
viszonyt feltüntető, vagy ily jogviszony iránt általa, vagy érdeké- 
ben más által folytatott tárgyalásra vonatkozó okirat megtekintése, 
ennek, valamint az okiratról másolat vételének megengedését a 
birtokostól követelheti. 

Kivételt képeznek azok a feljegyzések, a melyeket valaki 
saját czéljaira készítette 

1777. §. 

Csipkés Árpád (i. h.): A T. 1777. §-ában foglalt az a sza- 
bály, hogy a dolog ott mutatandó fel, a hol van, fölösleges, mert 
önként értetődő dolgot fejez ki ; azért csakis a nyomós okból helyt 
fogható azt a jogot kell kiemelni, a melynél fogva mindkét fél kíván- 
hatja a dolognak más helyen való felmutatását, illetőleg a megtekintés 
megengedését, a midőn azután különbség teendő a szerint, a mint 
a követelő fél jogosítva, illetőleg kötelezve van a dolgot saját ve- 
szélyére és költségére más helyre szállítani, vagy pedig abba 
egyezni, hogy azt a birtokos az ő veszélyére és költségén más 
helyre vitesse; hogy melyik eset fog fenforogni, annak eldöntése 
a biró feladata. Egyébiránt nem egészen szabatos azt mondani: 
»a követelés érvényesítésekor*, mert az időpont ez által nincsen 
határozottan megjelölve ; a mennyiben ilyen megjelölés szükségesnek 
találtatnék, talán helyesebb volna a kereset beadásának időpontjával 
helyettesíteni; a német ptk. 811. §-a mellőzi az időpont megszabását. 

Javasolt szöveg: ^Nyomós okból bármelyik fél kívánhatja, 
hogy a dolog vagy okirat felmutattassék, vagy más helyre vitessék. 

A megtekintés és felmutatás veszélyét és költségét a köve- 
telő fél viseli ; a birtokos azonban bármelyiket megtagadhatja, mig 
a követelő fél a költséget nem előlegezi és a kárra nézve bizto- 
sítékot nem ad.« 

b) 

A vezetőség kebelében megtartóit értekezletek során fel- 
merült megjegyzések. 

1775., 1776. §§. 

1. A B) a) 1775. §. 1. és 3. pont alatti megjegyezések 
kapcsán megfontolandónak jeleztetett: nem kellene-e a felmutatási 
kötelezettséget jobban megszorítani. Megfontolandónak jeleztetett 
nevezetesen ; ne kivántassék-e meg, a) hogy a felmutatást kérőnek 
a dologra vonatkozólag követelése legyen (ne követelhesse a fel- 
mutatást, hacsak meg akar bizonyosodni, hogy ily követelése van-e)- 
és b) hogy a dolog megtekintése érdekében álljon. 

2. Indítványoztatok, hogy a ^követelés* helyébe »jogos köve- 
telés* tétessék az 1775. §-ban. Ezzel szemben megjegyeztetett, hogy- 
ha »követelés«, akkor »jogos« is. 

3. Inditványoztatott, hogy az 1776. §-ban a »jogi érdekében* 
helyébe csak térdekében* tétessék. Ez más oldalról aggályosnak 
jeleztetett, mert igy a §. könnyen oly módon volna magyarázható, 
hogy az ott statuált jogosultság kíváncsiság kielégítésére is igénybe 
volna vehető. 

4. Konstatáltatott, hogy az 1776. §. esetében a birtokos passív 
Viselkedése nem elegendő ; ennél többre van kötelezve, t. i. fel- 
mutatásra. 

5. A B) a) 1776. §. 2. pont alatti észrevétellel szemben meg- 
jegyeztetett, hogy a T. intentióival ellenkeznék a » tanúsít* szónak 
oly értelmezése, hogy »az okiratnak bizonyítékot is kell képeznie* ; 
a T. szerint elég, ha bárminemű adatot tartalmaz. 

HARMADIK FEJEZET. 

Felelősség vétlenül okozott vagy másnak vétkességéből 

eredő kárért 

A) 
A Tervezet további tárgyalását előkészítő főelőadmány. 

CCVL 8*. elvi kérdés. 

Vétőképességgel nem hiró személy mennyiben 
legyen köteles az általa okozott kárt megtéríteni? 

I. 
A T. álláspontja. 

A T. szerint a károsító cselekmény nem számítható be annak, 
a ki elkövetésekor öntudatlan állapotban volt, vagy a szabad akarat- 
elhatározást kizáró elmebajban szenvedett ; siketnémának pedig és 
annak, a ki tizenhatodik életévét nuég nem töltötte be, a károsító 
cselekmény be nem számítható, hacsak elkövetésekor a felelősség 
felismeréséhez szükséges belátással nem birt (1087. §.). Mindazon- 
által ily személyek is kötelezhetők bizonyos előfeltételek mellett 
subsidiariter az általuk okozott kár megtérítésére, ha azt oly cse- 
lekménynyel okozták, a mely — a vétőképességtől eltekintve — 
egyébként az 1077. §. alá esnék; azaz ha a károsító cselekmény 
másnak jogvédte érdekét sérti, objective jogellenes és — vétő- 
képességgel biró ember által elkövetve — vétkesnek volna tekin- 
tendő. Ha a vétőképességgel nem biró személy ily cselekménye 
által másnak halálát okozta, testi épségét vagy egészségét sértette, 
vagy valamely dolgát megsemmisítette vagy megrongálta: az 
1095., 1098. §-ban említett kárt, illetőleg a dolog értékét vagy 
értékcsökkenését annyiban tartozik megtéríteni, a mennyiben a kár 
felügyeletre kötelezett harmadik személytől meg nem térül s a 
mennyiben ő azt megtérítheti a nélkül, hogy saját életfentartása s 

a törvény szerint általa eltartandó személyek eltartása ez által ve- 
szélyeztetve volna. Más vagyoni kárt, melyet ily cselekménynyel 
okoz, ugyanezen korlátok között csak annyiban tartozik megtérí- 
teni, a mennyiben ezt a fenforgó körülményekre, különösen az 
érdekelt felek vagyoni viszonyaira való tekintettel a méltányosság 
megköveteli. (1778. §.). 

II. 
A kérdésre nézve felmerült észrevételek. 

1. Egy szélső nézet abban a körülményben, hogy a T. is 
szükségesnek látta bizonyos előfeltételek mellett a vétőképességgel 
nem biró személyeket az általuk okozott kárért felelőssé tenni, 
annak bizonyítékát vélte felismerhetni, hogy a vétkességi elv egy- 
általán tarthatatlan s a károkozási elvvel helyettesítendő. A sér- 
tettre nézve nem tehet az különbséget, hogy a sértőt terheli-e sub- 
jectiv vétkesség, mert nem büntetésről, hanem a jogellenesen meg- 
zavart vagyoni egyensúly helyreállításáról — kártérítésről — van 
szó. Annak a ténynek tehát, hogy a sértettet a másik fél jogelle- 
nes cselekménynyel károsította, elegendőnek kell lennie arra, hogy 
a másiktól kárának megtérítését követelhesse. Ezen elvi álláspont 
elfogadása esetében a vétőképtelen személyekre vonatkozó külön- 
leges szabályok felvétele feleslegessé válik. 

Ezen nézettel szemben az Indokolásban (III. k. 250. 251. 1.) 
kifejtett ellenérvekre történt utalás. 

2. Más oldalról ellenkezőleg az a kifogás tétett, hogy a T. 
az egyébként általa is elfogadott vétkességi elvet az 1778. §-ban 
indokolatlanul töri át. Kártérítésre csak vétkes cselekmény köte- 
lezhet; a vétőképességgel nem biró S2emély károsító cselekménye 
a tettesnek nem lévén beszámítható, a sértettre nézve véletlen 
esetnek tekintendő, melynek következményeit, bármily súlyosak 
legyenek is, mégis csak ő, a kit a véletlen eset ért, kénytelen 
viselni. A kárnak a vétlen tettesre való áthárítását — ha csak 
az objectiv károkozási elvet nem fogadjuk el, melyet a T. is el- 
fogadhatatlannak talált — nem lehet kielégítően megokolni és elvi 
alapra visszavezetni ; ha pedig a kivételes kártérítési kötelezett- 
séget kizárólag a méltányosságra alapítjuk, azzal teljesen elvesztjük 
lábunk alatt a szilárd talajt. A T. szerint azt sem lehet elvileg 

meghatározni, hogy a vétőképességgel nem biró személyt mely 
esetben sodorja a károkozó cselekménye kártérítési kötelezettségbe. 
Minden kárért, a melyet valamiképen okozott, semmi esetre sem 
lehet felelős; hiszen a vétőképes tettes is csak oly sérelem miatt 
felel, a melyet szándékosan vagy gondatlanul okozott, az az a 
melyet előrelátott vagy előreláthatott volna, s a vétőképtelen 
személy csak nem lehet szigorúbban kötelezve, mint a vétőképes. 
A T. az 1077. §-ra való hivatkozással azt akarja kifejezni, hogy 
a cselekménynek olyannak kell lennie, mely vétőképes személy 
által elkövetve annak vétkességét megállapítaná. De a subjectiv 
vétkességnek mértéke is csak subjectiv lehet. Hogy vétőképes 
személy mit látott vagy láthatott volna előre, az csak az ő 
személyisége alapján s a concrét körülmények figyelembe vételével 
határozható meg. Vétőképességgel nem biró személynél azonban 
épen ez a mérték hiányzik s azt másnak személyéből nem pótolhatjuk. 
A határvonal a felelősséget megállapító s a meg nem állapító kár- 
okozás között tehát a vétőképességgel nem biró személyeknél 
teljesen bizonytalan marad. Ezekre való tekintettel az 1778. §. 
elejtése javasoltatott. 

Ezzel szemben a T. álláspontjának védői hangsúlyozták, 
hogy a modern jogban a vétkesség, bár még mindig legfontosabb, 
de nem egyedüli alapja a kártérítési kötelezettségnek. Az Indokolás 
beszámol arról, hogy mily felfogás alapján tartotta a T. egyes 
esetekben, s igy különösen az 1778. §. esetében is, a vétlen 
felelősséget megállapíthatónak. A felelősség elvi alapjának vizsgálata 
különben az elmélet dolga; törvényhozási szempontból döntő az, 
hogy a gyakorlati jogélet nem nélkülözhet oly szabályt, mely a 
vétőképtelen személyeket az általuk okozott kárért legalább bizonyos 
korlátok között és subsidiariter felelőssé teszi. A törvény nem 
szolgáltathatja ki az ember legfontosabb javait védtelenül gyerme- 
keknek és őrülteknek. Ha a törvény a vétőképességgel nem birókat 
is elismeri jogalanyoknak és jogi védelemben részesíti őket, más- 
részt az objectiv felelősségnek akkora mértékével is kell hogy 
megterhelje őket, a mennyi szükséges, hogy személyes •fogyat- 
kozásaik által a velők érintkezésbe jövő embertársaikat túlságosan 
ne veszélyeztessék. Igaz, hogy e felelősségnek nem szabad súlyo- 
sabbnak lennie, mint a vétőképesek felelősségének ; de a T. nem 
is állapít meg az ő terhükre annál súlyosabbat, nevezetesen nem 

helyettesíti rájuk nézve a vétkességi elvet egyszerűen a károkozási 
elvvel, hanem azt nézi, hogy egy átlagos, normális vétőképes 
ember előreláthatta volna-e azt a sérelmet, a mely az ő cselek- 
ményükből a sértettre háramlóit. Ezt akarja a T. kifejezni az 
1077. §. felhívásával (»az 1077. §-ba ütköző cselekmény áltaU); 
minthogy azonban e hivatkozás a kritikában félreértésre adott 
okot, a végleges szövegezésnél a gondolatot világosabban kell majd 
kifejezésre juttatni. Ezen objectiv mérték alkalmazása nem lehetet- 
len, sőt az egyetlen mód, a melylyel a vétőképtelenek felelősségét 
a vétőképesek tekintetében fentartott vétkességi elvvel össze lehet 
egyeztetni. 

3. Elfogadva a T.-nek azt a álláspontját, hogy a vétőképes- 
séggel nem birok is megrovandók bizonyos korlátolt felelősséggel, 
az a további kérdés merül fel, hogy e felelősség miként határoz- 
tassék meg közelebbről ? 

aj Megfontolandó, nem kellene-e minden részletesebb szabá- 
lyozás mellőzésével egyszerűen a méltányosságra utalni s a svájczi 
kötelmi jogi törvény (58 ez.) példájára a birót felhatalmazni, hogy 
méltányossági tekintetekből kivételesen a vétőképességgel nem biró 
tettest is részbeli vagy teljes kártérítésre kötelezze. 

Ez ellen szól, hogy ha mindent a biró szabad belátására és 
méltányossági érzetére bizunk, a felek jogviszonya nagyon bizony- 
talan s a judicatura előreláthatólag ingatag lesz. A törvénynek 
legalább annyiban irányt kell adnia a bírónak, hogy megjelölje a 
korlátokat, a melyeken nem szabad túlmennie, nehogy az egyik 
féllel szemben gyakorolt méltányosság a másikat sújtsa méltány- 
talanul. Ilyen korlátot a T. kettős irányban állít fel. Egyrészt 
subsidiariusnak jelenti ki a vétőképtelen károkozónak kártérítési 
kötelezettségét, mely csak annyiban áll be, a mennyiben a kár 
» felügyeletre kötelezett harmadik személytől meg nem terük, akár 
mert nincs oly harmadik személy, a kit a felügyelet elmulasztása 
miatt az 1090. §. alapján felelősségre lehetne vonni, akár mert 
azon a kártérítési összeget meg nem lehet venni. Másrészt attól teszi 
függővé a kártérítési kötelezettséget, hogy a vétőképtelen károkozó 
képes legyen a kárt megtéríteni, a nélkül, hogy saját életfentartása 
s a törvény szerint általa eltartandó személyek eltartása ez által 
veszélyeztetve volna. E korlátokat illetőleg a T. ellen lényegesebb 
kifogás fel nem hozatott. 

b) Az ekkénl korlátolt követelésre nézve felmerül az a kérdés, 
hogy az a sértettet feltétlenül illesse-e meg, vagy csak azon 
további előfeltétel alatt, ha a biró a kártérítést az adott esetben 
méltányosnak találja? 

A T. e tekintetben közvetítő álláspontot foglal el. A leg- 
súlyosabb sérelmek esetében, nevezetesen ha a vétőképtelen tettes 
másnak halálát okozta, testi épségét vagy egészségét sértette, vagy 
valamely dolgát megsemmisítette vagy megrongálta, az 1095. 
1098. §-okban említett követeléseket (gyógyítási, temetési költség, 
tartási igény stb.) s az értékmegtérítési követelést függetleníti to- 
vábbi méltányossági tekintetektől. Magától értetődik azonban, hogy 
a kártérítésre vonatkozó általános szabályok s azok között külö- 
nösen az 1141. §. szabályai ez esetben is alkalmazandók, s adott 
•esetben, nevezetesen ha a sértett a vétőképességgel nem biró 
sértőt maga ingerelte vagy a kár elhárítását vétkesen elmulasz- 
totta, a kártérítési követelés teljes elutasítására vezethetnek. Ellen- 
ben az említett cselekményekből eredő egyéb kár s az egyéb 
cselekmények által okozott minden kár tekintetében a T. a sértett- 
nek csak az 1778. §. II. bekezdésében meghatározott további elő- 
feltétel mellett ad kártérítési jogot. A T. álláspontja mellett szól, 
hogy ily módon a sértettnek követelési joga legalább a legsúlyo- 
sabb esetekben s a kártérítés leglényegesebb tételeit illetőleg biz- 
tosabb alapra van fektetve. 

c) Javasoltatott, hogy vétőképességgel nem biró személy 
csak oly kár miatt legyen kártérítésre kötelezhető, a melyet szán- 
dékosan okozott. 

Ezzel szemben megjegyeztetett, hogy vétőképességgel nem 
biró személynél szándékról (a sérelem előrelátásáról) szintoly 
kevéssé lehet szó, mint gondatlanságról ; a javasolt különbözte- 
tésre tehát az elvi alap teljességgel hiányzik. Gyakorlati szem- 
pontból pedig nem tehet különbséget, hogy a vétőképességgel 
nem biró személy károkozó cselekménye külsőleg szándékosnak 
vagy gondatlannak látszik-e, hogy péld. az elmebeteg által okozott 
tűzvész látszólagos gyujtogatásnak vagy látszólagos vigyázatlan- 
ságnak volt-e eredménye. A döntő az, hogy a károkozó cselek- 
mény olyan-e, a melyet vétőképes embernek imputálni kellene. 

d) Más oldalról kifogásoltatott, hogy az 1778. §. alapján 
követelhető kártérítés csak a vagyoni kárra terjed ki, ellenben az 

immateriális hátrány nem vétetik tekintetbe. Visszásnak jeleztetett, 
hogy ha péld. egy elmebeteg szemérem elleni erőszakot követ el 
a sértetten, az utóbbinak a T. szerint nincs kártérítési joga. 

Erre nézve megjegyeztetett, hogy a mennyiben a személy- 
ellen irányuló sértés vagyoni hátrányt is okoz, péld. a sértett 
megélhetési viszonyait megnehezíti, az 1778. §. szerint a sértettnek 
kártérítési joga nincs kizárva. Hogy magáért az immateriális hát- 
rányért nem követelhet a sértett elégtételt, ha a sértés vétőképes- 
séggel nem biró személytől ered, az folyománya azon elvi állás- 
pontnak, melyet a T. az immateriális kár megtérítése kérdésében 
az 1140. §-ban elfoglal (lásd erre nézve a CLXIX sz. elvi kérdést.) 

III. 



Megoldás. 
A T. álláspontja fen tartandó. 



OCVIL &*. elvi kérdés. 

Minő szabályok álljanak az ipari veszélyre nézve? 

I. 

A T. álláspontja. 

A T. szerint mindenki, a ki önállóan ipart folytat, felelős a 
kárért, a mely az üzem vagy az üzemberendezések hiányaiból má- 
sokra háramlik. A ki oly ipart folytat, a mely természeténél fogva 
az alkalmazottakra vagy harmadik személyre nézve különös ve- 
szélylyel jár, minden kárért felelős, a mely ezen veszélyből szár- 
mazik. Különösen felelősek : vasúti, sikló- és gőzhajózási vállalatok, 
építőmesterek és egyéb építési vállalkozók és azok, a kik bánya- 
vagy- kőfejtő ipart folytatnak, a vállalat vagy ipar üzeménél elő- 
forduló károkért. Erőhatalom által okozott károkra a felelősség 
nem terjed ki. A felelősséget az iparos alkalmazottaival szemben, 
a vasúti, sikló- vagy gőzhajózási vállalat a szállított vagy a fuva- 
rozásnál érdekelt személyekkel szemben szerződéssel előre sem 
ki nem zárhatja, sem nem korlátozhatja. A károsult azonban nem 
követelhet kártérítést oly kárért, mely a saját vétkességéből kelet- 
kezett (1782—1784. §§., 1785, §. I.) 

II. 

.4 kérdésre né: ve felmerült észrevételek. 
1. A felelősség, a melyet a T. az ipari veszélyből származó 
károk tekintetében az iparosra ró, több oldalról túlszigorúnak állít- 
tatott. Felhozatott, hogy e szigor jogilag indokolatlan és gazda- 
sági szempontból hátrányos. Az iparost nem lehet igazságosan 
többre kötelezni, mint hogy az iparüzemből származható veszélyek 
elkerülésére minden előírt vagy egyébként köztudomás szerint 
szükséges óvó intézkedést megtegyen. A károsultnak érdeke eléggé 
meg van védve, ha őt e tekintetben felmentjük a bizonyítás terhe 
alól s azt az iparosra hárítjuk. Ez felel meg a mai joggyakorlat- 
nak, mely meg tudja találni a helyes utat, hogy a vétkességi elvet 
az élet követelményeivel összhangzásba hozza. Ezen elvnek előnye, 
hogy jobban simul az élethez, holott az objectiv felelősség elve a 
maga ridegségében az eset körülményeinek méltányos figyelembe 
vételét kizárja. A törvényhozó ellenmondásba is jutna önmagával, 
ha egyrészt feljogosítja az iparost iparának folytatására és más- 
részt mégis felelőssé tenné őt olyan károkért, a melyek az ipar- 
üzemből az iparosnak minden hibája nélkül harmadik személyre 
hárulnak. A felelősség megállapítása szükségkép bénitólag hatna 
az iparra s egy újabb akadályt állítana fel, mely a mi úgyis 
gyönge iparunk fejlődését megakasztaná. Különösen a kisiparos- 
nak kellene ezen felelősség súlya alatt összeroskadnia. E hátrá- 
nyokhoz járulna még az a bizonytalanság, melyet a T. a jogszol- 
gáltatásban felidézne az által, hogy az 1782. §-on túlmenő — fo- 
kozott — felelősségnek veti alá azokat, a kik különösen veszélyes 
ipart űznek, de nem nyújt criteriumot annak meghatározására, 
hogy mikor tekintendő az ipar ilyennek. Az 1783. §-ban foglalt 
példák nem szolgálnak e tekintetben elegendő útmutatásul. Inga- 
dozások elkerülésére szükséges volna taxatíve felsorolni azokat az 
iparágakat, melyekre az 1783. §. rendelkezései vonatkoznak. 

Ezzel szemben a T. mellett lényegileg azok az érvek hozat- 
tak fel, a melyek erre nézve az Indokolásban (IV. k. 627 — 629. 1.) 
foglaltatnak. A vétkességi elv az ipari veszélyből eredő károknál 
sokszor elégtelennek bizonyul, hacsak a vétkesség fogalmát annyira 
nem tágítjuk, hogy merő íictióvá válik. Hathatós védelmet az ipari 
veszélylyel szemben csak az objectiv felelősség elve nyújt, mely 
a vasutakra nézve már törvényes elismerést nyert az 1874. évi 

XVIII. t.-czikkben. A T. tehát, midőn az 1782., 1783. §-okban az 
iparost ily felelősségnek veti alá, az eddigi jogfejlődés nyomán 
halad és csak tovább képezi és általánosítja azt a gondolatot, a 
melyen az 1874. évi XVIII. t.-cz. alapul. Elméleti igazolását e 
szabályozás abban a megfontolásban találja, hogy senki sem veszé- 
lyeztetheti másnak személyét és vagyonát felelősség nélkül ; a ki 
tehát oly ipart folytat, a mely másokra veszélyessé válhatik, annak 
ezt a kárveszélyt üzleti koczkázatként kell magára vállalnia. Hogy 
az ipar a törvény általános felhatalmazása vagy a hatóság különös 
engedélye alapján folytattatik, az az iparos eme felelősségén, éppen 
mert nem vétkességen alapul, nem változtathat. Nem lehet ugyan 
tagadni, hogy e felelősség egyes esetben terhessé válhatik; de 
túlzás azt állítani, hogy az az. iparra általában bénítólag fogna 
hatni. Az iparosok különben biztosítás kötése által, esetleg kölcsö- 
nösségi alapon, megóvhatják magukat a károsodástól. Hogy mely 
iparágak járnak különös veszélylyel, azt a joggyakorlat az élet- 
tapasztalatok alapján nehézség nélkül meg fogja oldani ; nem kell 
tehát attól tartani, hogy az 1783. §. szabálya jogbizonytalanságot 
idézne elő. A különösen veszélyes iparágak taxativ felsorolása alig 
látszik lehetségesnek, de ha lehetséges volna, akkor is csak az 
elvi szabály tartoznék a polg. törvénykönyvbe, míg a felsorolást 
tekintettel az időnkint beállható változásokra, rendeletnek vagy 
külön törvénynek, esetleg az életbe léptető törvénynek kellene 
fenhagyni. 

2. A T.-tel szemben továbbá az a nézet nyilvánult, hogy a 
közönséget veszélyeztető nagyipar felelősségét ki kell ugyan mon- 
dani, de csak a közönséggel, nem pedig az ipari alkalmazottakkal 
(munkásokkal) szemben. A mennyiben a T. a munkásvédelmet 
tűzte maga elé czélul, ezt a czélt ezen az úton el nem érheti; 
ehhez külön törvény és pedig a kötelező munkásbiztosításról szóló 
törvény szükséges. 

Erre nézve megjegyeztetett, hogy a T. felfogása szerint sem 
merítik ki az 1782 — 1785. §-ok a törvényhozásnak a munkásvéde- 
lem tárgyában megoldandó feladatait (lásd Ind. IV. k. 628. 1.) 
A munkásbiztosításra vonatkozó speciális törvényekre mindenesetre 
szükség lesz, de azok hátterében is kell hogy ott legyen a munka- 
adó felelőssége. Mindenesetre helytelen volna, ha a polg. törvény- 
könyv, midőn az ipari veszély tekintetében az iparosok objectiv 

felelősségének elvét kimondja, az ez által harmadik személyeknek 
nyújtott védelemből éppen azokat rekesztené ki, a kik első sorban 
vannak érdekelve: a munkásokat. A munkások biztosítása tár- 
gyában hozandó külön törvények meghozatalánál lesz megfonto- 
landó, hogy a polg. törvénykönyv általános szabályai mennyiben 
egészítendők ki vagy módosítandók a munkások érdekében. 

3. Helytelenítetett, hogy a T. csak az ipart terheli meg az 
1783. §-ban statuált szigorú felelősséggel, ellenben más foglalko- 
zásokra, a melyek a közönség személy- és vagyonbiztonságát 
nem csekélyebb mértékben veszélyeztetik, például az automobil- 
közlekedésre, ezt a felelősséget nem terjeszti ki. 

E tekintetben elismertetett, hogy a T. a jelzett irányban 
kiegészítésre szorul ; ez azonban a T.-nek az ipari veszély kérdé- 
sében elfoglalt elvi álláspontját nem érinti. 

4. Felvettetett a kérdés, hogy a T., midőn az 1783. §-ban 
kijelenti, hogy az iparos az ott meghatározott előfeltételek alatt 
»minden kárért* felel, a mely az ipari veszélyből származik, ez 
által el akar-e térni az 1140. §-tól, mely szerint nem-vagyoni kárért 
csak a dolosus kártevő és adós felel 5 

Erre nézve megjegyeztetett, hogy a T. az 1783. §. idézett 
kitétele által az 1140. §-t, (a melyre nézve különben lásd a CLXIX. 
számú elvi kérdést) nem akarja megváltoztatni ; » minden kár« alatt 
tehát csak vagyoni kár értendő. Netáni félreértések elkerülésére 
czélszerű lesz ezt a szövegben világosan kifejezni. 

III. 

Megoldás. 

A T. álláspontja fentartandó ; az 1 783 §. szabálya azonban 
megfelelően ki lesz terjesztendő azokra, a kik nem ipari foglalkozás 
által, hanem más módon (például automobil-közlekedés által) veszé- 
lyeztetik mások személy- vagy vagyonbiztonságát nagyobb mér- 
tékben. 

CCV11I. sz. elvi kérdés. 

A munkaadó és megbízó mennyiben legyen 
köteles felelni az alkalmazottja, illetőleg meg- 
bízottja által okozott kárért? 

I. 

A T. álláspontja. 

A T. a szerint különböztet, hogy a kár a szolgálati teendő, 
illetőleg a megbízás teljesítésében vagy csak annak alkalmairól 
okoztatott-e. 

Azért a kárért, a melyet az alkalmazott a reája bízott teen- 
dők teljesítésében harmadik személynek jogellenes cselekmény 
által vétkesen okoz, a munkaadó feltétlenül felel, tekintet nélkül 
arra, hogy őt magát az alkalmazott megválasztásában, az utasítá- 
sok adásában, vagy a felügyelet gyakorlatában terheli-e vétkesség 
vagy sem. Hasonló objectiv felelősség terheli a családfőt, a ki ház- 
tartásában élő családtagot biz meg valamely teendővel. A meg- 
bízás egyéb eseteire e felelősség nincs kiterjesztve (1789. §.). 

Ellenben azért a kárért, a melyre a szolgálati viszony vagy 
a megbízás csak az alkalmat szolgáltatta, a munkaadó és megbízó 
csak akkor felel, ha őt culpa in eligendo vagy in inspiciendo terheli. 
A T. kimondja, hogy a ki oly személyt tart szolgálatában vagy 
alkalmaz megbízottjaként, a kiről tudja vagy tudhatná, hogy 
tulajdonságainál fogva másokra veszélyessé válhatik, az felelős az 
említett személy által másoknak jogellenesen okozott minden kárért, 
a melynek keletkezésére a szolgálati viszony vagy a megbízás 
szolgáltatott alkalmat ; hogy továbbá, a ki a szolgálatában álló 
személyek feletti felügyeletet, a melyre törvénynél fogva vagy a 
szolgálat természete szerint kötelezve van, vétkesen elmulasztja, 
az felelős az említett személyek által másoknak jogellenesen oko- 
zott minden kárért, a melynek keletkezését a felügyeleti kötelesség 
elmulasztása tette lehetővé. A felelősség a munkaadóval, illetőleg 
megbízóval együtt azt is terheli, a ki ezzel szemben az alkalmazott 
vagy megbízott megválasztására vagy a felügyelet gyakorlására 
szerződésileg vállalkozott. A felelősség említett előfeltételeit a sér- 
tettnek kell bizonyítania (1091. §.). 

II. 

A kérdésre nézve felmerült észrevételek. 

1. Kétségbe vonatott, hogy a munkaadót az 1789. §-ban 
meghatározott felelősséggel igazságosan meg lehetne terhelni. Ez 
a fennálló joghoz képest oly innovatio, a melyre szükség nincs. 
Azon esetekben, a melyekben a természetes jogérzet megkívánja, 
hogy a gazda az alkalmazottja által okozott kárért helyt álljon, 
rendszerint a vétkességi elv is megnyugtató eredményre vezet, 
mert a körülményekből ki fog tűnni, hogy a gazda a maga részé- 
ről elmulasztotta azt a gondosságot, a melyet a helyzet parancsolt. 
Ellenben a vétkességi elv elejtésével odajutunk, hogy a munkaadó 
oly esetben is, mikor a maga részéről a leglelkiismeretesebben 
megtett mindent, a mit a kár megelőzésére szükségesnek tarthatott, 
korlátlan összeg erejéig felelni lesz kénytelen, ha alkalmazottja a 
reábízott teendő teljesítésében más valakinek mégis — bár egé- 
szen eloreláthatatlanul — kárt okozott. A kártérítési kötelezettség 
megállapítása ily esetben a jogérzettel és méltányossággal ellen- 
kezik. Az 1789, §. szigorú szabálya helyett elegendő volna — a 
német ptk. 831. §-ának példájára — megfordítani a bizonyí- 
tási terhet. 

Ezzel szemben az Indokolásban (IV. k. 639.640 1.) foglalt 
ellenérvekre történt utalás. Hangsúlyoztatott különösen, hogy a 
munkaadó objectiv felelőssége socialis szempontból is kívánatos, 
mert ha a nagyiparos, a ki nem személyesen, hanem munkásai által 
végezteti az elvállalt munkákat, az ezek által harmadik személy- 
nek okozott kár tekintetében a felelősséget magától elháríthatja s 
a károsultat a — rendszerint vagyontalan — munkásaihoz utal- 
hatja, a személyesen dolgozó kisiparossal szemben, a ki a vét- 
kesen okozott minden kárért helytállani kénytelen, oly előnyben 
részesülne, mely gazdaságilag indokolatlan s az erősek és gyön* 
gék versenyében az utóbbiak helyzetét még inkább megnehezítené. 

2. Más oldalról ellenkezőleg az objectiv felelősségnek még 
további szigorítása javasoltatott: a munkaadó necsak azért a kár- 
ért feleljen, melyet alkalmazottja a reábízott teendő teljesítésében, 
hanem — a franczia jog példájára — minden kárért, a melyet 
annak alkalmából okoz harmadik személynek. Felhozatott, hogy a 
T. által tett különböztetésnek nincs elvi alapja ; a szolgálati viszony 

sohasem közvetlen oka az alkalmazott tiltott cselekményének, 
hanem mindig csak alkalmat szolgáltat reája, habár az indirect 
causalis kapcsolat lehet közelebbi vagy távolabbi. A különbség 
a T. által megkülönböztetett esetek között csak fokozatbeli s mint 
ilyen nem alkalmas arra, hogy a jogi szabályozásnál elválasztó 
vonalul szolgáljon. Gyakorlati szempontból az szól a javasolt 
módosítás mellett, hogy csak ilyen kiterjesztéssel válik a felelősség 
Igazán praktikussá. 

A javaslat ellen lényegileg ugyanazon érvek hozattak fel, a 
melyek alapján az 1671. §-nál tett hasonló javaslat nem találtatott 
elfogadhatónak (lásd a CC. sz. elvi kérdést). 

3. Az 1789. §-ban meghatározott felelősség a munkaadót 
csak ^alkalmazottjaidnak tiltott cselekményeiért terheli, a mely 
elnevezés alatt, mint az Indokolás is kiemeli, az állandóan alkal- 
mazott munkavállalókat érti. Ez a korlátozás indokolatlannak 
mondatott. Azok az indokok, a melyeknek alapján a T. a munka- 
adó objectiv felelősségét megállapítandónak találta, az ideiglenesen 
alkalmazott munkavállalóval szemben szintúgy állanak, mint az 
állandóan alkalmazottal szemben. Az egyik szintúgy, mint a 
másik, közege a munkaadónak, s mint ilyen a munkaadó gazda- 
sági érdekeit szolgálja ; ha az egyikre nézve áll az elv, hogy : »ex 
qua persona quis lucrum capit, ejus factum praestare debet«, a 
másikra nézve is kell állania. Az Indokolás a korlátozás igazolására 
csak annyit mond, hogy pusztán ideiglenes természetű szolgálati 
viszonyoknál nincs gyakorlati szükség e felelősség statuálására. 
Ez helyesnek el nem ismerhető. 

Javasoltatott továbbá, hogy az 1789. §-ban statuált objectiv 
felelősség a megbízóra is kiterjesztessék (általában, nemcsak a II. 
bekezdés esetében) azon kárra vonatkozólag, a melyet a meg- 
bízott megbízása teljesítésében harmadik személynek jogellenesen 
és vétkesen okoz. Már az Indokolás is megfontolandónak mondja 
ezt a kiterjesztést s a mi az imént annak igazolására hozatott fel, 
hogy állandóan és ideiglenesen alkalmazott munkavállalók között 
különbséget tenni nem lehet, az egyúttal a mellett is szól, hogy az 
itt szóban forgó felelősség szempontjából a megbízónak is a 
munkaadóval egyenlő tekintet alá kell esnie. Ugyanaz a teendő 
egyaránt képezheti szolgálati szerződésnek és megbízásnak tár- 
gyát; a mi erre nézve a feleknek egymásközötti viszonyában az 

elhatározó különbséget alkotja, az a sértett harmadik személyre 
nézve merőben közömbös. A károsultra nézve nem tehet különb- 
séget, hogy az, a ki őt mint másnak közege az ennek részére 
végzett teendője közben személyében vagy vagyonában megsér- 
tette, ezt a teendőt munkabér fejében s igy szolgálati viszony 
alapján vagy ingyen s e szerint megbizásból végezte-e. A döntő 
az, hogy mint másnak közege ennek érdekében, következőleg 
ennek felelősségére végezte. És a megbízást nem is pusztán az 
1659. §-ban meghatározott szűkebb, hanem abban a tágabb érte- 
lemben kell venni, a melyben a társaság ügyvivő tagja részére 
adott ügyviteli megbízás (1699. §. II. bek.) is alája esik. A társa- 
ságnak is felelnie kell az 1789. §-ban meghatározott módon ügy- 
vivő tagjának azon tiltott cselekményeiért, melyeket az ügyvitel gya- 
korlásában elkövet. Ez egyúttal megfelel annak az álláspont- 
nak, melyet a T. a 43. §. szerint az egyesületnek az igazgatósági 
tagok cselekményeiért való felelőssége kérdésében elfoglal. 

Ezek a megjegyzések túlnyomóan helyesléssel találkoztak. 

4. Az 1091. §-ra nézve az a javaslat tétetett, hogy a bizo- 
nyítási teher, a német ptkv. 831. §-a példájára, fordíttassák meg; 
a munkaadó, illetőleg megbízó legyen köteles magát exculpálni, vagyis 
kimutatni, hogy közegének megválasztásánál s a felügyelet gya- 
korlásánál a kellő gondosságot kifejtette. A bizonyítási tehernek 
ez a megfordítása annál indokoltabb, mert a károsult harmadik 
rendszerint nem ismerheti a tényállást, tehát nincs is módjában a 
munkaadó vagy megbízó vétkességét kimutatni, holott ez utóbbi,, 
ha csakugyan kifejtette a kellő gondosságot, ezt nehézség nélkül 
be is bizonyíthatja. 

E javaslatra nézve megjegyeztetett, hogy az 1 789. §-ban meg- 
állapított objectiv felelősség mellett szükségtelennek és méltány- 
talannak látszik a munkaadó és megbízó helyzetét az 1091. §. ese- 
tében még a bizonyítási teher megfordítása által is súlyosbítani. 
Nem szabad figyelmen kivül hagyni, hogy a T. szerint a munka- 
adó éppen azon kárért felel feltétlenül, a melyre nézve a német 
ptkv. 831. §-a megadja neki az exculpálás lehetőségét, t. i. az 
alkalmazottja által a reábízott teendő teljesítésében (»in Ausführung 
der Verrichtung«) okozott kárért; s hogy az 1091. §. már úgyis 
túlmegy a német ptkv.-ön, midőn bizonyos előfeltételek mellett 
oly kárért is felelőssé teszi a munkaadót és megbízót, a melyért 

ez a német ptkv. szerint egyáltalán nem felel. Az 1091. §. ese- 
teiben különben a bizonyítási teher megfordításának — különösen 
a culpa in eligendo szempontjából — úgy sincs nagyobb gyakor- 
lati jelentősége, mert a munkaadó exculpálására rendszerint ele- 
gendőnek kellene elfogadni annak kimutatását, hogy az alkalma- 
zottnak, midőn felfogadtatott, szabályszerű munkakönyve, cseléd- 
könyve vagy egyéb ilyen igazolványa volt; ezzel szemben pedig 
mégis csak a károsultra hárulna az ellenbizonyítás abban az irány- 
ban, hogy a munkaadó az alkalmazottnak veszélyes személyi tulaj- 
donságait a felfogadáskor egyéb körülményekből ismerte vagy ismer- 
hette volna. 

5. A szövegezést illetőleg kívánatosnak jeleztetett, hogy az 
1091. §-nak az 1789. §-hoz való viszonya világosabban jusson 
kifejezésre (lásd Főelőadmány VI. k., 215., 216. 1.). 



III. 

Megoldás. 

A munkaadó objectiv felelőssége az 1789. §. első bekezdé- 
sének előfeltételei alatt ne csak azon károkra terjedjen ki, a melyeket 
állandó alkalmazottjai, hanem általában azokra, a melyeket a vele 
szolgálati viszonyban álló munkavállalók okoznak harmadik sze- 
mélynek. 

E felelősség továbbá a megbizóra is kiterjesztendő (nemcsak 
az 1789. §. II. bekezdése esetében, hanem általában) azon károk 
tekintetében, a melyeket a megbízott megbízása teljesítésében 
harmadik személynek jogellenes cselekmény által vétkesen okoz. 

Egyébként a T. álláspontja fentartandó, a szövegben azon- 
ban az 1091. §-nak az 1789. §-hoz való viszonyát világosabb 
kifejezésre kell juttatni. 

CCIX, 8*. elvi kérdés. 

Minő elvek szerint szabályoztassék: 

A) a közhivatalnoknak (köztisztviselőnek) az 
általa hivatalos minőségben okozott kárért való 
felelőssége; 

B) slz államnak s a többi közjogi testületnek a 
hivatalnokai (tisztviselői) által másoknak okozott 
kárért való felelőssége? 

I. 

A T. álláspontja. 

A) A T. szerint a közhivatalnok (köztisztviselő), a ki hivatali 
kötelességének vétkes megsértése által másnak kárt okoz, annak 
megtérítésére van kötelezve. A közhivatalnok e tekintetben rend- 
szerint omnis culpáért felel. Biró azonban az ítélethozatalnál elköve- 
tett kötelességsértés miatt csak ugy felelős, ha szándékosság vagy 
súlyos gondatlanság terheli. Ugyanezen korlátozás áll, ha a köz- 
hivatalnok oly ügyben okozta a kárt, a melyben czélszerúségi 
tekintetek szerint tartozott eljárni. (1105. §.). 

B) A közhivatalnok tiltott cselekményéért az őt alkalmazó 
közjogi testület is felel. A T. kimondja, hogy az állam telelős azért 
a kárért, a melyet hivatalnokai a hatáskörükhöz tartozó hivatalos 
eljárásban vagy a reájuk ruházott hivatalos hatalom felhasználásával 
harmadik személynek jogellenes és saját felelősségüket is meg- 
állapító cselekmény által okoznak. Ugyanígy felelősek a törvény- 
hatóságok és községek a tisztviselőik által okozott károkért. Még 
tovább menő felelősség terheli az államot telekkönyvi és birói letéti 
ügyekben ; ezekben a tárgyilag helytelen hatósági intézkedés által 
okozott kárért akkor is felelős, ha az intézkedő hivatalnokot felelős- 
ség nem terheli. A hivatalnokot alkalmazó testület felelőssége nem 
áll be, ha a káros a kárt jogorvoslattal elháríthatta volna s ezt 
tenni vétkesen (szándékosan vagy gondatlanságból) elmulasztotta. 
(1790) §. 

II. 

A kérdésre nézve felmerült észrevételek. 

A) \. A hivatalnokok felelősségét illetőleg elsősorban az a 
kérdés merül fel, hogy miként szabályoztassék e felelősség tárgyi 
terjedelme? nevezetesen minő kötelesség megsértése állapítsa meg 
a közhivatalnoknak a károsodott harmadikkal szemben való kár- 
térítési kötelezettségét ? 

Arra nézve nem volt véleménykülönbség, hogy a megsértett 
hivatali kötelességnek olyannak kell lennie, mely a közhivatalnokot 
kifelé terheli ; hogy tehát a belső ügykezelésre vonatkozó szolgálati 
utasítások megsértése ide nem vonható. Ellenben kétség lehet 
arra nézve, vájjon helyesen terjeszti-e ki a T. a felelősséget a 
hivatalnokot kifelé terhelő minden hivatali kötelesség megsértésére s 
nem kellene-e azt inkább a német ptk. (839. §. I. bek. 1-ső mon- 
data) példájára oly kötelességek megsértése esetére korlátozni, a 
melyek a közhivatalnokot meghatározott személyekkel szemben 
terhelik. 

A megszorítás mellett fel lehet hozni, hogy a közhivatalnok 
azon kötelességei, melyek őt nem egy határozott személyiyel szem- 
ben, hanem általában a nagy közönséggel szemben terhelik, köz- 
érdekben vannak reája róva; épp gazért azok megsértéséért csak a 
köznek, illetőleg a közérdeket képviselő s őt alkalmazó közjogi 
testületnek — nem pedig egyeseknek — lehet felelős. Ha minden 
egyes, a kinek a közhivatalnok ily természetű kötelesség megsér- 
tése által kárt okozott, ez alapon kártérítést követelhetne tőle, 
felelősségének terjedelme szinte beláthatatlan volna; a felelősség 
ily szertelen kiterjesztése által pedig indirecte éppen a közérdek 
szenvedne csorbát. 

Ezzel szemben a T. álláspontja mellett az a megfontolás 
szól, hogy a közhivatalnok voltaképen akkor is, mikor egyes sze- 
mély ügyében jár el, nem oly kötelességet teljesít, mely őt ezzel 
az egyessel szemben, hanem olyat, mely őt a közzel szemben ter- 
heli; az ellennézet által tett különböztetésnek tehát nincs elvi 
alapja. Gyakorlati szempontból pedig a megszorítás azért nem 
látszik czélszerűnek, mert ekként éppen a közhivatalnok legsúlyo- 
sabb és legveszedelmesebb kötelességmulasztásai volnának a kár- 
térítési sanctio alól kivonva; már pedig minél fontosabb érdekek 

vannak a közhivatalnokra bizva, annál szükségesebb, hogy az 
egyesek ne maradjanak védtelenül a kötelességszegéséből reájuk 
háramló károkkal szemben s annál nagyobb érdekében áll a köz- 
nek, hogy a közhivatalnokot magánjogi felelősségének tudata is 
hű kötelességteljesítésre sarkalja. 

2. Minthogy nem forog fenn ok arra, hogy a T. az egyéb- 
ként szabályul követett vétkességi elvtől a közhivatalnokok kárára 
eltérjen, a T. álláspontjáról magától értetődik, hogy a közhivatalnok 
kártérítési kötelezettségét nem a hivatali kötelesség megsértésének 
objectiv ténye, hanem csak a vétkes kötelességsértés állapíthatja 
meg. Kérdés lehet azonban, hogy a vétkesség mily foka kíván- 
tassák meg. 

a) A T. álláspontjával szemben, a mely szerint a közhivatal- 
nok szabályként omnis culpáért felel és felelőssége csak kivéte- 
lesen, t. i az 1105. §. II. bekezdésének eseteiben, szorítkozik 
dolusra és culpa latára, javasoltatott, hogy a közhivatalnokokra 
minden esetben a felelősségnek ez az enyhébb mértéke alkalmaz- 
tassák. Nemcsak a közhivatalnokok iránti méltányosság, hanem a 
közérdek is a felelősségnek ezen enyhítése mellett szól. Csekélyebb 
hibák a legjobb akarat mellett sem kerülhetők el teljesen és kü- 
lönösen olyankor fordulhatnak elő könnyen, a mikor sürgősen 
kell valami ügyben intézkedni vagy a munkateher igen nagy. Ha 
már az ily körülmények között elkövetett csekélyebb gondatlanság 
is megállapítja a vagyoni felelősséget, ennek tudata könnyen túl- 
aggodalmassá és pedánssá teszi a hivatalnokot és bénítólag hat 
buzgalmára és munkakedvére. 

Ezzel szemben utalás történt az Indokolásban (III. k. 304., 
305. 1.) felhozott ellenérvekre." Hogyí a felelősség enyhítése javára 
válnék-e a köznek, az vitás lehet. Mindenesetre súlyos sérelem volna 
a közhivatalnok által vétkesen megkárosított félre, ha a törvény 
elzárná attól, hogy kára megtérítését a vétkes hivatalnoktól köve- 
telhesse s nem gondoskodnék egyúttal arról, hogy kára máshon- 
nan térüljön meg. A közhivatalnokokat tehát csak úgy lehetne 
felmenteni a csekélyebb gondatlanságukból eredő károkért való 
felelősség alól, ha e felelősség egyenesen magára az államra, illetőleg 
a hivatalnokot alkalmazó törvényhatóságra vagy községre háríttat- 
nék. Ez azonban ez idő szerint pénzügyi okokból keresztülvihetet- 
lennek látszik. 

b) Más oldalról javasoltatott, hogy ha általánosságban nem is, 
legalább a közhivatalnokok bizonyos kategóriáira nézve enyhíties- 
sék a felelősség. Különösen a' gyámhatósági tisztviselők említtettek 
fel mint olyanok, kiknek működési köre — minthogy eljárásukban 
nagyrészt czélszerűségi szempontokra is tekintettel kell lenniök — 
bizonyos szabadabb mozgást követel s kiket épp azért nem szabad 
kitenni annak, hogy a gyámság megszűnte után kártérítési kerese- 
tekkel zaklattassanak. 

Erre nézve megjegyeztetett, hogy amennyiben a közhivatalnok 
czélszerűségi tekintetek szerint tartozik eljárni, a T. szerint is csak 
szándékosságért és súlyos gondatlanságért felelős. Ez főleg a gyám- 
hatósági tisztviselőkre talál, a kik ennyiben a T. által úgyis védve 
vannak. A mennyiben azonban a gyámhatósági tisztviselő köteles- 
ségei törvény vagy rendelet által tüzetesen elő vannak irva, mint 
pl. a gyámhatósági pénzkezelés tekintetében, semmi ok sem forog 
fenn, a miért az ő felelősségét enyhébben kellene meghatározni, 
mint más közhivatalnokét. 

c) A mi a biráknak az ítélethozatalnál elkövetett kötelesség- 
sértéseit illeti, e tekintetben a T. álláspontja két ellenkező oldalról 
támadtatott meg. Az egyik nézet azt tartotta, hogy az 1105. §. 
II. bekezdésében statuált enyhébb felelősség csak akkor állhat, ha 
a biró a jogkérdés eldöntésénél — a törvény alkalmazásában — sér- 
tette meg kötelességét, hogy ellenben a tényállás megállapításánál 
omnis culpáért kell felelnie. A másik nézet ellenkezőleg a T-ben 
meghatározott mértéken túl is enyhíteni akarta az ítélőbíró felelős- 
ségét s oda concludált, hogy a biró csak akkor legyen az 
okozott kár miatt felelősségre vonható, ha azon kötelességsértés 
miatt, a melyből a kár származik, bűnvádi eljárásnak van helye 
(v. ö. német ptkönyv. 839. §-a). 

Ezen ellenjavaslatokkal szemben más oldalról a T. álláspont- 
jának fentartása javasoltatott. Tévedés azt hinni, hogy az a jogszol- 
gáltatási érdek, hogy a biró az itélet hozatalánál teljes szabadság- 
gal és függetlenséggel alkothassa meg a maga véleményét, csak a 
a jogkérdés eldöntésénél érvényesül. A tényállás megállapítása 
sem történhetik szigorúan előirt bizonyítási szabályok szerint, hanem 
a bizonyítékoknak szabad birói meggyőződés szerinti méltatását 
teszi szüségessé ; a bírónak tehát, hogy hivatását helyesen betölt- 
hesse, a tényállás megállapításánál is ugyanoly szabadságra van 

szüksége, mint a jogkérdés eldöntésénél. Az oly szabályozás, mely 
ezen két együvé tartozó és egymásba folyó bírói functióra a fele- 
lősségnek más-más mértékét alkalmazná, elvileg igazolatlan, gyakor- 
latilag pedig — tekintettel arra, hogy ténykérdés és jogkérdés 
között a határvonal sokszor bizonytalan — impracticabilis volna. 
Másrészt túlmessze megy a másik javaslat, midőn az Ítélőbíró 
felelősségét arra az esetre szorítja, ha az itélet hozatalánál bünte- 
tendő cselekményt követett el. A felelősségnek ily mérvű leszállí- 
tását a birói függetlenség érdeke nem követeli s a jogkereső közön- 
ség érdeke tiltja. Ha a bíró világos törvény ellen vagy nyilván 
aktaellenesen itélt, felelőssége alól nem szabadulhat azon az alapon, 
hogy ezt nem bűnös czélzaltal, hanem súlyos gondatlanságból 
tette. A T. álláspontja ennyiben a fennálló joggal egyezik. 

3. Elfogadva a közhivatalnokok felelősségének az 1105. §-ban 
meghatározott terjedelmét, mégis felvethető az a kérdés : nem 
lehetne-e a T. álláspontjának lényegesebb változtatása nélkül spe- 
ciális rendelkezések által gondoskodni arról, hogy e felelősség a 
közhivatalnokokra egyes esetekben túlterhessé ne váljék. E tekin- 
tetben főleg a következő módosítások, illetőleg kiegészítések jöttek 
szóba : 

a) Javasoltatolt annak kimondása, hogy a kárterítési kötele- 
zettség ki van zárva, ha a kár jogorvoslat által el lett volna 
hárítható. 

Erre nézve azonban mindenekelőtt megjegyeztetett, hogy az 
a körülmény, hogy a közhivatalnok sérelmes határozata vagy ren- 
delkezése ellen jogorvoslatnak elvben helye volt, még nem ment- 
heti fel a közhivatalnokot a felelősség alól, ha a sértett fél az adott 
esetben akadályozva volt a jogorvoslat használatában. A javasolt 
szabály tehát csak anu az esetre állhatna, ha a sértett fél vétkesen 
(szándékosan vagy gondatlanságból) mulasztotta el a jogorvoslat 
használatát (v. ö. német ptkv. 839. §. III. bek.). Ily alakban azon- 
ban a szabály az 1141. §-nak a concurráló vétkességre vonatkozó 
általános szabálya mellett részben felesleges, részben — a meny- 
nyiben t. i. az 1141. §-tól eltér — nem is helyes. Nem szabad 
ugyanis figyelmen kivül hagvni, hogy milyfokú vétkesség terheli 
a közhivatalnokot a károkozó cselekmény körül és milyen a sér- 
tettet a jogorvoslat elmulasztáséban. Ha a közhivatalnok szándé- 
kosan vagy éppen bűnös czélzattal okozta a kárt, felelőssége 

alól nem szabadulhat azon az alapon, hogy a sértett gondatlan- 
ságból mulasztotta el a jogorvoslatot. De még ha a közhivatalno- 
kot csak gondatlanság terheli is, akkor sem volna minden esetben 
helyes, a sértettet a jogorvoslat nem használása miatt kártérítési 
követelése elvesztésével sújtani, mert lehet, hogy őt csak csekély, 
a közhivatalnokot ellenben súlyos gondatlanság terheli. Annak meg- 
ítélését tehát, hogy a jogorvoslat vétkes elmulasztása mennyiben 
mentesíti a közhivatalnokot, az 1141. §. általános szabálya alap- 
ján az egyes eset méltatásának kell fentartani. 

b) Javasoltatott, hogy a közhivatalnok kártérítési kötelezett- 
sége ne legyen principális, mint a T. szerint, hanem csak subsi- 
diarius, t. i. csak abban az esetben álljon be, ha a károsult más 
módon nem szerezhetett magának kárpótlást. Ez különösen oly 
esetben volna indokolt, mikor a közhivatalnokot csak gondatlanság 
terheli (v. ö. német ptkv 839. §. I. bek. 2. mond). 

Ezzel szemben kiemeltetett, hogy mindaddig a inig az elkö- 
vetett hibából tényleges kár nem származott s ily kár keletkezésé- 
nek jogorvoslat által (tág értelemben véve e szót) elejét lehet venni, 
a közhivatalnok az előbbi pont alatt mondottak szerint az 1141. §. 
szabályaiban úgyis megfelelő védelmet talál. Ha azonban a köz- 
hivatalnok hibájából már tényleges kár állott elő, a sértettet nem 
lehet helyesen arra kötelezni, hogy a vétkes közhivatalnok érdeké- 
ben ő járjon utána, hogy a kár más utón megtérüljön, hanem a 
közhivatalnok dolga, hogy a sértett kárának megtérítése mellett a 
hiba helyrehozására szükséges lépéseket a saját érdekében meg- 
tegye. Szándékosság terheli-e a közhivatalnokot vagy gondatlan- 
ság: az e tekintetben különbséget nem tehet. 

c) Ajánltatott, hogy a fennálló jognak az a szabálya, mely a 
birák elleni kártérítési ; perek megindíthatását attól teszi függővé, 
hogy a kereshetőség előzőleg fegyelmi úton megállapíttassék, tar- 
tassák fenn a jövőben is, sőt terjesztessék ki a közhivatalnokok 
minden osztályára. Ez elejét veszi alaptalan zaklatásoknak, a 
melyeknek a közhivatalnokok különben könnyen ki vannak téve, 
és elhárítja vagy legalább enyhíti azt a visszásságot, hogy a birák 
elleni kártérítési perben egy alsóbb bíróság esetleg felül bírálja 
egy felsőbb bíróság ítéletének helyességét. 

Más oldalról ezzel szemben az a nézet nyilvánult, hogy az 
imént emiitett visszásságnak a közhivatalnokok elleni kártérítési 



Digitized by LjOOQIC 



463 



perek illetékességének megfelelő szabályozása által is elejét lehet 
venni ; a mi pedig a szóban forgó szabálynak azt a czélját i|leti, 
hogy a hivatalnoknak alaptalan zaklatások ellen védelmül szolgáljon, 
nagyon kétes, hogy az ezen czéljának megfelel-e. Épen az a 
körülmény, hogy minden kártérítési követelés előzőleg fegyelmi 
útra tereltetik, vezethet zaklatásra. Egyébként utalás történt az 
Indokolásban (III. k. 307- 1.) e tárgyban felhozottakra. Általánosí- 
tásra az 1871. évi VIII. t.-cz. 68. §-ában kimondott szabály már 
azért sem alkalmas, mert a közhivatalnokoknak nem minden osz- 
tályára nézve vannak fegyelmi hatóságok szervezve, a melyek a 
kereshetőség tárgyában határozhatnának. A mennyiben e szabály 
mindazonáltal a közszolgálat érdekében a bírákra 4 vonatkozólag 
fentartandónak vagy a közhivatalnokoknak még más osztályaira is 
Wterjesztendőnek találtatnék, az életbe léptető törvényben lesz 
helyén való erről rendelkezni. 

d) Kívánatosnak jeleztetett, hogy a közhivatalnokok elleni 
kártérítési követelések lehetőleg rövid elévülésnek vettessenek alá. 
Itt is kiemeltetett, hogy különösen a gyámhatósági tisztviselők 
•érdekében szükséges az elévülési időt megrövidíteni. 

Erre nézve megjegyeztetett, hogy az 1330. §. I. bekezdésé- 
ben meghatározott 3 évi elévülési idő, habár az nem a károkozó 
cselekmény elkövetésétől, hanem attól az időponttól számítandó, a 
melyben a kár s annak okozója a sértettnek tudomására jutott, a 
közhivatalnokokkal szemben sem látszik túlhosszúnak. Hogy kell-e 
és lehet-e azt a közhivatalnokok érdekében még inkább megrövi- 
díteni, az a végleges szövegezésnél megfontolandó részletkérdés. 

B) A T.-nek az az elvi álláspontja, hogy a közhivatalnok 
tiltott cselekményeiért, a mennyiben azokat a hatásköréhez tartozó 
hivatalos eljárásban vagy a reája ruházott hivatalos hatalom fel- 
használásával követte el, az őt alkalmazó közjogi testületnek (az 
államnak, törvényhatóságnak, községnek) is felelnie kell, — a táv- 
irdai szolgálatra nézve javasolt kivételes intézkedésektől eltekintve 
— egy oldalról sem támadtatott meg. A törvényhatóságokra és 
községekre nézve e felelősség már jelenlegi jogunkban is el van 
ismerve; hogy ugyanez a felelősség az államra is kiterjesztessék, 
az csakugyan elutasíthatlan követelménye a jogrendnek (lásd az 
Indokolásban — IV. k. 642. es köv. 1. — mondottakat) s a T.-re 
nézve már azon álláspontból következett, a melyet a 43. és 

1789. §§. analóg eseteiben elfoglal. így ehelyütt csak két idevágó 
kérdés igényel további megfontolást. 

a) Fennálló jogunk szerint a törvényhatóságok és községek 
csak subsidiariter felelősek a vétkes közhivatalnok által okozott 
kárért, ellenben a T. közvetlen felelősséget statuál. Kérdés lehet: 
helyes-e a fennálló jogtól ebben a tekintetben eltérni. Az eltérés 
azonban indokoltnak látszik, ha megfontoljuk, hogy az államra, 
ill. a törvényhatóságra vagy községre nézve gyakorlati szempont- 
ból nem nagy különbséget tesz, hogy csak a vétkes hivatalnok 
után másodsorban, vagy vele egyetemlegesen tétetik-e felelőssé, 
mert ha a hivatalnok fizetőképes, a helyette fizetett kártérítési ösz- 
szeget visszkeresetileg úgy is nyomban megveheti rajta, sőt az 
1792. §. alapján már előre is elmarasztaltathatja arra, hogy a sér- 
tett kezéhez ő teljesítse a fizetést. Ellenben a sértettre nézve nagy 
fontosságú, hogy a kártérítési összeghez minél előbb és minél 
kevesebb költséggel jusson s hogy különösen oly esetben, midőn 
előrelátható, hogy a vétkes hivatalnokon nem fogja megvehetni 
kárát, ne legyen kénytelen ennek megkísérlésére czéltalanui időt 
és költséget pazarolni. Ebből az okból a T. ott, a hol idegen cul- 
páért való felelősséget állapít meg (43., 1786—1790. §-ok), azt 
általában nem subsidiarius, hanem principális kötelezettségként álla- 
pítja meg, úgy hogy kifelé — a károsulttal szemben — a vétkes 
és az érette felelős személy egyetemlegesen van kötelezve és csak 
a kötelezetteknek egymás közötti viszonyában terheli a kár kizá- 
rólag az előbbit (1792. §.). 

b) Már az Indokolás (IV. k. 644 1.) is felveti azt a kérdést : 
nem kellene-e az állam felelősségét minden kárra kiterjeszteni, a 
melyet a hivatalnok objective jogellenes cselekménye által okoz, 
tekintet nélkül arra, hogy terheli-e vétkesség vagy sem. Ily irányú 
javaslat a kritikában is felmerült. A méltányosság a mellett szól, 
hogy az állam akkor is feleljen polgárainak a hivatalnoka által 
jogellenesen okozott kárért, ha a hivatalnok a károsító cselek- 
ményt öntudatlan vagy az akaratelhatározást kizáró állapotban, 
péld. hirtelen kitört elmebajban, vagy pedig vétlen tévedésből 
követte el. Két esetben a T. maga is eltekint a károkozó hivatal- 
nok vétkességétől, kimondja ugyanis, hogy telekkönyvi és bírói 
letéti ügyekben az állam a tárgyilag helytelen hatósági intéz- 
kedés által okozott kárért akkor is felelős, ha az intézkedő hiva- 

talnokot felelősség nem terheli* Ezen szabály általánosítása java- 
soltatott 

Ezzel szemben megjegyeztetett, hogy az 1790. §. harmadik be- 
kezdésének eseteiben a közhivatalnokra bizott érdekek nagy fon- 
tossága indokolja az eltérést az egyébként követett attól az elvtől, 
hogy az állam csak annyiban felelős, a mennyiben a hivatalnokot 
is felelősség terheli. A kivételnek szabálylyá tétele főleg pénzügyi 
szempontból aggályos, mert az államot szinte beláthatatlan kötele- 
zettségekbe sodorhatná. Nem is ment még ily messze egy törvény- 
hozás sem.' Helyesebb megelégedni azzal, a mi ez idő szerint 
pénzügyi nehézségek nélkül megvalósíthatónak látszik, mint az 
államkincstár ellen emelt túlzott követelésekkel az egész 1790. §. 
sorsát koczkára tenni. 

Más oldalról ugyan e szempontból az 1 790. §. harmadik bekez- 
désében foglalt kivételes szabály is helyteleníttetett. Különösen 
telekkönyvi ügyekben nem tanácsos az állam felelősségét oly 
károkra is kiterjeszteni, a melyek bár tárgyilag helytelen hatósági 
intézkedés folytán, de az intézkedő hivatalnok hibája nélkül kö- 
vetkeznek be. A telekkönyvi rendtartásban kell gondoskodni arról, 
hogy ily hibák — péld. hamis okiratok alapján való bejegyzések, 
kettős telekkönyvezések — elő ne fordulhassanak, s ha mégis elő- 
fordultak, a sértettnek azok helyrehozására megfelelő jogorvoslat 
álljon rendelkezésére. A telekkönyvi jogosult rendszerint elejét is 
veheti a károsodásnak az által, hogy időnként megtekinti az őt 
érdeklő telekkönyvet s a netáni sérelmes bejegyzések ellen kellő 
időben jogorvoslattal él. 

Ezzel szemben viszont megjegyeztetett, hogy bárminő legyen 
is a telekkönyvi rendtartás, ily hibák teljesen sohasem- lesznek 
elkerülhetők, sőt ha megrövidíttetik az az idő, a mely alatt a tör- 
lési pernek jóhiszemű harmadik személylyel szemben,is helye van, 
a jövőben még nagyobb lesz a veszély, hogy egyesek objective 
helytelen, bár a telekkönyvi hivatalnoknak fel nem róható ható- 
sági intézkedések által kárt szenvedhetnek, s esetleg egész vagyo- 
nuktól is eleshetnek. Dy károkkal szemben nem lehet a közön- 
séget védtelenül hagyni, hacsak discreditálni nem akarjuk a 
telekkönyvi intézményt. Ez az intézmény közérdekben van be- 
hozva, a kárt tehát, a mely annak tökéletlenségéből egyesekre 
hárul, igazság szerint szintén a köznek kell viselnie. 

30 

Megoldás. 
A T. eivi álláspontja fentartandó; az 1790. §. harmadik bekez- 
désében foglalt szabály azonban még további megfontolásnak 
marad fentartva. 

B) 
A Tervezetre vonatkozó bírálati anyag. 

a) 

A Tervezet közzététele következtében egybegyűlt megjegy- 
zések összeállítása. 

Általános megjegyzések. 

1. Dr. Haller Károly (id. h.): Nem látja okát annak, miért 
tér el a T. e helyütt a helyes rendszer követelményétől. Ha elis- 
meri is, hogy a törvénykönyv — tekintettel a gyakorlati élet viszo- 
nyaira való rendeltetésére — nem ragaszkodhatik mindig és szorosan 
a hasonló elven alapuló intézményeknek egymással rendszeres 
összefüggésben való szabályozásához ; mindamellett az eltérést 
ettől csak akkor tartja megengedhetőnek, ha ezzel az anyag köny- 
nyebb áttekintése s a törvénykönyv gyakorlati használhatósága 
segittetik elő. Ugy de ez itt nem forog fenn, mert mi természetesebb, 
mint az, hogy a kinek kárára vonatkozó törvényes meghatározá- 
sokra va.n szüksége, ezeket egy helyen együtt keresi. A hol a 
törvény arról intézkedik, hogy mennyiben felelős valaki a saját 
vétkességéből eredő kárért, éppen úgy intézkedhetik ugyanott a 
másnak vétkességéből eredő kárért való felelősségről. Szükségte- 
len tehát az utóbbit külön a kötelmi jog végén .szabályozni, 
mikor annak a második czímben az 1077. — 1 106. §-ok után ille- 
tékesebb helye lenne. 

2. Dr. Bányai Miksa (id. h..): A T. 1781., 1782., 1788., 
1789., 1700. §-aiban foglalt rendelkezések ellenkező elvi álláspontra 
helyezkednek, mint a mely elvi álláspont az 1778. §., az 1780. §. I., 
az 1781. §. II., az 1783., 1786. és 1787. §§-okban kifejezésre jut. 

A legis ratio azonossága folytán az elől felsorolt esetekben is 
megállapítandó lenne a felelősség, hiszen a kár mégis csak azért 
következett be f mert az illetőnek épülete volt, gyúlékony vagy 
veszélyes anyagokat tartott stb., szóval saját érdekében véghez 
vitt, vagy vitetett működéssel 3-ik személynek jogkörébe nyúlt s 
azt veszélyeztette vagy károsította. Elvi alapon útmutatásul fel 
lenne állítandó a szabály, hogy akár saját, akár alkalmazott által 
véghez vitt, nem jogellenes, sőt megengedett cselekmények, eljárá- 
sok s működések által előidézett károkért is megállapítandó a 
felelősség mindazon esetekben, midőn a cselekmények stb., termé- 
szetüknél fogva előreláthatólag 3-ik személyek jogos érdekeire 
veszélylyel járnak. 

A szabályozás kiterjesztendő lenne úgy a materialis, mint az 
immaterialis hátrányok körére. 

1778. §. 

1. Dr. Almási Antal (Jogászegyl. Ért. XXX. k. 1. f.) : Belső 
ellentét, hogy a magánjogi »beszámíthatóság« hiánya daczára a 
fejezet czímfelirata ^felelősségről* szól. 

Nagyobb baj, hogy a §. tényállásának körvonalazása majd- 
nem lehetetlen, mert az 1778. §. a vétségképtelen részéről is »az 
1077. §-ba ütköző cselekményt* kivan ; már pedig a) a vétségkép- 
telen cselekménye — ha még oly szándékos is — »vétkes« nem 
lehet s igy az 1077. §-ba nem ütközhetik ; b) nem nyer megoldást 
a kérdés : kártérítésbe sodorja-e a vétségképtelent öntudatlan cselek- 
ménye ? 

Csak az 1087. §-t tartva szem előtt, az is felel a 
»vétlen« kárért, a ki az elkövetéskor öntudatlan állapotban volt; 
ha az 1077. §-t nézzük csak az, kinek cselekménye szándékos 
vagy gondatlan, s igy nem az oly cselekmény, mely öntudatlan. 

Az Indokolás előtt csak az lebeg, hogy a kártérítés független a 
károsító személy akaratának jogilag vett függetlenségétől ; — T. és az 
Indokolás nem vetik fel a kérdést, vájjon ez az akarat de facto fen- 
forgott-e? Az első joghatás kérdés s az 1087. §-ban szabályoztatik ; 
az utóbbi tényállás kérdés s az 1778. §-ban kellett volna meg- 
oldatnia, — a mely §. azonban az 1087. §-ból a joghatásrészt az 
1077. §-ból a tényállás részt kiszakítja, s így azt hirdeti, hogy az 
öntudatlan állapotban elkövetett cselekmény is lehet szándékos 
va gy gondatlan. 

30* 

Bíráló szerint: az 1077. §-ba ütköző cselekmény csakis 
öntudatosnak képzelhető el s az 1778. §. az öntudatlanul okozott 
kár elkövetőjét nem sodorja kártérítésbe. Ha ezt akarta a T., az 
1087. §-ra való hivatkozást el kellett volna ejtenie. Ha nem ezt: 
akkor az 1077. §-ra való hivatkozás nélkül az 1778. §-nak a szó- 
ban forgó tényállásokat taxatíve kellene felsorolnia. 

Igaz az első megoldás nehézségeket okozhat; hogy bizony ít- 
tassék az elmebeteg részéről a szándék, de különösen a gondat- 
lanság. Talán egy fictiv gondosság állapíttassák meg az őrült 
terhére ? ! 

Ha tehát az első álláspont elfogadtatik s az 1087. §-ra való 
hivatkozás elmarad, akkor is változtatandó még az 1878. §., 
mert igazságosan, az 1077. §-ba ütközően, csakis az elmebeteg 
öntudatos ^szándékos* tette járhat kártérítéssel. 

2. Dr. Meszlény Arthur (id. m. 98. 1.). A szakasz második 
bekezdése azzal, hogy kritériumul egyenesen az érdekelt felek 
vagyoni viszonyait veszi, a T., socialis irányának egyik legeclatán- 
sabb bizonyítékát szolgáltatja, mert ezzel az intézkedésével a 
vagyonkiegyenlítés czélját tartja szem előtt. 

3. Ugyanaz (Jogt. Közi. 1900. 47.) kifogásolja a szakasz 
szövegezését, mert az 1077. §-ba a saját vétkesség okozta cselek- 
mény ütközik. 

Helyesebb volna így : a ki . . . nem vonható, mindazonáltal, 
ha jogellenes cselekmény által másnak halálát okozta . . . stb, 

4. Kelemen Ernő (Jog 1901. 25.): Ennek a szakasznak 
megint van egy sajátos, de sajnos a jogász stylusban elég Syakran 
használt kifejezése. Ez a : »ha és a mennyiben*. Épen olyan mintha 
valaki azt mondaná: »de azonban*. Ugyanazt fejezi ki az egyik 
szó mint a másik. Tehát vagy a »ha», vagy az »a mennyiben* 
kihagyandó, különben pleonasmussal élünk. 

1779. §. 

1. Dr. Haller Károly (id. h.): Az 1779. §. első bekezdése 
felelőssé teszi az épület tulajdonosát az összeomlás vagy lehullásból 
másra háramló kárért, ha ezt »építési hiba« okozta. Ez a rendel- 
kezés nem helyeselhető, mert az építési hibáért az építőmester és 
nem az épület tulajdonosa, mint ilyen, felelős. A §. második 

bekezdése is helytelen, mert különbséget tesz az épület tulajdonosa 
és a között, a ki az ^épületet sajátjaként tartja birtokában «. Rosszul 
van itt lefordítva a német ptk. 836. §-ának e tétele : »Besitzer im 
Sinne dieser Vorschriften ist der Eigenbesitzer*. 

2. Kelemen Ernő (id. h.). Az épület tulajdonosát az épület 
összeomlásából, vagy egyes részeinek lehullásából mást ért kárért 
csak abban az esetben tenné építési hiba folytán felelőssé, ha az 
építkezésnél a házilag való építtetés folytán ő ügyelt fel, vagy a 
mennyiben az épületet vállalkozó emelte, a vállalkozónak a kár 
bekövetkezhetésére való figyelmeztetése után sem teszi vagy tette 
meg az ennek elhárítására vonatkozó intézkedéseket. Különben a 
tulajdonost csak az építtetőn, illetve vállalkozón be nem hajthatás 
esetén, másodsorban tenné felelőssé, első sorban mindig a vállal- 
kozót. 

1781. §. 

Dr. Almásí Antal (Jogászegyl. Ért. XXX. k. 1. f.). Az első bekez- 
dés ezen kifejezése ^készletben tartás* mennyiségi határozatlanságot 
tartalmaz (a nagykereskedőnél talán csak minta collectio, a kis- 
kereskedőnél ugyanaz már »készlet«) s ezen felül a tartás bizo- 
nyos állandó czélzatát is magában foglalja. Nehogy a kis mennyi- 
ségű veszélyes anyag alkalmi tartásából származó károk (benzin 
lámpa, spiritusz-égő stb.) a kártérítési sanctiót kikerüljék, a »kész- 
letbeni tartás* a »tartás«-sal lenne helyettesítendő. 

A második bekezdés is szűk. Az Ind. főkép katonákra gon- 
dol. Azonban más egyének is (gyári raktárnok, éjjeli őr stb.) köte- 
lezve lehetnek felsőbbségük által robbanó anyagok tartására. Ezeket 
is mentesítse a fokozott felelősség alól az esetleg ok nélkül adott 
felsőbbségi parancs? 

A felsőbb parancson kivül az élet, vagyonbiztosság stb. is 
szükségessé teheti jó adag puskapor tartását, mely valamikép fel- 
robbanhat. Mivel indokolható itt a fokozott felelősség? 

Az 1781. §. második bekezdésébe a »kötelezés« helyébe tágabb 
fogalom viendő bele ; ily formában : »a ki a nélkül, hogy ez vala- 
mely jogos érdekének védelme czéljából szükséges volna, robbanó 
anyagot tart, .... stb.« 

1782-1785. §§. 

1. Dr. Baumgarten Nándor (Jogt. Közi. 1902. 21.). A T\ 
álláspontja nem igazolható az eddigi joggyakorlattal, mert a T. a 
végső határig megy. A joggyakorlat jogkiterjesztő működését csak 
az alkalmazottak javára, a munkásvédelem szempontjából gyako- 
korolta és nem tett különbséget nagy- és kisiparos, veszélyes és 
nem veszélyes üzem között s ezt a vétkességi elv megtartásával 
ellensúlyozta. A mig a gyakorlat a vétlenség bizonyítását a munka- 
adóra hárítja, addig a §. e bizonyítást kizárja és a felelőséget a 
posteriori fentartja, ellenbizonyítással lerontani meg sem engedi. 

A T. czélja a szabályozással a munkásvédelem volt. Ezt a 
czélt azonban nem érhetjük el a szolgálati szerződés szabályozásá- 
val, csak külön munkás-, különösen pedig a kötelező munkásbizto- 
sításról szóló törvénynyel. 

A §-okban foglalt szabályozás nem egyéb mint az tparüző 
kiszámíthatatlan, elháríthatatlan megterhelése, a mely amúgy sem 
erős iparunk fejlődése elé újabb akadályokat fog gördíteni. Súlyos 
a teher különösen a kisiparosra, kinek versenyképességét csök- 
kenti. 

Egészen 1 * máskép áll a dolog az iparosnak harmadik szemé- 
lyekkel szemben való felelősségénél. A közönséget veszélyeztető 
nagyipar felelősségét ki kell mondani. 

A T. a vétkességi elv szabályából az egész iparüzemet ki- 
kapcsolja és sajnos, nem sorolja fel taxatíve a fokozott felelősség 
eseteit. A vétkességi elv sokkal jobban simul az élethez ; a T. az 
ipari kártérítés szabályát akként szerkeszti meg, hogy azt a judi- 
catura vissza nem fejlesztheti. 

2. Dr. Schwartz Izidor (Jog. Közi. 1902. 24.). Az 1. pont alattiak- 
kal polemizálva pártfogásába veszi a T. §-ait, mint a melyek az 
újabb jogfejlődésnek és socialis követelménynek mindenben meg- 
felelnek. Ugyanígy dr. Bleuer Samu, budapesti ügyvéd (Jogt. 
Közi. 1902. 25.), a ki szerint a §. nem a vétkességi elv elejtése r 
hanem ellenkezőleg annak kibővítése azzal a fictioval, hogy a 
hol a károsult fél vétkessége meg nem állapitható, az iparüző 
vétkességét kell vélelmezni. Ezzel szemben dr. Schwartz Izidor 
(Jogt. Közi. 1902. 27.) azt vitatja, hogy a §. a vétkességi elvnek 
merőben ellentéteként állítja fel a vétlen felelősség elvét. 

1783. §. 

1. Dr. Lánczi Jenő (Ügyv. L. 1901. 52.) föltétlenül helyes- 
nek s az újabb gyakorlatnak megfelelőnek tartja az elvet. 

2. Dr. Baumgarten Nándor (Jogt. Közi. 1902. 21.). A §. sok 
oly esetet foglal magában, melyet mellőznie kellett volna, de vi- 
szont kizár olyanokat, melyekben a felelősség fokozása kívánatos, 
pl. automobil által okozott baleset, oly esetek, midőn valaki kedv- 
telésből, vagy bár mi más okból, tehát nem iparűzésből veszélyeztet 
másokat. A ^minden kár* közelebbi megjelölése nélkül nagyon 
határozatlan s túlmesszemenő fogalom. E mellett hiányzik a T.-ből 
a jogos felelősség általános elve. 

3. Dr. Meszlényi Arthur (id. m. 55. 1.). Kérdés, vájjon a §. azon 
kitétele, hogy ^minden kárért felelős, mely ezen veszélyből szár- 
mazik*, kivételt akar-e statuálni azon elv alól, hogy a véletlenül 
okozott, vagy másnak vétkességéből eredő kárért való felelősség 
az 1140. §. alapján a nem- vagyoni kárra ki nem terjed. Felelőssé 
akarja-e a §. tenni az iparűzőt a nem-vagyoni kárért is, vagy 
pedig csak kifejezésbeli különbségről van szó a többi e fejezetbeli 
§-szal szemben, a mely egyszerűen csak »kár«-ról szól? E kétsé- 
get el kell oszlatni. 

1788. §. 

1. Dr. Menyhárt Gáspár (Jogt. Közi. 1901. 21.). Minthogy a 
fogadós kártérítési kötejezettségének alapja a közte és vendége 
közt létrejött szerződés, e §-szal szabályozott kártérítési kötelezett- 
ség a szerződéses kötelmek között — talán a német ptkönyv 
mintájára — a letéti szerződés után volna sorozandó. A fogadós 
nem teljesíti a szerződésileg magára vállalt őrzési kötelességet, 
ebből folyik a kár és kártérítési kötelezettség. 

2. Kelemen Ernő (Jog 1901. 23.) A vendéglős felelősségét 
megállapító szabályt a törvényes zálogjogát megállapító 1553. §. 
után helyezné el. Megállapítaná pedig a vendéglős felelősségét 
minden kikötés nélkül is az elszállásoltnak a vendéglőben lévő 
dolgaira. A mennyiben az elszállásoltat erősebb fokú gondatlanság 
vagy szándékosság nem terheli ingóinak elveszése vagy megsemmi- 
sülése körül, a teljes felelősség a vendéglőst terhelje. 

1789. §. 

Baditz Lajos (id. h.) szerint a szakasz rendelkezése nemcsak 
a munkaadóra, hanem általában minden megbízásra kiterjesztendő 
akként, hogy a megbízó mindazon kárért, melyet megbízottja a 
megbízás teljesítésében jogellenes cselekménye által másoknak 
okoz, saját vétkességére való tekintet nélkül, felelni legyen köteles. 

1790. §. 

1. Kereskedelmi minister véleménye. A táviratok elkésése, 
elferdítése a gyakorlatban alig akadályozható meg. Garantiát kell 
nyújtani, hogy alaptalan kártérítési keresetekkel se az állam, se a 
hivatalnok (az 1105. §. alapján) ne terheltessék. A távirdaüzlet- 
szabályzat 6. §-a értelmében az állam nem ad kártérítést a táv- 
iratok elveszése vagy elkésése következtében beállott károkért, 
kivéve a dolus esetét (62. §.), mikor a távirati díjat a feladónak 
visszafizeti. Az elferdítés megelőzhető a 37. §-ban statuált azon 
intézkedés alapján, hogy a ; táviratok összeolvasás kötelezettsége mel- 
lett is feladhatók. 

2. Dr. Tomcsányi Móricz, jogügyigazgatósági fogalmazó (id. m. 
213. 1.): AT. 1790. §-a kivételképen az állam vagyoni felelősségét az 
objectiv kárelmélet alapján állapítja meg a telekkönyvi és birói letéti 
ügyekben a tárgyilag helytelen hatósági intézkedés által okozott 
károkért akkor is, ha az intézkedő hivatalnokot felelősség nem is 
terheli. 

E helyes rendelkezésnek kellene szabályul szolgálni a kér- 
dés megítélésénél általában. 

Me g3 e gyzi továbbá, hogy a T.-ben hiányzik az úgynevezett 
közigazgatási vagyoni felelősség. Ez a vagyoni felelősség az állam 
felelősségének egy külön, de a többivel szorosan összefüggő ága, 
mely különösen az állam (közhivatalnokok) kérdésben levő vagyoni 
felelősségével van kapcsolatban. Milyen elbírálás alá esik a köz- 
hivatalnoknak, azaz hogy az államnak az a vagyoni felelőssége, 
a mely a formailag jogszerű* de végeredményében mégis jogtalan 
kárt okozó hatósági intézkedésekért áll elő. A T.-nek az ingado- 
zás elkerülése végett az állam vagyoni felelősségének ezt a faját 
is szabályozni kellene* 

A német polgári törvénykönyvnek, illetve az egyes szövetségi 
államok törvényhozásainak példáját e részben ne kövessük. 

A német polgári törvénykönyv csak a közhivatalnokok sze- 
mélyes vagyoni felelősségét szabályozta s a szövetségi államok 
autonóm törvényhozásainak hagyta fenn a közhivatalnokokért az 
államra háruló vagyoni felelősség kérdésének szabályozását. A szö- 
vetségi államok törvényhozásai e részben rendelkeztek is, de az 
említett állami vagyon felelősségre kifejezetten ki nem terjeszked- 
tek; és máris erős vita indult meg a német jogi irodalomban a 
vonatkozó törvényalkotások nyomán ama kérdés körül, hogy a 
törvény szerint fennáll-e az állam kérdéses felelőssége vagy sem, 
A nézetek megoszolnak és igy ez a kérdés a különben eléggé 
kimerítő legújabb német törvényhozások mellett is nyilt kérdésnek 
tekintendő. 

Itt lenne az idő és alkalom, hogy az új polgári törvénykönyv- 
ben ez a kérdés is eldöntést nyerjen. A mi birói gyakorlatunkban 
is mutatkozik ingadozás e részben, mert a kérdés nem tisztán magán* 
jogi karakterű, hanem belevegyülnek a közjog szempontjai is, épp 
úgy, mint az állam (közhivatalnok) vagyoni felelőssége néven jel- 
zett felelősség kérdése is. Mindkettő a szerződésen kivül kártérí- 
tési kötelmeknek egy speciális, közigazgatási karakterű neme. Az 
előbbit is föl kellene tehát venni a polgári törvénykönyv keretébe 
és szabályozni. 

3. Dr. Gábor Gyula (id. h.): A §. utolsó bekezdése nem 
helyes; a törvény nem tudására igy éppen a biró nyer privi- 
légiumot, a félre ellenben kötelező. 

Az sem állapítható meg;, mit ért a T. az alatt, hogy a fél »vét- 
kesen* mulasztotta el a jogorvoslatot. 

4. Dr. Baditz Lajos (id. h.) minden tekintetben helyesli a §. 
rendelkezését. 

1792. §. 

Dr. Meszlény Arthur (Jogt. Közi. 1900. 49.): Nem helyesli, 
hogy a T. szerint a szerződésen kivüli felelősség szigorúbb, mint 
a szerződésből folyó, mert szerződésen kivül a vétlenül felelős a 
tiltott cselekmény miatt felelős személylyel mindig egyetemlegesen 
felel, daczára annak, hogy itt is a szolgáltatás rendszerint osztható 
pénzszolgáltatás lesz, mig a szerződésből folyó kötelezettségnél a 
a több kötelezett mindegyike csak az osztható pénzszolgáltatás 
aránylagos részéért felel. 

») 

A vezetőség kebelében megtartott értekezletek sarán fel- 
merült megjegyzések. 



1. Lásd a CCVI. sz. elvi kérdést 

2. Felvettetett: az 1077. §-ban csak vétkes, szándékos vagy 
gondatlan érdeksértésről van szó, az 1087. §. szerint pedig a károsító 
cselekmény bizonyos személyeknek be nem számítható. Helytélen 
tehát e helyütt »tiltott» cselekményekről szólni. És még helytelenebb 
feltételezni azt, hogy a ki az 1087. §. szerint felelősségre nem von- 
ható (elmebeteg, öntudatlan állapotban lévő) »az 1077. §-ba f ütköző 
cselekmény által* (tehát szándékosan vagy vétkes gondatlanságból) 
okozta másnak a halálát stb. A szakasz első bekezdése helyesebb 
lesz igy : 

»A ki másnak a halálát okozta, testi épséget sértette vagy 
valamely dolgát megsemmisítette vagy megrongálta, de a kinek a 
károsító cselekmény az 1087. §. szerint be nem számítható : az az 
1095. és 1098. §-ban említett kárt stb.« 

Ugyanez okból a második bekezdésben is ki kell hagyni e 
szavakat: »az 1077. §-ba ütköző cselekmény által*. 

1779. §. 

1. Kapcsolatban B) a) 1779. §. 2. pont alatti megjegyzéssel 
felvettetett: Nem volna-e helyesebb az épület tulajdonosát az épület 
összeomlásából, vagy egyes részeinek lehullásából mást ért kárért 
csak abban az esetben tenni épitési hiba folytán felelőssé, ha az 
építkezésnél a házilag való építtetés folytán ő ügyelt fel, vagy a 
mennyiben az 'épületet vállalkozó emelte, a vállalkozó részéről 
a kár bekövetkezhetésére történt figyelmeztetés után sem teszi vagy 
tette meg az ennek elhárítására vonatkozó intézkedéseket. Külön- 
ben a tulajdonost csak az épittetőn illetve vállalkozón be nem 
hajthatás esetén, másodsorban kellene felelőssé tenni s első sor- 
ban mindig a vállalkozót. 

Ezzel szemben megjegyeztetett, hogy e szerint a hiba con- 
statálása s a felelősség érvényesítése a concrét esetben nagy nehéz- 
séggel járna. 

2. Felvettetett: ne engedtessék- e meg az exculpatío? 
Megjegyeztetett, hogy ez a T. általános alapfelfogásával ellen* 

keznék, a mely t. i. a veszélyeztetési felelősség elvén nyugszik. 
Különben is ■ a tulajdonos a tulajdon terhét viseli. 

Viszont felhozatott, hogy ezen általános elv alól kivételeknek 
is lehet helye. Ily positiv kivételeknek a T. is helyt ad (pl. 1780. 
§. II., 1781. §. I.) 

3. Megjegyeztetett: A harmadik bekezdésben ezek a szavak 
»az 1077—1106. §-ok szabályai szerint* — ide nem illenek, nem 
lévén itt szó ^tiltott cselekményekről*. Azután meg kérdés, hogy 
a harmadik bekezdésben említett személy csak maga felelős-e, vagy 
a tulajdonos (birtokos,) mellett? 

A tulajdonos feltétlenül felelős, még ha a kárveszély elhárí- 
tására a kellő gondosságot ki is fejtette. Miért állapítja meg a har- 
madik bekezdésben mégis ez a feltételt? Miért kell a károsultnak 
az első és második bekezdésben más, és a harmadik bekezdésben 
ismét más előfeltételt bizonyítani? 

A 491— 494.i§§. értelmében »épület tulajdonosa* helyébe » telek 
tulajdonosa* volna teendő. Az épület csak alkotó része a teleknek. 

1780. §. 

1. Felvettetett: Nem megy-e a §. rendelkezése túlságosan 
messze szigorúság tekintetében ? E tekintetben utalás történt a 
következőkre : 

a) Az első bekezdés ugy, a mint van, indokolatlan szigorú- 
ságra vezethet az állattartóval szemben. Ha pl. az a kár, melyet 
az állat másban tett, könnyen elhárítható lett volna, méltánytalan- 
ság az állattartót felelőssé tenni. Már pedig a §. merev rendelke- 
zése erre vezethetne. 

b) Bármily tágan értelmezzük is a §. első bekezdésének intéz- 
kedését, kétségtelen, hogy bizonyos közvetlenséget meg kell kívánni 
a megkárosítás alkalmával. Ennek megállapítása pedig konkrét 
esetben nagy nehézségekbe fog ütközni. 

c) Felhozatott, hogy a T. még a német ptkönyv (833. §.) 
álláspontján is túlmegy, holott Németországban már azt a szabá- 
lyozást is tulszigorúnak találják. 

Mindezek az érvek az exculpationalis védelem megengedését 
indokolnák. 

Mindezekkel szemben megjegyezteteit, hogy a §. rendelkezése 
szükségképeni logikai következménye annak az álláspontnak, a melyet 
a T. e fejezetben a veszélyeztetési felelősség elvének sanctionálása 
által elfoglalt. De ezenfelül a speciális hazai jogállapot is tekintetbe 
veendő, mely a külföldi jogfejlődést e kérdésben kétségtelenül 
megelőzte. Fennálló törvényünk (1894 : XII. 112. §. stb.) még a 
mezőgazdaságban használt állatokra is kimondja az állattartó ob- 
jectiv felelősségót, következetlenség volna tehát a T. részéről, 
ha egyéb czélból, talán éppen fényűzésből, stb. tartott állátok- 
ért a gazdát csekélyebb felelősségnek vetné alá. (V. ö. Ind. IV. 
k. 623. I.) 

Hogy egyébiránt a német ptkönyv álláspontját Németország- 
ban sem tartják oly elviselhetetlenül szigorúnak, az világosan ki- 
tűnik az ottani judicatura magatartásából ; ott pl. korántsem mennek 
az állattartó érdekében annyira, hogy a ^közvetlenséget* megkíván- 
ják. (Lásd erre nézve pl. a Reichsgericht 1902. febr. 22. döntését a 
Deutsche Juristen-Zeitung VII. k. 215. lepján: »Der Tierhalter haf- 
tet auch dann, wenn die Verletzung nur mittelbar, durch einen 
von dem Tiere in Bewegung gesetzten Gegenstand zugefügt ist. 
Eine durch den Körper der Tiere unmittelbar verursachte Beschá- 
digung verlangt das Gesetz nicht, es muss nur ein ursáchlicher 
Zusammenhang im Rechtssinn [»adáquater Zusammenhang*] vor- 
üegen.« Az okozati összefüggés hasonló szigorú értelmezésére nézve 
1. Gruchot, Beitráge XLVII. 648. o. stb.) 

Mindezek arra vallanak, hogy a T. szigorú álláspontja indokolt 
és fentartandó. 

2. Megjegyeztetett: Az 1077—1106. §-ok szabályainak idézése 
a második bekezdésben éppen úgy nincs helyén, mint az 1779. §-ban. 

1781. §. 

1. A végleges szövegezéskor megfontolandó lesz : Nem kellene-e 
a T. intentióját (Ind. IV. k. 628. 1.) világosabban kifejezésre jut- 
tatni a tekintetben : 

a) mit ért a T. a »készletbentartás« alatt ? 

b) kiket akar a T. a második bekezdés rendelkezése alól 
kivenni ? 

c) mi értendő a jelen §-ban foglalt rendelkezések szempont- 
jából ^robbanó és gyúlékony* anyag alatt? 

2. Felvettetett: Nem kellene-e a második bekezdésben is az 
exculpatiónak helyt adni ? 

1782—1785. §§. 

1. Lásd a CCVII. sz. elvi kérdést. 

2. Konstatáltatott, hogy a kérdés részletesebb szabályozása 
a speciális törvényhozás körébe lesz utalandó. 

1785. §. 

Megfontolandó : Nem kellene-e a T.-nek az Ind. IV. k. 630. 
oldalán (ad 1785. §. II. bek.) jelzett intentióit világosabban kifeje- 
zésre juttatni? 

1786. §. 

Kétségesnek jeleztetett, hogy a modern rendészeti intézkedé- 
sek mellett az épületek és lakások birtokosainak a jelen §-ban 
statuált speciális felelőssége még practicus-e ? A. német ptköny v 
sem tartotta szükségesnek ily szabályt felvenni. A §. tehát esetleg 
elejthető. 

1787. §. 

1. Lásd az 1786. §-nál tett észrevételt. 

2. Felvettetett: A »dolog« nem ^okozhat* kárt leesése által. 
Legfeljebb azt mondhatni, hogy a »dolog leesése* okozza a kárt. 
De jobb arról szólni, hogy a dolog leesése által valaki károsodik. 

3. Felvettetett : Quid juris abban az esetben, ha egy személy 
esik le valahonnan és ez által károsodik valaki? 

1788. §. 

1. Megjegyeztetett: A §. harmadik bekezdése, mely szerint 
a vendégfogadósnak az első bekezdésben statuált felelősségét 
előre sem kizárni, sem korlátozni nem lehet, radikális szigorítás 
még a német ptkönyv álláspontjához képest is. (Német ptkönyv 
701. §. III.) Kérdés: Indokolt-e ez a szigor? 

Ezzel szemben utalás történt arra, hogy erre a szigorításra 
a T. szerint szükség van, mert az első bekezdés a felelősséget 
úgyis szűkebb körre szorítja, mint a legtöbb törvényhozás. Mig 
például a német ptkönyv a »receptum«-ból eredő kártérítési igényt 
— azon esetektől eltekintve, a melyekben a kár közvetlenül vagy 
közvetve a vendég saját tenyéré vezethető vissza — csak vis major 

esetén zárja ki (». . • durch höhere Gewalt« f 701. §. I. bek.), addig 
a T. szerint a vendéglős exculpatiója már az alapon is helyt fog- 
hat, hogy a kár »oly körülményből ered, melyért sem őt, sem 
háznépét és embereit felelősség nem terheli*. Ezért indokolt a har- 
madik bekezdés intézkedése. 

A mennyiben azonban az első bekezdés köre tágíttatnék, 
természetes, hogy a harmadik bekezdésen enyhíteni lehetne. Ez 
esetre indokolt volna megengedni, hogy a fogadós szerződésileg 
(semmi esetre sem egyoldalú kijelentéssel vagy falragasz útján) 
kizárhassa a felelősséget az oly károk tekintetében, a melyekre 
nézve sem őt, sem háznépét és embereit vétkessék nem terheli. 

2. Felvettetett: Mit kell a fogadósnak bizonyítania annak 
kimutatására, hogy a kár »oly körülményből ered, melyért sem 
őt, sem háznépét és embereit felelősség nem terheli*, illetőleg minek 
alapján Ítélendő meg, hogy a károkozó körülmény a fogadós vagy 
emberei terhére • esik-e vagy sem ? 

E tekintetben kiemeltetett, hogy a fogadósnak a síyát és 
embereinek vétlenségét kell kimutatnia, és pedig ki kell mutatnia 
nemcsak azt, hogy a vendéggel kötött szerződés teljesítésében 
— a mihez a vendég behozott dolgainak megőrzése is tartozik — 
nem követett el vétkességet, hanem azt is, hogy háznépéhez vagy 
alkalmazottaihoz tartozó személy tiltott cselekmény által sem okozta 
a kárt. Ezt természetesen csak úgy fogja kimutathatni, ha más 
concret károkot bizonyít. (Lásd Ind. IV. k. 635., 636. 1.) 

Ezzel szemben megjegyeztetett, hogy ez a bizonyítási köte- 
lesség nagyon súlyossá válhatik a fogadósra nézve s eredményé- 
ben odavezethet, hogy a fogadósnak mégis csak minden kárért 
kell felelnie. Az is kétes lehet: mennyire terjed adott esetben az 
♦őrzési kötelezettség* ? Talán exculpáltnak kellene tekinteni a foga- 
dóst már akkor is, ha kimutatja, hogy megtette mindazon óvó- 
intézkedéseket, melyek a kár elkerülésére szükségesek voltak ? 

Egyébiránt konstatáltatott, hogy ha az irányadó főszempont- 
nak azt tekintjük, hogy a vendég meg legyen óva, ennek a §. 
eleget tett 

3. Felvettetett: Nem kellene-e a T.-nek is a német ptkönyv 
703. §. 2. mondatának megfelelően intézkedni, vagyis a negye- 
dik bekezdés szabálya alól kivételt tenni arra az esetre, ha a dol- 
gok a fogadósnak megőrzés végett át voltak adva? 

4. A szövegezés szempontjából megjegyeztetett, hogy »ház- 
népe és emberei* helyébe ^alkalmazottjai* volna leendő. 

1789. §. 

1. Lásd a CCVIII. sz. elvi kérdést. 

2. A §-nak az 1091. §-hoz való viszonyára nézve 1. részle- 
tesen az 1091. §-hoz tett B) b) 1. pont alatti megjegyzést. 

1790. §. 
Lásd a CCIX. sz. elvi kérdést. 

1791. §. 

Felvettetett a kérdés, hogy az 1091., 1092. §-ok szabályai 
mellett szükség van-e a jelen §-ban foglalt rendelkezésre ? 

Konstatáltatott, hogy igen, mert az 1091., 1092. §-ok csak 
a tiltott cselekményből eredő kártérítési kötelezettségre vonatkoznak. 

1793. §. 

Félreértés elkerülése szempontjából a második sorban : 
^amennyiben* helyett »ha* volna teendő. 

TARTALOMMUTATÓ. 



NEGYEDIK RÉSZ. 

Kötelmi jog. 



Lap 



HETEDIK CZÍM: Kölcsön. Haszonkölcsön. Letét. 

Első fejezet : Kölcsön. 

A) A Tervezet további tárgyalását előkészítő főelőadmány. CLXXXI — 
CLXXXII. sz. elvi kérdés 1 

B) A Tervezetre vonatkozó bírálati anyag .- 7 

a) A Tervezet közzététele következtében egybegyűlt megjegyzések 
összeállítása. 1300—1368. §§... _ 7 

b) A vezetőség kebelében megtartott értekezletek során felmerült 
megjegyzések. 1360—1308. §§ 14 

Második fejezet : Haszonkölcsön. 

B) A Tervezetre vonatkozó bírálati anyag 22 

a) A Tervezet közzététele következtében egybegyűlt megjegyzések 
összeállítása 1369—1381. §§ 22 

b) A vezetőség kebelében megtartott értekezletek során felmerült 
megjegyzések. 1369—1381. §§ 27 

Harmadik fejezet : Letét. 
AJ A Tervezet további tárgyalását előkészítő főelőadmány. CLXXXIII— 

CLXXXI V. sz. elvi kérdés 31 

B) A Tervezetre vonatkozó bírálati anyag 36 

a) A Tervezet közzététele következtében egybegyűlt megjegyzések 
összeállítása. 1382—1394. §§ 36 

b) A vezetőség kebelében megtartott értekezletek során felmerült 
megjegyzések. 1382—1394. §§ 41 

XYOLCZADIK CZÍM: Vétel és csere. 
Első fejezet : Vétel. Általános szabályok. 

A) A Tervezet további tárgyalását előkészítő főelőadmány. CLXXXV — 

CLXXXVI. sz. elvi kérdés _ x 45 

31 

Lap 
B) A Tervezetre vonatkozó bírálati anyag 55 

a) A Tervezel közzététele következtében egybegyűlt megjegyzések 
összeállítása 1395—1415. §§ - 55 

b) A vezetőség kebelében megtartott értekezletek során felmerült 
megjegyzések. 1395—1415 §§ _ fii 

Második fejezet : Szavatosság. 

AJ A Tervezet további táigyalását előkészítő főelőadmány. CLXXXVII— 

CLXXXVIII. sz. elvi kérdés «H 

B) A Tervezetre vonatkozó bírálati anyag ■ 87 

a) A Tervezet közaététele következtében egybegyűlt megjegyzések 
összeállítása. 1416-1469. §§ _ 87 

b) A vezetőség kebelében megtartott értekezletek során felmerült 
megjegyzések. 1416—1469. §§ 101 

Harmadik fejezet : A vétel különös nemei. 

B) A Tervezetre vonatkozó bírálati anyag 117 

a) A Tervezet közzététele következtében egybegyűlt megjegyzések 
összeállítása. 1470—1496. §§ 117 

b) A vezetőség kebelében megtartott értekezletek során felmerült 
megjegyzések. 1470—1496. §§ 12-"> 

Negyedik fejezet : Csere. 

B) A Tervezetre vonatkozó bírálati anyag 133 

b) A vezetőség kebelében megtartott értekezletek során felmerült 

megjegyzések. 1497. § _ 133 

KILENCZEDIK CZÍM : Ajándékozás. 

A) A Tervezet további tárgyalását előkészítő főelőadmány. CLXXX1X — 
CXCIII. sz. elvi kérdés 1 34 

B) A Tervezetre vonatkozó bírálati anyag ... 101 

a) A Tervezet közzététele következtében egybegyűlt megjegyzések 
összeállítása. 1498— 1518. §§ Kii 

b) A vezetőség kebelében megtartott értekezletek során felmerült 
megjegyzések. 1498-1518. §§ 107 

TIZEDIK CZÍM: Ellátási és életjáradék-szerződés. 

Első fejezet : Ellátási szerződés. 

B) A Tervezetre vonatkozó bírálati anyag 17;; 

a) A Tervezet közzététele következtében egybegyűlt megjegyzések 
összeállítása. 1519—1520. §§ 17:j 

b) A vezetőség kebelében megtartott értekezletek során felmerült 
megjegyzések. 1519—1520. §§ _ 177 

Második fejezet : Életjáradék-szerződés. 

B) A Tervezetre vonatkozó bírálati anyag 180 

a) A Tervezet közzététele következtében egybegyűlt megjegyzések 
összeállítása. 1521—1525. §§ 180 

b) A vezetőség kebelében megtartott értekezletek során felmerült 
megjegyzések, 1521—1525. §§ _ 181 

TIZENEGYEDIK CZÍM : Bérlet és haszonbérlet 

Első fejezet: Bérlet. 

A) A Tervezet további tárgyalását előkészítő főelőadmány. CXCIV — 

CXCVÍ. sz. elvi kérdés. _ 183 

BJ A Tervezetre vonatkozó bírálati anyag 206 

aj A Tervezet közzététele következtében egybegyűlt megjegyzések 

összeállítása. 1526—1581. §§ 206 

bj A vezetőség kebelében megtartott értekezletek során felmerült 

megjegyzések. 1526-1581. §§ _ 228 

Második fejezet : Haszonbérlet 

AJ A Tervezet további tárgyalását előkészítő főelőadmány. CXCVII. 

sz. elvi kérdés 251 

BJ A Tervezetre vonatkozó birálati anyag ... - _ 254 

aj A Tervezet közzététele következtében egybegyűlt megjegyzések 

összeállítása. 1582—1599. §§ :_ 254 

bj A vezetőség kebelében megtartott értekezletek során felm.rült 

megjegyzések. 1582—1599. §§ _ 265 

TIZENKETTEDIK CZÍM : Munkaszerződések. Díjkitüzés. 
Első fejezet : Szolgálati szerződés. 

A) A Tervezet további tárgyalását előkészítő főelőadmány. CXCVI1I sz. 

elvi kérdés - 270 

BJ A Tervezetre vonatkozó bírálati anyag 274 

a) A Tervezet közzététele következtében egybegyűlt megjegyzések 
összeállítása. 1600—1625. §§ 274 

b) A vezetőség kebelében megtartott értekezletek során felmerült 
megjegyzések. 1600—1625. §§ 285 

Második fejezet : Vállalkozási szerződés. 

AJ A Tervezet további tárgyalását előkészítő főelőadmány. CXC1X. sz. 

elvi kérdés 290 

BJ A Tervezetre vonatkozó bírálati anyag 293 

aj A Tervezet közzététele következtében egybegyűlt megjegyzések 

összeállítása. 1626—1646. §§. ... 293 

b) A vezetőség kebelében megtartott értekezletek során felmerült 

megjegyzések. 1626—1646. §§ 299 

Harmadik fejezet ; Alkuszi szerződés. 

B) A Tervezetre vonatkozó bírálati anyag 305 

a) A Tervezet közzététele következteben egybegyűlt megjegyzések 
összeállítása. 1647—1650. §§ - 30 r > 

b) A vezetőség kebelében megtartott értekezletek sonin felmerült 
megjegyzések. 1647-1650. §§ - ... 306 

Negyedik fejezet : Díj kitűzés. 

BJ A Tervezetre vonatkozó bírálati anyag 309 

aj A Tervezet közzététele következtében egybegyűlt megjegyzések 

összeállítása. 1651—1658. §§ 300 

31* 

b) A vezetőség kebelében megtartott értekezletek során felmerült 

megjegyzések. 1051—1058. §§ 315 

TIZENHARMADIK CZÍM : Ügyvitel. 

Első fejezet: Megbízás. 

A) A Teivezet további tárgyalását előkészítő főelőadmány. CC. sz. 

elvi kérdés 31!) 

B) A Tervezetre vonatkozó bírálati anyag 322 

a) A Tervezet közzététele következtében egybegyűlt megjegyzések 
összeállítása. 1659—1677. §§ 322 

b) A vezetőség kebelében megtartott értekezletek során felmerült 
megjegyzések. 1659— 1677. §§ 323 

Második fejezet ; Megbízás nélküli ügyvitel. 

AJ A Tervezet további tárgyalását előkészítő főelőadmány. CCI, sz. 

elvi kérdés 327 

B) A Tervezetre vonatkozó bírálati anyag 330 

a) A Tervezet közzététele következtében egybegyűlt megjegyzések 
összeállítása. 1678—1692. §§. _ 330 

b) A vezetőség kebelében megtartott értekezletek során felmerült 
megjegyzések. 1678—1692. §§ 334 

TIZENNEGYEDIK CZÍM: Társaság és közösség. 
Első fejezel : Társaság. 

A) A Tervezet további tárgyalását előkészítő főelőadmány. CC1I. sz. 

elvi kérdés 338 

B) A Tervezetre vonatkozó bírálati anyag 344 

a) A Tervezet közzététele következtében egybegyűlt megjegyzések 
összeállítása. 1693—1731. §§ 344 

b) A vezetőség kebelében megtartott értekezletek során felmerült 
megjegyzések. 1693—1731. §§ _ 346 

Míiso iik fejezet : Közösség. 

A) A Tervezet további tárgyalását előkészítő főelőadmány. CCIII — 
CC1V. sz. elvi kérdés 371 

B) A Tervezetre vonatkozó bírálati anyag 383 

a) A Tervezet közzététele következtében egybegyűlt megjegyzések 
összeállítása. 1732-1744., 683—685. §§ 383 

b) A vezetőség kebelében megtartott értekezletek során felmerült 
megjegyzések. 1732—1744., 683-685, §§ 389 

TIZENÖTÖDIK CZÍM: Egyezség. Tartozás-elismerés. Utalvány. Elö- 
mutatóra szóló és igazoló papírok. 
Első fejezet : Egyezség. 

B) A Tervezetre vonatkozó bírálati anyag — — 403 

a) A Tervezet közzététele következtében egybegyűlt megjegyzések 
összeállítása. 1745—1747. §§ 403 

b) A vezetőség kebelében megtartott értekezletek során felmerült 
megjegyzések. 1745—1747. §§ : 406 

Második fejezet : Tartozás-elismerés. 

Aj A Tervezet további tárgyalását előkészítő foelöadmány. CGV. sz. 

elvi kérdés .. 408 

B) A Tervezetre vonatkozó bírálati anyag ,. 413 

a) A Tervezet közzététele következtében egybegyűlt megjegyzések 

összeállítása. 1748—1751. §§ _ 413 

bj A vezetőség kebelében megtartott értekezletek során felmerült 

megjegyzések. 1748—1751. §§ .. 415 

Harmadik fejezet : Utalvány. 

B) A Tervezetre vonatkozó bírálati anyag 416 

a) A Tervezet közzététele következtében egybegyűlt megjegyzések 

összeállítása. 1752—1760. §§ __ _ — 416 

bj A vezetőség kebelében megtartott értekezletek során felmerült 

megjegyzések. 1752 1760. §§ 421 

Negyedik fejezet : Előmutatóra szóló és igazoló papírok. 

B) A Tervezetre vonatkozó bírálati anyag ... 424 

a) A Tervezet közzététele következtében egybegyűlt megjegyzések 

összeállítása. 1761. §. ... 424 

bj A vezetőség kebelében megtartott értekezletek során felmerült 

megjegyzések. 1761. § — — 426 

TIZENHATODIK CZÍM : Térvényből folyó egres kötelmek. 

Első fejezet : Alaptalan gazdagodás visszatérítése. 

B) A Tervezetre vonatkozó bírálati anyag - 427 

aj A Tervezet közzététele következtében egybegyűlt megjegyzések 

összeállítása. 1762—1774. §§ ~ 427 

bj A vezetőség kebelében megtartott értekezletek során felmerült 

megjegyzések. 1762—1774. §§. .. 434 

Második fejezet : Dolgok felmutatása. 

BJ A Tervezetre vonatkozó bírálati anyag — 488 

aj A Terveset közzététele következtében egybegyűlt megjegyzések 

összeállítása. 1775—1777. §§. 438 

bj A vezetőség kebelében megtartott értekezletek során felmerült 

megjegyzések. 1775—1777. §§ 442 

Harmadik fejezet : Felelősség vétlenül okozott vagy másnak vétkes- 
ségéből eredő kárért. 
Aj A Tervezet további tárgyalását előkészítő foelöadmány. CCVI— 

CCIX. sz. elvi kérdés _ _ ... 443 

BJ A Tervezetre vonatkozó bírálati anyag ._ 466 

aj A Tervezet közzététele következtében egybegyűlt megjegyzések 

összeállítása. 1778—1793. §§. _ _ 466 

bj A vezetőség kebelében megtartott értekezletek során felmerült 

megjegyzések. 1778—1793. §§. ... ... 474 

